SOCIETATEA ROMÂNĂ DE FILOSOFIE 


OMAGIU PROFESORULUI ION PETROVICI 


ISTORIA 
FILOSOFIEI MODERNE 


VOL. II 
DELA KANT PÂNĂ LA EVOLUȚIONISMUL ENGLEZ 


de 


Mircea Florian, Liviu Rusu, E. Cervenca, 

Anina Rădulescu-Pogoneanu, D.D. Roșca, 

Al. Dima, C. Narly, S. S. Bârsănescu, Sorin 

Pavel, Al. Posescu, N. Bagdasar, Al. Cla- 

udian, Gr. Tăușan, Mircea Mancaș, M. Uţă, 
Eug. Sperantia și Nic. Balca. 


B U C U R E $ T I || 1 9 3 8 


www.dacoromanica.ro 


CUPRINSUL 


voL. NE 


FILOSOFIA GERMANĂ 

Immanuel Kant (Mircea Floran) i $ Io anfa y 

A. Kant și contimporanii săi. I. Perspectiva istorică a gândirii kan- 
tiene 3, II. Viaţa şı personalitatea lui Kant 22. III Formarea 
ideii critice 34. IV. Poziţia fundamentală a Criticei 58 B. Teona 
experienței. Idealısmul transcendental 75 |. Estetica transcenden- 
tală: cum e posibilă matematica pură 75. II. Anahtca transcen- 
dentală: cum e posibilă ştiinţa pură a naturii. 85. C. Teona 
suprasensibilulu  Jushficarea nouu metafızıcı. realismul lhber- 
tău 105. I. Dialectica transcendentală 105. II. Teoria metode- 
lor 124. III Doctrina metafizică 129 1 Metahzica naturi 129. 
2. Metalizica moravurilor 134. IV. Critica rațiuni practice 140. 
V Drept şi virtute 146. VI. Filosofia progresului: rasă şi 1$- 
tone 154 VIL Raţiune şi revelaţie 157. VIU. Metafizica sco- 
purilor : artă şi organism. 1 Critica judecății în genere 166. 2 
Judecata estetică 172. 3. Judecata teleologică 179. LX. Interpre- 
tările filosofiei kantiene 186. 

Combaterea și continuarea kantismului până la Fichte (Mircea 
Florian). ao E A ie ua 
I. Combaterea kantismului 200. 1. Reacţia PP Pe tradiţio- 
nale 200. 2. Filosofia credinţei 203 II. 1. Continuarea kantismului 
până la Fichte 208. 2. Karl Leonhard Reinhold 209. 3. Gottlob 
Ernst Schulze-Aenesidem 213. 4. Salomon Maimon 215. 5. Sigis- 
mund Beck 219 

Friedrich Schiller (Liwwu Rusu) [eee n... | 


Legătura cu Kant 263. Problema moralë 265. Atitudinea este- 
tică 269 Deosebirea dintre Schiller şı Kan 270. 

Johann Gottlieb Fichte (E. Cervenca). . . .. soaua : 
I. Viaţa şi opera 221 II. Teoria ştunței 227. II. Ştiinţele | par- 
ticulare 240. 1 Etica 240 Datorn către sine. Datorn către alți 
243. 2. Dreptul, politica şi economia politică 244. 

Friedrich Wilhelm Schelling (Anina Rădulescu- Pogoneanu) Sa 
Viaţa şi opera 249, Filosoha naturii 252, Idealsmul subiectiv. 
Idealismul absolut 254. Filosofia artei. Idealismul estetic 260. 
Filosofia rehgiei 261. 


Georg Wilhelm Friedrich Hegel (D. D. Roşca). ... . . ; . 


I. Consideraţii preliminare 272. II. Viaţa şi scrierile 273. m 
Obscuritatea textelor hegeliene Întuiţia primodială a dialecti- 
cianului 276. IV. Sistemul. § 1. Ideea de viaţă 280. § 2. Concep- 


www.dacoromanica.ro 


263 


221 


249 


272 


VI Cuprinsul 


tul sintetic 281. $ 3. Ideea concretă 283. $ 4. Gândirea dialectică Pag. 
284 V. Momente esențiale ale sistemului 287. VI. Filosofia drep- 
tului, a istorie: şi a artei 290. § 1. Filosofia dreptului 290. $2. 
Filosofia istorie. 292. $ 3. Filosofia artei 293. Incheere. 294. 

Mişcarea romantică (A/. Dima). 295 
Consideraţii generale 295. Friedrich Wilhelm Schelling 298. 
Friedrich Schlegel 305. Novalıs 311. 

Friedrich Daniel Ernst Schleiermacher (C. Narly) ....... 313 
Viaţa şi opera 313. Teoria cunoaşterii 315. Filosofia religiei 321. 

Etica şi pedagogia 326. 

Johann Friedrich Herbart (S. S. Bârsănesecu). . . . .. . 331 
Consideraţii introductive 331. I. Viaţa, personalitatea şi opera 
332, IL. Cugetarea 337. Metafizica 338 Psihologia 342. Filosofia 
religiei 344. Filosofia praztică 345. Pedagogia 347. III. Aprecieri 
generale 349, Şcoala herbartiană 350. 

Arthur Schopenhauer (Sorin Pavel). EO Wam N a aaa d 352 
Importanţa lui Schopenhauer pentru români 352. Viaţa, persona- 
litatea şi opera 354. Concepţia filosofică 360. Cauzalitatea 361. 
Voința 368. Etica 371. 

Fries şi Beneke (Al. Posescu). . . ..... e o... 371 
Jakob Friedrich Fries. Viaţa şi opera 376. Idesle filosofice 381. 
Friedrich Eduard Beneke. Viaţa, opera şi ideile 384. 

Succesiunea hegeliană. ...... i ga so as wa 391 
Dreapta hegeliană (N. Bagdasar). 

Caracterizare generală 391, Reviste 392. Biedermann 393 Daub 
393. Gabler 393. Goschel 394. Rosenkranz 394. Prantl 394. Vi- 
scher şi Zeising 394-5. Schasler (395) Lasson 395 Lassalle 395. 
Erdmann şi K. Fischer 396. 

Stânga hegeliană (A/. Claudian). 

Consideraţii generale David Strauss 399 Bruno Bauer 399. 
Ludwig Feuerbach 400. Viaţa şi opera 400. Filosofia rehgiei 402. 
Concepţia filosofică 404. Karl Marx 408. Viaţa şi opera 408 
Materialismul istoric 411. Friedrich Engels 409. 


FILOSOFIA FRANCEZĂ 

Tradiţionaliștii francezi (Gr. Tăuşan). 415 
De Bonnald. Viaţa şi ideile 415. Joseph da Maistre. Viaţa ş şi 
ideile 417. Lamenais. Viaţa, opera şi ideile 419. 

Eclectismul francez (Gr. Tăusan). . . ci as kA ka 422 
Caracterizare generală 422. Victor Cousin. Viaţa şi ideile 424. 
Jouffroy 430. Laromiguiăre 431. Royer Collard. Viaţa şi ideile 432. 

Spiritualismul: Maine de Biran (Mircea Mancaş). . - 437 
Consideraţii generale introductive 437. Mame de Biran. Viața. 

437 Opera 438 Doctrina filosofică 439. Incheere 447. 

Pozitivismul francez (M. Uță). — saaana‘ 449 
Consideraţi generale 449. Saint-Simon. Viața 453. Opera 455. 
Doctrina 457. Saint-sımonienii: Olinde Rodrigues, Prosper En- 
fantın. Philippe Buchez şi Pierre Lerou 461, Auguste Comte. 

Viaţa 463 Opera 465 Filosofia pozitivă 469. Concepția 472. Or- 
dinea ştiinţelor 475. Filosofia socială 478. Consideraţii finale 484. 


FILOSOFIA ENGLEZĂ 
Şcoala Reid-Kant (Eug. Sperantia). -a . . o... 448 


Hamilton. Viaţa şi opera 487. Doctrina 488. Henry Longueville 
Mansel 495. Arthur James Balfour 496. 


Empiriștii (Eug. Sperantia), . . . «. . aaa‘ o’ 497 


www.dacoromanica.ro 


Cuprinsul VII 


Jeremy Bentham. Viaţa şi opera 497. Doctrina 497. Pag 
John Stuart Mill. Viaţa 503. Opera 505, Teoria cunoştiinţei 505. ~ 
Logica 507. Principiile logice 508. Silogismul 509. Fundamentul 
inducției 511. Ştiinţa spiritului 513 Doctrina socială 516. Pol- 

tica 518, Etica 521. 


Reacţiunea romantică ... îi Set ca să . 528 
Coleridge, Viaţa şi ideile 527, Thomas Carlyle 528. Doctrina 529. 


FILOSOFIA DANEZĂ 
Sören Kierkegaard (Nic. Balca). : -. . . . . cc... 531 
1. Viaţa 531. Opera 532. 2. Filosofia lui Kierkegaard. doaa 
faţă de Hegel 535. a. Concepţia epistemologică 541. b. Concepţia 
etică 549. 1. Sfera estetică a vieții 550. 2. Sfera etică a vieţii 
551. 3. Sfera religioasă a vieţii 555. Incheère 561. 


www.dacoromanica.ro 


ISTORIA FILOSOFIEI MODENRE 
DELA KANT PÂNĂ LA EVOLUȚIONISMUL ENGLEZ 


www.dacoromanica.ro 


Immanuel Kant 


A. — Kant şi contimporanii săi. 
I. — Perspectiva istorică a gândirii kantiene 


1. Prin bogăţia conţinutului, prin puterea ei de concentrare 
şi de armonizare, filosofia lui Kant e un microcosm filosofic, 
e un breviar al gândirii moderne. Sistemul kantian ia fiinţă după 
o tebrilă activitate culturală, încărcată de probleme, producătoare 
«de tensiuni şi purtătoare de vădite contradicții. Această primej- 
dioasă înavuţire spirituală îşi află explicaţia, potrivit concepției 
încetăţenite de W. Dilthey, în chiar esenţa culturii moderne, 
care moşteneşte complexele culturii vechi şi medievale: elenismul 
cu arta şi filosofia sa, conștiința juridică romană, revelaţia 
creştină, în sfârşit scolastica sau ştiinţa în slujba revelaţiei. 

Nemulțumit de această moştenire, spiritul nou încheagă 
o formulă proprie de gândire şi de vieaţă, formulă ce se crede 
«chemată să aleagă din valorile trecutului numai ce e adevărat 
şi util. Un element de discernământ, de „critică”, este dela 
început constitutiv spiritului nou. Elementul critic e condiționat 
de o conştiinţă istorică tot mai pătrunzătoare, de trăirea con- 
trastului dintre cele vechi şi cele noi, dintre via antiqua şi via 
moderna, cum se spunea chiar din răstimpul de agonie al cul- 
turii medievale. 

Aceste observaţii liminare îndreptăţesc impresia, pe care o 
produce asupra multora din cei de azi, gândirea lui Kant. Nota 
revoluţionară, atribuită kantismului până la sfârşitul secolului 
trecut de către aproape toţi interpreţii săi, pierde din tărie, în 
schimb trece pe primul plan funcţia de continuitate, de păstrare 
a mai tuturor motivelor ce domină doctrina filosofică clasică. 
Vedem, cum noutatea kantismului, care e netăgăduită, înfloreşte 
pe o veche tulpină. Așa încât împotriva unui Kant „atot distru- 
gătorul””,- cum îl numea Moses Mendelssohn, se instaurează 
imaginea unui Kant „atot păstrătorul”. 

Dacă de vreo douăzeci şi cinci de ani încoa se înregistrează 
o răceală a interesului pentru lopera lui Kant, această schim- 
bare se datorește balastulu ce ține pe loc avântul critic. Noi cei 
de azi vedem mai mult firele ce leagă de trecut kantismul decât 
voinţa lui de a-şi croi un drum propriu şi de a brusca concepții 
tradiționale. Nu e aci iluzia de optică a istorismului, nu e 
iluzia care restabilește cu ajutorul determinismului şi cu jocul 
influențelor continuitatea evenimentelor, la început originale până 
la creaţie. Am arătat pentru care cuvânt prezentul, înfăptuitor 
de moutate, nu mai are în kantism un îndreptar. Nu spunem prin 
aceasta că desconsiderarea filosofiei lui Kant e în sine o bine- 
facere în toate privințile — mai de grabă am avea motive s'o 
deplângem — noi ne mulţumim s'o constatăm. Scăderea. cursului. 
kantian ar putea fi combătută cu oarecare succes, numai după 
ce vom fi cunoscut doctrina în resorturile ei adânci, preocupare 
ce va fi promovată de cercetarea noastră. Să nu se uite însă 
că un studiu asupra trecutului este şi o faptă prezentă, o 
irupere a actualități. E preferabil să fim conştienţi de această 
aderență la contemporaneitate decât s'o megăm iinoperant sau — 
mai rău — s'o mascăm din motive nemărturisite. 

2. O schiţă a 'ecourilor istorice în kantism constitue primul 
capitol al cercetării noastre. Elenismul a imprimat gândirii eu- 
ropene o direcţie valabilă până azi, cu toate vicisitudinile vremilor. 
Elenismul a desvăluit ordinea logică, structura raţională, disci- 
plina Cuvântului, a Logosului. Cu toate deosebirile dintre ei, 
gânditorii greci sunt de acord asupra acestui punct: ordinea în 
lucruri — Forma, Ideea, deci, esenţa indestructibilă şi inalte- 
rabilă — şi ordinea, în vorbire (Logos), sunt armonice, a doua 
fiind imaginea sau copia celei dintâi. Prin formaţia ei iniţială 
ştiinţa greacă are caracter filosofic şi dialectic. Metafizica, 
ştiinţa lumii inteligibile, desvăluită numai prin concepte, este 
disciplina fundamentală, absolut sigură şi necesară Cu toate 
străduințele geniului grec, fizica, cunoaşterea lumii sensibile, 
nu obține siguranţa adevăratei ştiinţe, pentru motivul că domeniul 
ei e devenirea şi singularul contingent. Necesitatea şi universalul 
se întâlnesc numai în sfera inteligibilă (noumenală), care e 
nemijlocit cunoscută numai prin „eros”, printr'o contopire supra- 
intelectuală. Sensibilul, supus prefacerii şi individual, e obiect 
de simplă „opinie? probabilă, de '„credință”. 

Astfel filosofia antică sfârşeşte prin scepticism şi mistică 
intelectuală, fenomene complimentare, iar în punctul următor 


identice: ambele interiorizează, pun accentul pe eu, pe suflet. 

În chipul acesta subiectivismul sceptic oferea el însuşi mijlocul 
de a fi depăşit. Prin scepticism, dincolo de scepticism — fie 
la mistică, fie la raţionalism — iată o formulă, care e pregătită 
în perioada elenisto-romană, e primită de Augustin, se menţine 
în creştinism dealungul evului mediu la numeroşi gânditori, în 
sfârşit, e reluată de Descartes şi desăvârşită de Kant. 

3. Creștinismul aducea mai puţin o soluție speculativă, cât 
una practică, de mântuire a omului, prin actul de credință 
într'o Revelaţie supranaturală. Credinţa încetează de a mai fi, 
ca la Platon, o cunoștință subalternă, pentru cuvântul că nu 
poate fi întemeiată raţional; ea devine o cunoştinţă, care se 
lipseşte de o justificare raţională sau care se poate dubla cu o 
astfel de justificare, fără ca prin aceasta să câştige interior un 
spor de siguranţă. Credinţa e ceva desăvârşit în sine, căci ea 
corespundea unui domeniu necunoscut chiar misticii greceşti: 
Supranaturalului, Revelaţiei istorice în persoana lui Dumnezeu- 
om sau a Sfântului Duh, a treia persoană a substanţei divine. 

Creştinismul nu suprimă Logosul, corespunzător Naturii, ci 
face eroice sforţări de a-l integra. Astfel se ridica problema fun- 
damentală a tuturor gânditorilor medievali: armonizarea Raţiunii 
sau a ştiinţei grecești cu Credința sau Scriptura sfântă. Filo- 
sofia scolastică ajunge la formula cea mai împăciuitoare, făurită 
de dominicanul Toma d'Agquino: ordinea supranaturală 
sau a graţiei nu suprimă ci întregeşte natura. Metafizica unește 
dar natura şi graţia. 

După Toma, sub influența ordinului franciscan, epilogul 
scolasticii e nominaliismul (Occam), care separă strict credinţa 
şi raţiunea, rezervând pentru cea dintâi misterul supranatural, iar 
pentru a doua natura, constituită însă numai din indivizi, con- 
ceptele fiind simple nume (nomina) sau termeni. Nominalismul 
ruinează scolastica, fundată pe două postulate: armonia credinţei 
şi raţiunei de o parte, realitatea elementelor raţionale, a con- 
ceptelor de altă parte. In:schimb punea pe primul plan experienţa 
cu toate insuficienţele ei, favorabile scepticismului. 

Gânditorii moderni primesc, fără excepţie, concluziile no- 
minalismului, dar numai uni: ajung la scepticism, fiindcă ceilalți 
acordă existenţă unei categorii de concepte: relațiilor mate- 
matice. Conceptele de gen și specii (om, alb, rece, etc), 
rămân pur mintale, figmenta mentis (Spinoza). 

Mai constatăm că nominalismul, zdruncinând principiul sco- 
lastic al armoniei, se învecinează cu o teorie ceva mai veche, 
de origine averroistă: teoria îndoitului adevăr de credinţă şi 

ştiinţă. Kant e neîntrecut în separarea domeniilor şi adevăru- 
rilor: ceeace nu poate fi adevăr de ştiinţă, e adevăr de credință 
practică. De sigur, Kant nu uită că adevărul de credință, deși 
nu e întărit de ştiinţă, nu e nici contrazis de aceasta. E o poziție 
curat kantiană: ştiinţa nici nu afirmă, nici nu neagă suprasen- 
sibilul; ea lasă dar un loc liber pentru o altă cunoștință de 
ordin practic, credința. Prin această preocupare de coordonare 
a ştiinţei şi credinței, Kant se situiază pe linia unor străduințe 
vechi dar permanent neîndestulate ale gândirii creştine. 

4. Cum ajunge Kant să retrăiască cu o dureroasă ascuțime 
conflictul ştiință-raţiune, pe care scolastica îl deslegase exem- 
plar în tomism? Trebue să fi intervenit un motiv nou care 
complica problematica moștenită. Noutatea nu e numai un nou 
sentiment vital, stăpânitor în epoca Renașterii sub forma de 
îndumnezeire a Naturii, de transtigurare religioasă a pămân- 
tescului — şi întru aceasta neoplatonismul servă ca trecătoare 
justificare. Noutatea e un fenomen cultural paralel divinizării 
naturii şi în unele privinţe opus acesteia: constituirea unei ştiinţe 
exacte a naturii, care a purces din probleme de tehnică în 
legătură cu noile arme de foc, şi care s'a încoronat cu o tehnică 
producătoare de mari schimbări în mediul uman. 

Faptul nouii ştiinţe şi condiţiile ce-l fac posibil pun gândirii 
moderne probleme inedite. Noua ştiinţă a naturii a deslegat 
într'un timp relativ scurt, prin Copernic, Kepler, Galilei, Gilbert, 
Harvey, Huyghens, în fine, sintetic, prin I. Newton, ceeace 
antichitatea nu izbutise: a face din lumea sensibilă, din expe- 
riență, un obiect de știință exactă. Prin ce mijloace? Răspunsul 
„desvălue unul din caracterele culturii moderne: matematismul. 
Experienţa este exactă numai întrucât se supune calculului, 
măsurii, pe scurt, raţiunii geometrice. Supusă măsurii e numai 
laturea cantitativă. Calitatea (sensaţia de orice fel), temeha 
fizicii antice şi medievale, e trecută pe seama subiectului Cum 
singurul proces empiric nemijlocit determinabil cantitativ e miş- 
carea, mecanica e cea dintâi disciplină fundată exact. Ex- 
plicaţia prin cauze mecanice sau eficiente e treptat universa 
lizată, în timp ce explicaţia weche calitativă (forme, esențe) 
şi finalistă e înlăturată. Cantitate şi mecanism se asociază 
în ştiinţa naturii, împotriva cosmologiei vechi calitative ŞI finaliste. 

Știința naturii experimentală şi totuşi exactă, cum e numai 
cunoștința raţională, închidea două probleme de căpetenie: a) 
Sub raport teoretic, descoperim întâi o problemă metodologică 
şi epistemologică. Era o enigmă acordul dintre experiență, dată: 

din afară şi rațiune, care totdeauna a fost socotită o activitate 
interioară, spontană, chiar creiatoare. Cum se asociază aşa de 
intim geceptivitatea sensibilităţii cu spontaneitatea gândirii, pentru 
a da naştere ştiinţei? Se desprindea din această intrebare, ca 
mai vădită, o preocupare metodologică, prezentă la toți gân- 
ditorii moderni, în frunte cu Bacon şi Descartes. Opera kan- 
tiană se integrează în aceste frământări logice. Kant însuş 
numeşte „Critica raţiunii pure” un „Tractat de metodă”, a 
cărui problematică e condiționată de structura mouii ştiinţe, sinteză 
a experienţei şi a raţiunei, şi deci de necesitatea de a înţelege 
cum e posibilă această sinteză. 

b) Cealaltă problemă e totdeodată de natură teoretică, 
practic-morală şi religioasă, aşadar, cu adânc răsunet în vieaţă. 
Într'un univers mecanic, redus la o acţiune mutuală de corpuri 
moarte, ce loc rămâne pentru libertatea umană, existența spi- 
ritului uman, în sfârşit, existenţa şi acţiunea spiritului divin? 
Pe scurt, libertatea şi finalitatea nu devin simple fantome, 
pure prejudecăţi ale altor vremuri? Interesul practic şi religios 
al acestei întrebări se dubla cu unul teoretic: metafizica însăşi, 
ştiinţa “fundamentală de până atunci, era în mare primejdie. 
Căci prin chiar esenţa ʻei metafizica afirmă realitatea „de dincolo 
de lumea fizică” sau materială, o realitate spintuală care în- 
făptueşte spontan sau liber supremul bine. 

Dacă se universalizează concepția mecanică — prima 
sugestie a ştiinţei noui — se ajunge la materialism sau 
naturalism radical, care e tot o metafizică, fiindcă e o 
depăşire a experienţei pure. Aşa s'a şi întâmplat. Doi dintre 
primii gânditori, contimporani şi adversari ai lui Descartes, 
nu se sfiesc a trage aceste încheeri: Th. Hobbes, fostul 
secretar al lui Bacon, cu mai multă consecvență, P. Gassendi, 
destul ide contradictoriu, fiindcă: uneşte atomismul lui Epicur cu 
teoria nemuririi sufletului şi a Spiritualității divine. De notat 
e că ambii accentuau elementul sensualist al şhinţei, fără a 
sacrifica raţiunea, dar şi fără a le uni. Pe scurt, aceste prime 
doctrine sunt insuficiente prin parțialitatea şi iincoerenţa lor. 

5. Descartes găseşte cea dintâi formulă sistematică a 
gândirii înnoite şi de aceea poate fi recunoscut ca începător 
şi întemeetor. Tema complexă era: să se legitimeze ştiinţa naturii 
— obiectivitatea concepţiei mecanice — şi totodată să se asi- 
gure în ființa şi eficacitatea lor spiritul uman şi spiritul divin, 
ambele caracterizate prin libertate sau voință infinită. 

Soluţia nu putea fi decât una, anume un nou raționalism 
metafizic, rezemat pe matematică. Aceeaş rațiune geometrică 
întemeia nu numai fizica mecanică, dar ;şi metafizica libertăţii, 
în sfârşit chiar religia. Încă mai mult decât la Toma, metafizica 
e la Descartes fundamentul fizicii. Idealul e o mathesis uni- 
versalis, o deducere inventivă, nu pur expozitivă sau silogistică, 
a tuturor cunoștințelor. Finalismul calitativ al aristotelismului 
e înlăturat, nu fiindcă nu există scopuri în natură, ci fiindcă 
nu le putem cunoaşte; intenţiile creatorului rămân șnscrutabile. 

Dacă pura gândire întemeiază fizica, cu atât mai mult ea 
întăreşte metafizica, al cărei obiect — suprasensibilul — e 
adecvat raţiunii. Prin acelaş procedeu metodologic erau simultan 
legitimate fizica nouă şi metafizica (nemurirea sufletului şi 
existenţa lui Dumnezeu). Primejdia era însă că ruina metafizicii 
putea atrage şi compromiterea fizicii. Vom întâlni tendința de a 
despărți soarta fizicii de aceea a metafizicii, tendinţă întreți- 
nută de empirism, dar înfăptuită mulţumitor de Isaac Newton. 

În cadrul cartesianismului sau al noului raţionalism raportul 
dintre experienţă şi gândire dobândeşte o explicaţie tipică pentru 
concepţia raţionalistă modernă: ceeace e dat obscur şi indistinct 
în experienţă e obţinut clar şi distinct prin activitatea gândirii. 
Intre sensaţie şi gândire diferența e de grad; sensaţia e o 
gândire confuză. Vom vedea că celălalt curent din cultura 
modernă, empirismul, primeşte și el simpla diferenţă de grad, 
dar răstoarnă ordinea: gândirea e o experienţă abstractă. Prin 
urmare, înainte de Kant unirea strânsă dintre experienţă şi 
gândire părea realizată. Cheea reformei kantiene este din potrivă 
separarea de esenţă, nu graduală, a celor două organe de 
cunoştinţă. Căci, după Kant, numai prin separarea lor ini- 
țială e posibilă o rodnică unire a lor. 

Părerea noastră însă e că slăbiciunea raționalismului mo- 
dern nu stă în „intelectualizarea sensaţiei””, în amestecul dintre 
inteligibil și sensibil, amestec înlocuit de Kant prin stricta 
lor despărţire. Dacă raționalismul ar fi unit în adevăr sen- 
sația şi gândirea, el ar fi trebuit să caute inteligibilul chiar 
în interiorul experienţei, care atunci mar mai fi fost lipsită de 
necesitate şi universalitate. Insă o astfel de soluție nu sa 
încercat consecvent nici până azi. De aceea suntem în drept 
să bănuim că contopirea celor două cunoştinţe nu e reală în 
raţionalism. Dovada o găsim în chipul cum Descartes răs- 
punde la întrebarea genetică: de unde vin cunoştinţele necesare 
şi universale? Răspunsul e tot așa de categoria ca şi la Platon: 

nu din experienţă ci din gândire. Toate cunoştinţele sigure sunt 
„idei înnăscute”, concepţie ce trădează influenţa platonismului 
atât de puternică în vremea Renaşterii şi chiar în secolul al 
17-lea. 

Cum însă chiar lui Descartes i s'a adus obiecția că nici 
copilul nici primitivul nu au idei înnăscute, s'a concedat de 
către Descartes, apoi fără, înconjur de către cartezianul Leibniz 
că ideea e înnăscută numai virtual şi că e desvoltată de rațiune, 
care este esenţial activă. Leibniz are meritul de a fi dat la 
iveală, în toată semnificația ei, convingerea fundamentală a 
raționalismului, convingere adesea mascată de elemente teo- 
logice: raţiunea e o facultate activă, spontană, creatoare. Spi- 
ritul e, după Leibniz, o monadă „fără ferestre”, care produce 
totul din sine, chiar şi sensaţiile, gândiri obscure. Sub acest 
raport Kant duce pâna la capăt postulatul raţionalist al gândirii 
spontane. A priori este şi pentru Kant, cel puţin în unele pa- 
sagii, un înnăscut virtual, care purcede din pura spontaneitate 
a gândirii, fără nicio asistenţă divină, cum e la raționaliştii 
dogmatici. 

Raționalismul cartesian s'a aflat dela început în fața unei 
aporii tulburătoare: cum poate gândirea să justifice realitatea 
totodată a lumii fizice şi a celei metafizice? Vechiul rațio- 
nalism platonico-aristotelic făcuse o încercare asemănătoare, dar 
se märginise a asigura cel puțin metafizica, cealaltă, fizica, 
rămânând o anexă cu grad de probabilitate. Cu toate acestea 
el na putut rezista scepticismului. De aceea noua fundare car- 
tesiană trebuia să se explice cu scepticismul, înfloritor în epoca 
Renaşterii tocmai în Franţa (Montaigne, Sanchez, Charron). 
Scepticismul, alimentat de naturalism, creiase o atmosferă de „„li- 
bertinaj ”, după expresia lui Calvin, adecă de persiflare a religiei, 
de negare a metafizicii, de distrămare a moravurilor. Indoiala 
trebuia înfrânată și dintr'o altă necesitate Geometrismul nou (Ga- 
lilei, Leonardo) punea la îndoială realitatea calităţilor, odinioară 
socotite esențe, şi acorda numai pe aceea a cantităților sau 
„calităților primare”. Reflecţia elementară sugera: dacă unele 
cunoștințe sunt subiective, de ce nar fi iluzorii şi celelalte, 
mai ales, dacă facem ipoteza „iperbolică” a unui „geniu rău”, 
autor al lumii. Din motivele arătate, explicaţia cu scepticismul 
se întâlnește la toți gânditorii moderni; ea este şi la Kant o 
preocupare principală. 

Descartes acceptă eroic îndoiala ca punct de plecare şi 
<a piatră de încercare a adevărului. Din îndoială decurge ne- 

cesar — analitic — o primă existenţă, cum conchisese și 
Augustin în altă situaţie istorică: eul, spiritul, interiorul, pe 
scurt, gândirea însăși. Indoiala se cruță numai pe sine, dar 
odată cu sine, și gândirea — îndoiala e gândire — în sfârşit, 
ea cruţă eul însuşi, care gândește îndoindu-se. In faptul îndo- 
elii se cuprinde intuitiv: cogito: şi sum res cogitans. Propoziția 
aceasta, atât de tocită printr'o lsuperficială întrebuințare, a ho- 
tărît de soarta filosofiei moderne. Ea fundează subiectivismul 
sau idealismul, caracteristic pentru această filosofie. De sigur, 
în intenţia lui Descartes. cogito a servit drept justificare realistă 
a ştiinţei şi a metafizicii raţionaliste, rezultatul neaşteptat a 
fost însă ruinarea lor sau, în cele din urmă, căutarea zadarnică 
a unei noui formule metafizice pe lima idealismului, deci a lui 
Cogito: realitatea superioară e conştunţa, eul, spiritul. Kant 
totdeodată zdruncină metafizica raţionalistă şi deschide per- 
spectiva nouii metafizici idealiste. 

Prin cogito se asigură nemijlocit numai existența conști- 
inței și a „conținutului? ei: nemijlocit date sunt numa ideile 
„din mine”, nu lucrurile „din afară”. Siguranţa aceasta su- 
biectivă este scump plătită. O minte lucidă ar fi putut între- 
vedea dela început neizbânda filosofiei moderne. Inchiși în rațiune, 
cum vom putea eşi din ea, pentru a cunoaşte sigur alte existenţe 
(corpuri, suflete, Dumnezeu)? Descartes însuş își dă seama 
de această nemăsurată greutate, dar nu vede altă scăpare decât 
în ideea de Dumnezeu, care e conceptul-limită al metafizicii. 
Dumnezeu prin perfecţiile sale garantează că reprezentările clare 
și distincte nu mă înşeală şi deci că pot primi existența obiectelor 
lor. Divinitatea devine astfel un element integrant al ştiinţei, 
(încă mai mult decât la Toma 'd' Aquino şi la modelele antice: 
ale acestuia, Platon şi Aristotel. Dumnezeu, Rațiunea supremă, 
prin puterea sa a creiat pe om, ființă rațională, și a întocmit 
național realitățile corespunzătoare ideilor clare și distincte dim 
mine. 

Postulatul necesar al raționalismului modern, este armonia 
prestabilită a ideilor şi a lucrurilor, teorie clar formulată de 
Leibniz. Spinoza, pentru a întări corespondenţa lor, le iden- 
tifică în substanța divină,rezolvând astfel simultan o problemă 
de metafizică şi de teoria cunoștinței. Este o axiomă pentru 
Spinoza: omnis idea vera debet cum suo ideato convenire (Ethica, 
I, Axioma VI). Kant va respinge ca o ipoteză arbitrară și 
leneșe armonia prestabilită între idee şi existență, deși nici el 
nu o va evita implicit în punctul cel mai delicat al sistemulut 


www.dacoromanica.ro 


____ Immanuel Kant 11 


său: armonia dintre sensaj şi formele gândirii, altminteri esen- 
fial distincte. 

Raționalismul însuși a înţeles că pura afirmare a unei ar- 
monii prestabihte între cele două ordini nu satisface spiritul nou, 
metodic şi critic. De aceea el caută o altă justificare obiecti- 
vistă, însă tot în cadrul gândirii. Justificarea constă în a proclama 
natura analitică a gândirii. Gândirea e o înlănţuire de egalităţi, 
o explicitare analitică a ideilor cuprinse unele în altele dela 
universal la particular. Caracterul anahiic al raţiunii e aplicat 
întâi la cauzalitate, la pnnapiul „raţiuni suficiente” care face 
trecerea dela fizică la metafizică. Necesitatea raporlului cauzal 
rezidă în natura analitică a acestuia: efectul e cuprins în cauză. 
Deci principiul cauzalıtății e redus la principiul identității sau 
al contradicției. 

Interpretarea analitică a cauzalității are o mare semnifi- 
caţie, pentru cuvântul că acest principiu cauzal serveşte saltulu. 
dela ideea din noi la existența din afară. Descartes face o în- 
trebuinţare naivă de cauzalitatea analitică, anume, trece „„geo- 
metric? dela ideea de Dumnezeu la existenţa lui Dumnezeu 
(argumentul ontologic al lui Anselm e reluat şi matematizat). 
De altminteri şi celelalte dovezi ale existenţei lui Dumnezeu — 
specific carteziene — presupun acelaş salt ontologic dela idee 
la obiect. 

Descartes are nevoe de argumentul ontologic încă mai mult 
decât Anselm, iar pe urmele lui raționalismul nou face din argu- 
ment nervul său doctrinar. Malebranche, Spinoza, Leibniz, gân- 
desc în atmosfera ontologismului, oarecum în prezenţa Divinului 
De aceea panteismul pândeşte, dacă nu chiar cucereşte, toate 
sistemele metafizice moderne. 

6. Rezervându-ne expunerea ma amănunţită a raţionalis- 
mului german odată cu situaţia spirituală, în care se formează 
Kant, să luăm cunoștință de a doua încercare modernă de a 
explica ştiinţa și de a o concilia cu credinţa religioasă: empi- 
rismul. Termenul acesta ca şi acela de raţionalism, trebue primit 
ca o etichetă comodă şi nici de cum ca o expresie adecuată a 
unor doctrine bine conturate. Numeroase elemente raționaliste 
stăruesc în empirismul prekantian; deabia în secolul al 19-lea 
se înfiripează forme mai pure ale empirismului. 

Doctrina empiristă are dela început un pronunţat caracter 
polemic şi distructiv. Adversarul e noul raționalism matematic. 
Dacă trecem peste filosofia lu Francisc Bacon, care 
oferă, cel mult, un empirism de metodă, întemeetorul doctrinei 

empiriste este John Locke. Pentru neocriticistul Alois Riehl, 
Locke e şi prima treaptă a „nouii filosofii”, a unei „noui epoce 
în filosofie” — a „filosofiei critice” (Der philosophische Kri- 
tizimus, I, ed. 2-a, p. 2). Epocală e în deosebi problema fun- 
damentală a Essay-ului (1690), aşa cum reese din prefaţă. 
Discutând — spune el — cinci sau şase prieteni despre o 
temă înaltă şi diferită de aceasta de aci, sau ridicat greuiăţi 
tot mai mari şi am fost covârșiți de îndoeli. Mi-a venit în 
minte atunci că am luat un drum greşit şi că înainte de a ne 
angaja în astfel de cercetări, era necesar să examinăm capaci- 
tatea noastră de înţelegere, originea, siguranţa şi cuprinsul 'cu- 
noştinţei umane. Metoda de examen e analiza psihologică, scopul 
examenului e însă valoarea logică a cunoştinţelor. Era aci, în 
cadrul empirismului, o nepotrivire metodologică, relevată şi în- 
lăturată de kantism: psihologia nu poate funda logica, fiindcă 
aceasta fundează psihologia. 

Empirismul are meritul că. respectă mai bine decât raţiona- 
lismul acel cogito: suntem incluşi în conştiinţă faţă'n faţă numai 
cu „ideile” noastre. Nu există idei înnăscute, declară Locke în 
prima parte a Essay-ului. Toate ideile sunt câştigate din expe- 
rienţă, fie externă („,sensaţie””), fie internă '(, reflecţie”). De 
aceea avem întâi „idei simple”, apoi „idei complexe”, care însă 
nu depăşesc niciodată nivelul experienţei. 

Totuşi Locke primeşte dela raționalismul metafizic urmă- 
toarele: a) există o cunoştinţă demonstrativă sigură în matematică, 
etică şi teologie; b) deşi închişi în conştiinţă, afirmăm realitatea 
„calităților primare”, cerute de ştiinţa naturii; în schimb, nu 
se pronunță în mod clar, dacă ne este cu totul interzis accesul 
la substanţe, la „lucrurile în sine” (things in themselves); c) 
raportul cauzal, rezemat pe ideea de putere (power) producă- 
toare, este încă necesar, deşi şi această afirmaţie e neprecisă. 
Şovăelile sale îndeamnă la corectări şi desvoltări. 

Tema empiristă este parțial dusă mai departe de George 
Berkeley, care reduce întreaga; lume materială la idei: „a fi 
înseamnă a fi perceput” (esse is percipi). El păstrează însă 
raţionalist substanța spirituală, activă în faţa inerţiei materiei, 
şi vede în cunoştinţă, ca şi Malebranche, un raport între spiritul 
omulu şi cel divin. Ideile de corpuri nu presupun activitate 
cauzală, de aceea, raportul cauzal e o simplă succesiune; spi- 
ritele însă, fiind active, au putere cauzală. Berkeley se de- 
părtează de problemele empirismulu şi de aceea un empirism 
mai consecvent rămâne o temă încă nerezolvată. 

Până la rezolvarea ei trebue să înregistrăm un alt eveniment 
cultural. În 1687, deci înainte de Essay-ul lui Locke, Isaaca 
Newton publică Naturalis philosophiae principia mathema- 
tica. Mai apăsat decât opera lui Locke aceasta marchează un 
început de gândire, iar Kant a văzut lhmpede posibihtățle 
filosofice ale fizicii lui Newton. De altminteri, influenţa lui 
Locke, contrar opiniei lui K. Fischer, e destul de slabă şi de 
târzie. Din potrivă, aceea a lui Newton se exercită asupra lui 
Kant din primii ani universitari şi continuă constructiv dealungul 
întregii sale cariere filosofice. 

„Filosofia naturală” arată cu deplin succes că o explicaţie 
necesară şi universală a paturii, până atunci înfăptuită numai 
prin pură deducție matemahcă, este posibilă în cadrul expenen- 
tei, fără a renunţa, la matematică. Dinamismul lui Newton, deşi 
pornea dela experienţă, era ma: exact decât mecanismul lui 
Descartes, fiindcă unea intim experiența şi matemahca. Prin 
simpla analiză a experienţei se descopere chiar în interiorul 
experienţei legile ei matematice. În locul une: analize psihologice 
a cunoștinței (Locke), Newton oferea, prin analiză logică a 
conţinutului empiric, o imagine concretă de relaţi determinate 
matematic. Spaţiul şi timpul, organ sensorial al 'Divinului, 
preced toate lucrurile şi ca atare sunt condiții absolute ale 
matematizării experienței. Ce minunată armonie între experienţă 
şi raţiunea matematică! 

Orientarea empiristă dela sfârşitul secolulu al 17-lea, trans- 
formată în scientism enciclopedist, devine caracterul obştesc al 
secolului următor, numit şi Aufklărung sau, după itahcnește, 
dar cam echivoc pentru noi, „iluminism'. llumimsmul este în- 
crederea — la început de ordin religios, ceeace uită adversarii 
contemporani ai iluminismului — în capacitatea Raţiunii auto- 
nome de a schimba progresiv vieața umană. Rațiunea e suverană, 
fiindcă ascultă de legi ce şi le dă ea însăși. Cum vedem, chiar 
emnj îrişin vorbesc de rapune, care devine în veacul al 18-lea 
un panaceu universal, cum azi a devenit o sperietoare. Rațiunea 
iluministă e raţiunea ştunțifică, naturalistă. Rațiunea este tot 
una cu Natura. 

Curentul empirist e puternic în Anglia, ţara iniţiatoare, şi 
în Franţa, care-l popularizează, făcând din el o adevărată phi- 
losophia militans. In Germama configurația spirituală e la în- 
ceput deosebită. Sub acțiunea empirismului şi a ştiinţei naturale 
apar şi se întind, în primele două ţări, materialismul ateu, 
panteismul, „libera cugetare”, în sfârșit, deismul, care dacă nu 


www.dacoromanica.ro 


14 Igimanyel Kapt 


atacă religia însăşi, cum face materialismul, luptă contra dogmei 
şi urmăreşte o abstractă şi incoloră religie raţională, E un 
fenomen izbitor invazia materialismului ateu, asociat polemic 
«de către ortodoxi cu deismul, Kant va lupta mai puţin contra 
metafizicii raţionaliste cât mai ales contra epilogului materialist 
și sensualist al nouii științe şi al empirismului, 

Dar spiritul nou mai are un final; e pozitivismul, nuanţat 
cu scepticism, al lui David Hume, exponent original și 
complex al veacului al 18-lea, Carlyle îl numeşte „adevăratul 
rege intelectual al secolului al 18-lea”, Inrâurirea lui Hume 
asupra lui Kant ne apare mult mai redusă decât se credea odi- 
nioară; vom arăta că nu există o fază sceptică în desvoltarea 
filosofică a lui Kant, „Filosofia experienţei” acţionează pozitiv 
prin Newton şi numai negativ prin Hume, pentru motivul că, 
asemenea lui Newton, Kant admite în experiență o ordine ne- 
-cesară, nu simple asocieri produse de imaginaţie ca Hume, Po- 
trivit acestuia, principiul empirist sună; tot ce nu e „impresie” 
(externă sau internă) e sau reproducere memorială a impresiei 
(idee) sau un produs al imaginației, adică o stare subiectivă 
„care prin vivacitatea ei produce iluzia obiectivităţii, O ase- 
menea iluzie e orice idee xe se referă la conexiune necesară, 
fie simultană (substanţă), fie succesivă (cauzalitate), Hume 
rămâne credincios tezei empiriste tradiţionale; experienţa ie cona 
stituită numai din stări individuale fără legături necesare. Sub- 
-stanța, de care se ocupă numai în Treatise on human nature 
(1739-1740), e înfăţişată ca un fascicol sau unire de idei, pro- 
„dusă de asemănarea parţială a ideilor succesive şi de nesoco- 
tirea deosebirilor, Semnificație istorică are în doctrina lui Hume 
-critica ideii de cauzalitate (Treatise ca şi Enquiry concerning 
human understanding); raportul cauzal nu e logic, deci necesar, 
fiindcă nu scoatem analitic din cauză efectul, cum susţinea ra- 
ţionalismul, Raportul cauzal e dar sintetic, enunţ revoluţionar 
pe care Kant îl va înţelege cel dintâi, pentru a-l depăşi însă, 
Dar poate raportul cauzal e impus de experienţă? Aşa ar fi, 
„dacă am avea impresia unei forțe sau activităţi externe, Ce ne 
oferă însă experiența? Numai o succesiune de stări, care se 
-asociază, datorită legii asocierii prin alăturare în timp, De 
unde, însă, credinţa în raport necesar? Asocierea, odată făcută 
de experienţă, e întărită de repetiție, Repetiţia însă nu justifică 
necesitatea, deoarece cazul repetat nu cuprinde mai mult decât 
cel avut o singură dată, Repetiţia se înfăţişează ca un plus numal 
pentru subiect sau sub raport psihologic, fiindcă ea produce în 

noi deprinderea (custom) de a evoca sau a aștepta odată cu 
procesul dat și pe acela asociat. Evocarea sau așteptarea nu 
cuprinde momentul necesităţii, fiindcă obiect de experienţă sunt 
numai trecutul și prezentul, nu şi viitorul sau totalitatea cazuri- 
lor. Comportarea viitorului la fel cu trecutul e numai probabilă, 
necesitatea e un act de credință prachcă (belief). Ideile sunt 
unite (conjoined), nu conexe (connected) +). 

O altă problemă de căpetenie, pe care Hume o aşează într'o 
lumină nouă, e aceea a existenţei. Pentru raţionalism, existența 
era o notă logică, un conţinut al unor anumite idei. Pentru Hume 
existența nu e dată analitic în idee sau în impresie, ci i se 
adaogă sub forma de sentiment sau de credinţă. Deci și existenţa 
este un caracter sintetic. 

Semnificativă în filosofia lui Hume e transpunerea în 
domeniul credinţei, impuse de vieaţă, a tot ce nu putea fi justi- 
ficat teoretic. Dincolo de teorie stă vieaţa, dincolo de Raţiune 
se află instinctul. Descoperim astfel la Hume un element irațio- 
nalist, a cărui prezenţă, o vom înregistra și la alţi gânditori con- 
temporani. Acest element va exercita o puternică fascinaţie 
asupra lui Kant. Se poate spune că influența lui Hume a fost 
mai mult în adâncime și indirectă. El, care a îngrădit preten- 
bile Raţiunii, a rămas un trezitor de idei noui până în vremea 
noastră. Pentru neokantianul H. Rickert, Hume e o „liberare 
de strigoi’. Dar şi pentru cei din vremea sa, Hume este mai 
mult un distrugător, un sceptic. Aceasta e şi laturea ce loveşte 
pe Kant în prima linie. 

7. S'a înfățișat până aci o schiţă a frământărilor culturale 
din noua Europă. O semnificaţie istorică nemijlocită pentru 
constituirea kantismului prezintă atmosfera intelectuală şi morală 
a secolului 18 în Germania Care sunt directivele acelei mesianice 
Aufklarung? Mentorul gândirii germane în sec. 18 este Leib- 
niz. Concepţia sa cardinală e deosebirea dintre „adevărurile de 
fapt” sau contingente şi „adevărurile de rațiune” sau eterne. 
Fundamentul adevărurilor de fapt e principiul ratiunii suficiente, 
iar acela al celor raţionale e principiul identității sau al contra- 
dicției. Prin urmare, toate adevărurile eterne sunt analitice, 
toate propoziţiile raţionale se reduc la identități. Aceste adevăruri 


1) Hume admite propoziţii necesare şi universale însă numai în mate- 
-matică şi rezemate pe asocierea ideilor asemănătoare sau identice. Matema- 
tica e necesară, fiindcă e analitică. De aceea matematica se aplică numai la 
idei, nu ja realitate. Hume enunţă această enormitate, după ce Newton do- 
vedise structura matematică a experienţei. Kant e aci de acord cu Newton 
şi împotriva lui Hume. 

raţionale sunt de două feluri: matematice şi metafizice. Idealul 
lebnizian e raţionalizarea faptelor, e deci unirea celor două 
feluri de adevăruri raţionale. Raţionalizarea e posibilă, fiindcă. 
principiul raţiunii suficiente el însuș poate fi redus, cum o va 
face sistematic elevul lui Leibniz, Wolff, la principiul identități. 

Deosebirea dintre adevărurile de fapt şi de rațiune e 
următoarea. la adevărurile raţionale reducerea la identităh poate 
fi realizată actual, pe când reducerea faptelor la identități e o 
temă ce se rezolvă treptat. Universul fizic nu e cu desăvârșire 
transparent rațiunii. Metafizica, însă, ajunge la propoziți tot 
aşa de sigure ca şi cele matematice. 

Concepţia analitică a cunoștinței proprie ra ionaiismului stă 
şi la temelia metafizicii lu Leibniz. Dacă tot ce e cunoscut e o 
analiză, trebue să admitem că totul e dat dinainte sub formă 
virtuală, e potenţial înnăscut (contra lui Locke). De aceea 
realitatea se reduce la unități (monade) spirituale, care produc 
din interiorul lor evolutiv (continuu), sub conducerea principiilor 
raționale, toate cunoştinţele. Fiece *monadă creiază din sine, fără 
nicio influenţă din afară, imaginea sa a lumii, şi totuş maginele 
individuale ale lumii concordă printr'un act divin de armonizare 
prestabilită. Lumea corporală, supusă fără excephe mecanis- 
mului, este numai un fenomen, o expresie exterioară a realității 
spirituale. Mecanismul material e subordonat finalităţi spirituale. 
Spaţiul şi timpul nu sun! realităţi absolute, ci relați: fenomenale 
ale monadelor. Controversa dintre. Leibniz și elevul lui Newton, 
Samuel Clarke (1715-1716) privitoare la spaţiu şi timp, va 
fi un impuls puternic în evoluția filosofică a lui Kant. 

Lumea fizică e contingentă; principiul ei e voința morală a 
lui Dumnezeu. Din toate lumile posibile sau raționale, Dumnezeu 
a ales pe cea mai bună cu putință, pe cea mai convenabilă, 
soluphe care justifică optimismul aproape universal al unui veac 
încrezător în progresul omului (prin luminile raţiunii. Optimismul 
raționalist avea o legitimare teologică: „ultimul fundament al 
lucrurilor”, Dumnezeu, este el însuşi Raţiune supremă. 

Ideile lui Leibniz, împrăștiate în lucrărı mărunte şi într'o 
vastă corespondenţă, ar fi avut un slab răsunet, dacă nar fi 
fost sistematizate — și, adâogăm, simplificate — de discipolul 
său Christian Wolff (se poate scrie şi cu un singur f). 
Meritele acestuia nu pot fi tăgăduite. Wolff dă Germaniei o 
doctrină filosofică atât de potrivită cu spiritul nou încât ea 
pune stăpâmre pe toate universităţile germane 'şi chiar schimbă 
întreaga înfăţişare a culturii. Raționalismul lui Wolff înlătură 

scolastica protestantă, rezemată şi ea pe aristotelism, care înnă- 
buūşea nu numai gândirea liberă — Wolff se mândrea că a 
asigurat libertas philosophandi — dar şi religiozitatea protes- 
iantă, pietatea simplă dela început. De aceea raționalismul 
wolffian găseşte la început un aliat în direcția inițiată de Spener, 
numită pietism. Prin natura sa, pietismul e tot ce poate fi mai 
deosebit de cultu! rațiunii; el face apel la credința personală, 
la inmă, nu la inteligență. Dar totdeodată el era însuflețit de 
aceeaş dorință de emancipare, care în ordinea gândirii, însuflețea 
raționalismul. Se explică astfel dece numeroşi pietişti incorpo- 
rează şi raționalismul; printre aceştia se cade a fı citat Franz 
Albert Schultz, care va avea un rol deosebit în cariera 
lui Kant. 

Dar aliații dela început în fața adversarului comun se 
despart cu dușmănie odată învins acel adversar. Astfel izbuc- 
neşte viu conflictul dintre pietism şi raționalismul reprezentat 
de Wolff la universitatea din Halle, pe atunci cel mai bun 
aşezământ de învățământ superior al Prusiei. Din această aprigă 
luptă, Wolff ese deocamdată învins; e destituit în 1723. Tre- 
buinţa unei culturi proaspete, de acord cu spiritul ştiinţific nou, 
era atât de răspândită, încât, îndată după suirea pe tron a 
lui Frederic al II-lea (1740), Wolff e reintegrat cu toată cin- 
stea. Cum observă Fr. Paulsen: „cu anul 1740 se poate data 
domma nediscutabilă a iluminismului în Germania” (Kant, p. 16). 

Filosofia lui Wolff este în prima linie înlocuirea unei con- 
cepții ce se prevala de autoritate şi tradiție, nu de adevăr 
— scolastica — printr'alta ce nu admitea decât adevărul în 
numele Raţiunii. Idealul wolffian e raționalzarea lumi şi a 
vieți. E raţional ceeace e fundat sigur prin proprie judecată. 
E adevărat numai ceeace e fundat şi e fundat numai ce are o 
„raţiune”. A descoperi raţiunea sau fundamentul unui lucru e 
a arăta dece el le posibil, De aci definiția filosofiei: scientia 
possibihum quatenus esse possunt. A fi posibil e tot una cu a 
fi gândit. In această convingere wolffiană îşi are obârşia pro- 
blema cardinală a criticismului kantian: „cum sunt posibile jude- 
căile sintetice a priori?”, adică, cum pot fi gândite fără con- 
tradicţie astfel de judecăţi. A gândi fără contradicție înseamnă 
a găsi fundamentul sau a înţelege de ce este aşa şi nu altfel. 

Scopul filosofiei lui Wolff este conexiunea tuturor adevă- 
rurilor, ştiinţa atotcuprinzătoare, în care fiece propoziţie ade- 
vărată să-şi găsească locul ei logic. De aceea modelul filosofiei 
e matematica, dar punctul ei de plecare e experiența — con- 

vingere wolffiană, în genere trecută cu vederea. Îmbrăţişând 
marea distincție leibniziană a celor două feluri de adevăr, Wolff 
socoteşte experiența o rațiune obscură, deci necesar punct de 
plecare, dar şi mijloc de verificare a logicei. De aceea carac- 
teristic la Wolff este întocmirea în fiece ştiinţă. a unei discipline 
empirice, numite şi „istorice — Kant păstrează identitatea 
dintre empiric şi „istoric” — şi a unei discipline raţionale. 
Experienţa e universal prezentă în filosofie: o psihologie em- 
pirică şi una raţională, o cosmologie empirică (fizica) şi una 
raţională, o teologie empirică (teleologia) şi una raţională. Cele 
trei discipline raţionale alcătuesc metafizica specială. Ele sunt 
precedate de ontologie sau metafizica generală care se ocupă cu 
conceptele supreme ale existenţei. Alături de filosofia teoretică 
se constitue filosofia practică — distincție capitală la Wolff, 
ca şi la Kant — având o disciplină empirică (tehnologia sau 
practica empirică) şi discipline raţionale sau filosofice: etica, 
politica (dreptul natural), economica. 

Cele două feluri de discipline (empirice şi raţionale) nu 
sunt numai alăturate ci unite: Întâi analiza scoate din experienţă 
prin operaţie logică conceptele filosofice — deci şi Wolff 
vede între experienţă şi rațiune numai o deosebire de grad — 
apoi sinteza deduce din ideile pure bogăţia experienţei, care 
astfel verifică valabilitatea conceptelor raţionale. Wolff însuși, 
deşi recunoaște rolul experienţei, pune accentul pe sinteza de- 
ductivă, sugerată de matematică. Cum e de aşteptat, numeroșii 
elevi wolffieni vor desvolta din motive didactice aproape numai 
sinteza deductivă şi vor înjgheba astfel o nouă scolastică, un 
nou dogmatism, pe care îl va combate Kant. Noua doctrină! 
domină fără rival în deceniile 20 şi 30 ale veacului al 18-lea, 
doctrină numită de un discipol, Bilfinger, „sistemul Leibnizio- 
wolffian ”. 

După triumful oficial în 1740, sistemul începe a fi atacat, 
zdruncinat, în fine, combinat cu elemente eterogene. Astfel 
ia naştere după 1760 o aşa numită „filosofie populară”, care 
în forma uşoară a eseului şi cu un conţinut eclectic şi de 
suprafaţă tratează chestii, la îndemâna multora, de psihologie, 
morală, estetică, etc. 

Cel mai original adversar al filosofiei wolffiene este Cru- 
sius, a cărui înrâurire între 1750 şi 1760 e mult mai adâncă 
decât se recunoaşte îndeobşte. Se poate chiar spune că înde- 
părtarea lui Kant de wolffianism şi, în cele din urmă, îndreptarea 
chiar în contra metodologiei lui,s'a efectuat sub influenţa au- 

tohtonă a lui Crusius mai mult decât sub aceea a străinilon 
(în deosebi, Hume). Caracteristic la Crusius este preferința 
faptelor reale în dauna raţiunii, în deosebi a faptelor religioase, 
„care prin revelaţie depăşesc raţiunea şi totuş sunt reale. In 
Crusius reacţionează ortodoxia comprimată de raţionalism. Cum 
esenţial raționalismului e principiul fundamentării sau al raţiunit 
suficiente, Crusius limitează valabilitatea acestui principiu. Li- 
mita lui e voinţa, care e liberă, însă fără arbitrar. Invinuind 
continuu Wolffianismul că e fatalist, Crusius pune bazele vo- 
luntarismului (M. Wundt: Kant als Metaphysiker, p. 62). 
Mai mult. Voința liberă constitue o sferă independentă de 
natură, sfera datoriei, a moralei, iar morala posedă o certitudine 
proprie, deosebită de cea raţională, şi ca atare morala garan- 
tează lumea suprasensibilă. Certitudinea morală e pentru su- 
pranatură ceeace certitudinea rațională e pentru natură. Inrudirea 
„dintre Crusius și Kant e izbitoare (M. Wundt: Ibid., p. 68). 
Examinând valabilitatea universală a principiului raţiunii su- 
ficiente, Crusius separă deosebitele înţelesuri ale principiului, 
în primul rând, deosebirea dintre Realgrund (raţiunea reală) şi 
Idealgrund (raţiunea ideală sau logică), confundate de raţiona- 
lism, cum am văzut tipic la Spinoza. Aci Crusius e un pre- 
cursor. Dar nici el nu încetează de a fi dogmatic, adecă, de a 
„confunda gândire şi existenţă. Mai anticipează pe Kant şi din alte 
puncte de vedere: distinge esența conceptuală de existența legată 
de timp şi spațiu (de intuiție); opune metoda filosofică şi me- 
toda matematică, confundate de raţionalism, dar separate de 
Kant chiar din perioada precritică. 

8. Intr'una din laturile ei principale, filosofia lui Crusius, 
refuzând de a confunda realul şi raţionalul de teamă de a nu 
înnăbuşi revelaţia, reprezintă un curent cu mare ecou în a 
«doua jumătate a veacului al 18-lea: e curentul iraționalist, care 
încearcă a justifica realitatea — în genere, religioasă — prin 
factori extraintelectuali: sentiment, entuziasm, convingere mo- 
rală. Pe la mijlocul veacului, zis iluminist, acest curent „pre- 
romantic” începe a cuceri spiritele, mai ales prin literatură, 
unde factorul irațional e la largul său. Un val de sentimenta- 
lism lacrimogen se revarsă asupra Europei. Rapida izbândă a 
iraționalismului îşi are, cum vedem, o justificare istorică şi 
chiar doctrinală. Deocamdată să cunoaștem marii reprezentanţi 
ai curentului. 

Printre cei mai cu răsunet sunt moraliştii englezi începând 


cu Shaftesbury (1671-1713), cu durabilă acţiune în Ger- 

mania. Virtutea şi frumosul se confundă, fiindcă virtutea e 
armonie, iar rădăcina armoniei nu e echilibrul intelectual, rece, 
ci un avânt interior, pe care Shaftesbury îl numeşte „entu- 
ziasm”'. Fr. Hutcheson (1694-1746) descopere un „simț 
moral”, o capacitate primordială de a deosebi nemijlocit şi 
fără greş binele de rău, capacitate manifestată în sentimentul 
de simpatie. Rolul afectelor în morală e relevat şi de Hume, iar 
simpatia ca temeiu moral instaurată de Adam Smith, prie- 
ienul lui Hume. 

În acelaş cadru iraţionalist trebue să fie aşezată aşa nu- 
mita „şcoală scoțiană”, începută de Thomas Reid (1710- 
1796) şi continuată de numeroşi elevi (J. Oswald, J. Beattie, 
etc.). Pentru a rezista scepticismului lui Hume, Reid admite 
idei, care, deşi sunt; complexe, nu pot fi reduse, ci sunt primor- 
diale şi evidente. Ele nu pot fi demonstrate şi nici nu au nevoe 
de demonstraţie. Aceste „axiome” sunt comune tuturor, iar fi- 
losofia, care nu face decât să le scoată la lumină prin intros- 
pecţie filosofică, e o filosofie a „simțului comun”. La Reid 
surprindem motivul determinant al iraționalismului. Cum să pu- 
nem stavilă scepticismului empirist fără a aluneca în raţio- 
nalism, fără a apela la continue „,fundamentări''? 

Există o deslegare comodă: să admitem cu raționalismul 
propoziţii înnăscute, apriorice, dar totodată să le recunoaştem 
caracterul de nemijlocit al experienţei interne, caracterul de 
„sentimente”, de evidențe nemijlocite. Mai era o posibilitate: 
a admite cu raționalismul propoziţii a priorice şi a le justifica 
prin aplicare la experienţă. Experienţa e posibilă prin rațiune. 
Aceasta e deslegarea mai anevoioasă a lui Kant, care po- 
meneşte cu ironie, în prefața „,„Prolegomenelor”, de filosofia 
„Simţului comun”, de această neizbutită încercare de a depăşi 
pe Hume. „Ei luau totdeauna ca admis tocmai ceeace Hume 
punea la îndoială şi în schimb demonstrau cu aprindere şi de 
multe ori cu o mare lipsă de modestie tocmai ceeace lui nu-i 
trecuse niciodată prin minte să pună la îndoială” (Kant: Pro- 
legomena, trad. M. Antoniade, p. 17-18). 

Direcţia iraţionalistă găseşte în verva, uneori, sohstă a 
lui J. J. Rousseau (1712-1778) atât un teoretician vulnerabil 
din pricina incoerenței,cât şi un predicator de mare răsunet în- 
tr'o epocă de „,sensiblerie”. Convingerea fundamentală a lui 
Rousseau e superioritatea a tot ce e nemijlocit, a tot ce e dat 
fără interpuşi, care, după el, e primitiv, natural şi accesibil 
nu analizei, ci sentimentului, „sincentăţii inimii”. Un suflet 

bun şi simplu, care ascultă numai de glasul conştiinţei sale, e 
superior celei mai rafinate, dar corupte, iinteligenţe. Rousseau 
primeşte,sub influenţa tradiției augustiniene, următoarea schemă 
de filosofie istorică: inocenţa primitivă, decădere, regenerare 
prin puritate. 

Acţiunea lui Rousseau asupra lui Kant e recunoscută de 
însuş Kant în următoarea „notă: „Sunt un cercetător din 
înclinare. Simt setea de a cunoaşte integral, dorinţa neliniştită 
de a merge mai departe în această cunoştinţă, dar şi satisfacția 
la orice progres. A fost un timp când credeam că numai aceasta 
putea să facă cinste omenirii, şi desprețuiam plebea ignorantă. 
Rousseau m'a făcut să văd lucrurile altfel (hat mich zurecht 
gebracht). Această superioritate închipuită a dispărut, învăţ să 
cinstesc oamenii şi m'aş socoti mai inutil decât lucrătorul de 
rând, dacă n'aş crede că acest studiu poate da tuturor celorlalți 
valoarea de a restabili drepturile omenirii”. Istoriograful francez 
Victor Delbos s'a crezut îndreptăţit a scrie: „Lui Rousseau 
poate mai mult decât lui Hume i se potriveşte expresia fai- 
moasă că a trezit pe Kant din somnul dogmatic” (La philo- 
sophie pratique de Kant, p. 115-116). 

9. Perspectiva istorică schițată până aci impune, ca o 
firească încheere, o apreciere asupra misiunii istorice a lui 
Kant. Toate marile motive culturale, născute cu „omul nou” 
şi desvoltate până la sfârșitul secolului al 18-lea, şi-au istovit 
treptat posibilităţile interioare. Din toate motivele, cel mai uzat 
e raționalismul metafizic de formulă cartesiană. Empirismul nau- 
fragiase în scepticismul lui Hume sau continua sub forma sım- 
plistă a sensualismului francez al lui Condillac şi al, ideo- 
logiei””. Așa dar empirismul ajunsese întrun drum înfundat. 
Iraţionalismul, care e — cum am relevat și cu alt prilej — 
numai un fenomen de descompunere al raționalismului şi em- 
pirismului, se disolvă în anarhia sentimentelor subiective, în 
confuzia viziunilor mistice, în falsa distincție a inspirațiilor pri- 
vilegiate. raționalismul avea însă meritul de a afirma trebuința 
grabnică a renovării valorilor spirituale. 

În această clipă de mare gol cultural se veşte, pentru 
umplerea lui cu substanță mai trainică, Immanuel Kant. Pri- 
menirea valorilor culturale, fără a renunţa la direcția spirituală 
se asigurase până atunci o legitimare desăvârșită complexului 
cultural, fără a renunța deci la raționalismul metafizic, iată 
misiunea lui Kant. Kant restaurează în drepturile ei rațiunea 
şi ca atare el reprezintă iluminismul. Drepturile inviolabile şi 

inatacabile ale raţiunii sunt funcțiile ei, capacităţile ei de ordo- 
nare, de „sintetizare”, sunt formele. Rațiunea e capacitatea for- 
melor universale de ordonare; dar aceste forme presupun un: 
material de ordonat, care e dat sau de natură empirică. Astfel 
e integrat şi empirismul. Dar un material ordonat de rațiune 
şi cristalizat ca natură e mai mult expresia celui ce cunoaşte 
(ordonează) de cât a realităţii cunoscute. Pe scurt, natura 
cunoscută e fenomenală, ea are idealitate transcendentală. Rea- 
litatea metafizică se desvălue numai cunoștinței practice sau. 
credinței, fundate pe morală, pe 'datorie, pe libertatea voinţei. 
Cum datoria depăşește natura, tot aşa libertatea depăşeşte cau- 
zalitatea mecanică. Sfera metafizică e accesibilă voinţei libere, 
moralei, nu cunoștinței teoretice, afirmaţie de obârşie irațio- 
nalistă. De aceea raţiunea practică are primatul față de ra- 
iunea pură. 

În acest chip Kant integrează toate elementele culturale 
ale vremii sale într'o complicată operaţie de ierarhizare. Nimic 
mai superficial decât a spune că el „sintetizează raționalismul, 
empirismul și iraţionalismul (primul şi ultimul realiste, al doilea 
idealist). Niciun filosof original nu începe prin a „sintetiza” 
direcţii vechi sau noui, ci, instalat în fapte umane și luptând cu 
problemele izvorite din acele fapte, caută deslegări mai trainice 
decât cele trecute. Kant n'a „sintetizat elemente preexistente, 
ci a descoperit un plan superior capabil a discerne, deci, a 
„critica”, tot ce e viu şi ce e mort în sforțările filosofice de 
până la el. Să cunoaștem, acum, formarea acestei conștiințe 
filosofice, să urmărim biografia intelectuală a lu Kant. 


II. Vieaţa şi personalitatea lui Kant. 


10. Vieaţa lui Kant e un obişnuit pretext de glose pentru 
cei ce descopere un contrast strident între o; existență monotonă, 
lipsită de evenimente remarcabile externe şi chiar interne, pe- 
dantă și mecanizată, de o parte, iar de altă parte o gândire 
pe cât de originală pe atât de cuprinzătoare şi lucidă. Istoria 
culturii mai noui, care ne-a obişnuit cu gânditori liberi, oameni 
de lume și relativ înstăriți — numai Rousseau e un boem — 
ne oferă în personalitatea lui Kant un tip de gânditor ce va 
deveni tot mai frecvent: de origine modestă, „mic burgheză”, cum 
spune Heine cu dispreţ, Kant e profesorul model şi prost 
plătit, care şi-a petrecut! vieaţa într'un orizont restrâns. Königs- 
bergul, al doilea oraş al Prusiei de pe atunci, cu vreo 50.000 
locuitori, a fost locul unde el s'a născut, a trăit şi a murit. 

Rareori l-a părăsit pentru scurte călătorii în provincie. Omul 
cu corp plăpând, cu dispoziţii spre melancolie şi desperare, 
a ştiut să se domine şi să-şi impună o regulă de vieaţă, care l-a 
ajutat să desfășoare cu voe bună o muncă uimitoare în condiţii 
materiale, dacă nu de sărăcie cel puţin de vădită strâmtorare, 
până pela 46 ani, când e numit profesor titular. 

Inapoia răcelii omului nordic în serviciul datoriei şi rațiu- 
nii svâcnea o vie imaginaţie, cauză a multor insomnii. Și un 
alt gânditor, mai aproape de noi, H. Spencer, deşi era „„po- 
sitivist”, poseda o imaginație atât de puternică în cât se trezea 
vorbind şi gesticulând singur. O scrisoare din 1759 către Lindner, 
descoperită în 1906, luminează adâncul conştiinţei lu Kant. 
Acestuia îi scapă exclamația: träume mein Leben durch. Se 
adevereşte încă odată că seninătatea exterioară e rodul unei 
continue sforţări de a se înfrânge pe sine. Numai un spirit 
zbuciumat și primitor al tuturor îmbierilor culturale din vremea 
sa era sortit să imprime istoriei o pecetie neștearsă. 

Immanuel Kant, al patrulea copil din nouă, născut la 22 
April 1724, este fiul curelarului Johan George şi al Anei 
Regina (Reuter), care primise o cultură destul de aleasă pentru 
vremea aceea. Scrisul ei era mai corect decât al multor femei 
nobile contemporane. Kant, care semna cu inițiala C, susținea, 
potrivit unei tradiţii familiale, că era descendentul unui refugiat 
scoțian. Credinţa lui nu «e întărită de cercetări mai noui, care 
au dat la iveală că un străbun al său, Richart Kandt, a fost 
birtaş în Werden pela 1667. In casa părintească, atmosfera, 
austeră era întreţinută de pietismul adânc, dar fără mistică, mai 
ales al mamei sale, care moare de febră tifoidă, contractată în- 
grijind o prietenă, când I. Kant avea 13 ani. Fiul însă, i-a 
păstrat o amintire duioasă şi respectoasă până la bătrâneţe, cum 
relatează biograful Rich. B. lachmann „Nu voi uita niciodată 
pe mama mea, căci ea a semănat și cultivat în mine cea dintâi 
sămânță a binelui; ea a trezit și îmbogăţit cunoștințele mele, 
iar ideile ei au avut pururea o înrâurire salutară asupra mea”. 

Bunele însuşiri ale familiei Kant au fost remarcate de 
şeful pietiştilor din Königsberg, Franz Albert Schultz, profesor 
de dogmatică la Universitate şi directorul unei şcoale model de 
severă educaţie și de solidă cultură umanistă, Collegium Frede- 
ricianum, copiat după institutul Franke din Halle. Prin stăruința 
lu: Schultz, care a întrevăzut dispoziţiile neobişnuite ale lui 
Kant, acesta, în vârstă de 8 ani, e primit în Colegiu, unde rămâne 
din toamna lui 1732 până în toamna lui 1740, deci 8 ani. In 

Colegiu filosofia era puţin cultivată, ştiinţele naturale aproape 
inexistente, în schimb limba latină era predată cu succes alături 
de nenumărate şi istovitoare exerciţii religioase, de care Kant 
şi condiscipolii săi cei mai buni îşi aminteau cu groază. Aşa 
dar axa învățământului era religioasă şi scopul şcoalei era a 
făuri buni cetăţeni şi creştini. Cu toată sărăcia tatălui, râmas 
văduv şi mereu bolnav, Kant se înscrie la universitate, pe care 
o frecventează între 1740 şi 1746. In acest din urmă an pierde 
pe tatăl său. Caracteristia pentru puritatea de conştiinţă a tână- 
rului Kant e alegerea desinteresată a studiilor: nu pentru pâine, 
ci pentru îndestularea une. nesecate curiozităţi. Din interes spe- 
culativ urmează teologia, dar mai ales filosofia şi ştiinţele, toate 
după un plan personal. Dintre profesori se simte atras de 
harnicul Martın Knutzen, care era numai „,extraordinarius”” de 
logică şi metafizică. Knutzen unea şi el, asemenea lui Schultz, 
pietismul cu raționalismul wolffian, faţă de care păstrează inde- 
pendenţă. De altminteri, după 1740 wolffianismul e în descom- 
punere, în vreme ce influența lui Crusius e în creştere. Kant 
însuși învederează dela început libertate de gândire față de 
filosofia lui Wolff, al cărei cadru general îl primeşte. Drept 
vorbind, Kant na fost discipolul lui Knutzen. Rolul acestuia 
e mai însemnat din alt punct de vedere: Knutzen revelează ele- 
vului său valoarea fizicii lui Newton şi-i împrumută opera a- 
cestuia. De acum înainte „filosofia experimentată” a lui Newton 
nu va înceta de a înrâuri spiritul lui Kant; iar unirea metafizicii 
„leibnizio-wolfiene” cu fizica lui Newton rămâne motivul per- 
manent al gândirii lui Kant. Cum fizica e elementul nou, ea 
sgudue şi reține gândirea lui Kant. Nu numai că studiile universi- 
tare ale lui Kant sunt de ordin ştiinţific, dar şi în anii următori, 
ca scriitor, Kant se înfățișează în primul rând ca om de ştiinţă. 
Să nu uităm însă, că pe vremea aceea nu exista despărțirea de 
azi dintre fizică şi metafizică. Interesul pentru ştiinţa naturii şi 
promovarea ei stăruesc la Kant până la sfârşitul vieţii. Cum vom 
aprecia pe Kant savant, se întreabă G. Milhaud? Intr'un articol 
din Revue philosophique (1895), autorul „nu se temea de a 
conchide că lucrările ştiinţifice ale lui Kant ar fi putut fi su- 
primate fără ca mersul cercetărilor savanților să se fi resimțit. 
Cred că pot menținea aceste concluzii fără a atinge memoria 
marelui filosof... e de prisos să-i adăogăm titluri pe care nu 
le-a avut”. (Etudes sur la pensée scientifique, 1906, p. 178). 

Kant îşi închee răstimpul academic printr'o lucrare de 
precădere ştiinţifică întitulată: Gedanken von der wahren Schă- 


www.dacoromanica.ro 


Immanuel Kant 25 


tsung der lebendigen Krăfte (Idei despre adevărata măsură a 
forțelor vii), a cărei tipărire începe în 1746 şi sfârşeşte în 
1749. Un unchiu ceva mai înstărit, cismar, înlesneşte tipărirea 
acestei prime lucrări, în care se învederează alături de o erudiție 
autentică şi o desăvârşită încredere în sine. 

11. Pentru tinerii lipsiţi de mijloace dar dornici de a 
se închina carierei academice, stadiul necesar pe atunci era 
profesiunea de Hofmeister, de preceptor în familie, profesiune 
apreciată şi din pricina greutăților de transport. Despre acest 
interval de timp, nouă ani (1746-1755), ştim prea puțin. Kant 
însuşi, care nu-şi recunoștea calități de preceptor, a câştigat 
atunci deprinderea prețioasă a convorbiri de salon, dar mai ales 
se maturează intelectual şi se cultivă ştiinţific. În adevăr, după 
aceşti ani de tăcere, Kant reapare în public. In 1754 
publică un articol asupra chestiunii: Ob die Erde in ihrer 
Umdrehung u. s. w. einige Verânderung erlitten habe (Dacă 
pământul a suferit oarecari modificări în rotația sa în jurul 
axei?). În acelaş an' apare un alt articol privitor tot la pământ: 
Die Frage, ob die Erde veralte, physikalisch erwogen (Chestia, 
dacă pământul îmbătrâneşte, cercetată din punct de vedere fizic). 
Mult mai însemnată este opera din 1755: Allgemeine Natur- 
geschichte und Theorie des Himmels, ktc (Istoria universală a 
naturii şi teoria cerului, în care se tratează despre sistemul şi 
originea mecanică a universului după principiile lui Newton), 
operă închinată regelui Prusiei Frederic II şi apărută anonim. 
Ea trece aproape neobservată, căci editorul tocmai atunci dă 
faliment şi stocul de exemplare e confiscat. În această lucrare, 
care se înfăţişează ca o vastă cosmogonie, înrudită cu aceea scrisă 
de Laplace, independent, peste 41 ani (1796), Kant aplcă 
principiile lui Newton și la originea sistemului planetar nu numai 
la structura lui actuală, în timp ce originea era explicată de 
Newton prin creaţie supranaturală. 

În acelaș an, 1755, Kant promovează doctor sau magister 
cu teza ştiinţifică De igne (despre foc), iar peste câteva luni 
se abilitează „„privat-dozent” cu teza latină de conţinut meta- 
fizic: Principiorum primorum cognitionis metaphysicae nova dilu- 
cidaho (Nouă explicație a primelor principii ale cunoștinței 
metafizice). Activitatea didactică a „magistrului” Kant este 
prodigioasă; era şi singurul mijloc de a creia venituri necesare 
întreținerii decente a vieții. În medie n'a avut niciodată mai puţin 
de 16 ore săptămânale tratând cele mai variate discipline: logică, 
metafizică, matematică, probabil, fizică, mecanică, în sfârşit, 

se adaogă geografia fizică. Kant e printre cei dintâi profesori ce 
predă geografia ca disciplină independentă — apoi etică (filo- 
sofie practică), drept natural, mai târziu, „enciclopedia filo- 
sofiei” cu noţiuni de istoria filosofiei. Pe lângă acestea da şi 
lecţii particulare (privatissima). Potrivit unei dispoziţii oficiale, 
prelegerile aveau ca bază anumite manuale sau compendii, care 
erau pentru Kant mai puţin un text şi mai ales un pretext pentru 
desvoltări personale. Astfel erau: Logica de Meier (wolffian 
independent), metafizica şi etica lui Baumgarten, devenit cu- 
noscut însă prin „estetica”” sa, dreptul natural al lui Achenwall, 
etc. Asupra spiritului ce domina în deceniul 60 prelegerile sale 
ne orientează: Nachricht von der Einrichtung seiner Vorlesunser 
in dem Winterhalbjahre von 1765 bis 1766 (Indicaţie asupra pro- 
gramului prelegerilor sale în semestrul de iarnă 1765-1766). 
Scopul urmărit nu e o filosofie de a gata, ci filosofarea, nu a 
impune gândiri, ci a deprinde cu gândirea. Vom vedea că acest 
program trădează o schimbare apreciabilă în cugetarea kantiană 
din deceniul 60. Prelegerile sale erau gustate de studenţi; unul 
din aceştia, Herder, care mai târziu se va despărţi cu duşmănie 
de magistrul’ său, scria totuş: „Am avut fericirea de a cu- 
noaşte un filosof care a fost învățătorul meu... El îndemna şi 
silea plăcut la gândire proprie; despotismul era străin de su- 
fletul său. Acest bărbat, pe care îl numesc cu cea mai mare 
recunoştinţă şi cu cel mai mare respect e Imm. Kant; imaginea 
lui stă plăcut înaintea mea”. 

Să urmărim celelalte lucrări din deceniul 50. In 1756 publică 
trei articole asupra cutremurilor de pământ în legătură cu groaz- 
nicul cutremur dela Lisabona din 1 Noembrie 1755, sinistru 
ce a pricinuit un examen de conştiinţă al întregii Europe. Tot 
în 1756 solicită postul lui Knutzen, mort strivit de muncă, şi 
în consecință susține o disputaţie pentru „extraordinariat” cu 
teza: Metaphysicae cum geometria junctae usus in philosophia na- 
turali, cujus specimen I. continet monadologiam physicam. ( Des- 
pre unirea metafizici] şi geometriei în aplicarea lor la filosofia na- 
turală, din care o primă probă conţine monadologia fizică). Con- 
ținutul e de precădere ştiinţific, însă pune şi însemnate probleme 
filosofice. În aceeaș lună (Aprilie) publică: Neue Anmerkuns sur 
Erläuterung der Theorie der Winde (Noui observaţii pentru 
explicarea vânturilor). In 1757 oteră un program al „colegiului 
de geografie fizică”. In 1758 un alt program tratează despre 
Neuer Lehrbegriff der Bewegung und Ruhe (concepţie nouă a 


mişcării şi repaosului), în care expune relativitatea mişcării, con- 

vingere persistentă apoi în opera de filosofia naturii a lui 
Kant. 

Solicitarea postului de „,extraordinariat” din 1756 a rā- 
mas fără rezultat, statul desfiinţând postul. Peste doi ani, deci, 
în 1758, Kant cere catedra vacantă a lui Kypke nu numai 
dela autorităţile Universități ci şi dela Țarina Ecaterina Il, 
a cărei armată, în timpul războiului de 7 ani, ocupă şi admi- 
nistrează Prusia omentală. Şi de data aceasta cererea întâmpină 
refuz, fiind preferat pe baza vechimii rivalul său Buck. In 
1764 autorităţile erau dispuse a-l chema la catedra de poezie, 
Kant refuză el de data aceasta. Peste doi ani, în 1766, i se 
acordă postul, destul de slab retribuit, de sub-bibliotecar al 
Castelului. 

In 1759 dă programul: Versuch einiger Betrachtungen über 
den Optimismus (Eseu al câtorva considerații asupra optimis- 
mului), încercare favorabilă optimismului curent, de nuanță leib- 
niziană. 

In 1760 urmează: Gedanken bei dem fruhzeitigen Ableben 
des Herrn Johann Friedrich von Funck (Idei asupra morţii 
premature a D-lui de Funck), scrisoare către mama sa. 

12. Dacă facem abstracţie de această mică lucrare oca- 
zională, însuflețită de un stoic conţinut moral, înregistrăm o 
nouă tăcere între 1759 şi 1762, urmată de o febrilă activitate 
care trădează noui orientări în gândirea lui Kant. Se simte 
influenţa lui Crusius, a moraliştilor englezi, a lui Rousseau, 
în sfârşit, a lui D. Hume. Stilul scrierilor kantiene se apropie 
de acela al eseului englez, e vioi, colorat, popular în cel mai 
bun înţeles. Însuşi Kant nu devenise încă profesorul riguros 
până la pedanterie; el frecuentează societatea, unde e apreciat, 
teatrele, de unde se întoarce noaptea târziu. Astfel s'a în- 
firipat falsa imagine a unui Kant luat de vârtejul vieţii mondene 
în vremea ocupației ruseşti. 

Intre 1762 şi 1764 apar patru lucrări, înrudite prin 
natura preocupărilor şi metoda de gândire, anume: In 1762 
apare „opera de câteva ore”, cum spune însuşi, Falsche Spitz- 
findigkeit der vier  syllogistischen Figuren (Falsa subti- 
litate a celor patru figuri silogistice). In 1763: Der einzig 
mögliche Beweisgrund zu einer Demonstration des Daseins Gottes 
(Unica fundamentare posibilă a unei demonstrații a existenței lui 
Dumnezeu) şi Versuch den Begriff der negativen Grössen in 
die Weltweisheit einzuführen (Incercare de a introduce în filo- 
sofie conceptul de mărimi negative). In 1764 apare lucrarea 

cea mai atrăgătoare prin cuprins şi formă: Beobachtungen über 
das Gefühl des Schönen und Erhabenen. Urmează articolul: 
Versuch über die Krankheiten des Kopfes (Eseu asupra durerilor 
de cap). În sfârşit, tot în 1764 se dă publicităţii a patra lu- 
crare din grupul de mai sus, concepută în 1762, odată cu „Unica 
fundamentare”, ca răspuns la întrebarea pusă de Academia 
de ştiinţe din Berlin pentru anul 1763: Untersuchung über die 
Deutlichheit der Grundsätze der natürlichen Theologie und Moral 
(Cercetare asupra evidenţei principiilor teologiei naturale şi 
moralei). Premiul e obţinut de lucrarea lui Moses Mendelssohn, 
memoriul lui Kant fiind numai reţinut şi publicat odată cu acela 
al lui Mendelssohn în 1764. 

In 1765 întâlnim pomenitul „Program al prelegerilor din 
semestrul de iarnă dela 1765 până la 1766”. Între anii 1765/ 
1766, Kant intră în corespondenţă cu Joh. Heinrich Lambert, 
profesor şi membru al Academiei din Berlin, spirit în multe 
privinţe înrudit cu acela al lui Kant şi preocupat de aceleaşi 
probleme, şi cu Moses Mendelssohn, cunoscut gânditor pe 
atunci, popularizator al unei filosofii eclectice. 

Deceniul 60 e răstimpul de succes culminant al „filosofiei 
populare” şi deci de grabnică distrămare a rigidului raționalism 
sau dogmatism wolffian. La începutul acestui deceniu cunoaşte 
pe Hamann, numit „,magul din Nord”, mai târziu adversar mistic 
al lui Kant. Hamann era unul din principalii exponenţi ai ira- 
ţionalismului, pe care Kant, după ce-i absoarbe elementele via- 
bile, îl respinge ca primejdios pentru orice cultură sănătoasă. 

În această atmosferă apare, în .1766, opera caracteristică 
prin tonul de persiflare antidogmatică: Träume eines Geister- 
sehers erlăutert durch die Träume der Metaphysik (Visurile unui 
vizionar explicate prin visurile metafizicii). Deabia peste doi 
ani — semn că filosoful e în preajma unei noui orientări — 
publică un scurt dar substanţial studiu: Von dem ersten Grunde 
des Unterschiedes der Gegenden im Raume (Despre primul fun- 
dament al diferenţei dintre ‘regiunile spaţiului). In 1769 e chemat 
profesor la universitatea din Erlangen, dar refuză, iar în 1770 
(lanuarie) la lena, universitate în plină ascensiune, aşezată 
lângă Weimar. In acelaş an (Martie), în sfârşit, printr'o com- 
binaţie, Kant, atât de apreciat de ministrul prusian al Cultelor 
şi Instrucţiei, von Zedlitz, e numit profesor ordinarius, susținând 
peste câteva luni, potrivit regulamentului, o „disertaţie inau- 
gurală” cu titlul: De mundi sensibilis atque intelligibilis forma 
et principiis (Despre forma, şi principiile lumii sensibile şi lumii 

inteligibile), operă ce deschide în gândirea lui Kant o nouă 
fază: epoca critică. Lucrarea are caracter de tranziţie; 
ea prevestea, dacă nu anticipa, hotărîtoare cercetări. 

13. Urmează o nouă şi mai lungă tăcere, întreruptă de 
trei mici lucrări fără legătură nemijlocită cu intensele sale preo- 
cupări de atunci. 

Aceste lucrări sunt următoarele: O recenzie a operei ana- 
tomului Moscati asupra diferenţei de structură la animale şi 
om (1771), Von den verschiedenen Rassen der Menschen, 1775 
(Despre diferitele rase ale oamenilor); două articole în 1776; 
1777 despre „Institutul filantropic (Philantropin) din Dessau”, 
fundat de Basedow. 

În 1781 apare opera critică fundamentală: Kritik der reinen 
Vernunft (trad. rom. de Tr. Brăileanu, 1930). Deceniului pre- 
gătitor 70 îi urmează deceniul critic 80. In 7783: o prescurtare 
mai populară şi analitică a primei Critice, cu greutăţi de înţe- 
legere şi cu expunere sintetică, sub titlul de Prolegomena zu 
einer jeden künftigen Metaphysik, die als Wissenschaft wird 
auftreten können (Prolegomene la orice metafizică viitoare care 
se va putea înfățişa ca ştiinţă, trad. rom. de M. Anto- 
niade). In 1784: Idee zu emer aligemeinen Geschichte in welt- 
bürgerlicher Absicht (Idee a unei istorii universale din punct de 
vedere cosmopolitic), o schiță de filosofia istoriei. Tot în 1784: 
Beantwortung der Frage: was ist Aufklärung? (Răspuns la 
întrebarea: ce este Aufklärung?). In anul 1785 următoarele 
lucrări: a) o recenzie a operei de filosofie. a istoriei a lui Her- 
der: „Idei de filosofia, istoriei omenirii”; b) un articol ştiinţific: 
„Despre vulcanii din lună”; c) în luna Aprilie, opera mai în- 
semnată, prima parte a doctrinei critice: Grundlegung zur Me- 
taphysik der Sitten (Intemeerea metaf. moravurilor, trad. Tr. 
Brăileanu, 1929); d) în Mai: ‚Despre nelegitimitatea reprodu- 
cerii cărților” (articol); e) în Noembrie: Ueber die Bestimmung 
des Begriffs einer Menschenrasse (Despre definiția conceptului 
de rasă umană), articol de antropologie şi filosofia istoriei care 
îl preocupă necontenit în legătură cu etica. In 1786: a) Mut- 
masslicher Anfang der Menschengeschichte (Conjecturi asupra 
începutului istoriei umane), articol; b) Metaphysische Anfangs- 
gründe der Naturwissenschaft (Primele principii metafizice ale 
ştiinţei naturale), a doua parte a doctrinei critice — metafizica 
naturii apare după metafizica moravurilor, deşi ordinea sistema- 
tică e inversă; c) în afară de două recenzii, publică: Was 
heisst: „sich im Denken orientieren?” (Ce înseamnă: a se 

„orienta în gândire), lucrare de filosofia religiei, nu de logică. 
Intre 1786 şi 1787 K. L. Reinhold, unul din primii adepţi ai 
criticismului dä la lumină Briefe über de Kantische Philosophie, 
-care învederează gloria crescândă a gânditorului, uneori rău 
înţeles. 

In 1787: ediţia II-a, refăcută în unele părți, a „Criticii 
raţiunii pure”; iar în 1788: Kritik der praktischen Vernunft 
(trad. română de A. Amzăr și R. Vişan, fără dată); b) Ueber 
den Gebrauch teleologischer Prinzipien in der Philosophie (Des- 
pre uzul principiilor teleologice în filosofie), studiu ce pregăteşte 
-a treia critică. In 1790: a) Kritik der Urteilskraft (Critica jude- 
-căţii; în româneşte s'a tradus numai „Analitica frumosului” de 
I. Gherincea, 1927); b) Scrierea polemică cu Eberhard, wolf- 
fian, care va ocupa catedra (dela universitatea din Halle, refu- 
zată de Kant în 1778; c) Ueber Schwârmerei und die Mittel 
-dagegen (Asupra misticii şi mijloacelor împotriva ei). 

In 1791: Ueber das Misslingen (neizbânda) aller philo- 
-sophischen Versuche in der Theodizee, articol ce pregăteşte 
noua şi ultima operă fundamentală asupra filosofiei religiei. În 
1792: Vom radikalen Bösen (Despre răul radical), articol ce 
-se va integra în opera următoare. În 1793: a) Religion innerhalb 
-der Grenzen der blossen Vernunft «(Religia în marginele simplei 
raţiuni, în româneşte scurte fragmente, prefațate de C. Rădu- 
“lescu-Motru, 1924). A doua ediție apare în anul următor; 
b) Ueber den Gemeinspruch: das mag in der Theorie richtig 
„sein, taugt aber nicht für die Praxis (Despre locul comun: 
:aceasta e bună în'teorie dar nu valorează nimic pentru practică). 
In 1704: Das Ende aller Dinge (Sfârşitul lumii), tratează o 
problemă de filosofia religiei. In acest an izbucnește conflictul 
-dintre Kant şi ministerul Cultelor — primul mare eveniment 
-exterior din vieaţa gânditorului. Regelui Frederic al II-lea, 
-partizan al „luminelor”, îi urmează Frederic Wilhelm II, cara 
înlocueşte în 1788 pe Von Zedlitz cu un fost predicator, Wăll- 
ner, exponent al mișcării de reacție clericală împotriva , lu- 
-minelor”. Încă din 1788 Wöllner emite ordonanţe privitoare 
la religie, în 1792 întrerupe continuarea articolului „Despre 
răul radical”, iar în 1794, după apariţia ediţiei a II-a din „Religia 
în limitele simplei raţiuni”, dă un ordin de cabinet de mare se- 
veritate, anume, ameninţă cu „,măsuri neplăcute” pe Kant, în 
“vârstă de 70 ani şi în culmea gloriei. Kant într'un lung răspuns 
respinge curajos învinuirea că atacă religia, apără dreptul sa- 
-vantului de a se pronunţa în chestii religioase, dar sfârşeşte prin 

a asigura solemn şi cu rezervă mintală („prea credincios supus 
al Maestăţii voastre”), că nu se va mai ocupa în public de 
chestii religioase. Aşadar Kant se simţea legat numai faţă de 
actualul rege, care, potrivit cercetărilor mai noui a îndemnat 
pe Wllner să ia acele măsuri, dar sub urmaşul lui, când se 
ridică censura (1797), el îşi va relua libertatea, fără să spună 
prea mult. 

Chestiunea actului de supunere, a provocat şi provoacă! încă: 
„discuţii. Kant n'a înţeles să fie martirul ideelor sale ca Socrate, 
-deşi el punea în primejdie, cel mult, postul. său, nu şi existenţa, 
-care îi era asigurată. Kant era prea bătrân pentru a duce o 
luptă; a preferat prudenţa, cum arată o notiţă din vremea aceea: 
„retractarea convingerii proprii e Josnică, dar tăcerea într'un caz 
„ca cel prezent e e datorie de supus; şi dacă tot ce spunem trebue 
„să fie adevărat, nu e de aceea o datorie de a spune în 
„public orice adevăr”. 

In ciuda puterilor ce se împuţinează, Kant îşi duce mai 
.departe opera. In 1795: Zum ewigen Frieden (Proect de pace 
«eternă, trad. română de I. Gorun, 1918), ediţia 2-a, sporită în 
1796. In 1796: a) Anexă la scrierea lui Simmering: „„Despre 
"Organul sufletului”; b) Von einem neuerdings erhobenen wor- 
nehmen Ton in der Philosophie (Despre un ton distins de 
curând luat în filosofie), în care rezistă cu succes împotriva, 
intuiționiştilor vremii. La 23 Iulie din acelaş an Kant ţine ultima 
-prelegere (de logică). la 1797: Metaphysische Aufangsgriinde 
der Rechtslehre (Primele principii metafizice ale doctrinei drep- 
tului) şi Metaphysische Anfangsgründe der Tugendlehre (Pri- 
mele principii metafizice ale doctrinei virtuții). La ,un log 
alcătuesc Metafizica moravurilor, aşadar una din cele două 
părţi ale doctrinei criticiste (înainte oferise numai Grundlegung). 
La a doua parte doctrinală, metafizica naturii, Kant lucrează 
neîncetat (fără a o putea termina. Ceeace s'a numit Opus postu- 
mum «ste o massă de file fără ordine, semn al declinului tot 
mai accentuat. 

Totuşi în 1798 publică ultima sa lucrare, al cărei cuprins 
-este, mai ales, o răfuială anticlericală: Streit der Facultăten 
(Conflictul facultăţilor). In acelaş an publică: Anthropologie in 
pragmatischer Hinsicht (Antropologie din punct de vedere prag- 
matic), curs ţinut întâia oară în 1772 şi repetat adesea, fiindcă 
era în deosebi apreciat. Adăogăm aci că :1770/1 Kant ţine 
-un curs de mineralogie, după 1774 un curs de teologie naturală, 
dar în 1776/77, prima oară publice tratează pedagogia. In 1800 

Jäsche editează manualul de Logică; iar Rink publică: în 1802 
Geografia fizică, în 1803 Pedagogia (trad. română de Buţureanu) 
— ambele reproducând prelegeri ades reluate de Kant), însfârşit 
în 1804 studiul scris în 1793, dar mepublicat, în vederea unui 
premiu academic: Care sunt progresele reale .pe care le-a 
făcut metafizica în Germania dela Leibniz şi Wolff? . 

Ultimele luni ale vieţii sunt o penibilă agonie, în care, 
cum spunea el însuşi, numai „sentimentul pentru omenie nu 
m'a părăsit încă’. Marasmul bătrâneţii, pierderea continuă a 
memoriei, prăbuşirea unei inteligențe suverane continuă. În di- 
mineaţa de 12 Februarie Kant moare fără niciun chin, şoptind: 
„es ist gut’. Oraşul, căruia i-a rămas credincios, l-a condus cu 
onoruri la mormânt, transformat în Stoa kantiana, pe care stau 
săpate primele cuvinte din ,,încheerea” Criticii raţiunii practice: 
„Două lucruri umplu sufletul cu veşnic nouă şi crescândă admi- 
rație şi venerație, cu cât mai des şi mai stăruitor se'ndreaptă 
gândul către ele: cerul înstelat deasupra mea şi legea morală în 
mine” (trad. Amzăr şi Vişan, p. 145). 

Lista operelor kantiene s'a îmbogăţit cu o serie de pu- 
blicaţii postume, care au insuflat multora speranța că vor găsi 
în ele cheea unora din enigmele ridicate de interpretarea textelor 
publicate de autor. a) Din lecţiile păstrate în caetele elevilor 
o însemnătate au: Kants Vorlesungen ùber die Metaphysik, edit. 
de Pslitz în 1821 (trad. franc. 1843). b) B. Erdmann dă publi- 
cităţii: Reflexionen ‘zu Kants Anthropologie (1882) şi Reflexio- 
nen Kants zur Kritik der reinen Vernunft (1884), cuprinzând 
notele marginale ale lui Kant în manuale sau în operele proprii 
în vederea cursului sau a corectării operelor, note prețioase, dar 
utilizabile cu prudență, din cauza greutății datării. Observația 
aceasta se aplică şi la prelegerile consemnate de studenți. Cro- 
nologia variază după comentatori. In 1889—1898 R. Reicke 
comunică: Lose Blatter aus Kants Nachlass, „toi detaşate” 
de dimensiuni diferite, Printre 'ele se află așa numitul Duisburgi- 
scher Nachlass, care aruncă oarecare lumină asupra răstimpului 
de gestație a „Criticii ruțiunii pure”. Un destin singular a avut 
ceeace se cheamă Opus postumum, având ca temă „trecerea 
dela metafizica ştiinţei naturale la fizică”. Acelaş harnic 
bibliotecar din Königsberg, Rudolf Reicke publică parțial ma- 
nuscrisul între 1882—1884. Pastorul Albr. Krause dă în 1888 
o expunere populară, după ce se angajase ipentru o editare ne- 
prescurtată a voluminosului manuscript. In 1920 E. Adickes, 
unul din ultimii cercetători ai lui Kant, sistematizează şi comen- 

tează Opus postumum. O versiune nouă publică Artur Buchenau: 
Opus postumum, 1 Hälfte (Convolut. 1—6), 1936. 

O menţiune deosebită se cuvine Corespondenţei relativ re- 
duse — Kant nu scria bucuros — dar preţioase pentru cunoaște- 
rea nu numai a vieţii şi caracterului, dar şi a filosofiei lui Kant. 
In 1912 H. E. Fischer publică în 3 volume Kants Briefwechsel., 
Cea mai completă corespondenţă se găseşte în ediția Academiei 
de ştiinţe din Berlin (Opere complete). Dăm aci o scurtă in- 
dicație asupra principalelor ediţii generale. 

Kant însuşi n'a îngrijit o ediţie completă a operelor sale. 
El nu mai acorda niciun interes scrierilor sale dinaintea Criticii 
rațiunii pure. Primele ediţii, a lui G. Hartenstein în 10 volume 
(1838—1839) şi a lui K. Rosenkranz şi F. Schubert în 12 
volume (1838—1842), clasează operele în ordine sistematică, dar 
după criterii deosebite. 'Acelaş'Hartenstein dă mai târziu, 1867— 
1869, în 8 volume o ediție cu o clasare cronologică, pentru a 
înlesni înţelegerea evolutivă a criticismului. Ordinea sistematică 
e păstrată azi în ediţia „Philosophische Bibliothek” (ed. Mei- 
ner), sub îngrijirea lui K. Vorlânder şi a altora, în 9 volume 
şi un supliment (Vieaţa lui Kant și Comentarul lui H. Cohen). 
Corectă, dar necompletă, este ediţia din Reclams Uhniversalbi- 
bliothek a lui K. Kehrbach, etc. E. Cassirer, etc. publică o edi- 
ție în 11 volume (1912—1918), vol. 11 cuprinde opera! lui Cas- 
sirer: Kants Leben und Lehre. Menţionăm ediţia necompletă în 
8 volume, numită a marelui Duce Wilhelm-Enst, sub condu- 
cerea lui F. Gross (Inselverlag). Ediţia cea mai recentă, 
completă şi critică, eșită din colaborarea tuturor competenţelor, 
e pusă sub auspiciile Academiei de ştiinţe din Berlin. Criteriul 
orânduirei e cel cronologic, aplicat în trei secţii separate: Ope- 
rele (vol. 1—9); Corespondenţa (10—14); postumele (15— . 
19). Volumele 20 şi 21 (1936) aduc Vorarbeiten şi Nachtrăge. 

Sa adresat lui Kant, de pe vremea lui până azi, o stä- 
ruitoare învinuire din pricina stilului său. E rece, uscat, monoton, 
scolastic până la pedanterie, greoi prin perifraze şi paranteze 
ce lungesc fraza uneori până la 12 rânduri. Învinuirea e exage- 
rată. Când nu poţi găsi altă vină, stilul poate fi mai uşor dis- 
cutat. Kant e un filosof greu de înţeles, însă n'a fost şi na 
vrut niciodată să fie obscur și ermetic. El scrie pentru biruinţa 
unui adevăr nou, complex şi aspru, nu pentru a plăcea marelui 
public. Kant a știut să fie popular și atrăgător în deceniul' 60, 
însă el e covârşit de seriozitatea unei teme fără precedent: 
a sistematiza multipla frământare de gândire a trecutului și 

a asigura filosofiei un viitor. Strălucirea serveşte prezentului, 
soliditatea viitorului. E stil de „cancelarie filosofică”, spunea 
Schiller. Kant putea să vadă în această apreciere un omagiu. 
Cancelaria e de preferat pieţei filosofice. Inţelegem astfel dece 
Goethe a rostit odată către Schopenhauer că oridecâteori citeşte 
o pagină din Kant are impresia că a pătruns într'o cameră 
luminoasă. 


II. Formarea ideii critice. 


14. Criticismul, de care e legat numele lui Kant, nu e 
prezent în cele dintâi scrieri ale filosofului. Dacă acesta ar fi 
închis ochii înainte de 57 ani, cultura n'ar fi fost înbogăţită cu 
acest sistem, iar Kant ar fi rămas pentru istoria filosofiei unul 
din numeroşii gânditori germani — poate cel mai original, ju- 
decând după Disertaţia din 1770 — cari încercau pe atunci să 
salveze ce se mai putea din raționalismul wolffian, în scopul 
de a rezista scepticismului empirist şi a satisface ştiinţa na- 
turală. 

Criticismul are o epocă de formare, o istorie, a cărei curbă 
e una din cele mai studiate chestii ridicate de ceeace s'a numit 
Kantforschung. La niciun alt gânditor modern nu se impune 
atât de categoric problema genezei doctrinei şi a fazelor ei 
evolutive. Ceva analog găsim numai în opera lui Platon, cu care 
filosofia critică are afinități făţişe sau ascunse. Kuno Fischer 
a fost cel dintâi care a enunțat căi a înţelege pe Kant înseamnă 
a urmări evolutiv gândirea lui. Kant însuşi a împărţit cariera sa 
filosofică în două epoci: precritică şi critică. Inceputul epocii 
critice e fixat de el în 1770 (Disertaţia inaugurală) sau în 
1769, iar despre epoca precritică dă indicaţii ce învederează 
„complexitatea cursului ei. În a doua scrisoare către Lambert 
(31 Decembrie 1765) Kant vorbeşte de mancherley Umkip- 
pungen (unele întorsături) din ideile sale în cursul vremii, 
poate chiar şi înainte de 1749, când apare cea dintâi lucrare a 
sa. Cu atât mai mult ar fi fost îndreptăţit Kant a vorbi de 
„întorsături” după 1765 până la apariţia Criticii raţiunii pure 
şi chiar în epoca «critică — fapt ce îndeobşte e trecut cu vederea. 
Examinarea scrierilor din epoca precritică (1749—1770) a des- 
coperit schimbări importante, care au îndreptăţit împărţirea ei 
în alte două momente în genere primite azi. Dacă facem ab- 
stracție de opera izolată dela sfârşitul deceniului 40 (1749: 
„Forţele vii”), primul moment se referă la deceniul 50 (1750— 


1760), iar al doilea la deceniul 60 (1760—1770). Disertaţia 

„din 1770 iniţiază criticismul păstrând totodată elemente pre- 
«critice, mai ales — e de subliniat! — din primul moment, 
rationalist şi dogmatic. 

Discuţia referitoare la semnificaţia intimă a momentelor din 
perioada precritică se reduce la următoarele trei întrebări: a) 
-desvoltarea ideii critice este continuă sau descontinuă, prin ru- 
peri şi salturi? 2) desvoltarea are o motivaţie interioară gândirii 
kantiene sau e determinată de influențe străine? 3) dacă ad- 
mitem asemenea influenţe, care sunt ele şi ce semnificaţie şi 
tărie au? 

Astăzi e definitiv părăsită părerea lui Kuno Fischer, de 
inspiraţie hegeliană, potrivit căreia filosoful a străbătut în per- 
-soana sa principalele poziţii ale [filosofiei moderne: începe prin 
-a fi raţionalist dogmatic (teza), trece la empirismul sceptic al 
lui Hume (antiteza), în (sfârşit ajunge la criticism care e sinteza, 
şi depăşirea primelor două. O cercetare neprevenită ajunze la 
rezultatele următoare. Întâi, Kant n'a îmbrățișat niciodată, 
fără rezervă, raționalismul wolffian; faţă de acesta se simte 
-din primul moment ia opera lui Kant o atitudine independentă. 
Însă e adevărat că I. Kant începe prin a accepta raţionalismuli 
Leibniz- Wolffian, corectat de Crusius, ca un simplu şi inevitabil 
cadru de gândire. Din acest punct de vedere se poate spune 
că filosoful nostru la început se simte atras de „dogmatism”, 
cum singur a recunoscut-o. Al doilea, sceptic na fost Kant 
niciodată. El păstrează neîntrerupt idealul raţionalist, dar de 
timpuriu şi-a dat seama de |greutatea de a-l menţine şi a avut 
-chiar o clipă de disperare în 1765 (,,Visurile unui vizionar”). 
În mici un caz nu poate fi vorba de o adevărată ruptură pri- 
cinuită de influenţa sceptică. E meritul lui Alois Riehl de a 
fi arătat că între; 1760 şi 1780 Kant nu s'a instalat niciodată pe 
terenul scepticismului empirist, de oarece el n'a pus în discuţie 
nicio clipă valabilitatea cauzalităţii. 

În legătură nemijlocită cu evoluţia 'precritică stă problema 
influențelor. S'a explicat trecerea la momentul sceptic — sus- 
ținut şi azi de Robert Reininger: Kant, :1923, Th. Ruyssen — 
prin puternica presiune exercitată de D. Hume şi îngenere de 
englezi. Astfel Kant e travestit în englez, cum observă Augusto 
Guzzo în Kant precritico, 1924, p. 8., iar sub această travestire 
-dispare șforțarea personală a gândirii lui Kant. 

Dhiar dacă admitem sau influenţa lui Hume, într'un sens 
ce va fi îndată arătat, sau mai de grabă înrâurirea autohtonă a 
lui Crusius, constatăm la Kant, ka la orice gânditor original, 

că ideile sale evoluiază dinlăuntru. dintr'o necesitate imanentă. 
nu intrun îndemn străin.ca şi cum Kant ar fi fost purtat de 
toate valurile. Influențele externe sunt ocaziile ce înlesnesc 
cristalizarea unui proces interior. Influențele se orientează după 
Kant. nu invers. În cazul cel mai bun. influenţele sugerează 
probleme. nu soluţii. 

Cu atât mai viu se ridică problema trecerii dela precritică 
sau pregătire. la critică sau împlinire. Concepţia dramatică e 
înclinată a exagera ruptura: înainte era pentru metafizică. acum 
o respinge şi o înlocueşte ku o critică a cunoștinței. O spunem 
și o vom repeta: Kant p'a încetat niciodată de a fi metafizician. 
Şi aci ne întrebăm: sub ce înrâuriri se petrece această ..în- 
torsătură” încă mai pronunțată? Vom ţine seama în primul 
rând de logica internă a doctrinei sau vom recurge. după co- 
mentatori. la trei influenţe: din nou Hume. Leibniz sau Platon? 
Noi ne-am pronunţat: înclinăm pentru desvoltarea spontană. Sun- 
tem dar îndreptățiți a scrie că şi trecerea la critică nu e o 
rupere cu trecutul. ci o modificare personală a poziţiei raţi- 
onaliste. iniţiale. 

Epoca precritică poartă în sine. în gestație. orientarea 
critică de mai târziu. întocmai cum epoca critică menţine idei 
esenţiale din epoca precedentă. Pe 'scurt. împărtăşim teza con- 
tinuității în formarea ideii critice. Gândirea lui Kant sa des- 
voltat prin aproximații şi! ajustări regulate. fără nicio răsturnare +). 
Fireşte. continuitatea nu trebue înţeleasă prea rigid; critica 
nu există înaintea criticii. Prefiguraţiile critice dobândesc acest 
sens numai după apariția criticii. Nu avem încă viitorul ci numai 
timida lui pregătire. Aşadar moi susţinem: continuitate în gândirea 
kantiană şi desvoltare dinlăuntru prilejuite de îndemnuri ex- 
terioare. 

În ce priveşte influenţa lui Hume se recunoaşte azi. în- 
deobşte. o îndoită înrâurire. una negativă şi mai redusă în 
deceniul 60.— A. Riehl a descoperit în lucrări din acea vreme 
(Der einzig mögliche: Versuch die negativen Grössen şi mai 
ales Träume) nu numai echivalente conceptuale ale filosofiei 
lui Hume. ci chiar reproduceri de cuvinte şi de fraze întregi 
luate din traducerea germană a lui Enquiry făcută de Sulzer 


1) H. J. de Vleeschauwer: La deduction transcendentale dans l'oeuvre 
de Kant, vol. I, 1934, p. 154. Compară L. Brunschvicg: L'idée critique et le 
système Kantien. în Revue de metaphysique et de morale, 1924: Il est 
loisible de soutenir que la découverte de la critique n'a point effacé. chez 
Kant, les plus profondes. les plus intimes, de ses convictions initiales. p. 136. 

în 1756. A doua înrâurire, pozitivă, trebue aşezată pela 1772, 
în momentul de constituire; definitivă a ideii critice sau a idea- 
lismului transcendental (Deducţia transcendentală). Paulsen şi E. 
Adickes admit, fără a ne convinge însă, o influență a lui Hume 
şi în 1769, aşadar, în prima etapă a criticismului din Disertaţia 
inaugurală (idealitatea spaţiului şi timpului). 

15. Continuitatea sinuoasă, nu rectilineară, nu se poate 
explica altfel decât prin constanța nu numai a problemelor 
dar şi a unora, din deslegări. Motivul permanent al filosofiei lui 
Kant este metafizica, cunoaşterea a ceeace stă dincolo de ex- 
perienţa sensibilă numai cu ajutorul conceptelor pure sau al 
rațiunii. Cum observă însuşi Kant în Träume, soarta lui a 
fost înamorarea nefericită de metafizică. Kant 'este şi om de 
ştiinţă, cum sunt aproape toţi 'gânditorii moderni. 'Totdeodată 
el primeşte dela început viziunea tradițională a raționalismului: 
metafizica. Potrivit acesteia, lumea sensibilă îşi are fundamentul 
în lumea inteligibilă sau spirituală, iar explicaţia mecanistă nu 
înlătură pe cea finalistă, ci o presupune ca fiind mai aproape 
de realitate. Convingerea metafizică, invariabilă la Kant, e pri- 
oritatea spiritului, a cărui activitate spontană este exprimată 
adecuat de Raţiune. 

Tensiunea din gândirea lui Kant şi deci resortul evoluţiei 
acesteia își au obârşia nu atât în empirism, care nu înţelesese 
fizica nouă, ci în concepţia dinamică a lui Newton, care arăta 
că lumea materială, ce părea anticilor şi medievalilor nesigură 
şi instabilă, poate fi obiect de cunoştinţă necesară şi universală. 
Materia, esenţa refractară raţiunii pentru antic, e de acord 
-cu raţiunea matematică. Kant înţelege că dinamica lui Newton 
nu poate fi respinsă cu argumentele candide ale spiritualistului 
Berkeley. El acceptă dar fizica lui Newton. Și atunci în conştiinţa 
lui Kant apare o tensiune ide o tărie neîntâlnită la vreun alt 
gânditor modern dinainte. In adevăr, acea fizică exercită o 
acţiune disolvantă asupra blocului raționalist, deci, asupra me- 
tafizicii. Problema kantiană e clară: a salva metafizica, dân- 
du-i un fundament nou, de acord cu metodologia fizicii newto- 
niene. Newton e modelul pentru metoda metafizicii, iar idealul 
€ o metafizică tot asa de sigură ca şi fizica lui Newton. 

Rolul fizicii lui Newton] nu e numai negativ ci şi constructiv. : 
Putem spune că schimbările din epoca precritică cum şi trecerea 
la critică au o singură temă: întemeerea metafizicii printr'o 
mouă metodă inspirată de concepția lui Newton. Aşa încât 
putem opune enunţului lui Riehl „fără Hume nici Kant” pe 

acesta: „fără Newton nici Kant”. Aşadar, fizica lui Newton. 
este numai îndemn spre a descoperi 'o nouă metodă pentru- 
metafizica tradiţională şi, în cele din urmă, pentru a înfiripa 
o nouă metafizică, bazată pe libertatea morală şi susţinută de- 
credința practică. Se va arăta la vreme că şi după apariţia. 
Criticii raţiunii pure, sistemul lui Kant mai suferă ajustări. 

Rămâne acum să statornicim principalele momente ale. 
kantismului până la constituirea ideii critice. Care sunt pro- 
blemele de căpetenie ce marchează prin soluţionarea lor im- 
perfectă mişcarea continuă dar sinuoasă a gândirii kantiene din. 
epoca precritică? Problema fundamentală o cunoaştem: e ten- 
siunea, prezentă la toţi gânditorii moderni dar exasperată la 
Kant, între fizica nouă matematică şi metafizica legată de 
morală şi religie. Cum putem menţine realitatea spiritului şi a 
libertăţii morale în faţa mouii ştiinţe empirice şi totuş matematice, 
râvnind a stabili primatul mecanicului, corporalului şi spaţiului? 
Descartes prin dualismul său iniţial aşează prudent pe acelaş 
plan materia şi spiritul, determinismul mecanic şi libertatea. 
Materialiştii (Hobbes, etc.) şi spiritualiştii (în parte Berkeley 
şi consecvent Leibniz) subordonează una din părți. Spinoza, 
sbătându-se între toate poziţiile, se mulţumeşte a le topi în 
Unul şi Totul. 

Pentru Kant, crescut în metafizica lui Leibniz- Wolff, pro- 
blema e dublă. Ştiinţa mouă mu e suficient fundată metafizic, nw 
e integrată în realitatea spirituală, dar şi metafizica nu e sufi- 
cient de acord cu rezultatele şi metodele fizicei (M. Wundt: 
Op. cit. p. 100). In consecință cea dintâi problemă a lui Kant 
va fi: reforma metafizicii printr'o nouă fundare, o nouă fundare: 
printr'o altă metodă decât cea tradiţională. Noutatea metodei 
stă în separarea metodei metafizice de metoda matematicii con- 
fundate de raţionalism. Distincția metodologică dintre matema- 
tică şi metafizică constitue cel dintâi resort al evoluţiei criticiste: 
şi cea dintâi piatră a doctrinei. 

Cum metafizica e cunoaşterea prin concepte pure a exis-- 
tenței, a doua problemă precritică e raportul dintre gândire: 
şi existenţă: cum decurge existența metafizică din pura gândire? 
Este existenţa o notă a conceptului, aşa încât analiza acestuia 
e suficientă pentru a ajunge deductiv la existență? 

A treia problemă e implicată în a doua; problema cau- 
zalităţii 1). Deducerea existenţei din gândire recurge la prin- 


1) „Această teorie alcătueşte miezul adevărat al filosofiei lui Kant” 
spune d. C. Rădulescu-Motru în excelenta monografie: Zur Entwicklung von 
Kants Theorie der Naturkausalităt, 1893, p. 4. Cauzalitatea e conceptul ce 
integrează pe Kant în mişcarea ştiinţifică a timpului său. 

cipiul raţiunii suficiente. Problema sună: succesiunea logică a 
ideilor oglindește sau nu ordinea reală. Coincid sau nu ratio 
cognoscendi (ldealgrund) şi ratio essendi (Realgrund)? 

A patra problemă e aceea a spaţiului. Ea e numai aparent 
specială; în realitate, stă! în relație cu o preocupare fundamen- 
tală. Este spaţiul real. sau ideal, obiectiv sau subiectiv? Numai 
idealitatea lui respectă realitatea, spiritului şi a libertăţii morale. 
Vom vedea că I. Kant, cu excepţia unui singur moment (micul 
studiu asupra regiunilor în spaţiu, 1768), înclină spre idea- 
litatea spaţiului, fie de acord cu Leibniz la început, fie de- 
pășşindu-l în sens transcendental, şi rezistă tezei realiste a lui 
Newton, pe care o acceptă provizoriu în 1768 şi apoi o trans- 
pune idealist (Disertaţia din 1770). 

În cea dintâi lucrare Idei despre adevărata măsură a 
fortelor vii (tipărirea, începută la 1746, sfârşeşte la 1749, 
dar e datată 1747), preocuparea principală e de ordin ştiinţific. 
Kant intervine în discuţia dintre savanții vremii, dacă forţa cor- 
pului în mişcare trebue măsurată (preţuită) cu Descartes ca fiind 
produsul massei cu simpla vitesă (mv), sau cu Leibniz ca 
produsul massei cu patratul vitesei (mv2). Kant, altminteri 
bine orientat în controversă, nu ştia că adevărata soluție a 
problemei o găsise cu câţiva an: înainte d'Alembert în Traite 
de dynamique (1743: formula „forţelor vii” este (1/2 mv?). De 
aceea el menţine ambele formule, încercând o conciliere a lor 
de un tip obişnuit la el; face compartimente şi aşează în fiecare 
compartiment una din formule. Descartes are dreptate pentru 
forţele „„moarte”, iar Leibniz pentru cele „vii. Opoziția e în 
realitate, la Kant, între metoda pur matematică (Descartes), 
şi metoda fizică (inclusiv metafizică) a lui Leibniz. De sem- 
nalat e că chiar de aci el constată „,slăbiciunea”” metafizicii şi 
rolul mefast în cadrul ei a prejudecăţilor care preferă o cu- 
noștință (cuprinzătoare uneia solide. In chestia spaţiului, el plu- 
teşte între Leibniz şi Newton, dar preferința lui e pentru 
Leibniz: spaţiul e o relație subiectivă fundată pe natura lu- 
'crurilor. Dé aceea face ipoteza îndrăzneață a unui spaţiu cu 
mai multe dimensiuni dependente de forţele realității. 

16. Deceniul 50. După lunga tăcere de 9 ani a precepto- 
ratului, Kant reapare la mijlocul deceniului 50. Reţinem din 
acest răstimp următoarele lucrări: 

a) Allgemeine Naturgeschichte und Theorie des Himmels 
(1755) e o cosmologie evolutivă pe baza principiilor lui Newton, 
care exercită în acest timp o nouă influenţă, fără a înlătura 

metafizica tradiţională. Spre deosebire de Newton, care con- 
sidera structura actuală a cosmosului ca dată dela, început prin- 
trun act creator, Kant concepe o geneză a universului, punând 
la contribuţie numai forţele imanente ale materiei, care la origine 
e o nebuloasă. „Daţi-mi materie şi vă voi clădi din ea o lume”, 
spune Kant în prefața operei. 

Natura e infinită şi totuş una, datorită celor două legi 
dinamice cu universală aplicaţie: atracţia Şi repulsia. 

Extensiunea mecanismului la originea lumii sufere totuş 
la Kant o caracteristică! îngrădire în favoarea finalismului. Două 
lucruri nu pot fi explicate fizic (mecanic) ci metafizic: originea 
materiei cu cele două forţe antagoniste şi originea organismului 
sau a vieţii, Nu putem explica mecanic „varza şi omida”. 
Nu s'a născut un Newton al vieţii. E aci o limită definitivă a 
fizicii şi garanţia unei lumi metafizice, temeiu al celei fizice. 

b) Disertaţia de abilitare (Nova lilucidatio) e prima lu- 
crare strict filosofică a lui Kant. Titlul arată intenţia metodo- 
logică: ea cercetează fundamentele cunoștinței metafizice. Im- 
pulsul discuţiei porneşte dela Crusius, faţă de care Kant ma- 
nifestă o îndoită atitudine. Apără împotriva lui, în acelaş spirit 
independent văzut în prima sa lucrare, metafizica lui Wolff, 
dar totdeodată sufere şi, influenţa aceluia. În prima parte, Kant 
acceptă ca principiu fundamental, nu pe acela al contradicţiei 
relevat de Wolff, ci pe acela al identităţii, căruia îi dă o dublă 
formulă, pozitivă („tot ce este, este”) şi una negativă („tot 
ce nu este, nu este”). A doua parte, cea mai însemnată, se 
ocupă ide „principiul raţiunii determinante” , cum îl numea Crusius, 
în loc de „suficiente”, căci, zicea acesta, nicio rațiune nu d 
suficientă ci numai determinantă. Mai (departe, tot pe urmele 
lui Crusius, face distincţia de mare răsunet pentru problema 
existenței, între ratio veritatis şi 'ratio existentiae. Prima justi- 
fcă adevărul unui obiect, a idoua existenţa lui. Dar contra 
lui Crusius admite că și voința, deşi e liberă, are o rațiune, 
In schimb, Kant nu primeşte o rațiune determinantă! pentru rea- 
litatea necesară (divină). Nimic n'o precede şi e absurd a vorbi 
de o cauză de sine, căci nimic nu se produce pe sine însuş. Cu 
acest prilej introduce semnificativ respingerea argumentului on- 
tologic cartesian, care deduce existenţa din conceptul de Dumne- 
zeu. Kant însă nu părăseşte terenul raţionalist, ci recurge la o 
altă demonstraţie, care va fi reluată mai târziu. Existența lui 
Dumnezeu decurge din imposibilitatea de a gândi contrarul ei 
(nonexistența divină). Posibilul sau ceeace poate fi gândit pre- 

supune o existență necesară; färä aceasta nimic nu e posibil, nimic 
nu poate fi gândit. Argumentul nu e altceva decât o modificare 
a celui ontologic: dela posibil (conceptibil) la existenţa nece- 
sară. În sfârşit, în a treia parte, Kant sporeşte numărul princi- 
piilor metafizice cu două, numite de el: principiul succesiunii 
şi al coexistenței. Primul justifică o convingere, pe care filo- 
soful a păstrat-o totdeauna, anume, că realitatea implică o 
acțiune reciprocă (influxus physicus), nu armonie prestabilită 
(ca şi la Wolff). Al doilea însă arată că acţiunea mutuală a 
lucrurilor finite presupune un Principiu unitar şi un spaţiu unic 
dominat de legea gravitației (Newton). 

c) În vederea ocupării catedrei extraordinare, Kant susţine 
în 1756 o disputaţie cu un conţinut mai mult naturalist: Mona- 
dologia physica, dar tratând şi o problemă filosofică: concilierea 
geometriei (Newton) cu metafizica şcoalei. Preocuparea sa era 
unirea spaţiului fizic, continuu, infinit divizibil, cu simplicitatea 
indivizibilă a monadelor. Întâlnim aci o primă schiță a celei da 
a doua antinomii de mai târziu. Deslegarea sa conciliantă ẹ şi 
de data aceasta compartimentarea: monadele (substanţele) nu 
sunt în spaţiu şi ca atare scapă diviziunii, pe; când spaţiul; con- 
tinuu e simplu fenomen, produs de acțiunea mutuală a monadelor 
(forţelor) fizice. Aşadar, Kant de acord cu Leibniz contra lui 
Newton primeşte fenomenalitatea spaţiului sau caracterul său 
derivat. Repetă şi în acest studiu ceeace spunea în Allgemeine 
Naturgeschichte: metoda experimentală unită cu geometria ex- 
phcă legile naturii, dar nu originea acestor legi. Fizica are nevoe 
de metafizică numită aci „filosofie transcendentală” (Prefaţa). 

17. Deceniul 60. După 1756 Kant stă din nou câţiva ani în 
rezervă filosofică, în care timp el publică numai scurte studii de 


ştiinţă. Kant e absorbit de cursuri, iar Konigsbergul e ocupat de ` 


Ruşi între 1758—1762. Astfel ajungem la a doua etapă pre- 
critică: deceniul 60. In acest răstimp Kan! dobândeşte o conştiinţă 
mai ascuțită a greutăților ridicate de chestiile metafizice: ştiinţa 
îi apare durabilă, metafizica efemeră. Conştiinţa insuficienţelor 
inerente metafizicei tradiţionale a fost greşit tălmăcită ca o 
ruptură cu concepția din deceniul trecut, ca o trecere dela ra- 
ționalismul dogmatic la empirismul sceptic. E adevărat că în acea 
vreme cade prima înrâurire a lui Hume, cum şi acţiunea conjugată 
a moraliştilor englezi şi mai ales a lui Rousseau. Semnificația 
acestuia din urmă a fost relevată, printre comentatorii germani, 
de către E. Cassirer. Dar am văzut că deceniul 60 nu e o 
frângere a liniei precritice sub o vraje străină, ci o nouă încercare 

de a salva metafizica, sub influența autohtonă, de data aceasta 
puternică, a lui Crusius, adâncit de curând. 

Avem de cercetat, întâi, patru opere, scrise cam în acelaş 
timp, înrudite ca conţinut și metodă, a căror exactă! cronologie 
a dat naştere la discuţii. 

a) Se consideră ga cea dintâi mica lucrare: Die falsche 
Spitefindigkeit (1762), menită a fi o invitaţie la cursuri, pe- 
dactată „în câteva ceasuri’. Ea se îndreaptă contra „gustului 
dominant” în logica vremii sale, comparată cu un colos al cărui 
cap stă în nori, iar picioarele sunt de argilă. De reţinut e că 
admite două necesităţi: judecata presupune date empirice, dar 
și un Simţ intern, care prin activitatea sa constitue judecata. 
Judecata e încă o analiză a conceptelor. Ideile acestea, vor re- 
veni în Untersuchung über die Deutlichkeit. 

b) K, Fischer numără ca a doua operă Versuch, H. Cohen 
propune Deutlichkeit, iar Paulsen, Adickes, Erdmann, Vlee- 
schauwer, preferă Der einzig mögliche  Beeisgrund (1763). 
Ultima cronologie o primim şi noi. Den einzig mögliche Beweis- 
grund a apărut în Decembrie 1762 cu data anului următor. E 
opera de căpetenie a acestui an, fiind înfaţişată ca „rodul unei 
îndelungi reflecţii”. Lucrarea aceasta care îl face cunoscut și 
dincolo de Konigsberg, are ambiția de a înfiripa a nouă dovadă 
a existenţei lui Dumnezeu, singura cu putinţă. Dovada e o reluare 
și desvoltare a argumentării din Nova dilucidatio: posibilitatea 
tuturor lucrurilor presupune o existență necesară. E, trecerea dela 
posibil (gândit fără contradicţie) la real. Marea însemnătate a 
operei stă în altă parte: accentuiază mai apăsat ca în Nova 
"Dilucidatio opoziţia dintre gândire şi existenţă, ajungând la 
încheeri ce vor fi reluate şi exploatate în Critica rațiunii pure 
(Idealul transcendental), în scopul de a ruina toate dovezile 
tradiționale. Convingerea lui Kant e că existența nu e o notă 
conceptuală şi ca atare nu poate fi scoasă prin judecată analitică 
din subiectul logic, ci e o „poziţie absolută” a subiectului dat, 
e keva ce se adaogă subiectului din afară. E deosebire; între 
„Dumnezeu e atotputernic” și ‚Dumnezeu există”. Prima e 
analitică, nu şi a doua, care exact formulată sună: „ceva 
existent e Dumnezeu”. De unde ştim că acest „ceva existent” 
e Dumnezeu? Kant recurge tot la o dovadă a priori, pe care 
o cunoaştem din Nova dilucidatio. Posibilul presupune o realitate 
sau existență necesară. Căci nu putem nega posibilul, care e 
„gânditul”; am cădea în contradicţia de a nega gânditul prin 

din gândire (posibil) scoate existența. E învederat că filosoful 
e încă departe de empirism. Cu toată distincția hotăritoare 
dintre gândire şi existenţă (existenţa nu e o notă a subiectului 
din judecată), Kant păstrează structura argumentului ontologic. 
Că el nu vedea în noua dovadă un panaceu, reese din ultimele 
cuvinte ale operei, cuvinte ce au scandalizat pe unii teologi: 
„E absolut necesar să ne convingem de existenţa lui Dumnezeu, 
dar nu e tot aşa de necesar să şi o demonstrăm”. Rămâne totuș 
un punct câștigat: existența se deosebeşte de gândire, fiindcă 
implică o dată empirică. Infiltraţia spiritului empiric din metoda 
lui Newton se va accentua în operele următoare. 

c) Untersuchung úber die Deutlichkeit der Grundsätze- 
(1764), — la K. Fischer e a patra, la Cohen e a doua — 
a fost scrisă spre sfârşitul anului 1762, după Beweisgrund sau 
odată cu acesta, ca răspuns la o temă propusă de Academia. 
de ştiinţe din Berlin. Opera e premiată în al doilea rând, după 
aceea a lui M. Mendelssohn. Preocuparea ei de căpetenie e 
metoda metafizicii. „Metafizica e fără îndoială cea mai grea 
din toate ştiinţele umane; și hu s'a scrjs încă vreodată una”. 
Acţiunea filosofiei experimentale a lui Newton e vădită: ana- 
liza experienţei devine model şi pentru metafizică, deși până. 
atunci modelul era matematica. 'De aceea Kant începe scrierea cu. 
o confruntare a metafizicii şi matematicii. Metodele acestora, con- 
fundate de raționalism, sunt cu totul deosebite. Geometria îşi 
construeşte obiectul, metafizica îl ia ca dat. Geometria începe 
prin concepte simple, ireductibile şi puţine la număr, pe care- 
le 'construeşte şi le defineşte lonstruindu-le, din care deduce 
apoi prin sinteză tot edificiul matematicii. Obiectul metafizicii, 
fiind dat, e complex şi obscur, de aceea metafizica obţine prin. 
analiza experienţei sau a datului interior, concepte ultime, in- 
demonstrabile şi nesfârşite la număr. Metafizica e reflecţia. 
asupra datelor empirice, în scopul de a clarifica concep- 
tele cele mai generale cuprinse în experiență. Cu toate 
acestea Kant nu renunță la o sinteză (deducție) în metafizică;: 
o socoteşte însă scopul îndepărtat al analizei provizorii. Cum 
se vede, filosoful păstrează idealul raţionalist şi în această 
epocă. Metoda lui Newton nu îndepărtează pe aceea a lui. 
Leibniz. 

Dacă până aci opera a urmărit o temă metodologică, restul 
e finchinat teologiei naturale şi moralei. În timp ce teologia na- 
turală posedă principii evidente, deoarece iobiectul ei, Dumne- 
zeu, e fiinţa absolut necesară, principiile morale sunt lipsite de 

evidenţă. ÎInsemnată e distincția dintre fundamentul formal al 
pbligativităţii, anticipație a imperativului categoric, şi funda- 
mentele materiale, care aci se adaogă primului pentru a constitui 
obligativitatea determinată. În sfârşit, morala e întemeiată pe 
sentiment, care, deşi distinct de teorie, e facultatea de a cu- 
moaşte nemijlocit binele. Kant e tributar moraliştilor englezi, 
în deosebi lui Hutcheson. 

d) A patra lucrare a ciclului 62—63 este Versuch die 
negativen Grössen in die Weltweisheit einzufuhren (1763). 
Chiar din prefaţă, Kant respinge imitarea în filosofie (Welt- 
weisheit) a metodei matematice, în schimb recunoaşte utilitatea 
ce decurge, nu din imitație, ki din „reala aplicaţie a propozi- 
ţiilor gi la obiectele filosofiei” şi dă ca exemple conceptele de 
spaţiu, timp, infinit mic şi, mai ales, mărimele negative, necu- 
moscute în filosofie. Tocmai prin această aplicare devine mai 
vizibilă deosebirea de metodă dintre matematică şi metafizică 
(filosofie). Mărimea negativă sau opoziţia are alt sens în ma- 
tematică decât opoziţia sau repugnanţa reală. Opoziția mate- 
matică sau logică e contradicţia ki are ca rezultat nimicul (zero). 
Dimpotrivă opoziţia reală nu implică contradicţie, iar rezultatul 
ei e pozitiv (d. p. rezultatul opoziţiei dintre două forţe nu e 
zero ci repausul). În repugnanţa reală ambii termeni au ca- 
racter pozitiv, nu sunt negaţii goale sau „privaţii””. Observaţia e 
capitală, ea se îndreaptă contra tendinţei raţionaliste de a face 
din rău şi suferinţă o simplă privaţie de bine şi plăcere. Intenţia 
generală a scrierii e deosebirea tot mai pronunţată dintre gândire 
şi existență, cum am întâlnit şi în Beweisgrund. Gândirea nu 
implică analitic existenţa, fiindcă opoziţia logică nu implică 
pe cea reală. 

O semnificaţie deosebită are „observaţia generală” dela 
sfârşitul operei. Aci face deosebirea, legată de cea de mai sus, 
între principiul raţiunii suficiente 'şi principiul cauzalităţii, sdrun- 
cinând și la acesta caracterul analitic, de identitate. Înţeleg ra- 
portul logic — zice Kant —- fiindcă se reazămă pe o identitate 
(analiză), dar nu înţeleg, adaogă el semnificativ, „că, deorece 
există ceva, există şi altceva”. Răspunsul nu poate fi decât: 
această legătură nu se face pe baza identităţii. Intrebarea se 
întâlneşte, aproape ad litteram, la Hume, a cărui influenţă e 
“vădită. Dar Kant e acum departe de a înţelege toată însem- 
mătatea teoriei lui Hume; el întrevede caracterul sintetic numai 
al raporturilor cauzale speciale, nu al cauzalităţii în genere, 

De aceea se mulţumeşte a (declara principiul cauzalităţii ca 
neanalizabil şi inexplicabil. 

Adolf Köster în Der junge Kant im Kampfe um die 
Geschichte (1914), cu toate exagerările unei teze parţiale, ac- 
-centuiază un fapt real. În deceniul 60 Kant dărueşte o atenție 
mai mare chestiilor antropologice: teologie, morală, estetică, 
şi totodată se îndepărtează de naturalismul dinainte. Se simte 
îndeosebi o nouă evaluare a omului. Nu mai e insecta neîn- 
semnată, pierdută în univers, ci fiinţa care în libertate şi în 
conștiința morală posedă demnitate personală și o frumuseţe su- 
perioară. Persoana liberă e ceva sfânt; ea se ridică peste natură 
sau are o natură specifică. Această schimbare se datoreşte nu 
atât moraliștilor englezi cât lui Rousseau. Kant găseşte în 
„sentiment”, în „,conșiiinţă”, care nu mai poate fi analizată, 
un principiu moral de nesdruncinat, un imperativ. Deocamdată 
Kant primeşte încă şi principii „materiale” ale acţiunii, dar, 
destul de repede, ajunge să reducă legea morală la un principiu 
formal. Aşadar, structura moralei kantiene e solidă de timpuriu, 
pe când aceea a filosofiei speculative e departe de a fi asigurată 
(A. Guzzo: Op. cit. p. 36). Tocmai această siguranță în 
ordinea morală va ajuta pe Kant să supună filosofia teoretică 
unei adânci modificări. 

Beobachtungen uber das Gefühl des Schönen und Erhabenen 
(1764, supusă censurii în Octombrie 1763) ne interesează nu 
numai prin cercetarea frumosului şi sublimului la om în genere, 
apoi la sexe, temperamente, popoare, ci mai ales prin modul cum 
fundează morala pe „sentimentul frumuseții şi demnității naturii 
umane”, nu pe principii speculative, cum proceda raționalismul. 

18. In scrierile dintre 1762 şi 63 matafizica păstra ca temă 
analiza experienței interne pentru a ajunge astfel la concepte 
ultime, din care am putea extrage o cunoaștere a suprasensibilu- 
lui. Sta ascuns în această soluție un echivoc care nu va întârzia 
de a se desvălui, cum se şi întâmplă în opera cea mai curioasă a 
lui Kant, operă cu accente de confesiune: Träume eines Geister- 
sehrs erläutert durch die Traume der Metaphysik (1766). E 
unica scriere în care filosoful vădește descurajare din cauza 
insuccesului repetat de a obține favorurile metafizicii, de care 
el a fost şi continuă a fi înamorat. Pare a se îndoi pentru prima 
dată de posibilitatea metafizicii; tonul e de amară ironie față 
de sine însuş, nefericitul înamorat. Totuş înapoia cuvintelor de 
descurajare întrezărim speranţa într'o deslegare pozitivă. 

Prilejul lucrării e apariția sensațională în Europa a spi- 

zitistului şi teosofului suedez Swedenborg, căruia timpul nostru 
îi arată un interes particular, vădit în numeroasele scrieri recente 
asupra lui Swedenborg oferea lumii o „experiență” metafizică, 
o viziune mistică a unei lumi pur spirituale. Dacă nu ajungem 
prin gândire la suprasensibil, nu e oare acesta accesibil expe- 
rienţei mistice? Kant îşi procură cu jertfe băneşti, după o co- 
respondenţă fără rezultat cu Swedenborg, opera acestuia Arcana 
coelestia. Lectura îi pricinueşte o mare desamăgire. Kant, pentru 
„a evita ridicolul — se aflase de preocuparea sa — se hotă- 
răşte să se explice cu metafizica. Metafizicianul este şi el un 
vizionar, însă un vizionar al raţiunii, cum spiritistul e un vi- 
zionar al sensaţiei. Metafizica oferă simple construcţii în aer, 
fantasmagorii (Blendwerk); ea este o „poveste dintr'o ţară mi- 
nunată”. Ce vom pune în locul metafizicii unui Wolff, Crusius, 
-etc., visători ai suprasensibilului? Răspunsul lui Kant anticipează 
„Critica raţiunii pure”. Filosofia e „ştiinţa limitelor raţiunii 
“umane”, ştiinţă ce stă în legătură cu -tema precedentă: meta- 
fizica analizează experienţa pentru a ajunge la concepte ultime. 
Dacă în acest fel nu întocmim o ştiinţă nouă, cel puţin distrugem 
falsa ştiinţă. Scrisoarea din 31 Decembrie 1765 către Lambert con- 
firmă stadiul acesta în modul de a înţelege „metoda metafizicii”. 

Viziunea metafizică — adaogă el cu înţeles, trădând în- 
râurirea lui Rousseau — această falsă ştiinţă nu e numai im- 
posibilă, dar şi inutilă. Vieaţa morală se poate lipsi de ajutorul 
metafizicii, fiindcă ea se reazămă nu pe teorie sau speculație ci 
pe un sentiment nemijlocit, pe prescripţii sădite în inima omului 
celui mai simplu, ba chiar la acesta fiind în stare mai pură. 
Nemurirea presupune conştiinţa morală, nu invers. E dar limpede. 
Kant şi în această lucrare nu renunţă deloc la convingerile 
sale metafizice; cel mult se arată nemulțumit de modul dog- 
matic de a le funda. Convingerea că există o lume suprasensi- 
bilă sau de spirite rămâne intactă. Recunoaşte doar că nu o 
poate dovedi raţional. Singurul fundament e credința morală, o 
convingere de ordin practic. De aceea Kant închee opera cu 
vorbele finale ale lui Voltaire în Candide: Cela est bien fit, 
mais il faut cultiver notre jardin. (Kant redă textul în limba 
germană întrucâtva modificat). 

Că îndoiala în posibilitatea metafizicii de a se constitui ca 
ştiinţă e provizorie, se vădeşte în desfăşurarea ulterioară a 
gândirii kantiene. Filosoful păstrează tăcere doi ani, în afară 
de unele destăinuiri epistolare care exprimă natura preocupărilor 
sale: limitele capacităţilor umane de cunoaştere şi limitele în- 

elinărilor. In 1765 (31 Decembrie) anunţă lui Lambert că lu- 
crează la „principiile metafizice ale ştiinţei naturale” şi la 
„Principiile metafizice ale filosofiei practice”. Operele acestea 
vor apărea deabia după „Critica raţiunii pure”. În. 1766 vesteşte 
lui Herder o „metafizică a moravurilor”, care de asemenea nu 
apare. După aceea nu mai avem informaţii. Bănuim că se preo- 
«cupă de condiţiile lumii sensibile şi astfel ajunge să examineze o 
chestie specială: spaţiul. 

În adevăr, anul 1768 aduce un studiu succint dar de o 
„excepţională tensiune filosofică: Von dem ersten Grunde des 
Unierschiedes der Gegenden im Raume. Tema e spaţiul, nu- 
mărat printre conceptele ultime ale analizei experienţei. Nou- 
tatea era chipul de a determina natura spaţiului. In cugetarea 
timpului se ciocneau două concepții asupra spaţiului: aceea a 
lui Leibniz, potrivit căreia spaţiul e o relaţie fenomenală, pro- 
„dusă de subiect, deci ceva derivat, şi aceea a lui Newton, po- 
trivit căreia spaţiul e o substanță reală, un receptacol ce pre- 
merge tuturor lucrurilor. Intre Leibniz şi S. Clarke, elevul lui 
Newton, se desfășurase o polemică instructivă (1715—16), pe 
care Kant a cunoscut-o. Până la 1768 Kant împărtăşise cu 
-oarecari modificări teza leibniziană: spaţiul e o relaţie, dar 
de acord cu spiritul newtonian socoteşte relația ca reală, nu 
ideală sau subiectivă, adică admite p acţiune reciprocă între 
monade. Soluţia e dar: spaţiul e o relație (Leibniz), însă 
reală (Newton), produsă de acţiunea intermonadică, manifestată 
sub forma atracției universale. 

In 1768 poziţia lui Newton devine dominantă. Spaţiul e 
absolut şi ca atare premerge lucrurilor ca „fundament prim al 
posibilității” oricărei materii. În ipoteza spaţiului, simplă relație, 
nu putem înţelege nu numai legile generale ale mecanicii, cum 
constata şi Euler, dar nici faptul izbitor al corpurilor simetrice: 
imagmea din oglindă, membrele simetrice (d. p. mâinele cu 
-mănuşile respective). Imaginea din oglindă şi obiectul reflectat, 
precum și cele două mâini, sunt în totul la fel, au dar aceleaș 
proporţii sau relații ale părților. Totuș mâna dreaptă şi stânga 
nu se suprapun; mănuşa, 'dela stânga nu se potrivește la dreapta. 
Dece? Dacă spaţiul ar fi o relație, cum părțile celor două 
mâini au aceleaş relaţii, ‘nu vedem, de unde provine incongruența 
celor două membre. Trebue să admitem un spaţiu independent 
«de lucruri — acestea depinzând de el — aşadar, un spațiu 
absolut şi real. 

Descoperirea realităţii absolute a spaţiului are însemnate 

urmări. Un spaţiu; care cuprinde în sine condiţiile concrete ale 
corpurilor, nu e un concept, ci o intuiție, şi anume o intuiţie 
clară şi distinctă, deci, necesară şi universală. Se impune aci 
o precizare. Faptul corpurilor simetrice nu postulează cu nece- 
sitate realitatea spaţiului, .ci două alte note, relevate mai sus: 
întâiu, caracterul absolut al spaţiului, prioritatea lui faţă de 
corpuri, funcția lui de fundament al lucrurilor, all doilea, carac- 
terul intuitiv. În „Disertaţia ” “din 1770, în „Critica raţiunii pure” 

şi în „„Prolegomene”, spaţiul pierde nota realități, dar pă- 
ptrează pe acelea ale absolutului și intuitivului. Spaţiul (la 
care se adaogă timpul) devine subiectiv, dar e o formă ce con- 
ditionează lucrurile — e deci absolut — şi e intuitiv, constatare 
ce dă o primă justificare posibilităţii judecății sintetica a priori. 
Putem dar spune că teza inewtoniană, corectată idealist de filo- 
solia leibniziană,' rămâne definitiv câştigată. 

19. „Anul 69 mi-a dăruit mare lumină” şi geneza criticis- 
mului. Sub forma din 1768, teoria spaţiului intuitiv, aşadar, afir- 
marea unei reprezentări metafizice total deosebite de celelalte 
ce rămâneau simple concepte, nu se putea menţine multă vreme 
din motive pe care le vom vedea îndată. Între aârtiile rămase 
dela Kant s'a descoperit următoarea reflecţie enigmatică: „das 
Jahr 69 gab mir grosses Licht” (Reflecţia 5037 din ediţia Aca- 
demiei, vol. 18). În fgaceeaş notiţă arată şi problema ce-l preo- 
cupa, cum şi direcția deslegării: problema antinomiilor, întâlnită 
şi în Monadologia physica (spaţiul „real — spaţiu geometric). 
Antinomia de aci este opoziţia dintre spaţiul absolut şi intuitiv 
de o parte şi caracterul realist al spaţiului. Rezolvarea anti- 
nomiei îl duce la Disertaţia din :1770, care marchează, după 
chiar spusele lui Kant, începutul ideii critice. Acest început 
trebue însă împins până ‘la 1769, şi astfel dobândeşte înțeles de- 
claraţia filosofului că opera sa de căpetenie, „Critica raţiunii 
pure” din 1781, e rodul a 12 ani de meditații. 

Să cercetăm, cum s'a impus lui Kant faptul tulburător al 
antinomiei şi în ca constă „marea lumină” ce se revarsă apoi în 
disertaţie. Punctul acesta obscur, cum se întâmplă de obiceiu, 
alimentează încă bogate discuţii. Chestiunea cea mai controver- 
sată nu este ce anume probleme duc la întorsătura critică (anti- 
nomiile spaţiului, cauzalitatea, distincţia dintre sensibilitate şi 
intelect), ci în ce împrejurări şi sub ce influenţe s'a făcut tre- 
cerea. O primă teză susține că ideile din Disertaţie, cristalizate 
în 1769, s'au desvoltat fără nicio influenţă externă. Cealaltă 
teză admite o inspiraţie din afară, dar nu e acord asupra ei: 

Hume (Paulsen, Adickes), Leibniz (Vaihinger, Windelband, 
Cassirer), Platon (Max Wundt). Noi înclinăm pentru prima 
teză (A. Riehl, B. Erdmann), dar nu excludem o sugestie 
străină. Credem inoperanță în 69 influența lui Hume; e pro- 
babilă însă acţiunea lui Leibniz conjugată cu aceea a lui Platon, 
subliniată exclusivist” de M. Wundt. Rămâne acum să aruncăm 
o privire asupra procesului de elaborare a criticismului începând 
cu „marea lumină” din 1769. 

Sa văzut, în studiul din 1768 spaţiul e unic şi concret 
(întuitiv),e apoi originar, nu e dar un concept derivat din relaţi- 
ile de coexistență ale substanțelor,ci dimpotrivă e fundamentul 
ce face posibile aceste relaţii, pe scurt, e a priori, cum va spune 
Kant mai târziu. Greutatea apare îndată. Dacă spaţiul precede 
orice existenţă, condiţionând-o, şi dacă e intuiție, el nu poate 
fi o intuiţie externă, o sensaţie, care e dependantă de existente 
particulare. El e dar o intuiție a priori. Totuş este şi real. 
Cum îl cunoaștem atunci? Am avea o intuiţie înainte de orice 
intuiţie. Raționalismul ar fi putut lînfiripa o explicație, fiindcă 
el admitea idei înnăscute; dar raționalismul nu cunoştea o intuiție 
înnăscută. Numai conceptele sunt înnăscute, 'adică distincte şi 
clare, nu şi intuiţia. Nici empirismul nu putea fi de folos, fiindcă 
el cunoştea numai sensaţii şi abstracte de sensaţii (Vleeschauwer, 
op. cit. I, 149/50). 

Întuitivitatea şi caracterul originar al spaţiului trebuiau 
păstrate. Nu poate fi însă păstrată şi realitatea lui. Dimpotrivă 
se impunea idealitatea lui. Prin aceasta teza leibniziană do- 
bândea o satisfacție parțială: spaţiul e o modalitate a conştiinţei, 
nu a existenţei. 

Totdeodată se desemna o altă distincţie de căpetenie a 

 crițicismului, aceea dintre formă şi materie. Distincția, în sens 
metafizic, e obişnuită în filosofie dela Aristotel. Kant a fost 
informat de aplicarea ei în teoria cunoștinței chiar de către 
autorul ei, Lambert, în scrisoarea acestuia din 3 Februar 1766. 
Dar aceeas distincţie se desprindea din opera lui Leibniz, 
scrisă în 1704, dar publicată de Raspe în 1765: Nouveaux 
Essaiș. Ipoteza influenței lui Leibniz e întărită şi de faptul, 
că teoria leibniziană înlesnea totdeodată transpunerea intuiţiei 
spațiale originare dela realitate la subiect. Acţiunea lui Leibniz 
explică dar şi idealizarea spaţiului, care totuş rămâne pri- 
mordial, cum voia Newton. În „„Nouveaux Essais” Leibniz -sus- 
ține că principiile cunoștinței sunt legile de funcţionare ale 
intelectului, că prin urmare nu decurge din experiență însăş 

funcţionarea intelectului, acel ipse intellectus. Mai mult. Le- 
gile funcţionale ale intelectului se deosebesc de materialul em- 
piric; ele sunt virtual înnăscute intelectului. Forma cunoștinței 
e tot una cu legea de funcţionare, cu capacitatea de unire sau 
de sintetizare. Cunoştinţa e unirea stărilor sensibile sub legile 
virtual înnăscute ale intelectului. i 

In această nouă poziție a lui Kant avem o revenire la 
raționalismul dogmatic, dar la un raţionalism limitat de hotă- 
ritoarea precizare că spaţiul nu e concept, ci o intuiţie, şi că 
această intuiţie nu e obscură, cum trebue să fie orice intuiţie, 
după raţionalism. Leibniz confundă încă intuiţia şi conceptul, 
adică face între ele o deosebire de grad, nu de natură. În in- 
tuiţia sensibilă e dată realitatea substanţială, însă neclar şi ne- 
distinct. Gândirea activă clarifică experienţa şi scoate astfel 
din învelișul -ei tulburător substanţa, existenţa în sine. 

Kant introduce un element nou, care, după spusele lui, 
fusese desvăluit de Platon, dar întunecat de dogmaticii moderni, 
un element, de care însă nu e străin Leibniz: e deosebirea de 
natură sau de esență dintre sensibilitate şi intelect, la care se 
adaogă, în ordinea obiectelor, deosebirea dintre lumea sensibilă 
şi lumea inteligibilă. Spiritul platonic e prezent în tot kantismul, 
nu numai în această deosebire caracteristică pentru criticism. 
Convingerea cea mai intimă a lui Kant e opoziţia dintre feno- 
menul sensibil şi realitatea inteligibilă. E piatra angulară a 
criticismului. Un criticism, nesusținut de ontologia platonică, 
se refuză oricărei înţelegeri istorice. 

Deosebirea de mai sus, fiind cheea criticismului, trebue 
cercetată mai de aproape. Examinarea ei ne oferă următoarea 
surpriză: teoria kantiană a cunoștinței nu e lipsită de; supoziţii, 
ci se reazemă pe o anume viziune metafizică. Deosebirea, dintre 
sensibil și inteligibil se confundă la Kant cu deosebirea dintre 
fenomen (existenţa pentru noi) şi lucrul în sine. Sensibilul e 
prin urmare degradat; el e condamnat să nu ajungă la realitate 
şi deci e nevoit să se limiteze la „aparenţe” (fenomene) — după 
Platon, la „„păreri” şi simple „imagini. Degradarea sensi- 
bilului avea un sens religios: cu cât sfera sensibilă e mai puţin 
reală, cu atât mai real e inteligibilul, „,spiritul””. Dar deose- 
birea fenomen-realitate în sine (inteligibil) are la Kant şi 
o altă motivare metafizică, mult mai caracteristică pentru kan- 
tism: sensibilitatea e receptivă, pe când intelectul „este activ, 
spontan. 

Noua deosebire dintre receptivitate şi spontaneitate e ide- 

cisivă în criticism; originea ei o găsim în raționalism. Toți 
raționalişștii au relevat caracterul activ al gândirii. Ciudat e 
doar că receptivitatea sensibilă trebue să implice caracterul 
de fenomenal, de iluzie. Mai de grabă s'ar zice: receptivitatea 
e o garanţie că datul nu e modificat de subiect. Raționalismul 
stărue în credinţa, că receptivitatea ciuntește cunoştinţa, pe 
când spontaneitatea o redă exact. La fundamentul criticii des- 
coperim o anume concepţie despre natura cunoștinței; a cu- 
noaște înseamnă a creia obiectul; nu înţelegem, va scrie 
Kant mai târziu, decât ceeace producem noi, d. p. obiectele 
matematice. 

Deosebirea receptivitate (sensibilitate)- spontaneitate (gân- 
dire) cere o altă deosebire, care revine la Kant: e aceea 
dintre intelectul intuitiv, divin (intellectus originarius sau arche- 
typus) şi intelectul discursiv (derivativus sau ektypus) la om. 
Dumnezeu înţelege totul, fiindcă inteligenţa sa intuitivă creiază 
lumea. Intelectul uman e discursiv, fiindcă nu creiază existenţa. 
„Aceasta îi e dată prin sensibilitate. De aceea raţiunea umană, 
mită, trebue să fie receptivă sau sensibilă. Dar prin ipoteza. 
inițială, waţionalistă — subînţeleasă şi acceptată axiomatic da 
Kant — a cunoaște este a produce obiectul. Insă obiectul produs 
de o inteligenţă finită nu e chiar existenţa, ci, reprezentarea ei. 
“Cum reprezentarea presupune şi receptivitatea ce dă manife- 
stările existenţei (nu însăș existenţa), reprezentarea exprimă 
relativul, nu absolutul, fenomenul, nu lucrul în sine. O altă 
ipoteză primită implicit de Kant e că sensibilitatea (distinctă 
de organele sensoriale ce aparţin corpului) oferă numai rela- 
tiile lucrurilor cu noi, accidentele exterioare, nu chiar lucrurile. 
cu interiorul lor, substanţele. Consecința acestei viziuni meta- 
fizice, de origine platonico-augustiniană, este îngrădirea de- 
Yimitivă şi inevitabilă a cunoștinței la fenomene sau reprezen- 
tări. Prin chiar structura ontologică a cunoștinței noastre, aceasta 
rămâne în cadrul fenomenului, relativului, simplei reprezentăti, 
idealităţii. Idealismul epistemologic e ‘consecința unui realist 
metafizic subînțeles (H. Heimsoetk: Metaphysische Motive in 
der Ausbildung des kantischen Idealismus, Kantstudien, 1924, 
“vol. 29). 

20. Disertaţia din 1770. Incheerea idealistă e valabilă, de- 
-ocamdată, cum era de aşteptat, numai pentru cunoştinţa sensibilă 
sau receptivă. Acesta e punctul de vedere susținut în Disertaţia 
“vigugurală pentru ordinariat: De mundi sensibilis atque intel- 
Hgibilis ferma et principiis (1770), al cărei cuprins urmează 

a fi înfățișat. La apariție, această lucrare nu impresionează 
deosebit, în primul rând, din cauza caracterului ei şovăelnic,, 
După apariţia „Criticei raţiunii pure” acest caracter şovăelnic. 
a apărut și mai izbitor: pe de o parte Disertaţia e primul, 
pas spre critică, pe de altă parte ea marchează o întoarcere 
la dogmatismul ce părea depăşit de Träume. Pe bună dreptate 
s'a spus că e opera cea mai dogmatică a lui Kant, cu toate 
că e cea mai apropiată în timp şi prin conţinut de critică. 

Cum s'a arătat înainte, ideea centrală a Disertaţiei e „di- 
stincţia dintre sensibil şi inteligibil” sau dintre receptivitate ce 
implică afectare şi spontaneitate. Fiecare mod de cunoaştere are 
un obiect al său: fenomenul sau oidinea fizică pentru sen- 
sibilitate, noumenul sau ordinea metafizică pentru gândire (in- 
telect). Intelectul cunoaşte dar esenţele lucrurilor şi constitue 
o metafizică, fundamentul vieţii morale. Morala se reazemă 
de acum pe inteligenţă, nu pe sentiment ca înainte, însă Kant 
păstrează ca definitiv câştigată din faza afectivistă opoziţia 
dintre teoretic şi practic. Opoziția va fi justificată mai târziu 
prin descoperirea a două raţiuni: teoretică şi practică. 

După diferenţierea celor două moduri ireductibile de cu- 
noştinţă, trece la „forma şi principiile” lor. Deosebirea dintre 
formă şi materie are o mare însemnătate. Forma e o 
funcție a raţiunii, ca atare ea asigură necesitatea şi universa- 
litatea în cunoştinţă. Noutatea era forma sensibilă, adică existenţa, 
unei intuiții necesare, clare şi distincte. Kant rupe aci cu ra- 
fonalismul modern, care recunoștea necesitate numai gândirii, 
sensibilul fiind contingent, sub cuvântul că e manifestaţia ob- 
scură a inteligibilului. Deosebirea de grad între sensibil şi 
inteligibil, susținută de raţionalism, devine o deosebire de natură 
la Kant. De aceea sensibilul poate fi în sine perfect, adică tot 
aşa de necesar și universal. 

În ordinea sensibilă materia, care e în adevăr contingentă, 
e sensaţia, iar formele ce ordonează multiplul intuitiv, legile 
eterne ale fenomenelor, sunt timpul şi spaţiul (aci timpul e 
aşezat înainte). De notat e că formele intuitive sunț şi ele fe- 
nomenale, adecă nu depășesc ordinea sensibilă, ceeace nu e 
adevărat, cum vom vedea, despre formele sau principiile in- 
teligibile. Timpul şi spaţiul, fiind necesare totuş, garantează 
caracterul ştiinţific al matematicii şi fizicii. Elevul lui Newton 
izbutea să înfăţişeze experienţa ca o conexiune legală. Dar nu 
va trece multă vreme şi se va convinge că această fundare 

a experienţei nu e suficientă. Critica raţiunii pure va întregi 
teoria experienţei. 

Ridicarea sensibilităţii sau intuiţiei la rangul de adevărată 
cunoştinţă e plătită cu degradarea ei: sensibilitatea e ideală, 
e fenomenală. Idealitatea timpului şi spaţiului rămâne unul 
din cei doi stâlpi ai kantismului. În consecinţă această parte 
a Disertaţiei trece aproape neschimbată în Estetica transcenden- 
tală (Critica raţiunii pure, prima parte). 

Dacă sensibilul e limitat la fenomen, intelectul se referă, 
la esențe şi ca atare posedă o valoare dogmatică. Principiul for- 
mal al cunoștinței intelectuale e Dumnezeu, cauza esenţelor. Insă 
Kant recunoaşte intelectului o îndoită întrebuințare: întâi, usus 
logicus,a cărei funcţie e ordonarea fenomenelor sub legi generale. 
În acest uz e prefigurată teoria categoriilor; întrucât nici el nu 
depăşeşte experiența. Însă o presupune constituită numai prin 
spaţiu și timp, nu o constitue el însuşi, cum se va constata 
mai târziu la categorii. Usus realis nu se reduce la mani- 
pularea intelectuală a fenomenelor, ci rezidă în cunoaşterea 
lucrurilor şi raporturilor aşa cum sunt, în cunoaşterea esenţelor 
inteligibile. Intelectul, liber aci de experienţă, e întors spre 
sfera ontologică, în fruntea căreia, ca Prototip al tuturor per- 
fecţiilor (perfectio noumenon) stă Divinitatea. In acest chip, 
odată cu matematica şi fizica e legitimată ca ştiinţă apodictică 
şi metafizica. 

O semnificaţie deosebită are secţia V prin tema ei ce 
preocupă necontenit pe Kant: a reforma metafizica prin aflarea 
unei noi metode filosofice. El e în măsură acum a descoperi 
greşala metodică a metafizicii de până acum: amestecul dintre 
sensibil şi inteligibil, contagiunea inteligibiluluj prin sensibil, 
„subrepţia” produsă de legarea unui predicat sensibil cu un 
subiect inteligibil, alimentată de determinarea sferei inteligibile 
prin atribute sensibile. Se afirmă astfel o preocupare critică | 
cu scopul de a fixa limitele principiilor sensibile, împedecând 
astfel amestecul lor în raţiunea pură. Conceptul pur al inte- 
lectului, eliberat de povara sensibilului, dobândeşte avântul tre- 
buitor ridicării la suprasensibil. Idealul rămâne şi aci „intelectul 
intuitiv”, creator de obiecte, concept care nu e o ficţiune, ci 
un element al criticismului. 

Prin urmare, metafizica e posibilă numai prin concepte 
necontaminate de sensibil. E o convingere ce va fi reluată 
sub o înfăţişare nouă în Critica raţiunii pure (Dialectica trans- 
cendentală). În această privinţă, e instructiv răspunsul ce dă 

în Disertaţie la următoarea problemă de meocolit: cum este 
posibil ca pure concepte, creaţii ale intelectului, să cunoască 
realitatea în sine? Problema va fi reluată după 1770 şi va 
primi o altă deslegare, care wa duce la părăsirea punctului 
de vedere din Disertaţie. Se va face pasul hotărîtor spre. 
critică. Deocamdată, Kant primeşte punctul de vedere clasic 
al raționalismului: armonizarea conceptelor şi a esenţelor cu 
ajutorul lui Dumnezeu. E însăş teza lui Malebranche: în Di- 
vinitate gândirea şi esenţele se află în nemijlocit contact. 

În rezumat, din Disertaţie sunt şi rămân câştigate două 
puncte: a) distinţia dintre sensibil şi inteligibil; b) respingerea 
din metafizică a oricărei „subrepţii”” sau contaminări prin sensibil 
a inteligibilului. Lipseşte în Disertaţie deosebirea capitală în cri- 
tica raţiunii pure a Întelectului (concept) şi Raţiunii (idee). 
De aceea conceptul are şi un uz transcendent, metafizic. in 
dubla întrebuințare a intelectului era o problemă, a cărei des- 
legare impune reforma critică. 

21. Lumina critică după 1770. Lungul interval dintre Di- 
sertație (1770) şi principala operă critică (1781), răstimp de 
gestație, naştere şi creştere a Criticii raţiunii pure, rămâne în- 
văluit de penumbră. Tăcerea nu e desăvârşită. Avem unele indi- 
caţii din corespondenţă și poate din ceeace s'a numit Der Duis- 
burgische Nachlass (Postume în posesia lui Duisburg). Cum se 
întâmplă de obiceiu, documentarea redusă a stimulat croirea 
de ipoteze explicative. 

În scrisoarea către Lambert din 2 Septemvrie 1770, Kant 
se arată nemulțumit de Disertaţie, scrisă în grabă, şi declară 
că are intenţia s'o desvolte. iMenţine neclintită tema finală a 
Disertaţiei: a feri raţiunea pură de atingerea sensibilităţii printr'o- 
cercetare propedeutică, de introducere în metafizică, având ca 
scop fixarea limitelor îngăduite principiilor sensibile. Deocam- 
dată nu ştie precis, dacă noua, lucrare va fi numai o introducere 
în metafizică sau chiar o doctrină metafizică. La început e 
atras de prelucrarea metafizicii întregi (Sept. 1770)—der Abriss- 
dieser ganzen Wissenschaft — în deosebi de tratarea meta- 
fizicii moravurilor, care i se pare cea mai solid construită. 
Dar se convinge că opera doctrinară icere o pregătire, o pro- 
pedeutică. Astfel în scrisoarea din 7 Iunie 1771 către Marcus 
Herz, fost elev al său, medic 'în Berlin şi bun prieten, de- 
clară că e ocupat cu o lucrare intitulată: Die Grenzen der 
Sinnlichkeit und der Vernunft, şi având ca conținut mai ales 
conceptele şi legile lumii sensibile, dar şi o schiţă a metafizicii, 

moralei şi esteticii (doctrina gustului). Aşadar, lucrarea avea 
să îmbrățişeze și introducerea și doctrina. Lunga scrisoare din 
anul următor (21 Fevruar 1772) tot către M. Herz aruncă o 
lumină 'deosebită asupra meditaţiilor sale de atunci: nu e nici 
contaminarea intelectului prin sensibilitate, nu e nici idealitatea 
spațiului, ci problema obiectivității: „pe ce fundament rezidă 
relaţia a ceeace se cheamă în noi reprezentare cu obiectul?”. 
E aci tema principală a Criticii rațiunii pure, așa cum se găseşte 
în Analitica transcendentală. Noua problemă are o însemnătate 
extremă: ea implică o modificare în competenţa intelectului. 
Kant nu putea ocoli multă wreme întrebarea: dece unele forme 
raționale se aplică la fenomene (spațiu-timp ) işi altele la nou- 
mene (formele intelectului)? Sau ambele se aplică la realitatea 
inteligibilă, ceeace e peste putinţă, de oarece sensibilul, fiind 
receptiv, e necesar şi definitiv îngrădit la fenomene; sau ambele 
se aplică la fenomenele sensibile. Alternativa a doua i se impune 
în cele din urmă, fiindcă numai prin ea se evita ipoteza 
leneșă a armoniei prestabilite (Leibniz) sau a viziunii în Dum- 
nezeu (Malebranche). 

Cum se raportă dar conceptele din noi la obiecte? Să 
presupunem oare că formele intelectului sunt şi ele de natură 
sensibilă, cum sunt intuiţiile? Am avea atunci , sinteze” de 
seusații cu valoare strict subiectivă, cum erau asociațiile de 
idei în empirismul lui Hume, care în 1772 exercită o a doua 
influență, de data aceasta pozitivă. In acest timp Hume îl 
deşteaptă din somnul dogmatic. Dar Kant, după Disertaţie, e 
dispus mai puţin ca oricând să îmbrăţișeze soluţia probabilistă 
a lui Hume, în schimb, este acum deplin conştient că Hume a 
pus o problemă nouă. Problema suna: orice enunț asupra o- 
biectelor e o propoziție sintetică. Cum însă enunţul asupra 
obiectelor — fizica lui Newton era o mărturie nediscutabilă 
— era necesar și universal, aşa dar, raţional (a priori), nu 
contingent şi particular (empiric), sinteza intelectuală este in- 
dependentă de sensibilitate, e pură. Există dar judecăţi sintetice 
ca cele empirice, şi totuş apriori (ca cele pur raţionale). Sin- 
teza presupune intuiţia, care uneşte termeni eterogeni, iar sin- 
teza a priori presupune o intuiție a priori. Disertaţia arătase 
că prin timp şi spațiu matematica posedă o astfel de intuiţie. 
Intelectul este şi el capabil să aibe judecăţi sintetice a priori, 
dacă se aplică şi el la intuiţia sensibilă, dacă uzul logic din 
Disertaţie devine constitutiv sau „transcendental”. 

Astfel începând din 1772 se impun lui Kant două teme: 

a) Să fixeze tabla categoriilor sau conceptelor pure (a priori), 
să statornicească existenţa lor — operaţie ce alcătueşte tema 
primei părţi din Analitica transcendentală, anume, a ,deducției 
metafizice”. b) Cealaltă temă, mult mai anevoioasă, se referă 
la problema cardinală din scrisoarea către Marcus Herz şi 
alcătueşte „„deducţia transcendentală”, care, după H. Cohen, 
e originalitatea criticismului. Dece categoriile sau formele pure 
ale intelectului sunt obiective sau sunt valabile pentru lucruri? 
Răspunsul kantian sună: conceptele pure, «deşi creiate de intelect, 
sunt obiective, fiindcă ele fac posibilă experienţa; ele sunt 
condiţiile sau fundamentele constitutive ale obiectelor. În locul 
uzului logic şi real din Disertaţie, conceptele dobândesc un 
uz transcendental: ele condiţionează experienţa, care de aceea 
nu are fiinţă înainte şi independent de intelect (vom vedea la 
locul potrivit echivocul termenului de experienţă). Intelectul 
dă cunoștinței obiectivitate sau realitate, însă această realitate 
e empirică sau fenomenală (pentru noi). În consecinţă realitatea 
empirică presupune idealitatea transcendentală, adecă realitatea 
e dependentă de conştiinţă și de formele acesteia. Realitatea; în 
sine nu e cunoscută, fiindcă ea nu poate fi creiată de intelectul 
uman. 

În acest chip intelectul pierde uzul metafizic. De bună 
seamă, intelectul ca atare depăşeşte sensibilul şi e adecvat 
inteligibilului, însă izolat el nu poate decât să gândească, nu 
să cunoască inteligibilul, deosebire însemnată, relevată mai ales 
de Fr. Paulsen. Orice cunoştinţă presupune, pe lângă spon- 
taneitatea intelectului, şi receptivitatea sensibilă, intuiţia mul- 
tiplă a simţurilor, deci, fenomenele sau „,aparenţele”. Dacă 
obiectul ar fi în întregime creiat de conştiinţă, e aproape de 
neînlăturat confundarea eului uman cu cel absolut, cum s'a în- 
tâmplat la idealiştii speculativi (Fichte, Hegel), în desapro- 
barea lui Kant: „prin aceasta declar: că socotesc doctrina 
ştiinţei a lui Fichte drept un sistem cu totul de nesusţinut” 
(ein gânzlich unhaltbares System). 

Ce devine atunci metafizica, preocuparea de căpetenie şi 
permanentă a lui Kant? Rezultatul examenului critic pare ne- 
gativ pentru metafizică, şi adesea s'a relevat această lature 
aparent negativă. Gândul lui Kant e cu desăvârşire altul, anume, 
e asigurarea adevărului metafizic cu ajutorul destinului moral 
omenesc. Încă mai mult decât ştiinţa, mora!a a păstrat pentru 
Kant o valoare indestructibilă. 

De aceea filosoful se vede nevoit a face deosebirea dintre 

Intelect, care prin categorii e limitat la experienţă, şi Raţiune 
căre prin Idei se ridică peste experienţă. Rațiunea e de pre- 
cădere practică sau morală. Ea are şi o lature speculativă sau 
teoretică. Această lature ţine locul uzului real din Disertaţie, 
însă e un uz regulativ, nu constitutiv, tocmai pentru motivul că 
Rațiunea depăşeşte experiența. Ideile metafizice sunt teme, di- 
rective, ideale, pentru cunoștința speculativă; tema este to- 
talizarea experienţei. Rezultatul nu pare îmbucurător. Reali- 
tatea metafizică e o Idee, un simplu principiu regulativ în nă- 
zuinţa spre integralitatea necondiționată a experienţei. Ideea se 
înalță peste experienţă, dar n'o depăşeşte. Oricum, şi acest re- 
zultat e preţios. Dacă suprasensibilul nu poate fi cunoscut (spe- 
culativ)), nici nu poate fi negat (tot speculativ), cum fac scepticismul 
şi materialismul. Rațiunea (speculativă) asigură, cel puţin, e- 
xistența „lucrului în sine”, corelat al fenomenului, și chiar — 
se va vedea — aruncă oarecare lumină asupra lui, pentru un 
motiv rostit înainte: fără ipoteza metafizică a obiectelor cre- 
eate de Dumnezeu, omul urmează a creea el lumea, deci, a fi 
un Dumnezeu. Epistemologia kantiană e fundată metafizic: 
cunoaşterea e o creaţie fie de existență (la Dumnezeu), fie de 
fenomen (la om). 

Totuș [Ideile păstrează şi în epoca critică un uz real, 
însă nu în domeniul teoretic, jci în cel practic sau moral. Nota 
specific kantiană, originalitatea, mai vădită decât aceea a „„de- 
ducției transcendentale”',e reconstrucția metafizicii pe baza mo- 
ralei. Dacă metafizica tradiţională, speculativă, a murit, cu atât mai 
de nezguduit apare metafizica morală. Înteligibilul, care se 
închide speculație: (teoriei), se întredeschide practicei sau cu- 
noştinţei practice (credinţei). Metafizica veche era părăsită, 
fiindcă compromitea valorile eterne ale metafizicii. Prin liber- 
tatea postulată necesar de caracterul necondiţionat al legii mo- 
rale, așadar, prin voinţa spontană, nu prin cunoştinţă, care mai 
păstrează receptivitatea, ne ridicăm în sfera inteligibilului. Cum, 
mai departe, voinţa implică scopuri, oriunde vom întâlni în 
natură scopuri putem vorbi de revelaţia Absolutului, a Spon- 
* taneităţii libere și morale, în ordinea fenomenelor. Revelația 
inteligibilului nu e propriu zis o cunoştinţă, nici teoretică nici 
practică, ci o contemplație estetică sau teleologică. Ideea de 
scop, ca armonie fie obiectivă (finalitate în lucruri) fie su- 
biectivă (frumosul şi, mai ales, sublimul), aruncă o punte 
între experiența (natura), supusă cauzalității, şi libertate. Idea- 
litatea spațiului (şi timpului) şi realitatea libertăți sunt cei 

doi stâlpi ai criticismului. Aceste două elemente sunt perfect 
solidare. Agnosticismul de suprafaţă din domeniul speculativ, 
limitarea teoriei la fenomene, avea menirea să asigure rea- 
litatea absolută a libertății şi ordinei morale, care presupun 
necesar un legiuitor (Dumnezeu) şi o :răsplată morală (ne- 
murirea ). Numai fiindcă în cunoştinţă ne mărginim la fenomen, 
participăm prin actul moral, liber, la inteligibil. In acest cadru 
apare în lumina potrivită propoziţia adesea greşit tâlmăcită: 
„a trebuit să distrug știința (falsă), pentru a face loc cre- 
dinţei”. 

In 1772 Kant e încă departe de această largă şi nouă 
deslegare. În scrisoarea din 1773 „(scrisoarea e nedatată) către 
M. Herz, Kant anunţă că e 'bucuros să ducă la bun sfârşit 
„Hlosotia mea transcendentală, care e propriu zis o critică a 
rațiunii pure; după aceea trec la metafizică, aceasta fiind 
alcătuită din două părți: metafizica naturii şi metafizica mo-- 
ravurilor, din care voi publica întâi pe cea din urmă şi de 
aceasta mă bucur anticipat”. După opinia lui V/eeschauwer, 
în 1775, Kant a descoperit în sfârșit cheea principalelor pro- 
bleme, în deosoebi, a făcut deosebirea 'cardinală dintre ca- 
tegorie și idee. In adevăr anul 1776 îl face să meargă hotărît 
înainte: planul criticii e stabilit în toate punctele, iar re- 
dactarea începe. Privitor la metoda de expunere, se decide 
în cele din urmă pentru forma didactică a tratatului. Acest 
tratat în 1778 trebue să fi fost scurt. Urmează desvoltări, 
creşteri continue; deabia în a doua jumătate a anului 1780 şa 
începutul lui 1781 opera primeşte înfățișarea ei massivă. 


IV. Poziţia fundamentală a Criticii. 


22. Critică şi rațiune. Sistemul kantian se reazemă pe o 
anumită clasificare a disciplinelor ştiinţifice. Ştiinţele se. îm- 
part în trei ramuri: metafizica, matematica (în care se cuprinde 
şi ştiinţa matematică a naturii, mecanica) de o parte şi ştiinţele 
empirice la un loc, în al treilea rând. Primele două sunt înrudite 
prin metoda lor: sunt cunoştinţe raţionale sau ex principiis. 
Deosebirea lor stă în următoarea notă: metafizica e o cunş- 
tință pur raţională din noțiuni, matematica e o cunoştinţă inte- 
lectuală din construcție de noţiuni. Toate celelalte ştiinţe, ne- 
fiind alcătuite din cunoștințe pur intelectuale, sunt cu- 
noştințe „istorice sau empirice, ex datis: ele pornesc dela 
un material empiric şi scot din acesta, cu ajutorul inducției, 
legi de universalitate „comparativă? sau relativă. De aceea 


www.dacoromanica.ro 


Immanuel Kant 59 


primele două ştiinţe ne dau cunoştinţe apodictice; toate celelalte- 
se mulţumesc cu simple cunoştinţe asertorice. 

Nu mai puţin semnificativă e clasificarea disciplinelor me~ 
tafizice, clasificare necontenit presupusă dealungul epocii critice 
până la apariţia celei de a treia Critice. Întâiu se află „Critica” 
sau „filosofia transcendentală””, ca propedeutică sau introducere: 
cunoaşte prin raţiunea pură. Titlul primei opere critice vor- 
beşte deajuns: „Critica raţiunii pure”. În intenția dintru început 
a lui Kant această critică trebuia să fie unica cercetare critică; 
ea avea să statornicească posibilitatea raţiunii pure, a tuturor 
cunoştinţelor pur intelectuale. Era dar singura pregătire me- 
todologică. A doua disciplină e doctrina metafizică sau preo- 
cuparea sistematică, având la rândul e: două ramuri, co- 
respunzătoare celor două discipline antice, fizica şi morala: 
metafizica naturii şi metafizica moravurilor sau de o parte 
totalitaiea cunoştinţelor prin pwa rațiune asupra naturii şi de 
alta legislaţia morală prin pura rațiune. Cele două metafizici. 
corespund celor două existenţe: natură şi libertate, lume sen- 
sibilă şi lume inteligibilă, fenomen şi noumen (lucru în sine). 
Deosebirea dintre ele e şi o deosebire de legislaţie a priori: 
legislaţia prin pura rațiune a naturii, legislaţia prin voinţa: 
pură sau liberă a faptelor. 

Istoria operelor kantiene confirmă că după Critica raţiunir 
pure au urmat cele două scrieri doctrinale, însă deocamdată numai 
schițate. Kani a simţit că o completă desvoltare doctrinală 
reclamă o nouă pregătire critică. Amânând desăvârşita realizare 
doctrinală, Kant scrie celelalte două Critici. Chiar şi în „Cri- 
tica judecății” (1790) întâlnim declaraţia că de acum vine 
rândul doctrinei, ,,Metafizica moravurilor” va fi tratată efectiv 
în 1797; la „metafizica naturii” va lucra până la sfărșitul 
vieţii, fără a ajunge la o lucrare închegată. Surprinzător e 
însă” acest fapt: treptat-treptat Kant ajunge la afirmaţia că 
opera de pregătire, Critica, conţine o nouă metafizică, o me- 
tafizică fundată pe legea morală, deci, pe faptul libertăţii. 

Clasificarea înfățișată mai sus dă la iveală convingerile 
temeinice şi durabile ale lui Kant. Pentru acesta, cunoștință: 
veritabilă avem numai în judecăţile strict universale şi necon- 
diţionat necesare, deci, în judecăţile cu siguranţă apodictică. 
(vezi Alfred Brunswig: Das Grundproblem Kants, 1914, p. 4). 
Problema originară a kantismului e justificarea cunoştinţelor 
prin pură rațiune. De cunoştinţele pur empirice nu vrea să se 

ocupe, probabil, fiindcă nu vede în ele o chestie urgentă. 
E dar învederat că Imm. Kant a fost şi a rămas raționalist. 
Dacă n'a primit niciodată litera lui, cu atât mai credincios a 
rămas spiritului raţionalist. Nici nu se putea altfel. O cuno- 
ştință necesară şi universal valabilă nu poate fi decât raţională. 
O cunoştinţă empirică şi totuşi necesară este principial înlă- 
turată. Kant acceptă neştirbită dogma cea mai stăruitoare dela 
Platon până azi, anume, că experienţa oferă numai cunoştinţe 
particulare şi contingente, cu siguranţă asertorică. Dacă nu 
primim această dogmă, dușmană experienţei, întreaga construcţie 
kantiană se destramă. 

Dar cineva ar putea să se mulţumească cu acest înţeles 
al experienţei şi drept urmare să tăgăduiască posibilitatea de 
a trece peste cunoștințe particulare și contingente, cu o uni- 
versalitate „comparativă''şi cu o necesitate ipotetică. Se prea 
poate ca experienţa să fie aşa, însă altă cunoştinţă nu avem. 
Aceasta e atitudinea strict empiristă, reprezentată de D. Hume. 
Kant, dela început şi fără nici o şovăială, a socotit empi- 
rismul ca insuficient. O cunoştinţă fără universalitate şi nece- 
sitate nu merită numele de cunoştinţă. Kant avea, în bună parte, 
dreptate. Empirismul nu putea fecunda nici măcar pretenţiile în- 
dreptăţite ale ştiinţelor empirice, cu atât mai puţin ale fizicii 
matematice. Newton înaintea lu: Hume arătase că e cu putinţă o 
cunoștință necesară şi universală chiar în cadrul experienţei. 
Dinamica lui Newton cuprindea de fapt o cunoştinţă necesară 
şi totuş empirică. 

Trebue dar depăşită cunoştinţa sensibilă. Sediul cunoștinței 
necesare şi universale este, potrivit tradiţiei, Rațiunea. Kant 
na fost dar niciodată empirist. Dece atunci Kant atacă mai 
ales raționalismul? Fiindcă acesta compromitea cunoștința uni- 
versală prin atitudinea sa „dogmatică”, prin lipsa de legitimare 
reflectată, de examinare critică. Examenul critic va integra în 
cunoştinţa rațională şi elementul empiric. Am arătat, în ce 
fel. Convingerea de bază a ideii critice e teza raţionalistă: a 
cunoaşte înseamnă a construi obiectul; a gândi este o activitate 
spontană. Cunoaștem numai ceeace am produs noi şi nu mai 
are astfel nici o taină. Dar raţiunea umană, finită, creiază nu 
însăşi existența, ci cunoașterea existenţei, fiindcă existența e 
dată. Dacă existența e dată rațiunii, aceasta e şi receptivă 
sau sensibilă. Sensibilitatea nu se adaogă raţiunii, ci e parte 
integrantă din aceasta. Elementul empiric — nu empirismul — 
e cerut de chiar structura raţiunii umane. Descoperim astfel 

ca fundament al criticismului un enunţ contradictoriu: aceeaş 
rațiune este simultan spontană şi receptivă. 

Constatările de mai sus presupun o operaţie introductivă 
de examinare, de discernământ, de limitare şi critică. Critica 
are de scop să statornicească limitele fiecăruia din cela două 
elemente constitutive ale raţiunii: elementul primar sau pur 
intelectual şi elementul. secundar, aderent, empiric 'sau sensibil. 
Kant însuş spune: critica nu se referă la sisteme şi cărți, ci la 
facultăţile raţiunii. Tema ei este legitimarea pretențiilor de uni- 
versalitate ale raţiunii, cântărirea sau măsurarea rolului avut 
de raţiunea pură în toate domeniile: în cunoştinţa teoretică, 
practică şi estetică. Peste tot descoperim ambele elemente de 
cunoştinţă. - Ele sunt antagoniste prin natura lor, cum a arătat 
în Disertaţia din 1770, dar totodată solidare, fiindcă, şi anta- 
gonismul ca şi solidaritatea lor decurg din conformaţia raţiunii 
umane (e omenească, nu e dumnezeiască). 

În faţa tribunalului criticii nu sunt valabile pretenţiile 
celorlalte direcții filosofice: dogmatismul şi scepticismul (dela 
Kant s'a încetățenit această împărțire a sistemelor). Dog- 
matismul se hotărăşte nemotivat, fără examen şi probare, pentru 
rațiune sau pentru experienţă, pe temeiul convingerii că între 
acestea deosebirea e numai de grad: experiența e o rațiune 
obscură (raționalismul dogmatic) sau raţiunea e o experienţă 
abstractă (empirismul dogmatic). Scepticismul constată just opo- 
ziția rațiunii şi experienţei, dar le respinge pe amândouă, tran- 
sformând opoziţia în contradicție. Criticismul deosebeşte şi li- 
mitează rațiune şi experienţă, arată în ce măsură fiecare e 
îndreptățită şi cum se întregeşte una prin alta în cadrul aceleeaş 
conştiinţe. Operația primă e separarea celor două elemente 
de cunoaştere; după acesa se cercetează în ce condiţii ele con- 
lucrează. Chiar în ordinea morală, unde legea depăşeşte strict 
sentimentele empirice, avem o relaţie între rațiune şi experienţă. 
Numai..pentru o ființă sensibilă există un imperativ. Cel din 
urmă: cuvânt al Criticii e deosebirea celor două lumi, care se 
întâlnesc numai în om. 

Cum s'a arătat, Kant întrebuinţează termenul de cunoştinţă 
într'un sens generic: e o luare de conştiinţă. Cu toată această 
preferinţă pentru „,cunoştinţă”, filosoful pune la -temelia cri- 
ticismului clasificarea tripartită a facultăţilor sufleteşti: cunoș- 
tință, sentiment, voinţă (dorință). Ea e făurită de contimporanii 
săi Sulzer, Tetens, Mendelssohn, iar Kant o primeşte în 1763. 
Noutatea clasificării e independenţa sentimentului, confundat 

în vechea clasificare aristoielică, primită şi de Wolff, cu voinţa 
sau facultatea apetitivă. Cele trei facultăţi alcătuesc fundamentul 
psihologic al celor trei Critice: cunoştinţa (Critica r. pure), 
voința (Critica r. practice) şi sentimentul (Critica judecății). 
Cum sentimentul mijloceşte între cunoştinţă şi voinţă, tot aşa 
-Critica judecății uneşte celelalte două Critici. Din cele trei 
facultăţi cea. mai diferențiată e cunoştinţa: sensibilitate, ima- 
şinaţie, intelect, judecată, rațiune. Imaginaţia face legătura dintre 
sensibilitate şi intelect; iar judecata e de două feluri: determinantă 
(şi atunci ea e funcţia intelectului, raţionamentul fiind funcţia 
raţiunii) şi reflectantă (şi atunci se:exercită în domeniul senti- 
amentului). Aşa se explică titlul: „Critica judecății” (reflec- 
tante), al cărei obiect e sentimentul frumosului sau finalitatea 
-organică. Judecata reflectantă ţine laolaltă frumosul şi teleologia. 

Kant mai oferă o clasificare a problemelor filosofice pe 
temeiul facultăţilor sufleteşti. Noua clasificare nu corespunde 
“celei precedente şi deci nici celor trei Critici. Cele trei în- 
trebări fundamentale ale Criticii sunt: „ce pot ști?”; „ce 
trebue să fac?”; „ce mi-e îngăduit să sper?”. Prima capătă 
răspuns în Critica r. pure; a doua în „Critica r. practice” şi 
„metafizica moravurilor”; a treia se referă la religie, tratată 
în „Religia în limitele simplei rațiuni”. In schimb, Critica 
judecății rămâne pe dinafară. 

Prin urmare, criticismul implică o anumită concepţie psi- 
„hologică sau „antropologică”, o arhitectonică de facultăți. To- 
tuş Kant nu e sclavul acestei psihologii de facultăţi. Critica 
anu e o psihologie; ea nu cercetează procesele de fapt ale con- 
ştiinţei, ci o ordine permanentă, alcătuită din mai multe com- 
«ponente. Critica descopere și limitează diferitele componente 
sau funcţii al conştiinţei producătoare ide cultură. Amestecul 
dintre psihologic şi suprapsihologic e caracteristic pentru toată 
“opera critică şi explică unele divergențe de interpretare. Scopul 
«criticii e să asigure dominarea punctului de vedere suprapsi- 
«hologic, dacă nu chiar antipsihologic, cum susțin H. Cohen, 
P. Natorp, A. Riehl, W. ‚Windelband. În ce constă punctul 
-de vedere suprapsihologic? Răspunsul desvălue contribuţia cea, 
“mai personală a kantismului: metoda transcendentală. 

23. Metoda transcendentală. Cuvântul de transcendental 
-l-am întâlnit şi în epoca precritică, dar nu în sensul din Critica 
r. pure. Dar şi în epoca critică termenul sufere vicisitudini. H. 
"Vaihinger în al său „„Comentar” (I) declară că e termenul 
cel mai greu de explicat din filosofia kantiană, ba chiar din 

toată filosofia modernă. A rămas un cuvânt enigmatic, oglindă 
a neclarităţilor, în care se mişcă gândirea lui Kant. Aci tran- 
scendentalul se confundă cu Critica în genere, deci, cu me- 
tafizica, aci e mărginit la „critica raţiunii pure”, adecă, e 
tot una cu teoria cunoștinței, cu un „tractat de metodă”, in- 
troducător în metafizică. Adăogăm că şi teoria cunoștinței este 
şi ea considerată uneori ca parte integrantă din metafizică, nu 
simplă introducere. (v. K. Oesterreich: Kant und die Me- 
taphysik, 1906, p. 60). 

Transcendentalul, în expunerile obişnuite ale kantismului, 
“e luat în sens restrâns; el se referă la teoria cunoștinței, așadar, 
numai la introducerea în metafizică. Prezentarea aceasta o 
socotesc greşită prin caracterul ei parţial. La Kant ca și la 
“urmaşi transcendentalul are sensul cel mai general şi se con- 
fundà cu metoda critică. 

Se caută o înţelegere a transcendentalului prin comparaţie 
cu termenii corelativi: transcendent şi imanent. 'Transcendentul 
„e ceeace depăşeşte experienţa şi constitue o sferă suprasensibilă. 
Imanentul e ceeace rămâne în cadrul experienţei. Fizica e 
imanentă; metafizica e transcendentă. Transcendentalul e de 
„acord cu transcendentul în recunoaşterea necesității de a depăși 
«experiența; dar e de acord și cu imanentul în recunoașterea 
necesităţii de a avea totdeauna ca punct de plecare experienţa. 
“Chiar dacă depășim experienţa, ea rămâne permanent punctul 
„de referinţă al cunoștinței. Faptul hotărăște în orice caz, chiar 
«dacă e un „fapt al raţiunii”, cum e legea morală. 

Credem că prin comparaţia de mai sus nu se defineşte mul- 
țumitor cuvântul de transcendental. Ea poate chiar induce în 
“eroare. Însuş Kant întrebuinţează transcendentalul în sensul de 
transcendent, de suprasensibil sau inteligibil, Alte două cuvinte 
me vor înlesni analiza complexului din transcendental: critica 
— mai ales acesta — şi a priori, de care ne vom ocupa în 
paragraful următor. 

Critica, în sensul de discernământ sau examen presupune 
„reflectia, un spor de spirit analitic. Reflecţia implică o în- 
toarcere a raţiunii asupra ei; de aceea metoda critică sau trans- 
-cendentală este orientarea spre rațiune, luată în sensul cel 
mai general de conştiinţă. Dece reflecţia critică se îndreaptă 
-spre conștiință? Fiindcă în conştiinţă (rațiune) rezidă condițiile 
tuturor manifestărilor culturale: metafizică (a naturii şi a mora- 
-vurilor ), matematica, fizica, arta, religia. Metoda transcendentală 
în loc să cerceteze obiectele, fie transcendente fie imanente, 

pune în lumină condițiile raționale ale obiectelor culturale. 
Condiţiile raționale din conştiinţă sau din subiect nu sunt procese 
psihologice, aceasta pentru cuvântul că ele determină şi ştiinţa 
psihologiei asemenea celorlalte discipline teoretice sau ateoretice. 
— Condiţiile raţionale, nefiind de ordin psihologic, aspectul tran- 
scendental nu oferă o geneză psihologică, biologică sau socio- 
logică a culturii. Condiţiile transcendentale păstrează autonomia 
faţă de orice realitate empirică, altminteri n'ar mai fi con-- 
diţii, ci condiţionat. Sunt atunci realităţi metafizice? Nici a- 
ceasta; căci metoda transcendentală cercetează şi condiţiile me- 
tafizice. “Transcendentalul constitue, faţă de orce sferă reală, 
psihologică sau metafizică, o dimensiune desine stătătoare. Ea 
desvălue ordinea valorilor (W. Windelband) sau cea logic- 
metodică (H. Cohen). Poziţia transcendentală era nu numai 
nouă, dar şi greu de susţinut, de aceea Kant şovăe, săvârşeşte 
confuzii, intemeind transcendentalul pe una din cele două rea- 
lităţi: psihologică (imanentă) sau metafizică (transcendentă). 
Sfera valoristă sau pur logică, în sine neutrală, nu avea destulă 
putere pentru a suporta monumentala arhitectură a Criticilor. 

Transcendentalul e aşadar acel procedeu metodologic, cu 
ajutorul căruia îndreptăm gândirea dela obiecte la condiţiile 
lor în rațiune, în subiect. Aceasta e adevărat nu numai la 
ştiinţa naturii, dar şi la artă, morală, religie, pe scurt, la me- 
tafizică. Metoda transcendentală pune la contribuţie analiza, 
care porneşte dela condiţionat (obiecte date) la condiţii, care nu 
sunt date nemijlocit, fiindcă sunt universale şi necesare sau, 
în limbajul obişnuit, sunt abstracte. Din acest punct de vedere 
metoda transcendentală are analogie cu metoda newtoniană de 
analiză a experienței pentru descoperirea legilor acesteia. 

Căutarea factorilor transcendentali are de scop să justifice 
toate disciplinele culturale, posesoare de enunţuri necesare şi 
universal valabile. Justificarea constă într'o „deducţie” ce arată: 
cum matematica, fizica, metafizica, etc. sunt posibile. Condiţiile 
raționale cuprind posibilitatea culturii. Inţelegem astfel revenirea 
obsedantă a întrebării „cum e posibilă” matematica sau fizica, 
etc. Termenul de „posibil” ocupa un loc central în raționalismul 
wolffian: filosofia era ştiinţa posibilului. Dar ce e posibil? 
Întâi, e posibil ceeace e de acord cu legile raţiunii; contra- 
dictoriul nu e posibil. Kant îngădue contradicţia, antinomia, 
numai ca mijloc ce stimulează, nu însă ca scop ce paralizează. 
El respinge ca un vițiu moral delectarea spectaculară în faţa 
antagonismelor insolubile. 

Dar cum raţiunea umană nu e numai spontaneitate logică, 
dar şi receptivitate sau experienţă, posibilul e și acordul cu 
experienţa în genere. Legile logice şi experienţa generică sunt 
cele două condiţii ce fac posibilă întreaga cultură. Metoda 
iranscendentală sau critică are ca temă să arate rolul funcţional 
al fiecăruia din cei doi factori în constituirea culturi. Raţiona- 
listul impenitent din Kant acordă prioritate factorului pur ra- 
țional, fundamentul posibilităţii. Transcendentalul e sinonim cu 
raționalul pur, cu a priori. 

24. „Cum sunt posibile judecăţile sintetice a priori?”. Ase- 
menea termenulu: de transcendental, şi acela de judecată e înde- 
obşte limitat la sfera teoretică. Kantismul trece peste această limi- 
tare. Căci termenul de judecată, ca și acela de cunoștință, are o 
_ întrebuințare mai largă, aplicabilă la teorie, practică (morală), 
contemplaţie (artă). Problema critică sau transcendentală îm- 
brăţişează posibilitatea tuturor „modurilor de cunoştinţă” (Er- 
kenntnisarten ). 

Pentru a statornici, dacă o cunoştinţă este sau nu po- 
sibilă, se cade să cercetăm întâi ce e cunoștința (care e esenţa 
ei), apoi, dacă ea există sau nu de fapt. Ambele alcătuesc 
„chestia de fapt” (quaestio facti). După ce vom afla ce e 
cunoştinţa şi dacă există de fapt, urmează justificarea sau 
fundarea, adică, străduinţa de a arăta, cum e posibilă cunoștința, 
în ce condiţii se constitue (quaestio juris). Chestia de drept e 
preocuparea de căpetenie a atitudinii critice sau transcendentale. 
S'ar putea ca ceeace există „de fapt să nu comporte o justificare 
a pretențiilor sale. Cum faptul ca atare nu poate fi înlăturat 
de picio teorie, rămâne să dovedim pe altă cale, cum apare 
iluzia acelor pretenții. Cunoştinţa ca fapt rămâne, însă pre- 
tenţiile ei sunt îngrădite prin transpunerea lor pe alt plan. Așa de 
pildă critica ajungând la încheerea că pretenţiile ştiinţifice ale 
metafizicii tradiţionale nu se justifică, urmează a explica iluzia 
acestei metafizici: fundamentul iluziei e o trebuinţă subiectivă, 
o „dispoziție naturală” spre metafizică. Ceeace na obţinut 
o fundamentare obiectivă, află una subiectivă. Vom avea deci 
de răspuns la o întreită întrebare: ce e cunoştința?; există ea 
de fapt?; în sfârşit, cum este ea posibilă sau care sunt 
condițiile ei? Procedăm, cum spune K. Fischer, întocmai ca 

un proces: constatăm şi definim faptul (quaestio facti), 
vedem apoi, dacă e drept sau nedrept (quaestio juris). 

a) Ce e cunoștința în genere? Orice cunoştinţă e o ju- 
decată sau un raport între două reprezentări, din care una 

(predicatul) afirmă sau neagă ceva despre alta (subiectul). 
E oare adevărat şi invers, că orice judecată e o cunoştinţă? 
Două cazuri sunt posibile — distincţie ice nu se întâlnește în 
perioada precritică, cu toate silințele de interpret ale lui H. 
Vaihinger, şi nici măcar în ediţia I-a a Criticii raţiunii pure. 
Ea îşi face apariţia la începutul ediţiei a doua şi apoi în 
Prolegomene, dar în cursul operei critice nu se face uz de 
ea. Distincția e capitală, iar în Prolegomene o numește clasică. 
Cele două cazuri sunt: sau predicatul este cuprins în 
subiect, şi atunci judecata îl face explicit, sau predicatul e străin, 
şi atunci judecata face relaţia dintre ei. Prima judecată e anali- 
tică, fiindcă se constitue prin analiza subiectului, a cărui notă e 
predicatul. In cazul al doilea judecata se cheamă sintetică, în- 
trucât ea cuprinde ceva mai mult decât subiectul şi predicatul, 
anume, unirea lor. 
Judecată analitică e propoziţia „corpul e întins”, deoa- 
rece conceptul de corp cuprinde nota întinderii. Judecată sin- 
tetică e propoziţia „corpul e greu”, deoarece pot avea repre- 
zentarea de corp fără aceea de greutate, cum se admitea în 
antichitate pentru aer şi foc. Urmează că la judecata „corpul 
e greu” am ajuns pe altă cale decât pe aceea logică de ana- 
liză a subiectului, anume, prin sinteza celor două reprezentări, 
la început străine. Vom vedea îndată cine face sinteza. Deci, 
judecăţile sun! sau analitice sau sintetice. Nu e greu de observat 
că judecăţile analitice se mulţumesc să lămurească sau să ex- 
plice o cunoştinţă dată dinainte, ele sunt Er/ăuterungsurteile; 
celelalte extind sau îmbogăţesc cunoştinţa, ele sunt Erweite- 
rungsurteile. Drept vorbind, veritabilă cunoștință e numai ju- 
decata sintetică, fiindcă aceasta nu e simplă tautologie. 
Corelaţia analitic-sintetic nu e îndestulătoare pentru a de- 
termina esenţa cunoștinței. Se adaogă o altă pereche de concepte, 
de o semnificaţie decisivă: a priori şi a posteriori, care se 
aplică deopotrivă la judecăţile sintetice, pe când la cele ana- 
litice se aplică numai a priorit). Cum spuneam, cunoştinţă 
autentică e numai cea sintetică. Dar nu orice cunoştinţă sin- 
tetică e cu adevărat cunoștință. Hume a avut meritul excepți- 
onal de a fi descoperit că orice cunoştinţă empirică (a posteriori) 


1) Distincția a priori şi a posteriori e de origine scolastică: prima 
înseamnă cunoştinţă din principii (ex prioribus), a doua din consecințe (ex 
posterioribus). În timpurile noui cunoştinţa din principii devine cunoştinţă 
din Taţiune, iar cunoştinţa din consecinţe (a posteriori) cunoștință din expe“ 
Tienţă. Termenii se găsesc şi la Leibniz (vezi: R. Eucken ; Leg grands cou- 
rants de la philos. contemporaine, 1911, p. 110 şi urm). 

are caracter sintetic, că este un progres, fiindcă se reazemă pe 
o intuiţie (aci, sensibilă), prin care ea se referă la un obiect. 
Însă judecata empirică, deşi sintetică, nu e o cunoștință veri- 
tabilă. Cunoştinţa a posteriori, fiind numai o asociere psihologică 
a imaginaţiei, e particulară și contingentă, deci, nu e o cuno- 
ştinţă, care e necesară și universală. Sinteza nu e aci de niciun 
folos pentru cunoştinţă. Rămâne totuş deplin câștigat pentru 
criticism că orice sinteză presupune intuiție şi că numai prin 
iniuiție cunoștința se raportă la obiect. 

Judecăţile analitice sunt toate a priori, sunt dar necesare 
şi universale: dacă e dat subiectul, urmează cu stricteţe pre- 
dicatul. În schimb, judecăţile analitice, superioare logiceşte celor 
empirice, nu lărgesc cunoştinţa, nu aduc nimic nou, şi ca atare 
nici ele nu merită numele de cunoştinţă. 

Aşa găseşte Kant situaţia filosofică. Date fiind deosebirile 
de mai sus, a căror pregnanţă el o consfinţeşte, Kant a tre- 
buit să ajungă la încheerea următoare: cunoştinţa autentică este 
sintetică (extensivă) şi totuși a priori (raţională——necesară și 
universală). Prin sinteză judecăţile sintetice a priori se disting 
de cele analitice sau pur logice, prin a priori se disting de 
cele empirice. Cunoștinţa propriu zis a priori e independentă 
de experienţă, deci e un produs al spontaneităţii raționale. Ea 
e „reine Erkenntnis” (pur e tot una cu a priori). 

b) A doua întrebare, conexă primei, sună: există de 
fapt judecăţi sintetice a priori, judecăţi necesare și universale 
sau prin rațiune pură, asupra obiectelor? Unde vom găsi „cu- 
noştințe pure”? Kant socotește îndoiala faţă de existenţa de 
fapt a acestor cunoştinţe ca o „ofensă adusă gândirii ştiinţifice”. 
Trei grupe de judecăţi se oferă spontan ca sintetice şi a priori; 
ele constitue cele trei ştiinţe fundamentale: matematica, fizica 
(acestea intim legate) şi metafizica. În matematică aceste judecăţi 
sunt prezente în aritmetică şi în geometrie. 

În 745 se cuprinde analitic numai adițiunea, nu însă şi 
suma de 12; sumarea sau numărătoarea trebue făcută sau con- 
stituită concret, ceeace implică o intuiție (anume, a timpului). 
De asemenea, în subiectul „linia dreaptă” nu se cuprinde ana-- 
litic predicatul „e drumul cel mai scurt între două puncte”; şi 
aci e nevoe de o construcţie în intuiție (anume, în spaţiu). În 
fizică principiul „tot ce se întâmplă are o cauză” nu e analitic, 
cum credea raționalismul şi cum cred și azi unii neotomişti, 
adică, în conceptul de întâmplare nu se cuprinde analitic acela 
de cauză. Dar, contrar afirmației lui Hume, el e și a priori 

căci experienţa arată numai că ce s'a întâmplat până acum, nu 
şi că tot ce se va întâmpla are o cauză. In sfârşit, 
metafizica e domeniul de precădere al judecăților ce pretind 
a extinde cunoştinţa noastră dincolo de orice experiență, numai 
prin raţiunea pură sau a priori: existenţa lui Dumnezeu, li- 
bertatea voinţei, nemurirea sufletului. 

Inainte de a examina a treia întrebare, se cade să stăruim 
asupra celor două perechi de concepte: analitic-sintetic şi 
a priori-a posteriori. a') Împotriva deosebiri analitic-sintetic 
s'au adus două obiecţii mai de seamă. Întâi, această deosebire 
ar fi relativă, fiindcă e dependentă de progresul cunoştinţelor 
noastre. Ceeace azi e sintetic, mâine e analitic. Odată ce un 
subiect a fost îmbogăţit cu note noui, îel devine substratul 
unei judecăţi analitice. S'a ripostat că această obiecţie decurge 
din confuzia dintre punctul de vedere psihologic şi logic. In 
discuţie nu e bagajul de cunoștințe variabil la fiecare, ci con- 
ținutul logic minimal cerut de orice concept pentru a fi gândit. 
Dar — se răspunde — de unde vine acest conţinut minimal? 
Sau e câştigat sau nue câştigat. Dacă e câştigat, orice concept e 
sintetic. Niciun concept nu e dat deplin format în spirit; el 
trebue să fie câştigat, cum recunoaște însuş Kant. Deslegarea 
justă e, credem, următoarea: orice cunoştinţă are două laturi, 
întrucât e dată global, ea e sintetică, întrucât este clarificată 
sau determinată logic, este analitică. Analitic şi sintetic se referă 
dar la orice cunoştinţă şi sunt aspecte complimentare (v. M. 
Florian: Ştiinţă şi raţionalism, 1926, p. 98). In al doilea rând 
sa adus obiecţia că orice judecată necesară şi universală nu 
poate fi decât analitică. Pentru matematică acest punct de ve- 
dere a fost susținut de filosoful matematician, L. Couturat 
(Revue de Metaphysique et de Morale, 1904 numărul închinat 
lui Kant). Potrivit acestuia între 745 şi 12 există nu numai 
egalitate ci identitate absolută. Dacă 7-4+-5 cuprinde analitic uni- 
rea lor într'un singur număr, nu vedem, cum ele n'ar conţine însuş 
numărul, căci acesta e determinat univoc de primele două. Totul 
decurge necesar din definiția sumei şi a numerelor 7 şi 5 (Op. 
cit. p. 338, etc.). Couturat are dreptate în ce priveşte ex- 
primarea clară a gândirii (a adiţiunii); însă gândirea ca atare 
(suma părţilor) trebue să fie dată, deci, e sintetică. Aceeaș 
cunoştinţă e sintetică în constituirea ei, şi e analitică în ex- 
primarea logică sau în clarificare. 

b') Conceptul de a priori continuă a fi un măr al discordiei, 
El a servit ca principal pretext pentru diversitatea interpretărilor 

lantiene. Substratul controversei e opoziţia dintre interpretarea 
psihologic-fiziologică sau a priori genetic şi interpretarea tran- 
scendentală sau a priori logic. Apriorismul genetic susține 
existența unor cunoştinţe ce preced în timp pe toate celelalte, 
aşadar, a unor cunoştinţe înnăscute. A priori genetic este egal 
cu „înnăscut”. El este o realitate fie psihologică, fie fizio- 
logică (biologică), fie chiar sociologică. A priori e o dispoziţie 
naturală, premergătoare experienţei sau câștigării de cunoştinţe. 
La rândul său, a priori genetic poate fi total sau parțial înnăscut, 
adecă reprezentarea e actual sau numai virtual înnăscută, şi 
în cazul din urmă experienţa o sugerează sau o trezeşte. (Leib- 
niz şi chiar Platon în Phaedon). El mai poate fi relativ. (dedu- 
cem cunoştinţe din premise care ele înșile sunt scoase din ex- 
perienţă) şi absolut (premisele nu sunt scoase din experienţă). A 
priori logic presupune o prioritate logică sau de valoare, nu 
în timp sau reală. Tot ce e universal şi necesar (raţional) 
logicește stă înaintea particularului şi contingentului (experienţii), 
de aceea, nu pot afirma nimic în particular (d. p- acest proces 
are o cauză), fără a admite universalul sau principiul (orice 
proces are cauză). Enunţul particular presupune pe cel universal, 
care de aceea logiceşte stă înainte, este a priori. Numeroase 
texte kantiene cum şi spiritul criticismului fac dovada că re- 
forma transcendentală a filosofiei urmărește relevarea aprio- 
rităţii logice, singura nouă pe atunci, capabilă să reziste scep- 
ticismului lui Hume. Din nefericire, Kant amestecă necontenit 
cele două înţelesuri, şi numai datorită acestei confuzii el poate 
întocmi opera critică. În „Critica raţiunii pure” găsim for- 
mule categorice în favoarea lui a priori genetic, anume, parţial 
sau virtual. Dispoziţia, funcția, e înnăscută, nu şi reprezen- 
tarea ei, care e totdeauna câştigată. .Neocriticistul Alois Riehl 
susține că cele două înţelesuri ale lui a priori nu se exclud, 
de oarece a priori logic (universalul şi necesarul) poate fi câ- 
șiigat în lungul evoluției organice (o deslegare asemănătoare 
la H. Spencer). Nu ne interesează pe ce cale am ajuns la 
el, ci ce conţine acel a priori, care e valoarea lui logică. Uni- 
versalul chiar câștigat, tot universal rămâne. 

A priori mai ridică o chestie ce nu poate fi tratată aci: 
Kant asociază indisolubil apriorism și subiectivism, aşadar tot 
ce e necesar și universal e un produs al subiectului, al raţiunii. 
“Totuş această asociere nu e indisolubilă, cum a relevat în 


deosebi Oswald Kilpe (Die Realisierung, II, 1920, pp. 216 


şi urm.). 

25. „Fapta coperniciană”. A treia chestie: cum e posibilă 
cunoştinţa sintetică a priori? e chiar axa criticismului. Kant 
a dat la lumină nu mumai în domeniul teoriei, ci în toate dome- 
niile de manifestare ale conştiinţei (etica, estetica, religia) 
propoziţii sintetice a priori, judecăţi, în acelaş timp, independente 
de orice experienţă şi valabile pentru obiectele de experienţă. 
Astfel de judecăţi primitive descoperise, aproape simultan cu 
I. Kant, gânditorul englez Thomas Reid, adversar şi el al 
scepticismului, al materialismului şi ateismului, în sfârşit, fundator 
al „„şcoalei scoțiene” sau al filosofiei „common sense '-ului. 
Filosoful din Koenigsberg cunoaşte această filosofie, cum se 
constată din prefața Prolegomenelor, unde o respinge ca un 
expedient în afară de chestie. Din problematica filosofiei scoțiene 
e absentă tocmai preocuparea critică, examinarea condiţiilor 
ce fac posibile acele judecăţi primitive, neanalizabile, de valoare 
universală. 

În ordinea speculaţivă sau a teoriei problema critică se 
subîmparte în trei întrebări, corespunzătoare ştiinţelor cu pre- 
tenţii de siguranță apodictică: a) cum e posibilă matematica 
pură? (deosebită de cea aplicată, care va fi tratată în cadrul 
chestiunii următoare); b) cum e posibilă știința naturală pură? 
„Despre aceste ştiinţe, de oarece sunt date de fapt, se poate 
cu drept cuvânt întreba: cum sunt posibile; căci, că trebue 
să fie posibile e dovedit prin realitatea lor” (Critica r. pure, 
trad. Brăileanu, 52). Nu tot aşa se înfăţişază metafizica. Pro- 
gresul ei nu se vede şi chiar existența ei poate fi pusă la 
îndoială. Cu toate acestea metafizica e dată într'un anume fel: 
ca dispoziţie naturală. c) De aceea noua întrebare va fi: cum 
metafizica e posibilă ca dispoziție naturală? Nu ne putem opri 
însă la simpla dispoziţie pentru metafizică, ci trebue să năzuim 
spre o metafizică sigură, asemenea celorlalte două ştiinţe. În 
consecință, scrie Kant, ' „întrebarea din urmă, care izvorăşte 
din problema generală de mai sus, ar fi cu drept cuvânt 
aceasta: cum metafizica e posibilă ca ştiinţă” (Prolegomene 
tr. rom. p. 53). Întrebarea aceasta precisă e, încă mai mult 
decât problema generală, resortul nu numai al Criticii raţi- 
unii pure dar şi al tuturor celorlalte scrieri kantiene. Problema 
metafizică decurge logic din chiar preocuparea dela început: 
cum sunt posibile judecăţi ce se aplică la obiecte, deşi sunt 
produse de raţiunea pură, deci, independente de orice experienţă? 
Cum cunoaștem obiectele numai prin pură gândire? 

Sa văzut răspunsul kantian: le-am putea cunoaşte, dacă 

le-am creia. Dar raţiunea pură la om, fiinţă finită, nu e capa- 
bilă să creeze însăș existenţa care e dată, şi prin urmare ra- 
țiunea pură la om e degată indisolubil de experienţă, singura 
posibilitate de a avea ceva dat. Toată argumentarea kantiană 
urmăreşte salvarea metafizicii, la început avantajată de consta- 
tarea fundamentală, că orice cunoștință autentică, fiind uni- 
versală, presupune raţiunea pură şi ca atare e independentă 
de experienţă. Vom vedea, cum înţelege Kant să salveze cu 
orice preţ metafizica. Putem anticipa că baza de operaţie e 
revelarea unei alte specii de pură cunoaştere, în afară de cea 
speculativă, cunoaşterea practică şi cea contemplativă. În fapta 
morală şi în contemplarea frumosului stăm mai aproape de 
esențe. Dar şi speculaţia, întrucât se poate emancipa de ex- 
perienţă, întrucât: e Raţiune, își dă contribuţia ei la funda- 
mentarea nouii metafizici. 

S'a iscat printre comentatori discuţia, dacă, faţă de scep- 
ticismul lui Hume, care punea la îndoială 'odată cu metafi- 
zica şi ştiinţa naturii, Kant n'ar fi fost obligat să pornească 
dela întrebarea: dacă sunt posibile judecăţile a priori, nu cum 
sunt posibile. (Paulsen, Adickes, Riehl). E vădit că filosoful 
nostru ţine să pună la adăpost de examenul critic cele două 
ştiinţe care se aflau în considerația timpului: matematica și 
fizica. (K. Fischer, Vaihinger, Boutroux, Ruyssen, etc.). Am 
arătat că şi la metafizică, deși a fost pururea contestată, iar 
de fapt na existat niciuna, cândva, rămâne întrebarea: cum, 
nu dacă e posibilă. Explicaţia tratamentului egal e că și aci 
Kant n'a pierdut niciodată speranţa de a restaura metafizică 
pe o temelie ştiinţifică. 

Restaurarea metafizicii postulează părăsirea vechii meta- 
fizici. deci şi a supoziţiilor ei fundamentale. Care e pricina, se 
întreabă Kant, că metafizica n'a mers pe calea sigură! a ştiinţei? 
„Dece îndreptare putem noi să ne folosim oare pentru a nä- 
dăjdui, reînoind cărarea, să fim mai norocoşi decât au fost 
alții înaintea noastră?”. (Critica r. pure, trad. Brăileanu, p. 
19). „Până acum se presupunea că toată cunoaşterea noastră 
trebue să se îndrepte după lucruri, dar toate încercările de a 
spune ceva despre ele a priori prin concepte, prin care cunoaş- 
terea noastră ar fi lărgită, au fost, subt această presupoziţie, 
zădarnice. Să se încerce dar odată, dacă nam izbuti mai 
bine în problemele metafizice, presupunând că lucrurile trebue 
să se îndrepte după cunoașterea noastră, ceeace în acest fel 
concordă mai bine cu postulata posibilitate a unei cunoașteri a 

lor a priori, menitä sä stabilească ceva asupra lucrurilor înainte 
de ce ni se dau, şi se petrece acelaş lucru, ca şi cu întâia 
idee a lui Copernic, care, după ce cu explicarea mişcărilor 
cereşti nu prea mergea bine dacă presupunea că ţoată armata 
stelelor se învârte în jurul spectatorului, încearcă să vadă 
dacă n'ar reuşi mai bine lăsând spectatorul să se învârte, iar 
stelele să stea pe loc”. (Op. cit. p. 20, sublinierile, sunt făcute 
de noi). 


Acest pasagiu, adesea relevat, are însemnătatea covârşi- 
toare dea desvălui conceptul strict raţionalist de cunoaştere 
la Kant: a cunoaşte este a creia, este a avea sinteze a priori. 
În lumina acestei dogme de bază să cântărim reforma criticistă. 
In ipoteza că întreaga cunoaştere se orientează după lucruri 
se ivesc două cazuri. În ordinea experienței, orientarea e nea- 
părat după lucruri, dar atunci cunoştinţa nu e a priori, nu e 
şi nu poate fi metafizică. În ordinea gândirii, orientarea după 
lucruri duce la armonia prestabilită de Dumnezeu între gân- 
dire şi lucruri — ipoteză susținută şi de Kant în Disertaţie —, 
duce la un sistem  „„preformaţionist”.  Supoziţia e  leneșe 
şi dogmatică. Ea presupune existența Raţiunii suverane şi a 
unei lumi raţionale, care corespunde gândirii din noi. Şi tocmai 
acestea trebuesc justificate. 


Se ştie că şi conceptul criticist al cunoaşterii se reazemă 
pe o viziune ontologică asupra naturii umane: rațiunea umană 
e creatoare, dar, fiind finită, e în acelaş timp şi receptivă 
sau sensibilă. Nu e rațiune intuitivă, ci e rațiune discursivă, 
completată de o intuiţie străină naturii ei, o intuiţie sensibilă, 
care e dată din afară şi ca atare e alogică sau o limitarea 
"gândirii. Incheerea inevitabilă e că nu vom cunoaşte niciodată 
esenţa intimă a lucrurilor, care este dată şi ca atare opacă 
gândirii. Ne putem apropia de esenţă prin pură gândire, adecă 
prin spontaneitate, dar mai ales prin ceeace e mai adânc 
spontan în noi, prin voinţa liberă, prin morală, prin liberul 
joc al facultăţilor în contemplaţia frumosului, ca şi prin natu- 
rala armonie a lucrurilor (finalism). Dar nici „raţiunea practică”, 
nici „judecata reflectată” nu desvălue deplin natura lucrurilor 
— numai pentru Creator lucrurile nu au nicio taină. In con- 
secință, e o naivitate a ne plânge că nu suntem Dumnezeu, 
că avem un intelect discursiv în locul unuia intuitiv. 


Se poate discuta temeinicia analogiei dintre reforma cri- 
bcistă şi fapta coperniciană. Se ştie că pentru concepția pre- 

obperniciană sau ptolemaică lumea se mişcă în jurul pământului 
şi dimpotrivă pentru Copernic pământul se mişcă în jurul 
lumii (soarele e centrul lumii). Fapta lui Kant, punând în 
centrul filosofiei subiectul sau raţiunea omului, înseamnă mai 
de grabă o revenire la punctul de vedere al lui Ptolomeu. Con- 
statăm dar că nu sa încercat încă până azi aplicarea ‘în 
filosofie a răsturnării coperniciene. Efectul aplicării ar fi un 
nou realism, nu un idealism, cum e filosofia kantiană. Cum 
sa relevat şi se va repeta, nici la Kant nu lipsesc elemente 
realiste, numai că acestea sunt sau subînţelese sau desvoltate 
insuficient şi chiar contradictoriu. 

Revenind la cele expuse mai sus, tema criticismului se 
precizează astfel. Cunoaştem numai întrucât suntem spontani 
sau creatori, deci, întrucât avem cunoştinţe sintetice şi a priori 
sau prin rațiune pură. Dar raţiunea finită e legată de existenţa 
dată prin sensibilitate; şi cu toate sforțările de emancipare, ea 
trebue să ţină seama necontenit de sensibilitate. E nu numai 
posibilă, dar necesară, o anumită emancipare de sensibilitate 
(receptivitate), o exercitare a spontaneităţii, o apropiere de 
existența absolută, într'un cuvânt, e necesară metafizica. Ac- 
cesul la metafizică nu e însă ipotetic. Kant n'are ce face cu 
ipoteze. Deci, metafizica, fără a fi o desăvârşită oglindă a 
realității, e totuş o ştiinţă, o cunoştinţă necesară şi universală. 
In acest chip se impun două mari probleme corespunzătoare 
celor două moduri de a înţelege raportul dintre gândire şi 
experiență: gândirea e mărginită la experienţă sau se înalță peste 
ea, fără a rupe orice legătură cu ea: A) Teoria experienţei 
sau justificarea ştiinţei. —  Idealismul transcendental şi feno- 
menalismul. B) Teoria suprasensibilului sau justificarea me- 
tafizicii. Realismul credinței şi al contemplației. Teoria expe- 
rienţei cuprinde o parte din „Critica raţiunii pure” (Estetica 
şi Analitica); teoria suprasensibilului cuprinde restul din „Cri- 
tica raţiunii pure” (Dialectica şi doctrina metodelor), celelalte 
două Critici, cele două lucrări doctrinale (metafizica naturii şi 
metafizica moravurilor), în fine „Religia în marginele simplei 
raţiunii”. Între cele două teme nu există antagonism, cum 
susține K. Fischer, anume, că posibilitatea matematicii închide 
imposibilitatea metafizicii. Pentru noi, matematica (fizica) de 
o parte şi metafizica de altă parte sunt posibile pe planuri 
diferite, dar în acelaş cadru. Greutatea la Kant e fixarea 
acestor planuri şi mai ales circulaţia între ele întrun cadru 
unitar. 

În intenţia dintru început a lui Kant, cum s'a mai arătat, 
Critica raţiunii pure trebue să fie fundamentul critic al întregii 
doctrine metafizice. Aşa reese limpede din chiar titlul operei. 
E vorba de raţiunea pură în genere, nu numai de: raţiunea! pură 
teoretică. De aceea suntem îndrituiţi a separa preocupările a- 
cestei opere iniţiale. 

Cuvântul de „raţiune””, asemenea atâtor altor termeni frec- 
vent întrebuinţaţi de Kant, posedă mai multe înţelesuri, şi anume: 
1) totalitatea cunoştinţelor a priori teoretice (rațiune pură) 
şi practice (rațiune practică); 2) capacitatea de cunoaştere 
teoretică (sensibilitatea-l-intelect-l-raţiune, în sens restrâns); 3) 
capacitatea de cunoaştere numai prin intelect (fără sensibilitate 
şi rațiune în sens restrâns); 4) capacitatea de a cunoaște 
prin rațiune în sens restrâns, capacitatea metafizică a Ideilor. 
În toate cazurile interesul se îndreaptă spre cunoştinţa în 
stare pură, spre condiţiile transcendentale. 

Împărţirea „Criticii raţiunii pure” ascultă de o schemă 
a logicii formale, schemă ce revine şi în celelalte Critici: teoria 
transcendentală a elementelor (concepte, judecăţi, raționamente) 
şi teoria transcendentală a metodelor. Teoria elementelor se 
ramifică după cele două feluri de cunoştinţe, sensibilitate şi 
gândire, în: estetica transcendentală şi logica transcendentală. 
Mai departe, logica transcendentală se divide după îndoita 
întrebuințare a gândirii, fie înlăuntrul experienţei fie dincolo 
de experienţă, în: analitica transcendentală (teoria judecății sau 
intelectului ) împărțită în analitica conceptelor şi analitica prin- 
cipiilor, şi în dialectica transcendentală (teoria raţionamentului ), 
cu următoarele articulaţii: paralogismele (psihologia), antinomiile 
(cosmologia) şi idealul transcendental (teologia). In sfârşit, 
teoria metodelor, cea mai redusă, dar nu cea mai puţin în- 
semnată, are patru capitole: disciplina, canonul, arhitectonica 
şi istoria rațiuni? pure. Problema criticii e pretutindeni aceeaş: 
a funda sau justifica judecăţile sintetice a priori (necesare şi 
universale), deoarece aceste judecăţi nu sunt nemijlocit evi- 
dente ca cele analitice, supuse legii contradicţiei, sau ca cele 
sintetice a posteriori, în posesia unei evidențe de fapt, con- 
tingente 1). 


1) O privire asupra motivelor fundamentale şi o apreciere a valorii 
durabile a criticismului oferă studiile noastre; Kant şi cugetarea modernă 
(Revista de filosofie, 1924, No. 1—2); Kant şi geneza criticismului (Năzuinţa) 
1924, No. 1, 4, 5, 6,7). 

B. Teoria experienţei. Idealismul transcendental. 
I. Estetica transcendentală: cum e posibilă matematica pură. 


26. Nu din întâmplare Kant cercetează critic întâi po- 
sibilitatea matematicii pure (cea aplicată va fi obiectul Ana- 
liticii principiilor). Matematica, ştiinţa unanim recunoscută, se: 
reazemă pe intuiție, nu pe concept, cum susțineau —de acord, 
în acest punct — raționalismul şi empirismul. Caracterul in- 
tuitiv al matematicii e cea dintâi descoperire pe linia criticii. 
A fost făcută în 1769, şi astfel s'a trecut Rubiconul criticismului. 

Intuiţia umană e legată de sensație (aisthesis), de unde 
termenul de estetică transcendentală. Cuvântul de estetică e 
luat aci în sensul tradiţional, aristotelic, de „,sensibilitate”. 
Kant nu primește încă noul sens al esteticii, ştiinţă a perfecţiei 
sensibile sau a frumosului, aşa cum îl propuse întâi wolffianul! 
Baumgarten în a sa Aesthetica, 2 vol (1750—1758). Deabia 
peste aproape 10 ani în „Critica judecății”, termenul de este- 
tică în noul său înţeles va fi primit definitiv de către Kant. 
Problema e: în ce condiţii matematica e ştiinţă apodictică, alcă- 
tuită din judecăţi sintetice și a priori. Se ştie că sinteza este 
unirea a doi termeni eterogeni. Unirea aceasta presupune un 
fundament, iar fundamentul unirii e totdeauna o intuiție. Pro- 
blema cardinală a Criticii raţiunii pure este: există sau nu o 
intuiție pură sau a priori? Problema are o semnificaţie excep- 
țională, rareori subliniată: intuiţia e totdeauna particulară sau 
individuală. Obiectul intuit e unic. De aceea o intuiţie a priori 
este o individualitate neempirică, dată numai rațiunii. Posibi- 
litatea unei asemenea intuiții constitue obiectul esteticii tran- 
scendentale, care a fost tratată de trei ori, fără a suferi mari: 
modificări: în Disertaţie, în Critica raţiunii pure şi în Pro- 
legomene. Ideile din Disertaţie trec aproape neatinse în Critica 
rațiunii pure, deci, într'un context cu totul deosebit. 

Cunoştinţa umană are două ramuri, care, poate, adăoga 
Kant, au o rădăcină comună: sensibilitatea şi intelectul. Are 
sensibilitatea elemente a priori? Estetica  transcendentală 
răspunde pozitiv la această întrebare. Prin sensibilitate lucrurile 
ne sunt date; de aceea sensibilitatea e receptivă sau pasivă; 
ea presupune afectarea „sufletului (Gemüt) de către ceva 
străin. Rezultatul afectării e intuiţia, care e nemijlocita raportare 
a cunoștinței noastre la un obiect individual. Dacă, analizăm cu- 
noştinţa noastră sensibilă în elementele ei, constatăm că acestea 
sunt două. De o parte sunt sensaţiile (Empfindungen), acele 

elemente ultime prin care cunoştinţa noastră aderă nemijlocit 
la obiecte. De altă parte, în afară de sensaţie, intuiţia sensibilă 
posedă o ordine sau o unitate a „,multiplului intuitiv” (sen- 
saţiilor). Ordinea însăși nue o nouă sensaţie. Sensaţia e materia 
cunoștinței, singura care e dată din afară; ordinea este forma, 
care „se află în noi” (înăscut virtual). Materia e a posteriori, 
forma e a priori, deci, precede sensaţiile. Estetica transcen- 
dentală nu oferă, cum ne-am aştepta după titlu, o teorie a sen- 
saţiilor — acestea nu pot fi anticipate sau cunoscute a priori— 
ci a formelor sau principiilor a priori. Formele a priori sen- 
sibile sau intuiţiile pure sunt două: spațiul şi timpul. Se ridică 
aci o nedumerire. Putem oare vorbi de forme a priori ale 
sensibilităţii, dacă a priori implică spontaneitatea, iar sensibi- 
litatea e receptivă? Ar trebui să recunoaştem atunci spon- 
taneitate şi intuiţiei sensibile, ceeace ar transforma-o în in- 
tuiție creatoare sau divină. Kant însă nu vede aci o problemă, 
urmașii săi pe linia idealismului speculativ vor atribui o in- 
tuiţie creatoare şi omului (Fichte, Schelling, azi, Bergson, 
care e mult mai kantian decât apare la prima vedere). Kant, 
primind deosebirea puţin fericită a lui Locke dintre „simțul 
extern” şi „simțul intern”, socotește spațiul forma simțului ex- 
tern, prin care sunt date corpurile, iar timpul forma simțului 
intern, prin care sunt date stările sufleteşti (reprezentări, sen- 
timente, dorinţe). 

Două sunt temele esteticii transcendentale; ele poartă nu- 
mele de „metafizic? şi transcendental”. Expunerea (Erör- 
terung) metafizică are de scop să arate existenţa intuiţiilor a 
priori; expunerea transcendentală are de scop să deducă din 
întuiţii a priori alte cunoştinţe a priori, adecă, matematica (geo- 
metria, aritmetica şi chiar ginematica). Distincția dintre me- 
tafizic şi transcendental se repetă şi în Analitică, numai că 
expunerea e înlocuită cu „,deducţia”. Mai e o deosebire: în 
Estetică „expunerea transcendentală” arată cum spaţiul şi 
timpul fundează alte cunoştinţe, în Analitică, „deducţia tran- 
scendentală” din contră fundează categoriile (corespunzătoare 
spaţiului şi timpului) pe principii mai adânci (unitatea con- 
ştiinţei). Totuş şi în Analitică stărue preocuparea din Estetică 
de a funda prin categorii alte cunoştinţe a priori. Notăm în 
sfârşit că Estetica cercetează separat spaţiul şi timpul, dar 
cum argumentarea se menţine pe aceeaș linie la amândouă, 
noi le vom considera simultan. 

Expunerea metafizică dovedeşte două puncte: spaţiul şi tim- 

pul sunt: a) a priori, independente de experienţă, deci. necesare 
şi universale; b) sunt intuiții, nu noţiuni abstracte. Concepţia 
lui Kant luptă dar pe două fronturi: contra empirismului susține 
aprioritatea, contra raționalismului intuitivitatea. Sunt patru do- 
vezi: primele două pledează pentru aprioritate, celelalte două 
pentru  intuituvitate. 

1) Spaţiul şi timpul nu sunt extrase din percepţie (sensaţie). 
nu sunt dar a posteriori, pentru cuvântul că percepţia pre- 
supune spaţiul şi timpul, nu invers. Pentru a-mi reprezenta 
ceva în afară de mine sau coexistent, ca şi o succesiune și o 
simultaneitate de stări, trebue să presupunem spaţiul (coexistenţa ) 
şi timpul (succesiunea). Deci sensaţiile sunt date numai în 
ordinea spaţiului şi timpului. Nu spaţiul şi timpul sunt în 
experienţă, ci experienţa e în spaţiu și timp. 

II) Putem avea reprezentarea spaţiului şi timpului fără 
reprezentarea obiectelor cuprinse în ele, dar nu și invers, 
adică, nu putem avea reprezentarea obiectelor fără aceea a 
spaţiului și timpului. Putem gândi un spațiu sau timp golit 
de obiecte, dar nu putem gândi obiecte fără spaţiu și timp. Nu 
putem deci suprima în gândire spaţiul şi timpul, dovadă că 
ele sunt legate de conștiința noastră, că sunt a priori. Această 
necesitate interioară nu e logică, cum crede Kant, ci e psiho- 
logică. De altfel aprioritatea intuiţiilor pure mai mult decât 
a altor forme e o prioritate în timp, e deci 'apropiată de în- 
născut, cum arată numeroase pasagii din Critică. Remarcăm aci 
influenția Disertaţiei. 

III) Dovadă negativă. Reprezentările de spaţiu şi de 
timp nu sunt concepte discursive, ci intuiții. Conceptele, fiind 
reprezentări generale, sunt separabile de reprezentările par- 
ticulare, care se subordonează acelora, pe când spaţiul şi tim- 
pul în genere nu pot fi separate de spaţiile și timpurile par- 
ticulare. Spațiile şi timpurile particulare sunt realiter în spaţiul 
sau timpul în genere, pe când de pildă oamenii particulari nu 
se află în conceptul de om, ci sub el. Mai de grabă! conceptul 
se află în lucrurile particulare, însă numai ca o parte a lor, 
de oarece lucrurile particulare cuprind şi alte note. 

IV) Dovada pozitivă. Spaţiul și timpul sunt intuiții, fi- 
indcă le reprezentăm ca infinite. ÎInfinitatea e o proprietate 
numai a intuiţiei, nu şi a conceptului, căci dacă toate părţile 
spațiului sunt în spaţiu, acesta trebue să fie infinit. Deci 
spațiul ca şi timpul sunt unice și ca atare individuale. Pro- 
prietăţile lor comune sunt: infinitatea, omogeneitatea, conti- 

nuitatea. Deosebirile lor sunt: spaţiul are trei dimensiuni (e 
„deci euclidian); timpul are o singură dimensiune. 

27. Expunerea transcendentală, care pune chestia de drept, 
arată că anumite cunoştinţe sintetice a priori sunt posibile nu- 
mai prin supoziţia intuiţiilor a priori. Acele cunoştinţe sintetice a 
priori sunt prezente în geometrie, aritmetică şi cinematică. Fără 
spaţiu ca intuiţie a priori nu e posibilă geometria; fără timp 
ca intuiție pură nu e posibilă numărătoarea şi deci numerele; 
fără spaţiu şi timp nu se constitue cinematica sau teoria ma- 
dematică a mişcării. Dacă spațiul şi timpul ar fi empirice 
(a posteriori), propoziţiile matematice n'ar fi apodictice, n'am 
fi niciodată siguri că propoziţiile matematice nu vor fi răs- 
turnate de alte experienţe; dacă spaţiul şi timpul ar fi concepte, 
propoziţiile matematice n'ar fi sintetice. Cum însă propoziţiile 
“matematice sunt totodată sintetice şi apodictice (necesare și 
universale), ele nu sunt posibile sau fundate decât sub condiţia 
«ca spaţiul şi timpul să fie intuiții a priori. Kant na păstrat 
totdeauna convingerea că apodicticitatea d. p. a geometriei se 
-datorește exclusiv proprietăţilor intuitive ale spaţiului, fără con- 
cursul inevitabil al gândirii. In Prolegomene ($ 38), susţine 
-că spaţiul singur e prea nedeterminat, şi de aceea, pentru a 
avea anumite figuri, se cade să recurgem la intelect, posesor! 
-al capacităţii de construcţie sau al spontaneităţii. Geometria 
îşi are obârşia în construcția conceptelor, având drept cadru 
general intuiţia spaţială. In acest chip intuiţia e subordonată 
spontaneităţii intelectuale. 

- Spațiul şi timpul sunt forme sau condiții ale receptivității 
-sensibile, anume, spaţiul e forma simțului extern, iar timpul 
forma simțului intern. Timpul e o condiţie mai generală decât 
spaţiul, întrucât tot ce e dat trece prin fața simțului intern. 
Prin timp percepem și obiectele externe şi pe noi înşine, prin 
-spațiu numai obiectele externe. Timpul e forma mijlocitoare 
a tuturor percepţiilor. Competența mai cuprinzătoare a tim- 
pului se va învedera și în Analitică (în schematism). 

Cele două expuneri duc la încheeri de covârşitoare în- 
semnătate filosofică: 

a) Idealism transcendental şi realism empiric. Teoria kan- 
«tiană a spaţiului şi timpului se opune deopotrivă concepției 
populare ca şi tuturor doctrinelor de până la el. Concepţia 
“populară şi filosofia tradiţională sunt de acord în acest punct: 
spațiul şi timpul sunt realități, sunt ceva independent de con- 
„ştiinţă, fie substanțe sau imense receptacole ale lucrurilor (mai 

ales Newton), fie atribute sau moduri (Spinoza), fie relații 
subiective, fundate însă în natura lucrurilor (Leibniz, Wolff). 
O singură doctrină constitue o excepţie, aceea a lui Berkeley, 
care, reducând spațiul la o „idee în conştiinţă”, îl idealizează, 
il face o simplă reprezentare subiectivă, însă întrun sens cu 
totul altul decât la Kant. La acesta din urmă spaţiul şi :tim- 
pul sunt forme ale receptivităţii sensibile externe sau interne. 
Urmează de aci că reprezentările de spaţiu şi timp au valoare 
reală în ce priveşte obiectele sensibile sau empirice. Consecința 
e inevitabilă. Dacă spațiul şi timpul sunt condițiile sau 
fundamentele oricărui obiect empiric, atunci nimic nu e dat 
extern, fără coexistenţă, nimic nu e dat extern sau intern fără 
succesiune. 

Deci spaţiul şi timpul au realitate empirică, adecă pen- 
tru noi, care posedăm o rațiune receptivă (sensibilă). Sen- 
sibilitatea cu formele ei nu stă în natura lucrurilor ci în na- 
wra noastră. Spaţiul şi timpul, fiind forme ale conştiinţei, 
sunt ideale, nu sunt metafizic reale (absolute); dar idealitatea 
lor e transcendentală, adecă cele două forme sunt necesare şi 
universale, sunt apriori, nu empirice. Trebue bine precizată 
idealitatea transcendentală, legată de realitatea empirică, ase- 
menea celor două feţe ale medaliei. 

Idealitatea transcendentală nu susține că lucrurile depind 
de sufletul meu, pentru simplul cuvânt că şi sufletul este un 
dat empiric. Corpuri şi suflete sunt deopotrivă de empirice. E 
drept, uneori Kant subordonează neconsecvent simţul extern 
celui intern, socotind tot ce e dat ca o stare individual subiec- 
iivă — şi atunci criticismul se apropie de idealismul subiectiv, 
„mistic”, al lui Berkeley, pe care el n'a încetat de a-l res- 
pinge: spaţiul e o idee în sufletul individual, e subiectiv din 
punct de vedere psihologic. De sigur, spaţiul şi timpul sunt 
şi ele subiective, cum sunt sensaţiile, însă ele posedă altă 
subiectivitate decât aceea a materialului sensorial; Kant în- 
suşi ne cere să deosebim „idealitatea transcendentală”, a spa- 
ului şi timpului, de „,subrepţiiie sensației”, căreia nu-i re- 
vine nicio idealitate. 

Sensaţiule aparţin unui subiect individual, acestui suflet 
empiric; pe când spaţiul și timpul aparţin unui subiect generic, 
unei „conştiinţe îndeobşte”, de care filosoful va vorbi în tre- 
căt mai târziu. „,Conştiinţa generică” e conceptul cel mai ne- 
cesar pentru constituirea şi înţelegerea kantismului, dar şi cel 
mai puţin elucidat de Kant. 


www.dacoromanica.ro 


80 Immanuel Kant 


Spaţiul şi timpul sunt condiţii transcendentale, sa atare 
ele produc obiectele (reprezentările) sensibile şi în conse- 
cinţă sunt reale, însă numai în ordinea empirică, ordine care, 
pentru realitatea absolută, e ideală1). Nu avem un spaţiu în 
noi şi altul în afară. Reprezentarea corpului e însuşi corpul, însă 
o reprezentare necesară şi universală. E aci un monism epis- 
temologic de netăgăduită valoare filosofică, dar rău înţeles de 
comentaturi, poate fiindcă el e insuficient fundat de Kant. 
Repetăm, subiectivitatea ce condiţionează reprezentarea empi- 
rică nu e psihologică, nu e dar ea însăşi empirică, ci episte- 
mologică sau transcendentală. Spaţiul şi timpul au dealitate 
transcendentală (nu empirică), tocmai de aceea ele posedă şi 
realitate empirică. Am văzut că filosoful criticist aproape iden- 
tifică idealitatea transcendentală şi realitatea empirică. 

Rezultatul e oarecum surprinzător la prima vedere. Kant 
duce idealismul la extrem şi ca atare pare în cel mai categoric 
antagonism cu simţul comun. În fond idealismul transcendental 
îngădue o justificare a simțului comun. Imaginea vulgară des- 
pre lume rămâne la Kant neschimbată: există în afară de 
mine ca suflet empiric o lume corporală, iar această lume 
este pentru mine aşa cum o percep (numai partea de sensaţie 
poate varia individual, şi aceasta nu totdeauna). Lumea: nu e 
reală din punct de vedere metafizic, ci are idealitate, dar şi 
aceasta e specifică: transcendentală. Cum vedem, soluția trans- 
cendentală kantiană presupune o realitate metafizică, de care 
vom vorbi îndată. Kant nu rămâne însă — spuneam — în mod 
consecvent pe planul idealismului transcendental, ci alunecă în 
idealism empiric, în psihologism, şi atunci se apropie sau de 
Berkeley sau de Descartes, adecă, sau suprimă spaţiul, trans- 
formându-l în idee (iluzie), sau păstrează spaţiul real, care 
însă nu e dat nemijlocit. Nemijlocit dat e numai spaţiul re- 
prezentat, subiectiv. În cadrul deslegării lui Descartes se isca 
greutatea, care a şi dus la criticism: de unde ştim că spatiul 
reprezentat concordă cu spaţiul real? Un singur răspuns «e 
valabil: n'avem de unde şti. De aceea Descartes e nevoit 
a recurge la garanţia divină. Cartesianismul este, spune Kant, 


1) Deosebirea dintre determinările spaţiale şi calităţile sensoriale, 
făcută din antichitate de Democrit, a fost reluată de moderni şi aşezată 
la temelia stiinţelor naturale fo lume de atom: sau electroni mobili fără co- 
loare, sunet, miros, gust, etc.), Deosebirea acordă realitate spaţiului (calită- 
ților primare) şi subiectivizează sencaţia (calităţile secundare). Kant subiecti- 


vizează şi spaţiul-timp, dar pe un alt plan, care justifică realitatea lui 
(empirică). = 

un „idealism problematic”, pe când acela al lui Berkeley este 
„mistic”. Cum vom mai arăta, Kant se strădue necontenit, 
fără a izbuti mulţumitor, să definească idealismul său în opo- 
zije cu celelalte idealisme. In ediţia II-a a Criticii pure (Ana- 
litica transc.), ni se oferă chiar o surprinzătoare „respingere 
a idealismului”. 

Idealismul trecut păcătueşte sau prin dedublarea spaţiului 
în real (metafizic) şi ideal (psihologic) — teza lui Descartes, 
sau prin reducerea spaţiului la o simplă reprezentare per- 
sonală, la o stare psihologică — teza lui Berkeley. Calea 
bună e transcendentalismul: spațiul şi timpul sunt forme in- 
tuitive a priori, care condiţionează lucrurile în mod necesar 
şi universal, nu psihologic, individual şi contingent. De aceea 
lumea reprezentării e chiar lumea reală — fireşte, e vorba 
de realitatea empirică, pentru şi prin om. Logicianul A. Tren- 
delenburg a susţinut o „a treia posibilitate”: spațiul şi timpul 
sunt şi afară de noi (metafizic) şi în noi (transcendental). 
Kant cunoştea această a treia posibilitate, dar a înlăturat-o ca 
necontrolabilă. Cum nu putem eşi din conştiinţă, pentru a cons- 
tata prezenţa unui spaţiu real (metafizic), trebue să recurgem 
la „sistemul preformaţionist”, adecă la armonia prestabilită 
de Dumnezeu între interior şi exterior, ipoteză metafizică, 
împotriva căreia tocmai s'a ridicat criticismul. 

Se învederează că filosofia critică nu face deosebire între 
spaţiul psihologic şi cel real (empiric); mai mult, el nu face 
deosebire nici între spaţiul real (empiric) şi spaţiul matematic 
sau geometric. Spaţiul geometric e chiar intuiţia pură sau 
forma subiectivă, dar cum această formă condiţionează obiec- 
tele sensibile, spaţiul matematic este şi spaţiul sensibil. Aşa dar. 
intuiţia spaţială e structurată, după kantism, euclidian; spa- 
jul real e şi nu poate fi decât euclidian. S'a adus apriorismu- 
lui kantian obiecţia că geometria euclidiană nu e apodictică 
(apriorică), fiindcă alături de ea rămân posibile geometriile 
numite non-euclidiene. Kantismul poate răspunde acestei în- 
tâmpinări următoarele: geometriile noneuclidiene sunt variaţii ale 
axiomelor geometrice, nu chiar ale intuiţiei spaţiale. Deaceea 
geometrijle noneuclidiene nu sunt intuitive, referindu-se la spa- 
hu numai nominal. Un spaţiu cu mai mult sau mai puţin de 
trei dimensiuni ese din sfera reprezentării concrete. Insuş Kant 
admite în prima sa operă (Gedanken von der wahren Schăt- 
zung...) posibilitatea altor geometrii. Dar acestea nu modi- 
fică intuiţia noastră. Fireşte, pot exista ființe cu alte in- 

tuiții spaţiale şi atunci axiomele  noneuclidiene decurg ne- 
cesar din acele intuiţii. Insă şi în cadrul acestor intuiții di- 
ferite, geometria rămâne apodictică. Se schimbă îintuițiile, dar 
apodicticitatea rămâne, fiindcă e fundată pe ipoteza transcen- 
dentalului (v. K. Ficher: Op. cit. 527). Soluţia kantiană ar 
putea fi sdruncinată, dacă s'ar arăta că în cadrul intuiţiei noastre 
spaţiale drumul cel mai scurt între două puncte nu e linia 
dreaptă. 

b) Fenomen și Noumen (lucrul în sine). Din aprioris- 
mul spaţiului și timpului decurg subiectivismul sau idealismul 
transcendental, garanție a realismului empiric. lar din subiecti- 
vismul transcendental decurge fenomenismul. Idealitatea trans- 
cendentală se defineşte în opoziţie cu realitatea metafizică. Prin 
urmare, sensibilitatea, ca facultate de intuiţie, are de a face nu- 
mai cu „apariții (Erscheinungen), cu fenomene, nu cu „,lu- 
cruri în sine”. Termenul de fenomen, de origine platonică, 
are în Estetică un înţeles provizoriu. Fenomenul nu e cons- 
tituit numai din sensaţii--ordinea temporo-spaţială, ci presu- 
pune o ordine superioară, determinată de intelect (gândire). 
Deabia în Analitica transcendentală vom cunoaşte toate condiţiile 
constituante ale fenomenului. Estetica însă statorniceşte condiţia 
primordială a fenomenului sau apariţiei: intuiţia sensibilă sau 
apariţia pentru cineva şi intuiţia sensibilă sau apariţia a cevă, 
relaţia cu ceva străin. Fenomenalitatea postulează dar nu nu- 
mai o receptivitate sau pe cineva care primește — de aceasta 
ne-am ocupat — dar matifestarea a ceva, care se oferă sau 
se dă. Fenomenul presupune lucrul în sine. 

Cunoştinţa sensibilă e fenomen, numai dacă ne instalăm 
în „lucrul în sine”, în realitatea absolută; pentru noi însă ea 
e realitate empirică, nu iluzie. E greşită dar conceperea idea- 
lsmului kantian ca iluzionism, cum susține Schopenhauer, care 
din nefericire a popularizat-o. Pentru Schopenhauer „lumea 
e o reprezentare”, în creerul meu, ca şi cum creerul n'ar a- 
parține şi el reprezentării sau fenomenului. Dar nu numai 
creerul, dar nici eul concret. conştiinţa psihologică, nu mă 
scoate din sfera fenomenală (empirică). Cunoaşterea de sine, 
presupunând forma „simțului intern”, timpul, rămâne tot în or- 
dinea fenomenală. Kant nu vede în cogito cartesian desvă- 
luirea unei substanţe spirituale, ci o simplă formă, un cadru 
gol. 

Lumea :corporală este tot aşa de nemijlocit cunoscută 
ca şi lumea internă. Ele sunt deopotrivă de reale sub raport 


www.dacoromanica.ro 


Immanuel Kaut 83 


-empiric şi deopotrivă de ideale sub raport metafizic. Desigur, 
Kant vede deosebirea dintre cele două feluri de fenomene. 
Fenomenul extern presupune un altul decât mine, care mă 
afectează; fenomenul intern (cunoaşterea de sine) nu presupune 
un altul, căci e o afectare de sine, o spontaneitate, care ne 
apropie de lucrul în sine, fără a-l face prin aceasta mai cunoscut. 
Sufletul rămâne în cadrul experienţei sensibile, afirmaţie pe 
care Platon n'ar fi primit-o. Totuş Kant nu-și poate stăpâni 
impulsul de a acorda preferință spiritualului. Dacă sfera me- 
tafizică îngădue o determinare oarecare, aceasta va fi căutată 
în ordinea spirituală, nu în cea corporală. Kant şovăe între 
două teze: una populară, de obârşie platonică, sensibilul e 
„egal cu material, și alta proprie, sensibilul cuprinde şi sufletul, 
iar metafizicul stă dincolo de corp și suflet, ambele fenomenale. 

Fenomenalismul kantian are o îndoită funcțiune. Întâi, 
-el justifică concepţia matematică a naturii. Numai dacă spaţiul 
şi timpul valorează necesar (deci a priori), e posibilă noua știință 
matematică a naturii. Al doilea, el justifică odată cu fizica 
şi metafizica. Idealitatea transcendentală trimite la transcendent. 
Dacă lumea empirică e numai fenomen, ea indică o realitate 
în sine, de care e dependentă. 

Fenomenul implică necesar „lucrul în sine” sau exis- 
tența absolută. Lucrul în sine e corelativul fenomenului, dar 
nu e cuprins el însuş în fenomen. Termenul de lucru în sine, 
este piatra de încercare, dar și crucea interpretării kantiene. 
Un fapt ni se pare afară de orice discuție: Kant nu sa 
îndoit niciodată de existența lucrului în sine; în schimb mo- 
dalitatea determinării lui în cadrul criticismului a variat. 

Chiar din Estetica transcendentală se desprinde o de- 
terminare indirectă sau negativă. Dacă numai fenomenul e 
în spaţiu şi timp, urmează că lucrul în sine e nespaţial şi 
netemporal. Ca atare lucrul în sine corespunde spontaneității 
gândirii, de aceea e numit inteligibilul sau noumenalul (nous== 
inteligență). E de văzut, dacă lucrul în sine, prin faptul că 
e gândit, poate fi şi cunoscut. Oricum, chiar în determinarea 
negativă este cuprins şi un rezultat pozitiv de mare însem- 


nătate. Fără lucrul în sine fenomenul devine o iluzie — cădene 
-dar în subiectivismul lui Berkeley; fără lucrul în sine fe- 
nomenul devine existenţa absolută — cădem în realismul tran- 


scendental. În primul caz lucrul în sine are un rol realist, în 
-cazul al doilea, din contră, unul idealist. În ambele împreju- 
-rări se asigură fenomenului caracterul de realitate empirică. 

In Estetică lucrul în sine mai primeşte determinarea cea 
mai surprinzătoare în cadrul criticismului, dar în multe pri- 
vinţe inevitabilă. Notăm ca o ciudăţenie că originea formelor 
a priori, deci, şi a spaţiului-|-timpului, nu e la Kant o pro- 
blemă ce aşteaptă un răspuns. Structura apriorică a raţiunii 
noastre e, pentru filosof, o dată primordială ce nu are nevoe 
de explicaţie. Nouă ni se pare că tocmai acest fapt solicita 
examenul; altminteri rămâne o afirmaţie arbitrară. În schimb, 
pentru Kant e o problemă urgentă originea materialului sen- 
sorial, care este dat sau impus. Sensaţia presupune un altul 
care dă sau afectează. De oarece lucrul în sine nu afectează 
direct eul empiric, conştiinţa psihologică, afectarea e tran- 
scendentală. Lucrul în sine e „,cauza” sau fundamentul sen- 
saţiilor; el afectează nemijlocit eul în sine. Rezultatul Anali- 
ticii, de care ne vom ocupa mai jos, îndreptăţeşte obiecția: 
câuzalitatea, ca formă a priori a intelectului, se aplică numai 
la fenomene (experienţă), nu şi la lucrurile în sine. Drept 
răspuns se face deosebirea între cauzalitatea naturală, legată 
de timp şi spaţiu, şi cauzalitatea inteligibilă sau prin libertate. 
independentă de timp şi spaţiu. Oricum am privi amestecul 
cauzalității în determinarea lucrului în sine, afectarea sensi- 
bilității de către acest lucru continuă a se lovi de greutăţi. 
Căci lucrul în sine, prin natura sa intimă, corespunde inteli- 
genţei, nu sensaţiei. El e inteligibilul, refractar sensibilizării. 

Continuăm determinările lucrului în sine. In Analitică lu- 
crul în sine e înnăbuşit sub calificative de ordin negativ: e 
un concept-limită, e un concept problematic, e un X nedeter- 
minat, un corelativ al unității conştiinţei sau apercepţiei. Schim- 
barea de atitudine din Analitică pricinueşte nedumeriri şi tră- 
dează un cerc viţios. In Estetică mişcarea e dela lucru în 
sine la fenomen; în Analitică dela fenomen la lucrul în sine. 
Fiindcă se admite dela început existenţa lucrului în sine, a- 
jungem în Estetică la încheerea că lumea noastră e fenome- 
mată. Fără prototeza realităţii metafizice, creiate de Dum- 
nezeu, naş putea vorbi de fenomen. Dar odată fenomenul 
constituit astfel, el se întoarce contra lucrului în sine, redu- 
cându-l la un concept-limită, fără a-l nega, de teamă de a nu 
se mega pe sine ca fenomen. Se uită însă că idegradarea lu- 
crului în sine la treapta de concept problematic face şi fe- 
nomenul problematic. Greşala lui Kant e că nu observă că 
lucrul în sine, dedus din fenomen şi de aceea problematizat, 

e identic cu lucrul în sine, din care sa scos fenomenul!). 

Completăm sumar determinările lucrului în sine. Aceste 
noui determinări încearcă să contopească lucrul în sine- 
principiu din Estetică cu lucrul în  sine-consecință din 
Analitică. In Dialectica transcendentală lucrul în sine e o 
Idee care reprezintă, prin totalizarea infinit progresivă a condi- 
jionalului empiric, „„Absolutul” sau ,,Necondiţionatul”, Incă mai 
îndrăsneţ Critica rațiunii practice vede în lucrul în, sine subiectul 
inteligibil care îşi manifestă spontaneitatea în actul liber. In 
sfârşit, în Critica judecății lucrul în sine e principiul ordo- 
aării finaliste şi al armoniei din natură şi din subiectul con- 
iemplativ (frumosul). Ordinea sau armonia este revelația sen- 
sibilă a Inteligibilului sau Voinţei libere. 

Drept încheere, Estetica transcendentală dă o primă şi 
decizivă contribuţie la întrebarea: Cum sunt posibile judecăţile 
sintetice a priori? Ele sunt posibile, fiindcă avem intuiţiile 
a priori, spaţiul şi timpul. Sinteza unor termeni străini pre- 
supune ca fundament al unirii intuiţia. E adevărat, cum vom 
arăta, gândirea însăş e sinteză, e funcţie de unire, dar fun- 
damentul unirii rămâne tot intuiţia sensibilă. De aci încheerea, 
plină de urmări: dacă şi în sfera gândirii avem judecăţi 
sintetice a priori (Analitica), e numai fiindcă orice gândire 
se raportă necesar la o intuiție sensibilă, fiindcă orice gân- 
dire, în sine formă goală, primeşte un conţinut şi devine astfel 
cunoștință numai prin intuiţia sensibilă. Gândirea e valabilă 
umai în cadrul experienţei, deşi prin esenţa ei depăşeşte 
sensibilul — rezervă de mare răsunet mai târziu. Am evitat 
până acum, pe cât a fost cu putinţă, termenul de experienţă, 
care şi el are în criticism felurite înţelesuri. In Analitica. 
transcendentală, capitolul ce urmează, el nu mai poate fi 
ocolit, căci în discuţie e tocmai posibilitatea naturii ca obiect 
de experienţă, pe scurt, e posibilitatea fizicii. 


II. Analitica transcendentală: cum e posibilă ştiinţa 
pură a naturii. 


28. Logica transcendentală. Estetica a făcut dovada că 
„„aparența” sau cunoştinţa sensibilă este alcătuită din două 
elemente: sensaţiile a posteriori (materia) şi ordonarea acelora 
în şi prin cele două intuiții pure, spaţiul şi timpul (forma). 


1) C. Noica susține că sunt două lucruri în sine (unul ontologic şi 
altul epistemologie): Concepte deschise în istoria filosofiei, 1936, p. 117. 
„Această distincţie a fost făcută de K. L. Reinhold (vezi sub D, No. 4), 

Prin intuiţiile pure sensaţiile amorfe, multiplul, se transformă 
în Erscheinungen (aparenţe), care cu toate acestea nu în- 
cetează de a fi subiective. Cunoştinţa sensibilă e numai o 
„judecată de percepţie” (Wahrnehmungsurteil), cum o nu- 
meşte în Prolegomene ($ 18—20). Judecata de percepție 
este în Estetică — spuneam — subiectivă, fiindcă exprimă o- 
stare trecătoare a fiecăruia. „Odaia este caldă, zahărul e 
dulce, pelinul e amar, sunt judecăţi care au numai valoare 
subiectivă. Nu pretind că în orice timp va trebui să simt 
la fel sau că toţi ceilalţi trebue să simtă, la fel cu mine” 
(Proleg., trad. Antoniade, $ 19). Există alte judecăţi empirice, 
care pretind a exprima o stare obiectivă de lucruri, indepen- 
dentă de stările psihologice. Acestea se cheamă „judecăți de- 
experienţă” (Erfahrungsurteile); ele cuprind în afară de în- 
tâmplătoarea ordonare spaţială şi temporală, o conexiune nece- 
sară între fenomene, prin care ele se raportă la un obieci 
unul şi acelaş pentru toţi. Conexiunea necesară nu vine din 
sensibilitate, nu e dată, ci e adăogată de activitatea spontană 
a gândirii (intelectului). 

În măsura în care cunoştinţa noastră nu izvorăşte: 
din sensibilitate, ea își are obârşia în intelect. Deosebirea 
dintre cunoștința sensibilă (intuiţia) şi cunoştinţa intelectuală 
(conceptul) e următoarea: sensibilitatea e receptivă, prin ea 
obiectele sunt date; intelectul e facultatea spontaneităţii con- 
ceptelor, prin el obiectele sunt gândite, Niciuna din aceste 
facultăţi nu e de preferat celeilalte. "Cugetări fără conţinut, 
sunt goale, intuiţii fără concepte sunt oarbe... Amândouă pu- 
teri sau facultăţi, nici nu pot schimba funcțiunile lor. Inte- 
lectul, nu poate intui nimic, şi simţurile nu pot gândi nimic. 
Numai din faptul că ele se unesc poate izvorî cunoașterea. 
Din această cauză însă nu e îngăduit a amesteca contribuţia lor, 
ci avem puternice motive de a le separa cu grijă una de alta 
şi a le deosebi. De aceea deosebim ştiinţa regulelor sensibi- 
lităţii în general, adecă estetica, de ştiinţa regulelor intelectului. 
în general, adecă de logică” (Critica r. pure, trad. Brăileanu,. 
p. 88). | 

Problema Analiticii, clar exprimată din 1772 (scrisoarea: 
din 21 Februar către M. Herz), sună: „pe ce fundament 
rezidă raportarea a ceeace se cheamă în noi reprezentare la 
obiect?"”. Fundamentul e intelectul. Cum face intelectul din 
stări subiective temporo-spaţiale o experienţă, o lume obiectivă? 
De oarece nu există experienţă fără un conținut sau un obiect, 

problema capătă această formulă: cum e posibilă natura? „Na- 
tura este existenţa lucrurilor întrucât e determinată de legi 
universale” (Prolegomene, $ 14). Ştiinţa explicativă a naturii 
fiind fizica, cea dintâi problemă a logicii transcendentale e: 
„cum e posibilă fizica?”. În sfârşit, fiindcă în discuţie sunt 
adevărurile necesare şi universale ale fizicii, problema dobân- 
deşte o nouă înfăţişare: „cum e posibilă ştiinţa pură a naturii?,, 
care există însă de fapt. (Prolegomena, $ 13). 

Intru cât şi în domeniul intelectului analiza descoperă 
opoziţia dintre elementul a posteriori (empiric) şi cel a priori, 
elementul a priori al intelectului e alcătuit din concepte pure, 
care exprimă „forma gândirii unui obiect în genere”. Sa 
observat înainte că dacă intuiţiile pure sunt ca şi conceptele 
pure forme ale cunoștinței noastre, deosebirea dinire sensi- 
bilitate şi intelect nu e aceea, esenţială la Kant, dintre re- 
ceptivitate şi spontaneitate, căci orice formă exprimă sponta- 
neitatea subiectului cunoscător. Kantismul tinde a acorda pri- 
oritate spontaneității. 

Cu formele gândirii se îndeletniceşte logica. Vom face 
însă deosebire între logica generală și cea transcendenială, 
deşi ambele se ocupă cu forma gândirii. Logica generală sau 
tradiţională cercetează forma gândirii numai din punct de ve- 
dere logic, nu şi din punctul de vedere, al valoni ei obiective, 
sau din punct de vedere epistemologic. Logica generală se 
ocupă numai de raportul reprezentărilor între ele; logica trans- 
cendentală se ocupă de reprezentări în raportul lor cu obiectele. 

Logica tradiţională, aristotelică, face deosebirea dintre 
„analitică” şi „dialectică. Cea dintâi are ca obiect analisa 
formelor de gândire, pentru a descoperi un criteriu pur formal 
al adevărului. A doua socotește că, deşi rămânem în cadrul 
unei gândiri pur formale, putem lărgi cunoştinţa chiar în con- 
ținutul ei. Rezultatul dialecticii sunt cunoştinţe înșelătoare, sim- 
ple iluzii. Tot aşa logica transcendentală se împarte în „Analitica 
transcendentală” şi „Dialectica transcendentală””. Cea dintâi 
oferă o analiză a formelor de gândire, care se aplică la obiec- 
tele date intuiției; de aceea Analitica ajunge la rezultate va- 
labile. Valabilitatea obiectivă a acestei gândiri se explică 
astfel: gândirea constitue obiectele; ea valorează pentru obiecte, 
Fiindcă obiectele sunt posibile numai prin această gândire. 
Aceste obiecte sunt toate empirice. A doua caută să aplice, 
cu ajutorul raționamentului, formele pure ale intelectului dincolo 
de orice experienţă sau intuiţie, în mod pur deductiv sau pro- 

gresiv, şi ajunge la simple iluzii de cunoştinţe. Analitica tran- 
scendentală e laturea pozitivă a logicii; dialectica e laturea 
negativă. Fizica poate fi fundată; metafizica nu e legitimă. 
Vom vedea în Dialectica transcendentală că există totuş o 
întrebuințare justă a gândirii dincolo de marginele intuiţiei 
sensibile şi că deci nu orice fel de metafizică! e. imposibilă. 

Analitica transcendentală, cum arată termenul împrumu- 
tat Organonului aristotelic, analizează componentele a priori 
re gândirii. Acestea sunt de două feluri: conceptele. (Begriffe) 

a priori sau categoriile şi principiile (Grundsätze) a priori, 
care emană din categorii după aplicarea acestora la intuiţii. 
Dialectica sau teoria raționamentului desvălue iluziile vechii 
metafizici, cuprinse în trei discipline raţionale: psihologia, cos- 
mologia şi teologia. Intelectul e capacitatea conceptelor şi ju- 
decăţilor; transcendental conceptelor le corespund categoriile 
iar judecăților principiile a priori. Între intuiţii şi concepte 
mijlocirea o fac schemele transcendentale care corespund ima- 
ginaţiei, ea însăş facultate mijlocitoare între intuiţie şi concept. 
Teoria schematismului nu e o piesă adăogată artificial din 
nevoia simetriei, ci un element necesar care micşorează dar 
nu desființează, din nefericire, distanţa dintre intuiţie şi concept. 

29. Analitica conceptelor. Categoriile. Conceptele a priori 
trebue să îndeplinească patru condiţii: a) să fie pure sau a 
priori; b) să fie concepte, nu intuiţii (ca spaţiul și timpul); 
c) să fie elementare, nu derivate sau compuse; d) sä! fie com- 
plete. 

Analitica conceptelor are o îndoită temă: a) să constate 
de fapt sistemul complet al categoriilor; această temă constitue 
„deducţia metafizică”, echivalenta „expunerii”” din Estetică: 
b) „,deducţia trarscendentală” are ca temă să explice cum 
e posibilă raportarea conceptelor a priori la obiecte. Acest 
studiu e o quaestio juris, o justificare, o ,,deducere” care, 
după chiar părerea lui Kant, este partea cea mai semnificativă 
dar şi cea mai grea a Criticii raţiunii pure. 

a) Deducţia metafizică. Deducţia metafizică a catego- 
rilor sau conceptelor pure e satisfăcută, dacă Analitica iz- 
buteşte a întocmi un sistem complet al categoriilor. E nevoe 
în acesi scop de un principiu sau îndreptar al sistematizăriă, 
Kant găseşte îndreptarul în analogia dintre uzul transcendental, 
şi cel pur logic al intelectului. Spre deosebire de intuiţie care 
rezidă pe afectare, conceptul rezidă pe o funcție sau pe o 
activitate. Funcţia este unitatea de act prin care reprezentări 

deosebite sunt ordonate sau unite sub ceva comun. Intrebu- 
inţarea logică a intelectului constă din funcţia de unire a re- 
prezentărilor, funcţie numită judecată. Intrebuinţarea transcen- 
dentală a intelectului constă în funcţia, datorită căreia, multiplul 
intuitiv e adus sub unitatea gândirii. Deosebirea celor două 
întrebuinţări e următoarea: întrebuințarea logică procedează ana- 
litic,cea transcendentală sintetic. Cum însă acelaş intelect pro- 
cedează analitic sau sintetic, vom avea atâtea moduri de sinteză 
câte feluri de judecăţi logice. Funcţia logic-formală (judecata) 
este identică cu funcţia real-transcendentală. Analiza logică din 
judecată implică sinteza pură. Dacă scoatem din judecăţi con- 
tinutul lor empiric, rămâne forma sau sinteza. Unitatea multi- 
plului produsă de sinteza pură se cheamă concept pur sau 
categorie. Categoria e un mod de sinteză. În sens aristotelic, 
categoria e în acelaş timp un mod de exprimare dar şi un 
mod de a i. Notăm că, la Kant, sinteza poate fi oarbă, 
psihologică, inconştientă, datorită imaginaţiei (schemele), sau 
conştientă, logică, datorită intelectului, şi atunci obţinem ade- 
vărate cunoştinţe. 

Aşadar, Kant se serveşte de regulele logice sau de ta- 
bela judecăților ca îndreptar pentru aflarea conceptelor tran- 
scendentale sau a categoriilor: câte feluri de judecăţi sau de 
uniri de reprezentări, tot atâtea feluri de categorii sau de 
uniri de intuiţii. Deducţia metafizică urmăreşte derivarea ca- 
tegoriilor din felurile de judecată. Derivarea are meritul, sus- 
ține Kant, de a fi sistematică sau completă, nu „,rapsodică”, 
cum ar fi tabela categoriilor la Aristoteles. 

În logică avem patru grupe de judecăţi: de cantitate, de 
calitate, de relație şi de modalitate, fiecare grup având trei 
specii. Să urmărim în amănunte deducerea categoriilor din 
funcţiile judecății sau „arborele genealogic al intelectului pur”, 

Orice judecată este un raport între două reprezentări: 
subiect şi predicat. Dece patru grupe de judecăţi? Explicaţia 
o vom găsi atât în aspectele subiectului sau predicatului, cât 
şi în relaţiile dintre ele. a) Dacă luăm în consideraţie subiectul, 
independent de conţinutul său, rămâne numai sfera, mărimea 
sau cantitatea lui, şi avem o judecată de cantitate. b) Dacă 
luăm în consideraţie predicatul, reținem numai calităţile lui 
şi avem o judecată de calitate. c) Dacă luăm în consideraţie 
relaţia dintre subiect şi predicat, obţinem o judecată de relație. 
d) Dacă în sfârşit privim modul cum subiectul şi predicatul sunt 
uniți, avem judecata de modalitate. Fiecare grupă se diferen- 

țiază în trei specii şi astfel obţinem următoarea țabelă com+ 
parativă a judecăților şi categoriilor. 


Pacii Judecăți Categorii 
generale . . . . unitate 
cantitate | particulare . . . multiplicitate 
singulare. . . . totalitate 
afirmative . . . realitate 
caliate | negative . . . . negație 
inhnite . . . . limitaţie 
categorice , . . 1nherenţă şi subsistenţă {substantia et accidens} 
relaţie | ipotetice . . . . cauzalitate şi dependenţă 
disjunctive . . . comunitate (acţiune reciprocă) 
í problematice . . posibılitate — imposibilitate 
modalıtateşs asertorice . . . existență — neexistență 
| apodictice . . . necesitate — contingenţă 


Să comentăm cele două tabele. a) In judecata de cantitate 
sfera subiectului poate fi universală (toţi), particulară (câțiva) 
sau singulară (acest ins). Sub raport logic judecata singulară, 
aparține celei universale. Categoriile corespunzătoare sunt: Uni- 
tate; Pluralitate; Totalitate. b) In judecata de calitate predicatul, 
ca proprietate a subiectului, poate fi afirmat sau negat. Deci 
judecata e afirmativă sau negativă. Judecata afirmativă are două 
forme: A este B şi A este non-B. A doua afirmă despre. 
subiect toate calităţile posibile afară de B, de: aceea se cheamă 
judecată infinită. Logica clasică trece această Judecată printre 
cele afirmative. Categoriile sunt: Realitate; Negaţie; Limi- 
tație (infinitul e limitat de B, de aceea e indefinit). c) In 
judecata de relaţie, relaţia e sau între un lucru (o substanţă) 
şi accidentele sale, sub forma de judecată categorică, sau între 
rațiune (cauză) şi consecință (efect) în judecata ipotetică, 
sau în sfârșit între concepte ca specii ale unui gen comun în 
judecata disjunctivă: subiectul e sau A sau B; aceștia, deși, 
se exclud, alcătuesc o comunitate de gen. Categoriile sunt: 
Substanţă-Accident (raport de inherenţă); Cauză-Efect; Co- 
munitate (dedusă artificial din judecata disjunctivă). Cate- 
goriile de relaţie sunt cele mai însemnate. Ele servesc lu: 
Kant cele mai multe exemple. Totuş ele stau în legătură 
mai degrabă cu raţionamentele decât cu judecăţile. d) Ju- 
decata de modalitate arată felul unirii exprimat de predicat 

sau copulă. Unitatea sau e problematică (judecată problematică),. 
sau existenţială (judecata asertorică) sau e necesară (judecată 
apodictică). Categoriile sunt: Posibilitate-Imposibilitate; Exi- 
stenţă-Neexistenţă; Necesitate-Contingenţă. E de notat că ju- 
decata de modalitate implică raportarea reprezentării la existență 
şi de aceea ele nu sunt primordiale. 

Acestea sunt toate judecăţile şi deci toate categoriile cu. 
putinţă. Lipseşte categoria însemnată de schimbare sau de- 
venire, care ar trebui aşezată între existenţă şi neexistență (ca- 
iegorie modală). Posteritatea a reproşat tabelei kantiane a ca- 
tegoriilor tocmai ceeace constituia în ochii lui Kant meritul ei. 
cel mai mare: rigiditatea ei, caracterul sistematic și definitiv. 
Filosofi contimporani, ca d. p. neokantianul H. Cohen şi 
idealistul francez L. Brunschvicg admit o tabelă mai suplă, 
evolutivă, o spontaneitate continuă a spiritului în faţa ex- 
perienţei. 

Kant propune încă o clasificare a categoriilor: categoriile- 
de cantitate și calitate sunt numite matematice, căci ele, ase- 
menea matematicii, se ocupă de proprietăţile lucrurilor fără. 
să ţină seamă de existența sau forţa acelor lucruri. Catego- 
riile de relaţie și modalitate sunt dinamice, căci ţin seama de- 
realitate, care potrivit concepţiei leibniziene rezidă în forţă. 
Diviziunea trihotomică a fiecărui grup categorial are un în- 
țeles: prima categorie e teza, a doua e antiteza, iar a treiă 
sinteza primelor. Așa de pildă totalitatea uneşte unitatea şi 
pluralitatea, comunitatea presupune substanţa şi cauzalitatea ce 
stabileşte comunitatea, în fine necesitatea e o existenţă tot- 
deauna posibilă. [In această trihotomie se află în germene» 
dialectica speculativă. O ultimă observaţie: deducţia metafi- 
zică a categoriilor se deosebeşte de expunerea metafizică a 
spaţiului-timpului. Aceasta dovedeşte aprioritatea şi intuitivi- 
tatea spaţiului şi timpului, pe când prima stărue mai mult 
asupra numărului complet al categoriilor. Caracterul de con- 
cept nu mai are nevoe de deducție, iar acela de a priori e 
trecut deducţiei următoare. 

b) Deducţia transcendentală. A doua deducție, spuneam, 
are rolul prim şi deci cel mai greu în justificarea științei. 
Greutatea nu stă atât în problemă, sau deslegarea ei, cât, 
în argumentarea obscură,  șovăelnică, perifrastică. Tema. si- 
metrică celei din Estetică, e posibilitatea de a raporta con= 
ceptele pure (categoriile) la obiecte. Cum sunt valabile pentru: 
obiecte conceptele, produse spontan de intelect? O supoziţie: 

neaparată a deducției transcendentale e expunerea transcendentală 
a spaţiului şi timpului. Expunerea na întâmpinat greutăţi, 
Fiindcă spaţiul şi timpul erau forme de receptivitate, moduri 
în care obiectele sunt date. Deci între formele intuiţiei şi ma- 
terialul (sensibil era o conformitate mai uşor de constatat. Gre- 
utatea iese aci tocmai din neta deosebire dintre intuiţie și con- 
cept. Categoriile, concepte pure sau produse spontane ale inte- 
lectului, au tendinţa — cum se ştie din Disertaţie — de a 
se întinde dincolo de intuiţia sensibilă, producând iluzia unei 
cunoştinţe suprasensibile. lată dece Analitica are în Estetică 
o necesară bază. Estetica opreşte intelectul să depăşească in- 
tuiția; ea impune aplicarea categoriilor numai la fenomenele 
sensibile. 

Astfel problema deducţiei transcendentale este: cum pot 
categoriile, care sunt forme subiective, să facă din fenomenele 
sensibile, ele înşile subiective, obiectele, deci, cum din ele- 
mente subiective ia naştere obiectul, natura, lumea experienţei? 
Pentru Kant, un singur răspuns e valabil: conceptele pure 
sau a priori se raportă la obiecte numai dacă acestea nu 
sunt lucrurile în sine, care există dinainte, ci dacă sunt obiec- 
tele empirice, reprezentările, dependente şi condiţionate de noi. 
Pe scurt, categoriile sunt obiectiv valabile, dacă ele sunt con- 
„dițiile a priori ale posibilității experienței. Conceptul de „po- 
sibilitatea experienţei” e baza de operaţie a deducţiei transcen- 
dentale. 

Pe două căi putem încerca să demonstrăm posibilitatea 
experienţei prin categorii. Întâi, luând ca punct de plecare 
conceptul de experienţă. În acest concept se cuprinde nota 
că experiența nu e o cunoştinţă numai de stări subiective, or- 
donate temporal şi spaţial, ci o cunoştinţă de obiecte. Expe- 
riența nu e cu putință fără reprezentarea conexiunii necesare 
a percepţiilor. Dacă se face dovada că conceptele pure sunt 
condiţiile experienţei, se arată totodată că aceleaşi concepte 
sunt şi condiţiile în care ceva e cunoscut ca obiect. De aceea 
categoria este „concept despre un obiect” (Begriff von einem 
Gegenstand). Din gândire emană: obiectivitatea (contra su- 
biectivităţii) şi ordinea (contra dezordini). 

Nu putem trece mai departe fără a sublinia echivocurile 
conceptului de experiență la Kant. Se desprind patru înţe- 
lesuri: a) experienţa e materialul empiric brut, sensațiile fără 
ordine, informe; b) experienţa în sensul de „percepție” sau 
de „apariţie”, adecă sensaţiile ordonate în spaţiu şi timp, 

dar încă stări subiective; c) experiența în sensul de obser- 
vaţii ridicate la o anumită generalitate, ca în expresia: „om 
de experiență”; d) însfârşit, experiența ca obiectivare a „per- 
cepțiilor” cu ajutorul categoriilor. Astfel se explică expresia: 
„categoriile sunt condiţiile posibilității experienţei”. Experi- 
enţa este compusă din experiența Nr. 1 şi conceptele pure, 
care prin natura lor nu aparţin experienţei. 

A doua cale porneşte dela conceptele pure şi raporturile 
lor cu realitatea. Să presupunem că conceptele pure (catego- 
riile) nar avea niciun raport cu experienţa. Ar urma că ele 
nau nicio legătură cu obiectele, care sunt date numai în ex- 
perienţă şi deci că sunt şi rămân forme goale de gândire. 
Ipoteza e absurdă: o gândire pur formală fără! nicio întrebuințare. 
Trebue dar să existe un raport între categorii şi experienţă. 
Acest raport comportă două posibilităţi: sau conceptele sunt 
scoase din experienţă şi deci se orientează după ea, sau dim- 
potrivă — aparent paradoxal — conceptele fac posibilă ex- 
perienţa şi deci aceasta se orientează după concepte. 

A ıreia posibilitate presupune, cum se ştie, armonia pre- 
stabilită dintre gândire şi experienţă. Să examinăm cele două 
cazuri admisibile. Întâi: experienţa condiţionează categoria. Con- 
cepiele scoase din experienţă vor fi lipsite de necesitate şi 
universalitate, în timp ce, de fapt, conceptele fizicii newto- 
niene sunt necesare și universale. Mai mult. Chiar empiristul 
D. Hume recunoştea că două categorii cardinale (substanţiali- 
tatea şi cauzalitatea) nu pot fi scoase din experienţă, ci sunt 
produse de imaginaţie și de credinţa „vitală. Rămâne a doua 
posibilitate, care încetează de a ma: fi paradoxală: „,inte- 
lectul nu scoate legile sale a priori din natură, ci le prescrie” 
acesteia. Se înţelege, nu e vorba de intelectul psihologic, in- 
dividual, ci de un intelect generic, logic. Intelectul e „„legis- 
latorul naturii’? sau al experienţei. Ceeace e formulat pro- 
vizoriu ca o ipoteză posibilă, trebue demonstrat; demonstraţia 
constitue partea cea mai obscură a deducţiei transcendentale. 

„Unitatea sintetică a apercepției transcendentale”. Pro- 
blema e posibilitatea experienţei în opoziţie cu posibilitatea 
simplei aparenţe intuitive. Experienţa presupune obiectivitate 
(intuiţia singură e subiectivă) şi legalitate (intuiţia nu are 
o ordine fixă). De unde vin aceste două proprietăţi ale ex- 
perienjei? Dacă experiența ar fi alcătuită numai din intuiţii, 
nam avea propriu zis o cunoştinţă, deoarece cunoştinţa cere 
nu numai un multiplu intuitiv, ci unitatea acestui multiplu. Prin 

urmare, avem cunoştinţă, dacă se adaogă multiplului intuitiv 
o sinteză, o legare a lui, un act spontan, care nu poate veni 
„din intuiţie, ci din intelect. Deducţia transcendentală cercetează 
posibilitatea sintezei multiplului intuitiv pentru a constitui astfel 
-experiența sau natura. 

Putem rezuma astfel rezultatele obţinute de Deducţia tran- 
scendentală. Sinteza multiplului presupune reprezentarea uni» 
'tăţii, iar aceasta nu e altceva decât acel „gândesc” sau con- 
ştiinţa unei identități în toate actele de unire a multiplului. Fun- 
-damentul experienţei este pătrunderea tuturor intuiţiilor în „uni 
tatea sintetică a apercepţiei transcendentale’ sau a conştiinţei. 

Kant a înfiripat două versiuni ale deducţiei transcendentale. 
În ediţia l-a a Criticii raţiunii pure deducţia e dominată de 
„consideraţii psihologice; în ediţia Il-a precumpăneşte aspectul 
logic, dar nu lipsesc nici rezidii psihologice. O deducție con- 
-secvent transcendentală Kant n'a dat niciodată. Incepem ex- 
„punerea cu deducţia transcendental-psihologică din ediţia I-a. 

Potrivit terminologiei wolffiene, cunoştinţa noastră are trei 
„izvoare subiective” de cunoaştere: sensibilitatea care dă o 
synopsis, o viziune de ansamblu a multiplului (sensaţiilor) în 
spaţiu şi timp; imaginaţia, care produce o primă sinteză a mul- 
tiplului, pregătind pe cea intelectuală; apercepția (conştiinţa 
de sine), care produce sinteza perfectă a multiplului prin cate- 
-gorii. Synopsa sensibilităţii, tratată în Estetică, învederează nu- 
“mai receptivitatea cunoștinței noastre. Pentru a face din mul- 
tiplul synopsei sensibile o exprienţă, e nevoe de o sinteză, 
-care aci se diversifică pe trei trepte legate de imaginaţie şi 
apercepţie (acestea la un loc alcătuesc intelectul). Fiecare din 
aceste trei sinteze are o lature empiric-psihologică şi una a 
priori: sinteza de aprehensiune în intuiție, prin care multiplul 
intuitiv e avut în seria timpului, forma intuitivă universală, 
şi astfel e aprehendat într'o singură reprezentare, primind şi 
-o primă ordine; sinteza de reproducere în imaginație, datorită 
căreia momentele anterioare celui prezent sunt reproduse în 
-memorie şi astfel sunt unificate. De pildă, trăgând în spaţiul 
pur o linie, trebue să reproducem momentele anterioare, pen- 
tru a le sintetiza în imaginaţie; altminteri nu avem linia. În 
sfârşit, avem sinteza de recogniție în concept sau apercepția, 
prin care elementele aprehendate și reproduse sunt recunoscute 
ca identice şi unificate întrun tot. Recogniţia a priori se face 
într'o conștiință pură, invariabilă, primordială, într'o apercepţie 
“ranscendentală. Fără identitatea sau unitatea conştiinţei de 

sine (a apercepției), n'ar exista o identitate în reprezentări, 
un elementi acelaş pentru toţi, deci, obiectiv. Conştiinţa pură 
sau apercepția transcendentală, strict deosebită de cea empirică, 
e condiţia obiectivitătii şi a legalităţii. Unitatea de apercepţie 
e principiul suprem al cunoștinței; prin activitatea ei stările 
subiective şi contingente devin obiective şi necesare. Sinteza 
începe cu aprehensiunea şi trece la reproducere şi recogniţie 
pentru a culmina în unitatea de apercepţie transcendentală, în 
conştiinţa de sine, care nu e analitică (eu=—eu),: cum va susţine 
Fichte, ci e sinteza sintezelor, principiul unităţii. 

Această fundare psihologică e completată tot în ediţia l-a 
de o deducție transcendentală a categoriilor. Punctul de plecare 
e apercepţia transcendentală. Nicio reprezentare nu are o va- 
loare de cunoaştere, dacă nu e primită de o conştiinţă iden- 
tică, neschimbătoare, de un eu. O reprezentare e cunoscută 
numai dacă e a mea. E prima condiţie a cunoștinței; ei i 
se supune şi conştiinţa empirică. Dar sinteza apercepției tran- 
scendentale e goală; de aceea e nevoe de o sinteză a imagi- 
naţiei cu misiunea de a-i aduce material intuitiv. Contribuţia 
imaginaţiei nu e empirică sau reproductivă, ci a priori, pro- 
«ductivă sau spontană. Se învederează de aci rolul imaginaţiei 
în cunoştinţă. Dacă a priori înseamnă activitate spontană, nu 
«e imaginaţia principiul spontaneităţii, deci, şi al gândirii? 
Fără sinteza imaginaţiei gândirea nu se poate aplica: la intuiţia 
empirică. Imaginaţia face legătură dintre cele două extreme: 
multiplul intuitiv şi unitatea de apercepţie. Categoriile decurg din 
„colaborarea dintre imaginaţia a priori şi unitatea de apercepție. 
Datorită celor 12 categoni, apercepţia introduce legalitate în 
intuiție şi construeşte astfel experiența. Intelectul e legiuitorul 
naturii; el dă acesteia legile generale, structura ei universală, 
nu însă şi legile particulare, care presupun experiența. Ne 
lovim din nou de laturea cea mai şubredă a kantismului: cum 
se face că materialul intuitiv, în sine fără ordine şi formă, 
primeşte când o ordine (categorie), când alta, şi nu oricare 
după plac, ci una bine determinată (d. p. aci se aplică sub- 
stanța, dincolo cauzalitatea, etc.). Să fie oare ordinea (cate- 
goria) prefigurată în material? Atunci ordinea nu vine din 
intelect, ci se află chiar în „multiplul intuitiv”. în materie. Rob. 
Reininger, pentru a ocoli greutatea, vorbeşte de o „afinitate” 
între intuiție şi gândire: intuiţia „vine în întâmpinarea” gân- 
dirii, expresii ce maschează aporia fundamentală a kantismului. 


..33 


O vom reîntâlni în „Critica judecăți”. 

În ediția Il-a deducţia, de precădere logică, străbate, două 
etape: a) deduce întâi unitatea de apercepție; b) apoi catego- 
riile, acestea fie din obiectivitatea experienţei, fie din lega- 
litatea ei. 

a) In orice cunoştinţă obiectivă avem o legare a unu: 
multiplu sensibil temporo-spaţial. Legătura nu vine din sen- 
sibilitate, nu e dată, ci e adăogată de spontaneitatea subiec- 
tului. Legea de unire e primordială; ea e constitutivă gân- 
dirii. De unde vine legea universală de unire? Din unitatea 
sintetică a apercepției, din acel ich denke care întovărăşeşte 
toate reprezentările mele. Conştiinţa de sine, căreia i se supun 
reprezentările, e o sinteză primordială, nu e un agregat de- 
rivat, cum credea Hume; ea premerge oricărei uniri de repre- 
zentări, chiar şi intuiţiei. Unitatea sintetică a apercepției este 
conceptul fundamental al filosofiei transcendentale. Unirea re- 
prezentărilor condiţionează obiectivitatea; prin unire reprezen- 
tările subiective sunt raportate la un obiect. Geneza. experienţei 
rezidă în aducerea multiplului sensibil la unitatea de apercepție, 
datorită căreia intuiţia subiectivă devine experiență sau cu- 
noştință obiectivă. Cum observă Simmel: paradoxul kantian 
face din ceeace e mai subiectiv în conştiinţă, din eu, condiţia 
obiectivităţii. 

b) Fiindcă funcţia, prin care multiplul intuitiv e adus 
la unitatea apercepției, este judecata și fiindcă regulele, după 
care judecăm, sunt categoriile, intuiţiile trebue să stea sub 
categorii. Sarcina unificării o au categoriile, care sunt funcții 
particulare ale unităţii de apercepţie. Prin categorii o propo- 
ziţie subiectivă se transformă într'una obiectivă. E deosebi- 
rea dintre „eu simt greutatea corpului” şi „corpul e greu”. 
Ultima presupune categoria de substanță care face dintr'o in- 
tuiție spaţială subiectivă un corp sau un obiect (ceva ce per- 
sistä independent de stările mele schimbătoare). Deducţia ca- 
tegoriilor din legalitatea experienţei arată că nu există legi 
în natură fără intervenţia categoriilor. Așa de pildă percepțiile 
de frig şi înghețarea apei se reduc la o succesiune subiectivă, 
şi nedeterminată. Prin aplicarea categoriei de cauzalitate ob- 
ținem o legătură necesară, o legalitate: frigul e cauza în- 
ghețului. Categoriile, prescriind naturii legi, sunt condiția con- 
stituantă a experienței — însă numai a experienței. Ele se 
aplică dar numai în cadrul fenomenelor, căci experiența sau 
natura e totalitatea fenomenelor. Categoriile nu găsesc apli- 
care la lucrul în sine, care nu poate fi dat intuitiv. Nici-su- 

fletul nu e cunoscut altfel decât în aspectul lui fenomenal, 
cu deosebirea uşor de exploatat metafizic, că în condiționarea 
fenomenalităţii interne tot eu sunt activ, sunt apercepție pură. 
Eul meu pur produce eul meu fenomenal. Se ridică aci o 
întrebare tulburătoare: este eul pur, coişiiina de sine transcen- 
denială, un simplu fenomen? Fără îndoială că nu, pentru cu- 
vântul că acel eu e condiţia oricărui fenomen. Dar atunci, ce 
este? Kant însuş, care a cercetat posibilitatea matematicii, 
fizicii, istoriei, metafizicii, etc., nu şi-a pus întrebarea: cum 
e posibilă filosofia transcendentală însăş? Această filosofie 
e o cunoştinţă perfectă, deşi nu presupune experiența. Să 
fie oare o cunoştinţă metafizică? Idealiştii speculativi au in- 
terpretat în acest sens metoda transcendentală, transformând 
unitatea de apercepţie cu facultăţile ei într'o realitate spirituală, 
într'o ontologie a subiectului. 

Conceptul fundamental şi cel mai obscur al Analticii 
rămâne conştiinţa pură, „conștiința în genere” (Bewusstsein 
überhaupt). După părerea autorizată a lu H. Amrhein (Die 
Lehre vom „„Bewusstsein überhaupt”, 1909, p. IV), Kant, 
deşi cuvântul de Bewusstsein se întâlneşte în operele sale 
de 120 ori, iar acela de „iiberhaupt” revine frecvent alături 
de alţi termeni, nu uzează de formula ,,Bewusstsein über- 
haupt” decât de 9 ori, mai ales în Prolegomene (7 ori), şi 
atunci are nu mai puţin de şase înţelesuri (p. 53). Se poate 
-spune însă că filosoful nu i-a dat o semnificaţie metafizică 
— în sensul tradiţional al metafizicii, ceeace ar fi fost contra 
principiului critic. La el „conştiinţa în genere” e un concept 
logic, abstract, e un auxiliar în fundarea unei cunoștințe uni- 
versal valabile, scrie Amrhein (p. 207). Totuş acest concept 
cuprindea cele mai multe virtualităţi metafizice. Amrhein re- 
zumă în acest chip cercetarea sa, care urmărește conceptul 
de „conştiinţă în genere” şi la succesorii lui Kant până în vremea 
noastră (Cohen, Windelband, Rickert, Schuppe, Lipps, etc): 
„Aproape toţi mărturisesc că nu putem determina maide aproape 
conştiinţă în genere şi se văd nevoiţi a o defini mai mult ne- 
gativ; cei mai mulți accentuiază că conştiinţa în genere e 
un simplu concept; totuşi se strecoară neobservat: înapoia lui 
o realitate metafizică”. Autorul, sub influenţa neocriticismului 
antimetafizic, susține că şi pentru Kant conştiinţa în genere e 
un simplu concept (205). 

Încheere. Deducţia transcendentală se întemeiază pe con- 
cepția că obiectele experienţei nu sunt date dinafară, cum 

crede conștiința dogmatică (vulgară sau metafizică), ci de- 
curg din activitatea spontană a intelectului şi imaginaţiei, ac- 
tivitate desfăşurată în cadrul intuiţiei sensibile, care așteaptă 
ordonarea legală şi obiectivarea. Urmează necesar că întreaga 
noastră cunoştinţă (teoretică), nu se referă la lucrul în sine, 
dar nu e nici o aparenţă goală, ci e un fenomen, adecă o 
reprezentare obiectivă. E o reprezentare, fiindcă e dependentă! 
de factori subiectivi (sensaţii și forme ale raţiunii pure), şi 
e obiectivă, fiindcă formele sunt a priori, adică necesare și 
universale. Dacă am admite, declară Kant, că formele ra- 
țiunii pure sunt scoase din experienţă (sensaţii), am avea 
o generatio aequivoca, adecă am face să iasă spontan din 
contingenţă, caracteristică pentru experienţă, necesitatea (apri- 
pritatea). Noi am subliniat că la Kant, discutabilă e tocmai 
ipoteza că experienţa ca atare nu poate fi necesară. Kant în- 
suş oferă un sistem epigenetic (nu preformaţionist), întrucât 
nu deapănă întreaga cunoştinţă din intelect. Acesta produca 
cunoștința în liniile ei generale, în cadrul ei universal, nu 
în trăsăturile particulare, mereu noui, surprinzătoare, suple, 
pe care numai experienţa e în stare a le dărui. 

31. Analitica principiilor. Schematismul. Ca şi în grama- 
tică, tot aşa şi în filosofia transcendentală, cunoaşterea le- 
gilor de unire (a categoriilor), nu e tot una cu buna lor a- 
plicare. Dacă nu le ştim aplica, ele sunt, ca şi aurul lui Midas, 
fără eficacitate. Aplicarea stă în justa subsumare a cazului - 
particular în legea universală; iar subsumarea e tocmai ju- 
decata (Urteilskraft). Până aci Kant a confundat judecata 
cu intelectul, acum le separă. Adăogăm că judecata, de care se 
ocupă aci, e determinantă, nu e reflectantă, cum e în „Critica 
judecaţi”. Analitica principiilor are ca obiect judecățile a 
priori ale cunoștinței, cum Analitica precedentă era îndreptată 
spre conceptele a priori. Principiile intelectului statornicesc 
legile potrivit cărora intuiţiile se subordonează condițiilor ge- 
nerale ale categoriilor. Dar aci se ivește marea greutate: 
cum putem aplica la intuiţii sensibile categoriile a priori; in- 
tmiţiile şi conceptele sunt cu totul eterogene. Se leagă ușor 
elemente omogene (sensibile), d. p. „masă” şi „rotund”, dar 
e mult mai greu a spune: „căldura e cauza topirii”, pentru 
acest motiv: cauza e un concept, iar căldura și topirea sunt 
intuiţii sensibile, percepții. Se cere neapărat un mijlocitor, 
de care se ocupă schematismul transcendental. 

Termenul ce mijloceşte între elemente eterogene se cade 

să fie deschis spre amândouă, trebue dar să fie intelectual 
ca conceptele şi sensibil ca intuiţiile, şi totuş a priori (ca 
formele), nu a posteriori (ca măteria). Mijlocitorul ne e cu- 
noscut: e imaginația, care funcţionează prin scheme transcen- 
dentale. Din aplicarea directă a categoriilor la scheme decurg 
principiile a priori sau formele judecății pure de care ne vom 
ocupa mai jos. Ne interesează deocamdată schema. 

Schema e o sensibilizare a conceptului pur, e o „imagine” 
a categoriei. Nu e propriu zis o imagine, căci nu există ima- 
gini de noţiuni (d. p. imaginea omenirii), ci doar o figură, o 
amonogramă, o schemă, care concretizează în linii sumare con- 
ceptul. Schema, care nu e imagine (Bild), trebue să fie u- 
niversală ca conceptele şi individuală ca intuiţia. Prin scheme 
categoriile capătă intuitivitate şi astfel devin capabile de apli- 
caţie la intuițiile sensibile. 

Schema universală e timpul, fiindcă acesta e intuiţia pre- 
zentă în toate fenomenele. Timpul e dar universal şi a priori ca 
conceptul şi în plus e intuitiv. E vădit că în Analitică, spre 
deosebire de Estetică, timpul e pus mai presus de spațiu „şi 
totodată apropiat de intelect prin rânduirea lui în imaginație 
(La Kant imaginaţia stă mai aproape de intelect decât de 
sensibilitate). Descoperim aci în faşă o metafizică a timpului, 
înfăptuită azi de H. Bergson şi Martin Heidegger. Kant în- 
suş vorbeşte mai puţin de timp şi mai ales de  Zeitbestimmung 
(determinarea temporală). 

Schema e o sinteză categorială, însă în timp. Vom avea 
deci atâtea scheme câte categorii: a) Schema cantității e, se- 
ria temporală (Zeitreihe), sau numărul, adiţiunea omogenului 
unitate la unitate. Cantitatea se aplică la intuiții prin număr, 
afirmaţie ce aşează discontinuul înaintea continuului. b) Sche- 
ma calităţii este conţinutul timpului (Zeitinhalt): real e ceeace 
umple timpul; negația e timpul gol. Realul umple timpul prin 
intensitate. c) Schema relației e ordinea în timp (Zeitordnung), 
din trei puncte de vedere: constanţă, succesiune, simultaneitate, 
Schema substanței e constanţa realului în timp (materia). 
Schema cauzalităţii e succesiunea realului în timp. În sine cau- 
zalitatea — ca simplă categorie — e numai condiţionare lo- 
gică (rațiune — consecinţă). Prin schema temporală raţiunea 
devine cauză antecedentă iar consecinţa efect. În sfârşit, schema 
comunității sau reciprocității e simultaneitatea substanţelor şi 
accidentelor. d). Schema modalităţii e raportul dintre real și 
timp. Schema posibilității sună: ceeace există într'un timp ne- 

determinat „(deeace nu contrazice esenţa timpului). Schema 
realităţii: ceace există întrun: timp dat” (garantat de, per- 
cepție). Schema necesității: ceeace există în orice timp. Dacă 
apreciem aceste scheme sub raportul fundării lor, constatăm 
că numai una este firească, aceea dintre cauzalitate şi succesiune. 
Ea trebue să fi servit ca punct de plecare, iar procedeul a 
fost apoi generalizat. 

` Sistemul principiilor a priori. Prin schematismul trans- 
<endental categoriile, în sine netemporale, se aplică la intui- 
ţiile sensibile, care sunt date toate în timp. După ce principii? 
Principiile sunt universale, adecă îmbrăţişează toate fenomenele 
şi ca atare sunt apriori. 

Ele alcătuiesc “ultimele cunoştinţe a priori şi de aceea stau 
în nemijlocită relaţie cu ştiinţa naturii. Principiile acestea fac 
trecerea dela teoria cunoștinței la ştiinţa pură a naturii. 

Numărul principiilor pure corespunde numărului de ca- 
tegorii fundamentale: cantitate, calitate, relaţie şi modalitate. 
Ma: departe, principiile se împart şi ele în matematice (can- 
titate, calitate), fiindcă sintetizează intuitivul şi posedă evi- 
«denţă nemijlocită, şi dinamice (relaţie, modalitate), fiindcă 
sintetizează existenţe şi posedă evidenţă mijlocită. Să trecem 
la cele patru principii, pentru care Kant găseşte expresii ce 
amintesc pe acelea ale lui Bacon în Novum Organon. 

a) Principiile cantităţii sunt axiomele intuiției, axiome, 
fiindcă au, în cadrul experienţei, rolul fundamental al axio- 
melor în matematică. Principiul axiomelor sună: toate intuițiile 
sunt mărimi extensive, căci ele au, ca intuiţii, părți omogene 
şi ca atare sunt măsurabile (măsura implică omogeneitatea de 
părți). Pe acest principiu se realizează geometria, dar mai ales 
aplicarea geometriei la fenomenele empirice. 

b) Principiile calităţii sunt anticipațiile percepției, fiindcă 
putem anticipa numai o singură proprietate (calitate); inten- 
sitatea, gradul. In orice fenomen, realul sensorial are o mä- 
„rime intensivă, un grad. Nu putem anticipa ce anume simţim, 
<i cum simțim, adecă intensitatea oricărei sensaţii. Sensaţia 
nu are părţi, dar are o intensitate, o gradaţie, ce merge dela 
zero la infinit. Realul sensibil cunoaşte o trecere continuă. 
Deci, putem anticipa a priori din realitate continuitatea. Golul 
nu poate fi perceput. Nu există deci spaţiu şi timp vid, cum 
susțin atomiştii. Cu ajutorul cantităților extensive şi intensive 


noi aplicăm matematica la natură şi întocmim astfel o fizică 
exactă. 

c) Principiile relaţiei sunt analogiile experienţei, cele mai 
semnificative, numite astfel, fiindcă experienţa aplică la feno- 
mene legi prin analogie cu cele a priori ale raţiunii (d. p. caue 
zalitatea e analoagă principiului logic al raţiunii suficiente). Re- 
laţiile dintre lucruri sunt analoage relaţiilor logice. Noul prin» 
cipiu spune: experiența nu e posibilă decât prin reprezentarea 
unei conexiuni necesare între percepții. Conexiunea necesară 
înfăptuieşte o exactă determinare a punctului temporal, ocupat 
de fenomene. La început determinarea temporală a fenomenelor 
e subiectivă prin faptul că se mărgineşte a subordona fenomenele 
simțului intern. Analogiile dau timpului o determinare obiec- 
tivă: tot ce e constant, e în orice timp; tot ce e succesiv,e 
în anumit timp; tot ce e simultan (în comunitate), e în acelaș 
timp. 'Trebue să avem regule ale constanţei, succesiunii și si- 
multaneităţii în timp, altminteri nu există experienţă obiectivă. 
Aceste regule sunt substanţialitatea, cauzalitatea şi recipro- 
citatea. Vom schiţa pe fiecare. 

Intâia analogie e principiul persistenței substanței. Schim- 
barea implică succesiune în timp; succesiunea nu poate fi consta- 
tată decât prin raportare la ceva neschimbător sau constant 
în timp. Acest substrat nu e perceput, dar nu e nici ceva 
ascuns: e materia. Substanţa sau constanța cantitativă à ma- 
teriei e condiţia fenomenelor externe, ea valorează deci nu- 
mai în cadrul experienţei. Substanţa nu are nici-o întrebuințare 
metafizică. Principiul a priori al substanţei are o. veche for- 
mulare: din nimic, nimic. Fiindcă substanţa ca persistență mä- 
soară schimbările, acestea apar ca accidentele substanţei. Ac- 
cidentul e inerent substanței; între substanță şi accident ex- 
stă un raport de inherenţă. 

A doua analogie e principiul succesiunii în timp după 
legea cauzalităţii. Toate substanțele se desfăşoară după le- 
gea raportului dintre cauză şi efect. Orice schimbare. e o suc- 
cesiune în timp. Problema e: cum o succesiune în timp, la 
început subiectivă, devine una obiectivă sau cauzală. Am de o 
parte percepţia succesivă a părţilor unei clădiri, de alta percepția 
poziţiilor unei corăbii ce înaintează. Dece prima e subiectivă, 
iar a doua e obiectivă? În perceperea succesivă a părţilor 
unei case pot trece după plac dela o parte la alta, deci, suc- 
cesiunea e reversibilă; pe când în al doilea caz succesiunea 
are o regulă, e ireversibilă. În ce constă regula? În determi- 
narea punctului temporal. La succesiunea obiectivă, B urmează 


necesar lui A adecă B se află întrun anumit moment — după 

A. Statornicirea obiectivă a momentului se face prin descope- 
rirea că A este cauza lui B (efectul). Fără cauzalitate re- 
prezentările se leagă la întâmplare ca în vis. Hume credea că 
poate scoate cauzalitatea din simpla succesiune regulată a re- 
prezentărilor (din post hoc se deducea propter hoc). Hume să- 
vâşea o petitio principii, fiindcă trecea cu vederea că o suc- 
cesiune regulată sau repetată presupune cauzalitatea, adecă 
determinarea pbiectivă a cursului temporal. 

A treia analogie e principiul simultaneității după legea reci- 
procității sau comunităţii. Toate substanţele din spaţiu stau în 
perfectă comunitate sau acţiune reciprocă. Cauzalitatea dă suc- 
cesiunii obiectivitate. Sunt însă fenomene ce se condiţionează 
reciproc sau simultan, nu succesiv. Cauzalitatea reciprocă è 
condiţia simultaneităţii. In cauzalitate reciprocă se află substanţele 
nu accidentele lor. Deci există o comunitate între substanţe, da- 
torită căreia acestea alcătuesc un tot în spaţiu, un univers ma- 
terial. În rezumat, legea fundamentală a obiectivităţii e co- 
nexiunea necesară, cauzalitatea: accidentul se află în substanţă, 
fiindcă aceasta posedă forța de a-l produce. 

d) Principiile modalităţii sunt postulatele empirice în ge- 
nere, numite astfel fiindcă ele exprimă anumite cerințe faţă 
de experienţă, fără de care nu e posibilă o cunoștință empirică. 
Ele statornicesc condiţiile posibilului, realului şi necesarului. 
E posibil ceeace concordă cu condiţiile formale ale experienţe 
(intuiție şi concept). E real ceeace e în acord cu condiţiile 
materiale ale experienţei (sensaţia). Deci simplul acord cu 
condiţiile formale nu garantează realitatea. Nu e destul să 
gândim un lucru, pentru ca să fie şi real. În sfârșit, e necesar 
tot ce e legat de realitate după legi universale. Postulatele 
empirice sunt o respingere a ontologismului raționalist care 
făcea din gândire măsura nu numai a posibilului, dar şi 
a realului şi, în fine, a necesarului. Kant subliniază drept 
criteriu al realităţii referința la experienţă. 

„Respingerea idealismului”. In ediția a Il-a, atât în- 
tr'o notă din prefaţă cât şi într'un paragraf special ce urmează 
postulatelor, Kant prezintă o curioasă „respingere a idealis- 
mului”. Aci Kant ne apare aproape neaşteptat ca un realist. 
După opinia lui W. Wundt (Kleine Schriften I, 187 şi urm.), 
paragraful, de care vorbim, aşează filosofia transcendentală 
într'o nouă lumină: deosebirea dintre fenomen şi lucrul în 
sine dispare, jar lumea experienţei absoarbe întreaga realitate. 

Nota şi paragraful au fost adăogate pentru a învedera 

originalitatea filosofiei transcendentale, confundate cu idealis- 
mele precedente de (Garve, recenzentul „Criticii raţiunii pure”, 
Fr. Jacobi şi Mendelssohn. Concepţia lui Kant nu e nici ide- 
alismul dogmatic (mistic) al lui Berkeley, pentru care corpurile 
(spaţiile) sunt idei subiective, cum sunt colorile, sunetele, 
etc. — interpretare respinsă de Kant în Estetică (mai ales 
în Prolegomena) — nu e nici idealismul problematic al lui 
Descartes, pentru care numai eul e nemijlocit sigur, pe când 
corpurile, în sine reale, sunt cunoscute indirect şi de aceea 
rămân nesigure. Kant răstoarnă acest raport de siguranţă. lată 
prin ce argumentare ingenioasă: lumea simțului intern e supusă 
timpului, deci e schimbătoare; schimbarea însă nu e cunoscută 
decât prin comparare cu ceva constant. Cum însă în lăuntrul 
timpului nu se întâlnește nimic constant sau substanţial, trebue 
să ne referim la singura substanță, la cea materială, care stă 
la temelia lumii externe. Concluzia e: fără lumea sau expe- 
riența externă nu e posibilă nici lumea sau experienţa internă. 
Existenţa lumii externe e tot aşa de nemijlocit sigură ca și 
existența lumii interne. 

Dacă prin această argumentare Kant s'ar mărgini să aşeze 
pe acelaș plan și în cadrul „conştiinţei generice” cele două 
fenomene sau lumi, idealismul transcendental şi-ar defini mul- 
țumitor specificul său. Dar terminologia lui Kant e mult mai 
radicală. El vorbeşte aci de materie ca de o existență 
neatârnată de reprezentarea mea, expresie ce pare a, transforma 
materia (fenomenul) în „lucru în sine”. Pe când ediţia l-a 
înfățișa materia ca o simplă reprezentare în conştiinţă, în 
„Respingere” materia e o realitate ce condiționează repre- 
zentarea, ceeace înseamnă că realitatea externă e superioară 
celei interne, nu pe acelaș plan cu ea, necum inferioară, cum 
susține idealismul. K. Fischer conchide că ne aflăm în faţa 
unei literale contradicții cu idealismul transcendental (Op. cit. 
II, 577 şi urm.). Cu aceasta, tema Analiticii poate fi considerată 
ca rezolvată. Rămâne o serie de consideraţii finale care fac 
trecerea la ultima parte a logicii transcendentale, la dialectică. 

32. Fenomene și Noumene. Amfibolia raţiunii pure. Ana- 
litica a dovedit cum e posibilă o cunoştinţă sintetică a priori 
(prin pur intelect) a realităţii. Tot ce intelectul produce spon- 
tan, independent de experiență sau a priori, are întrebuințare 
numai în marginele experienţei. Categoriile sau conceptele pure 
ale intelectului nu au o întrebuințare „transcendentală”, Kant 
înţelege aci prin transcendental, abătându-se dela semnifica- 

ţia obişnuită, raportarea la „lucrul în sine”. Cunoștinţa noastră 
are ca obiect numai fenomenul sau realitatea secundară, pentru 
motivul, adesea relevat, că rațiunea umană nu poate creia decât 
reflexul realității, nu chiar realitatea. Altminteri ar fi o ra- 
țiune divină. Neputând creia însăș realitatea, cunoştinţa noastră 
o acceptă ca dată sensibilităţii. Orice cunoştinţă implică un 
conţinut, o intuiție, şi orice intuiție umană & receptivă, sensibilă. 
Lucrul în sine e prin esenţa lui inteligibil, căci e creiat de 
Intelectul suprem. Caracterul său inteligibil sau noumenal stă 
în calea cunoașterii lui. Dar dacă nu-l putem cunoaște, îl 
gândim cu necesitate, căci formele spontane ale intelectului co- 
respund Înteligibilului. Lucrul în sine e un „obiect de gândire”. 
Noumenul e ceeace nu se poate să nu existe. Un noumen 
care nu există este o absurditate, e un „obiect de gândire” care 
nu e gândit. Conceptul de „lucru în sine” ny conţine nicio con- 
tradicție. 

Există dar două feluri de obiecte: fenomene (mundus 
sensibilis) sau lucruri pentru noi și noumene (mundus intelli- 
gibilis) sau lucruri în sine. Kant păstrează neştirbită existența 
noumenului, a realităţii metafizice, fundamentul oricărui feno- 
men ca şi al conştiinţei în genere sau transcendentale. Lucrul 
în sine e alfa şi omega Criticii raţiunii pure. Lucrul în sing 
are întâi o semnificaţie negativă: el nu poate fi obiect de 
intuiție sensibilă. E un adevăr analitic. El are şi o semni- 
ficație problematică: poate fi, cum s'a văzut, obiectul unei 
intuiții intelectuale, al unei intuiţii creatoare pe care n'o poate 
avea decât „intelectul originar” al lui Dumnezeu. Pentru noi 
care nu posedăm decât un intelect discursiv, legat inevitabil 
de receptivitatea sensibilă, lucrul în sine rămâne în esenţa 
lui un X inaccesibil cunoștinței teoretice. Ca atare lucrul în sine 
e un „„concept-limită”” (Grenzbegriff), care îngrădeşte pre- 
tenția cunoștinței sensibile de a fi expresia singurei realităţi 
posibile, dar îngrădeşte şi pretenţia cunoștinței intelectuale de 
a creia obiectul ei şi deci de a-l cunoaşte adecvat. Kant 
nu recunoaşte omului o intuiție intelectuală sau un intelect 
intuitiv, cum vor admite apoi idealiştii Fichte şi mai ales Schel- 
ling, iar azi realistul Bergson. 

În anexa Analiticii, Kant se ocupă de „amfiboliile” (con- 
fuziile) săvârşite de metafizica lui Leibniz între reprezentările 
sensibile şi reprezentările intelectuale. Astfel de pildă Leibniz 
susține că monadele, realităţi absolute, se deosebesc datorită 
unui principiu intelectual, intern, pe când de fapt deosebirea 

monadelor e produsă de spaţiu şi timp (sensibil), care constitue 
principium individuationis. Deosebirea ca şi identitatea trebuesc 
aduse înaintea sensibilităţii, nu a intelectului, căci nu cunoaştem 
„decât fenomene, nu esențe inteligibile. Monadologia se des- 
tramă, dacă ţinem seama că substanța valorează numai pentru 
fenomene, nu şi pentru lucruri în sine. Aceeaş observaţie se 
aplică la corelatele: intern-extern, formă-materie. 

În rezumat, cunoştinţa se desfăşoară pe două trepte: 

a) Sensaţiile amorfe, produse de afectarea sensibilităţii 
(nu a organelor sensoriale) de către lucrul în sine, ne sunt 
date. Ele sunt primite numai fiindcă raţiunea posedă intuițiile 
pure, spaţiul şi timpul; prin această primire sensaţiile sunt 
aşezate în raporturi de coexistență (spaţiale) şi de succesiune 
(temporale). Rezultatul primirii sunt „percepțiile” sau apa- 
rițiile (Erscheinungen) subiective, fără unitate, legalitate şi 
obiectivitate, deci un pur „,multiplu”. 

b) Intelectul spontan prin funcţia sa de sinteză uneşte 
după regule percepțiile, dându-le obiectivitate şi transformând 
astfel percepția în experiență. Sinteza are fundamentul ultim 
în unitatea sintetică a apercepției sau a conştiinţei de sine 
producătoare a 12 categorii, care prin mijlocirea schemelor tran- 
scendentale se transformă în patru feluri de principii a priori. 
Acestea prelucrează percepţia subiectivă în experienţă obiectivă. 
Pe scurt, legile conştiinţei au valoare obiectivă, întrucât ele 
constitue condițiile oricărei experienţe posibile sau întrucât ele 
impun naturii propria lor legislație. 

S'ar părea că ultimul cuvânt al Analiticii e reabilitarea 
sensibilităţii sau experienţei și deci respingerea, ca producă- 
toare de iluzii, a oricărei depășiri a experienţei prin gândire. 
Examenul critic al pretențiilor gândirii pure de a ajunge la 
transcendent alcătueşte a doua parte a logicii transcendentale, 
Dialectica transcendentală, pe care noi o despărțim de Ana- 
litică, pentru bunul cuvânt că ea iniţiază un nou 'spirit şi 
aşează prima piatră a unei clădiri ce se vrea mai durabilă: 
noua metafizică a acțiunii. 


C. Teoria suprasensibilului. Justificarea 
nouii metafizici: realismul libertăţii. 


I. Dialectica transcendentală. 


33. Critica raţiunii pure avea să răspundă la întrebarea 
fundamentală: cum sunt posibile judecăţile sintetice a priori 

sau cum putem cunoaşte realitatea numai prin pură gândire, 
fără ajutorul experienţei. Era însăş problema metafizică. Kant, 
stăruind pe linia metafizicii tradiţionale, putea să afirme o 
cunoaştere prin „rațiune pură” a lucrului în sine, a realităția 
absolute. Rezultatul afirmației ar fi fost degradarea celorlalte 
ştiinţe: metafizica e posibilă ca ştiinţă numai dacă matematica 
nu face din fizică o ştiinţă apodictică. Newton arătase însă 
că putem obţine prin matematică o cunoștință sigură a lumii 
fizice, a sensibilului sau empiricului. O astfel de cunoștință 
e posibilă, dacă raţiunea se aplică la experienţă. Şi raţiunea 
se poate aplica la experienţă, dacă ea e numai o formă ce 
reclamă un, conţinut empiric (sensaţiile). Rațiunea teoretică 
era astfel redusă la o formă a priori; această reducere era 
singurul mijloc de a legitima ştiinţa apodictică a empiricului. 

Dar tocmai prin acest apriorism formal, obiectul — con- 
diționat de gândire — suferea o degradare, propice metafizicii, 
anume, devenea un fenomen. Faţă de realitatea în sine, obiectul 
empiric are idealitate transcendentală. Dacă ştiinţa empiricului, 
fizica, ar pretinde să exprime însăş natura lucrurilor, cum 
crede materialismul, ea ar înceta de a fi necesară sau apodictică, 
pentru simplul motiv că experienţa nu e necesară. Fizica e 
sigură, dacă e opera gândirii; fiindcă e opera gândirii, e fe- 
nomenală;fiindcă e fenomenală, ea presupune o sferă supra- 
sensibilă. Aceasta e încheerea Analiticii. 

Prin esenţa ei, metafizica are ca obiect zona suprafe- 
nomenală, nesensibilă. Din desfăşurarea de până acum a des- 
baterii critice urmează neapărat că metafizica nu poate fi 
o ştiinţă apodictică. Nu fiindcă n'ar avea un obiect corespun- 
zător, ci fiindcă nu dispune de o cunoaștere a acestui obiect, 
cel puţin, nu dispune de o cunoaştere pur teoretică. Vom 
vedea că şi acest punct central sufere la Kant o îngrădire. 
Cu toate acestea metafizica tradiţională, reprezentată de Wolff, 
pretindea că posedă cunoștințe, superioare în siguranță, celor 
de fizică. Impotriva acestei pretenţii se ridică, acum, Kant. 
Dar el nu urmărește atât ruinarea metafizicii raţionaliste; 
aceasta era de mult o ruină. În locul ei se ridicase, cu aparenţa, 
unei concepţii mai sigure, materialismul, naturalismul ateist. In 
realitate, Kant combate această formă de metafizică, demon- 
strând că şi această teorie, ca orice altă teorie metafizică (d. 
p. spiritualismul) e tot aşa de greşită. Pe Kant, drept vor- 
bind, nu-l preocupa respingerea metafizicii în genere (spiri- 
tualistă sau materialistă), ci descoperirea mecanismului ce pro- 

voca iluzia speculativă în metafizică. De ce vechea metafizică 
nu putea să fie exactă? Rezultatul examenului critic nu e des- 
fiinţarea, ci noua justificare a sferei inteligibile. Există în 
noi o imediată respingere a materialismului şi o întărire a 
suprasensibilului: e voinţa liberă care ascultă nu de ceeace este, 
ci de ceeace trebue să fie, de legea morală. Desvăluirea iluziei 
metafizice e tema dialecticii transcendentale; fundarea metafi- 
zicii pe morală e schițată în ultima parte a Criticii raţiunii 
pure, în „teoria metodelor”, şi desăvârşită în operele următoare. 

a) Iluzia dialectică. Adevărul stă în acordul dintre gân- 
dire şi sensibilitate. Gândirea e dar izvor de adevăr numai 
în cadrul experienţei. Eroarea sau iluzia stă în dezacordul dintre 
intelect şi sensibilitate, dezacord pricinuit fie de întinderea 
gândirii dincolo de sensibilitate, fie de influenţa covârşitoare a 
sensibilităţii asupra gândirii. Există așadar o justă şi o greșită 
întrebuințare a gândirii. Justa întrebuințare a fost tema Ana- 
liticii sau a logicii adevărului. Pentru acelaş Aristoteles, gre- 
şita întrebuințare se cheamă dialectică sau logica iluziei. Dia- 
lectica transcendentală cercetează iluzia transcendentală. 

Iluzia transcendentală rezidă în amestecul dintre necesi- 
tatea subiectivă a sintezelor categoriale cu necesitatea obiectivă 
din determinarea lucrului în sine. In alţi termeni, gândirea cade 
în iluzie oridecâteori dobândeşte o întrebuințare transcendentă 
în loc de cea imanentă (empirică), adecvată capacităţii ei. 
Iluzia, odată descoperită, poate fi ocolită, dar nu poate fi 
suprimată, de oarece nu e arbitrară, nu e adecă o iluzie a 
insului, ci o iluzie a raţiunii. Iluzia emană dintr'o dialectică 
„naturală şi inevitabilă” a raţiunii pure. Dece iluzia e ine- 
vitabilă? 

Rațiunea e facultatea supremă a cunoștinței umane; ea 
dă acesteia unitatea definitivă, sinteza finală. (Din punct de 
vedere psihologic, raţiunea aparține ca şi intelectul apercepției). 
Dacă intelectul e facultatea de unire a fenomenelor prin regule, 
rațiunea e facultatea de unire a regulelor intelectului sub 
principii. Rațiunea continuă şi desăvârşeşte sinteza fenomenelor 
începută de intelect. Se impune aci o precizare. Rațiunea ca 
funcţie de unificare totală nu se aplică la intuiţiile sensibile, 
ci la intelect şi regulele sale, pentru a le raporta la principii 
superioare de cunoaştere. In ce fel? 

Ca şi intelectul raţiunea are o întrebuințare formal logică 
şi o întrebuințare rèalä. Sub raport logic raţiunea e încă mai 
discursivă de cât intelectul. Ea este facultatea raționamentelor 

mijlocite, deosebite de cele nemijlocite ale intelectului. Ter- 
menul de raționament e limitat la aceste conchideri mijlocite 
(din două cunoştinţe conchidem o a treia). Ele procedează aşa: 
dată fiind concluzia sau condiționatul (,,Cajus e muritor”), 
căutăm premisa generală sau condiția („toţi oamenii sunt mu- 
ritori ). Rațiunea e dar trecerea dela cunoştinţe date la prin- 
cipii tot mai generale până la cele supreme. Remarcăm aci un . 
înțeles special al raţionamentului: dela concluzii la premise, 
nu dela premise la concluzie sau deducţia, cum se înţelege de 
obiceiu raţionamentul. Kant cunoaşte desigur şi acest din urmă 
procedeu, dar, cum vom vedea, îl socoteşte principalul motiv 
al erorilor metafizice. 

În afară de întrebuinţarea logic-formală, raţiunea are şi 
o întrebuințare reală, a cărei valabilitate se află în discuţie. 
Întrebuinţarea logic-formală, constă în regresul dela cuno- 
ştința condiționată (concluzie), la cunoştinţa ce condiționează 
(premise) şi tot aşa mai departe până la o premisă supremă. 
Principiul raţiunii caută condiţia ultimă sau Necondiționatul, 
care unifică desăvârşit cunoștința totdeauna condiționată a inte- 
lectului. Intrebuinţarea reală are ca temă: dacă e dat condiţio- 
natul, e dată şi întreaga serie a condiţiilor. Seria totală a con- 
dițiilor este Necondiţionatul sau Absolutul, care nu poate fi 
obiect de experienţă, căci Totalitatea experienţei nu este ea 
însăş de ordin empiric. Principiul raţiunii e sintetic, pentru 
următorul motiv: un condiţionat implică analitic numai condiţia 
lui, nu însă o condiţie ultimă sau un Necondiţionat. Noutatea 
sau sinteza e transcendenţa necondiţionatului față de expe- 
rienţă, care rămâne în condiţii ce merg la infinit. Problema 
dialecticii e aceasta: conţine oare raţiunea sinteze a priori 
şi în ce constă acele sinteze? E întrebarea corespunzătoare 
deducţiei metafizice sau constatării unei stări de fapt. De- 
ducţia transcendentală cade aci, deoarece raţiunea metafizică 
sau dialectică nu e o condiţie a experienţei ca, intelectul! (cate- 
goriile). Prin metafizică nu explicăm constitutiv lumea em- 
pirică. 

b) Necondiţionalul: Ideea. Raţionamentele dialectice con- 
chid dela cunoscut la un altceva, despre care n'avem cunoştinţă 
şi căruia totuş îi acordăm realitate absolută printr'o sofisticărie 
inerentă raţiunii. Conceptele conchise ale raţiunii sunt transcen- 
dente experienţei, fiindcă vor să exprime esenţa lucrurilor, nu 
simple fenomene, Conceptele raţiunii sunt numite de Kant 
Idei, nu în sensul banalizat de empiriştii englezi (orice conţinut 

de conştiinţă), ci în acela, renovat de Kant, al lui Platon 
(concepte ce depăşesc nu numai sensibilitatea dar şi intelectul, 
inărginit la sensibilitate). 

Ca fir conducător în descoperirea Ideilor, critica se ser- 
veşte de felurile tradiționale ale raţionamentului, cum în Ana- 
litică s'a orientat după felurile de judecăţi: raţionament cate- 
goric (format din judecăţi categorice), raţionament ipotetic 
(premisa majoră e o judecată ipotetică), raționament disjunctiv 
"(premisa majoră e o judecată disjunctivă). Se ştie că raţiunea 
caută „seria totală a condiţiilor” unui condiţionat adecă Necon- 
diționatul sau Absolutul. Rațiunea poate proceda în două fe- 
luri: a) prosilogistic sau regresiv, dela condiţionat la condiţii 
tot mai universale; b) episilogistic sau progresiv, dela condiţia 
universală la condiţionatul concret. Acest din urmă procedeu 
este deducţia propriu zisă, atribuită de obiceiu raţiunii, însă 
deducţia nu duce la niciun rezultat, căci ea presupune că 
seria totală a condițiilor este dată, pe când seria totală e în 
devenire. Dimpotrivă, procedeul regresiv, care porneşte dela 
condiţionat, cere numai o totalitate în devenire, un Necondi- 
ţionat, care nu e dat, ci e o temă. Pe scurt, totalitatea nu e 
valabilă a parte post (dela principii la consecinţe), ci a parte 
ante (dela consecinţe la principii). Acest din urmă procedeu 
e uzul adevărat al raţiunii, uz inspirat de Newton, nu acela 
deductiv, „sintetic”, al metafizicii raţionaliste, matematice. 

Raționamentul categoric, care raportează un predicat la 
un subiect, duce la unitatea subiectului gânditor, la Necondi- 
ționatul subiectiv, care e Ideea de suflet. Universalul obiectiv 
se subîmparte în două: obiectul ca fenomen şi obiectul ca 
totalitate a lucrurilor. Raționamentul ipotetic, care cuprinde 
elemente ce se determină unul pe altul, duce la unitatea seriei 
de condiții pentru fenomene, la Ideea de Univers ca întreg. 
În sfârşit, raţionamentul disjunctiv, în care coexistă elemente 
diverse, duce la unitatea tuturor obiectelor de gândire, la 
necondiţionatul universal care e Ideea de Dumnezeu, la Funda- 
mentul tuturor existenţelor. 

Aceste trei idei susțin cele trei discipline raționale, care 
alcătuesc metafizica specială a şcoalei lui Wolff: psihologia 
rațională, cosmologia rațională şi teologia raţională. Metatizica 
lui Wolff devine la Kant eterna metafizică a Raţiunii însăş. 
O astfel de identificare artificială are ca temeiu deducerea 
forțată a celor trei Idei din raționamente. Incă mai mult 

decât la categorii. scoase din judecăţi, apare nefirească dedu- 
cerea Ideilor din felurile de raționamente. 

Raţionamentele din cele trei ştiinţe sunt dialectice, adecă, 
iluzorii. Vom avea trei clase de sotisme inconștiente, de iluzii 
inevitabile ale raţiunii. In psihologie raţionamentele dialectice, 
încercând să determine esenţa sufletului, se prezintă ca para- 
logisme sau sofisme spontane. In cosmologia raţională raţiona- 
mentele duc la antinomii; raţiunea, oridecâteori vrea să deter- ` 
mine universul ca totalitate, cade în contradicţie cu ea însăş. 
In teologie iluzia ne impune Idealul raţiunii pure, sau Dum- 
nezeu, adecă perfecţia cea mai mare care poate fi gândită. 
Tema dialecticii transcendentale e rezolvarea sau înlăturarea 
acestor false raționamente. 

34. Psihologia rațională şi paralogismele raţiunii pure. 
Psihologia raţională are ca „singur text”, din care deapănă 
tonte cunoştinţele ei, acel „eu gândesc”, expresie a unităţii 
de apercepție. Deoarece acest „text? e pur sau neempiric, 
tot ce se deduce din el ar urma să fie raţional sau a priory, 
Ce şi cum se conchide fals din conceptul de subiect logic? 
Avem patru paralogisme transcendentale. a) Fiindcă eu sunt 
subiectul tuturor gândurilor mele, urmează că sunt subiect ne- 
condiționat sau substanță: sufletul e o substanță. Din sub- 
stanțialitate decurge imaterialitatea sufletului, deoarece sufletul 
e dai direct numai simțului intern. b) Fiindcă multiplul re- 
prezentărilor mele e îmbrăţişat de unitatea apercepţiei, sufletul 
e calitutiv simplu. Din simplicitate decurge incoruptibilitatea 
sau nemurirea lui; numai compusul se distruge. c) Fiindcă 
apercepia sau conştiinţa de sine este identică numeric, în 
orice timp, sufletul este o unitate sau identitate cu sine. Din 
identitateu numerică decurge personalitatea sufletului. d) Fi- 
indcă eu mă cunosc nemijlocit, existența mea e sigură, pe 
când existenţa lumii externe e problematică şi o: cunosc indirect, 
prin reprezentările mele. Decurge de aci o acţiune reciprocă a 
sufletului «u corpurile. E problema raporturilor dintre suflet 
(spirit) şi materie. 

Toate aceste raționamente sunt paralogisme sau forme 
ale sofismei numite quaternio terminorum sau figurae dictionis: 
simpla reprezentare fără niciun conţinut a eului, despre care 
nici măcar nu pot spune că e un concept, pura conștiință de 
sine ce însoyeşte reprezentările mele, este transformată într'o 
existență. Priu urmare, eul (termenul mediu) e luat în cele 
două premise în două înţelesuri diferite, odată ca realitate 

(substanţa), altă dată, ca simplă condiţie logică sau subiect 
vid al gânduriior mele. Raționamentul are dar patru termeni 
în loc de trei. 

Kant a oferit două versiuni ale „„Paralogismelor”. În 
ediția l-a versiunea e mai desvoltată, mai îndrăsneaţă; în a 
doua se adaogă polemica cu M. Mendelssohn privitoare la 
„persistența sufietului” şi simplicitatea lui. Mendelssohn sus- 
ținea în al său „Phaedon sau despre nemurirea sufletului” 
(1767) că persstența după moarte a sufletului nu e asi- 
gurată, dacă sufletul e socotit simplu, numai fiindcă nu are 
părți şi deci nu se descompune. Sufletul ar putea pieri prin 
anihilare sau stingere treptată, nu prin descompunere. Men- 
delssohn se sileşte a respinge şi această obiecţie, care înfăţişa 
sufletul ca o existenţă fragilă. Pentru Mendelssohn, o exis- 
tență simplă, neavând părți, nu poate să scadă treptat-treptat, 
oarecum, bucată cu bucată, aşa încât la un moment dat, tot 
scăzând, să dispară în nimic. 

Kant îşi dă seama de seriozitatea argumentării, ca şi a o- 
biecţiei, şi răspunde astfel. Recunoaşte provizoriu că sufletul nu 
are părţi exterioare unele altora, deci că nu posedă mărime ex- 
tensivă — ca atare e simplu — însă nimic nu ne opreşte a-i 
atribui o mărime intensivă sau grade de conştiinţă (realitate), 
care pot scădea treptat până la zero. Astfel pretinsa sub- 
stanță e redusă la nimic, nu prin descompunere, ci prin con- 
sumare. Putem astfel concepe ipotetic o consumare a sufle- 
tului părinţilor, în măsura ce se transmite la copii. Toată 
dovada kantiană stă sau cade, după cum primim sau nu deter- 
minarea sufletului ca mărime intensivă, aşa cum a încercat azi 
Bergson. Aceasta despre primul paralogism. 

Cum celelalte trei paralogisme au o construcţie lesne de 
înţeles, vom stărui asupra celui din urmă şi concluziilor sale 
referitoare la problema raportului dintre spirit şi materie. Kant 
respinge enunţul cartesian că eul, cunoscut nemijlocit, are o 
existenţă mai sigură de cât lumea corporală. Idealismul transcen- 
dental e totodată şi un realism empiric: lumea externă e reală 
şi dată nemijlocit percepției externe, însă e fenomenală. Pentru 
acest idealism nu există deosebire între corp (dat simțului extern) 
şi suflet (dat simțului intern). Ambele sunt date, din punct 
de vedere empiric, deopotrivă de nemijlocit. În acest chip 
sunt înlăturate cele două idealisme: cel dogmatic al lui Ber- 
keley (nu există corpuri) şi cel problematic sau sceptic al 
lui Descartes (existenţa materială nu e nemijlocit sigură). A- 

devărul pledează pentru dualismul fenomenelor. Dualismul me- 
tafizic (dogmatic) este tot aşa de greşit ca şi pneumatismul 
(spiritualismul) şi materialismul. Căci toate aceste doctrine 
consideră fie ambii termeni, fie pe unul din ei, ca lucru în 
sine. Fundamentul fenomenelor (intern sau extern) nu e spiritul 
(gândirea) sau materia (întinderea), ci un ceva cu totul ne- 
cunoscut. 

Astfel, pentru Kant, filosofia scapă de marile greutăţi 
ridicate de dualismul metafizic: cum pot sta în raport reciproc 
două substanţe eterogene. Soluţia critică admite, nu două sub- 
stanțe, ci două feluri de fenomene în cadrul aceleeaş conştiinţe. 
După opinia noastră, fenomenalismul critic nu rezolvă greu- 
tățile; ele rămân intacte şi la fenomene. Sufletul şi corpul 
continuă a avea naturi specifice, independent de consideraţia 
că suni lucruri în sine sau fenomene. 

Kant însuş a cercetat de aproape deslegările posibile 
ale problemei psihofizice. Dialectica îşi pune în acest cadru 
trei întrebări: comunitatea sufletului cu un corp organizat în 
cursul vieţii (problema psihologică propriu zis); începutul acestei 
comunități înainte de naştere (preexistenţa sufletului); sfârșitul 
comunității după moarte (postexistenţa sufletului). Dificultă- 
țile acestor întrebări, eminent metafizice, decurg din aceeaş 
iluzie care ipostaziază fenomenul în lucru în sine. Materia 
e tot o reprezentare (fenomen) ca şi sufletul, dar ambele 
fenomene sunt cuprinse în aceeaş conștiință generică (nu indi- 
viduală) . 

Rămâne insolubilă, constată cu adâncime Kant, doar o 
singură întrebare: cum e posibilă o intuiţie spaţială (lumea 
corporală) într'un subiect gânditor. E aci un nonsens, care ar 
fi putut să oprească pe Kant de a merge până la idealismul 
transcendental. Examinând deosebitele deslegări dogmatice, Kant 
respinge deopotrivă teoria ocasionalistă (asistenţa supranaturală) 
şi aceea a armoniei prestabilite (Leibniz), ambele formulate 
pentru a evita acţiunea reciprocă sau ipoteza lui influxus physicus 
(Descartes). El însuş primeşte conceptul de „influenţă fizică”, 
sub cuvântul că greutăţile lui cad, dacă e aplicat la fenomene: 
am avea o „influenţă fizică” între două feluri eterogene de 
reprezentări, reprezentarea corpului şi a sufletului. Notăm că 
întrun pasagiu din Critica raţiunii pure Kant, admițând di- 
stincţia fenomenală a sufletului şi corpului, lasă deschisă po- 
sibilitatea identităţii lor reale. E aci o soluţie monistă, înrudită 
cu aceea a lui Spinoza şi relevată de A. Riehl. In ce priveşte 

celelalte două chestiuni — sufletul înainte de naștere și după 
moarte — ele sunt îndepărtate ca nedemonstrabile, de oarece 
conexiunea dintre suflet și corp e aceea dintre două fenomene 
sau conţinuturi de experienţă. Orice depăşire a experienţei e 
rodul iluziei. 

Critica paralogismelor trece drept piesa cea mai resistentă 
a Dialecticii; ea pare a fi dat psihologiei raţionale o lovitură 
mortală. Noi am arătat că fenomenalismul nu face decât să 
transpună problema pe alt plan, nu să o rezolve. Discuţia 
kantiană a avut însă şi două rezultate bune: a fost un îndemn 
pentru studiul empiric al sufletului și a arătat în ce direcţie 
are să se desvolte psihologia empirică: sufletul empiric este 
proces, actualitate, nu substanţă. Kant pune bazele psihologiei 
actualiste sau anti-substanţialiste. În adevăr, spune Kant, simţul 
intern are faţă de cel extern o semnificativă notă specifică. 
Din conceptul de corp, ca existenţă întinsă şi impenetrabilă, 
putem' scoate propoziţii a priori, cum vom arăta; nu putem scoate 
însă propoziţii a priori din acela de suflet. Această deosebire 
se datorește faptului că fenomenul extern comportă persistenţă 
sau conservare — e materia — pe când fenomenul intern, 
supus timpului, cunoaşte numai devenire, proces, schimbare fără 
persistență. Există o filosofie a priori a naturii, nu însă una 
a sufletului. 

Izbitor la paralogisme e că iluzia transcendentală se des- 
făşoară într'o singură direcţie, în aceea a spiritualismului (sub- 
stanță, simplicitate, personalitate), nu şi în aceea a materia- 
lismului. Kant respinge materialismul indirect, subliniind că 
şi el se referă la lucrul în sine, nu la fenomene. De relevat 
e de asemenea că obiectul psihologiei raționale e transcendent 
experienței, cu toate că punctul de plecare al psihologiei e 
interiorul, care e dat nemijlocit. Caracterul de transcendenţă 
e însă mai pronunţat în teologia raţională (Divinitatea). In 
schimb cosmologia raţională porneşte dela lyme sau univers 
ca fenomen şi rămâne în acest cadru. Tocmai de aceea în cos- 
mologie iluzia se manifestă sub forma de paralogisme con- 
tradictorii sau antinomice. 

35. Cosmologia raţională şi antinomiile rațiunii pure. În 
cosmologie raţiunea alunecă inevitabil în contradicţie cu sine, 
într'o antitetică naturală, în antinomii, adică în propoziţii con- 
tradictorii, aparent dogmatice, având egală putere demonstra- 
tivă. Rațiunea e izvorul antinomiilor sau al conflictului tran- 
cendental cu sine însăş, dar ea posedă şi mijloacele rezolvării 

lui critice, ocolind deopotrivă descurajarea sceptică şi oarba 
încredere dogmatică. 

Am văzut că raţiunea cere o sinteză absolută, o totalitate 
a condiţiilor, un Necondiţionat. Categoria cauzalității este astfel 
extinsă dincolo de orice experienţă şi devine o Idee care sus- 
ține că, dacă e dat condiţionatul, e dată şi totalitatea seriei 
de condiţii sau Necondiţionatul. Ideea cosmologică porneşte 
dela universul fenomenal şi caută totalitatea condiţiilor lui. Ideea 
cosmologică se subdivide în patru alte Idei secundare, după 
numărul categoriilor: cantitatea sau spațiul şi timpul; calitatea 
sau materia; relaţia sau cauzalitatea; modalitatea sau existenţa 
contingentă a lumii. Punctele de vedere din cele patru Idei 
cosmologice sunt felurite: la spaţiu şi timp sunt limitele lumii; 
la materie e divizibilitatea lumii; la cauzalitate este apariţia, 
procesul, lumii; la contingenţă e dependența lumii. Toate; aceste 
Idei se referă la Necondiţionat. În primele două necondiţionatul 
este matematic, iar Ideile sunt în sens restrâns „concepte cos- 
mice”: în celelalte două necondiţionatul este dinamic, iar Ideile 
sunt „concepte transcendente ale naturii”. 

Răspunsul la fiecare din cele patru Idei este dat totdea- 
una sub formă antitstică, adică e alcătuit din două propoziţii 
contradictorii şi deopotrivă de tari. Care e izvorul acestui 
conflict al raţiunii? Necondiţionatul e luat în două înţelesuri: 
sau e o parte a seriei, faţă de care celelalte părţi se subordonează 
ca condiţionate (tezele) sau e totalitatea seriei şi atunci necondi- 
ționatul e întreaga serie (antitezele). În primul caz seria are 
limite şi regresul este împlinit (tezele); în cazul al doilea seria 
nu are limite şi regresul nu e împlinit (antitezele). Antagonismul 
transcendental decurge din faptul că Ideile trebue să satisfacă 
şi intelectul sintetizat şi raţiunea care sintetizează. De aceea, 
Ideile, dacă convin raţiunii, sunt prea mari pentru intelect, sau 
dacă convin intelectului, sunt prea mici pentru rațiune. 

a) Finit-infinit. Teza: lumea are un început în timp (e 
creiată) şi o limită în spaţiu. Dovada: dacă n'are un început 
şi o limită, trebue să admitem serie infinită şi totuş actual 
dată; sau o serie infinită încheiată e o contradicţie, e o serie 
finită şi infinită în acelaş timp. Antiteza: lumea n'are început 
în timp şi limită în spațiu, deci e infinită. Dovada: dacă ar 
fi finită, ar trebui să-i premeargă un timp gol şi să fie în- 
văluită de un spaţiu gol. Dar într'un timp gol nu apare nimic, 
iar un spaţiu gol e tot una cu neantul. 

b) Simplu-compus. Teza: orice substanță compusă e al- 

„cătuită din părți simple; nu există nimic care să nu fie sau 
simplu sau compus din simplu. Dovada: altminteri, suprimând 
«compoziţia, nar mai rămâne nimic, deci, din două una, sau 
nu putem suprima compoziţia sau admitem elemente simple. 
Primul caz e imposibil, căci orice compoziţie e accidentală. Nu 
rămâne decât să primim elementul simplu. Antiteza: niciun 
«compus din lume nu e format din părți simple-şi nu există 
absolut nimic simplu în lume. Dovada: orice substanţă există 
în spaţiu şi ca atare e divizibilă sau compusă; părți nespaţiale, 
cum credea Leibniz, nu sunt reale; tot ce e real se supune con- 
ediției comune a spaţiului: divizibilitatea infinită. 

c) Cauzalitate determinată (determinism) — cauzalitate 
prin libertate (indeterminism). Teza: cauzalitatea după legi 
nu e suficientă pentru a explica fenomenele naturii. E nevoe 
“să introducem şi o „cauzalitate liberă”. Dovada: fără o cau- 
«zalitate prin libertate care produce un prim început, seria in- 
finită a cauzelor rămâne necompletată şi astfel e nesatisfă- 
cută cerința unei integrale determinări cauzale. Antiteza: nu 
există libertate, ci totul se întâmplă în lume numai după legile 
naturii. Dovada: un prim început introduce incoerenţa în na- 
tură şi suprimă noțiunea de univers, care nu poate fi conceput 
„decât sub forma de conexiune neîntreruptă a cauzelor şi efec- 
telor sau sub forma de legalitate. 

d. Necesitate-contingenţă. Teza: există în lume, fie parte 
a ei, fie cauză a ei, o existenţă necesară. Dovada: fără o exis- 
“stenţă absolut necesară nu se poate explica nicio schimbare, 
căci orice schimbare presupune o condiţie; aceasta altă con- 
«dițe şi aşa mai departe până la un Necondiţionat. Altminteri, 
schimbările, rămânând nedeterminate deplin, ar apărea ca un 
vis fugitiv. Existenţa absolută trebue să fie în lume, altfel 
nar putea-o determina. Lumea e de aceea contingentă. Anti- 
teza: nu există nicăeri o existenţă absolut necesară, nici în lume 
nici în afară de lume, ca fiind cauza ei. Dovada: o existenţă 
necesară în lume întrerupe înlănţuirea strict determinată a fe- 
nomenelor. Dar poate existenţa necesară e totalitatea seriei. 
Nici' aceasta, căci nu e posibil ca seria fenomenelor să fie 
-contingentă în parte şi necesară ca totalitate. Existenţa ne- 
cesară nu poate fi nici în afară de lume, fiindcă, îndată ca 
începe a lucra, se situiază în timp, deci, în lume, şi atunci 
avem cazul precedent. E vădită înrudirea celui de al patrulea 
conflict cu cel de al treilea. 

Rezolvarea conflictului transcendental. Problema antino- 

miilor are în evoluţia gândirii lui Kant o însemnătate relevată. 
de B. Erdmann şi A. Riehl, etc., şi consemnată de noi la 
locul cuvenit. Antinomia este un ferment de gândire, dar ea 
nu posedă şi puterea de a se depăşi. În cadrul antinomiei se 
dă o luptă dialectică, în care învinge partea care atacă, şi 
e învinsă aceia care se mărgineşte a se apăra. Dacă ţinem 
seama nu atât de valoarea logică sau de adevăr a celor două. 
partide ci numai de interesul nostru pentru ele, „constatăm 
o diferenţă considerabilă între teze şi antiteze. Tezele sunt 
inspirate de un avânt speculativ ce merge până la dogmatism, 
antitezele sunt susținute de empirism. Pentru Kant, reprezentantul 
tipic al tezelor e Platon, al antitezelor e Epicur. Tezele au de par- 
tea lor toate interesele: cel practic, de oarece creația (început 
în timp), simplicitatea (nemurirea), libertatea, Existenţa (Fi- 
inja) necesară, constitue temelia moralei şi religiei; cel spe- 
culativ, fiindcă tezele ne oferă o explicaţie definitivă a lumii 
şi ca atare satisface raţiunea; cel popular, fiindcă şi simţul 
comun găsește în ele un reazem solid. Antitezele nu au de 
partea lor interesul practic, fiindcă ele neagă conceptele fun- 
damentale ale religiei şi moralei; în schimb, satisfac interesul 
speculativ, fiindcă în cadrul lor intelectul se simte în largul său, 
adică rămâne în cercul experienţei, pe care o lărgeşte necon- 
tenit fără a rupe lanţul nesfârşit al cauzelor. Ca atare anti- 
tezele sunt un bun antidot contra pretențiilor dogmatice ale 
tezelor. În sfârşit, e curios că antitezele nu au sprijinul intere- 
sului popular, dornic de soluții dogmatice. 

Rezolvarea antiteticii sau conflictului stă în descoperirea 
concepției greşite ce stă la temelia antinomiilor. Înlăturând 
supoziţia lor, cade şi conflictul. Supoziţia greşită e confuzia 
dintre fenomen şi noumen, iar rezolvarea e deosebirea lor, deci, 
idealismul transcendental. In adevăr, conflictul se alimentează din 
următorul raționament dogmatic: dacă e dat condiţionatul, e dată 
şi seria totală a condițiilor (majora); sau condiţionatul, care 
e lumea sensibilă, e dat (minora); deci e dată şi seria inte- 
grală a condițiilor sau Necondiţionatul (concluzia). Acest ra- 
ționament e dialectic, fiindcă şi el conţine sophisma figurae 
dictionis: în premisa majoră condiţionat şi condiţie sunt apli- 
cate la lucrul în sine, şi atunci acesta e dat odată cu fenomenul 
(condiţionatul); în premisa minoră ambele sunt aplicate la 
fenomen, şi atunci totalitatea condiţiilor (Necondiţionatul) nu 
e ceva dat (gegeben), ci e o temă (aufgegeben), o sinteză empirică 
în continuă devenire. În majoră timpul e exclus; în minoră 

e implicat. Deci, termenul mediu e luat în două înţelesuri. 
Fenomenul e confundat cu lucrul în sine. Dacă presupunem 
că lumea e lucru în sine, atunci, nu pot fi adevărate şi tezele 
și antitezele; dacă socotim că lumea e fenomen ambele pot 
fi adevărate, însă pe planuri deosebite. 

Eşirea din conflict o aflăm în idealismul transcendenta! 
prin stricta despărțire dintre fenomen şi lucrul în sine. În 
primele două antinomii, numite ,„,matematice”, tezele şi antitezele 
sunt deopotrivă de false, căci şi finitul şi infinitul sunt pre- 
supuse ca absolut date, adică independent de reprezentarea 
noastră. Întrucât natura e determinată de conştiinţă, ea ‘nu 
poate fi dată absolut, nici finit nici infinit, ci e un regres 
continuu de fenomene, e ceva indefinit. Noul concept de in- 
definit e de acord cu capacitatea intelectului de a aplica neîn- 
trerupt la experienţă sinteza categorială. În celelalte două an- 
tinomii — numite dinamice, fiindcă legătura dintre condiţionat 
şi necondiţionat e aci eterogenă — tezele şi antitezele pot 
fi amândouă adevărate pe planuri deosebite. Tezele sunt va- 
labile pentru lumea inteligibilă (lucrul în sine), antitezele pen- 
tru lumea sensibilă (fenomen), soluţie care smulge admiraţia 
lui Schopenhauer. 

Deslegarea critică poate servi şi ca dovadă indirectă pen- 
tru idealitatea transcendentală a fenomenelor, fundată direct 
în Analitică. Dovada indirectă are forma unei dileme: dacă 
lumea e lucru în sine, ea e sau finită sau infinită. Am văzut 
că ambele sunt false, deci falsă e şi supoziţia ei. Urmează 
că lumea dată e fenomenală, că deci nu există în sine. 

Ideea cosmologică, asemenea celorlalte idei, îşi are izvo- 
rul în rațiune şi ca atare ea îşi păstrează valoarea, dacă e 
corectată sau just interpretată. Ideea cosmologică e ideea de 
totalitate a seriei de condiții. Înţelesul îndreptățit e acesta: 
Ideea nu e dată, ci e o temă (Aufgabe), o problemă, o regulă 
pentru ca intelectul să continue indefinit regresul în seria 
fenomenelor şi astfel să se apropie asimptotic de obiectul: 
acelei Idei. Ideea este un principiu regulativ, care nu ne 
spune ce există în sine sau e obiectiv, ci ce trebue să se 
întâmple în regresul fenomenelor, regres ce e o nevoe subiec- 
tivă. deea ca principiu regulativ cere continuarea neîngrădită 
a experienţei, pentruca nicio limită provizorie a experienţei 
să nu fie socotită ca absolută sau definitivă. Astfel Ideea do- 
Dândeşte rolul fecund de îndreptar pozitiv al experienţei. 

36. Teologia rațională şi idealul transcendental. Prin Ideal 

Kant înţelege, după pilda lui Platon, o Idee nu numai in con- 
čteto ci in individuo, adică o Fiinţă care realizează în chip 
desăvârşit o Idee. Rațiunea noastră posedă în ordinea practică 
astfel de ideale (d. p. idealul înţeleptului, idealul omului). 
Dar şi raţiunea teoretică gândeşte necesar un Ideal transcen- 
dental (prototypon), care întrupează toată perfecţia sau exi- 
stența — e Dumnezeu. Cum ajunge necesar raţiunea la acest 
concept? 

Orice lucru stă, în ce priveşte natura sa .particulană, 
sub principiul determinării complete, care cere raportarea acelui. 
lucru la toate predicatele posibile. Faţă de acest lucru unele 
predicate sunt afirmate, altele sunt negate. Ideea totalităţii pre- 
dicatelor posibile devine un ideal transcendental, căci totali- 
tatea predicatelor posibile e totalitatea existențelor (realităților) 
—  predicatele negative pot fi reprezentate, dacă le raportăm 
la predicatele pozitive sau materia tuturor posibilităților. Tota- 
litatea posibilităţilor e dar totalitatea realităților (omnitudo rea- 
litatis). Totalitatea realităţilor in individuo este o Fiinţă, căreia 
îi atribuim o existență perfectă (ens realissimum) şi ca atare 
e prototipul oricărei posibilități şi al oricărei realităţi. Con- 
chiderea dela posibil la real o cunoaştem din epoca pre- 
critică (Nova Dilucidatio şi Der einzig mögliche Beweis- 
grund). 

Această Fiinţă poate fi numită şi ens originarium, ens; 
entium. Dacă ipostaziem această Idee, acordându-i predicatele- 
de unicitate, simplicitate, etc., ajungem la conceptul de Dum- 
nezeu. Prin urmare, [dealul transcendental 'e conceptul de 
Dumnezeu ca obiect al teologiei raţionale. Rațiunea cere în: 
mod necesar, pentru a determina complet natura lucrurilor, 
numai ideea unei realităţi perfecte, nu cere însă ca să fie dată 
şi realitatea acelei idei. Teologia alunecă în iluzie de două; 
ori, întâi realizează, apoi personifică ideea. Mecanismul iluziei. 
e acelaş: price obiect empiric cere pentru determinarea lui 
totalitatea realităţii empirice. Teologia raţională transpune la 
lucrul în sine acest principiu ce valorează numai pentru ex- 
periență. “Transpunerea a fost înlesnită de însăş raţiunea, care 
caută unitatea sistematică a cunoștinței. În adevăr, regresul 
dela condiționat la condiţie cere, ca o stâncă neclintită, un 
final al regresului, ceva absolut necesar, un Necondiţionat uni- 
versal care susţine toate obiectele. Această necesitate absolută 
este deplin exprimată numai de Totalitatea realităţii, de Fi- 
ința absolută. 

Fiindcă în [Idealul transcendental accentul cade, împo- 
triva aparenţei terminologice, pe existență (realitate), preo- 
cuparea centrală a teologiei este demonstrarea existenței lui 
Dumnezeu. Kant reduce argumentele tradiționale la trei, după 
cum demonstrația sau porneşte dela experiență sau procedează 
a priori, luând ca punct de plecare conceptul, de Dumnezeu. Ex- 
periența la rândul ei e privită sub două aspecte: sau o ex- 
perienţă anumită (ordinea sau finalitatea lumii) sau o expe- 
rienţă nedeterminată (simpla existenţă a lumii). Primul argu- 
ment e cel fizico-teologic sau finalist, al doilea e cel cosmo- 
logic. Argumentul a priori e cel ontologic. Kant crede că nu pot 
exista mai mult decât trei argumente speculative, ceeace istori- 
ceşte nu este exact — argumentul moral este contribuția sa, 
cum se va vedea mai târziu. Din aceste trei argumente cel 
ontologic, care cuprindea întreaga metafizică raţionalistă, are 
cea mai mare însemnătate şi e presupus de celelalte două. Odată 
cu el se destramă toate argumentele secundare. 

Argumentul ontologic, formulat la începutul scolasticii de 
Anselm, respins la mijlocul scolasticii de Toma d'Aquino, e 
reluat la începutul erei noui de Descartes şi primit aproape de 
toți raţionaliştii moderni. Respingerea argumentului de către 
Kant e definitivă, cu toate rezervele lui Hegel. Argumentarea 
ontologică posedă aparenţa unei demonstraţii geometrice — aşa 
credea Descartes. Dacă definim pe Dumnezeu ca ens perfectis- 
simum sau realissimum, se înţelege că e o contradicție a gândi 
pe Dumnezeu ca neexistând, întocmai cum e contradictoriu 
a gândi că triunghiul nu are trei unghiuri. Eroarea argumentului 
stă în transformarea necesităţii de gândire în necesitate a lu- 
crurilor (existenţială). Din conceptul de „Fiinţă perfectă” de- 
curge doar că trebue s'o gândim ca existentă — existența e 
o perfecție — nu însă că şi există real. Din conceptul de 
Dumnezeu decurge necesar gândirea existenţei, nu însăş existenţa. 
Existenţa nu e o notă printre celelalte cuprinse în conceptul 
unui lucru. Eu am conceptul integral al unui lucru, chiar dacă 
acel lucru nu există. O sută de taleri reali nu cuprind con- 
ceptual mai mult de cât o sută de taleri posibili, iar dacă 
ar cuprinde, atunci conceptul de „100 taleri” n'ar fi complet. 
Existenţa aşadar se adaogă din afară conceptului, căci pro- 
poziţiile existentiale sunt toate sintetice. Pe scurt, existenţa 
nu e niciodată cunoscută a priori sau prin rațiune, ci prin 
experienţă. Experienţa e unicul criteriu al realităţii. 

Argumentul cosmologic, numit de Leibniz a contingentia 

mundi, se sprijine pe legea cauzalităţii, extinse la transcendent: 
orice proces din lume are o cauză; aceasta, fiind şi ea ac- 
cidentală, are de asemenea o cauză şi tot aşa mai departe, 
până ce seria cauzală din lume se sfârşeşte la o cauză absolut 
necesară. Cauza absolut necesară e determinată complet în predi- 
catul de realitate absolută. Universul (cosmosul) e deci depen- 
dent sau contingent; el presupune o Fiinţă absolut necesară, cauza 
universului. Argumentul cosmologic îşi scoate toată puterea din 
cel ontologic, pe care îl maschează. E drept, el pleacă dela expe- 
rienţă, dar raţiunea se ridică pe linia cauzelor la o cauză primă, 
absolut necesară ce închee regresul. Aceeaş rațiune scoate, 
întocmai ca în' argumentul ontologic, din conceptul de cauză 
necesară pe acela de Fiinţă reală. Cu o deosebire, argumentul 
ontologic procedează invers, dela Fiinţa absolut reală trece la 
Fiinţa absolut necesară. Eroarea argumentării cosmologice re- 
zidă în aplicarea principiului cauzal dincolo de orice expe- 
rienţă. Rațiunea, principiu de sistematizare a cunoștinței, are 
trebuința de a încheia seria cauzelor condiționate prin Ne- 
condiţionat, însă această trebuinţă e numai un principiu regulativ, 
care îngădue să introducem cea mai imare unitate sistematică 
în experienţă. Printr'o iluzie inevitabilă principiul regulativ 
devine constitutiv, adică Idealul devine o Fiinţă reală. 
Argumentul fizicoteologic sau finalist, apreciat de secolul 
al 18-lea, se bucură de indulgenţa lui Kant. Finalitatea din 
Jume e semnul unei Ințelepciuni supreme. Punctul iniţial al 
argumentării e o experienţă determinată, o proprietate a lumii: 
ordinea, armonia, frumuseţea. Rațiunea impune drept cauză 
a ordinei o Fiinţă în care se unesc toate perfecţiile. Kant 
recunoaşte că acest raționament e conform experienţei şi că 
poate fi o bună călăuză în explicarea armoniei din lume. 
Dar raţionamentul pretinde a avea o siguranță apodictică, deşi 
el nu poate dovedi că Fiinţa ordonatoare, simpla idee, e o 
realitate, fără a nu recurge la argumentul ontologic. Deci şi 
al treilea argument se vede constrâns a extrage existența din 
gândire. In afară de aceasta, argumentarea mai sufere şi de 
alte scăderi: a) se serveşte de o vagă analogie între produsele 
naturii şi ale omului, pentru a atribui şi originea celor dintâi 
tot unei cauzalităţi prin voință şi inteligență; b) ea desvălue 
numai cauza ordinei (formei) din lume nu şi a materiei, de 
aceea, cel mult, ea justifică existenţa unui Arhitect (Demiurg) 
al lumii, a cărui activitate finalistă e îngrădită de materia 
dată dinainte, nu a unui creiator care produce şi materia. 

Cauza proporţională ordinei din lume e o Fiinţă foarte pu- 
termică, foarte înţeleaptă, dar nu atotputernică şi atot înţe- 
leaptă. E vădit că în această parte, argumentul finalist se 
sprijine pe cel cosmologic sau al cauzalităţii. 

E de relevat că aci filosoful nu oferă singura fundare 
a finalității, pe care o va da în Critica judecății: finalitatea 
nu e un mod teoretic sau de explicaţie, ci un mod de a re- 
flecta contemplativ asupra fenomenelor, pentru a le pune de 
acord cu principiul inteligibil al libertăţii. Drept încheere, şi 
acest argument se destramă în faţa criticei, iar cunoaşterea 
existenței lui Dumnezeu e nulă şi neavenită. Principiul cau- 
zalității e valabil numai în sfera cunoştinţelor naturale (em- 
pirice), nu şi a celor speculative. Fiinţa supremă! sau intră în 
seria cauzală şi atunci e condiționată, sau e necondiționată şi 
atunci ese din sfera experienţei, rămânând acolo unde niciun 
raționament cauzal nu e valabil. Raționamentul cauzal, sin- 
tetic şi a priori, e posibil numai în cadrul experienţei. Cu 
toate acestea teologia e posibilă, fundată însă pe faptele, 
conştiinţei morale, nu pe rezultatele speculației sau purei 
teorii. Speculaţia are însă un rol însemnat: dacă nu do- 
vedeşte existenţa lui Dumnezeu, respinge totdeodată negarea 
existenței sale (ateism, deism) şi lasă loc liber pentru un 
nou gen de cunoştinţă: credința rațiunii practice. 

37. Anexa la dialectica transcendentală aruncă o lumină 
bruscă asupra „Ideilor sau conceptelor metafizice. Ea e în 
deosebi prețioasă prin noile contribuţii referitoare la adevă- 
rata funcție speculativă a Ideilor. Metafizica pătrunde astfel 

Cunoştinţa e pe toate treptele unificare. Intelectul uneşte 
multiplul intuitiv, raţiunea uneşte multiplul conceptual al in- 
telectului. Dar intelectul produce obiectul său şi de aceea el 
are o întrebuințare constitutivă şi imanentă; raţiunea numai 
ordonează conceptele şi de aceea întrebuințarea ei e regula- 
tivă. Ideea transcendentală e pentru intelect un scop, un focar 
imaginar; ea reprezintă unitatea integrală de care intelectul 
se apropie fără a o atinge vreodată. Ideea nu e dată, ci e 
o temă, o problemă, e un principiu ipotetico-subiectiv, nu un 
obiect transcendental. Ideea e un principiu euristic; la început 
ea făgăduia o lărgire a cunoştinţelor dincolo de experienţă; 
acum vedem că e un principiu călăuzitor care face posibilă 
cea mai mare ordine şi unitate sistematică în cunoştinţele in- 
telectului. 

Trebue precizat ce se înţelege prin întrebuinţarea regu- 
lalivă, rodnică şi indispensabilă, a Ideilor faţă de cea con- 
stitutivă, iluzorie. Întrebuinţarea constitutivă, privind Absolutul 
ca dat, recurge la deducţia matematică, dela axiome la con- 
secinţe, ca în metafizica raţionalistă. Filosoful deductiv, care 
procedează ca în matematică, creiază universul, asemenea lui 
Dumnezeu. El trebue să-şi recunoască un intelect intuităv. 
Întrebuinţarea constitutivă e numită de Kant ratio perversa, 
fiindcă răstoarnă raporturile normale: deea, care în mod 
legitim e un rezultat al regresului, e transformată ipostatic 
întrun principiu dat, întro realitate primordială, constatată 
axiomatic. Întrebuinţarea regulativă cere metoda regresivă în 
cunoaşterea Ideilor: pornim dela sensibil şi ne apropiem, treptat, 
asimptotic, de Idee. Metafizica e proces de cucerire, nu posesie. 
Cum remarcă Max Wundt, distincţia dintre procedeul valabil 
regresiv şi cel iluzoriu, progresiv, e de supremă importanţă. 
pentru a aprecia poziţia lui Kant față de metafizică. Ideea 
transcendentală e o ipoteză, în sens platonic, e o supoziţie 
perfectibilă, nu un rezultat definitiv (Op. cit. 227). 

Relevând caracterul inaccesibil în mod direct al Ideii 
— accesul e dar regresiv, prin apropiere — Kant subliniază, 
nu se poate mai bine, transcendența ei, nota ei specific meta- 
fizică. Dacă ar fi nemijlocit accesibilă, Ideea ar fi dată, şi 
ceva nu e dat decât în experienţă. Un dat neempiric. ep 
absurditate pentru Kant. Dar — se va riposta — Ideea are 
întrebuințare numai ca îndreptar al experienţei, are deci o 
întrebuințare exclusiv imanentă. Se uită că numai întrebu- 
inţarea, nu şi deea, este imanentă. Ideea rămâne strict trans- 
cendentă şi de aceea e o temă. Întrebuinţarea regulativă a 
Ideii consolidează metafizica mai mult decât întrebuințarea con- 
stitutivă a metafizicii deductive dinainte. Deducţia, depăşind 
limitele experienței, alunecă în iluzii şi oferă o falsă ştiinţă, 
de oarece pune raţiunea în veşnică contradicţie cu sine. În 
vreme ce postulatul regulativ de a extinde tot mai mult şi 
totodată de a unifica experiența, păstrează ldeii caracterul 
ei pur transcendent. E o funcţie complexă, pe care Kant 
na luminat-o totdeauna mulţumitor. 

Unitatea raţională nu e o cerință pur subiectivă, um 
simplu „principiu de economie”, ci o „lege a naturii”. Nu 
putem gândi Ideea, fără a-i atribui un obiect. Dincolo de 
funcţia logică, Ideea are una transcendentală. Am văzut însă. 
că o „deducție transcendentală” a Ideilor, ca în Analitică, 

nu e posibilă, fiindcă ele nu sunt propriu zis cunoştinţe. 
Cu toate acestea o referinţă la obiect e susținută de Kant 
şi la Idei. Referinţa e determinată de el prin conceptele 
de analogie, supoziție relativă, ca şi cum. Psihologia raţio- 
nală consideră fenomenele sufleteşti ca și cum ele ar decurge 
dintr'o substanţă psihică simplă, persistentă, etc. Cosmologia 
priveşte seria condiţiilor externe şi interne ca şi cum ea ar 
fi în realitate o totalitate infinită. In sfârşit, teologia soco- 
teşte conexiunea unitară a obiectelor ca şi cum ar fi depen- 
dentă de o Fiinţă creatoare, ca şi cum lumea ar fi întoc- 
mită finalist. De asemenea, Dumnezeu, care e deosebit de 
lume, poate fi conceput prin analogie cu obiectele empirice, 
dar conceperea analogică e numai regulativă. 

În deosebi aceste aprecieri au îndreptăţit interpretarea 
ficționalistă a lui H. Vaihinger. Dacă Ideile sunt privite 
numai ca şi cum ar fi adevărate, ele sunt şi rămân simple 
ficțiuni. Totuşi mai plauzibilă e altă interpretare: acel ca 
și cum nu se referă chiar la Idei, ci la determinarea lor cu 
ajutorul categoriilor. Nu chiar Ideea de Dumnezeu e ana- 
logică (ficţiune), ci determinarea ei. Ideea e totdeauna o- 
biectivă; numai determinările ei pot fi analogice. 

Ceeace e adevărat pentru Idei, e valabil şi pentru cele 
trei legi sau principii ale gândirii. În aceste principii Kant 
consacră metafizica leibniziană şi desvălue, rezemat pe ea, 
cele mai cuprinzătoare puncte de vedere ale raţiunii! în operația 
ei de sistematizare ultimă a cunoştinţelor: a) principiul omo- 
geneității, potrivit căruia natura cată a fi explicată prin cât 
mai puţine legi (entia non sunt multiplicanda praeter necesi- 
tatem) şi de aceea relevăm în natură omogeneităţile sau iden- 
btăţile generice; b) principiul specificării, potrivit căruia că- 
utăm, din contra, deosebirile cele mai exacte sau specifice 
ale lucrurilor (entium varietates non temere esse minuendas); 
c) se adaogă acestora un al treilea, care le uneşte, principiul 
continuității (lex continui in natura) şi care presupune o reală 
continuitate între specii şi o trecere nesensibilă dela unitatea 
omogenă la multiplicitatea specifică. 

E învederat că prima operă critică e departe de a se 
încheea cu negarea metafizicii. Ea menţine toate poziţiile me- 
tafizice, socotindu-le constitutive raţiunii. Problemele metafi- 
zice pot fi rezolvate, dacă dăm Raţiunii (Ideilor ei) între- 
buinţarea cea mai bună, care e regresivă şi regulativă. Dia- 
lectica transcendentală a stăruit mai mult asupra întrebuințării 

rele, care a compromis metafizica. „Cum aparența dialectică 
e aci nu numai înșelătoare după judecată, ci şi ademenitoare 
şi oricând naturală după interesul legat de judecată, şi va 
rămâne totdeauna aşa şi în viitor, a fost prudent de a redacta 
aşa zicând actele acestui proces pe larg şi de a le depune 
în arhiva raţiunii omenești pentru a evita pe viitor asemenea 
rătăciri” (Critica r. pure, trad. Brăileanu, p. 559). Dialectica 
transcendentală este şi o primă fundare pozitivă a metafizicii: 
Ideile ca principii euristice sunt determinabile analogic, com- 
parativ. O nouă etapă în justificarea metafizicii marchează 
teoria metodelor, a doua parte, cea mai redusă, dar nu cea 
mai puțin originală a Criticii rațiunii pure. 


II. Teoria metodelor. Metafizica fundată pe credința morală. 


38. Tema Criticii raţiunii pure a fost sistemul raţiunii 
sau totalitatea cunoştinţelor sintetice (obiective) şi a priori 
(prin pură gândire). Tema implică însăş posibilitatea me- 
tafizicii: a cunoaşte obiectul prin rațiune pură, nu prin ex- 
periență. Am străbătut până acum teoria elementelor ce al- 
cătuesc rațiunea pură: intuiții (Estetica), concepte (Analitica), 
ideile (Dialectica). Primele două elemente a priori (intuiţii 
şi concepte) sunt valabile obiectiv numai ca posibilități ale 
experienţei sau naturii. Datorită raţiunii, natura posedă nece- 
sitate şi universalitate, dar totodată suferă şi degradarea la 
treapta fenomenalității, care presupune un „lucru în sine” in- 
teligibil. In Dialectică lucrul în sine dobândeşte în Idei o 
primă determinare (spirit nemuritor, liber, Divinitate) însă cu 
totul regulativ, tocmai pentru a păstra Ideii transcendenţa sau 
independenţa de sensibil. Dar şi în cadrul uzului regulativ 
se admite o determinare pozitivă analogică sau ca și cum ar 
fi reală. Se excludea însă aplicarea deducţiei, care socotește 
Ideile ca date, asemenea lucrurilor sensibile, şi se accentua 
funcția de ideale sau scopuri, cu ajutorul cărora se dă cu- 
noştinței o desăvârşită sistematizare. 

Un sistem cere nu numai un material constructiv sau 
elemente ci o construire, iar construirea cere un plan sau o 
metodă, cu cari se îndeletnicește a doua și ultima parte a 
Criticii raţiunii pure. Teoria metodelor, în genere trecută cu ve- 
derea, conţine embrionar noua metafizică a credinţei, cum şi cele- 
lalte două critici. Pentru a răspunde la această temă, se cade 
întâi a întocmi regulele ce împedecă uzul greșit al raţiunii 
în facultăţile de cunoaştere pur teoretică; astfel se institue 

„disciplina rațiunii pure” (partea l-a). Avem după aceea să 
asigurăm regulele întrebuinţări valabile, regule ce alcătuesc, 
potrivit logicii, „canonul rațiunii pure” (partea 2-a). Urmează 
o schiță a părţilor ce compun sistemul raţional: „arhitec- 
tonica raţiunii pure” (partea 3-a) şi în sfârşit situarea is- 
torică a sistemului adevărat faţă de cele false: „istoria ra- 
țiunii pure” (partea 4-a). ` 

1. Disciplina rațiunii pure. a) Intrebuințarea dogmatică 
a rațiunii pure este marea rătăcire a filosofiei moderne dela 
Descartes până la Wolf. Ea constă în identificarea metodo- 
logică a matematicii şi metafizicii. Kant revine asupra a- 
cestei capitale confuzii, relevate încă din 1764 (Untersuchun- 
gen ùber die Deutlichkeit), arătând încă odată deosebirea 
de natură între matematică şi filosofie. Conceptele matema- 
tice sunt construcții în intuitie, de aceea matematica îşi poate 
defini exact conceptele, pe care ea însăş le produce, şi 
formulează axiome, iar din definiţii şi axiome scoate demon- 
strații. Conceptele filosofice sunt discursive, nu au evidenţă 
nemijlocită, de aceea ele necesită o „deducție transcendentală”, 
care arată că acele concepte se aplică la experienţă, nu la 
realitatea în sine, 'deci, că întrebuințarea lor e critică nu 
dogmatică. 

b) Intrebuințarea polemică a raţiunii pure constă în a- 
părarea unor propoziții dogmatice, nu de dragul lor, ci pentru 
a împedeca negarea tot atât de dogmatică a acelor propoziţii. 
Dacă rațiunea e întrebuințată dogmatic, adecă, la lucrul în 
sine, rezultatul e antitetica, iar metafizica devine o arenă de 
luptă zadarnică. În duelul metafizic domneşte dreptul celui 
mai tare şi prestigiul persoanei. Rațiunea poate avea totuşi 
şi aci o bună întrebuințare, aceea polemică, întrucât ea! poate 
slăbi argumentat una din poziţii, anume pe cea negativistă: 
materialismul sau ateismul. Întrebuinţarea polemică, dacă nu 
se angajează pentru o teză sau alta, duce la întrebuinţarea 
critică, singura valabilă. Dacă se angajează, ea se transformă 
în dogmatism. Întrebuinţarea polemică, fiind de ordin pur te- 
oretic, nu îngădue combaterea adversarului (materialist sau a- 
teist) prin învinuirea de imoralitate, deci, prin compromiterea 
persoanei. Mai există o întrebuințare a rațiunii pure: .cea 
sceptică. Aceasta se refuză oricărei atitudini, recunoscând şi 
chiar proclamând ignoranţa noastră definitivă. Dar scepticismul 
e numai o pregătire pentru întrebuințarea critică: nu e de 
ajuns să enunţăm neştiințific limitele cunoștinței (Hume), 

trebue să fundăm acest enunţ (Kant). Atunci filosofia devine 
ştiinţa marginelor cunoștinței. Rațiunea, în loc de luptă, în- 
cepe un proces, care se închee cu o sentinţă critică. 

c) Disciplina în ipoteze. Ştim că în filosofie nu avem 
soluţii dogmatice sau judecăţi apodictice asupra obiectelor su- 
praempirice. Putem enunţa asupra acestor obiecte judecăți ipo- 
tetice. O ipoteză științifică trebue să îndeplinească două con- 
diţii: să fie posibilă, adecă să se refere la un obiect ce 
poate fi cunoscut, la fenomene; să fie suficientă, adecă să 
poată fi dedus din ea faptul de explicat. De notat e că nu 
e îngăduită la Kant o întrebuințare definitivă a ipotezelor. 
Kant nu admite o metafizică ipotetică. In schimb ipoteza 
găseşte o aplicaţie rodnică în uzul polemic, adecă în contra 
teoriilor negativiste (materialismul ce neagă imaterialitatea su- 
fletului). Pentru a respinge materialismul e permisă ipoteza 
că corpul e numai mijlocul de manifestare a sufletului, că 
esența spirituală e .netemporală, nenăscută şi deci şi fără 
moarte. În ce privește caracterul dovezilor raţionale, putem 
spune că ele sunt valabile numai pentru experienţă. Posibili- 
tatea experienței e criteriul ultim al dovezilor raţionale. 

2. Canonul rațiunii pure, partea esenţială din teoria me- 
4odelor, oferă contribuţia pozitivă a primei Critici la viitoarea 
“metafizică. Canonul e totalitatea principiilor apriorice pentru 
justa întrebuințare a facultă ilor de cunoaștere. Am văzut în 
Analitică un canon pentru justa întrebuințare speculativă în 
cadrul experienţei. E posibil oare și un canon pentru justa 
întrebuințare speculativă a raţiunii în suprasensibil? Nu. Ra- 
iunea teoretică nu găsește un uz legitim în suprasensibil. 
Dacă totuş este o justă întrebuințare a raţiunii în suprasen- 
sibil, aceasta este întrebuințarea practică (nu speculativă) a 
“raţiunii. Deosebirea dintre filosofia speculativă (teoretică) şi 
practică e împrumutată celor vechi, dar primește la el un 
înţeles cu totul nou: problemele metafizice găsesc în sbuciumul 
practic o justă întrebuințare. De altminteri conceptele meta- 
fizice au un interes puternic în ordinea practică sau a vieții, 
-nu în ordinea științifică. ” 

Activitatea practică îmbrăţişează motivele ce determină 
voința. Motivele sunt sau empirice, naturale, şi au ca scop 
fericirea prin înţelepciune, sau raţionale şi au ca scop vir- 
tutea prin moralitate. Legile morale sunt apodictice, nu aser- 
torice sau condiţionale. Asemenea legi am întâlnit şi în do- 
meniul teoretic, dar acolo ele se aplică la experienţă. Legile 

morale se aplică nu la ceeace este, ci la ceeace trebue să fie, 
adecă la ceeace e independent de experiență, la inteligibil. 
Ordinea morală e identică cu ordinea inteligibilă. Legile mo- 
rale sunt valabile pentru o sferă independentă de lumea fe- 
nomenelor, deoarece ele izvorăsc din libertatea ce nu se 
întâlneşte iprintre fenomene. Libertatea, dând uuitate sis- 
tematică faptelor noastre, îşi justifică prin aceasta realitatea 
cum categoriile se justificau prin constituirea lumii fenomenale. 
E aci o paralelă metafizică a ,deducției conceptelor pure”. 

Intrebuinţarea practică a raţiunii ə justificat libertatea. 
„Să vedem, dacă ea nu poate găsi un răspuns şi! la celelalte în- 
trebări “filosofice. Toate interesele umane pot fi reduse la 
trei: ce pot şti?; ce trebue să fac?; ce e îngăduit să sper?. 
Prima întrebare a primit răspunsul cuvenit înainte. A doua e 
pur practică, are o semnificaţie în legătură cu a treia. Ultima 
întrebare e în acelaş timp teoretică şi practică; ea are ur- 
mătoarea temă metafizică: dacă săvârşesc ceeace trebue, ce 
mi-e îngăduit să sper? Speranţa se îndreaptă spre fericire. 
Dacă motivul acţiunii noastre e fericirea, atunci legea ac- 
țiunii e pragmatică; dacă însă motivul e demnitatea de a fi 
fericit, legea acţiunii e morală. Cel vrednic de a fi fericit 
prin virtute poate spera să fie părtaş la fericire, adecă, să 
atingă binele suprem. Fiindcă trebue să fiu fericit prin vir- 
tute, raţiunea postulează: o ordine morală şi un legiuitor moral, 
Dumnezeu, care 'uneşte morala şi fericirea; în sfârşit, postu- 
lează nemurirea, fiindcă acel bine suprem nu poate fi atins pe 
pământ ci după moarte. Astfel speranţa e împlinită. Această 
speranță împlinită e însăş credința. Vom face deosebire între 
opinie, |ştiință şi credință. Opinia e o convingere insuficient 
fundată, expusă îndoelii şi de aceea numai probabilă. Știința şi 
credința sunt convingeri fundate suficient, prima obiectiv, a 
doua subiectiv. In ambele cazuri suntem în posesia unei si- 
guranţe apodictice. Ştiinţa are o certitudine obiectivă, însă ea 
se referă la experienţă. Credinţa se raportă la ceeace e in- 
dependent de experienţă, dar posedă o certitudine subiectivă. 
Speranţa, fundată pe o certitudine morală, e credinţa. Această 
«credință se deosebeşte şi de credinţă „„doctrinală” şi de simpla 
opinie. Credinţa are ca bază o certitudine subiectivă (morală), 
însă ea e universală și necesară, deci, rațională. Pe scurt, 
-credința e morală sau practică. Religia se reazemă pe mo- 
rală, mu invers; este o teologie morală, nu o morală teolo- 
gică. Fiindcă scopul moral e apodictic, şi condițiile lui de 

Wwww.dacoromanica.ro 


128 Immanuel Kant 


împlinire (nemurire, Dumnezeu, libertate) sunt necesare ca 
obiecte de credinţă. 

8. Arhitectonica raţiunii pure. Rămâne să statornicim acum 
schema sistematicii sau arhitectonica rațiunii. Orice cunoștință 
e sau rațională — ex principiis, sau „istorică — ex datis. Prima 
e raţională, fiindcă decurge din activitatea spontană a gândirii 
proprii; a doua e istorică, fiindcă e dată de altcineva. Cunoş- 
tința raţională e de două feluri: sau din „concepte şi se 
cheamă atunci filosofică, sau din construcţii de concepte şi 
se cheamă atunci matematică. Mai departe, filosofia are despre 
sine un „concept scolastic”, filosofarea (nu filosofia) poate 
fi învățată, şi un „concept cosmic” (Weltbegriff), prin care 
raportăm toate cunoştinţele noastre la scopurile esenţiale ale 
rațiunii umane. Al doilea sens al filosofiei se întrupează în 
idealul filosofului ca legiuitor al raţiunii umane. Filosofia, 
ca legiuitoare a raţiunii, are două domenii: natura şi libertatea 
şi se referă la două feluri de legi: legea naturală şi legea 
morală. De aci iau naştere cele două mari discipline doctrinale: 
metafizica naturii şi metafizica moravurilor. Pe lângă cele două 
preocupări doctrinale, filosofia cuprinde ca o introducere la 
metafizică Critica raţiunii pure. Cum se vede, în această fază, 
Kant face din Critică o propedeutică la sistemul sau doctrina, 
sa metafizică cu cele două despărțituri (natură şi moravuri). 
De aceea doctrina urmează primei Critici. Mai târziu a în- 
țeles că doctrina are nevoe de noui justificări critice, pe 
care le organizează în Critica rațiunii practice şi Critica ju- 
decăţii. 

4. Istoria rațiunii pure. Cea din urmă temă cuprinde 
„principalele revoluţii” ale metafizicii de până la Kant. Ni 
se oferă o clasificare a sistemelor din trei puncte de vedere: 
obiectul cunoașterii, originea cunoaşterii, metoda cunoaşterii. 
Sub raportul obiectului avem: „,sensualismul” (singura cunoş- 
tință e cea sensibilă); „,intelectualism”” (sensaţiile sunt ilu- 
zorii, adevărul e în intelect). Prima direcţie are ca reprezen- 
tant de căpetenie pe Epicur, a doua pe Platon. Sub raportul 
originei avem: „empirismul” (deduce orice cunoștință din ex- 
periență) şi „noologismul” (raționalismul). Sub raportul me- 
todei distingem întâi metoda „,naturală”” (populară), care con- 
damnă complicațiile teoretice, şi metoda „,scientifică”, cu res- 
pect faţă de exigenţele teoretice. La rândul ei metoda scien- 
tifică e întreită: dogmatică, sceptică şi critică. Până acum 

sau aplicat primele două (Wolff şi Hume), „calea critică 
e singura care mai e deschisă”, conchide Kant (op. cit., trad. 
Brăileanu, 657). 


III. Doctrina metafizică. 


Critica raţiunii pure se oprise la următvarea încheere, 
care departe de a suprima. metafizica, o aşează mai de grabă 
pe o temelie de nezguduit: Ideile sunt principii regulative, 
sub a căror conducere experienţa năzueşte spre o unitate sis- 
tematică, niciodată desăvârșită şi definitivă, năzuește spre un 
obiectiv, care valorează dincolo de orice experienţă şi de 
aceea e neatins de. aceasta. Inţelegem acum dece metafizica 
nu e o ştiinţă de obiecte date, ci de legi sau regule călău- 
zitoare (euristice). Ea se subîmparte nu după obiecte ca me- 
tafizica deductivă (psihologie, cosmologie, teologie), ci după 
felurile de legi: o legislaţie a naturii sav cunoștinței (meta- 
fizica naturii) şi o legislaţie morală sau a voinţei (metafizica 
moravurilor). Ambele sunt fundate în rațiune. Fizica şi etica, 
cele două doctrine filosofice, au câte o lature empirică şi 
una „pură” (rațională), după cum ele posedă cunoştinţe con- 
tingente (de fapt) sau necesare. Pe Kant îl preocupă laturea 
pură, a priorică, principială sau metafizică. In 1785 publică 
Grundlegung zur Metaphysik der Sitten, iar în anul următor 
Metaphysische Anfangsgründe der Naturwissenschaft. Ambele 
sunt schițe care aşteptau o amplificare. Prima oferă doar o 
fundare, a doua adăoga şi „primele principii”. In 1797 apare 
Metaphysik der Sitten (în două părţi: dreptul şi virtutea) 
care înfățișa în ordine morală „primele principy”). Desă- 
vărşirea celor două doctrine, urmărită necontenit de Kant, n'a 
mai fost atinsă. A lucrat însă, fără rezultate sistematice, la 
Vom  Uebergange von den metaphysischen  Anfangsgriiden 
der Naturwissenschaft zur Physik. 


1. Metafizica naturii. 


39. Obiectul metafizicii naturii nu poate fi altu] decât 
totalitatea cunoştinţelor „pure” sau a priori privitoare la natură. 
Problema ei glăsueşte: ce putem cunoaşte prin simpla gân- 
dire despre fenomenele sensibile? Căci natura este ansam- 
blul obiectelor empirice sau al fenomenelor, Fenomenele sunt 
de două ‘feluri, externe şi interne, deci există două mari 
„capitole în teoria naturii: teoria corpului şi teoria sufletului. 


S'a arătat la locul cuvenit, dece nu e posibilă o psihologie 

raţională, o ştiinţă a priori a proceselor psihice. Valabilă e 
aci numai psihologia empirică. În ordinea experienţei obţinem 
cunoştinţe „pure””, necesare și universale, în măsura în care 
găseşte aplicaţie matematica, intuiţia spațială. Obiectele psiho- 
logice, fiind numai în timp, spaţializarea sau matematizarea 
e contrară naturii lor. Urmează de aci „dass in jeder besonde- 
ren Naturlehre nur soviele eigentliche Wissenschaft angetroffen 
werden kann, als darin Mathematik anzutreffen ist” (Vorrede). 
Acest enunț desvălue una din convingerile cele mai constante 
ale lui Kant: veracitatea fizicii lui Newton. Ştiinţa naturii 
e experimentală prin obiectul ei, dar fără matematică nu e 
posibilă necesitatea. Opera kantiană, drept recunoștință, fun- 
dează fizica lui Newton în raţiunea pură. Kant însuș nu des- 
consideră psihologia empirică, pe care el a cultivat-o cu mult 
succes sub numele de Antropologie, dar aceasta nu se poate 
compara în rigoare cu fizica. Încercarea unei psihologii mate- 
matice la Herbart n'a fost norocoasă; mai consistentă sa 
dovedit psihofizica. , 

Rămâne dar ca unica metafizică a naturii teoria cor- 
pului. Din cadrul acestei teorii sunt înlăturate ştiinţele pur 
empirice ale corpului, fără posibilităţi de cantificare, cum era 
pe atunci chimia. Prin urmare, metafizica naturii are ca obiect 
cunoaşterea a priori a corpului. Dar şi în acest cadru res- 
strâns trebue făcută deosebirea între metafizica generală şi 
metafizica particulară a naturii. Prima are ca obiect legile 
a priori ale fenomenelor, fără a lua în consideraţie obicctele 
determinate ale lumii sensibile. Ea alcătueşte în critica ra- 
ţiunii pure „analitica principiilor”. Metatizica naturii, în sens 
propriu, este particulară; ea depăşeşte cadrul pur matematic, 
şi formal. Ea primeşte din conţinutul sensibil determinarea cea 
mai generală: materia. Prin materie se deosebesc corpurile 
fizice de cele geometrice. Cum însă materia e cunoscută prin 
manifestările ei şi cum manifestările ei sunt mișcările, obiectul 
metafizicii naturii e mișcarea sau mobilitatea. Materia se de- 
fineşte ca substanţa mobilă ce umple spaţiul. Metafizica na- 
turii e dar însăş concepţia mecanică a naturii — azi, dim- 
potrivă, metafizica naturii e antimecanistă. Problema funde- 
mentală a metafizicii naturii e: ce putem cunoaște prin ra- 
une pură despre mişcare? Mişcarea, deşi are o origine em- 
pirică, e necesară şi universală prin determinările ei raţionale 
sau a priori. 

Teoria mișcării poate fi cercetată din cele patru puncte 

de vedere ale categoriilor şi astfel obţinem cele patru capi- - 
tole ale metafizicii naturii. 

a) Foronomia are ca obiect cantitatea mişcării sau miş- 
carea ca mărime. Mişcarea ca mărime e simplă schimbare în 
spaţiu (phoros), independentă de orice substrat corporal. Ea 
este aspectul pur matematic al cosmologiei. b) Dinamica re- 
levä calitatea mişcării şi ca atare se ocupă de materie întrucât 
e cauza mişcării sau forța (dynamis). c) Mecanica priveşte 
relația reciprocă dintre corpurile mobile şi fixează legile miş- 
cării. d) In sfârşit, fenomenologia cercetează modalitatea miş- 
cării sau mișcarea considerată ca posibilă, reală şi necesară. 
Să dăm indicaţii sumare asupra acestor patru aspecte ale me- 
tafizicii naturale. 

a) Foronomia studiază „mobilul în spaţiu” şi de aceea, 
făcând abstracție de massă, corpul poate fi înlocuit cu punetul 
matematic în mișcare. Felurile de mişcare sunt: mişcarea fără 
părăsirea locului (mişcare de rotaţie) şi mişcare cu schimbarea, ' 
locului, care poate fi sau rectilinie sau curbă; mișcarea curbă 
sau se poate întoarce la sine şi atunci e fie circulară fie 
pendulară, sau nu se întoarce la sine. Foronomia construeşte 
cantitatea de mişcare a unui punct din două sau mai multe 
mişcări rectilinii în trei cazuri posibile: pe aceeaș linie și “în 
aceeaș direcţie (mişcarea compusă e sumă), pe aceeaş linie 
dar în direcţii contrare (e diferență); pe două linii diferite 
(mișcarea e diagonala paralelogramului). Insemnată în foro- 
nomie e deosebirea dintre spaţiul relativ şi spaţiul absolut, 
propusă încă din 1758 (Neuer Lehrbegriff der Bewegung: und 
Ruhe). Mobilul presupune spaţiul; spaţiul fizic e relat.v, finica: 
e cel perceput. Din punctul de vedere al acestui spațiu e 
indiferent, dacă spun că se mişcă corpul iar spaţiul e în: 
repaos sau, invers, că se mişcă spaţiul (relativ): şi corpul 
dat se află în repaos. Nu trebuie uitat însă că spatiul re: 
lativ (limitat şi mobil) presupune un spaţiu infinit, care cu- 
prinde toate spaţiile, spațiul absolut. Acest spaţiu nu e em- 
piric, ci o idee, o regulă pentru a putea determina obiectiv 
mişcarea şi repaosul. 

b) Dinamica, capitolul al doilea și cel mai important, 
adaogă mobilului massa prin care el umple spaţiul. Materia 
e pentru dinamică „mobilul întrucât umple spaţiul”. Pentru ca 
materia să umple spaţiul, trebuie să fie alcătuită din forţe, 
şi anume din două forţe antagoniste: repulsia (forţa de ım- 
depărtare) şi atracția (forţa de apropiere). Materia umple 

spaţiul întâi fiindcă e repulsie sau rezistență.. De aceea nu. 
există spaţiu gol, care să nu opună nicio rezistență. Kant 
umple spaţiul gol cu eter. Orice forţă repulsivă are un grad 
determinat de intensitate, care nu poate fi nici infinit de mare 
— ar trebui atunci ca ea să umple un spaţiu infinit într'un 
timp finit — nici infinit de mic — ar fi atunci incapabilă să 
umple spaţiul cel mai mic posibil. Materia e infinit divizibilă. 
în reprezentare, nu în realitate; fiecare din părțile ei posedă. 
o putere repulsivă sau de separare. Dacă materia ar fi numai 
forţă repulsivă, părţile ei s'ar îndepărta unele de altele împră- 
ştiindu-se în spaţiul infinit, iar materia ar dispărea şi spaţiul. 
ar deveni gol!). Există încă o forță, ireductibilă la prima:. 
atracția. Dacă materia ar fi numai atracţie, ea sar com- 
prima la un punct, întocmai cum repulsia cerea spaţiul infinit.. 
Prin urmare, cele două forţe în realitate nu sunt infinite, ci 
au o anumită intensitate; ele sunt deopotrivă active în materie, 
una opunându-se celeilalte. Forţa de repulsie se manifestă la. 
contact; forţa de atracţie se exercită la distanță fără mijlo- 
cirea altor corpuri. Greutatea este efectul direct al atracției. 
Concepţia kantiană a materiei este un dinamism. Ea nu ad- 
mite spațiul gol şi discontinuitatea atomilor (materia indivi- 
zibilă), ci plinul sau desăvărşita continuitate a materiei. După. 
opinia lui Kant, spaţiul gol şi părți indivizibile (atomi) nu. 
sunt obiecte de experienţă posibilă, ci ipoteze dogmatice. 
€) Mecanica studiază transmiterea mişcărilor sau ,,mo- 
bilul întrucât are forță motrice”. Mişcarea e comunicată sau: 
prin contact, şoc (repulsie), sau prin atracţie. Mărimea miş- 
cării e determinată de doi factori: massa şi vitesa. Legile- 
mişcării decurg din aplicarea celor trei „analogii ale experien- 
łe”. 1) Materia e singura substanță cognoscibilă. De aceea. 
la suflet nu se aplică substanţa, iar nemurirea sufletului (per- 
sistența) nu poate fi dovedită. E dogmatică încercarea de a. 
deduce dispariţia materiei din divizibilitatea ei. Materia, cu 
toate că e compusă şi divizibilă — contrar sufletului — nu. 
se distruge, ci se conservă. Principiul conservării materiei, 
e a priori. 2) Legea inerției emană a priori din principiul, 
cauzalităţii: orice schimbare are o cauză externă. Urmează că 
„materia persistă în starea prezentă până ce e scoasă din a- 
ceastă stare de o cauză externă”. [nerția are un important 
corolar negativ: nici o schimbare materială nu are o cauză 


Ă 1) Concepţia kaniiană înlătură însă posibilitatea de golire a spaţiului.. 
Vezi A. Draws: Kante Naturphilosophie, 1894, p. 303, 

internă. O materie mişcată din impuls intern e totdeauna vie, 
lar impulsul intern nu poate fi dat în experienţa externă, sin- 
gura dela care pornește fizica. [poteza hilozoistă (a materiei 
însuflețite), cum era propusă de Leibniz şi înaintea lui de 
gânditori ai Renaşterii, este moartea metafizicii naturii. Cauza 
internă, cerută de vieaţă, e tot una cu cauza finală. Știința 
naturii respinge odată cu hilozoismul şi explicaţia finalistă. 
Vieaţa (organicul), presupunând o acţiune finalistă, nu e o- 
biect de ştiinţă. Inţelegem, dece din metafizica naturii la Kant 
lipsesc toomai finalismul şi organicul, socotite azi ca elemen- 
tele specific metafizice ale cunoașterii naturii. Le vom întâlni 
însă pe alt plan al metafizicii, pe planul reflectănii şi contem- 
plaţiei. 3) Legea reacției. Corpurile mobile stau în raport de 
reciprocitate sau de comunitate. Acţiunea și reacţiunea sunt 
“intim unite: la presiune răspunde o contrapresiune, la atracţie 
o contraatracție. De aci legea :,„acţiunea şi reacţiunea sunt 
totdeauna egale”. Şi această lege e a priori sau metafizică. 
De notat e că orice schimbare e continuă, nu bruscă, adecă, 
cere un anumit timp. 

d) Fenomenologia consideră materia ca „mobilul întrucât 
poate fi obiect de experiență”, aşadar, ca simplu fenomen: 
posibil, real sau necesar. Mişcarea posedă o întreită modalitate. 
Mişcarea posibilă e mişcarea rectilinie. Mişcarea reală e miş- 
carea curbă (circulară), fiindcă ea posedă o singură direcţie 
imprimată de o cauză, pe când mișcarea rectilinie poate fi 
concepută ca având direcţii inverse. Mişcarea necesară e miş- 
carea de reacţie fără de care materia, necunoscând antago- 
nisn, s'ar mișca în linie dreaptă. 

40. „„Trecerea dela principiile metafizice ale științei natu- 
rale la fizică”. Metafizica naturii nu rezolvă în întregime pro- 
blema transcendentală: a funda raţional fizica, a determina 
a priori experienţa. Rămâne o temă şi mai îndrăzneață: a 
funda raţional şi cuprinsul particular al experienţei, a explica 
a priori chiar conţinutul naturii. Fiindcă nu e posibilă o de- 
ducere nemijlocită a experienţei din principii a priori, Kant 
a lucrat toată vieața la o „trecere dela metafizică la fizică; 
această trecere trebuia să fie încoronarea întregului său sis- 
tem, Opera a rămas un agregat inform de notițe, o massă in- 
digestă de schiţe din ultimii ani. 

E. Adickes. care a publicat şi studiat lucrarea sub tithul 
Opus postumum, 19201), observă că scopul Imi Kant era de 

1) O nouă editare mai completă a manuscrisului, dela care se aşteaptă 


0 nouă interpretare a criticismulut, a început de curând Arthur Buchenau. 

a -introduce aci noui cunoștințe a priori, anume o determinare 
a priori a tuturor proprietăților materiei, aşa cum va în- 
cerca mai sistematic şi consecvent idealismul speculativ al lui 
Schelling şi Hegel. Această inovație implică o lărgire a operei 
critice, o extindere a deducției transcendentale sau a posibi- 
lităţii de a funda rațional experiența: funcțiile sintetice ale 
intelectului nu se mărginesc a uni sau a obiectiva sensațiile, 
ci determină și proprietățile sau modul lor de a fi, le în- 
zestrează cu anumite însuşiri materiale. 

Noua deducție transcendentală presupune — scrie Adic- 
kes — o dublă afectare a eului; mai mult. întreaga operă 
kantiană nu poate fi înţeleasă fără teoria dublei afectări a 
eului. Cea dintâi afectare e aceea a eului în sine de către 
lucrul în sine. iar rezultatul e o primă sinteză, care se identifică 
cu lumea dinamică a lui Newton: realitatea e alcătuită din 
forţe. Odată constituită această lume, ea afectează la rândul 
ei — a doua afectare — eul empiric şi atunci sinteza, catego- 
rială transformă forţele în corpuri empirice determinate, cu 
anumite proprietăți. Prin urmare, obiectul e un produs încă 
mai pronunţat al activităţii eului, iar forţele materiale pot fi 
deduse din funcţiile subiectului. Aceasta cu atât mai ușor cu 
cât există și o dublă afectare de sine a eului, o afectare în 
care eul este spontan sau productiv. Cum susținea Fichte: 
„eul se afirmă pe sine sau se face obiect”. O primă deducție 
transcendentală de conţinut e existenţa necesară a materiei: 
spaţiul gol nu poate fi perceput; dar noi avem totuşi percepții; 
urmează că trebue să existe o materie care umple spațiul. 
Materia universală e eterul imponderabil. Toate corpurile sunt 
determinări ale eterului, aceasta după ce a apărut materia 
ponderabilă sub forma de elemente sau corpuri simple. În re- 
zumat, opera prezintă un interes deosebit din punctul de ve- 
dere al fizicii; filosofia reţine nu numai dubla afectare trans- 
cendentală, ci mai ales sforţarea necontenită. dar zadarnică, 
de a contopi elementele eterogene ale intuiţiei, care e dată, 
şi ale gândirii, care e spontană. 


2. Metaţizica moravurilor. 


„Fundamentele metafizicii moravurilor”. 


41. Legalitate şi moralitate. Kant n'a dat publicităţii 
dela început o operă, care să corespundă în ordinea practică — 
drept echivalent — „Primelor principii ale științei naturii”, Acest 

desiderat va fi împlinit deabia în 1797 sub titlul de ,meta- 
fizica moravurilor”, alcătuită din două părţi, potrivite celor 
două moduri de a se conforma moravurilor: „principiile meta- 
fizice ale teoriei dreptului” şi „principiile metafizice ale teo- 
riei virtuţii”. De o parte legalitatea, de alta moralitatea. Le- 
galitatea e conformitatea externă cu datoria și ca atare ea 
nu se preocupă de mobilele acţiunii (interes, frică, respectul 
datoriei); moralitatea e conformitatea internă cu datoria, întru- 
cât mobilul acţiunii e totdeauna respectul pentru datorie. 

Întârzierea în tratarea acestei a doua părţi doctrinale 
are această explicaţie. Kant nu tratase până acum în mod sis- 
tematic morala, nici măcar în epoca precritică, cu atât mai 
puţin în cadrul criticii. Totul era de făcut. De aceea în 1785 
se hotărăşte a da o cercetare preliminară sub numele de 
„Fundamentele metafizicii moravurilor”. Peste trei ani apare 
„Critica raţiunii practice” (1788). Din punctul de vedere al 
conţinutului aceste două opere nu se deosebesc. „,Fundamen- 
tele” schiţează toate conceptele esențiale ale moralei: acţiunea 
presupune o lege morală care e datoria, o facultate morală 
care e voinţa pură sau raţiunea practică, în sfârşit, un conținut 
moral care e Binele suprem. În acest scop, opera se servește 
de metoda analitic-discriptivă: punctul de plecare e conștiința 
comună, iar rezultatul e desvăluirea principiilor ei. „Critica 
rațiunii practice”, de proporții mai mari, procedează demon- 
strativ-sintetic, ea consideră ca dată moralitatea, pe care, întâi, 
o deduce”, justificându-i posibilitatea, apoi o aplică la vieaţă. 
Noutatea „Criticii e de ordin metafizic: se susţine liber- 
tatea, nemurirea şi existența lui Dumnezeu ca postulate mo- 
rale, ca propoziţii metafizice cerute necesar de faptul mo- 
ralității. Ceeace speculaţia (teoria) primea numai ca o posi- 
bilitate de gândire, practica îi garantează existența. O existenţă 
garantată de morală este un obiect de „credință raţională”. 
Vom cerceta întâi Fundamentele”. 

În prefaţă Kant ia ca punct de plecare împărțirea. stoică 
a filosofiei în trei mari discipline: logica, fizica și etica, îm- 
părţire pe care o desăvârșește, descoperindu-i ,„ principiul” în 
deosebirea generală dintre „material” (de conţinut) şi „for- 
mal”. Pe când logica se ocupă numai de formele gândirii, 
fizica şi morala presupun un material dominat de legi. Deo- 
sebirea dintre matură și morală sau etică (ethos) este o deo- 
sebire de legi. Legea naturală spune ce este; legea morală 
spune ce trebue să fie. Deosebirea poate fi tălmăcită şi ca 

opoziţia între două feluri de necesități, netraductibile în limba 
noastră: miissen (constrângere fizică fără excepție şi abatere) 
şi sollen (constrângere morală, obligaţie, îndatorare, valabilă 
şi dacă nu e realizată). Deosebirea capitală rămâne între ce 
este (existenţă) şi ce trebue să fie (valoare). „Trebue” are 
aci înţelesul de necesitate morală. 

Deosebirea e fundamentală, fiindcă prin acel „trebue 
morala se ridică peste natură (sensibil) şi se apropie de in- 
teligibil, de libertatea cerută de acel trebue. Metafizica mo- 
ravurilor este îndrituită mai mult decât metafizica naturii de 
a se numi metafizică. În adevăr, la distincţia „„material-formal” 
se adaogă o alta, specific critică, între „pur” (a priori) şi 
„empiric”. Există, se ştie, o fizică empirică, fondată de 
experiență, care arată ce este de fapt în natură şi o fizică 
pură, fundată pe rațiune, care arată ce este necesar şi universal 
în natură. Tot ce e „pur” sau raţional este supraempiric sau 
metafizic. Tot aşa există o etică empirică, o „antropologie 
practică”, şi o etică pură, a priori, o „„metafizicăra moravu- 
rilor”, tema acestei „„Fundamentări”. 

Kant recunoaşte ce e îndreptăţit în obiecţia că morala, 
care se raportă la acţiunea concretă a omului, e datoare 
să pornească de la natura empirică a omului, dela psihologie 
şi antropologie. Insă el respinge orice fundare empirică a 
moralei şi orice „amalgam” (misch-masch) între consideraţii 
empirice şi raţionale, aşa cum se obişnuia în filosofia eclectică 
sau populară a vremii sale. Să respectăm dar ordinea, inte- 
rioară a lucrurilor. Psihologia şi antropologia sunt condiţii 
pentru aplicarea, nu pentru fundarea principiilor morale. Aprio- 
rismul e susţinut în ordinea practică tot aşa, de consecvent ca şi 
în ordinea teoretică. În consecinţă, obiectul operei în discuţie, e 
„principiul suprem al moralițăţii”” (das oberste Prinzip der 
Moralităt), e dar statornicirea a ceeace e absolut apodictic, 
necesar şi universal, în ordinea faptei. Ca şi în ştiinţă, ade- 
vărul moral emană din forma pură a rațiunii — convingere 
adânc raţionalistă care se înscăunează şi în sfera acţiunii. Ra- 
țiunea, dela care purcede aci, e „conştiinţa morală comună” 
sau populară, e conştiinţa instinctivă, sentimentală. În primele 
două părţi, expunerea se ridică dela conştiinţa populară la me- 
tafizica moravurilor, în a treia şi ultima parte se face trecerea 
la „Critica raţiunii practice” şi astfel se încearcă o deducere 
a necesităţii principiului. 

42. Morala datoriei şi „voința bună”. „Nimic în lume, 

şi chiar în afară de ea, nu se poate gândi 'că ar putea fi consi- 
derat bun fără nicio restricție decât numai voința bună” — 
sunt primele cuvinte ale secției I. Termenul de bun, spune şi 
Kant, este echivoc: bune sunt şi însuşirile naturale (talent, 
«curaj, putere) sau calitățile sociale (bani, glorie, etc.), aşadar 
însuşiri şi calități utile și producătoare de fericire. Iusă toate 
„acestea sunt bune condițional, de oarece ele pot fi puse şi 
în slujba răului. Un om talentat, curajos, bogat, etc., poate 
fi un mizerabil. Apoi aceste bunuri sunt apreciate după re- 
zultatele lor utile sau fericite. Voința bună, e bună în sine 
şi necondiționat, independent de utilitate sau fericire, aşadar, de 
rezultate; voința e bună prin direcția, prin intenția ei. 'Nu e 
«oare himerică această apreciere kantiană, cum scria Hamann 
-către Herder, ironizând „voinţa bună” ca şi „raţiunea pură”? 
Dacă ţinta omului ar fi fericirea, natura s'a înşelat (dăruind 
“omului rațiunea. Fericirea e atinsă mai deadreptul prin in- 
'stincte. Rațiunea £ o stavilă pentru cultul fericirii şi al pu- 
“terii. Kant a cunoscut dar teza sofistă reluată de Nietzsche. 

În conceptul de voinţă bună se cuprinde acela de obli- 
gație sau datorie (Pflicht). In raport cu datoria acţiunile 
noastre se împart în două: contrare datoriei şi conforme da- 
toriei. Acestea din urmă se subimpart în acţiuni ce decurg: 
«din înclinare (Neigung) şi din datorie, adecă din principiul 
„formal” al voinţei, nu din mobile „materiale”. De aci urmează 
„că datoria este „necesitatea unei acţiuni din respect pentru 
lege” şi chiar împotriva înclinărilor naturale. De sigur, res- 
pectul e un sentiment, dar un sentiment — cum declară Kant 
într'o notă — cu totul deosebit de celelalte, un sentiment 
“produs de eul spiritual, de rațiune. Pentru a evita orice inter- 
pretare psihologică, filosoful proclamă că legea morală va- 
lorează nu numai pentru om, ci pentru orice „ființă raţională 
în genere” , ceeace nu Înseamnă că valorează pentru „Îngeraşi” A 
«cum ironizează Schopenhauer, sau pentru supraoameni (comp. 
Delbos: Philos. pr. de Kant, 311—12), ci numai că logiceşte 
(transcendental) raţiunea condiționează umanul, nu invers, că 
în, sfârşit moralitatea există prin rațiune (deci necesar) nu 
prin natura contingentă a omului. 

În acest chip reflecţia dă la iveală ceeace trăeşte instinc- 
iv în „conştiinţa comună”, anume, că valoare necondiționată 
are numai voinţa bună, voința determinată numai de respectul 
față de datorie, faţă de legea raţională (universală). Prin ur- 

mare, e moral ceeace are legalitate universală. Datoria e le- 
galitatea prezentă în acţiunea noastră. 

În secţia II se ocupă de metafizica moravurilor propriu 
zisă sau de deducerea raţională a datoriei sau legii , morale. 
Voința e facultatea de a lucra potrivit legilor obiective ale 
raţiunii. Dacă voinţa nu lucrează conform raţiunii, ea se lasă 
influenţată de alte mobile, adecă de înclinări. Faţă de o astfel 
de voinţă, subordonată înclinărilor, legea morală se înfäți- 
șează ca o „poruncă sau un „imperativ”, deci, ca o con- 
strângere deosebită de cea naturală. 

Imperativul poate fi de două feluri: a) ÎImperativul e 
ipotetic sau condiţionat, când porunceşte o acţiune în vederea. 
unui scop străin, de pildă, utilitate sau fericire. Imperativul: 
ipotetic este sau „pragmatic” şi atunci dă sfaturi de înţelep- 
ciune („dacă vrei să fii fericit, fii cumpătat, prudent, etc.” ). 
sau e „tehnic? şi se referă la dexterităţile sau practicele 
utile vieţii. b) ÎImperativul e categoric, când ordonă nu un. 
simplu mijloc în vederea unui alt scop, ci însuş scopul fără. 
nicio condiţie, adecă legea morală sau datoria. Împerativul ipo- 
tetic e o propoziţie „practic-analitică”: dacă vrei scopul, tre- 
bue să vrei şi mijlocul. De aceea posibilitatea lui e uşor de- 
explicat. Împerativul categoric, e sintetic şi a priori: să voeşti 
datora (legea morală) fără nicio condiţie. El e scoptîn sine. 
De aceea posibilitatea lui impune o justificare, o deducție 
transcendentală (a priori). 

Dacă imperativul categoric nu cunoaşte, asemenea celui. 
ipotetic, un scop în afară, atunci formularea lui trebue căutată. 
în el însuş. Dar în el însuş nu găsim altceva decât univer- 
salitatea legii şi necesitatea maximei (maxima e principiul su- 
biectiv al voirii, pe când cel obiectiv este chiar legea practică). 
De aci urmează prima, formulă a imperativului: „acționează. 
numai după acea maximă prin care poţi vrea totodată ca ea 
să devină o lege universală”. (Întemeerea met. morav., trad. 
Brăileanu, 96). In „Critica raţiunii practice” formula unicului 
imperativ categoric glăsueşte: „Lucrează astfel încât maxima, 
voinţei tale să poată oricând sluji în acelaş timp şi de prin- 
cipiu al unei legiuiri universale”. (Cr. r. practice, traducere- 
Amzăr şi Vişan, p. 30). Formula e ilustrată prin patru exem- 
ple: sinucidere, împrumut bănesc, desvoltarea propriilor talente, 
binefacere, („Întemeere” p. 97 şi urm.). Însuş egoistul, când 
lucrează din philautie, nu ţine să fie cunoscute mobilele sale, 
fiindcă simte şi el că egoismul nu poate fi generalizat. 

Unde se întrupează imperativul categoric? Imperativul ca- 
tegoric e o valoare absolută și unică, el e scop în sine şi 
niciodată mijloc. Scop în sine e numai ființa rațională sau 
persoana. Astfel se impune a doua formulare a imperativului: 
„acţionează astfel ca să întrebuințezi omenirea atât în per- 
soana ta cât şi în persoana oricui altuia totdeauna în acelaş. 
timp ca scop, niciodată încă ca mijloc” (trad. Brăileanu, 109). 

În sfârşit, din conceptul unei legislații universale şi din 
acela al persoanei, scop în sine, decurge ideea unei „împărăţii 
a scopurilor”, la care e părtaşă, ca mădular, orice fiinţă 
raţională. Din cele trei formule ale imperativului, prima e 
cea mai pură, celelalte două se apropie de morala aplicată. 

43. Autonomia. Voința fiinţei raţionale s'a învederat ca- 
pabilă de o legiuire universală şi necondiţională. Voința ce 
legiferează universal este o voinţă autonomă, adecă îşi dă 
sieş legi. O ființă, scop în sine, nu poate primi legi din afară. 
Autonomia voinței este principiul suprem al moralității. Din 
contra, o voinţă, care își găseşte legea în altceva decât în ca- 
„pacitatea maximelor sale de a deveni o legiuire universală, 
este eteronomă. Eteronomia voinţei este izvor al tuturor princi- 
piilor false de moralitate. Moralele eteronome sunt împărţite 
— o tabelă a lor oferă în Critica raţiunii practice — în: a) 
empirice sau morale ale fericirii (măsura binelui e sentimentul 
fizic sau cel moral); b) raționale sau morale ale perfecţiei, 
fie după un concept raţional (stoicii, Wolff), fie după voința 
lui Dumnezeu (Crusius, teologii în genere). Kant respinge cu 
cea mai mare hotărîre orice morală eudemonistă (a fericirii), 
dar e indulgent faţă de morala perfecţiei, altă dată preferată 
de el. 

Totuş posibilitatea imperativului categoric nu e încă în- 
temeiată. Întemeerea cere o Critică a rațiunii practice, pe care 
filosoful o schiţează în secţia III. Cum e posibil un 'imperativ 
categoric? Kant introduce conceptul de libertate, nu numai în 
sens negativ (simplă independență de cauze străine), ci în 
sens pozitiv, care explică autonomia sau capacitatea de a-și 
prescrie legi. Libertatea e deci voinţa ce stă sub legea dată 
de sine. Ce e însăş libertatea? Nu putem înțelege. E aci o 
limită extremă a oricărei filosofii practice, deci a oricărei etici 
ştiinţifice. Libertatea nu e nici un concept empiric, experienţa 
e totdeauna determinată, nu e nici o condiţie a experienţei, 
cum sunt formele categoriale, ci e o Idee. Totuş libertatea 
şi necesitatea naturală nu sunt contradictorii, ci le putem gândi 

solidare în acelaş subiect. Ca inteligenţă pură omul se trans- 
pune într'o ordine inteligibilă sau de scopuri, ca fenomen sen- 
sibil el e supus legilor naturale şi influențelor sensuale. Kant 
adaogă chiar: „lumea inteligibilă conține principiul lumii sen- 
sibile, deci şi al legilor ei, prin urmare e! nemijlocit legisla- 
toare cu privire la voința mea...” (Op. cit. trad. Brăileanu, 
149). Toate acestea sunt aci numai un „punct de vedere”. 
„Conceptul unei lumi inteligibile este numai un punct de ve- 
dere pe care raţiunea se vede nevoită a-l lua ¡afară de feno- 
mene, pentru a se gândi pe sine ca practică...” (Idem, p. 157). 

Cum reese din prefața operei, Kant socotea că se wa 
opri aci. Dar însăş tratarea problemei morale din „,„Fun- 
damente” reclama noui desvoltări. In primul rând nu obținuse 
un răspuns mulţumitor în ce priveşte posibilitatea imperati- 
vului categoric. Imperativul categoric, acel Sollen, era o pro- 
poziţie sintetică şi a priori, prin care voinţa empirică era unită 
cu o lege pură, fără mijlocirea unei intuiţii. Se mărginise a 
arăta că acea unire e posibilă numai sub condiţia libertății 
inteligibile. Trebuia examinat mai de aproape conceptul de 
libertate. Se impunea astfel o temă metafizică. Întâi, liber- 
tatea e condiţie a moralității, numai dacă e o :realitate inteli- 
gibilă. Al doilea, legea morală cere Binele suprem sau dem- 
mitatea de a fi fericit, iar Binele suprem postulează, pentru a-l 
face posibil, nemurirea şi existenţa lui Dumnezeu. Prin urmare 
moralitatea implică sub forma de postulate: libertatea, nemu- 
rirea, Divinitatea, trinitate metafizică, a cărei existenţă e obiect 
de nouă cunoştinţă, de „cunoştinţă practică”. Moralitatea, a- 
scunzând imense zăcăminte metafizice, are consecințe şi în or- 
dinea cunoașterii. Noua temă de precădere metafizică e o- 
biectul Criticii raţiunii practice. Aceasta dă ceeace prima Cri- 
tică părea că refuză. Începând cu a doua critică termenul .de 
„cunoştinţă practică” e adoptat de Kant pentru a aşeza reali- 
tatea metafizică pe întâiul plan. 


IV. Critica raţiunii practice 


44. Metafizica libertăţii. Cea de a doua Critică începe, 
în prefaţă, prin a accepta cu bucurie, drept cea mai bună 
caracterizare a moralei sale, aprecierea, făcută cu intenţie de 
micșorare, a unui recenzent: „în ea nu se stabileşte nici un prin- 
-cipiu nou de moralitate ci numai o nouă formulă” (notă, p. 7. 
trad. Amzăr). E cunoscutul formalism al moralei lui Kant, 
pe care autorul îl îndreptățește aşa: el nu vrea să aducă 

un nou principiu, ca şi cum lumea ar fi trăit înainte de el 
în totală eroare asupra moralei, ci o formulare mai precisă a unei 
legi cunoscute instinctiv. Kant descoperă din nou împotriva 
scepticismului moral caracterul universal (a priori) al mora- 
lităţii. 

Critica raţiunii practice se articulează şi ea în „teoria ele-- 
mentelor” şi „teoria metodelor”. Teoria elementelor, de ase-- 
menea cea mai desvoltată, se împarte în analitică și dialectică. 
Analitica are ca temă libertatea, condiţia legii morale. Ordinea. 
analiticii e răsturnată: dela principii prin concepte la sensibi- 
litate („despre mobilele raţiunii pure practice”). Cea dintâi pro- 
blemă e şi aci: care e principiul acţiunii? Moralele de până. 
acum au cunoscut numai principii „„materiale”, fie subiective 
în moralele empirice: principiul educaţiei (Montaigne), al con- 
stituţiei cetăţeneşti (Mandeville), al sentimentului fizic (Epicur),. 
al sentimentului moral (Hutcheson); fie obiective în moralele ra- 
ționaliste: al perfecției (Wolff), al voinţei lui Dumnezeu, 
(Teologii, Crusius). Principiul tuturor moralelor „,materiale”, 
cu un „obiect, se reduce sau la fericire, deci, la egoism, sau. 
la cultivarea propriului talent, al capacităţilor personale. De 
sigur, fericirea este dorinţa oricărei ființe mărginite; ea este 
însă cu totul nepotrivită pentru legea morală supremă, din 
cauza caracterului ei subiectiv, variabil. Prin urmare, măsura 
unică a legii morale e capacitatea ei de a fi universală, de a 
fi primită necondiţional. Legea morală e unică, fiindcă ea 
exprimă principiul formal practic al raţiunii pure. Formalismul 
e inerent moralității. 

Fiind forma voinţei, legea morală e nu numai a priori 
cı şi sintetică. Ea uneşte voinţa pură (forma) cu voinţa empirică 
(conţinutul, materia). Cum e posibilă această sinteză? In de- 
ducţia transcendentală din Critica raţiunii pure se arătase po- 
sibilitatea sau valabilitatea obiectivă a conceptului pur prin- 
aplicarea lui la intuiție. Această raportare la intuiţie (expe- 
riență) e aci înlăturată; legea morală, prin chiar natura ei, 
nu se aplică la sensibil, contrar categoriiler teoretice. Procedeul 
deducţiei sau justificării trebue să fie altul. Legea morală 
este ea fnsăş un „fapt al rațiunii” (Faktum der Vernunft), 
e un fapt indiscutabil, deşi nu e dat în intuiţia sensibilă. Legea 
morală, fiind necondiționată, nu e de natură empirică, nu e 
determinată de plăcere. In legea morală voinţa e pură şi deci 
independentă de condiţii empirice. Ne aflăm în faţa unui fapt 
pur, ireductibil. Cum e posibil? Tot ce e condiţie necesară. 

pentru valabilitatea acestui. fapt se impune cu puterea unei 
realităţi. Legea morală e.posibilă numa pentru fiinţe ra- 
ponale, care posedă autonomie sau cauzavitate libera. Le- 
gea morală, ca tapt raţional, presupune necesar uberta-. 
iea. Aşadar, hbertaiea e cei de a. treuea termen, echiwa- 
lentul intuiţiei, care sintetizează termeni eterogen.  Impe- 
rativul (du sollst) presupune capacitatea de a uucra (denn 
du kannst). Faptul mora e indicaţia nemijlocită a libertăţii 
nesensibile, a lumii inteligibile. Practica ne face posibilă tre- 
cerea dela fenomene la noumene. „Legea moraiă ne pune la 
îndemână, dacă nu perspectiva (vederea), măcar un tapt ab- 
«solut cu neputinţă de lămurit din toate datele lumii simţurilor 
şi din toată întinderea întrebuinţării teoretice a rațiuni noastre, 
fapt care ne dă o indicație asupra lumii intelectului pur, ba 
chiar o determină pozitiv şi ne lasă să cunoaștem din ea ceva, 
anume o lege” (trad. p. 41). 

Acel „Faktum” nu are sensul de fapt teoretic, ci de 
„faptă”, aşa cum a văzut Fichte, de manifestare a spontaneităţii 
raţionale, deci, de creiare a obiectului practic. Prin legea 
morală suntem creatori, suntem spontani sau liberi. Inteligi- 
gibilul e dar libertatea, voinţa spontană. Ceeace în raţiunea 
teoretică mijea ca o simplă posibilitate de gândire, dobândește 
în raţiunea practică recunoașterea realităţii. Din toate facul- 
tăţile noastre, practicul se ridică peste sfera sensibilului „şi 
ne procură cunoștințe despre o ordine şi o înlănţuire suprasen- 
sibilă, care însă tocmai de aceea nu pot fi întinse decât atât 
-cât e nevoe pentru punctul de vedere pur practic” (Id. p. 93). 
„„Prin aceasta raţiunea speculativă nu câştigă nimic cu privire 
la asigurarea conceptului ei problematic de libertate, căruia 
i se procură aci realitatea obiectivă şi necontestată, cu toate 
-că numai practică” (Id. p. 46). 

În a doua parte a Analiticui, Kant se ocupă de obiectul 
raţiunii practice: singurul ei obiect sunt conceptele de bine 
şi rău. Bine în sine (nemijlocit) e numai legea morală sau 
«datoria care de aceea, premerge oricărei determinări a binelui. 
Nu binele este datoria noastră, ci datoria e binele. Cum datoria 
are ca condiţie libertatea, binele şi răul presupun cauzalitatea 
prin libertate şi în consecință vom avea o tabelă a categoriilor 
libertăţii privitoare la bunătate şi răutate după cele patru 
puncte de vedere cunoscute: cantitate, calitate, relaţie, moda-. 
Jitate. 

Paragraful „„mobilele raţiunii pure practice” este partea. 

cea mai concretă din „Critica raţiunii practice”. Ea începe prin 
a face deosebirea între legalitate şi moralitate. Dacă voinţa e 
determinată potrivit legii morale, dar nu din cauza legii, avem 
legalitate, dacă voinţa e nu numai potrivită legii, dar determinată 
nemijlocit de lege, avem moralitate. Astfel legea morală este 
și mobilul! voinţei. Ca atare ea înlătură sau îngenuche toate 
celelalte mobile egoiste sau sentimentale, toate înclinările, în 
sfârşit, tot ce e „patologic? (în sens etimologic de senti- 
ment). Întreaga Analitică urmăreşte a despărți strict mora- 
vuri și fericire, fără ca acestea să fie inconciliabile sau contra- 
dictorii. Aci se învederează rigorismul moralei kantiene. Lu- 
crăm din datorie (die Pflicht um der Pflicht willen), 
din înclinare. iar uneori Chiar contra înclinărilor. Acestea nu 
înseamnă că trebue să lucrăm totdeauna din silă sau desgust. 
E o tălmăcire tendenţioasă a rigorismului. 

Cum e cu putință ca simpla formă a rațiunii să fie mo- 
bilul acţiunii? Legea morală trezește în noi sentimentul de 
respect, amestec de plăcere și neplăcere, față de datorie. „Da- 
torie! tu nume sublim și mare care, pentru a hotărî la faptă 
voinţa. n'ai în tine nimic atrăgător care poartă cu sine ispita, 
ci supunere ceri, fără totuş să ameninţi cu ceva care ar trezi 
în suflet o firească aversiune şi lar înspăimânta. ci doar a 
lege stabileşti, care îşi găseşte prin ea- însăș poarta spre su- 
flet şi-şi câştigă, chiar în ciuda vointei venerație, deşi nu 
Miloideaina ascultare. .” (Op. cit. p. 77). 

In .„lămurirea critică a analitici? Kant stărue asupra 
modalității de a împăca libertatea morală și necesitatea na- 
turii. Chiar dacă comportarea viitoare a unui om ar putea 
fi prevăzută cu exactitatea unei eclipse, acel om rămâne totuş 
liber si responsabil. fiindcă libertatea nu e un proces în Hmp, 
cum e fenomenul sensibil, şi prin urmare în actul liber momentele 
trecute, ele înşile strict înlănţuite, nu determină pe cel prezent. 
Actul liber. fiind intemporal, e un început absolut. Prin l- 
bertate ființa raţională se cunoaşte ca aparținând unei alte 
ordine decât cea fenomenală, supusă fără excepție determi- 
nismului şi fatalismului, anume unei ordine noumenale. So- 
luţia împäciuitoare e deosebirea dintre caracterul inteligibil, 
care e liber, şi caracterul empiric, care ascultă de cauzalitate. 
Aceeaș fiinţă participă la două lumi sau puncte de vedere. 
Toate: actele noastre. considerate ca produse ale caracterului 
empiric, sunt necesitate. fiindcă sunt legate de timp, de trecut. 
care mu stă în puterea noastră: considerate ca produse de 

caracterul inteligibil, care e intemporal, ele sunt libere. Fapta 
decurge necesar din caracterul empiric, dar acesta putea să 
fie altfel printr'un act inteligibil şi supratemporal. Deci, toate 
actele noastre sunt simultan necesitate şi libere. Kant nu pri- 
meşte deslegarea „sincrefică”: unele acte sunt libere, altele 
determinate. Dovada libertăţii o găsim în glasul conştiinţei, în 
pocăință, în simţul răspunderii. 

La fel încearcă a împăca libertatea omului cu creația 
sau atotputernicia lui Dumnezeu. Am avea o contradicție in- 
solubilă, dacă timpul şi spaţiul ar fi lucruri în sine, nu forme 
subiective sau ideale. Dumnezeu creiază esenţele inteligibile, dar 
creația e intemporală Şi ca atare ea nu suprimă libertatea care 
de asemenea e intemporală. Necesitatea e posibilă numai prin 
înlănțuired temporală, dar aceasta e ideală sau fenomenală. 
Pe scurt; din toate Ideile sau conceptele metafizice, libertatea 
este postulată nemijlocit de moralitate. 

45. Postulatele rațiunii practice: nemurire şi Dumnezeu. 
Primatul raţiunii practice. Raportul, vom vedea, mijlocit dintre 
moralitate ; și celelalte două Idei e tema Dialecticii. Legea 
morală e singurul mobil al raţiunii practice, iar Binele suprem 
e singurul ei obiect. Kant reia astfel conceptul antic de bine 
suprem, pentru a-i da o justificare critică. S'o urmărim. Ra- 
țiunea practică cere asemenea celei teoretice, un Necondiţionat 
în ordinea binelui, un bine absolut sau suprem. Binele suprem 
constă în unirea virtuţii şi fericirii, în demnitatea de a fi 
fericit. Această unire nu e analitică, cum socoteau dogma- 
ticii, fie epicureii (fericirea sau plăcerea închide în sine ca o 
notă necesară virtutea). fie stoicii (virtutea închide în sine fe- 
ricirea). Unirea e sintetică, dar și a priori (necesară) fiindcă, 
se ştie, termenii sunt eterogeni: fericirea e de ordin sensibil, 
virtutea de ordin moral sau inteligibil. 

Se ivește atunci 'antinomia practică. se constitue o dia- 
lectică a raţiunii loractice: fericirea nu e cauza virtuţii, virtutea 
nu e cauza fericirii. Care va fi deslegarea antinomiei? Cum 
se face că conceptul de bine suprem, deşi e format necesar 
de ratiune. conţine o antinomie? Deslegarea antinomiei cere 
cele două Idei metafizice: nemurirea şi Dumnezeu. Suvoziţiile 
necesare sau a priori ale legii practice se cheamă postulate. 
Libertatea era tot un postulat. însă dedus nemijlocit din acel 
„fapt al ratiuni”: celelalte două Idei decurg mijlocit Win 
„binele suprem”. Întâi, nemurirea. Binele suprem este sfin- 
fenia. În viața pământeană, care e mărginită, sfimțenia se rę- 

duce la lupta împotriva înclinărilor. Pentru a ajunge la con- 
ştiinţa pură a sfinţeniei, postulăm o prelungire indefinită a 
existenţei umane după moarte, nemurirea. (Kant introduce astfel 
timpul în sfera inteligibilului). Al doilea, existența lui Dum- 
nezeu. Binele suprem presupune fericirea desăvârşită, o fe- 
ricire proporjională cu demnitatea sau cu virtutea. O asemenea 
armonie e posibilă numai dacă lumea are un Creator înţelept 
şi bun, care a organizat lucrurile în mod necesar în vederea 
„ordinei morale”. 

Ceeace era problematic pentru raţiunea teoretică, devine 
apodictic şi dobândește realitate pentru raţiunea practică. Dar 
şi aci e valabilă restricţia cunoscută: lărgirea cunoștinței în 
ordinea noumenală nu e teoretică ci practică. Cunoştinţele me- 
tafizice sunt „cunoștințe practice”, sunt „pure credinţe rațio- 
nale”, pe scurt, ele sunt necesare subiectiv, nu obiectiv. Ideile 
din transcendente și regulative devin imanente şi constitutive, 
fără alunecare în mistică. Dar conceptul de Dumnezeu nu e 
fizic, ci moral. Tot aşa atributele lui Dumnezeu pot fi fundate 
numai în ordinea etică. Pe scurt, critica impune: limitarea 
speculativă şi lărgirea practică a raţiunii. Postulatele sunt „.tre- 
buinţe ale rațiunii”, nu ipoteze teoretice: fiindcă binele suprem 
e necesar, trebue să postulăm existenţele care îl condiţionează. 

Justificarea realităţii metafizice prin trebuințe de ordin 
practic îşi are fundamentul în ceeace Kant numește „primatul 
raţiunii practice” faţă de cea speculativă. Rațiunea este de- 
săvârșit împăcată cu sine numai dacă se recunoaşte primatul 
practicii; recunoașterea nu poate fi ocolită, fiindcă orice in- 
teres, chiar şi cel teoretic, este în fond de ordin practic 
(moral). Natura (necesitatea mecanică) și libertatea nu sunt 
coordonate ci subordonate: cum speculaţia se subordonează 
moralei, tot aşa lumea sensibilă se subordonează celei inteli- 
gibile. Primatul rațiunii practice este soluția ultimă a tuturor 
antinomiilor. Pe când dogmaticul subordona voinţa intelectului, 
criticistul răstoarnă raportul ierarhic: libertatea voinţei e fun- 
damentul intelectului, care la rândul său e adecvat necesităţii 
naturale. Primatul practicii faţă de inteligenţă sau limitarea 
pretențiilor teoretice este o minunată întocmire a „,Inţelep- 
ciunii nepătrunse”. Dacă am cunoaşte speculativ realitatea me- 
tafizică sau Maestatea dumnezeiască, ne-ar covârși o teamă in- 
vincibilă şi astfel ar dispărea acţiunea morală din simplu res- 
pect faţă de datorie, din luptă faţă de înclinări sau elementele 
„patologice” (în care intră şi teama). Pasiunea ar pune atunci 

stăpânire pe noi, iar libertatea umană nar mai fi posibilă. 

Partea finală, teoria metodelor, e o pedagogie morală; 
ea cercetează condiţiile în care datoria îşi află drum la sufletul 
uman sau cum omul devine receptiv pentru riguroasa lege mo- 
rală. Convingerea lui Kant e că legea morală în puritatea şi 
stricteţea ei exercită asupra caracterului uman o atracţie mai 
puternică decât ispitele şi amenințările, tocmai fiindcă ea a- 
pelează la tăria şi la demnitatea omului. Această situație se 
întrevede în fireasca aplecare a oamenilor de a judeca pe 
ceilalți, de a pronunţa judecăți morale. E aci o dispoziție 
fericită care trebue să fie cultivată de pedagogi prin modele 
potrivite, evitând de a întreţine orgoliul morał ca şi senti- 
mentalismul etic. Împlinirea datoriei să fie simplă, modestă. 

Critica raţiunii practice se închee cu o celebră propoziţie, 
săpată pe mormântul lui Kant: „două lucruri umplu sufletul, 
cu veşnic mouă și crescândă admiraţie şi venerație, cu cât 
mai des şi mai stăruitor se îndreaptă gândul către ele: cerul 
înstelat deasupra mea şi legea morală în mine” (trad. român. 
p. 145). Se relevă astfel încă odată cele două obiecte ale re- 
flecției lui Kant: natura şi moralitatea (libertatea), sensibilul 
şi inteligibilul. Ele însă nu se află pe acelaş plan, ci moralitatea 
posedă odată cu primatul şi privilegiul metafizic al Înteligi- 
bilului. 

V. Drept şi Virtute. Pedagogie 


Operele precedente de morală au arătat numai cum tre- 
bue să lucrăm, nu şi ce trebue să lucrăm. Nu avem încă 
sistemul de „,metafizică a moravurilor”, ci numai ,,Fundamen- 
tarea” şi „Critica ei. Chiar din epoca precritică (1765, 
1767), Kant avea preocuparea acestui sistem, care va găsi 
înfăptuirea târziu, peste nouă ani dela apariția Criticii raţiunii 
practice, în două studii, publicate separat la interval de câteva 
luni, şi unite sub titlul de ,,Mletafizica moravurilor”. Fiindcă 
nu dă chiar un sistem complet, cele două părţi au un titlu 
corespunzător „,metafizicii naturii”: „primele principii ale te- 
oriei dreptului” și „primele principii ale teoriei virtuţii”. 

Rațiunea umană e facultatea supremă a unei îndoite le- 
giuiri: legiuirea naturală şi legiuirea morală. Prin cea dintâi 
rațiunea impune naturii legi, şi anume legea necesităţii meca- 
nice; prin cea de a doua raţiunea îşi prescrie sieş o lege şi ca 
atare e autonomă sau liberă. Precum necesitatea mecanică « 
principiul ce unifică fenomenele naturii, tot aşa libertatea e 

principiul unificator al actelor umane. De o parte avem legi 
ale naturii, de altă parte legi ale libertăţii (Freiheitsgesetze). 
"Orice lege a libertăţii este un trebue, o datorie ce ne obligă 
să o îndeplinim. Există două feluri de legi ale libertăţii, 
«după cele două feluri de împlinirea datoriei: legi juridice sau 
„datorii juridice” (Rechtspflichten) şi legi morale sau „„da- 
torii de virtute” (Tugendspflichten). Întâlnim dar din nou 
„deosebirea fundamentală, de origine stoică, între legalitate şi 
moralitate. Deosebirea e fundată pe corelația dintre „lege” 
sau scopul voinţei şi „mobilul voinţei. Legalitatea se referă 
numai la acțiune, întrucât e conformă legii, oricare ar fi 
mobilul subiectiv al acţiunii, moralitatea e conformarea cu 
legea nu numai în acţiune dar şi în mobil, în intenţie. Legea, 
atunci pu e numai scopul dar și resortul acţiunii (respect faţă 
de datorie). Vom vedea că proprietatea voinţei de a lucra 
din respect faţă de lege e virtutea, de aceea legile morale 
sunt datorii de virtute. 

46. Teoria dreptului, După o recapitulare a tuturor con- 
ceptelor morale statornicite în scrierile de etică dinainte, 
Kant subliniază, în introducerea specială la drept, deosebirea 
dintre dreptul pozitiv sas empiric, variabil după locuri şi 
timpuri, şi dreptul natural sau rațional, care decurge din na- 
tura permanentă a raţiunii sau a libertăţii şi care e a priori 
sau metafizic”. Numai de acesta se ocupă în „metafizica 
moravurilor”. 

Cea dintâi problemă glăsueşte: ce e dreptul? Originea 
dreptului ca şi a moralei e libertatea. Dar aceasta se află pri- 
mejduită în starea naturală. Libertatea naturală e arbitrariul 
sau capacitatea fiecărei persoane de a lucra după bunul său 
plac, atât cât se întinde puterea individuală. Primejdia constă în 
faptul că sfera de libertate a persoanelor este reciproc tulbu- 
rată, îngrădită sau suprimată. De aceea, libertatea, pentru a nu 
se contrazice, cere ea însăș a fi aşezată în juste limite, care 
să fie respectate şi de ceilalţi. Libertatea îngrădită legal con- 
stitue un drept pentru mine şi o datorie pentru alţii, ca şi 
invers o datorie pentru mine şi un drept pentru ceilalţi. Da- 
toria şi dreptul sunt indisolubil solidare. De aci definiţia: 
„dreptul e totalitatea condiţiilor prin care libertatea unuia 
se poate acorda cu libertatea celorlalţi după o lege universală”. 

Dreptul, aplicându-se numai la acţiune, presupune o con- 
strângere. Fără aceasta, dreptul rămâne o vorbă goală. Con- 
strângerea distinge dreptul de virtute ce priveşte conştiinţa: 

conştiinţa scapă constrângerii. Dreptul asociat cu constrângerea 
e „dreptul strict” (jus strictum); există însă şi un jus latum, 
în care facultatea de constrângere nu poate fi determinată 
prin lege. Aceasta din urmă e dreptul echivoc sau de pură 
echitate (Billigkeit). Întâlnim şi o constrângere fără drept 
(d. p. în naufragiu fiecare încearcă să se salveze pe sine 
sacrificând pe ceilalți): e dreptul de necesitate (Notwehr). 
Raportul juridic e posibil numai între persoane, fie private, 
he membre ale unei comunităţi. În consecinţă dreptul se îm- 
parte în drept privat (Privatrecht) şi drept public (öffentliches 
Recht). 

Dreptul privat se raportă la ceeace este „al meu de 
„drept”, deci la proprietate. Orice drept privat e o proprietate 
şi anume o posesie, care obligă pe alţii să o respecte, tran- 
sformând-o astfel într'o proprietate. Renunţarea altora de a 
leza dreptul meu presupune un comunism originar, care e o 
idee, nu o stare istorică. Prin urmare nu există un drept 
privat înnăscut sau originar; orice drept e câștigat, e derivat. 
Trei feluri de lucruri pot fi câștigate: lucrurile materiale, pre- 
staţiile personale, în fine, persoanele ele înşile în anumite 
condiţii. De aci decurg trei categorii de drepturi private (civile): 
drept real (Sachenrecht), drept personal (persönliches Recht) 
şi dreptul personal-real (das auf dingliche Art persönliches 
Recht). A treia categorie e specific kantiană şi prezintă cel 
mai mare interes. 

Dreptul real presupune proprietatea sau posesia exclusivă 
a unui lucru, de unde decurge libera folosință. Dreptul personal 
se referă la prestațiile sau obligaţiile unei persoane faţă de 
alta — în sine persoana nu e niciodată proprietate :sau lucru 
folosit. De aceea dreptul personal implică un contract, deci 
o reciprocitate de libere angajamente, şi se reazemă pe impe- 
rativul categoric al respectării cuvântului dat. Felurile de con- 
tract sunt: gratuit (danie), oneros (vânzare), de asigurare, 
etc. Mai însemnată e la Kant a treia categorie de drepturi: 
posedăm însăş persoana, deci un „drept personal în felul celui 
real”, însă, fără suprimarea libertăţii, ca în cazul sclaviei. 
Acest drept e acela al căsătoriei, singurul caz de proprietate 
a persoanei, care totuş respectă persoana, nu o face lucru 
sau instrument de plăcere. Căsătoria e raportul sexual în 
cadrul dreptului sau al raţiunii. 

Dreptul public. Dreptul privat e acelaş şi în starea 
naturală ce precede societatea, însă atunci e provizoriu. Dreptul 

privat devine efectiv prin constrângere, care presupune o co- 
munitate juridică, un sfat. Aşadar, dreptul privat presupune 
dreptul public, care se subîmparte în trei: drept politic (Sta- 
atsrecht), dreptul ginţilor (Völkerrecht) şi dreptul cosmopo- 
litic (Weltbiirgerrecht). 

a) Dreptul politic stă la temelia statului, căci statul e 
unirea unui număr de oameni sub autoritatea legii. Originea 
juridică a statului este ca la Rousseau „contractul primitiv”, 
care, dacă pa fost niciodată realitate, a rămas totuş ideea re- 
gulativă a legilor publice. Legea trebue întâi făcută, apoi 
aplicată prin guvernare, în fine interpretată juridic în caz 
de diferend ivit la aplicare. Kant primeşte în consecinţă ma- 
nifestarea dreptului politic sub forma celor trei puteri, enun- 
ate de teoria anglo-franceză: puterea legiuitoare, executivă 
și judecătorească. Puterea legiuitoare e „suverană”. Statul ideal, 
întrupare a dreptăţii, cere separarea celor trei puteri, care 
alcătuesc la un loc autoritatea statului. Există trei forme de 
stat, după raportul posibil dintre autoritate şi supușii auto- 
crația (autoritatea unuia), aristocrația (autoritatea celor pu- 
țini) şi democrația (autoritatea tuturor). Când acestea sunt 
falsificate, ele degenerează în: despotism, oligarhie, ochlocrație. 
Statul ideal e statul în care autoritatea o au legile, date de 
voința poporului. Este „adevărata republică”, în cadrul căreia 
legile sunt făcute prin mandatari („sistemul reprezentativ”). 
Adevărata republică nu e trădată, dacă la sistemul reprezentativ 
se uneşte monarhia pentru a înfăptui monarhia constituțională, 
cel mai bun instrument de mânuirea dreptului. Kant, deşi 
are ca ideal constituția americană şi concepția — nu însă 
şi practica — Revoluţiei franceze, face concesii situaţiei din 
Prusia absolutistă a lui Frederic Wilhelm II. 

Caracteristică e aversiunea lui Kant faţă de ideea re- 
“voluţiei, faţă de rezistența poporului contra guvernului. Re- 
voluţia e sinonimă cu anarhie. Mai ales decapitarea regelui 
îi apare ca o monstruozitate politică. În contra despotismului 
admite numai o rezistență pasivă prin refuzul de a plăti 
dările. Insă parlamentul poate demite, dacă nu poate pedepsi, 
regentul. În ce priveşte raportul dintre stat şi biserică, Kant 
tăgădueşte statului orice drept de a se amesteca în chestii 
confesionale; statul nu se cade să fie preot. De un rigorism 
puţin obişnuit e dreptul penal. Pedeapsa nu e concepută ca 
mijloc de îndreptare a criminalului sau de prevenire a crimei, 

ci ca ispăşire pe baza legii talionului. Moartea se pedepseşte: 
cu moartea. 

b) Dreptul ginţilor sau al popoarelor. Poporul ceste o 
mulţime care e unită prin lege şi alcătuește astfel un stat. 
În realitate vieţuesc mai multe popoare, care sunt nevoite: 
să con-vieţuiască, să stea în raporturi. Raporturile naturale 
ale popoarelor sunt egoiste, deci de natură războinică. Pro- 
plema centrală e: există un drept de a duce războiu? Răz- 
boiul e legal, oridecâteori poporul e atacat, primejduit sau lezat 
în existenţa lui. Pe scurt, războiul legal e defensiv şi e tot: 
deauna mijloc nu scop. Drept urmare, pacea e starea juridică 
a popoarelor. Sunt cu totul oprite războaele de pedepsire, 
robire sau nimicire. 

c) Dreptul cosmopolic. Raporturile Juridice îmbrățișează. 
întreaga omenire, sunt deci cosmopolitice. Nu e vorba de a 
centopi popoarele într'un singur Stat al popoarelor, ci de p 
federaţie; sau: un. „congres al statelor” cu o curte arbitrală. 
Scopul: ultim al umanităţii este organizarea tuturor statelor (po- 
poarelor). pe principii raţionale. Principiul raţional ultim al 
dreptului public, scopul necondiţionat, este „pacea eternă” , dom- 
pia dreptăţii între toate popoarele prin pacea eternă. Cu doi 
ahi înainte (1795), în anul păcii din Basel, Kant publică 
un „Plan filosofic pentru o pace eternă”, idee mai veche și 
șusținută în acelaș veac de abatele Saint Pierre şi ]. J. Rous- 
seau. Proectul conţine şase articole preliminarii care statornicesc 
condiţiile negative pentru suprimarea stării de războiu: 1) Niciun 
tratat de pace nu trebue încheiat cu rezerva secretă a unui 
motiv de a reîncepe războiul. 2) Niciun stat independent nu 
poate fi câştigat de altul prin moștenire, schimb, vânzare, 
donaţie, etc. 3) Armatele permanente trebue să dispară cu 
timpul. 4) Niciun stat să nu contracte datorii pentru a susţine 
interese exterioare. 5) Niciun stat să nu se amestece cu forţa, 
în constituția sau guvernul altui stat. 6) Niciun stat să nu 
ducă războiul în aşa fel în cât să nască o ură neîmpăcată 
şi astfel să facă imposibilă pacea. Articolele definitive sunt: 
1) constituţia civilă din fiece stat să fie republicană; 2) dreptul 
cosmopolitic să fie întemeiat pe o federaţie de state libere; 
3) dreptul cosmopolitic se limitează la o ospitalitate univer- 
sală, adică la un contact paşnic între cetăţeni străini; el nu 
îngădue o continuă schimbare de cetăţenie. Kant e convins- 
că nu numai conştiinţa morală, dar şi necesităţile naturale, in- 
teresele egoiste, vor dicta omenirii în cele din urmă domnia. 

universală a păcii. A propaga această convingere e misiunea 
filosofilor. Ei nu trebue să guverneze, cum cerea Platon, căci 
guvernarea conrupe conştiinţa, ci numai să exprime liber con- 
vingerea lor. „„Articolul secret al păcii eterne” e libertatea 
de gândire şi de exprimare a gândirii. 

47. Teoria virtuții. „Datoriile de virtute” nu pot fi ob- 
ținute prin constrângere sau penalitate ca cele juridice; ele 
se reazemă pe forul interior al conştiinţei, adică pe legea mo- 
rală ca mobil, nu pe egoism. TTăria de a rezista în numele 
datoriei tuturor ispitelor egoiste se cheamă virtute. Virtutea 
rezidă pe curaj moral, libertate interioară, stăpânire de sine, 
în sfârşit, pe acea „apatie morală”, care nu e insensibilitate, 
ci seninătate sau independenţă faţă de pasiune (ură) şi afecte 
(mânie), „Virtutea e tăria maximei omului în împlinirea da- 
riei’. Nu există datorii de virtute decât față de persoana 
umană, fie proprie, fie străină, de aceea avem două feluri 
de datorii: față de sine şi față 'de alţii. Datoria faţă de sine 
e propria perfecţie, fiindcă aceasta stă în mâinele noastre; 
faţă de alţii datoria e a-i face fericiţi, fiindcă perfecţionarea 
lor nu stă în puterea noastră. De aceea morala se reduce la 
„propria perfecție şi fericirea celorlalți”. Virtutea nu este nici 
o mijlocie (Aristotel), nici nu e unică (stoicii), ci e multiplă 
şi se opune esenţial, nu în grad, viţiului. Orice virtute presupune 
o curte internă de justiție, conștiința, prezentă în fiecare din 
noi, care dă verdicte şi nu se înşeală niciodată. E posibil 
ca acelaş subiect să fie acuzator şi acuzat, căci omul & 
cetățean a două lumi. Fiindcă morala se ocupă numai de 
maxime, nu şi de împrejurările concrete de realizare, şi fiindcă 
de asemenea ea nu cercetează conflictele de datorii, Kant 
adaogă teoriei virtuţilor o cazuistică, absentă în teoria drep- 
tului. 

Datoriile față de sine pot fi „perfecte sau negative 
şi „imperfecte” sau pozitive — sunt imperfecte, fiindcă sunt 
mai puţin precise. Datoriile perfecte, care sunt negative, fi- 
indcă interzic, sunt datorii de conservare de sine, fie faţă 
de eul fizic, fie faţă de eul moral. Faţă de eul fizic, morala, 
interzice: sinuciderea, mutilarea, plăcerea nenaturală, mânca- 
rea şi băutura excesivă. Faţă de eul moral se interzice de- 
gradarea lui prin minciună, avariție şi servilism. Kant con- 
damnă, fără nicio excepţie, minciuna, rădăcina oricărui rău 
moral. Nu există minciună necesară, fiindcă veracitatea nu 
e o obligaţie faţă de alții, ci faţă de sine. Minciuna e o 

autodegradare. Tot aşa despre servilism, târâre, lingușire. Cine 
se face vierme, să nu se plângă, dacă e călcat în picioare. 
Datoriile imperfecte (imprecise) se referă la propria per- 
fecționare (nu conservare simplă), fie a dispoziţiilor naturale 
(forţele corpului, sufletului, spiritului), fie a celor morale 
(puritatea desăvârşită a conştiinţei). 

Datoriile faţă de alţii se împart în două: datorii de 
iubire şi datorii de respect. Datoriile de iubire sunt: datorii 
de binefacere, de recunoștință şi de simpatie (mila faţă de 
suferințe, simpatizare cu bucuriile altora). Datoria esenţială 
a iubirii e binefacerea. Binefacerea primită impune datoria 
de recunoştinţă, care rămâne constantă şi niciodată la nivelul 
binefacerii. Binefacerea din interes sau din dorinţa de a 
impune recunoştinţă recoltează pe drept nerecunoștinţa. Opusă 
bunei voințe sau bunătăţii e una din cele mai urâte înclinări 
umane: invidia (întristarea în faţa fericirii altuia). Ea se 
asociază cu ingratitudinea, cum şi cu viţiul opus simpatiei, cu 
acea Schadenfreude (delectarea în faţa suferinței altora). In 
contra invidiei leacul e a treia datorie: simpatizarea cu tri- 
steţele şi bucuriile celorlalți. Simpatia nu e mila, din care Scho- 
penhauer face principiul moralei. Kant respinge orice sim- 
patie sentimentală, orice revărsare emotivă în desordine. El 
desparte cu stricteţe iubirea „,patologică” de iubirea „„practică”, 
adică iubirea care lucrează din impuls emotiv de aceea care 
lucrează din datorie. Iubirea practică rezistă desamăgirii, pe 
când cea emotivă duce la mizantropie. 

Datoriile de respect se reazemă pe demnitatea umană 
care nu poate fi refuzată nici celui mai viţios. Demnitatea poate 
fi lezată prin trei viţii: orgoliul (ne preţuim superiori celorlalţi), 
bârfeala (micşorăm răutăcios valoarea altora) şi calomnia (duce 
bârfeala până la batjocură). Orgoliului, bazat pe vanitate şi 
exagerat până la nebunie, se opune mândria îndreptățită. Din 
unirea bunăvoinţei şi respectului ies virtuțile „,homiletice”, de 
raporturi sociale, având ca formă desăvârşită prietenia, ca- 
litate rară. 

In „amfibolia conceptelor morale ale reflecţiei” Kant ţine 
să precizeze că nu avem datorii de cât faţă de oameni, nu 
faţă de fiinţe inferioare (plante, animale) sau superioare (în- 
geri, Dumnezeu). Explicaţia e că orice virtute implică reci- 
procitatea dintre datorie şi drept, nu numai datorie. Datoria 
faţă de animale şi plante este în realitate o datorie faţă de 
noi înşine. Suntem datori să nu ne coborâm sub umanitate 

faţă de plante şi animale. Dar şi în acest caz, Kant nu în- 
gădue sentimentalism. MNu există nici datorii faţă de Dum- 
nezeu, fiindcă nu avem nici drepturi asupra lui Dumnezeu. Am 
avea totuş datorii faţă de Dumnezeu, dacă datoriile ar emana, 
dela el. Dar atunci datoria pierde caracterul necondiţionat 
de obligativitate pur morală. Putem spune că datoriile sunt 
divine, fiindcă sunt necondiționate şi necesare, nu invers, că 
sunt necondiționate, fiindcă sunt de origine divină. Reprezen- 
tarea religioasă se reazemă pe cea morală, nu invers. Există 
şi datorii față de Dumnezeu, însă acestea depăşesc nu numai 
morala, dar şi religia naturală, ele se reazemă pe revelaţie. 

Teoria metodelor, cea mai scurtă, începe cu constatarea 
că virtutea nu e înnăscută, ci câştigată prin două mijloace: 
cunoaşterea (didactica) şi exerciţiul (asceza). Metoda cea 
mai bună de cunoaştere e cea catehetică, aflarea prin sine a 
principiilor morale. Dar cunoaşterea nu e încă faptă. Se 
adaogă exerciţiul (ascetica), al cărui scop e producerea con- 
dițiilor prielnice virtuţii, anume tăria interioară, Asceza mo- 
rală trebue deosebită de cea monahală; Kant stă departe 
«de rigorismul călugăresc, el recomandă îmolinirea datoriei cu 
voioşie şi în bună dispoziţie. 

Pedagogia. Pedagogia a fost una din preocupările perma- 
nente ale acestui gânditor, care făcea din practică, din fapta 
liberă, axa raţiunii umane. Prelegerile sale de pedagogie, publicate 
de Rink în 1803, ne arată pe filosof nu numai ca înţelegător 
al noutăților pedagogice din vremea sa (Locke, Rousseau, 
Basedow),dar şi ca inovator. Kant e însuflețit de încrederea 
“secolului al 18-lea în puterea educaţiei şi recunoaşte necesitatea 
-grabnică a unei reforme pedagogice iniţiate de particulari, nu 
de stat. Scopul educaţiei e formarea omului în fiecare individ, 
nu a cetăteanului, căci „omul e singura ființă care trebue 
să fie educată”, rosteşte începutul tratatului. Pedagogia cu- 
prinde: educaţia fizică (disciplina), educația practică (morala), 
cultura. Cea dintâi, care începe dela leagăn, e comună omului 
cu animalele: îngrijirea, hrana şi o disciplină mijlocie între 
“duritatea, recomandată de Rousseau, şi indulgență, în scopul 
de a stăpâni impulsele şi a întări corpul. Educaţia practică 
urmăreşte trei scopuri: desvoltarea abilității, a întelepciunii în 
vieaţă, în sfârşit a. moralității, care întăreşte la copil ascultarea 
Şi veracitatea, iar mai târziu face apel la sentimentul demnităţii 
umane. Pedeapsa fizică va fi înlocuită cu cea morală în mo- 
mentul ce copilul a ajuns să înţeleagă prețul acesteia. Cultura 

are în vedere puterile sufleteşti generale şi particulare; ea 
începe cu cele intelectuale şi culminează în formarea carac- 
terului +). 


VI. Filosofia progresului: rasă şi istorie. 


48. Metatizica moravurilor, instaurând în centrul filosofiei 
ideea de libertate, opusă necesităţii naturale, ridica noui pro- 
bleme: a) în ce raport stă libertatea cu natura sensibilă a 
omului sau în ce măsură libertatea, raţiunea practică sau legea 
morală, se realizează în ordinea sensibilă a vieţii? b) In :ce 
raport stau conceptul moral de libertate şi credinţa raţională, 
care garantează postulatele raţiunii practice (nemurire, Dum- 
nezeu) cu religia istorică şi eclesiastică, fundată pe revelaţie, 
pe scurt, care e raportul dintre rațiune şi revelaţia isupranatu- 
rală? Răspunsul va fi dat de filosofia religiei. c) Raportul. 
dintre libertate şi necesitate naturală ridică o ultimă întrebare, 
implicată în cele precedente, care va fi desfăşurată în a treia 
critică, în „Critica judecătii” (finalitatea estetică şi cea na- 
turală). i 

Interesul nostru e limitat în ucest capitol la cea dintâi. 
întrebare. Metafizica moravurilor, în cele două părţi ale ei, 
îndreptăţea speranţa că dreptatea şi virtutea nu vor fi covârşite 
de puterile opuse. Biruinţa lor reclamă însă o sforțare necon- 
tenită, răsplătită de înălțare istorică, de progres. Ideea de pro- 
gres, făurită de entuziasmul umanist şi intelectualist al secolului 
al 18-lea, oferă filosofiei un principiu de explicaţie şi de 
unificare a evenimentelor „istorice. Se înţelege astfel dece acelaş 
veac pune totodată bazele unei filosofii a istoriei, care nu şi-a 
istovit posibilităţile nici până azi. În cadrul filosofiei lui Kant, 
„pacea eternă” ca încoronare a Dreptului implica o viziune isto- 
rică şi antropologică optimistă. Este omul capabil de evoluţie, 
de progres? E problema centrală a istoriei. 

Rasa. Nu există istorie fără progres şi nu există pro-- 
gres fără dispoziţii naturale (Anlagen), care imprimă mişcării 
o anumită direcţie. Prin urmare, nu există progres fără scopuri. 
Progresul istoric nu e singurul progres cu putință; oriunde: 
există vieaţă, se întâlneşte şi progres, fiindcă sunt prezente 


1) Să se consulte: G. G. Antonescu: Doctrinele fundamentale ale pe-- 
dagogiei moderne, ed. II şi în colaborare cu V. P. Nicolau: Antologie peda- 
gogică, I. 1936 — autorii elimină ca impură şi chiar contradictorie lucrarea 
de pedagogie, mărginindu-se la Critica raţiunii practice ; insfârșit: C. Narly:- 
Pedagogia lui Immanuel Kant, 1936, în care se accentuiază contribuţia opus- 
eulului postum. 

dispoziții. Kant descoperă un progres fiziologic al speciei umane 
premergător celui istoric şi chiar deschide perspectiva darwinistă. 
a unei evoluţii la toate speciile. În perioada precritică evoluţi- 
onismul era generalizat şi la sistemul planetar — o „istorie 
naturală a cerului”. (vezi P. Menzer: Kants Lehre von der 
Entwicklung in Natur und (Geschichte, 1911). 

Din toate aspectele biologice ale omului Kant a fost 
reţinut de timpuriu de chestia raselor. În perioada de „tăcere” 
dintre 1770 şi 1781 el publică numai două mici lucrări şi 
acestea privesc rasa: O recenzie a operei lui Moscati asupra. 
diferenţelor de structură între animal şi om- (1771) şi Von 
den verschiedenen Rassen des Menschen (1775). In perioada 
critică scrie Die Bestimmung (definiţia) des Begriffs einer- 
Menschenrasse (1785). In acelaş cerc de preocupări se si- 
tuiază opera de polemică cu geograful G. Forster: Ueber den 
Gebrauch teleologischer Prinzipien in der Philosophie (1788). 
Viul şi stăruitorul interes al lui Kant pentru conceptul de- 
rasă îşi are explicația în raționalismul său. Dacă există mai 
multe specii de oameni, urmează să admitem sau mai multe 
rațiuni deopotrivă de îndreptăţite, ceeace e absurd, sau numai 
o singură rațiune, monopolizată de o singură specie, în timp 
ce restul de specii este destinat a asculta de prima, de oarece- 
stă sub umanitate”. Kant afirmă unitatea specifică şi deci 
rațională a omului, explicând rasele ca varietăţi ereditare ce 
descind dintr'o tulpină, chiar dintro singură pereche. Ome- 
nirea alcătueşte nu numai o specie, dar o familie. Ce cauze 
au determinat varietatea raselor? Nu ne putem limita la cau- 
zele fizice, cum propunea Forster, fiindcă atunci ar trebui 
să acordăm materiei o putere de creaţie organică, ci trebue 
să presupunem existența unor dispoziţii, adică a unor scopuri. 
naturale, cum cere finalismul, nu cel speculativ (vechiul fi- 
nalism dogmatic), ci cel critic sau regulativ. Dispoziţia uni- 
versal umană, care constitue superioritatea speciei, e plasticitatea 
de adaptare la toate zonele climaterice. Rasele au luat naştere 
din această dispoziţie spontană de a se adapta pentru a do- 
mina planeta. 

Istoria. Progresul omului ca ființă naturală a învederat 
o unitate de plan şi n'a zdruncinat identitatea rațională! a speciei. 
Există oare o unitate secretă şi în evoluţia morală ʻa omului, 
în istoria sa, sau dimpotrivă aceasta e, cum pare la prima ve= 
dere, un curs fără sens de întâmplări? Se ridică deci o pro- 

blemă de metafizică a istoriei, nu de ştiinţă, o problemă des- 
bătută în următoarele lucrări: 

Idee zu einer allsemeinen Geschichte in weltbărgerlicher 
Absicht (Idee a unei istorii universale din punct de ‘vedere 
cosmopolit, 1784); Was ist Aufklărung? (1784); recenziile 
operei lui Herder: Ideen (1785); Mutmasslicher Anfang der 
Menschengeschichte (Conjecturi asupra începutului istoriei uma- 
nității), 1786; partea a doua din Streit der Fakultdten (1798). 

În timp ce Herder — principalul exponent al filosofiei 
istoriei în acel sfârşit de veac iluminist — susţine o trecere 
mesensibilă dela natură la umanitate, aşa încât evoluţia culturii 
continuă evoluția naturii, Kant institue în istorie dualismul 
critic dintre natură (necesitate) şi cultură (libertate). Drept 
urmare, tranziția dela starea naturală la starea de cultură e 
«discontinuă, e un adevărat salt şi anume e, cum arată Biblia, 
:o cădere morală. In starea naturală omul e inocent şi bun, 
fiindcă dă ascultare instinctelor sădite de Dumnezeu; cea din- 
tâi afirmare a raţiunii sau a libertăţii, operă specific umană, 
a trebuit să fie slabă faţă de puterea naturii, şi de aceea prima 
tresărire a voinţei este rea, iar cultura începe prin a întreține 
viții şi a pricinui suferinţe. „storia naturii începe cu binele, 
căci ea e opera lui Dumnezeu; istoria libertății cu răul, căci 
ea e opera omului” (Mutmasslicher, Anmerkung). 

Natura e educatoarea omului până la punctul în care 
-æl devine capabil să se emancipeze de ea şi să ia conducerea. 
în propriile sale mâini. Sensul istoriei este progresul omului 
“dela starea naturală sau de necesitate la libertate, la condu- 
cere prin rațiune. Am văzut însă că progresul implică şi o 
pierdere; pierderea e pentru individ, care sufere prin pro- 
-priile lui rele, câştigul e pentru specie, care îşi urmează, în 
ciuda nefericirii individuale, calea spre desăvârşire morală. In- 
dividul sufere, pentru ca specia să se ridice. Kant e pesimist 
faţă de prezent, dar încrezător în biruinţa viitoare a principiilor 
“morale. Aşadar, substratul istoriei e colectivitatea, nu indi- 
“vidul, care plăteşte scump cuceririle civilizaţiei. 

Care e mersul istoriei? Toate dispoziţiile naturale — 
proclamă Kant cu încrederea caracteristică veacului al 18-lea 
în finalitate — sunt menite să fie desvoltate, altminteri vieața 
ar fi un joc absurd. Dispoziţiile superioare (raţionale) nu pot fi 
-desvoltate decât în specie nu în individ, fiindcă specia este com- 
parativ cu individul efemer, nemuritoare. Apoi Kant recurge 
la o explicație „realistă”, inspirată de Machiavelli şi reluată 

de Hegel: instrumentul de care se serveşte natura, pentru a. 
desvolta dispoziţiile sale, nu e concordia, pacea, ci antagonismul, 
acea „,sociabilitate nesociabilă a omului”, şi munca grea. Des- 
coperim la Kant această convingere fundamentală că lupta 
iscată din pofta de avere, dominare şi glocie, lucrează neinten- 
ționat pentru biruinţa finală a binelui. Lupta înverşunată ar 
sili chiar pe un „popor de diavoli” să ajungă la o societate 
ordonată juridic, la statul dreptăţii, care garantează membrilor 
săi cea mai mare libertate. Kant proclamă, cum va repeta 
Hegel, că istoria lumii e progresul în conştiinţa libertăţii. 
Idealul final e o „federaţie de popoare” întro „pace per- 
petuă””, aşadar, dreptatea realizată nu numai în state, ci şi 
între state. Mijlocul de a promova și înfăptui această fericită 
stare finală e cultivarea raţiunii, e „iluminarea” (Aufklärung). 
De aceasta se ocupă articolul: „ce este iluminarea?” Este, 
răspunde Kant, „eşirea omenirii dintr'un minorat, de care ea. 
singură e vinovată”, iar această eşire are loc numai prin „gân- 
dire proprie”, prin curajul de a se servi de ceeace orice om 
posedă, de inteligenţă. Sapere aude! Omenirea a pătruns în 
epoca majoratului, cu „iluminarea” ea poate spera, încurajată. 
de cuceririle istorice de până acum, să se apropie tot mai 
mult de idealul moral, devenind. tot mai liberă. Dela cultivarea 
dispoziţiilor naturale, omenirea trece la civilizare sau dominarea 
arbitrariului din voinţa personală prin lege şi în fine ajunge 
la moralizare, care transpune legea exterioară sau legalitatea 
în lege interioară, în maximă subiectivă a voinţei. Astfel ome- 
nirea atinge istoric cea mai înaltă treaptă a libertăţii. 


VII. Raţiune și hRevelaţie. 


49. Examenul critic al raţiunii pure teoretice s'a în- 
cheiat cu o sistematizare metafizică, în centrul căreia stă ideea. 
de Dumnezeu. Rațiunea teoretică justifică necesitatea de a 
gândi pe Dumnezeu ca supremă idee regulativă; raţiunea practică. 
justifică necesitatea de a exista a lui Dumnezeu. Necesitatea 
din urmă, deşi practică şi subiectivă, e de ordin raţional. 
Existenţa lui Dumnezeu e o convingere subiectivă, o „„credinţă”” 
(Glaube), deosebită de opinie (Meinen) şi ştiinţă (Wissen), 
e deci o credință rațională. Metafizica critică e o metafizică 
practică, rezemată pe credință. Se învederează prin aceasta 
că religia are acelaş obiect cu metafizica. Totuş ele se di- 
ferenţiază întrun punct important. Religia istorică se fundează. 
pe o credinţă sui generis, nu raţională, pe o „credință eclesi- 

„astică” (Kirchenglaube) sau pe „„revelație” (Offenbarung). 
În consecinţă problema fundamentală a filosofiei religiei e 
raportul dintre aceste două feluri de credinţă. Că filosofia 
„kantiană tindea spre o critică a revelaţiei se vede lămurit din 
faptul că opera lui Fichte, apărută anonim cu titlul Versuch 
einer Kritik aller Offenbarung (1792), a fost atribuită lui 
Kant. 

De notat e că în sistemul critic al lui Kant, spre deosebire 
„de acela al neokantienilor (P. Natorp, W. Windelband, etc.), 
nu există un specific religios, o facultate a priori proprie religiei, 
de pildă, sentimentul, ci religia se fundează pe celelalte facultăţi 
ale raţiunii, în prima linie pe rațiunea practică. Filosofia 
religiei nu e o „critică? independentă, ci o aplicare a Cri- 
ticelor. Rezultatele de până acum ale criticei se pot rezuma 
la aceste două puncte: nu numai morala, dar şi religia, sunt 
independente de ştiinţă, de speculație, de metafizică (în sens 
tradiţional), pentru simplul cuvânt că ele alcătuesc o nouă meta- 
fizică. Mai mult — şi cu aceasta ajungem la marea răsturnare 
kantiană: morala e independentă şi de religie, contrar con- 
cepției tradiționale. In schimb, religia se fundează pe morală: 
„nu morala e susținută de credința în Dumnezeu, ci aceasta e 
susținută de faptul rațional al datoriei, de conștiința morală. 
"Orice alt fundament al religiei este nesigur şi zdruncinabil. 

O întrebare pare inevitabilă: e religia un simplu apendice 
al moralei, un fel de morală aplicată, sau ea cuprinde un 
-element nou, ireductibil. Deşi Kant nu recunoaşte religiei, 
asemenea ştiinţei, moralei şi chiar artei, caracter 'autonom, 
-el nu poate ignora originalitatea religiozităţii, ci ţine seama 
de ea, mai mult constrâns de fapte, cum vom vedea. Scrierile 
de cuprins religios sunt: Was heisst: sich im Denken orientie- 
ren (1786); Ueber das Misslingen aller philosophischen Ver- 
suche in der Theodizee (1791). Urmează patru studii conexe 
publicate integral în 1792 sub titlul: Religion innerhalb der 
Grenzen der blossen Vernunft. E lucrarea fundamentală, care a 
provocat conflictul cu autoritatea politică şi a atras interdicţia 
-de a mai publica alte opere referitoare la religie. Totuş au 
conţinut religios: Das Ende aller Dinge (1794) şi Von einem 
neuerdings erhobenen vornehmen Ton in der Philosophie. In 
sfârşit, după moartea la 10 Nov. 1797 a lui, Fred. Wilhelm II, 
Kant publică Streit der Fakultäten (1798), în care apără 
libertatea de critică filosofică faţă de toate disciplinele pozitive, 
“dar mai ales faţă de teologie. 

Pentru a aprecia originalitatea soluţiei critice în chestii teo- 
logice, să luăm cunoștință de modul cum se punea şi discuta pro- 
iblema religioasă printre contimporani. Principala doctrină reli- 
gioasă a vremii era întemeiată pe raționalismul dogmatic şi tindea 
spre o, religie naturală”, spre „deism”. Leibniz credea că toate 
dogmele pot fi justificate raţional. Era de făcut numai un pas 
pentru a ajunge la încheerea că din religie nu e valabil decât 
ceeace se acordă cu raţiunea. Aceasta e teza deistă, preconizată 
în Germania de Reimarus, Lessing şi, tipic pentru iluminism, 
de Mendelssohn. Chiar empiristul J. Locke pleda pentru ra- 
ționalitatea creştinismului, deci, pentru subordonarea revelaţiei 
față de rațiune. Impotriva acestui optimism raţionalist se con- 
stitue către finele veacului o direcţie iraţionalistă întreţinută 
nu numai din afară (Shaftesbury, Rousseau), dar şi de pie- 
tismul interior, care sau sprijine religia pe sentiment (Hamann, 
Jacobi), ceeace e însă tot una, după Kant, cu o greşită „,orien- 
tare în gândire”, sau pe mistică, inspiraţii şi intuiţie intelectuală, 
ca la platonicul J. G. Schlosser, care reprezintă „tonul distins” 
în filosofie (intuiţia e o facultate ce scuteşte de efort intelectual 
şi conferă o distincţie sau un privilegiu). Kant, altminteri ad- 
mirator al lui Platon, îl decretează pe acesta „tatăl oricărei 
mistici (Schwârmerei) în filosofie”. 

Poziţia critică a lui Kant depăşeşte opoziția raționalism 
(deism, „liberă cugetare”, naturalism) sau iraţionalism (mistică, 
filosofia credinței, pietism), însă nu desminte înrudirea ei cu 
raționalismul. Poziţia sa e pregătită de critica deismului la 
Hume în Dialoguri”, traduse în limba germană şi cunoscute 
de Kant. Pentru Hume religia se fundează nu pe speculație 
sau teorie ci pe o credință oarbă. Pentru Kant religia îşi are 
temeiul în credinţă, însă credința nu e oarbă, ci rațională, 
iar raţiunea, izvor al credinţei, nu e cea teoretică (deismul), 
ci raţiunea practică, al cărei primat fusese asigurat. În lumea 
sensibilă sau în lumea inteligibilă singurul compas e raţiunea: 
cunoștința raţională sau credința raţională (K. Fischer; Op. 
cit. II. 271). Moralism există şi în deism, însă morala deistă 
era întemeiată pe speculație, nu invers, ca la Kant. Totuş 
Kant nu reduce religia numai la raţiunea practică, ci rezervă 
un loc şi revelaţiei. Gândul lui adevărat, cum spune în prefața 
din Streit der Fakultäten, nu e să deducă religia din rațiune 
contra revelaţiei, ci să cerceteze ce anume din Biblie suportă o 
fundare raţională. În acelaş sens vorbeşte titlul operei de că- 
petenie „Religia în limitele simplei raţiuni”. Tema esenţială 

a cercetării stă pe linia problematicii tradiţionale: raportul 
dintre credință (revelaţie) şi rațiune, iar deslegarea e originală 
prin chipul de a înţelege rațiunea: nu e raţiunea teoretică, ki 
aceea practică sau morală. Nu e greu de văzut că această 
înlocuire da o satisfacţie parțială şi iraționalismului contimporan. 

Chiar din prefața primei ediţii, Kant fixează în limitele 
lor religia (credinţa revelată) şi raţiunea practică (morala). 
Morala, deşi e autonomă sau raţională, duce „inevitabil” la 
religie, fiindcă acţiunea presupune — ca rezultat, nu ca prin- 
cipiu extern — Binele suprem. Realizarea binelui suprem, 
ca scop ultim al lumii, cere un acord între ordinea naturală 
şi ordinea morală, acord creiat de Dumnezeu, şi apoi nemurirea. 
Nemurirea şi Dumnezeu sunt chiar fundamentele religiei. Există 
dar o armonie între religie şi rațiune, armonie, care e cercetată 
în cele patru capitole ale operei: a) Despre răul radical în 
natura omenească sau coexistenţa în om a celor două principii. 
b) Despre lupta principiului bun cu cel rău pentru dominare asu- 
pra omului. c) Despre victoria principiului bun asupra celui rău 
şi stabilirea împărăției lui Dumnezeu pe pământ. d) Despre 
cultul adevărat (Dienst) şi cultul fals (Atterdienst) sub dom- 
nia principiului bun sau despre Religie şi clericalism (Pfaf- 
fentum ), 

50. a) În prima parte religia aproape e confundată cu 
morala, căci amândouă urmăresc eliberarea omului de rău sau 
mântuirea. Mântuirea stă în împlinirea Binelui. De aceea pi- 
votul oricărei religii e originea răului. E oare omul dela natură 
bun sau rău? După răspunsul la această întrebare, gânditorii 
se împart în rigoriști şi latitudinari. Rigoriştii, susținând că 
binele şi răul se exclud, se împart în două categorii: pentru 
unii omul e bun şi progresează necontenit în bine, pentru alţii 
omul e rău şi decade tot mai mult. Latitudinarii au şi ei două 
tabere: pentru indiferentiști omul nu e nici bun nici rău, ci 
neutral; pentru sincretiști omul e un amestec de bine; şi de rău. 
Kant respinge ca imposibil amestecul de bine şi de rău şi ca 
nereală indiferența sau neutralitatea faţă de bine şi de rău. Ră- 
mån tezele rigoriste. 

Omul are trei feluri de dispoziţii: dela natură are dispoziţii 
de animalitate şi de gândire, dela libertate sau caracterul in- 
teligibil are dispoziţii morale. Dispoziţiile animale dela natură, 
instinctele, sunt destinate binelui, căci natura e opera lui Dum- 
nezeu — Kant nu condamnă dar natura ca stolcii (extremi) 
şi ca monahismul creştin. Cu atât mai mult sunt bune dispoziţia 

spre gândire şi dispoziția morală spre datorie. Unde stă atunci 
Tăul, care e rădăcina lui? Nu chiar în aceste dispoziţii, care în 
sine sunt bune, ci în raportul lor cu voinţa liberă. Dacă mo- 
bilul voinței umane e numai animalitatea, natura cade sub 
animalitate sub forma de voluptate şi anarhie; dacă mobilul 
e gândirea naturală, individul caută calculat şi rece satisfacerea 
propriilor interese în paguba celorlalţi (invidie, ură, ingratitu- 
dine, Schadenfreude). Pe scurt, răul stă în dominarea pri- 
melor două dispoziţii, care alcătuesc natura inferioară, asupra 
legii morale, în răsturnarea ierarhiei etice, în  perversitate. 
Răul stă în orientarea voinţei spre mobile inferioare. Această 
orientare constitue o „aplecare” (Hang) spre rău, cruzime, 
delectarea în cruzime, pe scurt, spre tot ce e egoist. Egoismul 
e răul radical, adică el purcede dela rădăcina voinţei însăşi, 
nu dela ceva din afară. 

Originea răului nu e empirică sau naturală, ci raţională 
sau inteligibilă”; ea rezidă într'un act liber, netemporal. Putem 
vorbi de un „păcat originar”, dar nu putem afirma că se 
moşteneşte. Noi înşine purtăm răspunderea răului, fie că vo- 
inţa e slabă, fie că e perversă. Kant concordă aci cu viziunea 
creştină: răul emană din libertatea absolută a omului, el e 
o cădere, un păcat, o abatere dela legea morală sau dela po- 
runca lui Dumnezeu. 

Cum se poate îndrepta omul, care e o ființă rea dela 
natură? Răul radical nu e răul absolut. N'a dispărut orice 
posibilitate de bine, căci dispoziţiile sunt originar bune. Răul 
a eşit din răsturnarea ierarhiei lor. Pentru îndreptare e nevve 
de o altă răsturnare interioară, de renaştere sau regenerare, 
de p conversiune a voinţei, tot aşa de inexplicabilă ca și 
apariţia răului, fiindcă îşi are obârşia întrun act de libertate 
inteligibilă. Se constată încă odată poziția centrală şi semni- 
ficaţia metafizică a libertăţii şi caracterului inteligibil. Dacă 
mântuirea nu vine din renaştere (creştinismul), vine din nimicire 
(buddhism, apoi Schopenhauer). Incapacitatea de a înţelege 
natura morală a conversiunii a îndemnat credința să depă- 
şească raţiunea şi să găsească explicaţia în „graţie”, întrun 
fel de iluminaţie internă, venită de sus. Aci Kant se vede 
nevoit a se explica cu conceptul de grație. Pentru a primi aju- 
torul lui Dumnezeu, e nevoe de o anumită receptivitate in- 
ternă, deci de o renaştere prin noi înşine. O voinţă, care nu 
“se poate îndrepta prin sine, nu poate fi ajutată. Graţia e men- 
-inută de Kant numai ca un efect „,lăturalnic”, secundar. O 

graţie, care acţlonează asupra unel conștiințe pasive, e nu 
numal teoreticeşte de neînțeles, dar sub raport practic moartă. 
Esenjţlal e ceeace facem nol, pentru a fl vrednici de mântulre, 
„nu ceeace face Dumnezeu pentru nol, 

b) Renaşterea, condiţia stârplrii răului, se câştigă nu 
prin desvoltarea dispoziţiilor naturale, cum credea Rousseau, 
cl prin virtute, prin lupţă, nu contra dispoziţiilor naturale, cum 
propuneau stolcil — aceste dispoziţii sunt bune — cl contra 
principlulul rău care stă în răsturnarea mobllelor morale, Lupta 
se duce în numele principlulul bun, care este idealul omului 
perfecț, Omul ideal e nemijlocit crelat de Dumnezeu și de 
aceea e slmbollzat ca „eternul flu al lul Dumnezeu”, e „,Cuvân- 
tul prin care toate celealte lucruri există”, Kant evltă a po- 
men numele lul Isus, 

Oblectlvltatea acestui Ideal nu se justifică speculativ, adică 
nu e fundată pe un fapt Istoric (empiric), cl se Justifică 
practic; Flul lul Dumnezeu e model sau proțoțip de imitat 
sau de înălţare, Se ivesc însă trel pledici în calea Mântulrii 
prin imitaţla Binelul sau a Perfecţiel întrupatey 1) Perfecţla 
e sflnțenla; aceasta nu poate fl atinsă în cursul unel vieţi, 
chlar dacă el e neîntrerupt progresiv, 2) Dar sforţarea spre 
bine este ea neîntreruptă? Carnea e atât de slabă, ŞI apol 
omul nu poate  expia nilclodată păcatele trecute, chlar dacă 
devine sfânt, Cel ce renaşte rămâne pururea vinovat, Renaș- 
terea (converslunea) n'are efect retroactiv, Dar atuncl mal e 
cu putință mântulrea? Cum lese Kant din această aporle? a) 
Insuficlenţa umană, legată de tlmp, e compensată de conștiință, 
care e Întemporală, In fața lul Dumnezeu valorează numal 
conștiința sinceră, b’) Garanţla unică a stărulnţel în bline este 
efortul însuş, e mersul curajos înalnte, care întăreşte con- 
ştiinţa, 3) Renaşterea nu suprlmă păcatele trecute, nu e re- 
troactivă, și totuş ne mântulm, flindcă în momentul converslunei 
ispăşlm păcatele prin renunţări şi suferinţe, Suferințele explatorii 
apar conştlințel ca merltate, Dacă acum ne închipulm realizată 
sau întrupată conştiinţa sfântă într'o Flinţă lIstorlcă (în Isus), 
aceasta va suferi, fără a expla păcatele propril— nu are!— 
cl păcatele altora, ale noastre, Prin credinţa în El, omul se mân- 
tueşte, E „Ideea țustificării în faţa lul Dumnezeu prin su- 
ferlnța loclitoare”, 

„„Observaţla generală” dela sfârşitul capltolulul II se ren 
feră la „mlnuni”, Pe când credinţa în mântulre stă „în mar- 
glnele raţiunii”, credinţa în minuni e „„lăturalnică”, Minunea 

sau faptul produs de o putere supranaturală n'are nicio va- 
loare practic-morală, fiindcă suprimă voinţa noastră. Credinţa 
în minuni duce la magie, la încercarea de a capta puterea; 
făcătoare de minuni. Chiar cei ce cred în minuni se grăbesc 
să le aşeze în trecut. Medicul, judecătrul, însuş preotul, lu- 
crează în prezent, ca şi cum minunea n'ar fi posibilă. Minunea 
sau e cotidiană sau nu e cu putință de loc. Prima este 
exclusă de teorie ca şi de practică, deci minunea nu, e posibilă. 
c) Biruinţa binelui înseamnă stârpirea egoismului în pro- 
pria conştiinţă. Dar egoismul (viţiile, pasiunile) se desvoltă 
numai în cadrul comunităţii. În starea naturală omul nu e rău. 
De aceea, pentru a combate cu succes răul, trebue să re- 
formăm societatea după „legile virtuții”, trebue să năzuim a 
întemeia „împărăţia lui Dumnezeu pe pământ”. Mântuirea e 
asigurată, numai dacă toţi oamenii s'au regenerat, asociindu-se 
pe baza virtuţii. Dincolo de „statul juridic”, în care numai 
fapta e conformă virtuţii, se ridică statul etic, Cetatea lui 
Dumnezeu, în care legiuitor nu e poporul, ci însuş Dumnezeu 
care scrutează conştiințele. Statul moral e Biserica invizibilă, 
care e universală, domnește fără constrângere şi se reazemă 
pe meştirbita lege morală sau pe raţiunea practică, nu pe 
puterea preoţilor. Biserica vizibilă posedă caractere opuse: nu 
uneşte pe toţi oamenii, ci se particularizează în secte recurgând 
constrângerea exercitată de ierarhia sacerdotală, în sfârşit 
nu se fundează pe „credinţa raţională” (Vernunftglaube), sau 
„pur religioasă”, ci pe „credinţa eclesiastică”” (Kirchenglaube)- 
Aceasta din urmă trăeşte pe baza unui eveniment „ istoric”, a 
revelaţiei divine, aşadar, a unui statut dumnezeesc; credinţa 
eclesiastică e o credinţă „statutară”. 
Revelația presupune păstrarea ei scripturară. Ortodoxia 
e conformitatea cu scriptura, conformitate care cere o inter- 
pretare sau exegeză. Cine asigură buna interpretare, evitând 
zadarnicile dispute asupra simbolurilor? Numai raţiunea prac- 
tică, oricât de forțată ar părea interpretarea ei. Vom inter- 
preta biblia după morală sau după credința raţională, nu in- 
vers. Deslegăm antinomia celor două credinţe, dacă primim 
condiţionarea credinţei eclesiastice sau istorice prin credinţa ra- 
ţională. Aşa, de pildă, venirea în lume a Fiului dumnezeese 
ne e certificată nu de experienţă, de un fapt istoric, ci de con- 
ştiinţa noastră. Pe scurt, temelia bisericii e credinţa morală. 
În partea finală a celei de a treia secţii, Kant aruncă o 
repede privire istorică asupra religiilor sau, mai de grabă, 

„asupra bisericilor, căci religia e una şi neschimbătoare ca şi 
legea morală, în timp ce biserica se diferențiază paralel cu 
simbolurile revelate. (Gândirea kantiană, în deobşte anistorică 
şi individualistă, îşi vădeşte limitele încă mai mult în religie. 
Istoria se înfăţişează lui Kant ca lupta între credinţa biseri- 
cească, bazată pe ceremonial, şi credința religioasă pur morală. 
Când se va învedera că nicio credinţă statutară nu mântueşte, 
va bate ceasul credinţei morale. Biserica evreiască e prototipul 
de credință bisericească, extrem de particularistă, bazată pe 
constrângere şi pe supunere pur legală de teama pedepsei, 
Religia evreiască e mai mult o politică de cât o religie, e o 
teocraţie. Cu creştinismul, care nu e simplă reformă a iudais- 
mului, începe Biserica universală; el năzueşte a îmbrăţişa o- 
menirea întreagă. La origine însă creştinismul e o credinţă 
istorcăi statutară, rezemată pe minuni. În prezent, sub înrâurirea. 
luminelor, creştinismul tinde a deveni o credinţă pură, susţi- 
nută de conştiinţă, de vocaţia morală a omului. Împărăţia lui 
Dumnezeu pe pământ a început. 

„„Observaţia generală” dela sfârşitul secţiei III se ocupă 
de „„mistere”: trinitate, vocaţie, satisfacție, alegere. Misterul 
se confundă cu „sacrul” şi prin urmare e obiect al raţiunii 
practice, în timp ce el rămâne de nepătruns pentru cea teo- 
retică. Astfel, luând pilda cea mai caracteristică, trinitatea 
simbolizează înţelegerea lui Dumnezeu ca o persoană cu trei 
atribute: e creator şi legislator (sfânt); e conservator şi rew 
gent (e bun); e judecător (e drept). În raport cu întreita îns 
făţişare a lui Dumnezeu se definesc următoarele mistere: Omul 
e creatură şi totuş e liber sau are vocația de a fi cetățean al 
statului etic; omul, care e pervers, e mântuit de Dumnezeu și 
țotuş voința lui e spontană (misterul satisfacției); Dumnezeu 
e drept, dar el dărueşte graţia printr'o alegere fără cauză 
(misterul alegerii). Toate aceste taine sunt laturi diverse ale 
unui mister fundamental: originea răului şi a binelui în actul 
impenetrabil al Şpontaneităţii. 

d) Deosebirea temeinică de mai sus, anume aceea dintre 
credinţa eclesiastică şi cea pur religioasă, între biserica vizibilă 
și biserica invizibilă, se întâlneşte încă într'o formă: cult ade- 
vărat (Dienst) şi cult fals (Afterdienst). Cultul fals e cre- 
dinţa istorică sau prin revelaţie. Kant nu merge până la ne- 
garea revelaţiei, cum procedau cei mai mulți raţionalişti, ci 
consideră, de acord aci cu Lessing, revelația ca instrument edu- 
cativ al unei umanităţi minore. Dacă dimpotrivă revelaţia e 

luată drept adevăr absolut, ea devine credinţă oarbă, impusă 
prin constrângere şi tălmăcită de doctori oficiali. Revelația 
ca principiu are drept necesară formă de organizație starea. sa- 
cerdotală, ierarhică, clericalismul (Pfaftentum). Kant nu e nici 
naturalist nici supranaturalist, ci „pur raționalist”. Mai de- 
parte, falsul cult duce la iluzia religioasă sau la credinţa că 
ne putem justifica faţă de Dumnezeu numai prin opere ex- 
terioare, prin ceremonial şi rituri. Tot ceeace, în afară de p 
bună conduită a vieţii, omul socoate că poate face pentru a 
plăcea lui Dumnezeu, duce la iluzia religioasă (Religionswahn) 
şi la un fals cult al lui Dumnezeu. Adevărata religie se vădeşte 
în curăţenia inimii, nu în cult. Cultul se schimbă, conştiinţa 
morală rămâne aceeaş. Revelația ca orice fapt istoric nu e 
sigură; conştiinţa însă ne spune fără greş ce trebue să facem. 

Dacă admitem că această curăţenie a inimii e rodul gra- 
tiei, alunecăm în a doua iluzie: cultul devine fetişism, se pre- 
face în magie, posesoare şi dătătoare de puteri supranaturale. 
Dumnezeu e adorat atunci ca un idol, iar cultul devine o: 
idolatrie. In puţine şi cuprinzătoare cuvinte, criteriul credinţei 
e vieața morală, conştiinţa pură, sinceritatea faţă de sine, a- 
versiunea faţă de ipocrizie. Kant respinge catolicismul, modelul 
clericalismului, şi admiră în esenţa lui protestantismul. Cum 
scria Fr. Paulsen într'un articol din Kantstudien si cum sa 
întărit şi de alţii, Kant e filosoful protestantismului. 

În cea din urmă lucrare publicată de Kant, Streit der 
Fakultäten, opoziția dintre teologie şi filosofie se reduce la 
opoziţia dintre elementul pozitiv sau istoric, transformat în 
dogmă, şi raţiunea care cunoaşte numai critică. Teologia po- 
zitivă are superioritatea utilității sociale, dar în discuţie nu e 
utilitatea ei, ci valoarea ei de adevăr. Filosofiei îi revine 
rolul de îndreptar al adevărului şi ca atare trebue să fie critică, 
pentru cuvântul că numai prin critică putem separa modurile 
de cunoaştere. Toate doctrinele pozitive (în teologie, drept, 
medicină) sunt datoare să se justifice în faţa tribunalului ra- 
tional al filosofiei. Numai raţiunea, anume raţiunea morală, 
poate spune care e revelaţia adevărată. Nu e oare revelaţia 
o acțiune supranaturală sau mistică? Faţă de mistică, „ucigă- 
toare de rațiune”, este în Streit der Fakultäten mai indulgent, 
decât faţă de ortodoxia „fără suflet” (seelenlos). Mistica fie 
sub forma sbuciumată a luptei cu răul (pietismul) fie sub 
forma senină a contopirii cu Binele (die Herrnhutter) posedă 
adâncime morală. să ce 

O însemnătate particulară are „disputa” a doua dintre 
filosofie şi dreptul pozitiv. Disputa are ca punct de plecare 
întrebarea întâlnită înainte, în istorie ca şi în religie: dacă 
neamul omenesc se află în progres constant spre bine. Răs- 
punsul lui e pozitiv în ce priveşte colectivitatea, nu indivizii, 
şi găseşte în faptul istoric al Revoluţiei franceze dovada capa- 
„cităţii neistovite de jertfă şi de entuziasm pentru bine. 


VIII. Metafizica scopurilor: artă şi organism. 


1. Critica judecății în genere. 


51. În programul filosofic dintru început „Critica jude- 
căţii””, a treia operă critică, nu era prevăzută şi nici nu părea 
necesară. De sigur, elementele ei sunt prezente în gândirea 
kantiană dela origine, însă ultima problemă critică se constitue 
treptat, pe măsură ce Kant înfăptueşte reforma metafizicii. 
Teleologia, teoria scopurilor, centrul oricărei metafizici, trebuia 
să se impună în cele din urmă cu tăria faptelor fundamentale., 
Caracteristic pentru configuraţia spirituală a veacului al 18-lea, 
care a înfiripat ca disciplină autonomă estetica, e asocierea 
teleologiei cu arta. 

In acest chip noua întreprindere critică, străină inițial 
de proectele reformiste, ajunge a fi cheea de boltă a criti- 
cismului, expresia sintezei desăvârşite. Cetirea acestei o- 
pere câştigă adeziunea lui Schiller la filosofia kantiană şi 
simpatia lui Goethe. La romantici ea serveşte ca justificare 
pentru idolatrizarea geniului şi a spontaneităţii iraționale din 
spirit şi natură, în sfârşit pentru unii neo-kantieni (W. Win- 
delband, Br. Bauch) Critica judecății nu e un adaos exterior 
din trebuinţe sistematice, ci deplina desvoltare a ideii critice +). 

Frumosul e un caz particular al finalității, care în na- 
tură se vădeşte în organisme sau în totalitatea lumii, pe scurt, 
în tot ce e concret, individual, „iraţional”. Critica judecății 
are două părți aproape egale: critica judecății estetice şi cri- 
tica judecății teleologice. Vom arăta, cum a ajuns Kant la 


1) Alfred Baeumler, în Kants Kritik der Urtelskraft, ihre Geschichte 
und Systematik (1923), face observaţia istorică, subliniată şi de noi în altă 
parte, că secolul al 18-lea e semnificativ, contrar interpretării curente, mai 
puţin prin raționalismul său cât prin tendinţa opusă, :rafionalistă, îndreptată 
spre individual şi concret. Impulsul tendinței e dat de interesul vremii 
pentru elemente iraționale: „gust”, „critică“, „sentiment”, „imaginaţia”, „ge- 
niu”. Rezultatul nouii stări spirituale este constituirea ca disciplină inde- 
pendentă a esteticii, chiar în cadrul şcoalei wolffiene, la Baumgarten, şi 
simultan reabilitarea, ca şi emanciparea sensibităţii şi a sentimentului, 

problematica îndoitei teleologii, după ce vom cunoaşte conţinutul 
ei, așa cum e înfățişat de preţioasa introducere, al cărei o- 
biect e diviziunea filosofiei. Notăm că introducerea operei e 
o redactare mai concentrată şi întrucâtva modificată a unei 
prime introduceri, din care s'a păstrat versiunea fragmentară, 
publicată de unul din primii discipoli, de Sig. Beck (trad. 
franceză de I. Tissot în Prolégomènes à toute métaphysique 
future”, 1865). 

Metafizica sau cunoştinţa prin pure concepte are două 
discipline distincte, cărora trebue să le corespundă două feluri 
de concepte, numite de Kant: conceptele naturii, produse 
de intelect, şi conceptele libertăţii produse de rațiune. (Kant 
înclină tot mai mult a rezerva rațiunea ordinei practice şi a 
identifica intelectul cu teoria sau speculaţia). Fiecare din cele 
două concepte conţine principiul unei legislații. Conceptul in- 
telectual prescrie legi naturii sau lumii sensibile, conceptul 
raţional prescrie legi moralei sau lumii inteligibile. Ne aflăm 
dar în faţa unei opoziții fundamentale: intelect-rațiune, sen- 
sibil-inteligibil, teorie-practică, dar mai ales, natură-libertate. 
Opoziția închide o problemă, a cărei rezolvare umple o „„lacună” 
în sistemul critic. Problema e unirea celor două legislații și 
deci solidaritatea celor două lumi. Necesitatea unirii rezultă 
din două situaţii: întâi, cele două legislații aparţin unuia şi, 
aceluiaş subiect rațional; al doilea, însuş conceptul de libertate 
se cerea pe sine realizat în lumea sensibilă. Unirea celor două, 
legislații, ca şi a celor două lumi, nu stă în identificarea lor 
sau în reducerea uneia la alia, ci în găsirea unui mijlocitor, 
procedeu constant în Critică — după separarea domeniilor, 
unirea lor printr'un al treilea termen. 

O sinteză a celor două legislații a fost descoperită îna- 
inte: e primatul rațiunii practice sau subordonarea teoriei faţă 
de practică, motivată de faptul că libertatea e mai cuprinzătoare 
decât natura, iar inteligibilul stă la bază sensibilului. Primatul 
raţiunii practice arată numai că e posibilă unirea, nu însă 
şi cum e posibilă. Tot raţiunea practică revarsă şi această 
lumină. În adevăr, raţiunea practică sau voinţa e facultatea 
de a avea intenții şi de a pune scopuri;morala e o teleologie 
pură. Cum însăş legea morală pretinde înfăptuirea ei în lumea 
sensibilă, unirea celor două lumi este scopul sau intenția în 
natură, este teleologia naturală. Aşadar, conceptul de scop are 
misiunea de a unifica cele două lumi, unificare ce presupune 
acţiunea inteligibilului sau metafizicului în sfera fenomenelor 

sensibile. Ca şi în concepţia platonico-aristotelică, scopul lu- 
minează şi de aceea uneşte ambele lumi, sensibilă şi inteligibilă. 
Problema finalităţii e şi la Kant fundamentul metafizicii. 

În epoca precritică teleologia e independentă de preocu- 
parea estetică, dar solidară cu organicul (Allgemeine Natur- 
geschichte) şi o limită de netrecut a mecanismului. Incă de 
atunci, Kant se teme ca nu cumva întrebuinţarea teleologiei în 
natură să nu devină, sub influenţa dispozițiilor antropomorfice, 
o piedică pentru ştiinţă. În epoca critică necesitatea teleologiei 
i se impune în explicarea raselor şi în filosofia istoriei, care 
desvălue în cursul evenimentelor umane realizarea unui scop: 
statul juridic universal, garanţia libertăţii. J. G. Forster, po- 
lemizând cu Kant, propune în problema raselor şi vieţii o 
explicaţie strict mecanicistă — în realitate, spune Kant, o ex- 
plicație dogmatic metafizică. Dacă materia poate produce vieaţă, 
ea posedă o forţă ascunsă organizatoare care nu poate fi obiect 
de ştiinţă. Însăş ştiinţa mecanică cere întregirea prin teleologie, 
dar aceasta nu e ştiinţifică, ci metafizică (în sens critic). Răs- 
punsul lui Kant îl găsim în studiul valoros: Ueber den Ge- 
brauch teleologischer Prinzipien in der Philosophie (1788). 
Morală, organism, istorie, iată domenii ce presupun cu nece- 
bitate uzul finalităţii. În vremea lui Kant ştiinţa începe a 
vădi un viu înţeles pentru organic, pentru totalităţi concrete: 
Linnee, Buffon, Blumenbach, etc. Insăş Critica raţiunii pure 
în Dialectica transcendentală sau în teoria Ideilor, pleda pentru 
încoronarea sistematică a cunoștinței prin teleologie. Ideea, se 
ştie, nu are o întrebuințare constitutivă, ci numai una regula- 
tivă, este o țintă, o temă de urmărit pentru cunoştinţa 'empi- 
rică. Cum Ideea unifică perfect cunoştinţa, tot aşa şi finalitatea, 
de aceea finalitatea se apropie mài mult de rațiune decât de 
intelect. Se explică astfel, dece în Critica judecății sunt citate 
ca legi teleologice celei trei principii ale raţiunii pure, rezumat 
al inţelepciunii metafizice: principiul omogeneității (natura are 
asemănări generice), principiul afinității sau continuității (natura 
nu face salturi), în sfârşit şi mai ales principiul specificației, 
care relevă multiplicitatea, individualitatea, lucrurilor asemănă- 
toare şi în continuitate. 

De precădere cel din urmă principiu evocă necesar fi- 
nalitatea. Dece? Natura, aşa cum a fost determinată de cate- 
goriile intelectului, schematizate cu ajutorul timpului, era o 
natură în genere, o natură supusă unor legi universale. Natura 
reală cuprinde o infinitate de legi particulare ce nu pot fi 

deduse din legile universale. Există dar o diferenţiere, o spe- 
cificaţie, a legilor generale în legi particulare şi empirice. Cum 
rațiunea are funcţia de a unifica multitudinea de legi empirice, 
problema era completa sistematizare a acestor legi. Rațiunea, 
pentru dominarea lor, trebue să considere legile particulare, 
ca şi cum ar fi creiate de un Intelect suprem care a ţinut seama 
şi de capacitatea noastră de cunoaştere. Intelectul divin lucrează 
după scopuri şi pentru înfăptuirea lor cu. mijloacele cele mai 
potrivite. 

Conceptul de scop explică existenţele individuale, totalităţile 
concrete, cum întâlnim tipic la organisme. Pentru a face din 
tteleologie un principiu a priori, Critica era obligată să dea 
‘œ nouă aplicaţie metodei transcendentale: să descopere fun- 
“damentul teleologiei într'o anumită facultate raţională. De tim- 
puriu Kant se oprise la următoarea clasificare a facultăţilor 
de cunoaştere: intelect (concept), judecată, rațiune. Că in- 
telectul posedă principii a priori demonstrase în Critica raţiunii 
pure, de asemenea pentru aprioritatea raţiunii Critica rațiunii 
practice făcuse dovadă trebuitoare. După ezitări, Kant re- 
“cunoaşte şi judecății, facultatea prin excelenţă a aprecierii, a 
criticii sau gustului, puterea de a fi izvor de cunoştinţe transcen- 
„dentale. Precum judecata mijloceşte între intelect şi rațiune, 
tot aşa teleologia mijloceşte între practică şi teorie, între li- 
'ertate şi natură. 

În ce chip izbuteşte Kant a asocia judecata şi teleologia, 
asociere ce nu se impune luminoasă şi nediscutabilă dela început? 
Filosoful introduce o nouă clasă de judecăţi, care îl îndrep- 
tățeşte a defini competenţa teleologiei. Judecata îndeobşte e 
capacitatea de a gândi particularul ca cuprins în universal. 
Dacă e dat întâi universalul şi vrem să-i subsumăm particularul, 
îndeplinim un act de gândire după o regulă generală dată. 
Această funcţie de subordonare a particularului faţă de un uni- 
versal dat o are judecata determinantă (die bestimmende Urteils- 
kraft), cum a documentat Analitica principiilor. Dacă dimpotrivă 
e dat întâi particularul şi se cere să căutăm universalul, fără o 
regulă dată, judecata e reflectantă (die reflektierende Urteils- 
kraft). Numai judecata aceasta împlineşte misiunea transcen- 
dentală de a face legătura între libertate (teleologie pură) şi 
natura particulară. Aşadar, teleologia decurge din natura intimă 
a conştiinţei, dar ea nu e determinantă pentru natură — nu 
are o funcţie teoretică — ci e o reflecţie, o contemplare, o 
evaluare, a fenomenelor naturii. Teleologia e dar regulativă, e 

un mod de a privi natura, anume, ea contemplă natura ca şi cum: 
ar fi produsă după scopuri de o Inteligență superioară şi ca. 
şi cum ar exista o potrivire între natură şi capacitatea noastră 
de a cunoaşte. Judecata reflectantă reprezintă natura ca un. 
sistem de legi empirice conforme trebuinţelor judecății. Le~ 
gislația judecății nu se aplică la lucruri, ci la modul ei de a 
reprezenta lucrurile. De aceea judecata nu e autonomă, cum e 
raţiunea ce se aplică la acţiune, ci e heautonomă, adică se a- 
plică numai sieșşi. 

Drept urmare judecata este un punct de vedere subiectiv. 
Incă cu mult înainte Kant făcuse legătură între judecată şi 
gust (Geschmack), geniu, iar în introducerea operei cercetate. 
aci se relevă înrudirea dintre judecată şi „simțul comun” sau 
„bunul gust”, factor irațional. Se poate dar repeta că seria 
de consideraţii ce se închee cu Critica judecății a avut ca 
punct de plecare conceptele, noui pe atunci, de „gust? şi. 
„geniu”, care au dus la constituirea esteticii. În epoca pre- 
critică, sub influenţa moraliştilor englezi, Kant, unind frumosul 
(gustul) cu moralitatea, îl reducea la un sentiment şi nu credea 
în posibilitatea de a-l funda raţional. Gustul nu depăşeşte- 
o universalitate comparativă sau relativă. Chiar în Critica ra- 
Hunii pure Kant respinge, odată cu încercarea lui Baumgarten 
de a raționaliza frumosul (gustul), şi terminologia aceluia. Se 
ştie că estetica în Critica raţiunii pure e luată în sensul ari- 
stotelic (ştiinţa sensibilităţii). Rezerva aceasta se menţine până 
la a doua ediție a Criticii raţiunii pure (sfârșitul lui 1786). 
O teorie sau critică a gustului anunţase Kant din 1771 (7 Iunie), 
în scrisoarea către M. Herz. Când în 1787 are loc schimbarea. 
totală, când aşadar se recunoaşte posibilitatea apriorismului 
în estetică, filosoful menţine titlul de „critica gustului” (scri- 
soarea din lanuarie 1787 către Chr. Gott. Schiitz). Deabia 
în scrisoarea din 12 mai 1789 către Reinhold opera se cheamă. 
„critica judecății, din care critica gustului e o parte” (sfârşitul 
scrisorii y. 

Kant a înțeles că judecata e prea largă pentru estetică; 
ea poate îmbrăţişa şi teleologia, concepută ca o Idee unifica- 
toare de natură reflexivă, contemplativă, cum e şi frumosul. 
De altminteri analogia dintre frumos şi finalitate e aproape- 
o dogmă a secolului al 18-lea: frumosul e ordine sau armonie. 
Kant a ezitat atât timp înainte de a întocmi o estetică a priori, 
fiindcă a luptat cu problema: frumuseţea e pur subiectivă, 
cum credea altădată, sau are obiectivitate? Subiectivitatea e- 

legată de sentiment, iar gustul sau frumosul implică imaginaţie 
şi sentiment. Există oare un sentiment pur, un sentiment a priori, 
un sentiment subiectiv şi totuş universal valabil şi de aceea, obi- 
ectiv? În cele din urmă, Kant descopere factori a priori şi 
în sfera sentimentului. Descoperirea era binevenită, fiindcă între 
facultăţile sufleteşti, după noua clasificare tripartită a vremii 
sale, între cunoaștere şi voință (apetit) se situa firesc sen- 
timentul de plăcere şi neplăcere. Cum judecata mijlocea între 
intelect şi rațiune, tot aşa sentimentul mijloceşte între cunoştinţă. 
şi {dorință (apetit), cum, în sfârşit, acestea din urmă sunt 
şi a priori, urmează că şi sentimentul poate fi transpus pe 
planul transcendental. Sentimentul fundamentează nu numai arta, 
dar şi finalitatea în genere: orice potrivire a lucrurilor cu 
facultăţile noastre de cunoaștere e legată de un sentiment de 
mulţumire. Spectacolul ordinei din lume sau aspectul teleo- 
logic inspiră admiraţie şi implică o apreciere. Astfel Kant 
ajunge să propună următoarea împărțire a disciplinelor fi- 
losofice din patru puncte de vedere: 


Facultăți Facultăţi 


sufleteşti de cunoaștere Principi! a priori Aplicate la 
Cunoaştere Intelect Conformiiate Natură 
cu legea 
Sentiment Judecată Teleologie Artă 
(plăcere-neplăcere) 
Dorinţă Raţiune Scop final Libertate 


Schema aceasta satisface mai mult arta decât teleologia, 
cu toate că punctul de vedere universal rămâne cel teleologic: 
— arta fiind numai un domeniu al finalității. Conceptul de 
finalitate are la Kant mai multe înțelesuri: a) Finalitatea 
materială şi sensibilă constă în îndestularea trebuinţelor sen- 
soriale. E o finalitate empirică fără interes pentru cercetarea! 
critică. b) Finalitatea formală şi sensibilă este propriu zis 
estetică. Ea rezidă în acordul obiectelor, anume, a formei obiec- 
telor, cu facultăţile noastre de cunoaştere, iar acordul are ca 
conţinut armonia dintre imaginaţie şi intelect. Armonia e li- 
beră, e un joc. Estetica lui Kant e formalistă şi rezemată 
pe conceptul de joc, el însuş expresie a activității spontane, 
pe care o vădeşte raţiunea în toate domeniile. Libertatea saw 
spontaneitatea se traduce subiectiv prin acordul nesilit al fa- 
cultăţilor noastre. Acordul subiectiv e însuş sentimentul. Ju- 
decata estetică e sintetică, fiindcă sentimentul uneşte o re- 

prezentare cu predicatul nou de estetic. Şi e a priori, fiindcă 
judecata estetică, deşi nu e o cunoştinţă, are pretenția de a fi 
necesară şi universală. Judecata sintetică a priori rămâne totuş 
subiectivă, fiindcă e fundată pe un sentiment. stare interioară, 
dar cu pretenția universalităţii şi necesităţii +). 

c) Finalitatea formală şi intelectuală, prezentă în geo- 
metrie, se defineşte prin capacitatea figurilor de a deslega 
-o problemă după un principiu unitar. Cum însă figurile sunt 
construite în intuiţia pură, şi nici decum date în natură, această 
finalitate nu interesează aci. d) In sfârşit, finalitatea intelectuală 
şi materială e finalitatea naturală, însă nu ca principiu de- 
terminat al lucrurilor, ci numai ca principiu reflectant asu- 
pra lucrurilor după nevoile inteligenţei şi pentru a introduce 
în imensa varietate a fenomenelor unitatea raţională. Deci şi 
în acest caz finalitatea nu e în lucruri, ci în acordul lor cu 
modul nostru de a le reprezenta, păstrând următoarea, deosebire 
«dintre finalitatea estetică şi finalitatea naurii: pe când finalitatea 
estetică este în sens propriu subiectivă, fiindcă ea. nu are în ve- 
dere decât acordul dintre forma obiectelor şi facultăţile noastre, 
în jocul liber al acestora, finalitatea naturală este reală şi 
logică, fiindcă ea priveşte acordul dintre materia concretă a lu- 
rurilor şi unitatea raţiunii, ca şi cum s'ar realiza în lucruri 
scopuri sau idei. Critica judecății estetice se îndreaptă spre 
frumusețea naturii; critica judecății teleologice spre scopurile 
naturii. 

2. Judecata estetică. 


52. Analitica frumosului. Noua critică respectă topica ce- 
lorlalte: „estetica” a dispărut, de oarece a primit aci alt înțeles, 
în schimb se păstrează analitica, dialectica (teoria elementelor) 
şi teoria metodelor, de asemenea inegal desvoltate. Cum însă 
esteticul cuprinde nu numai frumosul sau forma normală, finită, 
<i şi sublimul sau forma infinită, vom avea întâi analitica 
frumosului, care e împărţită la rândul ei după cele patru 
-categorii. 

Kant oferă cea dintâi descripție, încă valabilă, a esenței 
frumosului. Din punctul de vedere al calității, judecata ide 
gust sau estetică e o satisfacție sau desfătare (Wohlgefallen), 


1) V. Basch în Essai critique sur l'Esthâtique de Kant, ed. Il-a p. 
107, găseşte că e absurd a vorbi de necesitate şi universalitate, de una 
priori, în domeniul frumosului. Un „gust uniform“ e moartea artei, Kant 
Tămâne intelectualist, căci răpeşte sentimentului independenţa, deabia câş- 
tigată, în favoarea judecății. 

care nu decurge din chiar reprezentarea lucrului, ci din rapor- 
tarea acesteia la noi. Nu orice satisfacție este estetică şi prin. 
urmare legată sintetic cu o reprezentare a obiectului. Plăcutal 
şi binele ne satisfac de asemenea, dar se deosebesa de satis- 
facția estetică printr'o notă comună: ele sunt legate de un, 
interes, ele sunt dorite şi ca atare presupun necesar realitatea 
unor anumite obiecte. Pe cel ce doreşte hrana, nu-l interesează. 
reprezentarea ci gustarea mâncării. Totuş e o deosebire între 
plăcut şi bine. Plăcutul (deliciosul, drăgălaşul, etc.) se a- 
dresează numai simțurilor şi ne încântă în afară de orice ju- 
decată. Binele, fie ca simplu mijloc (utilul), fie ca scop în 
sine (binele moral), presupune un concept, o judecată. Faţă 
de celelalte două satisfacţii, cea estetică e desinteresată şi ca. 
atare nu angajează realitatea, ci numai reprezentrea obiectului. 
În frumos nimic nu e dorit sau voit; prin frumos nu urmăresa. 
nimic (gustare, cunoaștere, realizare), ci numai  contemplu. 
Spre deosebire de plăcut, frumosul presupune o judecată; spre 
deosebire de bine, el nu e legat de un imperativ, ci e liber, 
e joc. Frumosul e specific uman. Plăcutul e simţit şi de ani- 
male; binele e cunoscut de toate fiinţele raţionale; frumosul. 
se găsește numai la fiinţele care sunt, ca omul, totodată ra- 
tionale şi sensibile. Definiţia frumosului dedusă din primul 
moment e aceasta. Gustul e facultatea de a judeca un obiect 
sau un mod de reprezentaţie cu ajutorul satisfacţiei sau ne- 
plăcerii într'un fel cu totul desinteresat. Se cheamă frumos. 
obiectul acestei satisfacţii. 

Din punctul de vedere al cantității satisfacția estetică e 
universală, caracter ce decurge din calitatea desinteresării. In- 
teresul e legat de o stare particulară a subiectului, chiar dacă 
se întâmplă să fie acord între oameni în ce privește plăcutul. 
Şi din potrivă o judecată estetică poate fi singulară, dar păs- 
trează totdeauna pretenția universalităţii. Universalitatea satis- 
facţiei nu e logică sau intelectuală, fiindcă nu recurge la de- 
monstraţii; ea se reazemă pe sentiment, nu pe concept. „E 
frumos ceeace place universal fără concept”. Universalitatea 
estetică e dar subiectivă. Posibilitatea unei astfel de universali- 
tăți stă în capacitatea de comunicare la orice fiinţă ce judecă, 
Cum poate fi un sentiment universal comunicabil fără a, fi totuş 
o cunoştinţă? Deslegarea e „cheea criticii gustului”. În frumos. 
raportul dintre imaginaţie şi intelect e altul decât în cunoaştere. 
Imaginaţia şi întelectul concordă în frumos, fără a se raporta 
la un obiect, oarecum sub constrângere, ci liber, într'o armonie- 

suplă, în joc. Această concordanță nu e obiect de înțelegere, 
ci e simțită şi totodată capabilă de a se comunica oricui aflat 
în aceeaş situaţie. : 

Din punctul de vedere al relaţiei, „frumuseţea e forma fi- 
nalităţii unui obiect, întrucât ea e percepută fără reprezentarea 
unui scop”. Frumosul e „finalitatea fără scop” sau intenție. 
Frumosul place şi ca atare implică o potrivire între forma unui 
lucru şi jocul armonic al facultăţilor noastre, dar noi nu prin- 
dem finalitatea formală printr'un concept, care să fie o normă 
«dde cunoaștere sau de dorinţă. Frumosul nu vrea să placă sau 
să excite; un astfel de gust e barbar. Frumosul nu e o cunoş- 
tință confuză nici a utilului (finalitate externă) nici a perfecţiei 
(finalitate internă). Frumosul nu oferă nici satisfacţii inte- 
lectuale. Aşa se înfăţişează frumusețea liberă (pulchritudo 
vaga) sau frumusețea naturală. Ea nu presupune un concept 
„despre tot ce trebue să fie obiectul ei. Există şi o frumusefe 
aderentă (pulchritudo adhaerens), care presupune un concept 
logic despre tipul şi destinația normală a obiectului. Aşa de 
pildă frumuseţea unui om, animal, clădiri, etc., postulează un 
concept de perfecţie tipică, un ideal, prin referință la care 
măsurăm sau apreciem frumuseţea obiectului. Asupra celor 
două frumuseți vom reveni. 

Din punctul de vedere al moralității „e frumos ceeace e 
recunoscut fără concept ca obiect al unei satisfacţii necesare”. 
Necesitatea judecății de gust e solidară cu universalitatea ei. 
Necesitatea judecății de gust nu e nici teoretic obiectivă (cu- 
noştință ), nici practic obiectivă (morală), ci e subiectivă, ex- 
plicabilă prin universala putere de comunicabilitate a sentimen- 
tului estetic. Trebuie să existe în acest sentiment, spre deose- 
bire de celelalte sentimente sensuale, „un principiu subiectiv 
care determină numai cu ajutorul sentimentului şi nu al con- 
ceptelor, dar în mod universal valabil, ce place şi ce displace. 
Un astfel de principiu poate fi considerat ca un simţ comun, 
cu totul deosebit de intelectul comun ce uneori e numit şi 
-simț comun; căci acesta nu judecă după sentiment, ci totdeauna 
-după concepte” (Kritik der Urteilskraft, $ 20). 

„53. Analitica sublimului. Frumosul nu e unica specie de 
judecată estetică sau de gust. Există obiecte estetice fără a fi 
frumoase; aşa sunt toate obiectele reprezentate ca sublime. 
Constituţia noastră e alta în sublim; ea se apropie mai mult 
de morală. In frumos forma obiectului e mărginită; în sublim 
obiectul nu are formă sau forma lui e nemărginită (infinită). 

Sublimul e nemărginitul sau informul. Sublimul e mărimea 
absolută. Cum mărimea poate fi sau de întindere sau de! forţă, 
sublimul e sau matematic şi se raportă la facultatea noastră 
de a cunoaşte sau dinamic şi se raportă la facultatea de a 
dori. Dar, notăm, aci măsura nu e logică sau ştiinţifică, ci una 
specific estetică. În adevăr, măsura ştiinţifică se execută prin 
comparare cu o altă mărime aleasă ca unitate de măsură, şi 
de aceea măsura ştiinţifică e totdeauna relativă. Măsura este- 
tică se întocmeşte prin raportare la capacitatea noastră de a 
imagina, adică de a cuprinde o totalitate printro imagine, 
de aceea măsura estetică nu e o judecată determinantă ci re- 
flectantă, iar rezultatele ei nu se traduc în cifre. 

E sublim obiectul care depăşeşte facultatea subiectivă de-a 
avea o imagine. Totuş rațiunea (nu intelectul) prezintă acel 
obiect ca o totalitate absolută, în timp ce imaginaţia se sileşte 
în zadar să-l traducă sensibil. Rezultatul e o disproporţie între 
rațiune şi imaginaţie, o tensiune interioară, care produce un 
sentiment de neplăcere. În faţa sublimului natura noastră sen- 
sibilă e zdrobită; avem sentimentul micimii noastre ca fiinţe 
sensibile. Dar sublimul nu e constituit numai din acest mo- 
ment prim. Sentimentul micimii noastre sensibile trezeşte fa- 
cultatea superioară a raţiunii, care domină imensitatea şi forţa 
lucrurilor exterioare. Sublimul e sentimentul pricinuit de o 
repede trecere dela coborîre şi neplăcere la înălțare şi plăcere. 
Disonanţa dela început se sfârşeşte cu o armonie. Prin urmare 
sublimul e un sentiment estetic mai complex decât Frumosul. 
Adevăratul sublim se află în spiritul celui ce judecă, nu în 
obiect. El rezidă în conştiinţa superiorității raţiunii asupra na- 
turii sensibile, a destinului nostru moral sau a libertăţii asupra 
necesităţii naturale. Nu obiectele ne înalţă, ci noi ne ridicăm prin 
rațiune deasupra sensibilităţii, introducând o nouă armonie între 
facultăţi. De aceea numai omul, ființă dublă, raţională şi 
sensibilă, e capabil de această înălţare. 

Printr'o „subrepţie” raportăm sentimentul de înălțare la 
obiectele naturii, care în sine sunt indiferente. Unele fenomene 
prin măreția lor (cerul înstelat, marea) sau prin forţa, lor (fur- 
tuni, cutremure, cicloane, etc.) ne silesc a le reprezenta ca 
sublime. Sublimul dinamic provoacă mai deadreptul sentimentul 
de înălțare decât cel matematic. Sunt alte fenomene, care 
pot fi numite sublime fără subrepție; ele se găsesc în lumea, 
morală, nu în natură. Aşa de pildă războiul, purtat însă după 
dreptul ginţilor, e mai sublim de cât pacea. Războiul presupune 

un curaj dispreţuitor de primejdii până la eroism, pe când. 
pacea moleşeşte şi desvoltă spiritul mercantil. Frica nu e ni- 
ciodată sublimă, iar noblețea este .superioară sentimentalitäții. 
Drept încheere, se învederează că sentimentul sublimului leagă. 
intim esteticul de moralitate. 

54. Deducţia judecăților estetice pure. Artă şi geniu. 
Kant, fără a-şi fi făcut o cultură estetică de specialitate, a 
dat un magistral răspuns la prima întrebare a analitici, la. 
chestia de fapt: ce sunt judecăţile estetice? Judecăţile de gust. 
sunt subiective — se sustrag unei demonstraţii stricte — şi 
totuş pretind a avea aprobarea tuturor, ca şi cum ar fi obiective. 
Cu ce drept ridică pretenţia obiectivității? Judecata estetică. 
este sintetică, fiindcă adaogă la reprezentarea unui lucru 
sentimentul de plăcere; este a priori sau hotărăşte a priori 
— dar fără a recurge la un concept — fiindcă acea plăcere. 
trebue isă fie unanim legată de acea reprezentare. Pose- 
dăm dar un sentiment a priori, care nu e determinat de 
vreun concept, cum e sentimentul moral al respectului. In 
discuţie e aci fundamentul plăcerii estetice. Dacă fundamentul. ` 
e universal, şi plăcerea e universală. Fundamentul e univer- 
sal, dacă presupunem o finalitate formală a lucrului în raport: 
cu facultatea de a judeca, concepută de data aceasta ca un 
joc, ca o liberă armonie între imaginaţie şi intelect. În unirea 
liberă a acestor două facultăți — orice judecată e o unire — 
rezidă fundamentul universal al plăcerii desinteresate. Presu- 
punem dar un „simţ comun”, o capacitate de a simţi instalaţi 
în punctul de vedere al altora. Aceasta e gustarea frumosului;_ 
vom vedea însă că producerea frumosului necesită geniul. 

Obiectele pur estetice sunt frumuseţea liberă şi sublimul, 
acesta din urmă situându-se mai aproape decât cea dintâi de 
vocăţia morală a omului. Frumuseţea liberă nu e prezentă 
în artă, ci în natura idilică, în lucrurile nedeformate de civi- 
lizaţie. Kant e aci tributar nouii estetici naturaliste din secolul 
al 18-lea, inspirate de Rousseau. Cum ştim, această frumuseţe . 
are valoare absolută şi nu cunoaşte grade. 

Există şi o frumusețe aderentă, care cunoaşte grade după 
perfecția formei. Gradele de perfecţie ale formei se definesc- 
prin raportare la un ideal, adică, în sens kantian, la o idee 
raţională întrupată întrun individ. Idealul e specia (ideea) 
realizată în individ, e dar un scop interior. Cu cât tipul se. 
realizează mai credincios într'o existență particulară, cu atât 
mai frumoasă e aceasta din urmă. În aceste judecăţi de gust: 

intră un element intelectual, care alterează dar şi înalţă va- 
loarea lor. Idealul estetic e omul, fiindcă e singura fiinţă 
ce-şi are scopul în sine, e ființă morală şi ca atare, cum se 
va vedea, e scop al lumii. În timp ce raţiunea pură are ca 
ideal pe Dumnezeu (v. „Idealul transcendental”), judecata es- 
tetică îşi găseşte idealul în om. Idealul cere un „fenomen, nor- 
mal al omului”, o „idee estetică normală”, la care se adaogă 
caracteristicul pentru a exprima frumosul real. Din aceste 
două moduri estetice, frumosul liber ca finalitate formală, şi 
frumosul aderent ca expresia unui ideal sau a unui scop ma- 
terial, cel de al doilea domină întreaga operă, şi astfel fru- 
mosul e raportat, ca în epoca precritică, la sentimentul moral. 
Frumosul aderent, intelectualizat şi fundat moral, contribue 
mai mult decât cel liber şi pur la apropierea dintre natură 
şi libertate. 

Idealul, „ideea normală”, nefiind dată empiric în fe- 
nomenele naturale, e produsă estetic, e prin urmare exprimată 
numai în artă. „Nu există nicio ştiinţă a frumosului, ci numai 
o critică, nici ştiinţă frumoasă, ci numai o artă frumoasă” (K. 
d. U. § 44). Arta frumoasă e o producere în şi prin libertate 
şi ca urmare numai figurat se poate vorbi de arte la animale. 
Arta frumoasă se deosebeşte şi de arta mecanică, închinată 
utilului, şi de arta de agrement ce-i stă totuş mai aproape. 
Arta frumoasă, în sfârşit, are de scop transpunerea idealului 
în fenomenul natural; ea lucrează intenționat, însă opera ar- 
tistică trebue să apară ca lipsită de intenție, ca natură. 

Clasificarea artelor la Kant are caracteristic fundamen- 
tarea el. [dealul artistic e omul împreună cu modurile sale de 
expresie. Trei sunt modurile de expresie ale omului: cuvântul 
(articulația), gestul (gesticulația) şi sunetul (modulația). Vom. 
avea trei arte, arta vorbitoare (redende Kunst), subîmpărțită 
în oratorie şi poezie; arta figurativă, subîmpărțită în plastică 
(adevărul sensibil), pictură (aparenţa sensibilă) şi arta grădinei; 
în sfârşit, în al treilea rând, se situiază arte jocului de sensaţii, 
cu diviziunile: arta pură a colorilor și muzica. Să subliniem 
unele particularităţi ale clasificării. Plastica are ca obiect ne- 
mijlocit corpul uman, iar ca obiect mediat corpurile ce stau 
în legătură c vieaţa omului şi a căror întocmire artistică con- 
stitue arhitectura —, această definiție a arhitecturii răpește ace- 
steia independenţa. Cealaltă artă plastică, pictura, caracterizată 
prin desen, cuprinde zugrăvirea naturii, dar şi frumoasa orân- 
duire a producţiilor ei (arta grădinilor). Kant atribue picturii, în 

sens larg, toate artele decorative ce satisfac vederea. El 
descoperă şi o pictură, simplu joc artificial al coloritului, care 
realizează în ordinea vizuală ceeace realizează în ordinea sen- 
saţiilor auditive muzica. Există şi o muzică, simplă artă de 
agrement. Muzicii îi reproşează că e „lipsită de urbanitate”, 
fiindcă se impune sonor cu indiscreția unui parfum. Arta cea 
mai înaltă e poezia. 

Pentru a judeca obiectele frumoase, trebue gust; pentru 
arta ce produce asemenea obiecte trebue, geniu. Geniul e talentul 
de a produce obiecte, pentru care nu e dată dinainte o lege; 
originalitatea e prima sa calitate. Kant e aci de acord cu 
romanticii împotriva academismului raționalist rezemat pe imitație. 
Geniul prescrie artei, în producţiile sale de o spontaneitate 
asemenea celei naturale, norme sau regule. Dar Kant con- 
damnă totdeodată cultul genialității capricioase. Geniul are nevoe 
de disciplina gustului, care adesea îi tae aripele, îl civilizează, 
îi impune ordine și claritate. De oarece geniul e originalitate 
sau creaţie, Kant nu îngădue geniu decât în artă, nu şi în 
ştiinţă, unde avem numai „capete mari”. 

Dialectica gustului. Nici judecata estetică nu e scutită 
de antinomii. Două locuri comune rostesc: „nu se discută despre 
gusturi” sau „fiecare cu gustul său”, ceeace ar însemna că 
motivarea gustului e pur subiectivă. Totuş e fapt că se dis- 
cută aprins în materie de impresii, artă, critică. Discuţia „e 
imposibilă, dacă se înlătură orice acord făcut prin mijlocirea 
unor fundamente obiective ale gustului. Aşadar, gustul e în acelaş 
timp individual şi universal, el nu se fundează, dar se și 
fundează pe concepte; este subiectiv şi obiectiv. 

Astfel se încheagă următoarea antinomie. Teza: judecata 
de gust nu se fundează pe concepte, altminteri n'ar fi supusă 
discuţiei, ci s'ar decide prin demonstraţie. Antiteza: judecata 
de gust se fundează pe concepte, altminteri cu toate variațiile 
ei rici măcar n'ar fi supusă discuţiei. Deslegarea antinomiei 
nu e anevoioasă. Ambele poziţii au dreptate, dacă ţinem seama 
de dublul înţeles al „conceptului”. Teza are dreptate că judecata 
nu se 'fundează pe concept, ci pe sentiment; în caz contrar 
frumosul ar fi o cunoştinţă. Dar şi antiteza e îndreptăţită: 
sentimentul decurge dintr'o stare generală, din libera armonie 
a facultăţilor, şi ca atare el e universal comunicabil.. Conceptul 
e prezent, dar e întrebuințat în sens nedeterminat, aşa cum 
se întâlneşte numai în domeniul raţiunii, nu al intelectului. 
Temeiul ultim al gustului e „substratul suprasensibil al uma- 

nității”. lată dar că şi critica gustului, asemenea celorlalte 
«ritici, ne conduce dincolo de sensibil, desvăluind fundamentul 
frumosului în ordinea inteligibilă dinapoia armoniei interne a 
facultăților subiective. Prin funcţia sa de armonizare, frumo- 
sul e simbolul moralităţi sau inteligibilului. Cum ne amintim 
din Critica raţiunii pure (dialectica transcendentală), realitatea 
Ideilor e justificată analogic sau simbolic, așadar, prin frumos, 
revelaţie a Absolutului. Judecata teleologică, a doua expresie 
„a Judecăţii reflectante, va duce la aceeaş încheere: fenomenul 
sensibil e simbolul inteligibilului. 


3. — Judecata teleologică. 


55. În conceptul de scop noua Critică a găsit un prin- 
cipiu care valorează pentru ambele domenii, natură şi libertate, 
în timp ce Criticele precedente se foloseau de principii cu 
valabilitate limitată la domeniul corespunzător. Scopul e li- 
bertatea (inteligibilul) în natură (sensibil). Fiind natural, sco- 
pul se deosebeşte de libertate; fiind scop (hbertate), el se 
deosebeşte de natură. Teleologia nu e nici natură nici liber- 
tate, ci unirea amândorora; ca atare, ea nu e nici teorie 
nici practică, ci a treia formă de cunoştinţă: judecată reflec- 
tantă, contemplare, evaluare. Unde e finalitate, e şi valoare 
sau apreciere. Am cunoscut o primă evaluare: finalitatea for- 
mală şi subiectivă a esteticului. Ea apreciază fenomenele din 
«punctul de vedere al formei şi al raportului dintre formă (pură 
reprezentare a lucrurilor) şi facultăţile noastre. Fundarea fi- 
nalității formale (estetice) nu întâmpină prea mari greutăți, 
fiindcă această finalitate nu exprimă un raport din lucruri, 
ci unul dintre reprezentarea lucrurilor (forma lor) şi facul- 
tatea mea de a judeca sau de a percepe fără concept. Mai 
„anevoioasă e demonstrarea unei finalităţi materiale şi obiective, 
adică a unei finalități ce se raportă la realitatea obiectelor, 
nu la simpla lor reprezentare (formă). Această demonstraţie 
e tema Analiticii judecății teleologice. Am cunoscut şi o fi- 
nalitate obiectivă şi formală: finalitatea geometrică. Nu e este- 
tică, deşi e formală, deoarece e de ordin intelectual (se referă 
la ordinea deductivă); nu e materială, deşi e obiectivă, de- 
«oarece figurile geometrice nu sunt date în natură, ci sunt 
construite. 

Problema nouă e: cum să admitem scopuri sau cauze 
finale în natură, care nu se înfăţişează ca o fiinţă inteligentă; 
scum să îngăduim scopuri în natură, dacă în chiar conceptul 

de natură sunt cuprinse, cum a arătat „metafizica naturii, 
numai legea şi cauzalitatea mecanică? Conceptul de finalitate 
obiectivă şi materială e posibil numai dacă găsim în expe- 
rienţa noastră lucruri, a căror alcătuire cere necesar aplicaţia 
acelui raport cauzal specific, numit finalitate. Acest raport 
cauzal original, finalitatea, presupune că prin el cauza e deter- 
minată de ideea efectului sau că efectul se află în cauză ca 
simplă idee, d. p. cauza construcției unei case e ideea sau 
intenţia (planul) casei. Acelaş lucru e cauză (ideea casei) 
şi efect (casa construită). Efectul este el însuş cauză, dacă 
e o idee, un gând intenţionat, pe scurt, un scop. In raportul 
pur cauzal (nexus effectivus) efectul e produs de cauză; în 
raportul finalist (nexus finalis) efectul e însăş cauza ca idee 
sau plan sau, altfel spus, cauza e ideea efectului ce urmează a 
fi produs. Cauza e reprezentarea efectului. 

Finalitatea se înfăţişează sub două forme, după cum sco- 
pul realizat de un lucru prin faptul existenţei lui se află în acel 
lucru sau în alte lucruri. Prima formă e finalitatea internă: 
scopul lucrului stă în natura acestuia, în felul lui de a exista. 
A doua formă, cea mai populară, e finalitatea externă: scopul 
unui lucru stă în afară. de el, în alte lucruri, cărora el le 
este util ca mijloc sau potrivit, adaptat. Aşa de pildă fluviile 
dau nămol, pentru ca plantele să crească şi să hrănească pe 
om. Finalitatea externă e relativă şi accidentală, ea e moartea 
ştiinţei, căci pentru explicarea lucrurilor, utilitatea lor, totdeauna 
schimbătoare după puncte de vedere, nu are nicio semnificaţie, 
Numai dacă am cunoaşte scopul final sau ultim al creaţiei, 
am putea aprecia absolut utilitatea lucrurilor; dar acest scop 
stă dincolo de cunoaşterea noastră. Prin urmare valabilă e 
numai finalitatea internă, care se referă nu la utilitatea pentru 
altceva, ci la însăş existența lucrului. Existenţa lucrului nu 
are alt scop de cât propria lui existență sau propria lui 
producere. Descoporim dar produse ale naturii care sunt scopuri 
naturale  (Naturzwecke), deci lucruri care sunt propria lor 
cauză. 

Care sunt semnele acestei finalităţi şi la ce anume oblecte 
aflăm aceste semne? Am văzut că primul semn e activitatea 
aparent paradoxală a cauzei care e determinată în activitatea 
ei de efect; acesta ca simplă idee e însăş cauza. Cauza finală 
nu e altceva decât ideea efectului. Putem acum da precizări. 
Ideea efectului e totdeauna conceptul unui fot sau întreg. 
Pentru ca un obiect să fie numit scop al naturii, trebue ca 

părțile lui să fie posibile în existența şi forma lor prin relaţie cu 
Totul. Părţile nu sunt independente, ci solidare prin con- 
<eptul 'Totului. O astfel de cauzalitate finală se întâlneşte în 
produsele umane de tehnică (d. p. casa reprezentată e cauza 
casei realizate sau reprezentarea efectului e cauza acestuia). 

Finalitatea internă cere ceva mai mult. Părțile nu numai 
că sunt raportate la Tot, prin care ele există, ci fiecare produce 
pe celelalte şi toate la un loc produc Intregul. Astfel fie care 
parte este în acelaş timp scop şi mijloa. Ele există nu numai 
unele prin altele şi prin Tot, cı unele pentru altele şi pentru 
Tot; pe scurt, ele stau într'o comunitate finalistă productivă. 
Părţile produc Totul şi în acelaş timp se produc reciproc în- 
lăuntrul şi sub conducerea Totului; ele sunt organe, al căror 
rezultat e organizația sau vieața. Se învederează acum deose- 
birea dintre producția tehnică şi producția naturii, dintre artă 
şi vieață. O ființă vie produce pe alta, dar un 'ceasornic nu 
produce alt ceasornic. Fiinţa, apoi, se produce pe sine, ceasor- 
nicul e montat şi mişcat din afară. Vietatea, îşi repară prin sine 
pierderile, ceeace nu se petrece la o maşină. Părțile ceasornicului 
se condiţionează reciproc, dar nu se produc unele pe altele. 
Prin urmare, organismele posedă o forță plastică sau forma- 
tivă, deosebită de forţele mecanice. 

Fiinţele vii nu pot fi comparate cu obiectele de artă, ci 
<u societăţile sau statele, care se organizează şi ele în măsura 
în care cetăţeanul e mijloc şi totodată scop al totalității sau 
colectivități. Se confirmă dar că, cel puţin, aparența finalităţii 
se întâlneşte la organisme, singurele fenomene, care, privite 
în ele înşile şi independent de orice raport de utilitate faţă 
de altceva, pot fi numite scopuri naturale. Incapacitatea cau- 
zalităţii mecanice de a da o explicaţie completă a vieţii celei 


mai elementare primeşte consacrarea examenului critic. 
Organismele, ca totalități, sunt individua:e, concrete şi 
ca atare prezintă o contigență care scapă legilor naturale me- 
canice. Dar nu numai faptul organicului solicită rațiunea să 
recurgă la teleologie, pentru a închega o explicaţie perfectă, 
ci toate fenomenele concrete, individuale, deci şi natura luată 
ca un întreg, ca ceva închis. De aci preceptele filosofice: 
„natura nu face nimic în zadar” sau „nimic nu se petrece 
la întâmplare” (întâmplarea are aci înţelesul de absența sco- 
pului). Rațiunea nu scapă de antinomi în străduința ei de 
a explica a priori sau transcendental ceeace la început părea 

posibil numai empiric. Putem trecă oare 'dela aparența fina-: 
lităţii la realitatea ei? 

56. Dialectica judecății teleologice. Facultatea de a judeca 
are dialectica ei, exprimată de antinomia dintre legislaţia in- 
telectului, care pentru explicarea corpurilor nu cunoaşte de 
cât legi mecanice, şi legislaţia judecaţi, care pentru a explica 
organismele şi tot ce e individual se vede nevoită cu necesitate 
a depăşi principiile mecanice. Antinomia ia înfăţişarea urmă- 
toare. Teza: toate produsele naturale sunt posibile numai prin 
cauze mecanice. Antiteza: unele produse naturale nu sunt po- 
sibile numai prin cauze mecanice, ci reclamă o cauzalitate 
finală, o acţiune după scopuri. 

Deslegarea antinomiei nu poate fi dogmatică, dimpotrivă 
sistemele dogmatice o întreţin, ci critică. Cele două propoziţii 
se contrazic, dacă sunt transformate în principii ale lucrurilor; 
ele se împacă însă, dacă sunt considerate ca principii transcen- 
dentale sau maxime ale judecății. Cele două propoziţii ar fi 
inconciliabile, dacă s'ar referi la acelaş mod de judecată. Ele 
pot sta alături, fiindcă fiecare exprimă unul din cele două mo- 
duri de judecată: determinantă sau constitutivă (legea meca- 
nică), reflectantă sau regulativă (finalitatea). 'Teleologia nu e 
o explicaţie speculativă, ci o reflecţie sau contemplație. E un 
fir conducător, un principiu euristic, regulativ, pentru deplina 
unificare rațională a fenomenelor. 

“ Întrebuinţarea finalităţii se face cu această rezervă critică. 
Nimic mu poate restrânge dreptul de a căuta o explicaţie 
mecanică a tuturor produselor naturale, deci şi a celor or- 
ganice. Trebue dusă cât de departe posibil explicaţia mecanică 
a organismelor. Dar o perfectă explicahe mecanică a organi- 
zării este înlăturată definitiv, nu provizoriu, de chiar limitele- 
şi structura intelectului uman. Kant nu tăgădueşte posibilitatea 
unei origini mecanice a organismelor, ci numai posibilitatea 
de a cunoaşte o astfel de origine. Să nu ne închipuim 'că un 
alt Newton, capabil de o sforțare intelectuală mai intensă, 
ar putea muta limitele mecanismului, întocmind o explicație- 
naturalistă a firului de iarbă. Recurgem la finalism, fiindcă 
organismele au un rest refractar mecanismului. Cauzele finale- 
nu sunt cunoştinţe teoretice — cunoscut e numai mecanismul — 
ci reflecţii, contemplaţii. Finalitatea e regulativă, nu consti- 
tutivă, e un îndreptar, nu o doctrină. În ştiinţa naturii: scopurile- 
rămân un corp străin. Teleologia luminează procesele vitale 
fără a înlocui cauzalitatea eficientă. Kant formulează ipoteza 

că în. adâncul Înteligibilului se prea poate ca mecanismul şi 
Tinalismul să aibe aceeaş rădăcină. Așadar, soluţia definitivă 
a „antinomie: finaliste trebue căutată în domeniul metafizic. 

Că aceasta e singura interpretare valabilă a finalismului, 
reese din cercetarea la care filosoful supune doctrinele dogma- 
tice. Natura oferă în unele din produsele ei aparența fina- 
lităţii; chestiunea e, dacă finalitatea e mai mult decât o apa- 
renţă sau o reprezentare arbitrară a spiritului. Întâlnim două 
mari doctrine: idealismul finalist, potrivit căruia natura nu 
cunoaşte scopuri, acestea fiind simple reprezentări, şi realismul 
finalist, care admite realitatea scopurilor. Fiecare din cele 
două doctrine cunoaşte două forme, după cum se admit cauze 
mecanice sau finaliste în natură sau deasupra ei. Idealismul fi- 
nalist, negativ al finalității, se diferențiază aşa: a) Democrit 
şi Epicur recunosc numai cauze mecanice şi explică aparența 
de ordine prin hazard. E teoria „casualistă” : materia e moartă. 
b) Spinoza susţine un „Dumnezeu fără vieaţă”, adică o pură 
necesitate fatalistă, care elimină orice intenții şi scopuri, ca 
imperfecţii. Realismul finalist are ca manifestații: a) Hilo- 
zoismul airibue scopuri chiar materiei, recunoscându-i o ca- 
pacitate demonică de organizare. O materie însuflețită e un 
concept absurd, căci materia se defineşte prin inerție sau lipsă 
de vieaţă. b) Teismul afirmă o Inteligență arhitectonică în 
afară 'de lucruri, producătoare a ordinei şi a scopurilor natu- 
rale. Teismul poate explica finalitatea din natură, însă el se 
neazemă pe afirmaţia dogmatică a imposibilității unui me- 
canism universal, fără excepție. Mecanismul universal nu poate 
fi nici afirmat (Epicur), nici negat (teismul), ci e depăşit 
critic, regulativ, de teleologie. În sfârșit, teismul mai are scă- 
derea de a înfăţişa, datorită finalismului său extern, produsele 
naturale drept simple produse tehnice sau de artë- 

Dece teleologia îngădue numai un exerciţiu regulativ sau 
euristic? Răspunsul ni-l dă aceeaș viziune metafizică, necon- 
tenit prezentă la temelia kantismului: intelectul uman nu e 
intelectul divin; primul e discursiv, al doilea e intuitiv. Cunoştinţa 
umană unește intuiţia ce dă realul şi conceptul ce dă posibilul, 
însă numai după ce ele au fost separate cu cea mai mare 
strictețe — aci e marele paradox kantian: uneşte intim, după 
ce desparte esenţial. Intelectul uman nu e intuitiv, iar intuiţia 
noastră nu e intelectuală. El e discursiv; aşadar, recurge la 
judecată, mişcându-se dela părți (general) la totalitate (par- 
ticular) şi apelând la cauzalitatea mecanică. Cauzalitatea me- 

canică explică totalitatea prin părți, admite preexistenţa păr- 
ților sau elementelor şi reduce totalitatea la un agregat. 

Dacă intelectul nostru ar fi intuitiv, asemenea celui divin, 
el ar vedea (ar intui), cum totalitatea se produce pe sine odată 
cu părţile ei, cum ea premerge părților, pe care ea le creiază 
din sine. Intelectul nostru, discursiv, cum e, se află totuş 
în faţa unor fenomene specifice, cele vitale, în care părțile; par 
produse de totalitate. Cum însă totalitatea nu e dată, ea nu 
poate fi decât gândită; ea e un ideal, un scop. Totalitatea 
ideală e cauză şi totalitatea reală e efect; organismul se pro- 
duce pe sine, corpul viu se organizează dinlăuntru. Explicaţia 
teleologică e inevitabil subiectivă şi empirică, cu aplicaţie re- 
gulativă sau euristică. Totuş Kant nu înlătură posibilitatea 
ca cele două cauzalităţi, atât de opuse în funcția lor, să aibe 
aceeaş rădăcină suprasensibilă, să se refere la substratul in- 
teligibil al naturii. Substratul rămâne însă nedeterminat şi de 
aceea teleologia rămâne o simplă reflecţie, dar o reflecţie care 
subordonează mecanismul finalităţii şi sensibilul inteligibilului. 
„Scopul” e un concept suprasensibil, e o Idee, care domină 
sensibilul şi se revelă în el. Această atitudine kantiană, pe 
care am putea-o numi „rezervă cutezătoare”, a îndrituit pe 
urmaşi, în deosebi pe Schelling, a atribui omului capacitatea 
întuiției intelectuale şi a scoate deductiv din Absolut facul- 
tățile şi obiectele lor. Perspectiva metafizică rămâne deschisă 
Chiar în cadrul criticii. 

Teoria metodelor se ocupă de raporturile teleologiei (fi- 
nalismului) pe de o parte cu ştiinţa naturii, pe de alta cu 
teologia, acordând celei dintâi o extensiune universală, cerută 
mecesar de însăş raţiunea. 

În matură finalismul, fără a face de prisos explicaţia 
cauzală, intervine oriunde competenţa acesteia încetează. An- 
ticipând transformismul, Kant primeşte ca o „,îndrăsneaţă aven- 
tură a rațiunii”, ipoteza unei descendenţe a corpurilor vii, prin 
variaţii mecanice, dintr'o formă primitivă, dintr'un „fenomen ori- 
ginar”. cum spunea (Goethe. Se invederează astfel universala 
înrudire a tuturor organismelor. Prin transformism problema 
originii vieţii e deplasată, nu rezolvată. O naştere a vieţii 
din materie, o generatio aequivoca, este cu totul exclusă, fi- 
indică materia are numai proprietăţi dinamice (fizice), nu și 
psihice. 

Două teorii îşi dispută dreptul de a explica originea 
vieţii: ocazionalism şi prestabilism. Potrivit celei dintâi naş- 

terea oricărei ființe e o minune, este produsul unei acţiuni 
„divine. Cu un astfel de principiu se poate explica orice în 
natură; el nu e dar utilizabil. A doua teorie, care susţine că 
Dumnezeu a creiat în materie numai dispoziția vieţii, are două 
forme: evoluție şi epigeneză. Evoluţionismul, în sens leibnizian 
de teorie a „desvoltării” (Auswicklung), susține că însuş in- 
dividul preexistă în miniatură, oarecum implicit; natura doar îl 
„educă”, îl explicitează. Doctrina epigenetică susţine că pre- 
-există numai dispoziţia spre individ, nu chiar individul, care 
-Ææ produs real de natură. Epigeneza e preferată pentru motivul 
că admite în natură, cu Blumenbach, un „impuls formativ” sau 
plastic. 

Judecata teleologică nu se îngrădeşte la fenomenul organic, 
-ci măzueşte a se universaliza. Natura se înfăţişează ca o 
întocmire finalistă din două puncte de vedere: omul e scopul 
final al naturii, iar Divinitatea e fundamentul sau cauza su- 
premă a oricărei finalități. Ultimul cuvânt al kantismului e 
referința la o Inteligență arhitectonică, e dar finalitatea con- 
ştientă, şi, drept urmare, e eliminarea finalităţii inconștiente, 
demonice, hilozoiste. 

„Scopurile în natură alcătuesc o ierarhie. Un scop devine 
-mijloc pentru alt scop şi tot aşa mai departe până la un 
scop ultim, necondiţionat sau în sine. lerarhia de scopuri e 
«o finalitate externă, a cărei semnificație rezidă în raportarea la 
finalitatea internă. Apa, aerul, există pentru corpurile vii, nu 
pentru munţi. Plantele există pentru animale, iar animalele unele 
pentru altele. Pe scurt, în ordinea pur sensibilă nicio ființă nu 
e scop în sine, adică nu există făptură de care să îngrijească 
toată natura. Scop în sine e numai o ființă care posedă pro- 
prietăţi suprasensibile. rațiune şi libertate, o fiinţă care îşi pune 
ea însăş scopuri — Omul. Nu e de ajuns ca omul să-și 
pună scopuri, esenţialul e regula acestor scopuri. Dacă regula 
scopurilor e fericirea, nu e greu a constata că realizarea 
acestui scop întâmpină în natură nenumărate obstacole. Dar 
omul depăşeşte natura prin cultură. Nici cultura nu dărueşte 
fericire, cum a văzut şi Rousseau. Cultura e binefăcătoarg ne- 
mijlocit numai pentru specie, pentru individ doar mijlocit. Dar 
şi pentru specie cultura rodeşte numai în cadrul unui stat ju- 
ridic universal, suprema garanţie a libertăţii şi demnităţii. Cum 
libertatea e principiul moralității, scopul final al creaţiei e 
«omul, subiect al purității morale. Omul, ca fiinţă inteligibilă, 

e scop ultim pentru toate lucrurile din natură. EL singur, prin- 
libertate, pune şi realizează scopuri morale. 

Natura alcătueşie un sistem finalist complet, fiindcă seria, 
ierarhică de scopuri are un ultim termen: omul. Insă ordinea 
scopurilor naturale presupune un fundament, o cauză supremă: 
Divinitatea. Teleologia duce la teologie. Noi cunoaştem două 
moduri de teleologie care pot duce la teologie: teleologia, 
fizică sau „fizicoteologia”” şi teleologia morală sau „eticote- 
ologia”. Kant, ne reamintim, refuză orice credit fizicoteolo- 
giei, dovedită incapabilă a trece dela natura ordonată la di- 
vinitatea ordonatoare. Fundamentul adevărat al teologiei e mo- 
rala. Legea morală include binele suprem, iar binele suprem 
postulează o întocmire finaiistă a creației, un Creiator moral. 
Nu e posibilă altă dovadă a existenţei lui Dumnezeu în afară- 
de cea morală; dovada nu e teoretică, ci practică, e o cre- 
dință rațională. Finalismul moral e temeiul religiei, nu invers: 
Nu e posibilă decât o teologie morală; este exclusă morala. 
teologică. Teologia ca speculație e teosofie, având ca rezultat 
teurgia şi magia. O teologie, întemeiată pe finalitate pur na- 
turală, e o demonologie, care sfârşeşte cu idolatria. 

Epilogul Criticii judecății este viziunea platonică: uni- 
versul e manifestarea sensibilă a Binelui, a Libertăţii, care, e 
principiul inteligibil al tuturor lucrurilor. Numai prin libertate, 
raţiunea, care e şi ea spontaneitate, depăşeşte sensibilul şi 
cunoaşte practic şi contemplativ fundamentul „inteligibil. O cu- 
noaştere teoretică ar subordona omul Divinităţii şi astfel ar 
suprima, odată cu autonomia, morala. Însuş Noumenalul, ca 
moralitate, oprește accesul la sine cunoștinței speculative. Inte- 
ligibilul e un mister faţă de intelect, tocmai pentru a respecta- 
libertatea omului; el e însă trăit în sfințenie, în puritatea con- 
ştiinţei, în actul liber. Libertatea este esenţa lumii. Metafi- 
zica sau e fundată etic sau nu e posibilă!). 


IX. Interpretările filosofiei kantiane. 


Hans Vaihinger, autorul clasicului „Comentar al Criticii 
raţiunii pure” (2 vol.), scrie despre această operă în prefața 
vol. ÎI: „e opera cea mai genială şi cea mai contradictorie din 
câte cunoaşte istoria filosofiei”, iar Erich Adickes în „Die 


1) Bibliografia filosofică română posedă acum în opera d-lui 7. Pe- 
trovic.: Viaţa şi opera lui Kant, 1936, cel dintâiu studiu complet, ilustrat 
de citate adecvate şi luminat de un comentar ce deschide calea unor ela-- 
borări personale. 

bewegenden Kràfte în Kants pbhilosophischer Entwicklung und 
die beiden Pole seines Systems” (Kantstudien, vol.1) declară 
că până azi nimeni nu ştie exact ce a vrut Kant să spună 
şi adaogă: dacă nu se descoperă nou material documentar — 
fapt puţin probabil, căcı totul a fost răscolit, — se poate 
conchide că o decizie în tălmăcirea lui Kant e aproape peste 
putinţă. Explicaţia greutăților de exegeză e cunoscută. Bo- 
găția de motive parţial antagoniste, multipla stratificație a 
elementelor îmbrăţişate, dau „Criticii rațiunii pure” o înfă- 
țişare unică. Aspectele numeroase ale criticismului îndreptă- 
tesc varietatea interpretărilor, care învocă toate în sprijinul 
lor texte kantiene. De notat e că cele mai multe din aceste 
interpretări sunt, intenţionat sau nu, un ferment de noui co- 
cepţu filosofice. 

Felurimea de puncte de vedere s'a ivit chiar din vremea 
lui Kant, cum arată aprecierea unuia din primii discipoli ai 
gânditorului din Koenigsberg, Reinhold. lată ce spune ace- 
sta: „Critica raţiunii pure a fost proclamată de dogmatici ca 
încercarea unui sceptic de a ruina siguranţa oricărei cunoş- 
tinte; de sceptici ca o semeaţă pretenție de a înălța pe ru- 
inele sistemelor de până acum un nou dogmatism; de supra- 
naturaliști ca un iscusit artificiu de a suprima fundamentele 
istoriei ale religiei şi de a întemeia fără polemică naturalismul; 
de naturalişti ca un nou spriijn pentru învechita filosofie a 
credinţei; de materialiști ca o negaţie idealistă; de spiritualişti 
ca o limitare neîngăduită a realităţii la lumea corporală sub 
masca experienţei; de eclectici ca fundarea unei noui secte care 
în cutezanţă şi intoleranță e fără seamăn până azi şi care 
ameninţă a impune filosofiei germane, de curând liberate, ju- 
gul sclavie unui sistem; de filosofii populari, în sfârşit, ca 
o întreprindere ridiculă, în mijlocul unui veac luminat şi plin 
de gust, de a izgoni din lumea filosofică simţul comun printr'o 
terminologie scolastică şi prin subtilităţi”. Unele din aceste 
interpretări au fost dela apariţie simple curiozităţi culturale, 
fără altă justificare În afară de o falsă perspectivă personală 
şi o tristă incapacitate de înţelegere. Pe noi na preocupă inter- 
pretările cu valoare mai durabilă şi cu răsunet contimporan. 

A. Interpretarea sceptică. La început în (Germania, în- 
dată după publicarea Criticii raţiunii pure, apoi în Franţa, 
Kant a fost numărat printre sceptici. Wolffieni contimporani 
relevă caracterul negativ al Criticismului; „filosoful popular” 


din Berlin Moses Mende sohn în nume te pe Kant „,atotdi- 
acoromanica. 

strugătorul”, Hamann, adversar şi mistic, l-a botezat un 
„Hume prusian”; Ernst Schulze-Aenesidem susţine că 
filosofia critică, dusă până la capăt, se transformă în scep- 
ticism; în Sfârşit Salomon Maimon, criticist din prima ge- 
neraţie, înfăţişează interpretarea sa ca un scepticism critic. 

Heine mai târziu cu ironia sa paradoxală compară pa 
Kant cu Robespierre, care a ghilotinat ceeace na îndrăsmt 
însuş Robespierre: Fiinţa supremă. „|. Kant, acest mare dis- 
trugător în împărăţia gândurilor a întrecut cu mult în terorism 
pe Robespierre... La amândoi se învederează în gradul cel 
mai înalt tipul de mic burghez — natura i-a făcut să cân= 
tărească zahăr şi cafea, dar destinul a vrut ca ei să cântă- 
rească alte lucruri şi le-a aşezat pe cântar unuia un rege 
şi altuia pe Dumnezeu. Şi au cântărit cu precizie!” (Zur 
Geschichte der Religion und Philosophie in Deutschland, cartea 
III). 

In Franţa, Victor Cousin şi şcoala lui continuă a pre- 
zenta documentat un Kant sceptic. Elevul lu Cousin, E. 
Saisset, într'un studiu asupra scepticismului, aşează pe Kant 
alături de Aenesidemos, sceptic antic, şi de Pascal, care de- 
asemenea e clasat greşit printre doctrinarii îndoehi. În orice 
caz Pascal prin ikaţionalismul său stă mai aproape de scep- 
ticism decât un I. Kant. 

Interpretarea sceptică e cu desăvârşire părăsită; scopul 
Criticii nu e ruinarea ştiinţei, a moralei şi religiei, ci funda- 
rea lor mai solidă. Totuş ea nu e lipsită de orice temeiul chiar 
în texte precise, dar adesea trecute cu vederea. În memoriul 
neterminat, ca răspuns la întrebarea pusă de Academia de 
Ştiinţe pentru premiu „Care sunt progresele metafizicii dela 
Leibniz şi Wolff”, Kant se situiază pe sine ca metafizician, 
anume ca reprezentant al celui de al treilea stadiu: „„practico- 
dogmatic”. Primul stadiu e cel „,teoretico-dogmatic” (Leibniz 
şi Wolff), iar al doilea e „,repaosul sceptic” în care el aşează, 
spre surpriza noastră, partea distrugătoare din Critică, po- 
lemica cu ontologia tradiţională. Metafizica sa e fundată practic. 
anume pe „faptul raţional” al legii morale, care postulează 
libertatea voinţei, manifestaţie a  Inteligibilului. 

B. Interpretarea mistică. Cităm ca un document sem- 
nificativ interpretarea elevului lui Lotze, Günther Thiele 
care în opera Kants intelektuelle Anschauung als Grundbegriff 
seines Kritizismus dargestellt (1876) aşează în centrul kantismului 
„intuiţia intelectuală”, Cum s'a arătat, această interpretare, 

care e oarecum umbra mistică a celei sceptice, nu e greşită. 
Conceptul de intuiţie intelectuală, de cunoaştere atribuită nu- 
mai lui Dumnezeu, este presupus de metafizica subînţeleasă 
a criticismului. Cunoştinţa umană e definită de Kant în opozipe 
cu cea divină: ntelectul uman e totdeauna discursiv, niciodată 
intuitiv. Cu aceasta ajungem la interpretările esenţiale, stă- 
ruitoare până în vremea noastră şi intreținând o vie dispută; 
ele sunt două: interpretarea antimetafizică şi interpretarea me- 
tafizică. Märul discordiei e dar poziţia kantismului față de meta- 
fizică. Fiecare din cele două interpretări se diferenţiază 
după comentatori şi se nuanţează după perspective doctrinare. 

C) Interpretarea antimetafizică. Nu e cea dintâi, dar e 
caracteristică pentru a doua jumătatea a secolului al 19-lea şı 
chiar pentru timpul de faţă. Ea stă sub înrâurirea nu atât 
a pozitivismului cât a ştiinţelor naturale. Notele definitorii ale 
acestei interpretări sunt următoarele. Kantismul e redus la 
o teorie a cunoștinței sau a experienței: cunoştinţa e mărginită 
la fenomene. În ordinea metafizică kantismul apare ca un 
agnosticism: metafizica e înmormântată, fiindcă pretinde a da 
o cunoaştere absolută, a lucrului în sine, a ceeace stă din- 
colo de fenomene. Unele din direcţiile antimetafizice soco- 
tesc „lucrul în sine” drept un concept-limită. 

1. Teza psihofiziologică, prezentă la Schopenhauer, a fost 
desvoltată de Fr. A. Lange în „Istoria Materialismului”, 
de fiziologul H. Helmholtz, apoi popularizată. Ea susţine 
că formele a priori sunt funcțiuni reale ale structurii noastre 
psihofiziologice, ba chiar numai ale „,creerului”. Această teză 
ridică una din problemele fundamentale ale kantismului: cum 
trebue înţeles apriorismul? Este oare a priori egal cu înnăscut, 
cu prioritate în timp, cu dispoziţii psihologice moștenite și 
Chiar originar sădite în noi, sau este egal cu necesar şi uni- 
versal valabil, cu prioritate logică. Pe scurt: a priori genetic 
(în timp) sau logic? 

2. Teza metodologică sau logică, susţinută de fosta „şcoală 
dela Marburg” (Cohen, P. Natorp, E. Cassirer), a 
contribuit mai mult ca oricare alta la consacrarea sensului, logic 
al apriorismului şi la combaterea sensului genetic, care e acela 
psihologic sau pur naturalist. Teza exagerează valoarea gândirii 
matematice. Această gândire „„produce” obiectul integral; ea 
nu e limitată de un dat sensibil, desine stătător, cu atât mai 
puţin de un „lucru în sine”. Realitatea, ca și sensaţia, sunt 
concepte-limite, teme de rezolvat pentru o gândire determinantă 

şi cu totul autonomă. Formele gândirii sunt metode de deter- 
-minare a obiectului, care e natura. Şcoala dela Marburg se 
orientează, ca şi kantismul, în deosebi după ştiinţele naturii, 
"după fizica lui Newton. Spre deosebire de Kant, Cohen nu 
admite „lista oficială” a categoriilor, fixată ne varietar de 
Kant, ci acordă gândirii caracterul de proces, de devenire, 
de activitate capabilă de a produce necontenit perspective 
noui de determinare a obiectului, care e totdeauna de ordin 
empiric. Pentru H. Cohen „posibilitatea experienţei e pro- 
blema kantiană”” (Imm. Kant, Rede, 1904, p. 12); kantismul 
e o „teorie a experienței”. Elevul lui Cohen, E. Cassirer, 
într'o lucrare mai recentă (Freiheit und Form, 1916), după 
ce înainte primise teza strict epistemologică, pune fapta cri- 
ticistă într'o nouă lumină: în centrul filosofiei kantiene stă 
cenceptul de libertate sau filosofia practică, nu filosofia teo- 
retică. De asemenea Paul Natorp, celălalt corifeu al şcoalei, 
ajunge în operele bătrâneţii (d p. Vorlesungen über praktische 
Philosophie, 1925) la o interpretare metafizică: nu gândirea, 
omului, ci gândirea unei ultime Unităţi produce cunoştinţa și 
existența. 

În vecinătatea „şcoalei dela Marburg” se aşează con- 
cepția lui Léon Brunschvicg, care, recunoscând în kan- 
tism prezența unui element străin, favorabil metafizicii (tran- 
sendentului), defineşte critica prin reflecţia asupra funcţiei coor- 
donatoare, asupra raţiunii plastice, înmlădiată după experienţă. 
În faţa ontologiei, care priveşte lumea din punctul de vedere al 
rațiunii absolute sau divine, Critica lui Kant pune în practică 
modestia: se adresează rațiunii omeneşti, pentru a încerca „să 
înțeleagă în modul în care noi suntem conştienţi, efectiv şi 
adecvat, că e dat omului de a înţelege” (L'idée critique et le 
système kantien, Revue de Metaphysique et de Morale, 1924, 
p. 151). 

3. Teza relativistă, expusă mai ales de Georg Simmel, 
relevă în toate domeniile culturii corelafia dintre conţinut şi 
formă, dintre obiect şi subiect, dintre lume şi eu. Niciunul, din 
termeni nu e dat neatârnat de celălalt. Formele a priori sunt 
la el o „forță obiectivă, o realitate activă în noi” (Kant, 
Sechszehn Vorlesungen, p. 20). Descoperirea, încă valabilă, 
a kantismului e că experiența e condiţionată de supoziţii aduse 
cu sine de spiritul nostru (Id. p. 24). Corelaţia criticistă e 
următoarea: putem susține deopotrivă de bine că în filosofia 
“lui Kant lumea e subiectivizată, că deci e un produs al spi- 

ritului, dar şi invers că spiritul se disolvă integral în lumea 
produsă de el. 

4. Teza pozitivistă, formulată mai de mult, dar publi- 
cată în 1911, are ca reprezentant pe Hans Vaihinger, care 
în Comentar”, ca și în studii mărunte, izbutește să ne 
dea un Kant mai întreg, mai viu, poate mai contradictoriu, 
dar mai conform celui real. Aceasta nu l-a împedecat de a 
înjgheba o interpretare personală sub numele de ficționism sau 
„„Hlosofia lui ca şi cum” mai ales a teoriei Ideilor (metafizica). 
Vaihinger respinge fără cruţare încercarea lui Paulsen de a 
face din Kant un metafizician (Kant — ein Metaphysiker? 
1900), socotind greşită tălmăcirea că, după distrugerea vechii 
metafizici, Kant a vroit sa clădească una nouă. „,lLucrul în 
sine” e la Kant o „ficţiune”, adică o reprezentare conştient 
gresită, dar de mare valoare practica. 

Pe linia pozitivistă stă Hans Cârnelius, care în al 
său Comentar la Critica raţiunii pure defineşte lucrul în sine 
ca o „conexiune de fenomene după legi”, făcându-l astfel să în- 
ceteze de a mai fi incognoscibil. Comentarul lui Cornelius 
merită elogii, fiindcă ne ajută să descoperim unele din supozi- 
țile ascunse ale kantismului. 

5. Teza evoluționistă a lui Kuno Fischer (Kant, 2 
vol. ediția I. 1860, ediția V 1909-10) are, în prima linie, 
“vrednicia de a fi încercat o interpretare amănunțită, completă 
şi credincioasă a kantismului. Lucrul în sine nu e un concept 
pur, ci o realitate, care începe a fi determinată chiar din 
„Critica raţiunii pure”. Centrul kantismului stă în unirea na- 
turii (determinismului) şi a libertății. Universul e revelația 
în fenomene a libertăţii, iar revelaţia se petrece treptat, evo- 
lutiv. Orice evoluție presupune scop, iar scopul e libertatea 
(rațiunea) manifestată în natură. Dacă confruntăm, spune Fi- 
scher, cercetările precritice cu cele critice descoperim o 
concepție fundamentală care străbate călăuzitor întreaga operă 
kantiană: concepția evolutiv-istorică, concepţie schițată în eroca 
precritică şi fundată de Critica rațiunii pure. Evoluţionismul, 
aplicat la originea lumii (Allg. Naturgeschichte), continuă în 
Critica raţiunii pure, care nu e decât teoria originei și evoluţiei 
cunoașterii (Kant, vol. I. p. 560) şi se închee în „Critica 
judecății”, care formulează cu toată claritatea evoluția finalistă. 
Lumea e fenomenul evolutiv al libertăți; lumea sensibilă e 
manifestarea celei morale. Ne ridicăm astfel la o înălțime, 
de unde esenţa lumii se desvălue şi dispar enigmele (Id. 567). 

Fischer ge apropie mai mult ca alți comentatori de după 
1860 de teza metafizică; el însă menţine părerea că meta- 
fizica critică e o metafizică a fenomenelor, care îmbrățișează 
totalitatea cunoştinţelor a priori asupra lumii sensibile. 

6. Teza realistă, ilustrată de Alois Riehl (Der phi- 
losophische Kritizismus, ed. Il-a în 3 vol., 1908, 1925/1926), 
se opune celor precedente, care sunt orientate idealist. Pentru 
el, existenţa lucrurilor e neatârnată de conştiinţa mea, nu e 
creiată de ea. Totuş lucrurile cunoscute de noi nu sunt lucruri 
în sine, ci fenomene. În sensaţii ni se desvălue ceva real; 
sensaţiile nu sunt pur subiective. „Critica cunoștinței a lui 
Kant e clădită pe o teorie a realităţii şi aceia cari au inţeles 
şi au continuat Critica subiectivist, nu urmează căile lui Kant. 
Numai aceia le străbat cari încearcă să întărească încă mai 
mult şi să aşeze mai adânc fundamentul realist al filosofiei ace- 
luia”. (Der philos. Kiritizismus, I, ed. 2-a, p. 562). 

Un punct de vedere realist, fără metafizică speculativ con- 
structivă dar cu posibilități de metafizică inductivă, neexploatate 
de Kant, susține Oswald Kiilpe. Pentru acesta apriorismul 
nu implică necesar subiectivitatea şi nu înlătură orice 
determinare a realităţii. „„Rezumând toate aceste expuneri, pu- 
tem spune că I. Kant nici na dovedit că aprioritatea unor 
anumiţi factori de cunoştinţă înseamnă subiectivitatea lor, nici 
na arătat că această subiectivitate exclude o proprietate a 
realităților corespunzătoare ei”. (Külpe: I. Kant, p. 84). 

În acelaș sens realist, dar rezervat faţă de metafizică, 
se pronunţă interpretarea documentată şi în genere nepreve- 
nită a lu Beno Erdmann, care vede în criticism un „,ra- 
ționalism genetic”. De asemenea Hans Driesch (Skizzen 
zur Kantautfassung und Kantkritik, Kantstudien, 1917) recu- 
noaşte rolul necesar în criticism al lucrului în sine, dar şi in- 
capacitatea lui Kant de a-l determina. 

7. Teza valoristă, reprezentată de „şcoala badeză” (W il- 
helm Windelband, Heinrich Rickert, în bună parte: 
Bruno Bauch, etc.), înlătură orice incursiune metafizică, 
orice încercare de explorare a lucrului în sine. Pentru Br. 
Bauch lucrul în sine nu e o simplă „temă”” (Cohen), ci „,fun- 
damentul transcendental-logic al unităţii fenomenului determinat”. 
Această direcţie neokantiană nu admite realitate, ci numai obi- 
ectivitate, care se reduce la valabilitate necesară şi universală. 
Orice afirmaţie presupune recunoaşterea unei valori necondi- 
ționate sau absolute: afirmaţia teoretică implică valoarea ab- 

solută a adevărului (însăş negarea adevărului închide recunoa- 
şterea adevărului acestei negaţii); afirmația morală presupe 
valoarea absolută a Binelui; tot aşa pentru estetică şi religie 
(sfinţenia ). 

Filosofia valorilor, cu toate că respinge din raza con- 
ştiinţei o realitate în sine, nu alunecă în relativism (Simmel), 
ci recunoaște valori absolute, superioare oricărei judecăţi existen- 
tiale. Nu valorile depind de realitate, ci realitatea depinde de 
valori. Valoarea domină în deosebi realitatea psihologică. Ca 
şi în cadrul şcoalei dela Marburg, valorismul aşează planul. 
transcendental înaintea oricărei determinări realiste, fie de ordin 
metafizic, fie de ordin psihologic. A priori este o valoare 
logică, nu existenţă metafizică sau psihologică. 

După Windelband, originalitatea lui Kant stă în depă- 
şirea tuturor formelor de teorie a imaginei, teorie ce presupune: 
raportul metafizic dintre existență şi cunoştinţă. Punctul de. 
plecare superior al lui Kant e „„regula”, după care se ordo- 
nează anumite elemente de reprezentare. Psihologiceşte, da- 
torită asociaţiei, sunt posibile mai multe ordonări, însă numai 
una e cea dreaptă, numai una are valoare, adică preţueşte 
pentru toţi. Această regulă se reazemă pe experienţa „nor- 
malității””: dacă vrem să gândim adevărat, trebue să legăm 
reprezentările după anumite regule sau „norme”. Normele sunt 
determinări ale valorilor absolute. Există o gândire normală, 
o voință mormală, o simţire normală. „Filosofia nu trebue 
să fie o imagine a lumii; tema ei stă în a aduce la conştiinţă 
normele care împrumută oricărei gândiri valoare (Wert) şi 
autoritate (Getlung)” (Windelband: Prăludien, ed. 3-a, p. 
161-62). 

O altă trăsătură caracterizantă a interpretării valoriste. 
e preferința pentru ultima critică: „Critica judecății”, în care 
se desăvârşeşte ideea de sistem cu ajutorul conceptului de 
scop. Criticismul valorist e un criticism teleologic. Windel- 
band vede în „Critica judecății” principiul perfect şi hotă- 
rîtor al criticismului (Geschichte der neueren Philosophie, 5-te 
Aufl. p. 155). Aceeaş convingere e împărtăşită de Bruno 
Bauch (I. Kant, p. VIII): Critica judecății e ultimul scop 
sistematic al criticismului şi exprimă convingerea cea mai adâncă 
a kantismului: lumea a luat ființă dintr'o Idee. 

8. Kant, filosof al culturii. In dependenţă de valorism şi 
ca v punte de trecere la interpretarea metafizică s'a constituit 
mai de curând teza filosofiei culturii la H. Rickert (Kant 

als Philosoph der modernen Kultur, 1924), Reinhard Ky- 
nast (Kant, sein System als Theorie des Kulturbewusstseins, 
1998), Eugen Kiihnemann (Kant, Bd. I, 1923, Bd. II, 
1924). 

Rickert rămâne în genere pe linia tezei valoriste. „O 
sută de ani au curs dela moartea lui Kant şi totuş „în Ger- 
mania cele mai multe din cercetările filosofice se mişcă ne- 
contenit în direcţia psihologică sau metafizică. Aceasta do- 
vedeşte că noi stăm încă la începuturile mişcării kantiene, că 
adesea nu s'a înţeles încă, prin ce se deosebesc analiza ji 
fundamentarea supoziţiilor logice ale cunoştinţei, inițiate de 
Kant, de psihologia şi de metafizica cunoaşterii” (Rickert: 
Gegenstand der Erkenntnis, ed. 4/5-a, 1921, p. VI). 

Opera lui Kant, deşi opusă modelor filosofice de azi 
(intuiţionism, vitalism), are o actualitate netăgăduită dătorită 
problematicii ei. ,,Cultura e totalitatea bunurilor promovate 
pentru valorile lor. O pătrundere a esenței lor e rodul unei 
filosofii a valorilor, care mai întâiu încearcă să înţeleanăi 
fiecare domeniu particular de valoare în specificitatea lui. 
Tocmai această temă şi-a pus-o Kant pretutindeni, în etică, 
în filosofia artei şi în teoria vieţii religioase” (Kant als 
Philosoph, p. 7). Dar Kant e mai mult decât un filosof tal 
culturii în genere; el e filosoful culturii moderne, al acelei 
culturi care se defineşte în opoziţie cu celelalte două mari 
culturi: antică (greco-romană) şi creştină (medievală). Cul- 
tura antică e intelectualistă. Intelectualismul e o formă a 
raționalismului, anume, e proectarea ca realități a gândurilor. 
fără pici un control, cum dimpotrivă procedează raționalismul 
(Rickert ia raționalismul în sensul lui Max Weber). Pe lângă 
ştiinţa greacă (omul teoretic), spiritul roman creiază raţio- 
nalitatea normei Juridice (omul acţiunii), iar creştinismul face 
să biruiască valorile iraționale ale inimii (speranţa în mân- 
tuire). Tot ce nu e teoretic se întruneşte sub numele negativ 
de „ateoretic”. 

Cea dintâi sinteză a celor trei elemente de cultură eu- 
ropeană e opera evului mediu. Cultura acestuia se defineşte 
prin subordonarea celor trei factori, originar independenţi, bi- 
sericii, şi astfel domeniile culturale ajung să trăiască într'un 
regim de eteronomie sau autoritate exterioară. 

Spiritul modern, începând cu Reforma şi Renaşterea, tinde 
a asigura autonomie domeniilor culturale, a scoate la lu- 
mină semnificaţia proprie a fiecărei valori (id. 121). E de 

„aşteptat să izbucnească conflicte între domenii ce năzuesc de- 
opotrivă la libertate. Se ridică atunci o problemă vitală. Cum 
se împacă autonomia sferelor culturale cu necesitatea unei 
unități de cultură, condiţie neapărată pentru evitarea sciziunilor 
lăuntrice, a „sfâşierilor” spirituale? 

Epoca prekantiană n'a ajuns la o conştiinţă culturală 
adecvată din pricina noului intelectualism din sec. 18 şi a 
confuziei dintre domeniile de cultură. În cadrul criticismului 
se încheagă conştiinţa culturală modernă, fiindcă în primul rând 
se pune capăt intelectualismului grec, reînviat de sec. 18. De 
altă parte Kant diferenţiază sferele de cultură, asigurând au- 
tonomia nu numai a teoriei, dar şi a sferelor ateoretice (morală 
şi, mai ales, artă). În sfârşit, pentru a ocoli primejdia destră- 
-mării culturale, Kant sintetizează cultura prin subordonarea 
teoriei faţă de practică — e „primatul raţiunii practice”. ,„Mo- 
ralismul” kantian nu e însă, scrie Rickert, ultimul cuvânt 
al unificării culturale. Fundamentul unic rămâne, şi după Rickert, 
ateoretic, dar nu e morala, ci valoarea emotivă, religia, care 
nu suportă o subordonare faţă de alt domeniu. „Religiei se 
„cuvine totdeauna primatul” (Id. 209). 

R. Kynast, care este favorabil metafizicii, vede însă 
misiunea lui Kant în despărțirea conceptuală a semnificațiilor 
cu valoare universală, care alcătuesc sensul obiectiv al ,,con- 
științei culturale”. Filosofia lu Kant este o tipică „teorie a 
conştiinţei culturale”. În ordinea teoretică esenţa criticismului 
stă în corelația dintre funcţia eului şi norma judecății, în 
etică în ideea de antonomie, care ascunde sub formula ge- 
meralizantă a imperativului categoric „legea individuală” a ade- 
văratei acţiuni morale. | 

D. Interpretările metafizice sunt cele mai vechi. 

1. Idealismul speculativ. Cea dintâi interpretare meta- 
fizică şi tot odată continuare originală, desaprobată de Kant, 
e teza „idealistă” şi totuș „antidogmatică” a lui Fichte, Schel- 
ling, Hegel. Suprimând ca un rest dogmatic conceptul de 
lucru în sine, de existenţă independentă de conştiinţă, idealismul 
evită subiectivizarea solipsistă, fiindcă dă subiectului (eului, 
spiritului) o valoare metafizică. Lumea e revelatia evolutivă 
a Eului (Fichte), a Spiritului (Hegel). 

2. Realismul inductiv. Se deschidea şi o altă posibilitate 
de interpretare metafizică: a păstra, cum cerea Kant, lucrul 
în sine şi a încerca o determinare a lui cu ajutorul fenomenelor 

Punctul de plecare al filosofiei e experienţa, iar rezultatul „„pre- 
lucrarea conceptelor empirice”, contradictorii, pentru a ajunge 
la „intregiri” conceptuale lipsite de contradicții. Noile con- 
cepte sunt de ordin metafizic. Aceasta e teoria lui Herbart. 

În acelaş spirit se putea întocmi o metafizică critică, 
adică o formulare de ipoteze asupra lucrului în sine. Johannes 
Volkelt a militat pentru acest punct de vedere. In „Kants 
Erkenntnistheorie”, 1879, Volkelt disecă cu pătrundere cri- 
ticismul, dând la iveală componentele acestuia. Sunt două: 
principiul pozitivist sau sceptic, potrivit căruia siguranță de- 
plină nu are de cât reprezentarea sau conţinutul de conştiinţă, 
şi principiul raționalist, potrivit căruia necesitatea logică e 
singurul mijloc de a eşi din conţinutul de conştiinţă şi a afirma 
ipotetic ceva „,transsubiectiv”, 

Erich Adickes, unul din ultimii mari cercetători ai 
kantismului, în articolele citate mai sus (Die bewegenden Krâfte 
in Kants philosophischer Entwicklung) descompune doctrina 
critică în patru factori principali, a căror existență nu poate, fi 
tăgăduită de nimeni, dar a căror valoare sistematică poate 
fi accentuată diferit: tendinţa raționalistă, prima născută, nu 
numai după el, ci şi după Volkelt, Riehl, Paulsen, etc.; apri- 
orismul, care întocmeşte tabloul tuturor cunoștințelor a priori 
şi „deduce” valabilitatea acestora; idealismul sau subiectivismul, 
care conchide din aprioritate condiţionarea subiectivă a cu- 
noștinţei; empirismul, care mărginește cunoștința la experienţă. 
Pentru Adickes „existenţa transsubiectivă a unei  pluralităţi 
de lucruri în sine ce afectează eul nostru a fost pentru Kant 
în tot timpul epocii critice un lucru absolut evident și mai 
presus de îndoială” (vezi: Æ. Adickes: Kant und) das Ding 
an sich, 1924). Astfel capătă explicaţie via polemică dusă 
de Adickes împotriva ficţionalismului lui Vaihinger. 

În acelaş cadru se situiază interpretarea lui Emile Bou- 
troux (La Philosophie de Kant, curs ţinut între 1896-1897, 
publicat atunci în Revue des Cours et Conferences, iar în 
volum în 1926). Recunoscând în criticism cu K. Fischer şi 
Fr. Paulsen a metafizică a fenomenelor — termen impropriu — 
apoi chiar mai cutezător o „a doua metafizică”, anume o me- 
tafizică a acţiunii, Boutroux adaogă: Ce n'est donc pas en un 
sens absolu que Kant se propose d'abolir la métaphysique. 
Mais il est bien vrai qu'il entend ruiner la métaphysique 
classique, la métaphysique, qui selon lui, avait jusqu'alors 

régné sans partage, afin d'y substituer une métaphysique cri- 
tique (op. cit. p. 134). Boutroux merge încă mai departe. 
Dacă renunţăm la idolatria conceptului newtonian de ştiinţă, 
însăş ştiinţa reclamă o completare printr'o metafizică a exi- 
stenţei. La philosophie a pour tâche d'arriver, en interprétant 
les résultats de la science et de l'observation extérieure au moyen 
de ce que nous trouvons en nous, à nous faire une idée assez 
claire et profonde que possible de ce que constitue l'intérieur de 
hoses (id. 270). 

3. Kant e metafizician. Cel dintâiu care a pus. în toată în- 
tinderea cuvenită fundarea metafizică a criticismului e Fre- 
deric Paulsen. Cunoscuta sa monografie asupra lui Kant 
relevă, cum spune el însuş, următoarele: ,Fenomenalismul nu 
e niciodată scop, ci totdeauna mijloc, mijloc pe de o parte 
pentru a face posibilă o cunoaștere a priori a lumii fenomenale, 
de altă parte pentru a câştiga loc pentru gândirea (nu cunoașterea 
ştiinţifică) a lui mundus intelligibilis. Ba chiar posibilitatea 
de a gândi, nu de a cunoaște lucrul în sine, şi stabilirea unei 
relații cu el pe baza rațiunii (nu intelectului) e și rămâne 
în cele din urmă preocuparea cea mai importantă a lui Kant; 
toate ideile sale converg spre acest punct; în epistemologie, 
filosofia naturii, estetică, etică” (Fr. Paulsen: Kants Ver- 
hăltnis zur Metaphysik, Kantstudien, 1900, p. 415). Paulsen 
-descoperă în kantism o îndoită metafizică: una imanentă, me- 
tafizica fenomenelor, tot una cu cercetarea condiţiilor a priori 
ale naturii sau filosofia transcendenială, şi o metafizică per- 
sonală, simplă „opinie particulară”, care se arată a fi mona- 
dologia lui Leibniz. 

Interpretarea aceasta e împărtășită de Konst. Oester- 
reich (Kant und die Metaphysik, 1906). O contribuţie în- 
deosebi prețioasă întru desvăluirea tainicelor motive metafi- 
zice, care susțin teoria cunoștinței la Kant, oferă Heinz 
Heimsoeth în articolul: Metaphysische Motive in der Aus- 
bildung des kantischen Idealismus, Kantstudien, 1924. Unele 
din' vederile acestuia sunt folosite de studiul nostru. 

Problema a fost reluată de Max Wundt (Kant als 
Metaphysiker, 1924), care atribuind lui Kant o singură me- 
“tafizică, afirmă şi justifică evoluția acesteia în cursul formă- 
rii criticismului. Kant a menţinut liniile generale ale meta- 
fizicii din tinereţe (Leibniz- Wolff); evoluția acestei metafizici 
are ca motiv principal aflarea unei metode noui, mai sigure, 

în stare să întemeeze vederile kantiene. Preocuparea lui Kant 
e dar fundarea convingerilor sale metafizice. Nici-nu poate 
fi vorba de o metafizică imanentă sau în cadrul experienţei, 
căci prin definiție metafizica depăşeşte experiența şi numai 
ca atare ea este o cunoștință apodictică sau prin pură rațiune 
(apodictic——raţional). Dar pe măsură ce se injgheba noul fun- 
dament al metafizicii — opera critică — are loc o deplasare 
sau heterogonie a scopurilor: mijlocul întemeerii se transformă 
în scop. Opera critică, la început simplă metodologie a meta- 
fizicii, se constitue în metafizică critică, inspirată de practica 
morală sau de credinţa raţională. 

O ultimă justificare metafizică a  kantismului încearcă. 
Martin Heidegger (Kant und des Problem der Meta- 
physik, 1929). Impunând criticii măsura propriei sale fi- 
losofii, Heidegger respinge şi el interpretarea neokantiană, an- 
timetafizică, potrivit căreia critica e o teorie a experienţei, 
o pură teorie a cunoștinței. Teza sa e cu totul opusă: Cri- 
tica e prima fundamentare expresă a metafizicii. Centrul kan- 
tismului e ontologia; dar problema existenţei duce pentru re- 
zolvarea ei la om, la antropologie. Existenţa omului premerge 
oricărei alte existenţe, e „ontologia fundamentală” sau ana- 
litica ontologică a fiinţei umane finite. Caracterul finit al o- 
mului — fapt originar — determină raţiunea umană a fi sen- 
sibilă sau receptivă (aceeaş idee, înainte, la Heimsoeth). Li- 
mitarea intelectului — un intelect infinit e un nonsens — şi 
deci raportarea lui necesară la intuiţia sensibilă subliniază 
totodată caracterul său specific: spontaneitatea. E drept, in- 
telectul se referă totdeauna la intuiţia sensibilă, dar nu i se 
subordonează, ci o determină, o face „„obiect”. Intelectul poartă 
ştampila finităţii, deaceea în determinarea intuiței empirice el 
nu se ridică dincolo de aceasta. Ca o consecinţă a limitării rațiunii 
la sensibilitate, Heidegger vede în imaginaţie cu schematis- 
mul timpului centrul criticismuiui şi facultatea primordială. Ima- 
ginaţia nu e „între? sensibilitate şi intelect, ca mijlocitor, 
ci e „,rădăcina” tuturor facultăţilor a priori. Enunţul este exact; 
merita să fie relevată însemnatatea imaginaţiei în sistemul cri- 
tic, însă argumentarea e vădit părtinitoare. 

Rațiunea, observă E. Cassirer, nu e totdeauna legată 
de timp (schematism), căci prin libertate se ridică dincolo- 
de timp. Kant nu susţine nicăiri un monism al imaginaţiei 


(Cassirer: Kant und das Problem der Metaphysik, Kant-- 

studien, 1931, p. 16). Tocmai aci, continuă Cassirer, e pa- 
radoxul tâlmăcirii lui Heidegger: aşezarea pe primul plan 
a imaginaţiei, care e legată de sensibil, face din Critica ra- 
țiunii pure o simplă „teorie a experienţei”, o formă de po- 
zitivism, contrar intenţiei lui Heidegger. Dacă omul e cen- 
trul criticii, atunci trebue să pornim dela libertate, deci, dela 
depăşirea timpului şi a imaginaţiei. Aşadar, Heidegger, în 
loc să interpreteze neprevenit pe Kant, polemizează cu el 
din perspectiva ,,ontologiei fundamentale”. 

Drept încheere, constatăm că toate textele kantiene cetite 
fără prejudecăţi impun interpretarea metafizică. „Nu ca la Platon 
„salvarea fenomenelor”, ci salvarea metafizicii e pentru Kant 
lucrul cel dintâi, cum au arătat suficient cercetările mai noui 
asupra lui Kant metafizician” (Th. Haering: Der tragische 
Kant, Zeitschrift fur deutsche Kulturphilosophie, 1937, p. 119). 
Prefaţa ediţiei a doua a Criticii rațiunii pure, a operei care 
s'ar părea că ruinează metafizica, o înfăţişează ca un „tratat 
de metodă” având ca ţintă „de a schimba procedeele de până 
acum ale metafizicii”, iar Prolegomenele au ca titlu şi ca 
preocupare de seamă posibilitatea unei „metafizici viitoare ce 
se va putea înfățișa ca ştiinţă ”. Polemica lui Kant împotriva 
metafizicii se referă la ce a fost, nu la ce va fi metafizica. 
El nu vrea să ruineze vechea metafizică; ea era de mult 
o ruină care nu avea nevoe de încă o lovitură. Necesar era însă 
a se arăta, de ce trebuia să se destrame. 

Gândul lui Kant era altul. Dovedind că nu putem cu- 
noaşte speculativ inteligibilul, Kant respinge totodată dreptul 
de a-l nega dogmatic. Ştiinţa sau pura speculație nu dovedeşte 
existența lui Dumnezeu, dar nici nu o poate respinge. Rămâne 
astfel liber locul pentru credinţă, nu pentru o credință su- 
biectivă, ci pentru una universală sau rațională, care afirmă 
o existență neaccesibilă ştiinţei. Metafizica credinţei e mai 
presus de îndoială, fiindcă posedă alte mijloace de cunoaştere 
decât cele pur ştiinţifice, altele, însă nu mai puţin sigure, ne- 
cesare şi universal valabile. inta lui Kant nu e refacerea 
scepticismului, care se mărgineşte să distrugă, ci un nou dog- 
matism, mai capabil decât cel vechiu să pună la adăpost 
cultura de scepticism. Tragedia kantismului stă în năzuinţa 
de a salva metafizica, făcând toate jertfele cu putință, mai 
ales îngrădind ştiinţa la fenomen, fără ca prin aceasta ştiinţa 
să piardă caracterele necesității, valabilităţii universale și o- 
biectivităţii. 

Combaterea şi continuarea kantismului 
până la Fichte. 


I. Combaterea kantismului. 


1. Reacţia sistemelor tradiționale. Gândirea kantiană a 
găsit înțelegere şi preţuire chiar din epoca precritică. Prospe- 
țimea, dacă nu şi originalitatea acestei gândiri, impresionează de 
atunci câteva spirite, unele de primul ordin. Sunt cunoscute 
din biografia lui Kant cuvintele entuziaste ale lui Herder. 
Nu mai puţin semnificativă e puternica înrâurire, pe care o 
exercită asupra lui Fr. Jacobi opera precritică: Der einzig 
mögliche Beweisgrund... (1763). Lectura acesteia îi pricinu- 
eşte bătăi de inimă. În sfârşit, concepţia din Disertaţia inaugu- 
rală (1770), cea mai apropiată de criticism, câştigă un discipol, 
rămas credincios, în medicul berlinez Marcus Herz, fost elev 
al lui Kant şi „respondent” al acelei disertaţii la susţinerea ei. 

Dacă lucrările de până acum ale lui Kant n'au fost în- 
tâmpinate cu nepăsare sau răceală, apariţia Criticii raţiunii pure 
e un eveniment ce provoacă uimire generală. Pentru primii ce- 
titori această operă e o „carte cu desăvârşire incomensurabilă”. 
La unii uimirea se preschimbă î în ostilitate neînţelegătoare, la 
alții în admirație, rare ori, fără rezerve. Discipoli propeiu 
zişi Kant a avut prea puţini, mai ales pentru un motiv ce 
trebue subliniat. Dela început predomină la partizani convin- 
gerea că noua doctrină, deşi e pe linia adevărului, are: lipsuri 
şi în fundamentele şi în rezultatele ei. Aşadar, ea nici nu e 
deplin întemeiată, nici nu a tras toate consecinţele. 

O altă notă caracteristică a atmosferei creiate în primul 
moment de criticism e tendinţa sceptică. Criticismul se înfă- 
țişează ca o doctrină negativistă. Prin urmare orânduirea lui 
Kant printre sceptici, obişnuită la eclecticii francezi (V. Cousin, 
E. Saisset), nu e o părere excepțională, ci destul de răspân- 
dită chiar în Germania la adversari şi la partizanii independenți. 
Aşa se explică marele răsunet pe care îl are D. Hume în 
vremea aceia. 

Adversarii cei mai puțin primejdioşi sunt reprezentanţii 
vechilor doctrine depăşite de Kant. Fie din cauza formei 
obscure şi uneori paradoxale a Criticii raţiunii pure, fie din 
cauza neputinței de înțelegere neprevenită din partea celor ce 
se aflau pe poziţii tradiţionale, filosofia critică e înfăţişată 
ca o modificare puţin fericită a concepțiilor existente sau ca 
o combinare a lor fără originalitate sau, în fine, ca o ţesă- 

tură de absurdităţi. Prin urmare, se încearcă înnăbuşirea nouii 
doctrine sub imputările obişnuite: compilație sau — în faţa 
noutății întrevăzute —  absurditate şi obscuritate. 

Poziţia tradițională era apărată de o parte de wolffieni, 
-de alta de eclectici, cu numeroase varietăţi, toți însă stilişti 
.eleganţi şi partizani ai „bunului simț’ "popular. 

Wolffieni scot înainte acţiunea distrugătoare a criticis- 
mului, care negând posibilitatea metafizicii răpeşte moralei şi 
religiei fundamentul lor. Ortodoxii catolici şi protestanți nu 
iartă reducerea dogmelor la simple simboluri ale moralei, ve- 
dere ce ruinează supranaturalismul. Dintre wolffieni sunt de 
„citat profesorii: Ioh. Frederic Flatt (Tübingen), J. C. Schwab 
(Stuttgart), dar mai ales Ioh. Aug. Eberhard, la Halle, ci- 
tadela raționalismului wolffian. Eberhard fundează o revistă 
;de combatere a kantismului, Philosophisches Magazin (dela 
1789 până la 1792), continuat de Philosophisches Archiv (1792- 
1795). Polemica lui Eberhard ținteşte să micşoreze originalitatea 
„criticismului: tot ce e adevărat în kantism (apriorismul sau 
raționalismul) e luat dela Wolff şi Leibniz, tot ce e nou, 
.e o altă formă a scepticismului lui Hume şi ca atare e fals. 
In 1791 Academia de ştiinţe din Berlin propune pentru pre- 
„miere întrebarea: „Ce progrese a făcut metafizica dela Leibniz 
şi Wolff?”. Lucrarea încoronată, aceea a wolffianului Schwab, 
-conchide — aşadar în aprobarea Academiei — că metafizica 
na făcut niciun progres. Se ştie că însuş Kant a scris ca 
răspuns la acea întrebare un memoriu, pe care însă nu l-a 
prezentat, bănuind poate cum va fi primit. El a fost publicat 
îndată după moartea lui Kant în 1804. 

Reacţia eclecticilor, cari pe atunci erau în majoritate şi 
controlau toate marele organe de publicitate, e felurită. Cei 
-din Berlin, mai aproape de wolffieni şi având în frunte pe 
Moses Mendelssohn, prezintă pe Kant drept „atotdi- 
strugătorul”” în deosebi al argumentelor teologice, pe care Men- 
delssohn încearcă să le salveze în Morgenstunden (1785). Un 
ton de trivială persiflare pe tema absurdităţii criticiste se 
-desprinde din scrierile, unele în formă de roman, ale lui 
Nicolai, editor în Berlin al periodicului Allgemeine Deut- 
-sche Bibliothek. 

O altă ramură de eclectici, influențați mai ales de em- 
-pirismul englez (Locke, Berkeley, Hume), interpretează cri- 
ticismul ca o varietate a filosofiei experimentale şi idealiste. 
Astfel Christian Garve (Breslau şi Leipzig), în recenzia 

Criticii raţiunii pure din Göttinger Gelehrte Anzeigen (1782), 
recenzie ciuntită de Joh. H. Feder (profesor la Gottingen), 
înfăţişează ideea kantiană drept un „idealism superior”, în- 
rudit cu acela al lui Berkeley. Kant, simțind primejdia de- 
formării, respinge, se ştie, această tălmăcire idealistă în Pro- 
legomene şi în ediţia 2-a a Criticii raţiunii pure. Alţi eclecticil 
sunt: Christofor Meiners (tot Gottingen), care ajută pe. 
profesorul şi prietenul său Feder la editarea lui „„Philosophische 
Bibliothek”, Gottlob Tittel, Adam Weishaupt (In- 
golstadt), fundatorul ordinului Iluminaţilor şi în deosebi de- 
testat de kantieni. 

În faţa acestui asalt cei dintâi partizani opun voinţa lor 
de a împrăştia noua doctrină prin respingerea învinuirilor sau. 
obiecţiilor şi mai ales prin strădania de a înlesni înţelegerea ei. 
În acest scop ei încearcă o simplificare stilistică şi ọ iajustare 
a concepţiei la nivelul celor mai mulţi. Insuş Kant, publicând 
Prolegomenele, a recunoscut trebuinţa de a adapta doctrina 
sa capacităţii obişnuite de comprehensiune. 

Opera apologetică marchează între 1784 şi 1787 urmă- 
toarele manifestări. In 1784 Johann Schulze, predicator: 
şi din 1787 profesor de matematică în Kânigsberg, publică o 
bună şi fidelă expunere a criticismului sub titlul: FErlduterungen 
uber des Herrn Prof. Kant Critik der reinen Vernunft, 1784, 
în care se arată mai ales că respingerea argumentelor teolo- 
gice nu ştirbeşte întru nimic morala şi religia. In 1785 C. G. 
Schütz (filolog) şi Gottl. Hufeland (jurist), câştigaţi de 
kantism, fundează la Iena revista Allgemeine Litteraturzeitung, 
prima şi multă vreme singura tribună a nouii filosofii. Mai 
târziu vin în ajutor Annalen der Philosophie und des philoso- 
phischen Geistes ale lui Jacob (1795—97) şi Katechetisches 
Magazin al lu Graffe. În sfârşit, în 1786—87, Karl Leon- 
hard Reinhold publică în Der deutsche Merkur al lui 
Wieland atât de apreciatele Briefe über die Kantische Phi- 
losophie (în volum, 1790—92), în care deasemenea se re- 
levă valoarea etico-religioasă a acestei filosofii. Criticismul 
e prezentat în aceste scrisori ca o nouă „bună vestire” ra- 
jională, menită a pune capăt tuturor disputelor, mai ales între 
credinţă şi știință, şi a pricinui o epocală transformare a ome- 
nirii. Kant apreciază această operă ca herrlich şi sugerează. 
* public eventualitatea chemării lui Reinhold ca profesor la Iena, 
fapt ce are loc. Astfel, universitatea din lena devine, alături 
de aceia din Königsberg, cetăţuia criticismului. Tot aci va 

activa o întreagă pleiadă din kantieni: Schiller, Fichte, Schel- 
ling, Hegel, Fries. 

2. Filosofia credinţei. Armele învechite ale sistemelor 
consacrate nu izbutesc a sdruncina criticismul. Mult mai de 
temut e atacul pornit de un curent filosofic, închegat înainte 
de criticism dar însufleţit parțial de o identică aspirație de 
renovare prin depăşirea raționalismului şi a eclectismului in- 
telectualist şi găunos: filosofia credinţei, întrupată de Ha- 
mann, Herder şi mai cu seamă de Jacobi. Intr'un punct 
Kant şi toţi aceştia — primii doi au fost prietenii lui Kant — 
sunt de acord: lumea suprasensibilă nu e obiect de ştiinţă, 
ci de credință, Dar câtă deosebire între cele două concepte 
de credință! La Kant credinţa e o cunoştinţă practică şi e 
fundată subiectiv, la ceilalți credinţa e o cunoştinţă teoretică, 
anume o cunoştinţă nemijlocită, o intuiție, un sentiment, o re- 
velație a supranaturalului şi în genere a tot ce e real. Toţi 
invocă pe Hume, care aşează deasupra ştiinţei probabile cre- 
dința vitală, pe care aceştia o confundă cu credinţa religioasă, 
cu mistica. 

O filosofie ce dă preferinţă nemijlocitului trebue să con- 
damne reflecţia sub toate formele ei: analiză, riguroasă dis- 
tincţie conceptuală, nevoia fundamentării ştiinţifice sau exacte. 
La Kant dimpotrivă fundarea metafizicii pe credinţă este pre- 
cedată de o complicată operaţie analitică: „Critica raţiunii pure” 
cu rezultatul: teoria se limitează la fenomene; „Critica raţiunii 
practice cu rezultatul: numai morala ne apropie de supra- 
sensibil. Critica, prin natura ei analitică, separă cu stricieţe 
facultățile raţionale, înainte de a le uni (sensibilitate, intelect 
rațiune) sau a le subordona (raţiunea pură e subordonată 
celei practice) sau, în fine, de a le sintetiza (judecata teleologică 
sintetizează natura şi libertatea). Filosofia credinţei opune cri- 
ticismului două obiecții de căpetenie: întâi, el separă prea 
mult ceeace încearcă apoi să unească, totdeauna insuficient; 
al doilea, el nu e o doctrină consecventă, ci un „amalgam” 
de motive contradictorii. Ambele obiecţii lovesc în plin, şi 
aşa se explică tendința generală în şcoala kantiană de o parie 
de a „unifica”, de a căuta un fundament unitar, iar de altă 
parte de a „simplifica”” doctrina prin înlăturarea elementelor 
străine idealismului transcendental, în prima linie, a „lucrului 
în sine”. Filosofia credinței nu putea însă înlocui criticismul, 
tocmai fiindcă disconsidera analiza şi reflecția, mulţumindu-se, 

cum spunea Kant, cu acel „ton distins”, cu privilegiul aristo- 
cratic al evidenţelor şi intuiţiilor personale. 

Johann Georg Hamann (1730-1788), scriitor pro- 
lix şi oracular, pe scurt, un teosof, numit de aceea ,„Magul din 
Nord”, scrie o „„metacritică”, duşmană marilor distincții kan- 
tiene: sensibilitate-intelect şi materie-formă. El aspiră după 
Unitate, pe care o găseşte în siguranța nemijlocită a experienței 
superioare oricărei demonstraţii. Experienţa e numită credință, 
de aceea el determină credința aci ca sensaţie în sensul lui 
Hume — „Hume e omul meu”, zicea el — aci ca o re- 
velație a misterelor creştine. 

Johann Gottfried Herder (1744-1803), prieten al 
lui Hamann, a învăţat tot aşa de mult dela Hume ca şi dela 
G. Bruno şi Spinoza. El subliniază, asemenea lui Hamann, 
caracterul unitar şi totodată receptiv al cunoștinței. În limbaj 
se înfăptueşte spontan unirea indisolubilă a gândirii şi sensi- 
bilităţii, iar în faptul credinţei se învederează că adevărata 
cunoştinţă nu e o creaţie a subiectului ci o primire, o înre- 
gistrare pasivă, a realităţii, care la el, deşi teolog, e identi- 
ficată cu natura însufleţită (spinozism), nu cu supranaturalul 
(Hamann). Atacurile sale contra kantismului de o violenţă 
ce merge uneori până la batjocura pamfletară sunt concentrate 
în Verstand und Erfahrung, eine Metakritik zur Kritik der 
reinen Vernunft (1799) şi Kalligone (1800). Aceasta din urmă 
are ca ţintă estetica sau critica Judecăţii. 

Frederic Heinrich Jacobi (1743—1819) este nu 
numai capul doctrinar al direcției fideiste, dar şi cel mai pä- 
trunzător exponent al „,metacriticii”. Kant află în el un ad- 
versar care disecă sistemul critic cu ascuțime, dându-i în 
vileag necruţător dilemele şi golurile. Acest adversar al dis- 
tincțiilor era un excepțional spirit analitic. Obiecțiile lui Jacobi 
au constituit un ferment principal al modificării şi continuării 
criticismului. Jacobi luptă şi împotriva intelectualismului ec- 
lectic 'dela Berlin, reprezentat de Mendelssohn, şi împotriva 
lui Kant, servindu-se numai de conceptul de credință (Glaube), 
de evidenţă nemijlocită, de prezență, de revelație, concepte 
asupra cărora, după el, se acordă cei doi gânditori scoțieni, 
altminteri adversari, Hume scepticul şi Th. Reid, partizan 
al „simțului comun”. 

Caracteristice în filosofia sa sunt: opoziţia dintre intelect 
şi credință; apoi schimbarea de înţeles la termenul de rațiune 
(Vernunft), la început confundată cu intelectul (Verstand) 

şi în sfârşit atribuită definitiv credinţei. Filosofia, întemeiată. 
pe intelect şi demonstraţii discursive, rămâne în relativ, în 
condiţionat, deci în cadrul universului. Prin cauzalitate nu de- 
păşim ordinea naturală, de oarece cauza rămâne totdeauna. 
pe acelaş plan cu efectul. O filosofie a intelectului duce la 
mecanism şi fatalism, aşadar la negarea libertăţii şi a lui 
Dumnezeu, cum tipic se întâlneşte la Spinoza. Demonstrarea. 
existenţei lui Dumnezeu e imposibilă, dar şi lipsită de sens, 
fiindcă demonstrarea transformă supranaturalul în natural. U- 
nicul organ al cunoaşterii e credinţa sau prinderea nemijlocită. 
a realităţii, „revelaţia existenţei”, e „ceva simțit de suflet” 
(Fr. Jacobi: Sämmtliche Werke II, p. 160-163). 

Credinţa e de două feluri: a) sensație sau revelație ne- 
mijlocită a lumii sensibile, a naturii; b) rațiune sau revelația 
suprasensibilului, a libertăţi şi Divinului. Ambele sunt intui- 
tive sau nemijlocit sigure. 

Respingerea criticismului pune la contribuție două argu- 
mente, prin care se arată că discursivitatea intelectului duce 
tot aşa de bine la idealism (confundarea realităţii cu repre- 
zentarea subiectivă), ca şi la spinozism (naturalism fatalist). 
In scrierea „David Hume über den Glauben, oder Idealismus 
und Realismus” (1787), căreia i se adaogă mai târziu „Ueber 
den transzendentalen Idealismus”, Jacobi reduce criticismul la 
absurd: dacă e consecvent, idealismul transcendental naufra- 
giază în „,nihilism”. În scrierea „Ueber das Unternehmen des 
Kritizismus, die Vernunft zu Verstande zu bringen und der- 
Philosophie überhaupt eine neue Absicht zu geben”, criticismul 
e ĝnfățişat ca un amestec mecanic, nu sinteză organică, de 
doctrine opuse, de idealism şi realism, amestec ce câştigă pe 
mulți fără a satisface pe nimeni cu adevărat. 

Insemnat e mai ales primul argument prin care se lrelevă 
logica idealistă a criticismului. El observă înaintea lui Scho- 
penhauer că prima ediţie a Criticii raţiunii pure e mai credin- 
cioasă spiritului idealist. Realismul dogmatic stărueşte în con- 
ceptul de „lucru în sine”. Acest concept contradictoriu e ruina. 
criticii, fiindcă — spune el într'o frază celebră prin preg- 
nanţa ei— am observat de la prima lectură a Criticii r. pure, 
„Că fără acea supoziţie nu se poate pătrunde în sistem și cu 
acea supoziţie nu se poate rămânea. A rămânea în el cu această. 
supoziţie e pur şi simplu imposibil” (Werke II. 304). Lucrul 
în sine, necesar pentru a explica materia cunoștinței, e 
înlăturat de Analitica transcendentală, care nu îngădue a- 

plicarea categoriilor dincolo de limitele experienței. Kant e 
convins că a dovedit „cum e posibilă experiența”, dar de 
apt a făcut imposibilă orice experienţă adevărată. Chiar cre- 
„dinţa, la care recurge şi Kant, nu e la el o credinţă rodnică, 
fiindcă aceasta e rezemată pe o rațiune, căreia i sa răpit 
«capacitatea unei cunoașteri autentice. Ştiinţa, peste care se 
-ridică credința, e o aparenţă de ştiinţă, e o cunoştinţă fără 
-valoare de realitate. Încheerea e că filosofia critică e consec- 
ventă numai sub forma unui idealism radical, care desfiinţează, 
ca fiind în contradicţie cu sistemul, „lucrul în sine”. Fichte 
va îmbrăţişa această încheere, iar Jacobi într'o scrisoare îl 
numeşte ,,Mesia” criticismului, fată de care I. Kant ia figura 
-unui simplu „,precursor”. 

Influenţa lui Jacobi asupra filosofiei germane, în trecerea 
dela veacul al 18-lea la veacul al 19-lea, e multiplă. Numeroşi 
kantieni îi sunt tributari, iar mai târziu Jacob Frederic Fries 
(1773—1843) va uni ideea Critică cu filosofia credinţei, întemeind 
critica pe cunoştinţa nemijlocită, pe o evidenţă interioară: fe- 
nomenele sunt ştiute, esenţa inteligibilă e crezută, iar pre- 
„zenţa esenței în fenomene e dată „,presentimentului” (Ahndung), 
“inimii. Prin şcoala actuală a lui Fries (d. p. Nelson), 
se menţin motivele filosofie: lui Jacobi: superioritatea evi- 
„denţei interioare faţă de orice demonstraţie sau discursivitate, 
care săvârşeşte dialela de a presupune dovedit ceeace ur- 
-mează a fi dovedit. 


II. Continuarea kantismului până la Fichte. 


3. Asaltul dat nouii filosofii fie de către doctrina stăpână 
pe reviste, universităţi şi academie, fie de către preroman- 
tismul anarhizant al filosofiei credinţei, în loc să împedece 
biruinţa criticismului, o grăbesc. Aşa de pildă obiecțiile destul 
-de îndreptăţite ale lui Jacobi nu sunt deajuns de întemeiate, 
iar rezultatul lor e contrar celui aşteptat. Pătrunderea criti- 
cismului în universităţi, începând cu Kânigsbergul şi Jena, 
-este asigurată, iar răsunetul în străinătate e tot mai puternic, cum 
dovedeşte, între alte fapte, apariția operei d-nei de Staël „De 
TAllemagne”, vrednică a fi citită cel puţin pentru valoarea 
-ei documentară. 

Dar rezistenţa întâmpinată de noul sistem nu rămâne 
fără influență asupra lui. Fenomenul acesta e obișnuit în 
filosofie, dar e cu atât mai legitim în cazul de faţă: criticismul 


„nu se putea sustrage criticilor. Discipolii se întreabă în primul 

rând de pricinele rezistenței şi dela început ajung la convingerea 
că În criticism sunt unele goluri ce trebuesc împlinite şi unele 
„deficiențe sau erori ce trebuesc înlăturate. Aşa se explică 
faptul că dela cel dintâi pas al ei filosofia kantiană sufere 
ajustări şi e continuată sub cuvântul de a o pune de acord cu 
sine însăş, fapt ce a determinat pe Kant să vorbească ironic 
«de „prietenii ipercritici ”. 

In acest proces de continuare tot mai îndrăsneaţă a kan- 
ismului deosebim două răstimpuri: unul cel mai scurt, între 
1785 şi 1800, dominat de personalitatea lui Reinhold, răstimp 
în care se înlătură neînțelegerile şi se corectează criticismul, 
şi altul după 1794, când apare „Doctrina ştiinţei” a lui Fichte, 
care inaugurează seria marilor concepții, călăuzite de steaua 
kantiană însă pe drumuri nebătute până atunci (metafizica sin- 
tetică a spiritului). S'ar părea că destinul kantismului până 
în ziua de azi a fost ca înţelegerea lui să meargă mânăn. 
mâna cu depăşirea lui. Nouile sisteme, născute în constelația 
critică, se succed întrun ritm ameţitor, aproape exploziv. E 
«ceva din aşteptarea mesianică a primilor creştini: se apropie 
împărăţia Adevărului, o nouă vieaţă spirituală începe, a bătut 
ora Spiritului pentru care nu mai există enigme. Duhul fau- 
stian se asociază cu cel constructiv, prometeic. H. Taine ‘se 
crede îndreptăţit să scrie: „De 1780 à 1830 l'Allemagne a 
produit toutes les idées de notre âge historique”. (Histoire 
de la littérature anglaise, V. 268). Nouile motive n'au timpul 
să se desvolte fiecare în parte, ci unul trece în celălalt, cum 
-e de pildă cazul înrudirilor de doctrine la S. Beck, care în- 
chee răstimpul de pregătire, şi Fichte, care dă impuls nouilor 
închegări speculative. 

Ne preocupă aci deceniul 90, care, deşi e o trecere, are 
9] semnificaţie excepțională prin luciditatea şi adâncimea pro- 
blemelor Şi Chiar a deslegărilor. Călăuza spirituală e Rein- 
hold, a cărui interpretare criticistă părea că îndreptăţeşte câtva 
timp eticheta de „doctrină Kant-Reinholdiană”. Contribuţia ori- 
-ginală şi cu acţiune dogmatică a acesteia stă în ;enunțul că 
filosofia critică are nevoe să fie întemeiată şi că în acest scop 
æa cere să fie dedusă dintrun principiu unic, izvor al tuturor 
facultăţilor, care la Kant rămân distincte. În schimb, Reinhold 
menţine şi chiar accentuiază dogmatic conceptul de „lucru în 
sine”, a cărui incompatibilitate cu idealismul fusese arătată 
de Jacobi în scopul de a îndepărta spiritele de la o concepţie 
contradictorie sau sceptică (nihilistă), în cazul consecvenţei. 

Urmașii lui Reinhold atacă pe acesta mai ales în ‘chestia. 
„lucrului în sine”, a cărui suprimare o cer, fie în numele 
scepticismului — Schulze (Aenesidem), fie în numele unui cri- 
ticism purificat — Salomon Maimon și Sigismund Beck, pri- 
mul modificând idealist lucrul în sine, al doilea suprimându-l. 
şi înfățişându-l ca 'o concesie de limbaj făcută mentalități 
dogmatice. 

Pentru a întregi tabloul postkantienilor, cităm pe trei 
gânditori, cari reprezintă între sfârşitul deceniului 90 şi după. 
1800 încercări de a uni criticismul cu dogmatismul raționalist, 
cu motivul ontologic tradițional: Frederic Bouterweck, Wil- 
helm Traugott Krug şi Chr. Gottfr. Bardili. Deşi aceştia 
presupun în bună parte epoca de tranziţie a lui Reinhold şi 
chiar primele manifestări ale lui Fichte şi Schelling, noi îi 
cencetăm înainte, ca ilustraţii de kantism neizbutit. 

Frederic Bouterweck (1766-1828) caută o „apo- 
dictică”” sau o ştiinţă care să fundeze convingerile noastre 
pe propoziţii de o siguranţă de nezdruncinat. Nici scepticul. 
nu poate pune la îndoială orice realitate, în consecință sen- 
saţia şi gândirea se fundează pe un principiu absolut real: 
obiectul stă în faţa subiectului, nu e creiat de el, şi e unitar. 
Dacă teoria pledează pentru obiectul unic (monismul lui Spi- 
noza), practica presupune forţă şi cu forţa individualitatea 
sau pluralitatea. Opoziția dintre teorie (universal) şi practică 
(individual) e înlăturată, dacă realitatea e concepută ca © 
virtualitate absolută. Mai târziu Bouterweck se apropie de 
Jacobi. 

Wilhelm Traugott Krug (1770-1842), succesorul lui. 
Kant la universitatea din Königsberg, autorul unei „filosofii 
fundamentale”, e un scriitor fecund dar superficial, din opera 
căruia sau adăpat câţiva oameni de cultură din Transilvania 
(Aug. Treboniu Laurian, T. Cipariu, Simeon Bărnuţiu). Bog- 
dan-Duică scrie: „Efectele produse de kantianismul lui Krug- 
Bărnuţiu au fost foarte mari. Și astăzi s'aud în Transilvania 
argumentări, a căror origine sunt cursurile amintite de fi- 
losofie şi celebra cuvântare dela 1848. Discursul acela e în- 
temeiat de idei culese din filosofia dreptului Kant-Krugiană”” 
(Bogdan-Duică: Cantianii români, Semănătorul, 1904, No. 6, 
p. 83). Punctul de plecare al filosofiei, acea Urtatsache, este 
sinteza transcendentală, prin care sunt unite primordial existenţa 
(realul) şi ştiinţa (idealul). Deducerea unuia din altul nu e 
posibilă, iar separarea lor duce la cele două concepţii dogmatice: 

materialism şi nihilism. Criticismul, care le uneşte de nedes- 
părțit, e adevărata filosofie. 

Christian Gottfr. Bardili (1761-1808), profesor la 
Stuttgart, deasemenea contopeşte gândirea şi existenţa, pregătind 
astfel filosofia identităţii a lui Schelling şi dialectica ontologică 
a lui Hegel. In a sa „primă logică purificată de erorile tu- 
turor logicilor de până acum, în deosebi ale celei kantiene” 
(1800) are mari ambiţii: a da filosofiei un fundament solid 
şi definitiv. Iluzia gânditorilor moderni e prejudecată idealistă, 
anume, convingerea că logica se referă numai la subiect nu 
şi la obiect. Gândirea — deosebită de reprezentare care -e 
subiectivă — coincide cu realitatea, are o valoare ontologică, 
e o dialectică. Semnificație are Bardili şi prin înrâurirea exer- 
citată asupra lui Reinhold, care, după ce adusese o contribuţie 
personală, îmbrăţişează între 'altele, cum se va vedea, şi' doctrina 
lui Bardili, făcându-se apărătorul ei, mult mai înzestrat decât 
autorul. 


4. Karl Leonhard Reinhold (1758-1823). 


Reinhold e cel dintâi continuator al criticismului, pe care 
îl expusese magistral în mult apreciatele „Briefe”. Caracterul 
şi însuşirile intelectuale ale lui Reinhold ne dau cheea filosofiei 
sale. Născut la Viena, el are la început o formaţie teologică 
(iezuiţii şi apoi barnabiţii), cunoaşte doctrinele lui Leibniz, 
Wolff, Herder şi ajunge la o ruptură interioară cu ortodoxia 
catolică. Trece — aproape fuge — în (Germania, întâi la 
Leipzig, unde studiază filosofia cu profesorul Platner, apoi 
la Weimar, unde se împrietenește cu Wieland, pe a cărui fiică 
o ia în căsătorie, devenind şi coredactor la ,Der deutsche 
Merkur”. Relevăm că prima sa publicaţie e o apărare a lui Her- 
der împotriva lui Kant. Cunoașterea în acest timp a filosofiei 
critice e hotărîtoare nu numai pentru cursul vieţii lui Reinhold, 
dar şi pentru destinul acelei filosofii. Criticismul i se înfă- 
țişează ca revelaţia Adevărului. In noua filosofie el descopere 
formula care absoarbe tot ce e îndreptăţit în doctrinele trecute, 
face să tacă toate îndoelile, dar mai ales e 'mijlocul fără 
greş de a împăca ştiinţa şi religia, deschizând în acest chip 
o nouă epocă spirituală a omenirii. Interesul etico-religios pre- 
domină în sufletul fostului teolog. 

Entuziasmul contagios pentru kantism învederează cele două 
trăsături caracteristice ale inteligenței lui Renihold: recepti- 
vitate până la versatilitate faţă de idei străine şi neţărmurită 

dragoste de adevăr. Aceste trăsături explică şi odiseia ideo- 
logică a lui Reinhold. Succesul „„Scrisorilor”” şi recomandaţia 
publică a lui Kant determină în 1787 chemarea sa ca profesor 
la Iena, unde desfăşoară o activitate fecundă în serviciul cri- 
ticismului. In 1793, din motive practice, trece la Kiel, unde 
rămâne până la sfârşitul vieţii. Odată cu trecerea la Kiel 
Reinhold începe acele surprinzătoare schimbări la faţă. Cel 
ce câştigase adeziunea aproape generală, acum trece întâiu 
la Fichte, urmaşul său la catedra din lena, apoi dornic de rea- 
litate evadează din idealism și se apropie de ontologia lui Bar- 
dili, surprins de admiraţia acestui adept neaşteptat. Dar nici 
Bardili nu-l va satisface multă vreme, ci după o simpatizare 
cu Jacobi, înjghebează o nouă concepţie personală, sinonimica, 
o filosofie a limbajului, inspirată de aceeaş dorință de a des- 
coperi adevărul de data aceasta prin înlăturarea confuziei din 
termenii filosofici, întrebuinţaţi mai ales de Schelling. Märgi- 
nim expunerea noastră la contribuţia cea dintăi, originală şi 
cu efecte istorice, a gândirii lui Reinhold, anume, la „,filo- 
sofia elementară”. 

Reinhold s'a întrebat: dece filosofia critică, socotită de 
el ca mai presus de îndoială atât în argumentarea cât şi în 
rezultatele ei, nu s'a impus fără discuţie? Ea trebue să aibe 
unele lipsuri, a căror înlăturare îi va asigura o universală pri- 
mire, făcând din criticism „filosofia fără epitet”, „filosofia 
elementară”, filosofia primă. Reinhold începe a fi privit de 
unii ca al doilea fundator al criticismului. 

Filosofia critică nu are la Kant un fundament, iată lipsa 
de căpetenie. Fundamentul nu poate fi decât unul, în timp 
ce criticismul se opreşte la o pluralitate de facultăţi a priori, 
mai ales la dualismul dintre sensibilitatea receptivă' şi intelectul 
spontan. Însuş Kant enunţase, dar fără a stărui, posibilitatea 
acestora de a avea o rădăcină comună, căci e greu de primit ca 
aceeaș rațiune să fie pasivă şi activă. Trebue găsit un concept 
mai „elementar”” decât acela de cunoştinţă, care în kantism se 
învederase atât de complex. Acest concept elementar va fi 
evident şi deci va fi primit de oricine. În adevăr, toţi sunt 
de acord că au reprezentații (Vorstellungen) sau că sunt con- 
ştienți; însuş Kant numea intuiţia şi conceptul o reprezentație” 
fie nemijlocită, fie mijlocită. Factorul elementar e reprezentație 
sau conștiința. Punctul sigur de plecare al filosofiei e „prin- 
cipiul conştiinţei” (Satz des Bewusstseins), pe care mai târ- 
ziu îl va relua neocriticistul francez Ch. Renouvier sub nu- 

mele de „oi de la représentation”. El fundează toate celelalte 
propoziţii, chiar şi pe aceia a contradicţiei. Cum observă K. 
Fischer (Fichte, ed. 3-a, 1914, p. 24), ne aflăm cu „filosofia 
elementară” în fața unei desvoltări a principiului cartesian 
(cogito), care dela început susţine criticismul. Ce conţine prin- 
cipiul conştiinţei sau faptul originar al reprezentaţiei? Cuno- 
ştința presupune reprezentaţia (Vorstellung), iar reprezentaţia 
implică totodată deosebirea ei de subiect şi obiect, dar şi 
mecesara ei raportare la ambele. De aci formula: „,reprezentaţia 
în conştiinţă e deosebită de reprezentat (obiect) şi de re- 
prezentant (subiect) şi e raportată la amândoi”. Reprezentaţie, 
reprezentat şi reprezentant se deosebesc, dar nu se separă, ci 
sunt indisolubili legaţi. 

În consecință reprezentaţia cuprinde ceva prin care se 
deosebeşte de subiect şi de obiect, e forma ei, și mai cu- 
prinde ceva prin care se raportă diferit la unul sau altul, e 
materia ei. Orice reprezentaţie are un conţinut (materie) şi o 
“formă. Materia nu e chiar obiectul, căci obiectul poate rămâ- 
mea acelaş în timp ce materia variază. De asemenea nici forma 
nu aparține lucrurilor; am avea atunci o formă ce copiază 
lucrurile — reprezentaţia ar înceta de a fi primordială, această 
proprietate trecând lucrurilor, cum susţine dogmatismul. Pe 
când (forma e produsă spontan de subiect, materia e dată şi 
deci primită. De aceea facultatea de reprezentare constă din 
receptivitate şi spontaneitate. Dacă subiectul ar produce şi 
materia, el ar fi infinit ca şi intelectul divin. Materia e mul- 
tiplă, fiindcă obiectul, corespunzător materiei, comportă di- 
stincţii, pe când forma e unitate, ca şi subiectul ce face di- 
stincţiile, îmbrăţișându-le unitar. 

Receptivitatea presupune o afecție, iar afecţia presupune 
lucrul în sine, de a cărui realitate el nu se îndoieşte acum, 
contrar idealismului lui Fichte, pe care îl va primi mai târziu. 
Aceeaş structură a reprezentării cere ca lucrul în sine să existe 
necesar, dar totdeodată să nu fie reprezentabil sau cunoştibil. 
Reinhold face însă deosebirea subtilă între lucrul în sine, 
care dă materia sensibilă, şi noumenul, care e corespunzător 
intelectului. Mai târziu va încerca să mărginească lucrul în 
sine la sensul de noumen, adică la acela de simplu concept. 
Notăm că Reinhold admite şi o materie pură sau a priori, 
adică o afectare de sine a facultăţii de reprezentare, o afectare 
prin care formele pure devin materia reprezentaţiei noastre. 

După ce în „teoria reprezentaţiei”” Reinhold fundamentează 

criticismul, încearcă a-l deduce din prima sub forma întregi- 
toare de „teoria cunoașterii”. Kant proceda regresiv, dela 
fapte la condiţii, Reinhold procedează progresiv sau deductiv, 
dela condiţii la condiționat (fapte). Deducţia aceasta nu aduce 
nimic nou, ci reproduce în altă terminologie rezultatele pri- 
mei părţi, ale „teoriei reprezentaţiei”. Receptivitatea şi spon- 
“aneitatea devin în „,teoria cunoștinței” intuiţie şi concept. 

În programul criticist al lui Reinhold „filosofia elemen- 
tară” constituia fundamentul raţiunii pure în genere, deci cu- 
prindea şi principiile practice nu numai cele teoretice. Dar 
Reinhold se mulţumeşte numai să schiţeze teoria facultăţii 
de a dori, ca şi cum această facultate s'ar putea deduce uşor 
din aceea a reprezentării. De fapt în această schiţă se în- 
troduce un nou factor alături de reprezentare. Facultatea de 
a reprezenta, pentru a fi reală, are nevoe de o forță: e forţa 
de reprezentare sau impulsul (Trieb). Cum reprezentaţia cu- 
prinde două elemente principale, ea implică două forțe saw 
impulsii: „impulsul material” (Stofftrieb) şi „impulsul for- 
mal” (Formtrieb), primul e sensibil, egoist, al doilea e in- 
telectual şi desinteresat, primul e principiul fericirii, al doilea. 
e principiul moralității. ~- 

Fichte, care îi impută lui Reinhold că na izbutit să 
deducă raţiunea practică din facultatea de reprezentare, re- 
umoaşte cu atât mai mult meritul aceluia de a fi văzut 
marea problemă critică nerezolvată de Kant: deducerea tuturor 
cunoştinţelor dintr un singur principiu (Herbart, fostul elev al 
lui Fichte, va respinge hotărît pretenţia de a scoate mulțimea 
nesfârşită a cunoştinţelor dintr'un principiu unic). Nu numai 
Fichte, dar şi ceilalți adepţi ai idealismului transcendental iau 
«ca un punct câştigat existenţa unei origini comune a tuturor for- 
melor a priori. In schimb, se atacă fără cruţare interpretarea. 
reinholdiană a conceptului de „lucru în sine”, interpretare 
care îndeobşte rămâne credincioasă spiritului şi literii kan- 
tiene. 

Ne reamintim că Jacobi concentrase toată temuta sa ca- 
pacitate critică asupra acestui concept, punând filosofia lui 
Kant în următoarea dilemă: sau consecvent fără lucrul în: 
sine, dar atunci ea naufragiază în nihilism, sau inconsecvent 
cu lucrul în sine, şi atunci idealismul e zdruncinat. Chiar 
wolffieni ca Flatt şi Schwab relevă că un lucru în sine necu- 
noştibil e un argument în favoarea scepticismului. Cum se 
vede, poziţia lui Reinhold putea fi atacată din mai multe- 

părţi. Afirmând existenţa lucrului în sine, „filosofia elementară” 
plătea tribut dogmatismului; susținând totuş că lucrul în sine 
nu e reprezentabil, ea cădea în scepticismul lui Hume; în 
sfârşit, considerând lucrul în sine cauza materialului sensibil, 
cerut de orice reprezentație, se săvârşea o îndoită eroare: 
întâiu, apriorismul era fundat pe o afectare empirică, deci 
era o nouă apropiere de Hume; al doilea, principiul cauza- 
lităţii primea o aplicare dincolo de experienţă, cum nu în- 
găduia Hume şi nici nu era intenționat de Kant. 

Prin urmare, conceptul de lucru în sine, menit, în criticism 
să dea o bază mai trainică metafizicii, întreţine mai de grabă, 
în rândul celor dintâi kantieni tendinţa sceptică. Pentru a pune 
criticismul la adăpost de îndoială şi a face din el o adevărată 
„doctrină a ştiinţei”, înlăturarea lucrului în sine şi concomitent 
acordarea de puteri creiatoare conştiinţei apare ca singura for- 
mulă. Spre acest epilog năzuește criticismul până la Fichte, 
străbătând etapele preparatoare ale încercărilor făcute de Schul- 
ze-Aenesidem, S. Maimon şi Sig. Beck. Cel dintâi ţine să 
rămână sceptic şi drept urmare se mărgineşte la o operaţie 
mai mult negativă. Dacă luăm însă conceptul de critică în 
sensul cel mai general, Schulze e un criticist mai strict decât 
Maimon. Ceilalţi doi, înregimentaţi sub steagul nouii filosofii, 
resping lucrul în sine al concepţiei Kant-Reihold. Maimon în- 
corporează elemente sceptice în teoria sa care a fost numită 
scepticism critic şi reduce lucrul în sine la o simplă temă, la 
o „diferenţială” cu o cauză necunoscută. Sig. Beck, mai radical, 
şterge lucrul în sine, atribuind raţiunii capacitatea de a pro- 
duce şi materia cunoștinței. 


5. Gottlob Ernst Schulze-Aenesidem (1761-1833). 


Profesor la Helmstădt, apoi la Göttingen, unde a avut 
ca elev pe Schopenhauer, Schulze e cunoscut şi sub numele de 
Aenesidem, după titlul operei sale apărute anomm şi indreptate 
împotriva lui Reihold: Aenesidemus oder über die Fundamente 
der von dem Herrn Prof. Reinhold in Jena gelieferten Ele- 
mentarphilosophie. Nebst einer Vertheidigung des Skeptizismus 
gegen die Anmassungen der Vernunftkritik, 1792. Toate ce- 
lelalte lucrări, destul de numeroase, ale acestui spirit subtil, nu 
aduc nimic nou faţă de Aenesidemus. 

Această operă, în nouă secţii, are motivul următor: Her- 
mias, trecut dela scepticism la kantism prin mijlocirea lui 
Reinhold, cere prietenului său, Aenesidem, exponent al scep- 

ticismului, părerea sa asupra lui Reinhold şi deci asupra ju: 
Kant. Argumentarea lui Aenesidem are ca scop principal să 
arate că filosofia critică, în măsură ce rămâne consecventă. 
cu principiile ei, ajunge la scepticism şi deci că Hume na 
fost respins de Kant. Prin aceasta, metoda critică, luată în- 
trun înţeles general, e respectată mai cu strictețe de Schulze 
decât de un S. Maimon.!). 

Mai ales două puncte învederează neconsecvențele şi 
chiar contradicţiile criticismului: a) aplicarea transcendentă sau: 
la lucruri în sine a categoriilor de cauzalitate, realitate, etc., va- 
labile numai în ordinea fenomenelor sau a imanenţei; b) pre- 
judecata ontologică, repudiată de Kant în Idealul transcendental, 
potrivit căreia tot ce e gândit ca necesar prin chiar aceasta 
există în sine — aşadar, se confundă dogmatic ordinea logică 
şi ordinea existenţei. 

Aplicarea transcendentală a cauzalităţii e dublă. Întâi, soco- 
tind lucrurile în sine cauza sensațiilor, li se aplică în mod 
vițios categoriile de realitate şi cauzalitate. A ocoli această 
obiecţie prin reducerea lucrului în sine la un „concept? sau 
„idee”, înseamnă a cădea în absurditatea: un concept e cauza 
sensaţiilor. Un atare concept poate întregi, însă nu funda, 
cunoştinţa. Al doilea, Kant şi Reinhold consideră raţiunea ca 
fundamentul (cauza) formelor a priori, deci atribue con- 
ştiinţei o cauzalitate spontană. Așadar, criticismul, în cele 
două concepte de bază ale sale, conştiinţa şi lucrul "în sine, 
implică o întrebuințare dogmatică sau transcendentă a cauza- 
lităţii. Contradictoriu e însă că, în ciuda acestei întrebuinţări, 
se ajunge la încheerea: sub nicio înfăţişare lucrul în sine nu 
e reprezentabil sau conceptibil. 

Dacă cu toate acestea criticismul afirmă lucrul în sine, 
explicaţia e că şi noua doctrină alunecă în paralogismul onto- 
logic, adică, face saltul dela gândire la existenţă sau tran- 
sformă necesitatea de gândire în criteriu al realităţii. Kant a 
denunțat această iluzie, pe urmele lui Hume, dar într'ascuns o 
primeşte: fiindcă sensaţiile trebue să aibe o cauză externă, 
există lucruri în sine; fiindcă formele a priori trebue să aibe 
o cauză internă, conştiinţa e o activitate spontană. 

Inregistrăm şi alte obiecţii ale lui Schulze de o însemnă- 
tate secundară. Judecăţile matematice sunt analitice, nu sin- 


. 1) H. Wiegershausen: Aenesidem-Schulze, der Gegner Kants und 
seine Bedeutung im Neukantianismus, 1910, p. 33. 

tetice, Din apodicticitatea formelor nu decurge aprioritatea 
lor, căci formele (ordinea sensaţiilor) pot avea aceeaş cauză 
ca şi sensaţiile sau materia cunoștinței. Tot aşa din aprioritate 
nu urmează în mod stringent subiectivitatea (idealitatea), pentru 
cuvântul că nu este cu totul înlăturată ipoteza unei armonii 
între formele a priori şi proprietăţile lucrurilor în sine: d. p. 
substanța e şi categorie şi realitate. 

Drept încheere, criticismul în orice caz naufragiază în 
scepticism: fie că afirmă consecvent incognoscibilitatea lucrului 
în sine, fie că, inconsecvent, plătește tribut erorilor pe care 
nu le iartă dogmaticilor. Criticismul nu e o nouă concepție 
mai temeinică, dincolo de dogmatism şi scepticism, ci o şo- 
văire nelogică între ele. In cele din urmă scepticismul iese 
biruitor. 

Pentru a se constitui ca o doctrină, autonomă şi superioară, 
criticismul va trebui să arunce peste bord lucrul în sine, cauză. 
a sensaţiilor, şi să accentueze cu atât mai mult activitatea 
spontană a conştiinţei, fie păstrând ceva din dogmatism şi 
scepticism (Salomon Maimon) fie depășindu-le pe amândouă 
în sens strict idealist (Sig. Beck). Se învederează astfel şi 
aci alternativa constantă a filosofiei moderne — întrucât aceasta 
porneşte dela principiul conştiinţei —: sau scepticism sau con- 
strucţie metafizică. Ştim dela Fichte că Aenesidem a detronat 
în ochii săi pe Reinhold, iar pe Kant l-a făcut „suspect. 
Cum vedem, critica lui Schulze-Aenesidem este fermentul de 
evoluţie a criticismului şi anume prin treptata destrămare a 
conceptului de lucru în sine dela Maimon până la 'Fichte. 


6. Salomon Maimon (1754—1800). 


S. Maimon, care a ajuns la un scepticism critic înainte; 
de Schulze, are o vieaţă aventuroasă ce poate fi rezumată: 
dela Talmud la idealismul transcendental. Evreu polono-lituanian, 
fiu de rabin, ajunge el însuş rabin la vârsta de 9 am, se că- 
sătoreşte la 11 ani și e tată la 14 ani. Dornic de-a lărgi 
cercul cunoştinţelor, învaţă aproape singur limba germană, şi 
în cele din urmă, pentru a scăpa şi de mizeria gospodăriei sale, 
trece în (Germania. Drumul dela Stettin la Berlin îl face pe 
jos. Respins din azilul evreilor săraci, ca eretic, de către 
coreligionarii săi, petrece o jumătate de an ca cerşetor în 
zdrenţe, până ce ajunge la Posen, unde'obţine iun loc de preceptor 
şi studiază pe Maimonide. Devenit şi acolo suspect, revine la 
Berlin, unde cunoaşte pe Mendelssohn şi studiază pe Locke, 

Spinoza, Leibniz, Wolff. Nedisciplinat în studii, agresiv în 
politică şi cu o vieaţă desfrânată, el pierde toţi prietenii și 
după sfatul lui Mendelssohn părăseşte Berlinul, reluând va- 
gabondajul: Hamburg, apoi aproape un an de trândăvie în 
Olanda. Trece din nou la Hamburg şi rămâne doi ani studiind 
la gimnaziul din Altona (la 1 km. de Hamburg). După aceea 
Berlinul îl vede pentru a treia oară, dar nu pentru mult timp, 
căci, traducând în ebraică un tratat de matematică şi neob- 
ținând fonduri, trece la Breslau, unde cunoaște pe Garve și 
alți profesori. Indemnat de acesta, studiază câtva timp medicina, 
apoi din nou traduce în ebraică. Dar căzând în mizerie, caută 
pentru a patra oară refugiu la Berlin, unde nu 'mai găseşte în 
vieață pe Mendelssohn. 

Atunci se hotărăşte a ceti Critica raţiunii pure. Pentru 
el lectura în genere era în acelaş timp o desăvârşită pătrundere 
a textului, un comentar şi o construcţie personală. Rodul stu- 
diului său îl trimite medicului Marcus Herz, care îl trece spre 
apreciere lui Kant. Acesta răspunde, după ezitare, cu vorbe 
de laudă şi astfel Maimon publică cea dintâi lucrare: Versuch 
über die Transzendentalphilosophie mit einem Anhange über 
die symbolische Erkenntnis und Anmerkungen, 1790. După apa- 
riție, Kant, nemulţumit de acest „ipercritic”, se exprimă așa 
către Reinhold în scrisoarea din 28 Martie 1794: „ce a vrut 
drept vorbind d. p. un Maimon cu a sa ameliorare a filosofiei 
critice (aşa ceva încearcă bucuros evreii pentru a-şi creia; 
o deosebită reputaţie pe socoteala altuia) n'am putut înţelege 
niciodată şi trebue să las altora să-l pună la locul său”. Din 
celelalte opere, citim: Philosophisches Wörterbuch, 1791, şi 
Die Kategorien des Aristoteles, mit Anmerkungen erlăutert und 
als Propădeutik zu einer neuen Theorie des Denkens dargestellt, 
1794. Stilul greoi şi compoziţia dezordonată a lucrărilor lui 
Maimon au stânjenit recunoaşterea meritată şi la timp a ideilor 
acestuia. Însăş vieaţa sa îl destina la o perpetuă mizerie, dacă 
n'ar fi fost primit de contele de Kalkreuth în casa și apoi 
la moşia sa, unde Maimon moare la 1800. 

Filosofia este şi pentru el o critică a cunoștinței. Critica 
se cade să pornească dela un fundament unic, nu dela dualitatea 
sensibilitate-intelect, generatoare de contradicții. Tocmai acest 
punct comun cu Reinhold îl determină së depăşească pe acesta. 
În adevăr, sensibilitatea, concepută ca o facultate pasivă, pre- 
supune lucrul în sine care afectează, presupune dar ceva daf. 
Maimon se arată necruţător faţă de lucrul în sine, care e un 

sunet fără înţeles. Lucrul în sine nu e nici incognoscibil (Kant) 
nici nereprezentabil (Reinhold), ci e neconceptibil şi ca atare 
imposibil. Pe scurt, e nimic. El e asemenea mărimilor mate- 
matice imaginare, care nu sunt nici pozitive nici negative (V-a), 
Orice obiect e reprezentat numai cu ajutorul unei note, care 
trebue să fie în conştiinţă. Un lucru în afară de conştiinţă nu 
are nicio notă şi deci nu poate fi gândit în niciun fel. Saue 
gândit, şi atunci nu e în afară de conşiiinţă, sau e în afară, 
şi atunci nu e gândit, nu e nimic. 

Dacă fundamentul cunoștinței nu e lucrul în sine, rămâne 
ca unic fundament conștiința în genere, care e altceva de cât 
conştiinţa lui Reinhold. Conştiinţa în genere este nedeterminată; 
ca atare ea premerge determinărilor lui Reinhold: reprezentație, 
subiect, obiect şi relaţia lor. Principiul cunoștinței este das unbe- 
stimmte Bewusstsein, care faţă de orice determinare apare 
ca un X. „Principiul determinabilităţii” (Satz der Bestimmt- 
barkeit) se confundă cu sinteza adevărată, cu unitatea con- 
ştiinţei, cu spontaneitatea. Determinabilul e multiplul, datul, 
sensaţia, determinaţia e unitatea. Găsim dar în conştiinţa noa- 
stră ceva dat. De unde vine acest dat? Am văzut că nu vine 
din afară. Urmează că îşi are originea în conştiinţă. Originea 
în conştiinţă sau e ea însăş conştientă sau e 'inconștientă. 
Dacă producerea s'ar face în mod conştient, datul ar fi cu 
totul clar sau transparent gândirii ca tot ce e „produs” de 
rațiune. El nu e însă perfect clar sau logic, deci, deşi ori- 
ginea sa nu poate fi decât în conştiinţă, această origine nu 
e conştieniă. 

Prin urmare, datul (ca şi lucrul în sine), din punct de 
vedere critic, e o simplă Idee, e un concept-limită sau, în 
limbaj matematic, o mărime iraţională (y-2). Originea în con- 
ştiinţă a datului face din acesta o temă (Aufgabe), care e 
determinabilă la indefinit, fără a ajunge la claritatea perfectă. 
Sub influenţa calculului infinitesimal, Maimon numeşte momen- 
tele datului, sensaţiile, „die Differenziale des bestimmten Be- 
wusstseins””. „„Diferenţialele” alcătuesc o serie de determinări, 
care nu va fi niciodată completă, adică rațională (necesară şi 
universală), enunţ important, cum se va vedea îndată. Numai 
Intelectul suprem ar putea gândi sau determina fără rest irațional 
seria dată. Sensaţiile sunt concepte-limită, idei, prin urmare, 
adevărate noumene. 

Cunoştinţa necesară şi universală e totdeauna produsă 
de conştiinţă şi de aceea e transparentă gândirii. Producerea 

e făcută de „gândirea reală’ (reelles Denken), adică prin 
sinteze a priori ce determină după legi necesare şi universale. 
Ín consecinţă, pentru Maimon, cunoştinţă autentică avem numai 
în matematică. Experienţa, neputând fi determinată definitiv, 
nu posedă propoziţii necesare şi universale. Hume avea deci 
dreptate să tăgăduiască experienţei caracterul de necesitate şi 
universalitate; experienţa este şi rămâne probabilă. Kant dog- 
matiza când susţinea existenţa de fapt a unor judecăţi sintetice 
şi a priori în fizică, domeniul experienţei. 

Urmarea firească a acestei concesii făcute lui Hume e 
că nicio categorie nu găseşte aplicaţie nu numai la lucrul în 
sine, dar nici la experienţă. Nu există o adevărată sinteză 
cauzală, de ordin empiric, nu există dar legi naturale, necesare 
şi universale. Categoriile se aplică nemijlocit la spaţiu şi 
timp şi doar mijlocit la sensații. Empiricul comportă numai 
asociații ce se pot repeta, nu conexiuni necesare. Necesitatea, 
acel „totdeauna”, e pentru experiență o simplă idee, un con- 
cept-limită. 

Matematica e adevărată cunoştinţă, iar fundamentele ei, 
spațiul şi timpul, sunt fundamentele cunoaşterii raţionale. Spa- 
țiul şi timpul, ca singure posibilităţi de a uni un multiplu omogen, 
sunt la Maimon şi intuiție şi gândire. Întăi, ele sunt produse 
ale gândirii sau concepte, iar odată produse devin obiecte de 
intuiție. Primordială e producerea obiectului prin gândire, care 
nu e dată, ci proces, devenire. Linia gândită e linia în curs de 
a fi trasată; linia intuită e cea trasată înainte. 

Rațiunea admite dar numai un progres indefinit în ordinea 
condiţiilor, nu un Necondiţionat sau 'Totalitate dată. Imaginaţia, 
sub îndemnul dorinţei de perfecţie, transformă progresul 
definit în totalitate absolută sau închisă în sine. Iluzia meta- 
fizică e produsă de imaginaţie, nu de rațiune. Imaginaţia, nu 
raţiunea teoretică, transcendă experiența (influenţa lui Hume). 
Rațiunea practică are ca ideal hu acţiunea liberă, ci contemplaţia, 
aşa cum a susținut Aristotel, comentat de Maimon. 

Poziţia sa filosofică a fost numită de Maimon „sistem de 
coaliţie” între Leibniz, Hume şi Kant. Fiindcă admite o cuno- 
ştinţă raţională în matematică, el e un „dogmatic raţional”, opu- 
nându-se prin aceasta lui Hume, care neagă posibilitatea oricărei 
cunoştinţe, dar şi lui Kant, adversar al unei cunoştinţe pur 
raţionale, fără. conţinut empiric. În schimb se apropie de Leibniz. 
Fiindcă tăgădueşte posibilitatea unei cunoştinţe empirice, el 
se socoteşte un „sceptic empiric”, apropiindu-se mai mult de 

Hume. În sfârşit, fiindcă experienţa e la el nu fundamentul, 
ci obiectul scepticismului, în vreme ce fundamentul îndoelii e 
critica, J. Erdmann şi K. Fischer, numesc atitudinea lui Mai- 
mon un scepticism critic. 


7. Sigismund Beck (1761—1840) 


Elev al lui Kant, mai târziu (1799)profesor la Rostock, 
Beck, cu toată originalitatea sa reală, ţine să rămână un simplu 
interpret al operei critice. Indemnat şi sfătuit de Kant publică 
începând din 1793 un Erláuternder Auszug (extras explicativ) 
aus den kritischen Schriften des Herrn Prof. Kant. Primele 
două volume sunt elogiate de Kant pentru fidelitatea lor, deși 
chiar din prefața volumului II se desemna, o poziţie filosofică, 
hotărît afirmată în volumul III sub titlul: Einzig möglicher 
Standpunkt aus welchem die kritische Philosophie beurtheilt 
werden muss (1796). In vreme ce Kant exprimă nemulțumirea 
faţă de acest nou „prieten ipercritic”, Reinhold etichetează 
proaspăta tălmăcire criticistă „teoria punctului de vedere”, care 
se constituise după ce Fichte desvoltase mult mai sistematic 
aceleaşi idei sub numele de „Teoria științei” ( Wissenschaftslehre ) 
în 1794. Coincidenţa pune în umbră contribuţia meritorie a 
lui Beck şi face din acesta un întârziat. 

„„Punctul de vedere”, din care nu trebue apreciată filosofia 
critică, punctul de vedere greşit, e cel dogmatic, căruia îi 
sacrifică Reinhold şi atâția alți kantieni: există lucruri în 
afară de noi şi de aceea adevărul: e acordul dintre reprezentare 
şi lucruri. Problema critică e nu numai insolubilă ci deadreptul 
absurdă din punctul de vedere dogmatic, fiindcă nu putem 
găsi legătura dintre reprezentare şi lucru. Noi comparăm numai 
ce avem, adică reprezentări, nu reprezentări şi lucruri în sine. 

Totuş Kant vorbeşte de lucruri în sine. E un dogmatism 
numai în limbaj, scuză Beck, e doar o concesie făcută la 
început ketitorului, care vine înaintea Criticii raţiunii pure cu 
mentalitatea naturală sau realistă, pentru ca mai târziu lucrul 
în sine să fie definit just ca un concept problematic şi limi- 
tativ, ca un X, ca o negaţie. Beck nu îngădue nici măcar 
interpretarea lui Maimon: lucrul în sine e produs de noi, dar 
nu ştim cum. O producţie incognoscibilă, chiar în noi, păstrează 
un rest dogmatic sau realist. Inlăturând cu toată consecvența 
posibilă lucrul în sine, cade şi opoziţia dintre sensibilitate şi 
inteligenţă. 

Principiul unic este „reprezentarea originară” (das ur- 

spriingliche Vorstellen), modelul la care raportăm, pentru a 
constata acordul sau desacordul, toate celelalte reprezentări. 
Reprezentarea originară nu e însă un fapt, un dat, ci o cerinţă, 
o postulare a unui act: „reprezintă originar un obiect”. Re- 
prezentarea, originară, care premerge oricărei judecăţi, este o 
activitate ce produce obiectul ei (reprezentația), o activitate 
sintetică posibilă prin unitatea de apercepţie a eului. Acti- 
vitatea primordială, manifestată în categorii, e numai primul 
act al reprezentării originare; al doilea act este recunoaşterea 
prin schematism a reprezentaţiei ca anumită reprezentaţie sau 
obiect. Originar nu avem intuiţii (spaţiu, timp) ci intuire, 
nu avem concepte (categorii), ci funcţii intelectuale. Numai 
pentru recunoaştere obiectul e dat. 

Terenul era de acum netezit pentru ducerea la capăt în- 
trun ritm vertiginos şi cu îndrăsneli speculative a idealismului 
transcendental. Fichte deschide seria unor metafizici „critice”” 
sau antidogmatice, cu atât mai cutezătoare cu cât nu întâlneau 
obstacolul lucrului în sine, şi cu atât mai încrezătoare în ele 
înşile cu cât vorbeau în numele criticii. 

Kant era îndreptăţit să respingă aceste răstălmăciri. Lu- 
crul în sine era trebuitor nouii metafizici. De sigur, el rămâne 
tăinuit cunoștinței (teoretice), însă numai pentru a nu împedeca 
libertatea umană. Intrun univers real, perfect cunoscut, nu 
mai e loc pentru o iniţiativă liberă. Cunoașterea Voinţei uni- 
“versale paralizează voinţa mea. Fichte crede că' va, putea ocoli 
acest impas al tuturor metafizicilor finaliste şi voluntariste, 
dacă, după chiar arătările lui Kant, face din cunoştinţa meta- 
fizică un act de spontaneitate în ordinea practică. Prin acţiune 
la cunoştinţă. 

Insemnătatea lui Im. Kant nu stă numai în faptul că. 
a găsit un nou mod de-a gândi şi soluții noi, ci îndeosebi 
pentrucă a dat de gândit. Criticele au stârnit acea eflores- 
cenţă unică de gânditori originali, cari preiau moştenirea lui. 
Kant şi o duc la înălțimi speculative și o desfășoară în con- 
strucţii filosofice comparabile cu domurile gotice. Este drept 
că sistemele idealiste s'au prăbușit încurând, după catastrofa 
hegeliană, în uitare şi derâdere, totuşi îşi serbează acuma 
reînvierea. Neohegelianismul s'a afirmat mai întâiu şi cu un 
mai mare răsunet. Dar nici elementele de filosofia romantică a 
naturii din Schelling n'au fost uitate, iar Fichte îşi pregăteşte 
acuma în Germania o resurecţie triumfală. Într'adevăr, patosul 
etic, viziunea unei comunități naționale mistice, setea de au-- 
tonomie şi desfăşurare, ideia autarhiei economice, conştiinţa 
marei misiuni a poporului german — sunt atitudini fichteene 
cari corespund cu actuala tablă de valori a sufletului german.. 

Pentru a ne putea da seama de problemele și soluţiile. 
idealismului, și ale lui Fichte în deosebi, e bine să ne amintim 
că ne aflăm (fie-ne permisă această interpretare sociologică) 
în faza de conjuctură crescândă a capitalismului, a burgheziei 
şi a tehnicei. Apuseanul se simţea cuprins de un elan nemăr- 
ginit spre cucerirea şi aservirea lumii prin ştiinţă, tehnică, eco- 
nomie şi politică imperialistă. Simţea intens că el, omul, este 
cel ce sculptează faţa lumii, a realităţii, şi că nu este de- 
terminat de mediu. Personalitatea domină legile naturii şi dă 
firii sens. Spiritul domină realitatea sensibilă şi proectează 
idealuri pentru transformarea realităţii prin progres infinit. Din 
acest sentiment de vieaţă, bazat pe conştiinţa autonomiei spiri- 

tului creator, isvorăşte şi mişcarea idealistă. Sistemele idealiste 
sunt expresia şi justificarea teoretică a acestui sentiment. Vom 
înţelege dece Fichte nare gând mai scump decât acela de-a 
proclama şi dovedi libertatea şi activitatea creatoare a spi- 
ritului şi de a distruge determinismul, fatalismul, bazat pe 
gândul că spiritul este afectat în mod pasiv de ceva dinafară 
şi străin de el. 

Activitatea revoluţionară în filosofie a lui Kant prefi- 
-gurase toate soluţiile filosofice necesare pentru a satisface te- 
'oretic aceste exigențe. Kant arătase că realitatea, natura şi 
legile ei, sunt în parte produse ale spiritului și îndulcise ast- 
fel antagonismul între natura cu legile ei necesare şi inflexi- 
bile şi exigenţele de libertate ale acţiunii morale. Gândirea lui 
Kant cuprindea totuşi unele dificultăţi. Aşa de pildă cunoştinţa 
«este după Kant un produs al simţurilor afectate prin ceva 
«din afară şi al formelor intuiţiei şi ale gândirii. Vedem însă 
că ceea ce determină experienţa este ceva exterior conştiinţii, 
un residiu nespiritual, care afectează conştiinţa. Este faimoasa 
problemă a lucrului în sine, care a încurcat atâta pe discipolii 
lui Kant. Pentru a salva exigenţa libertăţii, mai trebuia a- 
poi arătat că între natură-gândire şi. libertate-voinţă nu 
-este un hiat, o antinomie, Acţiunea morală nu este posibilă 
„decât idacă se poate însera în natură, dacă poate avea o 
cauzalitate asupra ei. La Kant domeniul spiritului şi al na- 
turii sunt despărțite, cu toate că însuşi Kant întrevăzuse o posi- 
bilitate de armonizare a raţiunii practice cu cea teoretică (În 
Critica puterii de judecată). Pe de altă parte, Kant analizase 
în mod genial condiţiile şi structura cunoștinței umane, dar 
mai mult inventariind. Se ridică însă o imperioasă nevoie de-a 
sistematiza toate facultățile şi de-a le deriva dintr'un singur 
principiu. “Turburătorul lucru în sine, lipsa unui principiu co- 
mun celor două raţiuni şi lipsa unui sistem, sunt dificultățile 
cele mai isbitoare ale filosofiei kantiene. Ele au dat de gândit 
contimporanilor. Primul care a încercat o soluţionare a fost 
Reinhold, profesorul de la Jena, meritosul popularizator al 
doctrinei kantiene. 

Reinhold încearcă să sistematizeze multiplicitatea func- 
țiunilor cognitive, arătând că isvorul lor comun este faptul 
reprezentării, căci în el se coustitueşte conştiinţa ca subiect 
şi obiect. 

Actul de naştere al filosofiei lui Fichte se leagă de 
această încercare de soluție. Fichte nu este mulţumit de soluţia 

lui Reinhold. In primul rând acesta primise orbeşte lucrul în.sine. 
Apoi reprezentarea este un fapt (Tatsache) pe când spiritul 
este activitate, vieaţă. Originea activităţii spiritului nu poate 
fi un fapt, un lucru (Tatsache) ci o activitate, o faptă, o 
lucrare ( Tathandlung ). Dar se poate găsi o asemenea faptă? 
Fichte o identifică în actul prin care eul se institue pe sine, 
afirmând că este eu. Din această faptă isvoreşte apoi :tot 
sistemul experienţii umane. Cum nu există nimic altceva decât 
eul şi produsele sale, înseamnă că realitatea este de origină 
spirituală. Fichte soluţionează mult mai radical problema, ară- 
tând idealitatea lumii, și deci putinţa unei armonii între natură 
şi spirit, libertate şi necesitate, gândire şi voinţă. 

Să schițăm acuma vieaţa și profilul sufletesc al celui 
ce-a formulat această soluție îndrăzneață. 

Johann Gottlieb Fichte sa născut la 19 Mai 1762, 
ca primul dintre cei opt copii ai unui ţesător sărac din Ram- 
-menau (Oberlausitz). Nimic nu-l predestina carierei de mai 
târziu: până una alta păzea gâște. Din întâmplare fu remarcat 
de un nobil din împrejurimi, baronul von Militz. Acesta pierduse 
într'o duminică predica şi exprimându-și părerea de rău, i sa 
indicat micul păzitor de gâște, ca fiind în stare să reproducă 
aidoma predica preotului. Isbit de inteligența copilului, ba- 
ronul von Militz se hotărî să dea copilul la învăţătură pe a sa 
cheltuială. Remarcăm cu această ocazie două aptitudini, pe 
cari Fichte le va afirma mai târziu în mod strălucit: pasiunea 
pentru expunerea orală, oratoria, şi aptitudinea pentru lungi 
şiruri de raționamente. 

Şcoala a făcut-o la „Schulpforta”, renumitul internat, 
care a mai dat, între alții, pe Hegel, Hölderlin şi Nietzsche. 
Aci îl susține numai pasiunea pentru carte, şi nu odată i-au 
trezit gânduri de fugă acele mărunte mizerii morale şi materiale 
şi sentimentele de inferioritate inerente unui internat de elită. 
Studiază cu pasiune literatura şi face cunoştinţă cu scrierile 
eretice ale lui Lessing. Spirit liber, viguros, încăpățânat și 
libertar, nu reuşeşte să se pue bine cu autorităţile eclesiastice: 
cu toate că dorea să devie preot luteran. Nu obținu bursă, 
încât îl vedem ducând vieaţa grea şi rătăcitoare a studentului 
fără mijloace. Între 1780 şi 1788 rătăceşte între Jena, Leipzig 
şi Heidelberg, studiind teologia, dar cu mai mare interes li- 
teratura şi dreptul, respirând aerul tare ce venea dinspre Franţa 
în plină prefacere revoluţionară, îndurând mizerii, căutându-se 
dureros pe sine, făcând planuri titanice. Timpul acesta este 

cel mai obscur din vieața lui Fichte — și din lipsa docu- 
mentelor biografice, dar şi pentru vieața lui interioară, tulbure, 
în gestațiune dureroasă. Totuși o voință fermă şi obscurul: 
sentiment al unei mari misiuni de îndeplinit îl ţin la suprafaţă. 
În 1788 găseşte un loc de „„Hauslehrer” la familia Ott din 
Ziirich. Perioadă importantă, căci aci dă de un cerc de oameni 
simpatici (d. p. Lavater) şi face cunoştinţă cu Johanna Rahn, 
nepoata celebrului poet Klopstock, viitoarea sa soție. Dar 
firea sa încăpăţânată, dominatoare şi pornită pe realizarea absolu- 
tului în toate, îi joacă din nou un renghiu: trebuie să părăsească 
postul. Se reîntoarce plin de planuri la Leipzig, unde se desi- 
luzionează repede. Când e mizeria mai mare, apare un mnou 
hazard providenţial, care îi revelează de astă dată definitiv, 
vocaţia. Meseria de meditator îi adusese în cale un student, 
care dorea să aprofundeze misterele magistrului din Königsberg. 
Fichte începe să se pregătească, mai întâi ca la o corvoadă, apoi 
tot mai înfierbântat, până ce, terminând Critica raţiunii practice, 
se simte luminat, transformat şi cu intuiţia clară a unei misiuni 
de îndeplinit. 

Din acea vreme ni sau păstrat unele note, „Aforisme 
despre religie şi deism”, cari reflectează problemele lui Fichte. 
Miărturiseşte că trebue să dea dreptate cu mintea celor ce 
susțin că suntem determinaţi, neliberi; dar că inima este cu- 
prinsă de aspiraţia spre autonomie și libertate. Kant a ştiut 
să aducă un răspuns şi să închidă prăpastia între minte Îşi 
voinţă, între gândire şi activitate, între necesitatea naturii şi 
libertatea spiritului. Fichte se aruncă cu pasiune în studiul 
lui Kant — dar imediat apar în acest creier proaspăt, neal- 
terat de prea multă filosofie tradiţională, şi hrănit de o in- 
tensă vieaţă interioară, dificultăți şi obiecțiuni, cari îl vor 
duce cu încetul la soluţii proprii. 

În 1791 pleacă pe jos spre Varşovia, pentru a-şi lua 
în primire un nou post. A doua zi sa şi certat cu părinții 
copilului şi plecă spre Konigsberg, ca să-l vadă pe Kant. 
Imbătrânit şi absorbit de propriile lucrări, Kant nu-i face 
o impresie prea bună. Pentru a-i câştiga prietenia, scrie întro 
lună prima sa lucrare, Critica oricărei revelații, pe care i-o 
prezintă lui Kant. Kant o citeşte fragmentar şi e mulţumit. 
Atunci Fichte, ajuns din nou la strâmtoare bănească, îndrăz- 
neşte să-i ceară lui Kant un împrumut. E refuzat, în schimb 
Kant îl recomandă unui editor. Lucrarea apare în, 1792 — dar 
din greșală, anonimă — şi stârneşte mare sensaţie. Într'adevăr 

ideile, metoda de gândire şi stilul, dovedesc o desăvârşită 
asimilare a gândirii lui Kant, încât recenzenţii au putut re- 
cunoaşte în „Critica oricărei revelații” de mult așteptata carte 
a lui Kant despre filosofia religiei. Kant rectifică, şi Fichte 
devine peste noapte celebru. 

Cu altă inimă se întoarce el acuma la Ziirich, se căsă- 
toreşte şi începe să lucreze la expunerea ideilor, ce germi- 
nează impetuos. Căci între timp descoperise, într'un moment 
asemănător cu iluminaţia carteziană a „ştiinţei admirabile”, 
fundamentul filosofiei, fapta eului. Îşi expune sistemul în cadrul 
unor prelegeri intime şi elaborează prima schiţă a Teoriei 
Ştiinţei. Între timp Reinhold plecase de la Jena şi Fichte este 
chemat să-l înlocuiască. lată-l deci în posesiunea tuturor mij- 
loacelor pentru executarea misiunii sale! Tipăreşte programa- 
tica „Despre ideia Teoriei Știinţii” (Ueber den Begriff der 
Wissenschaftslehre, 1794) şi începe cursurile, cu succes de- 
săvârșit. 

Cinci ani a activat, ca cel mai strălucit profesor din Jena, 
ținând cursuri, serii de conferinţe publice şi tipărind lucrările 
fundamentale ale sistemului său. În 1794-95 publică cele două 
lucrări de temei ale Teoriei Ştiinţei: Fundamentul (Grund- 
lage) şi Schița Teoriei Ştiinţei (Grundriss der ges. Wissen- 
schaftslehre). Urmează Dreptul natural (Naturrecht 1796-97) 
şi Etica (Sittenlehre 1798). Intre timp mai ţine o serie de 
prelegeri între cari cele Despre misiunea savanților. 

Euforia creaţiei este însă deseori întreruptă sau întunecată 
prin conflicte cu colegii invidioşi şi studenţii turbulenţi. Ames- 
tecându-se, cu gânduri reformatoare, în regimul corporațiilor 
studențești, s'a pomenit cu profesorii şi studenţii coalizaţi îm- 
potriva-i şi cu geamurile sparte. Dealtfel circulau svonuri des- 
pre convingerile sale jacobine şi ateiste. (E drept că scrisese 
câteva broşuri anonime, apologii ale libertăţii politice şi ale 
revoluţiei franceze). Catastrofa isbucneşte în 1798, prin fai- 
moasa „Polemică în jurul ateismului”  (,,Atheismusstreit ). 
Fichte publicase în revista sa filosofică studiul elevului său 
Forberg. Nefiind de acord cu opiniile acestuia, îl prefaţă prin 
Despre temeiul credinţei noastre într'o providenţă divină. Fichte, 
punând la începutul filosofiei Eul, putea să dea celor neiniţiați 
impresia că propovădueşte egoismul şi ateismul. Formulările 
ficţionaliste ale lui Forberg (care este revendicat de Vaihin- 
ger) şi cele obscure ale lui Fichte, au provocat un pamflet, 
prin care părintele unui student reclamă princepelui de Weimar 

pe acest stricător de tineri. (Încă unul cu destinul socratic!). 
Autorităţile, îndeosebi Goethe, au căutat să înăbuşe scandalul, 
dar Fichte se purtă atât de dârz şi revendicativ, încât fu demis. 

În toamna anului 1799 pleacă la Berlin, unde se susține 
prin conferinţe şi publicaţii, devenind iarăşi un centru de viaţă 
intelectuală. Chiar în 1800 publică o lucrare de popularizare 
a sistemului său Despre misiunea omului (Ueber die Bestimmung 
des Menschen) şi un proect de autarhie economică: Despre 
statul autarhic (Ueber den geschlossenen Handelsstaat). Pa- 
ralel reface mereu Teoria Științelor, ţine conferințe despre 
Misiunea savantului şi Despre trăsăturile fundamentale ale se- 
colului (1804). În 1805 este numit profesor la Erlangen: is- 
bucneşte însă războiul şi se refugiază la Königsberg. In 1807 
revine la Berlin şi ţine cunoscutele „„Cuvântări către națiunea 
germană” (Reden an die deutsche Nation). In 1810 se înte- 
meiază universitatea din Berlin şi Fichte e numit decan, apoi 
ales rector. Ca profesor reia în cursurile sale toate problemele 
sistemului său şi publică sau citeşte: Datele conștiinței (Tat- 
sachen des Bewusstseins), Teoria Științei în conturul ei ge- 
neral, Logica transcendentală, Teoria dreptului, Teoria sta- 
tului, Etica, şi încă vreo trei redactări ale Teoriei Ştiinţei. 

Între timp isbucnise războiul de independenţă a statelor 
germane. Soţia lui Fichte se înbolnăveşte de tifos, îngrijind 
răniții la spital. Fichte se contaminează şi moare la 29 la- 
nuarie 1814. 

Din această schiţă biografică se vede energia cu care 
Fichte a luptat, dată ce s'a găsit pe sine însuşi, pentru a 
clădi sistemul şi pentru a-şi impune vederile, reluând neo- 
bosit temele, clarificându-le, scormonind tot mai afund. In- 
dârjirea aceasta speculativă nu rădăcinează numai în pasiunea 
Hlosofică, ci şi în firea sa: entuziast, dar voluntar până la 
încăpăţinare, debordând de activitate, găsindu-şi astâmpărul nu- 
mai în realizarea tot mai desăvârşită; prototipul omului faus- 
tic, având cele mai înalte şi rigide concepţii de viaţă, căutând 
să facă din filosofie o misiune de vieaţă şi din catedră un 
amvon pentru educaţia contimporanilor. A avut însă — din- 
colo de măruntele frecături cu contimporanii — acea euforie 
a omului care a sesizat întreaga existență, cuprinzând între- 
gul peisaj al lumii, ca de pe un pisc, aşternut la picioare, 
ordonat şi transparent în ultima claritate. Fără masivitatea 
şi calmul lui Hegel, fără geniala, artistica spontaneitate şi 
imaginaţia efervescentă a lui Schelling, Fichte a fost un cap 

bine echilibrat, în care pasiunea şi dorul de libertate cel mai 
aprins se servea de atitudinea pentru cele mai seci şi 'pre- 
lungite ratiocinări. Orgolios şi vindicativ în măsura conştiinţii 
adevăratei sale valori, a fost un caracter nobil şi „tare“, 
încât chiar invidiosul Schopenhauer n'a putut să-i refuze cu- 
vinte de apreciere. Vieaţa sa se desfăşoară organic, aproape 
în ritm dialectic. După o fază tulbure, de căutare de sine şi 
ambiţii, în timpul,căreia se cristalizează exigenţele fundamentale 
ale vieţii sale, urmează revelaţia, găsirea de sine, şi elabo- 
rarea neîndurător de logică a sistemului. După această pe- 
rioadă „seacă” urmează una de transfuziune a sistemului cu 
trăire aproape mistică, cu pasiune tot mai contaminatoare. 


II. Teoria ştiinţei 


Fundamentul sistemului fichtean este Teoria — Șiiinţei, 
(„„Wissenschaftslehre”), pe care a expus-o în repetate rânduri, 
prima dată în cele două cursuri universitare Fundamentul şi 
Schița Teoriei Științei. Acestora le-a premers studiul progra- 
matic Despre ideia unei Teorii a Ştiinţii şi le-a urmat Prima 
şi A doua introducere în Teoria Științei (1797). După 1800" 
urmează încă o seamă de noui expuneri şi redactări, cari în- 
troduc în sistem modificări destul de profunde. 

Dar ce este această „Teoria a Ştiinţei” ( Wissenschafis- 
lehre)? 

Teoria Ştiinţei este o ştiinţă nouă, fundamentală, o filo- 
sofie primă, care cată să înlocuiască vechia metafizică. Re- 
luând ideia criticismului kantian, ea vrea să construiască siste- 
mul genetic al întregii cunoştinţe umane, pe baza condiţiilor 
gândirii. Este ştiinţa în genere, ştiinţa ştiinţelor, care cuprinde 
principiile tuturor ştiinţelor particulare, fundând şi principiile 
acestora (indemonstrabile în cadrul lor), şi forma, structura 
particulară a fiecărei ştiinţe. Această Teorie a Ştiinţei trebue 
ea însăşi să fie dedusă dintr'un singur principiu, din care să 
se desfăşoare organic celelalte condiţii ale cunoștinței. Dar 
pe ce se întemeiază pretenția şi posibilitatea unei Teorii a 
Științelor? 

Ştiinţele particulare me dau cunoştinţă, dar în virtutea, 
unor principii pe care le găsesc de-a gata şi pe cari nu le 
mai discută. De pildă geometria cercetează formele întinse, 
dar nu elucidează ce este spaţiul ş. a. m. d. Temeiul expe- 
rienții este dincolo de experienţă. Rolul filosofului este de-a 

da în Teoria Ştiinţei aceste fundamente ale experienței. 

Fichte concepe două moduri de-a înfățișa aceste temeiuri 
ale experienţei. În orice cunoştinţă avem reprezentarea unui 
lucru legat de o activitate a spiritului. Putem aşa dar explica 
cunoştinţa fie printr'un lucru, fie prin gândire. Adică: ceea 
ce determină experienţa, cunoştinţa, este un lucru care o a- 
fectează, sau experienţa este un rezultat al activităţii noastre 
spirituale. Prima teorie este cea dogmatică, a doua cea idealistă. 
Obptarea pentru una sau alta nu este numai o chestie de calcul 
teoretic. Cugetătorii se simt împinși spre o soluție sau alta, 
după rangul lor de existență. Cei rămași pe o treaptă infe- 
rioară, cei ce se simt robiți lucrurilor, lumii, vor înclina spre: 
explicația dogmatică. Sunt însă alţii, pentru cari libertatea, 
activitatea spirituală liberă, este un lucru natural, simţit ime- 
diat, — aceştia. vor înclina spre idealism, care explică lumea 
prin activitatea spiritului. „Filosofia ce ţi-o aleşi, depinde de: 
ce fel de om ești”, spune Fichte, şi arată că cele două atitu- 
dini sunt sisteme închise, ireductibile, inconciliabile, fiindcă dog- 
maticul nu vede, ceea ce este evident de pe treapta superioară 
a idealistului. Fichte optează pentru soluția idealistă. De altfel 
idealismul este singura filosofie adevărată. Dece? 

Problema principală de explicat este următoarea: De unde- 
provine sistemul reprezentărilor mele, adică realitatea, „lumea”, 
însoţite de sentimentul necesităţii, al realităţii lor? 

Reprezentările se desfăşoară în conştiinţă şi sunt legate 
de eu. Nu putem cunoaşte decât ceea ce este dat în conştiinţă, 
nu putem trece dincolo de ea. Ideia unui lucru în sine, care 
ar fi altceva decât conştiinţa, în afară de ea, afectând-o, este 
un nonsens. Temeiul gândirii nu poate fi căutat în afara ei, 
ci numai înlăuntrul ei. Toată cunoştinţa, este numai şi numai 
produsul activităţii spirituale. Ca atare nu mai este nevoie să. 
aşteptăm să ni se reveleze temeiurile transcendente ale unei 
reprezentări („lucrul în sine”), ci putem să le găsim apriori, 
deducând experienţa din principile activităţii cognitive, să an- 
ticipăm experienţa prin gândire, desfăşurnd a priori structura 
gândirii umane. Căci „pentru un idealism complect, aprioricul 
și aposterioricul nu sunt două lucruri deosebite, ci acelaş lucru 
privit din două aspecte diferite, deosebite numai prin modul 
cum am ajuns la ele”. 

Teoria Ştiinţei se ocupă de aceste principii, cari, fundează 
experiența şi desfăşoară apriori sistemul cunoștinței umane. 

Cum poate filosoful să se instaleze în acest domeniu trans- 

-cendental? Cum poate să ajungă dincolo de experienţă, la 
începutul gândirii? Există un asemenea act de instalare, de 
trăire a acestui izvor al oricărei cunoştinţe? 

Există un asemenea act. Dar el se poate consuma numai 
în gândirea reflexivă a filosofului, şi desigur numai în condiţii 
de puritate originară, asemeni iniţierilor în mistică. Filosoful 
va fi capabil să refacă dela origină, pe îndelete, tot drumul 
de lentă constituire a experienți umane. Putem oare să spunem 
-cam cum trebue să arate acest început al filosotării şi al filo- 
sofiei? Da! Trebue să fie o faptă, un act, nu un fapt, un 
lucru. Apoi trebue să fie absolut, adică nedeterminat de nimic, 
un început, şi ca atare liber, creator, din care să 'decurgă 
toată gândirea. 

Un singur act îndeplineşte aceste condițiuni: este fapta 
-eului, care se institue pe sine ca eu, adică declară că eul este 
eu. Într'adevăr acest act îndeplineşte condiţiile cerute. Eu=Eu 
-este o judecată ce trece dincolo de orice experienţă. Orice 
experienţă cere un obiect şi un subiect: în cazul de faţă obiectul 
şi subiectul coincid: eu mă gândesc pe mine: propoziţie liberă 
de price ldeterminare. Este un act de libertate, căci eul cu 
„de la sine putere se institue pe sine, declară ceva despre 
sine, spune ce vrea să fie. Este un act anterior oricărei ex- 
perienţe, căci toată experiența se referă în mod necesar la 
un eu — care trebue deci să preexiste. Din acest act se poate 
-deduce apoi toată structura cunoștinței umane, — cum vom 
vedea imediat. 

Ce este acest act ca sursă de cunoaştere? Fără îndoială 
o intuiţie. Dar o intuiţie sensibilă? Nu. Atunci poate fi numai 
una intelectuală. Actul acesta se constitue deci grație facultăţii 
intuiției intelectuale. (Observăm că Fichte a introdus acest con- 
«cept în sistem deabea mai târziu). Ea apare în activitatea 
filosofului care se întoarce asupra sa însuşi, privind desfăşu- 
rarea actului de autoinstituire (Selbstsetzung, Setzung) al eului. 
Este intuiţia unei activităţi, a unei fapte, nu a unui fapt 
sau lucru. 

Kant a condamnat această intuiţie intelectuală, socotind-o 
drept o mistică „„Schwărmerei” din şopronul de rechizite de- 
modate ale vechii metafizici, lichidate de filosofia critică. 

Fichte însă arată că Im. Kant nu l-a înţeles, ba mai 
mult, că întrebuințează el însuşi intuiţia intelectuală, dându-i 
“un loc în sistemul său. 

Întuiţia intelectuală nu este altceva decât unitatea aper- 

cepției — şi conştiinţa imperativului categoric. După Kant, 
multiplicitatea nu poate fi gândită decât numai după fapta 
apercepţiei, care o structurează în jurul lui „eu gândesc” — 
un act spontan, identic cu „eu gândesc că sunt eu”. Dease- 
menea şi imperativul categoric este o intuiție care apare imediat, 
nedeterminat. 

Am făcut deci cunoştinţă cu principiul cunoștinței şi al 
Teoriei Ştiinţei: este actul prin care eul se institue ca eu, se 
priveşte spontan pe sine, lucrând, în mod nedeterminat, liber, 
creator,— absolut. Am făcut cunoștință și cu facultatea care 
ne dă acest principiu. 

Si ne întrebăm acuma, cum isvorăşte, după Fichte, cu- 
noştință din acest principiu, cum se constituesc una câte 
una, legile gândirii umane. Deducţia aceasta este importantă 
deoarece vedem la origina cunoştinții umane: 1) un act liber 
dar şi 2) desfăşurarea în mod necesar. Cu alte cuvinte, 
găsim îngemânate în însuşi fundamentul cunoștinței cele două 
antagonisme: libertatea şi necesitatea. Mai amintim că, identi- 
ficând intuiţia intelectuală pe de-o parte cu apercepția, pe de 
alta cu glasul imperativului categoric, Fichte a găsit o rădăcină 
comună — şi o soluție — celor două domenii: teoreticul și 
practicul. Știind că prin natura sa principiul este activitate, 
libertate, putem bănui că Fichte va rezerva practicului prio- 
ritatea. 

Principiul stă în proclamarea propriei identități a eului. 
Eul acesta, absolut, se institue pe sine, vrea să fie el. Prin 
aceasta se crează, dar își dă o infinitate de latenţe, fără a 
fi determinat. Eul fiind voinţă, dor de libertate expansivă, 
de creaţie, va păşi spre limitări, căci activitate nu se poate 
decât când; este un obstacol de învins. Dar de unde să ia acest 
obstacol, această rezistenţă prin care să se determine, când 
ştiut este că nu există nimic altceva decât eul? Totuşi acest 


altceva apare — și chiar din eu! 
Într'adevăr când eul, printr'un act suveran de instaurare 
se declară pe sine identic, — îşi precizează ființa: afirmă 


că este un eu. Dar prin aceasta a tras o linie de demarcație 
între ceeace este el şi ceeace nu este. Ajungând la conştiinţa 
de mine, afirm că nu sunt altceva. Tot ce nu sunt eu — ră- 
mâne în afară. Vedem că în momentul când eul se institue, 
apare cu necesitate şi ceeace nu este eu — adică noneal. 
“Acest noneu este obiectul, lumea. Concomitent cu conştiinţa 
de sine apare şi obiectul, lumea. Pe când! în actul de instituire 

obiectul şi subiectul sunt identice, acuma se scindează: apare 
subiectul (eul) şi obiectul (noneul). Dar această scindare este 
caracteristică pentru conştiinţă. Intr adevăr, acuma apare con- 
ştiinţa, cu scindarea în obiect şi subiect. Tot ce ţine de eu — 
este subiect; tot ce nu ține de eu, este obiect, adică lumea 
experienței noastre. 

lată aşadar că Fichte a explicat în mod idealist pro- 
blema lumii, a obiectului. Dogmaticul crede că tot ceeace nu 
este eu, trebue să provină dinafară de activitatea eului. Fichte 
explică realitatea, obiectivitatea lumii, ca izvorând şi ea din 
activitatea eului, şi nicidecum dintr'un hipotetic lucru în sine. 
Noneul nu este decât reverul, clișeul negativ al eului. Idea- 
litatea lumii obiective este demonstrată. 

Cele două faze 1) autoinstituirea eului ca eu şi 2) in- 
stituirea noneului în eu se numesc teză şi antiteză. Procedeul 
acesta va fi aplicat în toate etajele Teoriei Ştiinţei şi se nu- 
meşte metoda antitetică sau dialectică. Dar între teză şi an- 
titeză este o contradicție evidentă. Cum poate fi eul în acelaş 
timp eu şi noneu? Este neapărată nevoie de o sinteză, care 
să împace contradicţia. Sinteza aceasta este posibilă, dacă 
admitem că eul şi noneul sunt divizibile, adică acţiunea unuia 
asupra celuilalt se poate mărgini la o parte. Atunci putem 
formula al 3-lea principiu: „Eul opune înlăuntrul eului, jun 
non-eu divizibil eului divizibil”. Prin această sinteză încap lao- 
laltă, fără contradicție și eul şi noneul. Eul şi noneul se limi- 
tează, se determină reciproc, deaceia putem avea două pro- 
pozițiuni: 1) Eul se institue ca eu, determinând noneul. 2), Eul 
se institue ca eu, determinat de noneu. Sau: 1) Eul determină 
noneul. 2) Noneul determină eul. Dar ce însemnează aceste 
limitări, determinări reciproce? „,Noneul determinând eul’ — 
asta însemnează că eul suferă din partea noneului o acţiune, 
o influenţă. Dar ce este noneul? Ştim: lumea obiectivă. Cu- 
noaştem noi o situaţie în care lumea să influenţeze, să. determine 
eul, subiectivitatea? Desigur: este cunoștința”, — când obiectul 
afectează subiectul. Dar Eul determină, limitează noneul? Re- 
cunoaştem activitatea voluntară, când eul îşi impune voinţa, 
vederile, conceptele, inserându-le în realitate prin acţiune: avem 
de-a face cu domeniul practicei. 

lată-ne aşadar ajunşi la întemeierea domeniului teoretic 
şi practic. Departe de-a fi antinomice, ele isvorăsc din aceiaş 
rădăcină. Propoziţiunea „Eul limitează noneul” este fundamentul 
practicei. ,„Noneul determină, limitează eul”, este fundamentul 

teoreticei. Cum însă noneul nu este decât un produs al eului, 
este învederat că practicul, activitatea, libertatea, este pri- 
mordială şi fundează teoreticul. Din aceste trei principii se 
poate desfăşura, aplicând metoda antitetică a progresivei limi- 
tări, tot sistemul cunoștinței umane. 

Observăm însă că am găsit, pe drumul parcurs, şi prin- 
cipiile gândirii logice! Căci principiul I fundează principiul 
identități, al II-lea, principiul contradicţiei, iar al III-lea, 
principiul raţiunii suficiente. (Şi anume, limitarea, determinarea 
reciprocă din principiul III este prototipul legii de gândire 
că orice trebue să fie întemeiat pe ceva). Am văzut şi momen- 
tul în care apare conştiinţa şi reflecţia, precum şi idealitatea 
realității. 

Totuşi n'avem deaface cu un idealism iluzionist, arbitrar. 
E adevărat că lumea este un produs al spiritului creator 
dar nu în mod arbitrar. Ea este trăită obiectiv, adică „ustră- 
ină” de noi, navem conştiinţa imediată că noi am creiat-o. 
Lumea ni se impune stringent, necesar. De unde provine acest 
indice de obiectivitate, această iluzie a heterogeneităţii? Re- 
alitatea este şi ideală — creată de spirit — dar şi reală, 
adică ni se impune cu necesitate, are o structură independentă, 
de bunul nostru plac. Deaceea Fichte îşi numeşte sistemul 
său Realidealism, sau realism ideal. In ce fel este lumea 
ideală, ştim. Stringenţa obiectivităţii provine din faptul că lumea 
(adică noneul) este anterior constituirii conştiinţei. Noneul isvo- 
răşte din eu, înainte de-a apare conștiința. Deaceea realitatea 
apare ca ceva necesar și străin de conştiinţa noastră. Există 
legi, fiindcă noneul decurge în mod necesar din eu. Şi 
lumea ne este străină, fiindcă nu-i cunoaştem înrudirea, cu noi, 
origina comună, în mod imediat, ci numai prin reflecţie filo- 
sofică. Conştiinţa, când apare din sciziunea în subiect-obiect, 
o găseşte da gata. ' 

Faţă de această geneză complicată, ne-am putea întreba: 
Dece trebue să mai apară noneul? N’ar putea rămâne „eul 
absolut” în pacea lui? 

Nu, căci eul este prin natura sa, activitate infinită, vie, 
dornică să se realizeze. Natura eului absolut este libertate şi 
libertate va să zică luptă, înfrângerea rezistenţelor, realizarea 
propriului concept. Eul are nevoie de o rezistență, de ceva 
străin, asupra căruia să se afirme. Străin de eu, opus lui, 
este noneul. Noneul există în funcţie de tendinţele şi scopurile 
eului. Este un pretext pentru ca spiritul să se poată realiza. 

Dacă între eu şi noneu există această legătură, dacă noneul este 
mereu suscitat după nevoile de realizare ale eului, înseamnă 
că există o legătură între eu (Spirit, Libertate, Voinţă) şi 
noneu (lumea necesității, natura, cunoştinţa, teoreticul). Ar- 
monia între Natură şi Spirit, Inteligență şi Voinţă, Necesitate 
şi Libertate: este posibilă, pentrucă lumea este creată pe măsura 
nevoilor eului, iar practica, adică acţiunile de realizat ale 
eului absolut, determină realitatea şi cunoştinţa. Realitatea obi- 
„activă este o creaţie a nevoilor practice ale eului absolut. 
în desfăşurare. Reflecţia, adâncindu-se tot miai mult, ajunge 
la convingerea că realitatea (cunoştinţa) este drumul de auto- 
realizare a spiritului. 

Dar cu aceasta ne-am întors din nou la eul absolut, e 
«drept îmbogăţit, şi cu toate virtualitățile sale de acţiune rea- 
lizate. Între eul absolut dela început, am zice mud, şi realizarea 
gândului că eul absolut este ultimul substrat al tuturora, este 
un cerc închis de deducţii. Pornim dela eu ca să ajungem la 
eu: în acest itinerar Fichte vede garanţia sistemului său. 
Neputându-se sprijini pe nimic exterior, adevărul sistemului 
se poate recunoaşte numai din acest echilibru circular al tu- 
turor membrelor, cari se sprijină şi se confirmă reciproc. In- 
tuiția din urmă, că lumea şi vieaţa nu sunt decât o etapă 
„de realizare a eului absolut — este identică cu intuiţia im- 
perativului categoric: glasul care îţi poruncește să realizezi 
libertatea, autonomia. Realizând libertatea, realizezi eul absolut. 

Dar până a se închide acest cerc de deducţii, trebuie să 
parcurgem etapele constituirii gândirii umane. Nu putem să 
refacem acest drum extrem de anevoios, de laborioasa deducții, 
adeseori forțate, ci vom indica numai cum, aplicând metoda 
antitetică, Fichte reuşeşte să arate cum, din primele principii 
decurg categoriile, intuiţiile, sensațiile, cum imaginația creatoare 
face trecerea dela eul infinit, absolut, la eul limitat, cum, ima- 
ginația reproductivă produce reprezentarea, Înțelegerea fixează 
reprezentările fluctuante în concepte stabilizate, cum puterea 
«de judecată îmbină şi mânueşte în mod spontan, suveran şi 
liber conceptele — creatoare. În acest moment spiritul, pornit 
să-şi realizeze libertatea, şi-a ajuns ţinta: sub forma maximei 
limitări are totuşi maxima libertate. Rațiunea se poate îndrepta 
liberă spre un lucru sau altul. — 

Până acuma am văzut cum eul este limitat de noneu, 
„adică cum ia naştere cunoştinţa şi cum ajungem la libertate. 
„Acuma trecem la cercetarea celeilalte propoziţiuni, care derivă 

şi ea din Principiul 3 şi care fundează activitatea practică: 
„Eul determină, limitează noneul”.. 

Să ne întrebăm în prealabil: Dece a trebuit eul să fie 
limitat, dece această „,degradare'? Am văzut că eul absolut 
este prin natura sa tensiune veşnică, inepuisabilă, pentru rea- 
lizarea căreia întrebuinţează tactica creierii unui adversar: lumea 
(şi deci cunoştinţa, căci lumea ne este dată! numai în cunoştinţă), 
este numai un instrument prin care eul absolut îşi realizează 
idealul. De aci prioritatea practicului asupra teoreticului. De 
fapt — omul în cele mai lucide şi profunde clipe de înţele- 
gere a naturii — n'o poate înţelege: căci rostul, temeiul na- 
turii nu este ea însăşi, şi cunoaşterea teoretică își primeşte 
lumina de altundeva. Noi nu știm ce este natura prin teorie, 
ci prin practică: atunci când înţelegem că natura este o 
activitate de realizare a eului, a Libertăţii. Noi nu înţe- 
legem realitatea, ci o simţim, credem că realitatea există. 
Această supremă siguranță nu ne vine dela teoretic, ci dela 
practic. Omul o simte ca instrument al spiritului, al li- 
bertăţii, şi dacă numim actele de libertate ale spiri- 
tului morale, al moralității. Realitatea este potirul spiritului, 
teoreticul este justificat prin practică. Spiritul, Libertatea este 
impuls ce se vrea realizat: el creiază lumea, cunoaşterea. Tra- 
ectoria spiritului ţinteşte spre idealul libertăţii: gândirea este 
în funcţie de idealul de ‘îndeplinit al Libertăţii. Eul practic, 
prin obstacolul noneului, invocând idealul, stârneşte glasul da- 
toriei: faptele moastre trebuesc să fie conforme cu idealul 
libertăţii. Astfel gândirea progresează spre ţinta infinită a. 
idealului. Fichte se făleşte că numai el a putut explica origina 
imperativului categoric. Împerativul categoric îşi ia puterea de-a 
exige, de-a postula din facultatea de-a postula, a institui, a 


eului absolut! — Aşa dar vedem că voinţa, spiritul creiază! 
lumea — şi nici decum o realitate metafizică, exterioară cu- 
noaşterii. 


Conştiinţa morală ne indică drumul de urmat: o misiune 
veşnică, poate inepuisabilă, dar care trebue să fie îndeplinită! 
riguros. Datoria noastră rămâne să realizăm idealul: în ac- 
tivitatea noastră să nu fim conduşi decât de libertate, prin 
care participăm la veşnicie, la autorealizarea spiritului. 

Astfel cercul deducţiilor este închis şi bătălia lui Fichte 
câştigată. A adus o soluţie pentru toate problemele dureroase 
ridicate de vieaţă şi explicaţia kantiană. Problema atât da 
arzătoare, cum să împaci „capul” cu inima”, mintea cu voinţa, 

natura cu spiritul, necesitatea cu libertatea — aceste antinomii. 
ce păreau fără posibilitate de armonizare — le-a rezolvat 
în sensul că armonia între ele nu este numai de dorit, dar 
ceva cert, necesar, că primul membru nu este decât o oglin- 
dire a celuilalt, şi un instrument, că există o „,familiaritate” 
între ele şi deci posibilitatea inserțiunii reciproce. Fichte a 
retrăit şi descris geneza întregului sistem al cunoștinței umane, 
deducându-l dintr'un singur principiu, fără pic de experiență 
dubioasă, numai aprioric. Deasemenea a explicat strania sen- 
saţie de realitate obiectivă. A scos în evidenţă misiunea omului: 
de-a fi purtătorul şi mediul de realizare al spiritului. Un 
sistem care epuisează tot orizontul cunoștinții umane, împlinind 
toate exigenţele idealiste. 


Ne amintim de polemica în jurul ateismului. Adversarii 
lui Fichte aveau aparenţa pentru ei. Oare nu poate fi calificat 
drept ateist cel care nu pomeneşte într'un sistem, cu pretenţia 
de-a epuisa întreaga cunoştinţă (realitate), niciodată în mod 
esenţial de Dumnezeu, şi instaurează în locul Lui tradițional 
Eul absolut? Adversarii lui Fichte s'au făcut vinovaţi şi de 
superficialitate şi de lipsa spiritului filosofic. Dar tot atât 
de adevărat este că, fără daruri speculative, cu greu se pot 
stabili legături între eul absolut şi divinitate. Aceasta i-a 
dat de gândit lui Fichte. Pe de altă parte, după 1800 asistăm 
la o recrudescenţă a fondului de pietism din educaţia copi- 
lăriei sale și a unei înclinații native spre religiozitate mistică. 

Aşa încât îl vedem pe Fichte, după 1800, forând tot 
mai adânc sub principiile filosofiei sale, pentru a clarifica 
problema relațiilor între divinitate şi lume-cunoştinţă. 

Perioada a doua, care exterior coincide cu mutarea la 
Berlin şi abandonarea provizorie a carierei universitare, iar 
interior cu isbucnirea preocupărilor religioase, se caracterizează 
nu numai prin neobositele reluări ale vechilor idei, ci şi prin 
încercarea de-a desvălui latenţele teologice ale „eului absolut”. 
Intr'adevăr, eul absolut are potențe speculative, care-l pot 
aduce lesne în raport de identitate cu conceptul divinității. 

Să nu uităm că eul absolut se caracterizează prin liber- 
tate absolută, demiurgică, prin faptul că este o condiţie a cu- 
noştinţei şi a lumii. Mai este, tocmai deaceea, dincolo de con- 
ştiinţă. 

Aci dăm de un aspect periculos. Dacă principiul cuno- 
ştinței nu este înlăuntrul ei — idealismul cade, şi devine 

realism, „dogmatism”. Fichte şi-a dat seama că Principiul 1, 
actul de autofundare al eului, nu poate intra în conştiinţă, 
căci aceasta apare d'abea mai târziu, şi că se ridică o grea 
problemă în calea exigenţei idealiste. Fichte arată că prin 
reflecția filosofică, care pătrunde structura gândirii, filosoful 
inferează din această structură principiul 1. Am aduce, ca 
analogie din domeniul psihologic, exemplul, de altfel utilizat 
şi de Schelling în acest loc, al inconştientului (sau subcon- 
ştientul). Când se petrec în conştiinţa noastră bruste schimbări ` 
fără să ne dăm seama, schimbări în structura trăirilor, le 
punem pe seama unor schimbări de structură din in- sau sub- 
conştient. Noi simțim numai efectele, dar nu şi procesul de 
trecere, care ca atare nu poate să treacă aidoma dela un 
plan pe altul. Prin extrapolare, am ajuns la activitătea incon- 
ştientului, după cum, judecând după structura cunoştinţii, ajun- 
gem la actul eului absolut. Eul absolut este o necesitate 
Jogică, pentru a explica principiile 2 şi 3. Fichte atacă stă- 
vuitor această problemă. In cercetările sale următoare aban- 
“donează însă vechia nomenclatură, înlocuind termenul „eu ab- 
solut” prin „„Vieaţă”, „„Absolut”, ,„Dumnezeu”. Preocupările 
lui Fichte se deplasează tot mai mult spre acest început al 
filosofiei, până când va putea arăta omniprezenţa divinității, 
pulsând prin toată realitatea, quasi-panteist. 

Fichte se luptă tot mai intens ca sä facă inteligibil cum 
principiul 1, fundamentul cunoştinţii, neschimbat încă în subi- 
ect şi obiect, nu poate intra în conştiinţă, dar este totuşi de 
natură spirituală, şi anume fundamentul gândirii. In ultimele 
lucrări arată că nu putem ajunge la el cu conceptele, cari 
sunt numai forme. Despre Dumnezeu putem şti numai forma, 
adică structura, dar nu şi conţinutul. Ştim că la fundamentul 
gândirii (al realităţii) este ceva, dar nu ştim ce. Din; conştiinţă 
mu putem eşi, orice realitate este o realitate numai „pentru 
noi’, nu „în sine”, dar structura experienţei documentează 
un principiu superior, care o fundează. Gândirea poate ajunge 
la cunoaşterea acestei structuri, a formei („cura lucrează”) 
dar nu şi la materia ei („ce este”). Singura posibilitate de-a 
rămâne în contact cu principiul este trăirea, activitatea, când 
lăsăm ca el să lucreze în noi şi să-şi realizeze prin gândirea 
şi vieaţa noastră înaltele sale scopuri. Deaceea vedem primul 
principiu numai ca un ideal al activităţii noastre, şi nu ne 
putem încumeta să ştim „ce este”, în mod concepțţional. Nu 
trebue însă să credem că Fichte a devenit misolog. Rațiunea 

rămâne identică cu Principiul prim, cu Vieaţa, Dumnezeu, 
numai conceptul este un instrument ineficace, care nu poate 
cuprinde ceeace îl depăşeşte. Insă un om care trăește originar 
„în lumină”, „curat, luminat, cum Dumnezeu l-a lăsat”, care 
nu opune inhibiţii desfăşurării normale a spiritului, devine 
părtaşul lui. 

Ceeace omui poate trăi şi cunoaşte nu este însă identic 
cu principiul prim, cu Dumnezeu. Altfel am cădea în pan- 
teism determinist. Dar cum se poate explica 1) că gândirea. 
noastră este de origină divină, dar şi 2) neidentică cu ea? 
Fichte trebue să explice trecerea dela divinitate la realitate. 
Cum se face că, cu tot hiatul ce există între divinitate şi 
cunoştinţă — lume, cea din urmă poartă amprenta divinității? 

Fichte precizează că Divinitatea şi cunoştinţa nu sunt 
identice. Aceasta din urmă este numai o proecţie, o schemă a 
divinității, o imagine, care păstrează în ea ceva divin, struc- 
turând prin ea realitatea, dându-i natură divină, dar deosebită. 
de divinitatea transcendentă. 

Pentru a lămuri mai bine această teorie, Fichte a găsit 
în teologia creştină o formă explicativă analoagă. Anume, teoria 
Logosului din Evanghelia lu: loan. După cum Logosul este 
fiul lui Dumnezeu, dar proectat în afară, în lume, reflexul 
Fiinţei (Sein) în existență (Dasein), astfel şi cunoştinţa este 
o schemă proectată a divinității. Avem astfel analogia: Dum- 
nezeu-L.ogos şi Principiul prim (Dumnezeu, Absolut, Vieaja, 
Eul absolut) şi Principiul secund (Cunoştinţă-Știinţă). Tre- 
cerea dela Divinitate la realitate, dela infinit la finit se explică 
ca o proecţie, o schemă, în acelaş timp înrudită, dar şi deo- 
sebită de principiul prim. Am asemăna acţiunea aceasta cu 
magnetul și câmpul său. Câmpul este structural înrudit cu 
magnetul, dar nu este chiar bucata de fier. 

Substituind termenii, putem spune din nou că isvorul tu- 
turor lucrurilor este Dumnezeu, liber, creator, raţional, vieaţă 
veşnică. El stârneşte noneul, lumea, cunoaşterea, pentruca prin 
luptă să-şi manifesteze natura de veşnică activitate liberă. 
Omul cunoaşte şi realizează acest progres al Dumnezeirii. 
Cercetând schema revelată în cunoştinţă, filosoful poate ajunge- 
la convingerea existenții lui Dumnezeu şi a misiunii sale de 
rob al Libertăţii. Exigenţele divinității îi apar drept idea- 
lurile morale, revelate de glasul conştiinţii, prin imperativul 
categoric. Omul, lumea, cunoştinţa, sunt metamorfoze, etape- 
ale vieţii divine. 

O lumină mistică iradiază din paginile în care Fichte . 
-descrie acestea. Titanismul în linia Sturm und Drang-ulua dela 
început face loc unei umilinţe receptive. Armonia între lume 
şi voinţă este posibilă, fiindcă amândouă sunt de 'origină divină, 
amândouă sunt structurate de acelaș câmp de forțe divine. 
Omul şi lumea sunt înrădăcinate în Dumnezeu, revelatoare 
ale divinității. Ascultând de glasul datoriei, ascultă de vocea 
divină, acţionând moral, ajută la progresul divinității, la sfin- 
țirea tot mai mare a realităţii. Realizând Cuvântul, adică 
gândind corect, pătrunzând până la condiţiile cunoaşterii, re- 
făcând genetic structura cunoştinţii, aşa cum a făcut-o Fichte 
în Teoria Ştiinţei, realizăm pe Dumnezeu. Căci Cunoştinja 
este viziunea lui Dumnezeu. 

Semnul că suntem în armonie cu scopurile divinității este 
Iubirea. Este semnul că nimic opac, nicio inhibiție nu se 
-dopune desfăşurării divine, că suntem centrati în Dumnezeu, 
executori fideli. Iubirea este sentimentul Fiinţii (Affekt des 
Seins). Mai recent, Krueger a arătat că price sentiment este 
reprezentantul în conştiinţă al unei totalităţi psihice. Astfel 
“şi Iubirea år fi semnul că între om şi Dumnezeu este un 
raport de articulare într'o totalitate, care nu poate fi descrisă 
conceptual, dar a. cărei realitate este dată tocmai în afectul 
Iubirii. Fără să-l poată formula conceptual, omul trăeşte din 
isvorul vieţii, în mod originar. 

Această stare existenţială este ultima, cea mai nobilă 
stare a sufletului omenesc. Nu toţi o pot împărtăşi şi realiza. 
Până la ultima treaptă de genuinitate a trăirii şi de intuiţie 
a existenţii unui principiu ultim sunt cinci trepte. 

1. Omul ia lumea ca atare, cum e dată de simţuri. Este 
realismul. naiv, şi treapta cea mai de jos a moralității. 

2. Omul descoperă o ordine în lume — dar atât. Ascultă 
de legi şi comandamente. Este cazul moralei heteronome. 

3. Omul depăşeşte stadiul „găsirii”” legilor în afară, își 
dă singur legi. Etica autonomiei. Kant. Moralitatea superioară. 

4. Omul depăşeşte credinţa că el — şi numai el — a 
creiat legea, şi înţelege că exercițiul libertăţii sale este în 
serviciul divinității. Intelege că Dumnezeu a creiat ordinea şi 
legea şi că realizarea lor este înfăptuirea unei misiuni divine. 
Este perspectiva religioasă. 

5. Ultima treaptă nu este moralmente superioară. Aci 
-omul a ajuns la claritate teoretică asupra celor realizate âctiv, 
moral, în treapta 4. Este stadiul Teoriei Ştiinţei, în care 

Ştiinţa este viziunea principiului divin. 

Omul îşi lămureşte astfel tot mai adânc fiinţa şi misiunea, 
trecând dela starea primitivă de disipaţie, la intuirea unei 
ordine, apoi la crearea legilor, apoi la evidenţa practică şi 
teoretică a Dumnezeirii, când descoperă imanența chipului 
divin în lume şi înalta misiune a omului, origina divină a 
lumii şi a omului, posibilitatea de mântuire, de revenire la 
puritatea originară de „,fiu al soarelui” (cum ar spune Rimbaud). 

Inainte de Teoria Științelor (în versiunea din „,„Indru- 
mări spre vieaţa fericită”), Creștinismul a fost singura doctrină 
şi viziune cari a înţeles acest lucru. Dumnezeiasca faptă a lui 
lisus a constat în a fi revelat omului filiaţia sa divină, ceeace 
cu mijloace teoretice va face și Teoria Ştiinţei. Teoria Ştiinţei, 
ca şi Creştinismul, reinstalează pe om în demnitatea origi- 
nară de copil dumnezeesc, şi îl scapă de chinul cel mare al 
grijilor ambiţioase. Omul se simte acuma — dacă nu refuză 
să vadă — că este purtat de Dumnezeu, un instrument al 
Dumnezeirii, care-i indică drumul prin glasul conştiinţii, du 
totul la dispoziția Lui, abandonând orice voinţă proprie, des- 
personalizându-se. Nu mai are acuma voință proprie, căci pe 
treapta a 4-a şi a 5-a simte că şi ce trebue să facă pentru 
a fi pe linia misiunii sale. Astfel numbi îşi realizează vocaţia 
umană, ca prin acte inspirate de autonomie, de Libertate, 
(care este esența Divinităţii), să facă drum în lume Dumne- 
zeirii, alipindu-se cât mai mult — pentru a fi el însuşi — 
de Insuşimea originară: Dumnezeu. 


Moartea prematură l-a împiedecat pe Fichte să amănun- 
jească şi mai mult acest tablou nu lipsit de grandoare, prin 
care omul şi lumea sunt reaşezaţi în centrul divinității. L-a 
împiedecat însă şi să răspundă la unele dificultăţi ridicate de 
noua formă a filosofiei sale. Două sunt dificultățile principale. 

În primul rând trecerea dela primul la al doilea prin- 
cipiu, dela Dumnezeu la Cunoştinţă nu este clar. Referirea la 
teoria Logosului nu clarifică nimic, căci în filosofia creştină 
aceasta este chestie de dogmă, nu de înțelegere raţională. 
Apoi Fichte a împins primul principiu tot mai înafară” de 
cercul cunoștinței, periclitând astfel idealismul. Cunoştinţa nu 
este identică cu primul principiu, ci numai o schemă. Ceea 
ce se petrece în conştiinţă, cunoştinţa, nu se produce din impuls 
şi din legi proprii, ci ca afectări de-afară, din partea princi- 
piului prim. N. Hartmann reia această obiecţie mai veche 

şi arată din nou cum Fichte a răsturnat idealismul primeă. 
epoce, transformându-l într'un realism absolut al divinității. Prin- 
cipiul explicativ al cunoștinței nu este în lăuntrul, ci în afara 
ei, în Dumnezeu. Dumnezeu funcţionează aci ca un lucru-în- 
sine. 

În al doilea rând exigenţa libertăţii dela început a fost 
şi ea răsturnată. Pe când la început era preconizată libertatea 
eului, personalitatea, acuma se laudă pasivitatea eului faţă, 
de misiunea divină, lipsa de voinţă, abandonarea eului şi a 
personalităţii. Libertatea nu mai este în om, ci înafara lui, 
în Dumnezeu. Omul perfect moral este „fără voinţă”, des- 
personalizat. 

Cu aceasta am circumscris sumar şi schematic Teoria 
Ştiinţei și etapele ei. Trecem acuma la expunerea ştiinţelor 
particulare. 


III. Ştiinţele particulare. 


Sa amintit că Teoria Ştiinţei, ca adevărată ştiinţă a 
ştiinţelor, fundează toate celelalte ştiinţe particulare. Fichte 
na aprofundat decât științele morale, neglijând pe cele ale 
naturii. (De unde și cearta cu Schelling). Vom schiţa prin- 
cipiile acestei filosofii practice, şi anume ideile etice, Juridice, 
politice şi economice ale lui Fichte. (Estetica şi Pedagogia 
n'au fost tratate decât accidental. Numai pedagogia s'a bucurat: 
de o mai amplă desvoltare în Cuvântările către națiunea ger- 
mană). 


1. Etica 


Ideile etice ale lui Fichte se găsesc expuse în Etica 
(Sittenlehre) din 1798 şi 1812, precum şi în, conferințele despre: 
Misiunea savantului şi Natura savantului. 

Etica trebuie să răspundă la întrebarea: după ce prin- 
cipiu trebue să-mi reglementez activitatea mea? Etica fiind 
o ştiinţă particulară, principiul ei trebue dedus din Teoria 
Ştiinţei. 

Am văzut că alfa şi omega sistemului fichtean este 
libertatea, esența primului principiu. Eul absolut este cuprins, 
prin natură, de un dor infinit de a-şi realiza firea, în luptă 
cu rezistențele întâlnite. Ştim că aceste rezistențe şi le-a creat 
însuşi Eul în Noneu. Acum apare şi conştiinţa, scindarea îm 

obiect şi subiect. Eul devenit conştient, aceasta însemnează că 
se ia pe sine de obiect. Dar care poate fi conținutul acestei 
gândiri? Eul ca obiect, înseamnă că natura eului, libertatea, 
este dată ca conţinut. Libertatea însă este şi voinţa, căci liber- 
tatea este efort de-a realiza anumite planuri, anumite ideale. 
Omul se simte voind, — voind să ajungă anumite idealuri, — 
iată un fapt originar, pe care îl simte oricine. Conştiinţa în- 
rădăcinează în eu, iar eul este libertatea. Pentru a se realiza, 
omul trebue să realizeze această lege înscrisă în chiar natura 
eului: de-a fi liber, autonom, creatorul legilor sale de activi- 
tate. Libertatea însă constă în putinţa conceptelor de-a avea 
cauzalitate asupra naturii. Suntem în cadrul celui de-al treilea, 
principiu: propoziţiunea care fundează activitatea practică: „Eul 
determină noneul”. 

Desfăşurarea libertăţii este misiunea omului. Omul este 
la origină liber, căci creaţia lumii şi a gândirii este un act da 
libertate. Omul trebue să acționeze în conformitate cu această 
natură a sa, dacă vrea să fie el însuşi. Cum emblema omului 
este libertatea, maxima sa de conduită poate fi numai: Fi 
liber! Fii autonom, nu te lăsa influențat de legi străine, ci 
condu-te de legile proprii! Lucrează astfel ca maxima conduitei 
tale să-ți poată fi o lege pentru toată vieața! Cum însă această 
lege morală este dată de conştiinţa morală, se mai poate spune: 
Lucrează întotdeauna în acord cu conştiinţa ta! 

Activitatea morală constă în realizarea libertății, aşa că 
este uşor de înțeles că activitatea noastră nu trebue să aibă 
alt scop decât realizarea acestei misiuni umane. Libertatea, 
trebue realizată, nu pentrucă promite un profit, ci pentrucă 
libertatea trebue realizată de dragul libertăţii. Aceasta este 
noblețea şi misiunea omului. Reflectată în conştiinţă, această 
atitudine este trăită ca împlinirea datoriei de dragul datoriei. 

Ni se ridică în cale o piedică. Desigur voinţa ţin-? 
teşte spre activitate liberă, şi cată să păstreze această di- 
recție în lupta cu lumea, impunându-i pecetea libertăţii. Dar 
este oare posibilă modificarea naturii, cu legile ei necesare, 
prin activitatea morală, condusă de libertate? Nu este un 
hiat între necesitate şi libertate? Ştim că această dificultate, 
pe care nici Kant n'a biruit-o complet, a fost rezolvată de 
Fichte în mod idealist. Ştim că între Natură şi Voinţă, între 
necesitate şi libertate nu există hiat. Activitatea teoretică (lu- 
mea) şi activitatea morală (practica) isvorăsc din activitatea 
eului. Armonia între ele este posibilă, căci sunt îngemănate. 

Natura nu este ceva străin spiritului, găsit de-a gata, ci un 
produs al spiritului însuşi. Ştim qă la fiecare impulsiune a 
eului, de a-şi realiza fiinţa, libertatea, — corespunde noneul, 
şi anume o modalitate a noneului, diferită după diferitele 
activităţi ale eului. Aşa dar este o relaţie între activitatea 
eului şi structura nongului. Răspunsurile noneului sunt adaptate 
după structura eului. Natura nu există decât în virtute şi 
în funcţie de activitate morală (adică realizarea libertăţii). 
Cum cele două domenii nu sunt numai de origină comună, 
dar şi cuplate funcțional, este natural ca armonia, posibili- 
tatea de articulare reciprocă să fie posibilă. Natura este in- 
strumentul. de revelare al libertăţii. Obiecţia cea grea este 
spulberată, şi posibilitatea actului moral arătată. Natura nu 
este amorală, antinomică libertăţii şi moralității. 

Natura ne este dată în cunoştinţă, şi ea însăşi este un 
produs al eului teoretic. Dacă însă natura este în funcţie de 
scopuri morale, practice, dacă cunoaşterea deci este în fond 
morală, însemnează că valoarea ei nu este în ea însăşi, ci în 
practică, în eul practic. Vedem încă odată că rațiunea teo- 
retică este subordonată celei practice. Prioritatea rațiunii prac- 
tice izvorăşte din faptul că ea este mai aproape de izvorul 
tuturora, eul absolut. Ceeace Kant a bănuit numai, a demon- 
strat Fichte. 

Dar vorbind de libertate, nu vorbim poate de activitate, 
arbitrară, anarhică? Sau dacă negăm această bănuiâlă, afir- 
măm că suntem sub imperiul necesităţii, — şi atunci cum se 
împacă asta cu libertatea? Fichte arată: 1) că omul este 
liber prin natură, dar 2) că această libertate decurge în mod 
necesar din legile eului, şi se poate desfăşura numai după 
legi structurale necesare. Avem libertatea de-a face sau nu 
face anumite lucrări, dar nu cea de-a ne face de cap. Nece- 
sitatea (legea) şi libertatea isvorăsc din principiul I. Or în 
principiul întâiu obiectul şi subiectul sunt confundate. Subiect 
vasăzică libertate, obiect legalitate, necesitate. Dela început 
legea, necesitatea şi libertatea coexistă. Legea morală constă 
în a fi liber. 

Omul trebue să ducă la îndeplinire misiunea sa, după 
indicaţiile conştiinţii morale, care-i spune datoria. Trebue să 
fie moral, adică să acţioneze în conformitate cu ființa sa, 
liber, autonom, răspândind tot mai multă libertate, lărgindu-i 
domeniul. Omul are oarecum o misiune de „esenţializator” al 
lumii. Idealul lui trebue să fie ca întreaga omenire să devie 

morală, liberă, colaboratoare la triumful final al Raţiunii şi 
al Libertăţii. Deaceia se iveşte, pe lângă imperativul cate- 
goric:, fii liber, fii autonom! şi corolarul: Liberează, trezeşte, 
promovează libertatea între oameni! 

O nouă obiecţiune ne ese în cale. Dacă lumea este din 
fire morală, dacă fiecare poate auzi glasul datoriei în cons 
ştiinţă: dece mai există răul pe lume? Nu putem pune râul 
pe seama unui al doilea principiu antagonist, deoarece afară 
de eu şi produsele sale nu există altceva nimic. Răul nu 
poate fi o activitate, ci trebue să fie o pasivitate. Intr'adevăr, 
natura omului este activitate. Cel mai mare păcat este pasi- 
vitatea, refuzul de a-și îndeplini misiunea, firea. Din această 
merespectare a legii propriei firi provine răul. Răul provine, 
cu cuvintele lui Fichte, din lenevie. Păcatele cardinale sunt 
specii ale leneviei, d. p. lașitatea este lenevia de-a fi în- 
«dependent faţă de altul, felonia este modul de procedare al 
laşului, care vrea să-şi atingă scopurile, etc. 

În serviciul misiunii morale supreme, de-a fi liber şi 
liberator sunt puse o seamă de datorii, şi anume: 


I. Datorii către sine. 


1. generale: de a-ţi păstra viaţa; 
2. speciale: de a-ţi alege şi exercita corect o profesiune. 


II. Datorii către alții. 


1. generale (adică în raport cu semenii, ca oameni în 
genere): 

a) datoria de-a recunoaşte libertatea spirituală, corpo- 
rală şi materială a semenilor; 

b) omenie în timpul conflictului cu semenii: iubirea duş- 
manului; 

c) promovarea moralității printre semeni. 

2. speciale: datorii relative la raporturile profesionale cu 
«semenii. 

Din această listă de datorii reese că Fichte visează în 
special semenii, comunitatea. Progresul societății, nu binele 
individului, este scopul moralității. Trupul, inteligența, eul, 
trebue respectate, păstrate, cultivate numai în măsura în care 
servesc comunitatea şi scopul moral: dacă este necesar, trebue 
sacrificate. Principalul este realizarea continuă a idealului: eli- 
berarea. întregii omeniri, până ce actuala societate, la capătul 


www.dacoromanica.ro 


244 Johann Gottlieb Fichte 


procesului de purificare, a devenit ceeace trebue: o comu- 
nitate de sfinţi, de fiinţe ideale. 

Etica lui Fichte nu este egocentrică, ci sociocentrică. 
Ultima înţelepciune este eroica lepădare de sine în serviciul 
misiunii şi al comunității, un fel de eros paidagogos pentru în- 
treaga umanitate, simplicitate şi sinceritate în raporturile cu. 
semenii, iar în faptă forţă şi curaj, cinste şi credinţă. 

Exigenţele atmosferei de Sturm und Drang dela care 
pornise Fichte la început, titanismul personalist şi însetat de 
originalitate sa transformat çu totul: de fapt eul nu mai este 
liber. Eul lucrează după comandamente ce vin dinafară de el. 
Este sub conducerea unui determinism metafizic. Omul, în 
stare de maximă mora'itate, nu este „„liber”, ci lucrează după 
mecesitățile de autodestăşurare ale Libertăţii. După cum în 
domeniul teoretic idealismul s'a convertit în realism, astfel în 
domeniul practic, etica autonomiei s'a transformat în deter- 
minism metafizic. 


2. Dreptul, Politica şi Economia politică. 


Pentru Fichte morala este forma interioară, a societăţii, 
dreptul numai forma exterioară. Moralitatea vine dinlăuntrul 
omului, dreptul este un cod de porunci ce se impun din afară, 
cu constrângere, fără asentimentul interior al omului Morala 
isvorăşte din conştiinţa morală a datoriei, dreptul dintr'un con- 
tract. Morala este libertate, dreptul constrângere. Morala este 
programul progresului ideal infinit, dreptul realitatea defec- 
toasă şi o reglementare provizorie a relațiilor dintre oameni, 
o treaptă inferioară a moralității. 

Dreptul este o activitate practică, adică trebuie să răs- 
pundă la întrebarea: Cum realizează omul libertatea? Dease- 
menea trebuie dedus din Teoria Ştiinţei. Fichte a tratat pro- 
blemele juridice în: Fundamentul dreptului natural (Grundlage 
des Naturrechts, 1796), Sistemul Dreptului (System der Re- 
chtslehre, 1812) şi în Teoria Statului (Staatslehre, 1813). 

Principiul dreptului trebue dedus din Teoria Ştiinţei, şi 
anume arătându-se drept o limitare a conştiinţei de sine. Eul 
întâlneşte în calea sa noneul. În cazul de faţă, constituirea 


eului stârneşte ivirea a ceeace nu sunt eu — adică a celuilalt. 
. œ KS N 3 , . Je 

Instituindu-se eul, el îşi acordă capacitatea de-a fi liber. Cum 

între eu şi noneu este o relaţie de — am zice — structură 


analoagă, acest celălalt trebue să fie şi el liber. Dece? 

Ne aducem aminte că reprezentarea obiectului este o 
determinare a eului prin noneu. Eul este limitat, afectat de 
noneu. Această limitare, această activitate a noneului asupra 
mea, ia forma unei porunci către mine pentru o ac- 
tivitate viitoare. Dar suntem în domeniul moralei. Activi- 
tatea noastră, astfel determinată, trebue să fie liberă. 
Aceasta este posibil într'un singur caz: dacă şi noneul 
celălalt — este tot un eu liber, o fiinţă raţională. Cine poate 
fi acest noneu liber? Numai un ins asemenea mie, un indi- 
vid, un semen. Insă el nu poate fi liber decât dacă eu îi 
respect libertatea. Vedem, așadar, că pentru a fi liber este 
nevoie de prezenţa semenilor, şi de respectarea reciprocă a 
libertăţilor. 

Rezultatul acestei deducții este important, şi aduce şi 
o notă nouă față de Teoria Ştiinţei. Aflăm prin ea că omul 
nu-şi poate realiza omenia sa, de ființă liberă, decât numai în 
comunitate, în societate, că omul este necesar sociabil. 

Oamenii trebuie să respecte libertatea semenilor prin li- 
mitare reciprocă a voinţii şi libertăţii lor. Manifestarea liber- 
tății necesită concursul corpului — așadar şi acesta trebue 
respectat. 

Principiul dreptului este manifestarea libertăţii într'o co- 
munitate juridică, prin limitare reciprocă a libertăţii. Aceste 
nevoi fundamentale ale omului şi ale societăţii se consfinţesc 
într'un contract social, în care membrii comunităţii se obligă 
să-şi respecteze reciproc libertatea şi să-şi de-a concurs contra 
celor în ruptură de pact. Toţi se supun aceloraşi legi, iar scopul 
legilor este de-a face posibilă, nu tihna, ci realizarea misiunii 
umane. 


Fichte arată că starea de drept este un provizorat, inerent 
treptei actuale de desvoltare, care va face loc unui regim 
de pură moralitate, fără constrângere exterioară. Concepţia, 
aceasta se deosebeşte de cea a lui Rousseau: pentru Fichte 
starea de drept mu este un produs târziu al societăţii, ci prima 
etapă, starea primitivă a societății. 

Dar cine va supraveghia şi va organiza aplicarea legilor? 
Statul garantează desvoltarea morală a omului, iar constrân- 
gerea nu este decât pentru binele tuturora. Statul mai trebue 
să creeze şi să asigure cadrul material în care se desfă- 
şoară vieața umană, căci sunt necesare la îndeplinirea misiunii. 
Statul trebue să asigure şi vieaţa materială a omului. Aceasta, 

justifică creația claselor sociale, pe baza diviziunii muncii. Cla- 
sele fundamentale sunt agricultorii (cei ce extrag materiile 
prime), meseriaşii, (cei ce le prelucrază), şi negustorii (cei ce 
fac naveta între primele două clase). Clase auxiliare sunt 
conducătorii, armatele şi savanții. In „,Staatslehre” preconizează. 
un fel de logocraţie, în care savanții organizează statul. 

Incă din 1800 a apărut extrem de actualul proect de au- 
tarhie naţională, anticipând ideile moderne despre autarhie, eco- 
nomie planificată, etc. Fichte pleacă dela ideia că echilibrul 
organic este neapărat necesar pentru un stat. Fiecare individ tre- 
bue să îndeplinească o funcţiune, totul trebue să fie supraveghia;t 
de stat, fiecare să contribue cu ceva. Or acest echilibru teste stricat 
prin invaziunea unor elemente străine, graţie comerțului interna- 
tional. Mărfuri străine, produse în condițiuni de muncă cu totul 
altele, periclitează producţia proprie. Comerciantul străin are tot 
profitul, dar nu contribue cu nimic, asemeni indigenilor, la sarci- 
nele statului şi n'are nicio răspundere morală. Monedele străine 
introduc fluctuaţiuni periculoase de curs. Se impune eliminarea 
acestor turburări, prin închegarea unui stat perfect închis, 
care să-şi satisfacă singur toate trebuinţele, renunțând la co- 
merţul exterior. Pentru realizarea acestui stat este necesară 
planificarea întregii economii naţionale, intervenţia statului în 
producţie şi construcție, repartizare din oficiu în diferitele clase 
şi păstrarea echilibrului lor. Statul fixează preţurile în raport 
cu bunul cel mai necesar: pâinea. Moneda îşi ia puterea din 
voința statului (teoria juridică a monedei) şi poate fi orice 
substanță. Suma monedelor circulante trebue 'să fie identică 
cu avuția națională, iar statul va veghia asupra menţinerii acestui 
raport. Dreptul de proprietate nu este un drept asupra lucru- 
rilor, ci asupra activității mele. Nu posed pământul, ci dreptul 
de a-l lucru exclusiv în folosul meu. De fapt acest drept constă 
în asentimentul semenilor mei, cari-mi conced, prin autolimitare, 
dreptul şi libertatea de a-l lucra. 

Echilibrul acesta organic între activitățile economice, între 
clasele sociale, poate fi menţinut numai cu preţul unui antili- 
beralism complect şi a socialismului de stat. Fichte a fost 
primul socialist german, căci vede individul în funcţie de binele 
întregii comunităţi naţionale. Ca atare este un prefigurator al 
naţional-socialismului. 

Instaurarea acestei stări de economie autarhică se face 


printr'o „lovitură de stat”, pregătită pe îndelete. 1) Se va 

rotunji, prin cumpărare, schimb sau cuceriri, pământul ţării, 
astfel ca să cuprindă toate materiile prime necesare economiei 
naţionale. 2) Perioadă de tranziţie: promovarea industriei in- 
digene în ramurile vitale ale producţiei şi educarea populaţiei 
cu produse indigene, chiar surogate. 3) Retragerea monedelor 
străine, crearea unui nou etalon, suspendarea comerţului ex- 
terior, închiderea graniţelor. Pentru afacerile în curs se in- 
stituie monopolul statului, care lichidează afacerile prin cle- 
aring, contimgentare etc., având grijă ca din banii străini pe 
care îi are să-și procure materii necesare sau să aducă opere 
de artă şi savanţi, etc. 

Statul hermetic închis, organism ferit de turburări, va 
face, după Fichte, posibilă îndeplinirea misiunii umane. 

Ultimele lucrări ale lui Fichte în legătură cu statul sunt 
străbătute de un intens suflu de mesianism. M. Wundt arată 
cum evoluiază concepția lui Fichte în decursul anilor, dela 
statul juridic-poliţist, la statul economic autarhic, la statul; 
cultural, cu misiunea de-a promova cultura, la statul educativ, 
cu misiunea de-a educa poporul, pentru a sfârşi cu statul mistic, 
Imperiul, armătura exterioară pentru realizarea misiunii gran- 
dioase date poporului german de-a înfăptui pe pământ imperiul 
Raţiunii, al Libertăţii şi al Dumnezeirii. Din paginile calde 
ale Teorie: Statului isvorăște un chiliasm, o aşteptare mesia- 
nică a unei Civitas Dei pe pământ, împărăţia cea de o mie 
de ani, prorocită de Isus. 

Fichte rămâne şi în Filosofia practică credincios gân- 
dului său capital că misiunea omului este realizarea. necontenită 
a libertăţii. Teoria Ştiinţei a revelaţ această misiune, partea 
practică a filosofiei sale arată modalităţile de înfăptuire prin. 
vieața în comunitate. Societatea apare ca mediul în care, — 
şi numai în care — 5e poate realiza misiunea omului, fiind 
scena tot mai transfigurată a unei purificări sufleteşti şi sancti- 
ficări finale. 


Filosofia lui Fichte reprezintă unul din eforturile cele 
mai remarcabile şi adâncite de a aduce pe om la adevăratele 
isvoare ale ființei sale. (Căci orice filosofie porneşte dela 
sentimentul dureros că nu trăim „adevărata viață '). Rareori 
s'a dat omului o origină şi o misiune atât de înaltă și nobilă 
ca în filosofia lui Fichte, rareori s'au exaltat cu atâta pasiune 
posibilitățile omului. Prin justă filosofare omul poate intra 
în contact cu isvorul fiinţei sale, își poate realiza misiunea 

de-a fi pe pământ vehiculul Vieţii, al Spiritului, al Dumne- 
zeirii, — nu numai herald, ci chiar o etapă de realizare. 

Această intuiție fundamentală a filosofării lui Fichte a 
cerut un sistem idealist. Depăşindu-l pe Kant, a soluţionat o 
seamă de dificultăţi sistematice ale acestuia: problema lucrului 
în sine, trecerea dela teoretic la practic, problema sistemului 
dedus dintr'un principiu unic, în a cărui transparență omul 
intueşte origina sa divină, misiunea de-a fi liber şi creator. 

Fireşte că sistemul fichtean a fost târât şi el în catastrofa 
sistemelor idealiste. Nici reactualizat, în toate amănuntele dia- 
lecticii sale, nu poate fi. 

Se pare că la rădăcina tuturor marilor sisteme cari au 
încântat şi consolat omenirea cugetătoare sunt câteva intuiţii 
fundamentale. Se pare că fiecare sistem le explicitează, parţial 
sau total, până într'un anumit nivel şi pe căi diverse. Fichte 
a fost unul din acei ce au reliefat mai bine aceste intuiţii fun- 
damentale filosofice: că omul este un fragment în proces 
de reintegrare într'o unitate ce-l depăşeşte, că din acest fapt 
îşi ia sentimentul misiunii sale, că libertatea, forța creiatoare 
a omului este „în serviciu comandat”, că misiunea umană nu 
se poate realiza decât într'o comunitate organică, că savantul 
— în deosebi filosoful — are o înaltă misiune educativă. În 
rezumat, filosofia este o autoterapie a orgoliului, a titanis- 
mului, al anticei hibris. 

Şi ştim că Fichte a plecat din atmosfera periculoasă a 
lui Sturm und Drang. Meritul este cu atât mai mare. Deaceia 
Fichte rămâne o etapă importantă în istoria filosofiei şi gân- 
direa sa unul din puţinele tipuri de filosofare. 

Friedrich Wilhelm Schelling 


Viaţa şi Opera 


Friedrich Wilhelm Joseph Schelling s'a născut în anul 
1775, la Leonberg (Wiirtemburg), ca fiu al unui profesor 
cleric (diacon) al seminarului din Tübingen. In această insti- 
tuție de cultură serioasă şi face studiile, vădindu-se a fi un 
copil precoce ca inteligenţă, plin de zel la studiu, şi o fire 
entuziastă, atotcuprinzătoare. Un amănunt interesant: se pare 
că în răstimpul studiilor severe, ce urmează, găseşte totuşi 
răgazul de a traduce ,,Marseilleza” în versuri germane, ini- 
țiativă pentru care nu scapă nepedepsit. 

Tradiţia clasică a Instituţiei îi oferă, pe lângă studiile 
de exegeză biblică sau de informaţie filosofică, şi putinţa 
de a adânci cultura antichităţii, considerată drept bază a pre- 
gătirii teologice. 

Are ca tovarăşi de şcoală, pe Holderlin şi pe Hegel, — 
mai mari ca vârstă decât el, — cu cari se întâlneşte însă pe 
același plan de preocupări şi năzuințe. Entuziasmul pentru 
filosofia lui Fichte se vădeşte în disertaţiile sale: Ueber die 
Möglichkeit einer Form der Philosophie überhaupt (1794) şi 
Vom Ich als Prinzip der Philosophie (1795). i 

Ceva mai târziu, un scurt popas în Leipzig îi dă prilejul 
de a-şi agonisi o solidă informaţie ştiinţifică, care se şi tran- 
sformă, în spiritul său activ, într'o concepţie inedită, ce nu 
întârzie să apară, sub titlurile: Ideen zu einer Philosophie der 
Natur (1797), şi Von der Weliseele (1798). Cu acest prilej 
are norocul să deştepte interesul lui Goethe, la care găsește 
acelaşi entuziasm pentru Ştiinţele Naturii şi viziunea lor sin- 
tetică. Schelling pare a fi fost, dealtfel, singurul filosof con- 
temporan spre care s'ar fi simţit atras (Goethe. 

Cu sprijinul acestui mare prieten şi al lui Fichte, își 
începe cariera universitară, fiind numit la Jena, în 1798. 

Acum, în înfrigurarea unei glorii atât de neîntârziate, 
şi a aşteptării „grupului romanticilor” din Jena, scoate la 
iveală Schelling o adevărată avalanşe de lucrări, ce nu-şi va 
mai urma cursul acesta rapid și rodnic în anii de mai târziu: 
Erster Entwurf eines Systems der Naturphilosophie (1798), 
Einleitung zum Entwurf eines Systems der Naturphilosophie 

(1799), Allgemeine Deduktion des dynamischen Prozesses (1800). 

Firea entuziastă a lui Schelling, mintea sa vioaie, veşnic 
în căutarea unor pretexte noui de gândire, se încorporează| uşon 
cercului romanticilor, iar noaptea anului 1800 întruneşte la- 
olaltă pe Goethe, pe Schiller şi pe Schelling, — într'o sima 
bolică prietenie. Preocupările ştiinţifice ale celui dintâi, cași 
teoriile estetice ale celui de-al doilea, vor da lui Schelling; 
îndemnul şi siguranța unei viziuni universaliste în filosofie, 
deschizându-i şi noui perspective de activitate: System des trans- 
zendantalen Idealismus (1800), Darsteliuns meines Systems der 
Philosophie (1801), Bruno, oder über das gottliche Prinzip 
der Dinge (1802), Ueber die Methode des Akademischen Stu- 
diums (1803), Philosophie und Religion (1804). 

Poate că nu este străină de această neobosită producție, 
nici influența pe care o exercită asupra sa Karoline Schlegel, 
devenită mai târziu soţia lui Schelling, cu aportul ce-l. aduce 
prezenţa ei însufleţitoare în viaţa acestui om de o aparenţă, 
aspră şi nobilă; în orice caz, stranie coincidenţă, dela moartea 
ei (1809), seria operelor lui Schelling nu mai numără lucrări 
de aceeaşi valoare, deşi, stabilindu-se în Miinchen pentru mult 
timp, după o scurtă şedere în Wiirzburg, găseşte o nouă 
sursă de inspiraţie în scrierile unui J. Bohme. 

Timpul efervescenţei creatoare însă a trecut; polemicele 
nu totdeauna elegante cu Fichte sau Jacobi, l-au uzat, iar 
noua consacrare ce o primeşte din partea lui Friedrich: Wilhelm 
al IV-lea, care îl chemase în 1841 la Universitatea din Berlin 
spre a combate hegelianismul, nu-i mai poate da vioiciunea şi 
rodnicia spirituală de altădată. 

Avântului idealist al primelor opere, i-a succedat o fază 
de contemplare şi teorie estetică, pentru a se pierde apoi în 
speculaţiile mistico-teosofice ale lucrării Philosophische Unter- 
suchungen über das Wesen der menschlichen Freiheit (1809). 

Spirit viu, însetat de o continuă împrospătare ideologică, 
Schelling evoluează cu uşurinţă printre sistemele filosofice cele 
mai variate, fără a avea conştiinţa propriei sale mobilități. 
Deaceea, poate, va fi împins în umbră de masivitatea mai co- 
herentă a operei lui Hegel. Cu atât mai mult cu cât mersul 
propriei sale gândiri îl mâna spre un scepticism şi agnosticism 
raţional, — atitudini ce nu-l mai îndeamnă la ieșiri combative. 

Schelling moare în 1854, la Ragaz, lăsând încă parte 
din opere nepublicate (între altele: Philosophie der Mytho- 
logie und Offenbarung). 

Schelling este unul dintre reprezentanții Idealismului ger-- 
man, al acelui curent de doctrină spiritualistă care pare a fi 
o strălucită compensație teoretică, faţă de realitatea politică. 
destul de sbuciumată şi întunecată de atunci. 

Sub impulsul filosofiei kantiene şi a estetismului epocii 
romantice, se porneşte o frământare de idei din cele mai fe- 
cunde: preocupările privitoare la artă, morală, ştiinţă, viaţă 
sufletească, chiar metafizică, sunt aproape un joc de societate, 
întreţinând o zare mereu deschisă discuţiei asupra conceptelor 
de bază ale acestor realităţi spirituale. 

Scriitori geniali — ca Goethe sau Schiller — atrag pu- 
blicul spre contemplarea unor probleme de cugetare auten-- 
tică, prezentate într'o formă artistică; critici calificaţi (Lessing 
Herder) sau amatori de talent (Winckelman, Jacobi), stârnesc 
discuții pasionate asupra Frumosului, Binelui sau Divinităţii. 

Romantismul epocii (acel „Sturm und Drang”) chiamă la. 
iveală dorinţi noui, între altele aceea a unei apropieri mat 
intime de Natură, precum şi o tendință de a trăi cât mai 
intens viaţa, în credinţa realizării unei viziuni mai complecte, 
mai unitare, despre lume şi viaţă. 

In sfârşit, gândirea filosofică a căpătat o structură nouă, 
accentul este pus acum pe Teoria Cunoaşterii, Filosofia Artei 
şi Metafizică, — ca ramuri mai însemnate ale ei, — iar pro- 
blemele desbătute sunt cele ridicate de filosofia kantiană. 

Ideile filosofului din Königsberg hotărăsc încă mult timp 
directivele de gândire ale compatrioţilor săi, cari, chiar atunci 
când iau poziţii spirituale opuse cugetării kantiene, nu pot 
străbate ameţitoarea sa orbită fără a ieşi din ea împăienjeniţi 
încă în magica ei lumină. 

Schelling este un spirit vioi, activ, îşi însuşeşte din tine- 
reţe o cultură ştiinţifică, însetat fiind de a-şi asimila multiplele 
cunoştinţe de acest ordin, ale timpului său. 

Intr'adevăr, de pe la mijlocul secolului al XVII-lea, fn- 
cepe acea serie de descoperiri în domeniul Stiinţelor Naturii — 
care şi astăzi îşi continuă etapele ei biruitoare — cugetătorii, 
literaţii, publicul mare se interesează de ele — privind mai 
ales experimentele fizico-chimice ca adevărate minuni, sau ca 
tot atâtea fermente pentru gândirea speculativă. 

Dealtfel, cultura sa ştiinţifică nu este numai o îndelet- 
nicire de tinereţe: ea rămâne o preocupare continuă, (deşi, 
fără efect asupra doctrinelor sale spre sfârşitul vieţii), şi un 
îndemn la lărgirea câmpului său de activitate, prin scoaterea. 

“unor reviste ca: „Zeitschrift für Spekulative Physik” (1804) 
şi „Jahrbücher der Medizin als Wissenschaft” (1806 - 1808). 

Acest viu interes pentru realitățile ştiinţei naturii, explică, 
poate, începutul activității sale filosofice, care însemnează, tot- 
„deodată, şi deschiderea unui domeniu nou cercetării filosofice, 
precum şi o poziţie inedită față de sistemul gândirii kantene. 


Filosofia Naturii 


Ideen zu einer Philosophie der Natur (1797), urmată de 
Von der Welisedle (1798) şi de Einleitung zu dem Entwurf 
eines Systems der Naturphilosophie (1799), reprezintă o de- 
păşire a punctului de vedere kantian sau al lui Fichte, — 
căci Schelling îşi propune încercarea de a desăvârşi filosofia 
teoretică (al cărei obiect este realitatea cunoștinței noastre) 
printr'un „Sistem complect al cunoştinţelor noastre”. Punctul 
de vedere original pe care îl înfăţişează, este mai întâi de 
toate chiar ideea de a ridica la rangul de principii ale filo- 
sofiei speculative şi adevărurile ştiinţifice (luate în seamă până 
atunci doar drept „cunoştinţe empirice”). 

EL consideră deci adevărurile privitoare la lumea feno- 
menală ca demne de a fi primite înlăuntrul unu sistem filo- 
sofic, obţinându-le astfel un rang de nobleţă, alături de înal- 
tele probleme de Teorie a Cunoaşterii sau Metafizică, ce 
păreau singure îndreptăţite a-şi împărți acest domeniu. 

În al doilea rând, Schelling are meritul de a fi introdus 
aci şi o concepţie nouă, aproape revoluţionară, pentru stadiul, 
gândirii filosofice de atunci. El prezintă Natura ca un sistem 
de energii, de torţe active, care se întâlnesc sau se resping, 
şi din al căror echilibru precar se înjghebează existenţa lu- 
.crurilor, sub o anumită întindere, greutate şi coeziune. 

Jocul şovăelnic şi de atâtea ori înşelător al apariţiei 
şi diversității fenomenelor, subliniat magistral de filosofia em- 
pirică, sau, din alt punct de vedere, de cea kantiană, este în- 
locuit: acum printr'o prezentare unitară şi coerentă a realității 
cosmice, concepută sub semnul Fizicii. Electricitatea, magne- 
tismul, şi consecinţele lor în lumea anorganică şi în cea orga- 
nică, iată nouile cunoştinţe pe cari ştiinţele naturii le oferă 
gândirii sale; aceste realități vor deveni la Schelling tot atâtea 
concepte prin cari va combate atomismul, înregistrând bi- 
sruința de a recunoaşte, sub aparențele schimbătoare ale Na- 
turii, prezenţa câtorva principii active, de o deosebită însem- 

nătate formală. El pune oarecum ordine în fărâmițarea ame- 
țitoare a manifestărilor naturii, arătând că acestea se pot re- 
duce, în ultimă instanţă, la un număr restrâns de forțe ce 
explică pe de-a 'ntregul realitatea aşa zisă „empirică ”. 
Conceptul ; atât de actual de forță (energie), ideia de ac- 
tivitate continuă, — care stau la baza sistemului său de „Fi- 
losofie a Naturii” „ — au drept consecinţă logică considerarea 
naturii ca un fot unitar alcătuit organic, în care părţile nu 
se pot explica decât având în vedere întregul. Forţele mai sus 
pomenite nu sunt haotice, nu acţionează disparat, ci tind a 
realiza anumite forme mai mult sau mai puţin complete, în- 
Lăuntrul unui tot unitar. Cele mai ingrate aparenţe ale naturii, 
ca şi cele mai desăvârşite, sunt tot atâtea momente ale unuil 
proces de vială ce se realizează tocmai prin antagonismul unor 


forţe potrivnice, viaţa urmărind — aci conştient, aci inconştient 
— întruchiparea par'că a unei esențe superioare, anume a 
SI ae alu 
spiritului. 


Cum ajunge Schelling aci? Ca şi înaintaşul său Fichte,. 
el reduce viaţa spiritului la strictul domeniu al raţiunei lo- 
gice, exercitată în special în activitatea creatoare de noţiuni, cu 
voit accent asupra jocului între concepte opuse. 

Principiile ştiinţifice puse în circulație în epoca sa, ser- 
vesc admirabil panlogismul lui Schelling, înclinarea de a-şi. 
construi sistemul său de gândire (ca şi Fichte, de altfel, 


înaintea lui, — sau ca Hegel după el), din antagonismul unor 
concepte. Electricitatea, magnetismul, cuprind tocmai ca note 
distinctive polaritatea, — jocul de atracţie sau respingere, — 


adică tot atâtea poziţii pe cari Schelling le indentifică cu cele 
logice, ale conceptelor. De aci nu mai e decât un pas de fä- 
cut, pentru a trage concluzia unei asemănări între manifestă- 
rile Naturii şi cele ale spiritului, asemănare esenţială care 
va duce până la identificarea acestor două lumi. Fascinat de 
această potrivire, gândul său se avântă în construirea unei lumi 
în devenire, realizată pe trei trepte de evoluție, sub forma a 
trei Potente — Materia, Lumina, Organismul —, ce înfăţi- 
şează tot atâtea stadii ale unui impuls ce-şi caută realizarea 
în forme din ce în ce superioare, — sfârșind prin a se găsi 
pe sine însuşi, în punctul suprem al realizării individului uman, 
capabil de gândire manifestată sub forma conștiinței de sine. 
În stilul romanticilor, cu un lirism deseori întâlnit în opera 
sa, spune: 

„„Ceeace numim Natură, este o poezie ce zace tăinuită 

într'o slovă ascunsă şi măiastră. Şi totuşi, taina s'ar desvălui, 
de am putea recunoaşte într'însa Odisseea Spiritului în rä- 
tăcirea lui nesfârşită, — mereu înşelat, mereu căutându-se; 
căci prin lumea simţurilor, ca şi prin vorbe, doar ca printr'un 
văl de ceaţă străbate înţelesul ei adânc, lumea Închipuirii, 
spre care încă näzuim”. 

Schelling izbutește a scoate conceptul de natură din fä- 
-gaşul omorâtor al mecanicismului, pentru a-i da înţelesul său 
adevărat, de formă de viață organică. Totuşi, rostul ei adânc nu-l 
putea cuprinde, fără a introduce ca principiu de desfăşurare 
“echilibrată un principiu formal de odonare lăuntrică, spiritul. 

O viziune dinamică a cosmosului, o accentuare a procesu- 
lui de activitate creatoare a Naturii, în fine efortul inteligenţei 
-de a se realiza pe diferitele trepte ale înfăţişărei vieţei, sunt 
tot atâtea puncte de vedere inedite valabile, câştigate pentru 
“gândirea filosofică. Desigur, această prezentare unitară a di- 
verselor cunoştinţe ştiinţifice ale timpului său, începe printr'o 
amănunțită expunere asupra naturei electricităței, luminei, mag- 
netismului sau a proceselor chimice de ardere şi oxidare, ex- 
punere care oferă multe puncte vulnerabile astăzi, când şti- 
inţa, evident, a evoluat. 

Nu contează însă aci materialul acesta de cunoştinţe, 
oricum relative, ci efortul de a da o viziune concisă, siste- 
-matizată, a cuceririlor şhiinţifice, echivalentă cu o nouă 
„ Weltanschauung”. 

lată, în trăsături mari, schiţarea unui monism exprimat 
prin ideea unități Naturii şi a Spiritului, — idee ce va 
mai fi reluată şi în alte opere ale lui Schelling, — atât în 
cele de filosofie pură, cât şi în cele de estetică. Dar atitu- 
dinea aceasta este justificată în primul rând de nouile argu- 
mente cu ajutorul cărora reia problema, de data aceasta în 
sens opus, adică plecând dela spirit, pentru a ajunge la Na- 
tură, în lucrările: „System des 'Transzendentalen Idealismus” 
(1800 şi „Darstellung meines System der Philosophie” (1801), 
unde caută a complecta sistemul de Filosofie a Naturii prin- 
tro altă disciplină, cercetătoare a realităților spiritului. 


Idealismul subiectiv. Idealismul absolut. 


După cum în Filosofia Naturii, țelul cercetării este ca, 
-sub examenul critic şi constructiv al inteligenţei, „fenomenele 
să dispară rămânând doar legile”, tot aşa, în expunerile ci- 
ate, îşi propune să plece dela realitatea evidentă (dela su- 

biectiv) pentru a scoate de aci obiectivul, — iar din sinteza lor 
„adevărul suprem, —  Absolutul. 

Idealismul său se conturează deja printr'o primă lucrare 
mai mult de parafrazare a lui Fichte, Vom Ich als Prinzip der 
Philosophie (1795); Schelling porneşte pe această cale bi- 
zuindu-se a călca pe urmele lui Kant, pe cara însă năzueşte a-l 
desăvârşi, prin a sa căutare a Absolutului. Ceeace fusese o 
limită prudentă pentru cercetările raţiunii teoretice, la Kant, 
este, pentru temperamentul avântat al lui Schelling, un îndemn 
mai mult de speculaţii îndrăzneţe. Misticismul atmosferei ro- 
mantice, sau poate „,spinozismul”” adus în circulaţie de Lessing 
-şi polemicele din jurul lui, servesc înclinarea naturală a spiri- 
tului lui Schelling, de a se scutura de scepticismul kantian, 
cerând imperios o chezăşie temeinică a tuturor cunoştinţelor. 

Pe calea deschisă de Fichte, numai în realitatea Eu-lui 
se poate căuta principiul absolut al cunoașterii, intuiţia Eu-lui 
«doar fiind cunoştinţă spontană, nemijlocită, actul pur de 
“cunoaştere. 

Absolutul nu poate fi găsit nici în Subiect, nici în O4 
Diect, ci în actul de cunoaştere ce cuprinde identitatea lor. 

Cercetarea începe cu un prim postulat: Trebue să fie 
ceva în cunoştinţa noastră, mijlocitor între Subiectiv şi Obiec- 
tiv (cele două realităţi enunțate de gândirea kantiană şi de 
Fichte), ceva care să fie baza cunoștinței noastre. Acest ceva, 
imanent procesului de cunoaştere, trebue căutat în exerciţiul 
Inteligenţei (Raţiunii), şi va fi desigur un act (căci numai 
astfel va fi liber, spontan, şi deci autentic), anume actul în 
care vom surprinde. creeate dintr'o dată, şi conținutul şi forma; 
numai astfel am putea avea garanţia unui absolut, surprins 
într'un act de gândire sintetic, care să ne dea. încredere în pu- 
terile noastre de cunoaştere. Deci domeniul cercetării va fi 
redus la acela al conștiinței de sine, — unde se exercită gândi- 
rea valabilă, care devine garanţia încredințării despre toate 
«celelalte cunoştinţe. 

Soluţia ar fi, zice Schelhng, găsirea unei judecăţi care 
să fie şi judecată de identitate, şi, în acelaşi timp, judecată 
sintetică. Insă judecata A = A, transpusă în domeniul conştiinţei 
de sine, înseamnă Eu = Eu, adică arată o gândire care se pro- 
pune pe sine ca obiect (deci subiectul = obiectul). 

Dar numai în conştiinţă se poate petrece acest lucru, a- 
nume posibilitatea de a fi dintr'o dată şi lucru gândit şi agent 

gânditor, având în acelaş timp conştiinţa unei identități, cu 
toată această activitate deosebitoare. 

Dar atunci, dacă gândirea despre Eu şi cu Eul sunt 
unul şi acelaș lucru, se învederează o identitate între gândire 
şi ființare, — adică între gândire şi existenţă. (Aci Schelling. 
simte nevoia să-şi precizeze poziţia faţă de Descartes, accen- 
tuând că nu este vorba, în concepţia sa proprie, despre o in- 
tuiție-de-sine empirică, psihologică, ci de o intuiție intelectuală, 
logică, deci teoretică). 

lată cum însă, hotărînd cheia de boltă a sistemului său, 
care va fi tocmai această intuiție intelectuală a conştiinţei de 
sine, Schelling face trecerea dela idealismul subiectiv al lui 
Fichte, la cel absolut al lui Hegel, căci ceeace este o iden- 
titate formală, o categorie logică, devine la el una, existențială. 

Acest salt speculativ este mult mai uşor de realizat în 
gândirea germană, unde structura proprie a limbii serveşte a- 
semenea echilibristică spirituală, „das Sein” putând fi luat 
şi ca intuiție individuală, — şi drept noţiunea, sau categoria: 
generală a existenței, precum şi conceptul de ,, Wirklichkeit” 
ce fînsemnează tot atât de bine Adevăr ca și Realitate, aşa 
încât „adeverirea” unui lucru uşor implică şi „„realitatea” lui. 

Procesul urmărit până acum, constă din trei aspecte con- 
comitente: c) intuiţia empirică a eului; b) intuiţia intelec- 
imală a acestei subiectivităţi, deci o privire obiectivă, sau 
forma în care se rezolvă conceptul; c) identitatea Subiect-Obi- 
ectului individual, cu el însuşi. 

În acest act, surprindem îngemănate realităţi altfel deo- 
sebite, opuse (Subiect-Obiect, Formă-Conţinut,  Ideal-Real); 
este deci o intuiţie de o calitate unică, revelatorie a unui ade- 
văr suprem. Este intuiţia Absolutului (echivalent expresiei kan- 
tiene de ,,Ding-an-Sich''). Realitatea fragmentată în subiectul 
opus obiectului (la Fichte) este acum concepută în identi- 
tatea acestor noțiuni, în sinteza lor. 

Dela această achiziţie logică, printr'o serie de analogii 
(ce ne apar astăzi menţinându-se pe tărâmul strict al Logi- 
cei), Schelling face trecerea dela conceptele de „Subiect-Obiect” 
la cele de „„Ideal-Real”, în fine la „Spirit-Natură”, ajun- 
gând la convingerea că identitatea mai sus stabilită pentru prima 
dintre categorii (Subiect-Obiect) este valabilă şi pentru ce- 
lelalte două. 

Dar atunci, siguri pe această intuiție a Absolutului, ff 
vom căuta realizat şi în lumea din afara conştiinţei, fiind o- 

glindit şi în identitatea dintre Ideal și Real, sau, un pas mai 
departe, în unitatea dintre Spirit şi Natură. Ceeace fusese o 
analogie de concepte, devine acum o realitate esenţială, — 
astfel Schelling face un salt din logică în metafizică, — des- 
fâșurând de aci înainte un idealism absolut (postulat tocmai 
de această filosofie a identităţii). 

Teoria aceasta deschide lui Schelling şi promițătoare per- 
spective etice, — păcat însă că nu-l va atrage desvoltarea lor 
pentru moment. Formule lapidare, de un dinamism reţinut, — 
dau o rezonanţă kantiană unor principii morale în fugă notate: 


„Daţi omului conştiinţa a ceeace este, — curând va învăţa 
ceeace trebue să fie. Daţi-i considerarea (stima) teoretică de 
sine Însuşi, — cea practică îi va urma”. Sau: „Legea morală 


este bazată pe aceeaşi idee a identităţii; ea nu este decât 
„îndemnul, pentru fiinţa trecătoare, de a intra în lumea valorilor 
veşnice, — „Fii în esenţă („absolut”), — fu identic cu tine 
însu-ţi”. 

Cosmosul nu va mai fi decât o serie de momente, ale 
exteriorizării Spiritului în Natură (sau Subiectului în Obiect, 
sau Formei ideale în Conţinut real), — momente caracteri- 
zate printr'un grad de spiritualitate (sau idealitate) mai mult 
sau mai puţin desăvârșit. 

Căci realitatea primordială a lucrurilor existente este toc- 
mai acea unitate absolută, revelată în intuiţia intelectuală, — 
unitatea dintre subiect şi obiect, ce ne apar deosebit accentuate, 
— unul (obiectul) mai ales natură, celălalt (subiectul) în 
lumea realităților spirituale. 

Nu poate fi vorba numai de o simplă impresie de unitate, 
— ci de una reală, evidentă, — un adevărat paralelism, sau, 
mai bine zis, o identitate între aceste două lumi: Natura este 
un sistem de forţe opuse sau polarizate, spiritul se caracteri- 
zează prin conştiinţa unor concepte opuse sau sintetizate. Sau: 
Natura se realizează printr'o desfăşurare, un joc continuu al 
acestor energii, deasemenea şi Spiritul (sau inteligența) se ma- 
nifestă în activitate („activitatea este forma sa de existenţă '), 
într'o desfăşurare de poziţii ideale, mereu reînnoite prin opo- 
ziții şi sinteze succesive. 

Activitatea vieţii de conştiinţă, după Schelling, — şi 
tgcmai aci se adevereşte încă un punct de vedere propriu —;, 
cuprinde trei momente principale, trei stadii succesive: mai 
întâi, într'o activitate ne-conştientă încă, inteligenţa prelucrează 
datele senzaţiilor, pentru a le aduce apoi la rangul, de concepte, 

— adică de cunoştinţe valabile, — datorită celei de-a doua 
activități, — anume intuiției reflexive. In fine, acestea din 
urmă, primite deci lin conștiință printr'un proces involuntar al 
inteligenţei teoretice, devin idei (scopuri) ale inteligenței prac- 
tice, a cărei desfăşurare este voluntară, cu repercursiuni vaste 
în lumea din afară. 

Expresiunea cea mai autentică a vieţii de conștiință, — 
ajunge Schelling a spune —, este tocmai această libertate 
de inițiativă, — adică voinţa, ce reprezintă forma originară 
a spiritului. „„Autoafirmarea inteligenţei se numește voinţă, în 
accepțiunea cea mai generală a cuvântului”. 

Dar cum se inserează voinţa liberă, individuală, în ţe- 
sătura determinismului Naturii? Pentru Schelling nu este greu 
de răspuns, — el plasându-se pe același plan al filosofiei 
identităţii: lumea, aşa cum ne apare ea obiectiv, este doar pro- 
dusul activităţii Eului, realizat în exerciţiul inteligenţei teo- 
retice. Dar Eul este o neîntreruptă activitate, fie teoretică (de 
cunoaştere şi reproducere a realităţii exterioare), fie practică 
(acţiune voliţională propriu zisă). 

Atunci, întemeindu-se pe acelaşi principiu al identităţii, 
— cunoaştere şi acţiune fiind expresia conştiinţei de sine, ele 
sunt identice în esența lor. 

Voinţele individuale totuşi, pentru a nu lucra haotic, 
sunt subordonate unei voinți supreme, absolute, — lui Dum- 
nezeu —, care se realizează în desfăşurarea Istoriei omenirii. 

După o scurtă expunere a concepției sale privitoare la 
creaţie și la cunoştinţa artistică, — domeniu plin de perspec- 
tive pentru gândirea lui Schelling, — idealismul transcendental 
sfârşeşte printr'o reamintire a principiilor călăuzitoare de Fi- 
losofie a Naturii. 

O punere la punct a concluziilor ce se desprind din exa- 
minarea ]dealismului transcendental învederează că Schelling 
introduce în amândouă domeniile ideea de organism, recunos- 
când ansamblului Naturii caracterul de Viață, şi accentuând 
calitatea de „organic” şi în ceeace priveşte procesul activității 
spirituale. Gândirea sa nu este totdeauna coherentă, dorinţa de 
argumentare excesivă îl împiedecă de a fi urmărit cu atenţie 
în speculaţiile sale, — rămâne însă meritul lui temeinic de 
a fi pus în circulaţie, printre primii, aceste concepte în gân- 
direa postkantiană, concepte ce nici până astăzi, poate, nu au 
ajuns să vivifice complect gândirea speculativă. 

Chiar şi ideea aceasta, de a caracteriza procesele inte- 

lectuale drept manifestări ale unui spirit viu, într'o continuă 
activitate organică, este o concepție cu totul modernă, ce va 
fi eclipsată de mecanicismul herbartian, pentru a- -şi gäsi mult 
mai târziu complecta ei desvoltare în concepția unui James sau 
a unui Bergson. 

Tot ca un precursor al ideilor bergsoniene poate fi so- 
cotit Schelling şi în ceeace priveşte ideea sa despre desfăşurarea 
Naturii în timp şi spaţiu, sub forma unei deveniri, a unei evo- 
Îuţii, înţeleasă însă ca un proces istoric, nu atât genetic, cauzal 
(aşa cum înţelegem astăzi evoluţia”). 

Devenirea, adică lenta ascensiune a spiritului, în căutarea 
de sine, este datorită unui dinamism interior, unui impuls ob- 
scur, irațional (şi deci inconştient), ce-și face loc prin formele 
mai mult sau mai puţin întunecate ale Naturii, până la spi- 
ritualizarea lui în conştiinţă. Incă odată se vădeşte capacitatea 
deosebită a lui Schelling de a avea intuiţii atât de juste, pe 
care însă nu le va specula îndeajuns, lăsând altora această 
sarcină, în timp ce el se va avânta în construcții fanteziste sau 
în disertaţii mistico-estetice. 

În „System der Philosophie”, pomeneşte nu odată de 
acest imbold spre viaţă, uşor de identificat cu instinctul, iar 
alteori cu voinţa — (iată fericita înlocuire a , rațiunii prac- 
tice” kantiene, prin termenul modern!) — ceeace deschide calea 
speculațiilor unui Schopenhauer, care îi va fi un discipol genial, 
dar ingrat, preferând a-şi recunoaşte mai curând o filiaţiune 
lkantiană, deşi ideile lui fundamentale sunt neîndoios suggerate 
de această teorie a ,Trieb-und Willkiir''-ei a lui Schelling. 

lată cum „„Idealismul” lui Schelling, deşi începe în Lo- 
gică, clădeşte o Teorie a cunoaşterii, şi sfârşeşte în Metafizică, 
pornind dela metoda dialectică şi credinţa găsirii Absolutului 
în viaţa de conştiinţă. 

Aproape pe deasupra intenţiilor autorului ei, această fi- 
losofie speculativă reuşeşte să pună în circulaţie o serie de 
întuiții fecunde, ca acelea despre unitatea organică a Naturii, 
sau ideea de evoluţie, terminând cu accentuarea unui proces 
irațional (alături de cele raționale) vizibil în tendinţa spre 
viaţă (în Natură), sau spre iniţiativa voită (în individul uman). 
Sä fie o întâmplare, — sau un destin, — ca tocmai aceste 
scânteieri lăturalnice aruncate de un spirit arzător, să fie che- 
mate a da viaţă altor sisteme de gândire mai târziu, pe când 
masivele sale construcţii dialectice să fie uitate? 

Filosofia Artei. Idealismul estetic. 


Spiritul său eclectic mai deschide totuşi perspective noui 
încă unei discipline, anume Esteticei, în lucrările: Bruno, oder 
über das şottliche und natürliche Prinzip der Dinge (1802): 
Philosophie der Kunst (1802); Ueber das Verhăltnis der bil- 
denden Künste zu der Natur (1807); Philosophie der Myto- 
logie. und Offenbarung. 

În epoca sa, preocuparea aceasta este foarte la modă, 
discuțiile asupra artei sunt alimentate fie de tratate speciale 
(Baumgarten), fie de ,Esseu-ri” asupra Artei antice (Les- 
sing, Winckelmann), gustate cu pasiune de romanticii germani. 

Dar „Filosofia Artei” nu capătă la Schelling înţelesul 
ei de astăzi. El este încă în linia filosofiei kantiene, recurgând 
la aceastăă metodă de cunoaștere pentru o mai clară idee 
despre lume. Speculaţia estetică este o nouă formă de „,filo- 
sofie”, — poate cea mai înaltă, — căci prin ea speră să lä- 
murească o ultimă problemă, nerezolvată încă de celelalte lu- 
crări ale sale: anume, Schelling îşi propune aci să stabilească 
în fine condiţiile în cari se face trecerea dela inconștient la con- 
ştient, dela infinit la finit, în procesul de realizare a spiritului 
în Univers. El crede a surprinde acest proces în creaţia ar- 
tistică, în care un conținut de valoare generală şi etern valabil 
se fintruchipează într'o formă individuală, mărginită. 

Activitatea artistică nu este numai o manifestare personală, 
întâmplătoare; geniul este necesar Divinităţii pentru arătarea sa 
în lume, reflectând ideea de frumos” într'o realitate terestră. 

În lucrările acestea, Schelling stă sub o puternică influenţă 
a „lumii ideilor” a lui Platon, conturându-se astfel (destul 
de confuz) şi elementele unei Filosofii a Religiei, — pe care 
o va desvolta într'o altă lucrare. 

Continuitatea cu care Schelling se adânceşte în lumea 
gândirii elene, se văldeşte şi în entuziasta analiză a Mytologiei 
greceşti, ce devine aproape o apologie a ei. Printr'un instinct 
par'că, se opreşte la această creaţie a spiritului antic, în care 
conceptele logice prind trup şi suflet în poezie, servind ad- 
mirabil predilecţia pentru Logică a lui Schelling. Dar, din 
păcate, se lasă iarăşi târât de această pasiune, semănând în 
drum o mulţime de observaţii interesante asupra literaturii şi 
artelor plastice antice şi moderne, -sfârşind totuşi prin a ana- 
liza, entuziasmat şi migălit, fiecare Zeitate a lumii antice. 

In Mitologie, descoperă pas cu pas Divinitatea (sau ideea 

ei), care conţine Adevărul infinit în expresii finite. Predi- 
lecţia lui Schelling pentru acest „„Weltanschaung” al lumii gre- 
ceşti, care este Mitologia, nu se explică numai prin claritatea 
şi sistematizarea ei logică, ci vădeşte în acelaşi timp atracţia 
puternică pe care spiritul german a simţit-o întotdeauna pentru 
tot ceeace este mit sau simbol. Este o fascinaţie ce nu se 
opreşte în desăvârşirea unei analize, trece mai departe la o 
construcție proprie, proorocind, pe lângă „„Mitologia realistă” 
(cea antică), încă una „idealistă, —- adică cea creştină. 
Aceasta din urmă ar fi tot un sistem de mituri, prin cari Is- 
tona şi Eroii ei ar trece în lumea Naturii, cu ajutorul sim- 
bolurilor. 

S'ar realiza astfel o minunată Epopee, în care să se în- 
tâlnească Arta cu Filosofia. Incă odată surprindem aci una 
din intuițiile atât de reușite ale lui Schelling, care pare a 
pregătit aşteptarea apariției unui Wagner (a cărui ambiţie şi 
genialitate se va manifesta tocmai în acele creaţii simbolice, 
de un adânc înţeles artistic şi filosofic. 

Esteţica lui Schelling justifică titlul său pretențios de 
„Filosofie a Artei” ?. 

Desigur, Schelling are meritul de a fi dat o mare în- 
tindere semnificației filosofice a Frumosului, ridicându-l până 
în sferele Metafizicei, şi smulgându-l unei încălcări utilitariste 
sau unei interpretări pur sensualiste pe de-o parte, sau strict 
formaliste pe de alta. Se poate spune că sublimează plăcerea 
estetică într'o contemplație a lumii Ideilor, dându-i astfel un 
sens mistico-religios. lar prezentarea concomitentă a diferitelor 
Arte, cu legătura ce există între ele, ca şi strângerea princi- 
piilor de Estetică în cadrul unui sistem, sunt tot atâtea merite 
ale lui Schelling. 


Filosofia Religiei. 


Cercetările gândirii sale sar fi oprit aci, dacă, la în- 
demnul unui discipol al său, nu s'ar fi lăsat ademenit de o 
nouă preocupare a timpului, — anume de Filosofia Religiei. 
Ca un ecou al influenței mai îndepărtate a misticismului unui 
Böhme sau al succesului scrierilor unui Schleiermacher, filo- 
softul „„Idealismului transcendental” clădeşte o teorie a Creaţiei 
şi a Mântuirii, sub numele de: „Philosophische Untersuahun- 
gen über das Wesen der menschlichen Freiheit”. 

Ă Mânueşte acum cu aceeaşi dexteritate conceptul de Di- 
vinitate, ca supremă conştiinţă ce cuprinde totul, sinteză a 

tuturor opoziţiilor, —- având în esenţa sa intimă, totuși, o 
tendință iraţională, grație căreia se smulge Infinitului, pentru 
a deveni Finit (individualitate). 

Dar acest finit devenit independent, nu urmăreşte de acum; 
încolo decât să se întoarcă iarăși în Divinitate, ceeace este o 
altă faţă a procesului istoric, căruia Schelling îi dă un sens 
teleologic. 

Neobosita sa putere de argumentare se combină de data 
aceasta cu lungi perioade lirice, de un misticism doct, care nu 
sporeşte plăcerea unei lecturi, ci, dimpotrivă, o iroseşte. 


Sistemul său de gândire nu este coerent, — spiritul mereu 
activ al lui Schelling a evoluat în decursul anilor, străbătând 
fără scrupule logice (toomai el, logicianul prin excelență) Mo- 
nismul ca şi Pantheismul, Panlogismul ca şi Misticismul. lată! 
una din explicațiile ce s'ar putea da uitării care se aşterne 
peste cele 14 volume ale operei sale, mai ales în urma con- 
strucției mai sistematice a operei lui Hegel. 

Lucrările sale nici n'au fost toate scrise cu gândul de 
a fi tipărite, unele din ele sunt doar jaloanele unei gândiri ce 
avea să fie exprimată „ex-cathedra”. lată dece se resimt 
de repetițiile, revenirile sau scăpările unei expuneri profesorale, 
nivelate atunci, fără a mai păstra acel suflu cald al expunerii 
lor entuziasmate (aşa cum ne-o certifică mărturiile timpului). 

Deaceea a avut mai ales discipoli, iar nu comentatori 
şi critici, cari altfel ar fi pus în circulaţie ideile sale. 

Stilul său, uneori liric, însă de cele mai multe ori greoi, 
desfăşurându-se în argumentări minuţioase, după metoda spi- 
nozistă, nu este uşor accesibil cetitorului modern, grăbit, şi 
nu prea amator de ascensiuni nebuloase. 

Opera sa rămâne însă ca o mărturie nobilă a puterii de 
speculație a spiritului idealist, pentru care lumea Ideilor rä- 
mâne realitatea cea mai de seamă, chemarea cea mai autentică. 

Generaţiile, în succesiunea lor, trezesc pe cei apuşi după 
capricii, nu totdeauna după valoarea lor; contimporanii însă 
par a fi judecat pe Schelling după o altă măsură decât ur- 
maşii. lată ce scrie de pildă Victor Cousin, în 1817, cu prilejul 
călătoriei sale în Germania: „Numele vestit al lui Schelling 
răsună în toate părțile, în unele locuri preamărit, în altele 
blestemat, peste tot însă trezind acel interes pasionat, acel 
tumult de laude înflăcărate şi de atacuri violente, care carac- 
terizează gloria”. 


www.dacoromanica.ro 


Schiller 263 


Filosofia lui Schiiler 


Kant reprezintă în istoria gândirii o mare răscruce. Toate 
curentele care au urmat după filosoful din Königsberg se re- 
simt de germenii fecunzi ai filosofiei criticiste. Intre acestea 
desigur idealismul etic al lui Fichte este cel mai des remarcat. 
Însă alături de el avem un alt aspect al idealismului german, 
cu mult mai puţin apreciat decât o merită, anume idealismul 
estetic al lui Schiller (1759-1805). 

Dacă poeiul Friedrich Schiller reprezintă, alături de Goethe, 
culmea cea mai înaltă atinsă de faza clasică a literaturii ger- 
mane, el este în același timp un filosof de o rară pătrundere 
El nu poetizează în scrierile sale de filosofie, ci urmează, firul 
unei gândirii de o desăvârşită rigoare ştiinţifică. Opera lui 
filosofică este una din cele mai importante contribuţii în do- 
meniul esteticii. Dacă însă aici vom expune opera filosofică 
a lui Schiller, nu înseamnă că ne vom mişca numai în cadrele 
mai restrânse ale acestei discipline. Schiller a meditat asupra 
artei dintr'un punct de vedere cu mult mai cuprinzător. Cer- 
cetările sale estetice nu urmăreau numai explicarea fenomenului 
artistic ca atare, ci dimpotrivă, arta pentru dânsul era punctul 
de plecare al filosofării, al formării unei concepţii asupra lumii. 
După cum de*ex. Goethe încerca să explice lumea în funcţie de 
natură, tot aşa Schiller considera arta ca portiţa de intrare 
în explicaţia sensului lumii şi a vieţii. Trebuie deci să subliniem 
în mod deosebit: deşi scrierile filosofice ale lui Schiller — 
anume cele cu adevărat reprezentative — se referă exclusiv 
la domeniul artei, nu înseamnă că rezumând filosofia lui redăm 
un sistem de estetică, ci că pătrundem într'un sistem de filo- 
sofie clădit pe consideraţii artistice. Pentru Schiller estetica 
nu este o ramură a filosofiei, ci o metodă de filosofare. 

Schiller este considerat de unii istorici ai filosofiei ca cel 
mai de seamă kantian. Într'adevăr, poate nimeni na pătruns așa 
de adânc în miezul filosofiei criticiste ca dânsul. Totuşi se exa- 
gerează adesea când se crede că poetul-dramaturg n'ar fi, din 
punct de vedere filosofic, decât un apendice al lui Kant. Schil- 
ler nu este kantian în sensul că s'ar fi ţinut cu scrupulozitate 
de doctrina maestrului. Kantianismul lui constă în aceea că, 
pătrunzând spiritul acestei filosofii, el a întrevăzut o serie 
de germeni potenţiali susceptibili de a fi desvoltaţi în direcţii 
nestrăbătute de filosoful din Königsberg. lar în modul de des- 
voltare al acestor idei potenţiale Schiller merge pe căi proprii, 

ajungând adesea în contradicţie cu maestrul său. În concluziile 
ultime Şchiller se deosebeşte fundamental de Kant, făurindu-şi 
o concepţie despre lume şi viaţă proprie, care avea să în- 
fluenţeze în mod hotărât filosofia postkantiană. De unde Kant 
ajunge în cele din urmă la rigorismul etic, Şchiller va ajunge 
la concepţia omului total, frângând cadrele strâmte ale rigoris- 
mului şi preconizând o ideologie care în timpurile din urmă 
avea să fie reluată cu multă stăruinţă. 

Şă vedem pe scurt care sunt ideile esenţiale ale lui Kant, 
care vor forma puntea de trecere spre Şchiller şi prin el 
apoi spre filosofia romantică. Kant făcuse deosebire esenţială 
între raţiunea teoretică şi raţiunea practică. Prima ne mij- 
loceşte cunoaşterea lumii sensibile, iar a doua ne introduce în 
lumea libertății dominată de legea morală. Între aceste două 
facultăți ale spiritului există, după Kant, o opoziţie desăvâr- 
şită. In lumea sensibilă suntem robii obiectelor, în timp ce în 
lumea inteligibilă, în care din proprie iniţiativă ne supunem 
legii morale, suntem liberi, stăpânim noi obiectele. Dar Kant 
însuşi a simţit nevoia unui domeniu intermediar, care să în- 
dulcească opoziţia categorică dintre lumea sensibilă şi cea in- 
teligibilă. Aşa a preconizat el a treia formă a raţiunii, anume 
judecata estetică. Dacă raţiunea teoretică are la bază funcţia 
logică, mijlocind cunoaşterea, iar raţiunea practică se bazează 
pe voinţă, mijlocind actul moral, raţiunea estetică are la bază 
sentimentul, prin intermediul căruia ne dăm seama dacă lu- 
crurile contemplate ne plac sau nu ne plac. 

Insă mediaţia pe care raţiunea estetică trebue s'o facă 
între raţiunea teoretică şi cea practică, la Kant este numai vag 
indicată. Ẹ adevărat că analiza judecății estetice este făcută 
în chip magistral, marcând un moment hotărâtor în istoria es- 
teticii, însă rolul intermediar al esteticului între sensibil şi in- 
teligibil nu se precizează. Dacă însuşi Kant simţise nevoia 
unui factor mijlocitor, nu-i mai puţin adevărat că el însuşi era 
prea stăpânit de ideea contrastului dintre sensibil şi inteligibil, 
dintre lumea simţurilor şi lumea morală, ca să reuşească să 
le armonizeze. In cele din urmă etica lui Kant rămâne: intran- 
şigentă faţă de lumea sensibilă. 

Marele merit al lui Şchiller va fi că va reuşi, să ducă la 
îndeplinire ceeace Kant, din cauza rigorismului etic, lăsase în 
suspensie. El va reuşi să împace lumea inteligibilă cu cea 
sensibilă prin intermediul factorului estetic. Dacă însă prin 
aceasta el nu face decât să reia o problemă ale cărei contururi 

vagi se iviseră deja la Kant, felul cum va rezolva această 
problemă îl va îndepărta foarte mult de acesta din urmă. Schil- 
ler va reuşi să săvârşească aceasta graţie unei însuşiri, pe care 
Kant n'o avea: graţie însuşirii artistice. lar cum geniul artistic al 
lui Schiller se manifesta cu cea mai mare amploare în dramă, toc- 
mai datorită dramatismului va reuşi el să armonizeze cele trei în- 
suşiri esențiale ale spiritului omenesc. Kant nu reuşise să împace 
contrastele, fiindcă pentru dânsul cele trei facultăţi ale spiritului 
formau mai mult aspecte statice. La Schiller ele devin forţe di- 
namice, factori dramatici, care în desfăşurarea lor în cele din 
urmă se îmbină şi se cristalizează întro armonie superioară. 

Din întreaga activitate literară, precum şi filosofică, a lu 
Schiller, se desprind două preocupări fundamentale: problema 
artei .şi problema moralei. Evident, prima problemă nu este 
o surpriză în cazul artistului Schiller. Insă trebue să accen- 
tuăm că pe dânsul problema artei îl preocupă nu numai ca 
artist, ci şi ca teoretician. Una din preocupările lui fundamen- 
tale va fi să găsească o justificare filosofică pentru creaţia 
artistică. În acelaşi timp însă Schiller are şi înclinări vădite 
spre un rigorism moral. Această tendinţă a lui străbate şi în 
opera lui literară, unde adesea găsim eroi (ca de ex. în „Don 
Carlos”) fără nicio vină morală, expunându-se prin aceasta chiar 
la neajunsuri estetice. Ca urmare a înclinărilor sale fireşti, toată 
opera filosofică de seamă a lui Schiller va fi stăpânită de 
problema artei şi de problema moralei. Aceste preocupări mai 
snut însoţite la el, tot datorită unei înclinări fireşti, de o idee 
fundamentală: ideea libertăţii. Un artist de rasă ca Schiller nu 
putea concepe nici arta, nici morala decât într'o desăvârşită li- 
bertate spirituală. De aici se desprinde problema fundamentală a 
filosofiei lui Schiller: găsirea unei justificări atât pentru do- 
meniul etic, cât şi pentru cel estetic, prin prisma ideei de 
libertate. 

În primele sale publicaţii filosofice, în Philosophische 
Briefe, Schiller era sub influența eticei scoțiene, care preconiza 
ca ideal suprem fericirea. Dacă însă acest eudemonism satisfăcea 
întrucâtva preocuparea lui morală, el neglija sau punea pe al 
doilea plan idealul lui artistic. Într'adevăr în acest sistem etic 
totul, deci şi idealul artistic, este subordonat ideii de fericire, 
fapt care pe artistul Schiller nu-l putea împăca. Aşa se în- 
dreaptă el spre raționalismul wolffian, în care principiul fe- 
ricirii este înlocuit cu principiul perfecțiunii, şi în sânul căruia, 
în special datorită fundamentării esteticii prin Baumgarten, arta 

capătă un rost mai independent. Totuşi autonomia artei, aşa 
cum o visa Schiller, e departe de a fi asigurată. În cele din 
urmă şi aici arta nu-i altceva decât o treaptă, spre adevărul ra- 
tional. În felul acesta întreaga epocă prekantiană din viaţa lui 
Schiller se caracterizează prin lupta dintre cele două principii 
fundamentale: idealul artistic şi idealul moral. Çeeace l-ar îm- 
păca poate din punct de vedere etic, nu-l poate împăca din punct 
de vedere al căldurii artistice. 

În acest desacord cumplit îl găsește filosofia criticistă a 
lui Kant, care intervine cu putere revelatoare în meditaţiile sale 
filosofice. Aici găseşte Schiller deodată răspunsuri hotărâtoare 
la îndoelile fundamentale care îl munceau. In Kant, prin au- 
tonomia pe care o atribue acesta diferitelor domenii ale activi- 
tății spirituale, Schiller găseşte răspunsul dorit pentru problema 
idealului artistic. Prin critica necruțătoare a lui Kant arta este 
scoasă din poziţia de subordonare ce o avea până atunci, de- 
vine autonomă, îşi găseşte un rost în ea însăşi, așa cum o năzuia 
instinctul artistic al lui Schiller. Estetica îşi găsește un rost 
fundamental alături de etică. In modul acesta, după cum re- 
marcă lârnst Cassirer, în sufletul lui Schiller inima se împacă 
cu mintea. 

Dar revelaţia cea mai importantă pe care i-o aduce Kant 
lui Schiller este ideea libertăţii, idee care dintre toate îl mun- 
cea mai adânc pe poetul-filosof. Deja prima lui dramă, Die 
Rduber, este străbătută de sentimentul libertăţii şi acest sen- 
timent acompaniază din umbră toate meditaţiile lui filosofice şi 
artistice. Şi iată, ceeace până acum îl muncea mai mult subt 
forma unei stări emotive subiective, el găseşte în filosofia 
lui Kant ridicat la rangul de principiu al cunoaşterii şi al în- 
tregei existenţe însăşi. Frământările subiective ale poetului, şi-au 
găsit în filosofia criticistă expresia lor teoretică — aceasta este 
importanţa covârşitoare a lui Kant pentru Schiller. 

Dar dacă doctrina criticistă duce la cristalizare frămân- 
tarea ideologică a lui Schiller, ea nu conţine în acelaşi timp 
şi soluţiile care l-ar mulţumi pe deplin. La Kant, în ultima ana- 
liză, totul este subordonat legii morale; iar dacă aceasta poate 
l-ar putea împăca pe moralistul Schiller, ea nu poate sa- 
tisface pe artistul şi esteticianul Schiller. Deşi esteticul a do- 
bândit la Kant un domeniu autonom, şi deci la fel de îndrep- 
tățit ca şi domeniul etic, totuşi se ivește o divergență funda- 
mentală între cei doi filosofi. Qauza acestei divergențe este 
problema lumii sensibile şi ca urmare problema libertăţii. 

Steaua polară a filosofiei lui Kant este legea morală; 
orice altă problemă a lumii se rezolvă în funcție de această lege. 
Prin urmare şi problema lumii sensibile, de care ne leagă di- 
feritele noastre înclinări (Neigung), va fi rezolvată în funcție 
de ea. Pentru Kant există un contrast hotărit între lumea in- 
teligibilă, stăpânită de legea morală, şi lumea sensibilă, stăpânită 
de înclinări. Legea morală, imperiul supremei libertăţi, se rea- 
lizează după dânsul numai prin suprimarea sensibilităţii, a in- 
stinctelor şi înclinărilor. Virtutea presupune, zice Kant, elimi- 
narea oricărei înclinări instinctive, ea se realizează prin lupta 
ireductibilă cu orice năzuință care duce spre lumea sensibilă. 
El este aşa de pornit împotriva oricărei înclinări, încât chiar 
şi virtutea, după părerea lui, în momentul în care se realizează 
dintr'o înclinare firească, deci fără sforțare, încetează de a 
mai fi virtute. 

Pentru Schiller problema lumii sensibile este cu mult 
mai dificilă. Din punct de vedere moral soluţia lui Kant este şi 
pentru dânsul foarte convingătoare. Insă în acelaşi timp el este 
stăpânit în egală măsură şi de o atitudine estetică. Or, din 
punct de vedere al acesteia, soluţia lui Kant întâlneşte dificultăți. 
Într'adevăr, altă importanță capătă lumea sensibilă când o pri- 
veşti din punct de vedere moral, şi cu totul alta când o pri- 
veşti din punct de vedere estetic. Dacă pentru moralist con- 
damnarea lumii este o concluzie firească, pentru artistul Schil- 
ler, care îşi examina cu profunzime trăirile estetice, această 
condamnare pare cu totul nejustificată. Artistul creator nu pu- 
tea neglija aportul considerabil al lumii sensibile la creația şi 
trăirea artistică şi nu putea pierde din vedere că, în cele din 
urmă, arta fără concursul sensibilităţii încetează de a mai fi 
artă. Prin urmare negarea sensibilităţii ar fi însemnat pentru 
Schiller negarea fiinţei sale artistice. 

Dar dacă Schiller nu putea admite anihilarea sensibilului 
prin inteligibil, nici punctul de vedere contrar, anihilarea inte- 
ligibilului prin sensibil, nu-l putea admite. Şi întrun caz şi în 
celălalt, soluţia este destul de uşoară. Or în cazul lui Schiller 
greutatea este tocmai aici: el în aceeaşi măsură este stăpânit 
atât de idealul estetic, cât şi de cel moral, încât nicio soluţie, 
care sacrifică pe unul din aceste principii celuilalt, nu-l putea 
satisface. Problema fundamentală a filosofiei lui va fi să 
împace cele două principii. La această împăcare îl îndeamnă 
mai ales ideea care l-a vrăjit mai mult din filosofia, lui Kant: 
ideea libertăţii. Lui Körner îi scrisese, că niciun muritor n'a 

rostit un cuvânt mai adânc ca al lui Kant: determinä-ți acțiu- 
nile din tine însuți. Dar dacă omul, după Kant însuşi, îşi poate 
face datoria morală numai dacă este în stare să-şi determine 
acţiunile din sine însuşi, atunci, susţine Schiller, nu putem ne- 
socoti înclinările care ne leagă de lumea sensibilă, fiindcă şi 
acestea fac parte integrantă din fiinţa noastră. Să le nesocotim 
ar însemna să ştirbim tocmai libertatea fiinţei noastre. Kant sa- 
crificând sensibilitatea, în realitate sacrifică, de dragul rigoris- 
mului legii morale, libertatea, apărată cu atâta înverşunare 
tocmai de el. De orice sforţare ar fi capabil omul, el nu poate 
elimina înclinările fizice, însă, susține Schiller, îi rămâne alt- 
ceva de făcut: să le cultive, să le transforme, scăpând în 
felul acesta de robia lor şi ridicându-se astfel la înălţimea 
lumii inteligibile. In această cultivare şi transformare a fncli- 
nărilor rolul hotărîtor îl are atitudinea estetică. 

lată drumul pe care îl va străbate Schiller, depăşind 
rigorismul kantian şi în modul acesta reuşind să împace eticul cu 
esteticul, inteligibilul cu sensibilul. Această împăcare o face 
deja în lucrarea sa Ueber Anmut und Würde, dar o expune 
mai sistematic şi mai amplu în Briefe über die ästhetische Er- 
ziehung des Menschen, lucrarea filosofică principală a lui Schil- 
ler, care, după părerea lui Herbert Cysarz ar constitui „una 
din cărțile sfinte ale omenirii”. Ideea fundamentală din această 
lucrare este, că trebue să salvăm specificul omenesc. Or, acest 
specific nu constă numai din rațiune, ci şi din sensibilitate, 
din fizic. Rațiunea reprezintă aspectul general, iar fizicul aspectul 
individual din om. Dacă vrem să salvăm ceeace este specific 
în om, nu avem voe să sacrificăm individualul, generalului. Statul 
în care individuahtatea ar fi sacrificată, ar fi lipsit tocmai 
de sursele sale generatoare. Nu trebue sugrumat fizicul, adecă 
individualitatea, ci trebue ridicat la culmile moralității. Exem- 
plul cel mai preţios ni-l dă Grecia antică, unde fizicul şi mo- 
ralul suni întro perfectă armonie. 

Cum se poate face această trecere dela fizic la moral? 
În orice caz o trecere directă nu este posibilă, zice Schiller. 
Omul stăpânit de înclinări fizice este prea robit condiţiilor 
vremielnice ca să poată face acest pas hotărâtor. El are nevoe 
de'o stare intermediară, în care tot ce-l leagă de lumea sensibilă 
să fie purificat şi făcut astfel apt pentru săvârşirea actului 
moral. Această stare intermediară o constitue atitudinea es- 
tetică. 

Atitudinea estetică înseamnă un pas înapoi din starea fi- 

zică. În aceasta din urmă suntem stăpâniți în mod activ de 
înclinările noastre; important însă este ca din această stare 
activă să revenim la o stare potenţială, în care puterile fi- 
zice sunt mulcomite, pentru a le putea da apoi o altă direc- 
tivă de manifestare. E o stare de joc desinteresat, în care nu 
avem preocupări nici de ordin sensorial, nici de ordin moral. 
Important însă este faptul că prin cedarea înclinărilor fizice 
scăpăm de robia lor şi ni se creiază posibilitatea directivei 
etice. Aceasta este caracteristica fundamentală a atitudinii es- 
tetice. Prin ea se realizează bunul suprem al omului: liber- 
tatea. Fiindcă atunci când contemplăm frumosul nu suntem 
constrânşi nici de legile fizicului, nici de cele ale moralei, ci 
ne consumăm toate activitățile întrun joc fără intenţii, în mod 
cu totul liber. Fiind liberi, suntem stăpâni pe noi înşine, aşa 
încât poate interveni voința noastră morală, care să ne deter- 
mine actul moral. Fără această stare intermediară voința mo- 
rală nu se poate afirma, fiindcă ea este combătută cu vehe- 
menţă de însuşirile fizice. Pentru aceea, susține Schiller, omul 
trebue să devină Întâi estetic, pentru ca apoi să poată deveni 
moral. Starea estetică ne renaşte în vederea actului moral, ceeace 
înseamnă, afirmă Schiller, că frumosul este a doua noastră 
mamă născătoare. 

În modul acesta Schiller, spre deosebire de Kant, îm- 
pacă sensibilul cu inteligibilul, şi luând ca intermediar al a- 
cestei împăcări atitudinea estetică, face un raport mai strâns 
şi mai armonic între cele trei forme ale raţiunii — teoretică, 
estetică! şi practică, — decât o făcuse Kant. Rolul fundamental 
al factorului estetic în viață apare vădit: numai prin el devenim 
apți pentru realizarea supremului act moral. 

Şi totuşi Schiller nu se opreşte aici. Deşi atât în Ueber 
Anmut und Würde, cât şi în primele scrisori asupra educației 
estetice, el subliniază că factorul estetic este mijlocul de a 
pătrunde în lumea morală, în cele din urmă îşi atenuiază a- 
ceastă părere. Într'adevăr privind problema mai de aproape, 
a clar că în modul acesta arta a primit un rol subordonat mo- 
ralei, fapt care pe Schiller îl contraria dela începuturile preo- 
cupărilor sale filosofice. De aceea, pe măsură ce înaintează 
în redactarea scrisorilor asupra educaţiei estetice, opinia expri- 
mată la început trece printr'o treptată metamorfoză. La sfâr- 
şitul scrisorilor, după ce a făcut o analiză minuțioasă a stării 
estetice, constată că de fapt atitudinea estetică nu se reduce 
la o treaptă spre moralitate; că nu e nevoe de un efort 

special pentru a trece din estetic în etic, ci că omul aflându-se 
odată în starea estetică, are prezente toate dispoziţiile nece- 
sare pentru săvârşirea actului moral. Omul complect pătruns 
de sentimentul frumosului nu poate acţiona altfel decât în di- 
recţia legii morale. În felul acesta reuşeşte Schiller, păstrând 
toată importanţa cuvenită moralei, să salveze totuşi autonomia 
esteticului. Fiindcă în lumina argumentelor sale starea estetică 
no mai dorim de dragul moralității, ci de dragul ei însăşi. 
Atitudinea estetică se caracterizează în mod esenţial prin jocul 
desinteresat al facultăţilor sufleteşti, or, dacă esteticul îl dorim 
numai ca un intermediar spre moral, atunci tocmai acest caracter 
dispare şi cu el dispare şi înălţarea sufletească prin care ni se 
descătuşează aspiraţiile morale. Frumosul trebue să-l dorim de 
dragul lui, iar odată ajunşi în posesiunea lui, înseamnă că toata 
forțele vrăjmaşe din sufletul nostru s'au unit într'o armonie su- 
premă, în urma căreia actul moral nu mai are nevoe de o sforțare 
specială, cu se iveşte dela sine. Fiindcă omul în perfectă armonie 
nu poate să reacționeze decât pe plan superior. 

În modul acesta arta cu tendință, după Schiller, n'are 
ce căuta în preocupările noastre. Arta cu tendinţă moralizatoare 
este interesată şi deci omoară acea armonie desăvârşită din 
sufletul nostru, fără de care este imposibil să ne ridicăm la 
înălțimea unui act moral. 

Din aceste concluzii reiese o deosebire esenţială dintre 
Schiller şi Kant. De unde Kant sacrificase pulsaţia vieţii de 
dragul rigoarei legii morale, Schiller, fără să piardă din ve- 
dere aspiraţia morală, pune pe primul plan omul întreg. Prin 
armonizarea aspirațiilor fizice şi spirituale, săvârşită în sta- 
diul estetic, reuşim, spune Schiller, să scoatem în evidenţă şi 
să ducem la supremă perfecțiune tocmai ceeace este mai spe- 
cific omenesc. Trecând prin filtrul estetic, omul s'a lepădat 
de animalitatea sensorială, dar s'a desolidarizat şi de ascetul 
care nesocotește căldura vieţii, şi a reuşit să armonizeze cele 
două aspecte ale fiinţei lui în aşa fel, încât animalul şi sfântul 
se contopesc exprimând în felul acesta în cea mai înaltă splen- 
doare specificul omenesc. 

Acesta este drumul filosofic străbătut de Schiller: el 
duce dela Kant spre Goethe. Prin Schiller rigorismul singu- 
ratecului dela Königsberg este inoculat cu flacăra vieții prea- 
mărită de olimpianul din Weimar. Stadiul estetic preconizat 
de Schiller este, de fapt, o formă de viață superioară, în care 
imperativul moral este susținut şi de tendințele elementare 

ale vieţii. In felul acesta Schiller, cu mult înaintea lui Nietz- 
sche, a dat drept de cetăţenie instinctelor în imperiul spiri- 
tualităţii și prin rigurozitatea metodei sale a devenit, din punct 
de vedere sistematic, cel mai de seamă precursor al filosofiei 
vieţii, astăzi în plină înflorire. Intradevăr, din acest punct de 
vedere, Schiller abia astăzi începe să fie apreciat la justa lui 
valoare. 

O altă însemnătate a filosofiei lui Schiller este că pro- 
blema omului total n'o consideră numai din punct de vedere 
individual, ci din punct de vedere al întregei comunităţi ome- 
neşti. Omul estetic, preconizat de el, se poate realiza şi men- 
ține numai printr'un efort cultural susţinut din generaţie în ge- 
neraţie. E vorba de un proces de devenire culturală, al cărui 
rezultat trebue să fie personalitatea umană pe deplin armoni- 
zată, ideal atins numai de vechea Eladă. Omul total al lui 
Schiller e departe de a fi o apariţie sporadică, el este adânc 
angrenat în efortul cultural al popoarelor. De aceea arta şi 
frumosul la Schiller nu sunt privite prin prisma unei disci- 
pline restrânse, ci sunt integrate în întregul sistem al culturii. 
În felul acesta el este unul din cei mai de seamă precursori ai 
filosofiei culturii. In special în a doua sa operă filosofică 
fundamentală, în Ueber naive und sentimentalische Dichtung, 
reuşeşte să precpnizeze, prin prisma analizei poetice, o foarte 
temeinică tipologie culturală, pe care tipologia noastră con- 
timporană n'o poate nesocoti. 

Dar Schiller mai are importanță din punct de vedere 
filosofic şi prin aceea, că propriu zis el formează Puntea de 
trecere dela filosofia criticistă la filosofia romantică. Roman- 
ticii îi datorează mult. Schelling de ex., în preconizarea filo- 
sofiei naturii — punct cardinal în evoluţia lui filosofică — este 
subt influenţa hotărită a lui Schiller, Fiindcă ceeace îl inte- 
resează pe Schelling în natură, nu este întratât aspectul ei 
concret, ci în primul rând aspectul ei estetic. lar Hegel îi 
datorează mult din punct de vedere al metodei. Căci gândirea 
lui Schiller este în esenţă dialectică. Prin instinctul lui dramatic 
noţiunile rigide ale lui Kant devin entități dinamice, sensibilul 
şi inteligibilul devin teză şi antiteză vie, sintetizate apo* .prin 
stadiul estetic. Numai cât dialectica lui Schiller, spre deosebire 
de schematismul abstract al lui Hegel, se mişcă pe un plan 
viu, frumosul care formează sinteza, este „o formă via” (le- 
bendige Gestalt), în care instinctele şi aspiraţiile spirituale 
sunt în deplină armonie. 

E clar deci că Schiller este departe de a fi un simplu 
kantian. Filosofia criticistă capătă prin el o desvoltare ori- 
ginală, cu repercursiuni însemnate asupra mişcării filosofice 
de mai târziu. Herbert Cysarz are tot dreptul să remarce că 
Schiller propriu zis nu țese mai departe în mod stereotip filo- 
sofia lui Kant, ci îşi exprimă propria filosofie în termeni 
kantieni. 


Hegel 


I. Consideraţii preliminare. 


Epoca de uimitoare fecunditate filosofică deschisă în Ger- 
mania de critica lui Kant o închee comprehensivul sistem ab 
lui Hegel. Sinteza pe care acesta a încercat s'o înfăptuiască 
poate fi considerată ca o supremă încoronare a străduinţelor 
ce le face, dela apariţia Criticii judecății încoace, gândirea ger- 
mană pentru a ajunge să elaboreze din nou o concepție unitară 
şi atotcuprinzătoare despre lume. 

La lumina învăţăturii ce-o scoatem din istoria filosofiei, 
un mare sistem ne apare cele mai de multe ori ca o încercare 
de împăcare a unor tendinţe spirituale divergente, sau chiar 
potrivnice. Un conflict ideologic ce frământă până în adâncuri 
conştiinţa unei epoci de intensă viaţă sufletească, e deobicei 
trăit, în toate fibrele ființei lor, de spiritele sintetice ale, 
vremii. Şi-atunci, conflictul îşi găseşte deslegarea, mai mult 
sau mai puţin mulțumitoare, în sistemul de gândire pe care 
unul din aceste spirite sintetice va căuta să-l construiască. 
Diversitatea şi caracterul antagonist al elementelor pe cari 
noul sistem va încerca să le coordoneze subt un unic punct de 
vedere, va fi, la început cel puţin, una din cauzele principale 
de raliare a inteligenţelor la noul punct de perspectivă. Bo- 
găția acestor elemente antagoniste face ca fiecare inteligenţă 
cercetătoare să-şi găsească în noua idee filosofică juștificate, 
de pe-un plan de gândire mai înalt şi unic, aspiraţiile propriei 
sale cugetări. Prin unitatea de perspectivă ce-o aduce, noul 
sistem crează o atmosferă spirituală aparte. Aceasta va co- 
lora apoi în tonurile-i proprii toate preocupările ideologice 
ale timpului. 

Astfel, şi opera hegeliană tinde să împace, încorporân- 

du-le într'o largă sinteză, principalele rezultate obținute de 
cercetările iluminismului (Aufklărung), de critica lu Kant, 
de ştiinţele naturale (de biologie în special) şi de intuiţiile ro- 
manticilor. Întreaga operă a lui Hegel, dar mai ales cea de 
dinainte de Logică, este mărturie vie că, dela început, gân- 
direa extrem de muncită a dialecticianului german ţâşneşte din 
trăirea îndelungată şi adâncă a opoziţiei ireductibile instituită 
de sec. al XVIII-lea şi de Kant!) între funcțiunile cognitive 
şi cele afective ale spiritului. Această gândire se hrăneşte ŞI 
creşte din lupta dârză dusă de Hegel pentru a descoperi o 
zare spirituală care să-i facă posibil să înlăture, ca iluzorie, 
amintita opoziţie. Căci iluminismul şi Kant au sacrificat, 
crede Hegel, darurile afective ale sufletului; iar Schelling 
şi romanticii au sacrificat inteligenţa. Din chiar momentul în 
care Hegel se va găsi pe sine, va căuta să combată, cu perse- 
verență mare, şi kantismul și romantismul (acesta reprezentat 
în ochii lui mai ales de Schelling), ca pe nişte puncte de 
vedere unilaterale şi deci nemulţumitoare; dar le va şi absorbi 
în comprehensiva-i sinteză, depăşindu-le. 

În voinţa de a produce ştiință?), depăşind nu sacrificând 
elementul afectiv al conştiinţei, trebue căutat isvorul adânc 
al sistemului hegelian. 

Problema filosofică esențială pusă de momentul istoric 
e deci, crede Hegel, găsirea unui punct de vedere superior 
care să facă posibilă sinteza celor două funcțiuni sufleteşti 
antagoniste amintite mai sus, şin dreaptă consecinţă, să asi- 
gure restaurarea unităţii vieţii spirituale, fărămițată de re- 
flexia critică a lui Kant în compartimente fără coridoare de 
comunicare între ele. 

Vom vedea, în cele ce urmează, pe ce cale sa angajat 
autorul Fenomenologiei Spiritului pentru a atinge ţinta reflexiei 
filosofice astfel fixată. Dar mai întâi să reținem câteva date 
biografice. 


I. Viaţa şi scrierile lui Hegel. 


Georg Wilhelm Friedrich Hegel s'a născut în Stuttgart, 
în 1770. A studiat teologia la Tübingen în acelaş timp cu 
Schelling şi cu poetul Hölderlin. Aceştia vor läsa amândoi 


1) Cel puţin de Kant cel de dinainte de Critica judecății, crede Hegel, 
2) Până şi Logica speculativă e intitulată de Hegel: „Wissenschaft" 

der Logik.. 

urme sensibile în viaţa şi gândirea camaradului lor de discuții, de 
însuflețire pentru Revoluţia Franceză şi de entuziasm pentru 
opera lui Rousseau şi Kant. Spirit robust, trăind o viaţă de 
întinse cercetări şi de concentrată meditaţie, „,moșul”, cum 
îl botezaseră colegii pe Hegel, arată, deja la Tubingen, mai 
mare interes pentru filosofie şi istorie decât pentru teologia 
propriu zisă. E încă nedespărțit camarad de cameră al lui 
Hölderlin, când îşi face supremă normă 'de viață din sfatul 
ce i-l dă Spinoza când scrie: Viaţa înţeleptului e meditare 
asupra vieții, nu asupra morţii. 

Terminându-şi studiile universitare în 1793, Hegel trece 
la Berna şin urmă la Frankfurt, ca preceptor în niște fa- 
milii de burghezi bogaţi. În cursul acestor ani (7 ani), tânărul 
teolog-filosot va aşterne pe hârtie gânduri multe, unele mari, 
rezultat al unei vieţi interioare nu se poate mai bogate şi-al 
unei arzătoare dorinţi de a vedea clar în frământările ideologice 
și istorice ale epocei vijelioase în care trăeşte. Aproape toate 
aceste note şi caete au fost publicate în 1906-7 de P. Roques 
sub titlul Das Leben Jesu, şi de H. Nobl, sub titlul Hegels 
theologische Jugendschriften. 

Scrieri din tinereţe extrem de importante aceste caete, 
căci în textele lor putem urmări întrucâtva formaţia intelectuală 
a viitorului autor al Logicei speculative. Ca atare, ele sunt 
indispensabile pentru înţelegerea dreaptă a gândirii filosofului 
de mai târziu. Răsfoindu-le cu atenţie, putem constata cum 
gândirea tânărului şi tardivului Hegel înaintează, un timp oa- 
recare, pe urmele lui Lessing şi Kant pe de o parte, pe ur- 
mele lui Schelling pe de altă parte. Înaintarea se face însă 
prin reacțiune contra acestora; reacțiune sprijinită în parte şi 
pe Fichte. La început abia perceptibilă, reacţiunea aceasta 
devine mai hotărîtă pe măsură ce Hegel îşi întrezăreşte tot 
mai lămurit originalitatea proprie. Corespondenţa lui cu Schel- 
ling ne lasă şi ea să bănuim linia generală şi direcţia evoluţiei 
spiritului hegelian în această epocă. „În cursul formării mele 
ştiinţifice, scrie Hegel lui Schelling, în 2 Noemvre 1800, ple- 
când dela nevoile subalterne ale spiritului omenesc, am fost 
atras cu forţa către ştiinţă. Idealul tinereţii mele fu silit 
să ia formă raţională, fu silit să se transforme chiar în sistem”. 
În aceeaș scrisoare, cel ce, şapte ani mai târziu, va scrie în 
prefața Fenomenologiei că „adevărul nu e real decât ca sistem”, 
anunţă lui Schelling că a hotărît să se dedice cu totul stu- 
diului. 

Şi, Hegel se şi ţine de cuvânt. Căci, în acelaş an, îl 
vedem stabilindu-se, ca docent, la lena, centrul mișcării filo- 
sofice germane din acea vreme. Aici, în lena lui Fichte şi 
a lui Schelling, fixează pe hârtie Hegel cea dintâi schiţă a 
sistemului idealismului absolut. Sistemul astfel redactat a fost 
publicat abia în 1915, la Heidelberg, de H. Ehrenberg şi H. 
Link, sub titlul Hegels erstes System. 

Tot timpul acesta, preocupările filosofice ale lui Hegel 
merg paralel cu cele istorice; meditaţia sa filosofică se adân- 
ceşte mereu altoindu-se pe trăirea atentă a vremii sale crea- 
toare de istorie. Facem această observaţie pentrucă, cum vom 
vedea, faptul că reflexia filosofică a lui Hegel sa hrănit 
şi-a crescut în funcțiune de cercetările şi judecăţile lui istorice 
va fi determinant pentru spiritul general şi pentru articulațiile 
principale ale gândirii sale de mai târziu. 

Aici la lena, în sfârşit, după atâta muncă de furmcă 
neobosită și după atâta efort da transformatoare asimilare, 
Hegel, spirit cumpănit şi neafişind pretenţii de „genialitate”, 
obicei atât de răspândit în Germania romantică a vremii sale 
— şin Germania de totdeauna —, publică întâiele sale rân- 
-duri, în Kritisches Journal der Philosophie, pe care-l scoate 
împreună cu Schelling. 

Dar această colaborare şi bunăînţelegere cu fostul său ca- 
marad de Universitate nu durează decât până în momentul în 
care Schelling se mută la Würzburg (1803). "Temperamente 
prea deosebite, evoluţia spirituală a celor doi prieteni descrie 
linii de direcţie tot mai divergente. Nu e deci mirare că desa- 
cordul latent ce exista între aspiraţiile ideologice ale lor nu 
putea fi înăbuşit la nesfârșit. Ruptura devine publică în 1807, 
«când apare Fenomenologia Spiritului. In prefața acestei mari 
opere, Hegel se răfueşte şi rupe definitiv cu Schelling. 

Răsboaiele napoleoniene îl silesc pe Hegel să părăsească 
lena, unde era, din 1805, profesor extraordinar. Se stabilește 
pentru scurt timp ca ziarist la Bamberg (1807), ca să treacăi 
apoi la Nirenberg ca director al liceului din acest oraș. Aici 
îşi scrie şi-şi publică Wissenschaft der Logik (3 vol.) 1812 — 
1816. 

În acest din urmă an, Hegel are marea mulţumire de a se 
vedea chemat deodată la trei universităţi ca profesor: la Ber- 
Tin, la Erlangen şi la Heidelberg. După doi ani petrecuţi la 
Heidelberg, unde publică Encyklopădie der philosophischen Wis- 
':senschaften im Grundrisse (1817), trece la Berlin (1818). 

Aici profesează, cu autoritate și popularitate mare, ca un a- 
devărat pontif al filosofiei oficiale germane, până în Noembre 
1831, când moare de holerä. +). 


III. Obscuritatea textelor hegeliene. 


Imtuiţia primordială a dialecticianului 


Trecând acum la analiza sistemului hegelian, ne vedem 
siliți să spunem dela început că o expunere riguros „,obiec- 
tivă” a gândirii autorului Logicei speculative este lucru aproape 
(dacă nu chiar) imposibil de realizat: Se ştie că poate nici 
un sistem filosofic n'a fost interpretat în atâtea feluri, adesea 
opuse, cum a fost cel hegelian. Nu mult după moartea ma- 
estrului, şcoala acestuia s'a rupt în „stângă” şin „dreaptă 
hegeliană, aderenţii acestora scoțând, direct din texte, argu- 
mente și pentru revoluţie și pentru reacțiune... Unitate de ve- 
deri nu există mci azi între interpreţii lui Hegel, nici chiar 
în ce priveşte sensul general ce trebue să fie atribuit gândirii 


1) Operile lui Hegel au fost publicate, de câţiva elevi şi prieteni ai 
filosofului, între anii 1832 şi 1887, în 19 volume. Din aceste volume numai 
8 sunt reeditări ale unor opere publicate de Hegel însuş. Celelalte au fost 
redactate de editori după notele de cursuri ale lui Hegel, ele n'au fost dect 
publicate mai întâi de însuş filosoful. 

' Dăm aici lista şi numărul de ordine al volumelor ce le cuprinde 
această ediţie, pentrucă trimiterile la texte le vom face după această ediție. 

I. Philosophische Abhandlungen (1832). 

II. Die Phanomenologie des Gestes (1832). 

III-V. Wissenschaft der Logik (1839). 

( a~ Encyklopădie der philosophischen Wissenschaften im Grundrisse 
1840—45). 

(Volumul VII e împărțit în două tomuri, însemnate cu VII, şi VIlz). 

VIII. Grundhnien der Philosophie des Rechts (1833). 

Acestea sunt operele publicate întâi de Hegel însuş. Cele ce urmează 
sunt după note de cursuri. 

IX. Vorlesungen über die Philosophie der Geschichte (1837). 

X. Vorlesungen ùber die Asthetik (1835—38). 

(Volumul X e împărţit în trei tomuri, însemnate cu X4, Xọ şi Xa). 

XI-XII. Vorlesungen uber die Geschichie der Philosophie (1833—36). 

XVI-XVII. Vermischte Schriften (1834-35). 

XVUI, Philosophische Propădeutk (1840). 

XIX. Briefe von und an Hegel (1887), 

Alte scrieri editate mai târziu: 

Kritik der Verfassung Deutschlands (1893). 

System der Sıttlichkeit (1893). 

Theologische Jugendschriften (1907). 

Hegels erstes System (1915), 

Notăm că G. Lasson a întreprins o ediţie critică a operilor lui Hegel, 
Au apărut până acum în ediţia îngrijită de Lasson 16 volume. Bibliografia 
hegeliană cea mai completă se găseşte în Literarische Berichte aus dem Ge- 
biete der Philosophie, caietul 23—24, Bibliografia aceasta merge până la 1928, 

puternicului dialectician. Numai asupra unui singur lucru sunt 
de acord cei ce-au încercat să pătrundă ceva mai adânc în 
edificiul ideologic ridicat de Hegel, anume că coborirea în 
adâncuri este extrem de grea, pe alocurea, în Logică mai ales, 
aproape de neînvins. 

De unde vine această dificultate? Judecând după întâia 
impresie, Hegel pare greu accesibil numai din cauza limbii 
foarte speciale pe care o foloseşte. Limba scrierilor lui Hegel 
e încărcată cu termeni fabricaţi de el, termeni stranii şi pen- 
tru ureche şi pentru ochiu. Apoi, prietenul şi rivalul lui Schel- 
ling a avut mania etimologiilor populare. Făcând adesea eti- 
mologia anumitor cuvinte, le atribuia sensuri forţate şi nejus- 
tificate, fără însă să-şi prevină cititorii. Mai mult, Hegel 
atribuie, după nevoia momentului, şi iarăş fără să prevină, 
sensuri diferite aceluiaş cuvânt. Cu toate acestea, privind lu- 
crurile mai de aproape, nu se poate spune că principala cauză 
a dificultății de care e vorba ar fi limba, textelor hegeliene. 
Cauza adevărată şi principală trebue căutată în însuş stilul 
de gândire al dialecticianului german, stilul însuş provenind; 
din intenţiile ultime ale acesteia. Întenţii dictate permanent de 
© anumită viziune iniţială a lumii şi cu totul personală lui 
Hegel. Se mai adaogă la acest mare motiv şi voinţa filoso- 
fului de a concentra cât mai multe idei şi fapte în abstracţiile 
sale. Această dorinţă a autorului Logicei speculative îl face 
să împingă abstracţia până la marginile ei extreme și să o 
țină la distanţe uriaşe de orice intuiție sensibilă. Cu alte cu- 
vinte, opacitatea frecventă a textelor hegeliene nu vine din in- 
coherenţă logică, ci cele mai adesea ori din înălțimea gradului 
la care e împinsă abstracţia.. 

Acestea ni se par a fi cauzele explicative ale obscurităţii 
frecvente ce-o întâlnește oricare cititor al scrierilor lui Hegel. 
Poate că mai există şi alte cauze, se poate chiar întâmpla ca 
explicaţia noastră să fie eronată, obscuritatea frecventă de care 
vorbim rămâne însă fapt recunoscut de toți cititorii lui Hegel. 
lată de ce, cine vrea să explice filosofia hegeliană cu dorinţa 
de a strânge de aproape textele, se angajază personal în mă- 
sură neasemănat mai mare decât cel ce expune pe Descartes 
sau pe Leibniz. Am crezut că e intelectualiceşte cinstit să ne 
prevenim cititorii că "n cazul de faţă „obiectivitatea de care 
trebue să dea dovadă istoricul rămâne ideal mai greu de atins 
decât în oricare alt caz. 

Considerațiile critice cari preced explică de ce, în cele 
ce urmează, nu vom căuta să facem o expunere schematică a 
sistemului hegelian. Ne abatem dela acest procedeu adoptat, 
după cât ştim, de toate tratatele de istoria filosofiei, mânaţi 
de convingerea că o astfel de expunere schematică — oricât ar fi 
de amănunţită, ea nu poate fi, în cadrul unui tratat general decât 
schematică —  întunică și mai mult gândirea autorului Feno- 
menologiei spiritului. !). Drept urmare, cititorul care se mul- 
țumeşte numai cu o atare expunere, nu se alege cu nimic. Sau, 
ceea ce e mai rău, se alege cu lucruri înţelese pe dos. Rostul 
unui tratat de [Istoria Filosofiei nu poate fi, după părerea, 
noastră, decât acela de a indica cititorului, uşi ce duc sub bol- 
tele construcției ideologice numită sistem filosofic; şi acela de 
a-l face pe cititor să simtă că, chiar dupăce va fi deschis amin- 
titele uşi, nu va putea pătrunde până sub bolta principală a 
edificiului decât recurgând el însuş direct la texte. 

Vom căuta, prin urmare, să ne apropiem pe alt drum 
decât sel obişnuit de ceea ce credem noi că constitue miezul 
gândirii hegeliene. Anume, convinşi că la fundamentul ei. 
ca "n străfundurile oricărei concepţii de ansamblu despre lume, 
se găseşte o intuiţie primordială caracteristică pentru gândi- 
torul nostru căci, desprinzându-se din centrul personalității lui, 
vom încerca să determinăm mai întâi această idee iniţială. Căci 
ea este aceea care, transpusă pe planul luminat şi controlabil 
al gândirii logice, se cristalizează în sistem. Modelând princi- 
palele articulaţii ale acestuia, această intuiţie primordială fixează 
ținta ultimă a fiecărei scrieri hegeliene în parte, şi creiază, spi- 
ritul general al sistemului considerat ca întreg. Privite la lu- 
mina ei, unele din ideile esenţiale, asupra cărora Hegel revine 
neobosit în scrierile sale, şi, cu toate acestea, idei greu acce- 
sibile, devin străvezii şi inteligibile. 

Care e această intuiție hegeliană iniţială? O întâlnim 
mereu filtrată în vasele cu pereţi de metal opac ale abstrac- 
țiunilor atât de greu de pătruns ale Logicei. Dar mai sigur 
dăm de urmele ei încă proaspete, şi deci mai uşor vizibile, aple- 
cându-ne cu răbdare asupra textelor stufoase ale scrierilor din 
tinereţe (Theologische Jugendschriften) ale filosofului. Ea poate 
fi enunțată astfel: Principalele forme ale existenţei sunt în 
raport de corelaţie organică una cu, alta şi cu întregul pe care 
ele îl compun. Aceasta, pentrucă, în substanţa ei ultimă, rea- 


1) A se vedea şi consideraţiile pe cari autorul acestor rânduri le face 
în revista Minerva, laşi, 1927, No. 2, pp. 52—59, 

litatea trebue considerată ca un mare organism viu. Mai scurt 
spus: existența, în totalitatea ei, este vieață. 

Acest gând hegelian, înmuiat, cum vedem, întrun tare 
partum mistic, a prins rădăcini în conştiinţa filosofului între 
anii 1794-99, epocă în care fostul student în teologie trăieşte 
cu accent nu se poate mai personal marile întrebări ce le pune 
creştinismul inteligenți oricărui spirit adânc şi cu adevărat 
religios. În cursul acestor ani de uimitor de întinse cercetări, 
istorice şi de puternic concentrată meditaţie filosofică, Hegel 
retrăieşte pentru sine toate tulburătoarele conflicte de conştiinţă 
pe cari vieața religioasă le ridică în calea inteligenți dornice 
de a înţelege totul. O arzătoare dorință de a împăca toate opo- 
ziţiile şi contradicţiile pe cari le-au creat vieaţa şi inteligenţa 
în curentul unul şi viu al existenței pune stăpânire pe sufletul, 
tânărului gânditor. Dar în acelaş timp devine tot mai domi- 
nant şi limiştitorul sentiment al identităţii profunde a tuturor 
formelor de existenţă. 

După an: de frământare lăuntrică, ceea ce la început fu 
numai sentiment, se schimbă treptat în convingere, pentruca, 
la sfârșitul perioadei de care e vorbă, convingerea să devie 
imperioasă nevoie de demonstraţie. Acesteia caută să-i dea 
satisfacție mai întâi schiţa de sistem din 18001) şi, începând cu 
Fenomenologia, sistemul definitiv constituit. Acesta, pentru a-i 
fi înţelese piesele fundamentale, trebuie deci considerat ca ex- 
teriorizarea impunătoare 2 unui uriaş efort de demonstraţie 
rațională şi abstractă a viziunii mistice-religioase care afirmă 
că existenţa în totalitatea ei, şi'n esenţa ei ultimă, este vieaţă. 

Notăm că această afirmaţie venită din adâncurile vieţii 
interioare ale personalității şi nu împrumutată de aiurea, nu 
conţine totuşi o noutate nemaiauzită. Neamul omenesc a mail 
pronunțat adesea, prin geniile sale religioase şi prin misticii 
săi, o astfel de judecată. Ceea ce e însă nou şi constitue 
viguroasa originalitate a lui Hegel, este tocmai efortul sus- 
ținut al lui de a demonstra rațional, întrun sistem, şi co 
enormă îngrămădire de fapte concrete, această judecată. Şi, 
cu toată prudenţa de care am vrea să ne lăsăm călăuziţi, 
afirmăm totuşi cu'n puternic sentiment de certitudine că, dacă! 
Hegel n'ar fi încercat demonstraţia de care e vorba, n'ar fi 
intrat în Istoria Filosofiei decât ca cel dintâi între schellingieni. 
Ar fi rămas, altfel spus, al doilea printre marii romantici. Orf 


1) Publicată, abia în 1915, de Ehrenberg şi Link, la Heidelberg, 

poate ar fi continuat firul marilor mistici germani întrerupt 


la Jacob Böhme... 
IV. Sistemul. 


Să încercăm acum sä reconstituim, cu gradul de vero- 
similitate pe care suntem capabili să-l atingem, momentele esen- 
țiale ale demonstraţiei hegeliene. O astfel de încercare ne va 
permite nu numai să trecem în revistă principalele idei ale lui 
Hegel, ci să arătăm, credem, cum se leagă între ele aceste 
idei pentru a forma un întreg bine închegat. Sperăm să ajun- 
gem astfel nu numai să cunoaștem într'o măsură oarecare fun- 
'damentale concepte hegeliene. ci să le şi înţelegem. ŞI să 
pricepem, poate, atitudinile pe cari autorul Logicei speculative 
le ia faţă de predecesorii şi contimporanii ce i-au fost animatori. 


$. 1. Ideea de viaţă. 


Cum poate fi transpusă în termeni logici afirmaţia glo- 
bală că existenţa e, în esența sa ultimă, vieaţă? 

Întrucât poate fi cuprinsă cu inteligenţa, vieaţa ne apare 
ca expresia unei legături specifice între un tot şi părţile ce-l 
compun. Legătura aceasta poate fi descrisă astfel: Într'un 
organsim viu membrele nu există ca atare decât în măsura în 
care, prin funcțiunea ce-o îndeplinesc, dau concurs la susţi- 
nerea întregului şi se susțin reciproc şi unul pe altul. Şi vice- 
versa, organismul nu există ca întreg decât în măsura în care 
el determină funcțiunea şi existența fiecărui membru al său. 
Altfel spus, într'un organism viu partea nu există decât ca 
parte a totului, şi vice-versa. Într'un organism viu părţile im- 
plică deci existenţa întregului, iar acesta pe aceea a părților. 
Partea nu poate fi concepută şi înţeleasă decât raportată la 
întreg, iar acesta nu poate fi conceput și înţeles decât raportat 
la părţi. 

Privit de aproape acest gen de raport, numit de noi 
mai sus „corelaţie organică”, ne desvelește şi următoarele feţe: 
întregul nu e suma părților cari îl compun, el e ceva mai 
mult, mai exact: e altceva decât suma părţilor, deşi le conţine 
în sine. Le conţine însă ca absolut distincte, legate întrun 
întreg mai mult sau mai puţin armonic. Vieajţa ne apare deci 
ca unitate în multiplicitate, unitate în care elementele multiple 
sunt de natură diversă sau chiar antagonistă, şi sunt afirmate 

ca atare. Mai mult: cu cât un organism viu (adecă o formă 
-de vieaţă, adecă o formă de existenţă în general) se va do- 
vedi a fi unitatea armonică a unui număr mai mare de elemente 
.opuse, cu atât mai credincios va defini el vieaţa ca atare, va 
reprezenta deci o mai perfectă formă de existență şi va po- 
seda un mai mare grad de „realitate”; va fi, spus în termeni 
autentici hegelieni, mai concret. După toate cele desvoltate! 
mai sus, ghicim de pe acum că forma cea mai înaltă de 
existență, personalitatea spirituală, va fi, în ochii lui Hegel, 
şi cea mai încărcată de realitate, cea care defineşte însăş 
esența ultimă a existenței. Cele mai de multe ori, autorul 
Fenomenologiei numeşte această cea mai teală dintre toate, 
formele de realitate „spirit? şi „subiect”. 

În consecinţă, conceptele cari definesc întregul pe de p 
«parte şi părțile pe de altă parte ne apar ca termeni implicaţi 
mutual unul în altul, dar nu analitic implicați. Adică ei nu 
sunt conţinuţi unul în celălalt, şi deci nu pot fi scoși (deduşi) 
unul din altul, în felul cum am deduce o consecință ce de- 
„curge analitic din propoziţia în care era implicit conținută. 
Sunt, prin urmare, termeni ireductibili unul la altul, dar în 
corelaţie de necesitate unul cu altul. In limbagiu hegelian: sunt 
“termeni ce se găsesc în raport dialectic. Sunt legaţi întrun 
tot armonic, fără ca acesta să-i absoarbă, cum ar absoarbe 
-o sumă valorile aritmetice a căror sumă este. 

Aceasta fiind natura raportului care defineşte pentru inte- 
ligenţă esenţa vieţii, sub orice formă ne-ar fi ea dată, şi care 
guvernează existența în general (aceasta fiind vieaţă în sub- 
stanța ei ultimă), rezultă că cine vrea să înţeleagă lumea; 
în adevărata ei ființă, trebue să aplice relația studiată mai 
sus la realitate în totalitatea ei. E ceea ce a făcut Hegel, 
fără să ne spună explicit nicăiri, e adevărat, că astfel procedează. 
Dar, dacă privim „înfricoşetoarele” abstracții ale Logicei — 
aşa le numia Taine — la lumina consideraţiilor ce preced, 
-constatăm că idei hegeliene fundamentale se umplu de înţeles. 


$. 2. Conceptul sintetic. 


Întâi de toate, înţelegem, cred, mai bine sensul cu totul 
-specific al termenilor de bază ai sistemului, cari sunt conceptul 
(Begriff) şi Ideea, sens ce nu poate fi identificat, fără pä- 
gubitoare confuzii, cu cel pe care aceşti termeni îl au în 

general în terminologia filosofică sau ştiinţifică, şi'n limbagiul 
vieţii de toate zilele. 

Analiza ce urmează ne duce mintea în miezul metafi- 
zicii şi logicei hegeliene. Ea va fi deci cam aridă şi ne va 
cere un remarcabil efort de concentrare. Osteneala însă nu 
ne va fi deşartă, căci e vorba să izolăm şi să privim la lu- 
mina intensă piesa principală a sistemului. 

La începutul părţii a doua a Logicei salet), adecă la 
începutul părţii care poartă titlul general de „Doctrina con- 
ceptului””, Hegel ne spune că nu se poate da o definiție di- 
rectă şi-o idee imediată despre concept. Dar, ceva mai încolo, 
declară că obiectul Logicei obiective, adică scopul celor două 
dintâi volume ale Logicei celei mari, e tocmai să expună ge- 
neza conceptului şi să-i dea, prin urmare, o definiţe genetică. 
Hegel numeşte exposeul acestei geneze deducție imanentă a 
conceptului. 

Să amintim acum că partea întâia a Logicei obiective 
tratează despre „existență (Sein), partea a doua despre „e- 
sență”” (Wesen). Obiectul propriu al Logicei obiective e să 
arate că adevărul nu se găsește nici în „existență” (Sein) ca 
atare, nici în „esență (Wesen), ci în uniunea lor, adecă în 
concept, care e identitatea în care „existența? şi „esența” 
sunt suprimate şi conservate în acelaş timp, sunt depășite (auf- 
gehoben). În termeni şi mai autentic hegelieni, conceptul este, 
prin urmare, adevărul „existenţei” şi al „esenței, cari trebuie 
considerate ca momente în procesul de creiare a adevărului. 
Prin urmare, privită în întregul ei, partea a treia a Logice: 
este sinteza celor dintâi două părţi. 

Pentru a înţelege natura specifică a acestei sinteze, tre- 
buie să spunem că „existenţa”, considerată în raport cu „e- 
senţa””, e ceea ce este dat în mod imediat, adecă! în chip sen- 
sibil; ceea ce, în raport cu „esenţa”, e privit ca simplă apa- 
renţă. lar „esența considerată în raport cu „existența”” ime- 
diată, e ceea ce este permanent, identic cu sine însuşi. Deci 
„existența” şi esenţa”, considerate în raport una cu alta, 
sunt termeni ireductibili. 

Conceptul hegelian „uneşte, prin urmare, determinaţii di- 


1) E vorba de ceea ce se chiamă Logica cea mare (în 3 volume)a lui 
Hegel; cealaltă, cuprinsă ca vol. I., tn Enciclopedie, se chiamă Logica cea mică. 

Analiza ce urmează va avea poate şi meritul de a familiariza întrucâtva. 
cititorii acestor pagini cu cadrul exterior în care e turnată niateria tratată de 
Logica speculativă. 

ferite, opuse, sau chiar contradictorii. Termenii aceştia nu 
sunt inteligibili decât gândiţi unul în raport cu celalalt şi'n 
raport cu un al treilea, superior, care îi conciliază. , 

Conceptul veritabil, conceptul „concret, acela care exprimă 
esența însăş a lucrurilor, e (deci rezultatul unui act sintetio al ra- 
țiunii, act ce uneşte doi termeni diferiţi, ireductibili unul la ce- 
lalalt, chiar contradictorii, şi cu toate acestea termeni corelativi,. 
adecă termeni ce nu pot fi gândiţi ca existenţi unul fără celalalt. 
Mai mult, pentru a putea fi înţeleşi, ei trebuie raportați la 
un al treilea, ai cărui „,momente” necesare sunt. Conceptul 
concret e, prin urmare, acela care conciliază cei doi termeni, 
dar nu eliminând pe unul din ei, ci conservându-i distincții 
pe amândoi în uniunea armonică pe care el o creiază. lată de 
ce cel dintâi concept veritabil al Logicei speculative, veritabil. 
pentrucă cel dintâi concept concret, nu e existența” (Sein), 
mai puţin încă „neexistenţa” (Nichisein), ci „devenirea” „„...De- 
venirea e cel dintâi gând concret, scrie Hegel, şi prin aceasta 
cel dintâi concept. În timp ce existența şi neexistenţa sunt ab- 
stracții goale...”. . 

În consecință, conceptele obținute prin generalizare, prin 
eliminarea a ceea ce e particular şi individual, conceptele cari. 
nu rețin decât ce e identic, cum sunt d. ex. conceptele om, 
casă, animal, etc., nu sunt, în ochii lui Hegel, concepte ve- 
ritabile. Acestea nu sunt decât nişte abstracţiuni cari nu păs- 
trează din conceptul veritabil decât momentul de universa- 
litate, eliminând pe cel de particularitate. Le lipseşte acestor 
concepte tocmai ceea ce constitue fiinţa intimă a conceptului 
hegelian. 


$. 3. [deea concretă. 


Aceleaşi consideraţii se pot face şin ce priveşte Ideea 
hegeliană. Aceasta nu e decât conceptul cel mai bogat în 
determinaţii, în conţinut. E conceptul cei mai concret, cel 
mai sintetic, conceptul care conţine în el toate determinaţiile 
esenţiale ale existenţei; e conceptul suprem care poate fi 
numit „gândirea în totalitatea ei”. Şi Ideea e act sintetic al 
raţiunii, act prin care aceasta afirmă simultan ceea ce e identic 
şi ceea ce e diferit, unindu-le, fără să le confunde, într'o unir 
tate superioară, care nu e, deci. identitate simplă (pură), ci 
identitate ce poartă în ea diversitatea. „„...Astfel Ideea e, în 
ce priveşte conţinutul ei, concretă în sine... Ea e unitate de 
determinaţi diferite... Adevărul, Ideea, nu e generalitate goală, 

ci e universal care e în sine şi particular, care e determinat... . 
Ca şi conceptul, Ideea e prin urmare sinteză a unei di- 
-versități compuse din elemente opuse, sinteză obținută prin- 
trun act original al spiritului. lar „,concret'-ul, termen he- 
gelian important care revine aproape pe fiecare pagină a vastei 
opere, ne apare, după cele ce preced, numai ca un alt nume 
al conceptului şi al Ideei 4). Căci „concretul e ceea ce e sim- 
plu (einfach) şi diferit în acelaş timp” 2). 
i kk 

Pentru a mări sorții de înțelegere a spiritului cu totul 
particular ce animă teoria hegelianä a cunoaşterii ca şi me- 
tafizica lui Hegel, să facem legătura cu cele ce spuneam mai 
sus despre ideea de corelaţie organică. Să ne vorbiască 
însuș Hegel: ,,...In natură vieaţa organică e aceea care cores- 
punde conceptului...” ; ,,... vieaţa organică e conceptul ajuns să 
se manifeste, conceptul devenit evident (deutlich), conceptul 
«despăturat (ausgelegt)...”; „„...vieaţa... ne pune în faţa ocbhilor.., 
conceptul însuşi, mai precis, Ideea imediată care există în 
formă de concept...”; „„...întâia formă a Ideii e vieaţa...” lată 
-de ce e un mare merit al lui Kant, scrie Hegel, de a fi în- 
teles „conceptul de vieaţă”, şi de a fi descoperit prin aceasta 
ce este Ideea.’ 

Sensul ce se degajează din aceste formule nu e oare 
următorul: natura raporturilor pe cari le afirmă conceptul 
între termenii ce el îi leagă trebue să o concepem după tipul re- 
laţiilor cari există între tot şi parte, între întregul şi membrele 
unui organism viu. Şi nu-l vedem oare pe însuşi autorul Logicei 
speculative definind uneori Ideea ca fiind „sistem organic”? 8). 


Ş. 4. Gândirea dialectică. 


Gândirea care operează cu concepte şi Idei astfel de- 
finite se chiamă gândire dialectică, sau sintetică, sau concretă, 
căci ea va tinde constant să uniască universalul cu individualul, 
să realizeze sinteza numită de Hegel universalul concret (das 


1) Die Idee ist, „Verknipfung Verschiedener' — Werke, V, 219. 

2) „Diese Einhert Unterschiedener ist eben das Konkrete...“ — Werke, 
XIII, 36—37. 

3) organisches System, 

Textele la cari ne referim şi cele citate în cap. IV, SS-ii 2 şi 3 se 
Săsesc în: Werke, V, 5—6, 13—15, 279: Werke, VI, 115—6, 216, 223—5, 242. 
311, 315—317, 316—7, 388, 391—2 Werke, VIII, 39, 557—8; Werke XIII, 
32, 36, 31—8, 40, 

konkrete Allgemeine). Numai o astfel de gândire va fi în 
stare să înțeleagă fondul ultim al existenţei, care e structurat 
organic, e „„vieaţă”. În alţi termeni, numai o astfel de cugetare 
va fi capabilă să gândiască „„vieața” şi va avea ca rezultat 
cunoaşterea veritabilă, raţională (vernunftig), absolută, căci. 
conceptul astfel definit este adevărata „definiție a Absolu- 
tului 1). Gândirea nu va reuşi deci să pătrundă în inima exis- 
tenţei decât fund dialectică. Atunci va reproduce ea ima- 
gina credincioasă a esenței lucrurilor care, prin definiție), e 
ea însaş de natură dialectică, „vieaţă” fiind, şi plămădită fiind 
din calități (determinaţii) opuse. Căci lucrurile poartă, în- 
Chisă în substanţa lor ultimă, o contradicţie congenitală. ‚Ceea 
ce, în general, mână lumea înainte e contradicţia””, exclamă 
Hegel3). lar în altă parte citim: „...Cine cere să nu existe 
nimic ce să poarte în sine contradicţie, ca pe-o identitate a 
unor calităţi contrare. pretinde în acelaşi timp să nu existe 
nimic viu. Căci forţa vieţii, şin măsură şi mai mare puterea 
spiritului, constă tocmai în faptul de a creia în sânu-i con- 
tradicţia, de a o suporta, şi de a o depăşi...” £). 

Să ţinem prezente în minte cele spuse mai sus în §§-ii 
2 şi 3 şi vom înţelege de ce viziunea pe care am numit-a 
intuiţia primordială a lui Hegel implică în ea marea afirmaţie, 
că existența și gândirea sunt identice în substanţa lor ultimă. 
Gradul de realitate a unei forme de existență este deci direct 
proporționat cu gradul ei de raționalitate. 

Existenţa fiind în structura sa esenţială de natură ra- 
tonală 5), fiind spirit, fiind „subiect, Hegel va repudia, cu 
o consecvență de admirat, toate rezultatele critice ale reflexiei 
kantiene. Sub acest aspect, filosofia sa poate fi considerată 
ca o luptă susţinută, dela un capăt la altul al vastei operie, 
contra „lucrului în sine” și contra efortului de demonstraţie 
kantian că nu putem cunoaşte teoretic absolutul. Acesta e de 
natură dialectică, şi gândirea dialectică îl poate cunoaşte, re- 
producându-i cu credință mersul viu, şi ascendent dela ab- 
stract la concret. Fenomenologia — considerată „de autor ca 
o introducere în filosofia sa — vrea să ne arate treptele pe 
cari conştiinţa individuală şi a speţei le parcurge în mod 


1) Werke, V, 213, 216; Werke, VI, 315—317. 

2) Graţie intuiţiei inițiale a lui Hegel, ám zice, 

3) „...Was uberhaupt die Welt bewegt, das ist der Widerspruch..." —- 
Werke, VI, 242. 

4) Werke, X1, 153. 

5) „raţional“, în sensul precizat mai sus, 

necesar pentru a ajunge să fie cunoaştere absolută, adecă cu- 
moaştere- ce se concentrează în afirmarea că fondul metafizic 
al lumii este de natură spirituală. lar Logica ne arată cum 
„substanţa devine subiect” şi, paralel, cum conceptul de „„sub- 
stanţă inertă”” cedează încetul cu încetul locul conceptului de 
„spirit viu”. 

Cunoaşterea absolutului nu e, prin urmare, cunoaştere ime- 
„diată. Pentru a fi atinsă, ea a cerut din partea speţei efort 
«şi timp îndelungat, şi le cere şi dela conştiinţa individuală. 
Ea nu e darul gratuit al unei intuiții necontrolabile. lată ce 
vrea să spună Hegel când repetă până la saturație că ade- 
vărul este esențialmente , rezultat’, şi nu e real decât ca „,sis- 
tem”. ÎInţelegem acum de ce se va despărţi de Schelling şi 
de romantici. „Adevărata formă în care există adevărul, scrie 
Hegel în prefața /Fenomenologiei, răfuindu-se cu Schelling, 
nu poate fi decât sistemul ştiinţific al adevărului...” Nu se 
poate face filosofie veritabilă sprijinindu-ne exclusiv pe in- 
tuiție 1). 

se e 

La lumina celor desvoltate în $S-ii 2 şi 3 înţelegem şi 
-motivul pentru care Hegel a admirat atât de mult Critica ju- 
decăţii a lui Kant, şi deci şi semnificaţia reflexiilor următoare. 
“Dintr'un anumit punct de vedere, scrie în substanță Hegel, 
conceptul nu e altceva decât eul, pentrucă acesta uneşte în 
sine două dieterminaţii contradictorii: el e unitate curată, adecă 
lipsită de diversitate; e universalitate; şi el e în acelaş timp 
determinaţie absolută, adecă e personalitate individuală. Prin 
această concepție a sa, Kant a ştiut să se ridice deasupra 
punctului de vedere comun. E această concepţie una din cele 
mai profunde idei a lui Kant. Autorul Criticei judecății a 
întrevăzut aici natura veritabilă a Idei... Dar Hegel regretă 
că predecesorul său n'a conceput Idea decât ca pe un pos- 
tulat subiectiv şi nu ca pe ceva adevărat şi real ca atare 
(3... nicht zu einer an und für sich wahren und wirklichen..”"). 

Altădată îl vedem declarând: „..Unul din cele mai mari 
merite ce Kant şi-a câştigat în filosofie, e acela| de a :fi distins 
între finalitate externă şi internă”. Făcând această distincție. 
Kant a descoperit adevăratul concept al vieții şi deci al Ideii. 
In Critica judecății Kant a dat expresie noțiunii de Idee (,,..den 
-Gedanken der Idee ausgesprochen hat...'). lată de ce numai 


1) aaus der Anschauung kann man nicht philosophieren.,..“ 

în ce priveşte aceste idei poate fi considerată filosofia kan- 
tiană ca speculativă.t). Autorul Logicei speculative nu gă- 
seşte, cum vedem, cuvinte de aprobare decât pentru Kant au- 
torul Criticei judecății; pe celălalt Kant, autor al Criticei 
rațiunii pure, Hegel îl combate fără preget. 


V. Momente esenţiale ale sistemului. 


Am insistat mult asupra sensului ce ni se pare că trebuie 
atribuit noţiunilor de „concept” şi „ldee” în filosofia hege- 
liană. Dar ce poate fi mai important pentru înţelegerea acestei 
filosofii decât analiza tipului: de inteligibilitate pe care-l pre- 
“supune ceea ce marele dialectician a numit „concept” şi „Idee”? 
Căci ce altceva e speculația lu: Hegel dacă nu căutarea în toate 
domeniile realității a genulu: de raport pe care-l afirmă con- 
ceptul „concret? Dar, dacă e aşa, insistența noastră e ex- 
plicabilă. 

Aplicând amintitul tip de intelecțiune, Hegel s'a stră- 
duit să priceapă principalele forme de existenţă şi raporturile 
„dintre ele. Sistemul său e expunerea ordonată dialectic -— nu 
«deductiv, cum se afirmă de obiceiu — a rezultatelor astfel 
obţinute, rezultate cari au deschis nouă căi de progres în filo- 
sofia artei, a istoriei, a istoriei filosofiei, a dreptului şi-a re-- 
ligiei. În stilul său atât de particular, autorul Filosofiei Istoriei 
a repetat mereu că se strădueşte să găsească pretutindenea 
Ideea. La lumina desvoltărilor de mai sus, această mereu re- 
-venindă afirmaţie hegeliană ne apare, vrem să credem, mai pu- 
țin vagă decât se prezintă ea la întâia vedere. Să înlocuim 
cuvântul „Idee”, cu echivalentul lui, adecă cu „raport de co- 
relație organică”, şi mult repetata propoziție se umple de con- 
ținut până în margini. 

ek 

Acum, fără să mai dăm explicaţii dela caz la caz, vom 
scoate din cele spuse în ŞS-ii 2 şi 3 ai capitolului IV, câteva 
concluzii importante, exprimând toate capitale idei hegeliene, 
„aş zice esenţiale aspecte ale filosofiei speculative, Proiectân- 
«du-le cu oarecare atenţie pe fondul general al reflexiilor con- 
ținute în amintiţii §§., cititorul poate cu minim efort face 
însuşi legătura. 

1. Universul trebue conceput ca un întreg unde totul e 


1) Werke, V, 14—15, 213; VI, 41—8, 116—7; 316—1; XI, 74. 

riguros determinat. Dar, raporturile cari leagă între ele şi cw 
întregul principalele forme de existenţă nu sunt raporturi de- 
contenență. Adecă nu putem scoate analitic o formă de exis- 
tență din alta, aceasta chiar superioară fiindu-i celei pe care 
am dori s-o deducem. Conceptele cari definesc formele esen- 
tiale ale existenţei nu pot fi, prin urmare, disvoltate unul în 
altul şi toate într'un concept superior, care le-ar conține pe 
toate în mod implicit şi din care ele ar putea fi deduse. Ci 
universul trebue conceput ca un tot organic în care natura păr- 
ților reclamă existenţa întregului, şi unde aceasta din urmă 
reclamă ca ireductibilă existența particulară a părților. In- 
tr'un astfel de univers, formele inferioare (nediferenţiate) de 
existenţă nu pot fi concepute şi pricepute dacă facem abstracție 
de raportul lor cu formele superioare ale existenţei. Dar şi 
vice-versa. Universul astfel conceput se prezintă minţii înţe- 
legăioare (Vernunft) — nu celei numai cunoscătoare (Ver- 
stand) — ca o unitate dialectică a unei multiplicități de ter- 
meni ireductibili. 

2. În consecinţă, natura nu poate fi construită prin sim- 
plă combinație de concepte abstracte. Nu se poate scoate pe 
cale analitică o formă esenţială de existență (natura), din, 
altă formă esenţială (gândirea logică; Hegel îi zice idee ab- 
stractă). Formele esenţiale ale existenţei şi termenii cari le 
definesc sunt în raport de implicaţie dialectică, nu de conte- 
nenţă. Natura nu poate fi „dedusă” din gândire abstractă, dar 
nici aceasta nu poate fi „scoasă” din natură. Conceptul ab- 
stract (gândirea logică) ne conduce cu necesitate să afirmăm 
existența unei maturi extralogice. Dar aceasta nu înseamnă 
absolut deloc că scoatem concretul spaţio-temporal din abstractul 
logic. Realităţile pe cari cei doi termeni (natură şi idee lo- 
gică) le definesc trebuie afirmate ca existente în chip absolut. 
Adecă trebuie să recunoaștem că nu există logic fără nelogic 
şi invers; că nu există rațional fără irațional, şi invers. Dacă 
am afirma că totul este logic, am comite greşala de a sus- 
ține, în chip absurd, că partea este întreg. Tot astfel, şi sus- 
ținând existenţa exclusivă a iraţionalului. 

Pentru a nu cădea în contradicţie, aceşti doi termeni şi 
realităţile pe cari ei le definesc trebuie privite ca fiind în ra- 
port de implicație mutuală unul cu altul şi cu un al treilea 
termen, superior, care îi conciliază. exprimând o formă de exis- 
tenţă concretă şi (deci singură adevărată, căci, în sens hege- 
lan, singură reală. Consideraţi fără legătură dialectică unul 

cu altul, cei doi termeni, ca și realităţile pe cari ei le definesc, 
nu sunt decât abstracţiuni goale, lipsite de realitate veritabilă. 
Conceptul superior care conservă şi depăşeşte, făcând sinteza 
amintiţilor termeni şi forme de realitate, este conceptul de spi- 
rit sau de Idee concretă. Acest concept defineşte, prin urmare, 
existenţa în totalitatea ei. 

3. Astfel, spiritul, sinteză dialectică a formelor de ezas- 
tență ireductibile una la alta numite natură şi idee abstractă, 
e principiul întâiu şi scopul ultim al existenței. Pentru a pu- 
tea fi înţelese, formele esenţiale ale acesteia trebuie raportate 
la el, ca la suprema Totalitate. 

Filosofia hegeliană e, cum reiese din cele ce preced, 
înainte de toate o filosofie a spiritului. În ansamblul ei, ea 
ne apare ca o susținută reflexie asupra naturii şi valorii ci- 
vilizației. Psihologia individuală nu ne poate da cheia înţe- 
legerii acestei culturi, crede Hegel. Cunoaștem natura spiri- 
tului mai sigur în manifestările lui istorice și colective. Prin 
doctrina sa despre realitate concepută ca o dialectică ce evo- 
luiază dela forme de existenţă sărace în determinaţii şi lipsite 
de armonie interioară la forme de existenţă tot mai pline de 
conţinut, autorul Fenomenologiei a făcut cel mai mare efort 
din cele cari s'au făcut vr'odată să demonstreze că valorile 
se conservă. [storia universală s'a transformat în mânile lui 
Hegel într'un proces evolutiv în care valorile și idealurile ome- 
neşti acţionează ca puternice cauze transformatoare de lume. 

Concluzia cea mai comprehensivă a sistemului hegelian 
poate fi deci prinsă în această scurtă propoziţie: Totul este 
spirit, spiritul singur importă. 

4. Tipul de intelectualitate pentru care Hegel a pledat 
i-a fost sugerat de o îndelungată reflexie asupra vieţii isto- 
rice şi religioase. Şi e probabil că aici trebuie căutată explicaţia 
fecundității Joctrine; hegehene în domeniul ştiinţelor morale. 
Dar tot aci trebuie căutată şi principala cauză explicativă a eşe- 
cului doctrinei în domeniul ştiinţelor fizice. Căci eșecul Filo- 
sofiei Naturii se datorește, credem, nu atât faptului incontes- 
tabil că Hegel a abuzat aici excesiv de metoda dialectică, cât 
nepotrivirii în acest domeniu a unei metode sugerate de o 
formă de existență esenţial diferită. 

5. Nu vei ajunge să înţelegi partea, decât plecând dela 
întreg; acesta, conceput nu ca suma algebrică a părţilor, ci ca 
tot organic al lor. Niciuna din formele esenţiale ale existenţei 
nu se lasă să fie pricepută dacă e izolată de toate celelalte şi 

de întregul din care face parte. Căci niciuna din formele esen- . 
tiale ale realităţii nu există izolată de celelalte şi de întreg. Totul 
în univers se leagă de tot; şi, se leagă dialectic. Aceasta vrea 
să spună că totul este relativ, avându-şi originea şi ţinta în 
altceva decât în el însuşi. Absolut nu e decât Totul, adecă 
totalitatea existenţei. 

6. Mai mult: spiritul nostru nici măcar nu poate gândi 
în chip izolat o categorie oarecare a existenţei fără să fie cu 
necesitate împins să afirme, prin însuşi acest act de gândire, 
categoria contrară. D. ex.: Ideea de unitate nu poate fi gân- 
dită decât în măsura în care e unitate a unor categorii dis- 
tincte; ideea de întreg reclamă cu necesitate ideea de parte, 
căci întregul nu e atare decât ca întregul unor părţi; nu putem 
gândi identitatea decât ca fiind altceva decât diferenţa, etc. 

În consecinţă, toate judecăţile absolute sunt false. Aceasta, 
pentrucă ele izolează ce nu e izolat, izolează adecă partea de 
întreg, fixează ce e mobil; fac, altfel spus, abstracţie de or- 
dinea dialectică şi universală a lucrurilor. 


VI. Filosofia dreptului, a istoriei şi a artei. 


Să reținem acum câteva din aceste idei în forma în care 
ele se găsesc aplicate în domeniul politic, istoric şi estetic- 
Vom fixa astfel unele aspecte importante ale doctrinei hege- 
liene în ce priveşte zisele domenii. 


Ș. 1. Filosofia dreptului. 


Felul în care un gânditor concepe raportul dintre individ 
şi colectivitate în Stat ni se pare hotăritor pentru spiritul 
general ce animă doctrina sa politică. Natura acestui raport de- 
termină până şi ideile de amănunt ale unei teorii coherente. 

Cu toată cunoaşterea aprofundată a istoriei, Hegel a ela- 
borat o teorie despre Stat care, în intenţiile ei intime, e :mai 
mult o doctrină despre ceea ce crede Hegel că trebue să fie 
Statul, decât despre ceea ce era de fapt acesta pe vremea 
în care a trăit filosoful. Căci deşi autorul Filosofiei dreptului 
susține cu tărie că expune teoria a ceea ce este, ruptura uriașe 
dintre realitate şi ideal în viaţa politică a Germaniei lu He- 
gel, l-a făcut, poate fără să-şi dea seamă, să elaboreze în 
formă de doctrină mai mult o dorinţă decât o realitate. Tot 
în această ruptură trebue căutată, cred, şi explicaţia exage- 
rărilor de natură reacționară ale teoriei. 

Dealtfel, ideea de corelaţie organică, dominantă, cum am 
văzut, în metafizica și logica hegeliană, a venit şi ea să-și dea 
concursul decisiv în elaborarea teoriei Statului. 

Raportul între individ (şi grupurile pe cari el le tormează 
ca: familie, corporaţii, societate civilă, etc.) şi Stat nu poate 
fi conceput decât ca unul ce e de natură dialectică. Individul 
ca realitate concretă nu există decât în măsura în care face 
parte dintr'un întreg organic care se chiamă Stat. Acesta nu e 
creaţia indivizilor, nu e reductibil la suma indivizilor ce-l com- 
pun. Considerat ca atare, adecă privit ca întreg, Statul e scop, 
nu mijloc. Dacă însă îl raportăm la existenţă în ansamblul ei, 
adecă la totalitate, care e spirit, Statul devine condiţie, şi mij- 
loc de realizare a „spiritului absolut”, cu valorile personalităţii 
spirituale. Hegel e convins că personalitatea spirituală nu se 
poate desvolta decât în Stat. 

lată deci dosul medaliei: Stat ideal e acela care asigură 
condiţii cât mai prielnice pentru apariţia şi desvoltarea per- 
sonalităţii spirituale cu valorile ei artistice, religioase şi fi- 
losofice. Numai satisfăcând acestei condiţii, răspunde Statul 
chemării sale istorice. (Deja pe vremea când era la Berna, 
Hegel vedea în forța!) şi libertatea Statului elin condiţia 
şi cauza esenţială a culturii greceşti.) 

E adevărat — chiar prea adevărat — că autorul Filo- 
sofiei Dreptului n'a insistat cu accent suficient de tare asupra 
acestui din urmă aspect al raportului Stat-individ. Fapt care 
a deschis cale interpretărilor reacționare ale doctrinei sale. 
Dar, dacă aşezăm teoria Statului în ansamblul sistemului şi 
căutăm s'o înţelegem ca parte a acestui întreg, trebuie să 
recunoaştem că mai credincioşi au fost spriritului profund al 
hegelianismulu; teoreticienii cari au scos din Hegel motive de 
justificare a revoluţiei. Hegel însuşi, în deplin acord cu spiritul 
general al filosofiei sale, s'a străduit dealtfel să concilieze 
termenii opuşi numiţi revoluţie şi reacțiune, în ideea de reformă 
făcută la timp util. 

Puterea efectivă a unui Stat nu stă în numărul mare al 
cetățenilor sau soldaţilor lui, şi nici în întinderea teritoriului 
ce-l ocupă, ci numai în coheziunea lui, adecă în uniunea păr- 
ților cu întregul național. E liber, după Hegel, cetăţeanul 
nu când urmăreşte, în acţiunile sale exterioare, realizarea unui 


1) Pentru ceea ce ne interesează aici, puţin importă dacă această forţă 
a fost sau nu reală. 

capriciu subiectiv, ci când se supune la ceea ce e comun, 
când se lasă guvernat de Ideea concretă. 


Ş. 2. Filosofia istoriei. 


lată acum câteva idei — numai câteva — în materie 
de teorie a istoriei, şi ele rezultat al aplicației raportului dia- 
lectic de parte la întreg. Şi aici, înţelegere adevărată a ma- 
rilor evenimente istorice (cari sunt, pentru Hegel, diversele 
civilizaţii) nu obţinem decât căutând să înțelegem partea ra- 
portând-o la întreg. Marile culturi istorice, reprezentate prin 
popoare şi epoci, sunt sisteme organice1). Sunt adecă totali- 
tăți în cari diferitele părţi stau în corelaţie organică una cu 
alta şi cu întregul, şi deci nu pot fi înţelese izolat, ci numai 
raportate una la alta şi la întregul ce-l compun. Concret spus: 
organizaţia politică, economică, socială, religia, arta, filosofia 
unui popor sau epoci creatoare de cultură originală se condi- 
ționează mutual şi trebuie înţelese raportate una la alta. Ele 
formează un întreg organic care se chiamă spiritul unei culturi. 
Azi am zice stilul unei culturi?). 

Marile civilizaţii cari s'au succedat în istorie sunt şi ele, 
la rândul lor, părţi legate dialectic într'un tot care se chiamă 
Istoria Universală. Ordinea apariţiei şi dispariţiei lor, adecă 
ordinea succesiunii lor este dialectic determinată de spiritul 
absolut, care e agentul motor al evoluţiei istorice. La lumina 
Istoriei Universale, marile civilizaţii apar ca nişte forme în 
care se întrupează, într'o ordine bine definită, spiritul absolut. 
Ele sunt deci treptele necesare ale evoluţiei spiritului, care e 
echivalent cu libertatea absolută3). Astfel „Istoria Universală 
e progres în conştiinţa libertății +). 

Valoarea culturilor şi-a neamurilor sau epocilor cari te-au 
reprezentat este deci judecată de istorie după gradul de li- 
bertate spirituală pe care-au fost în stare să-l realizeze. Contra 
acestei judecăți a istoriei nu există drept de apel, căci „Istoria 
Universală e Judecata din urmă”. 


m 1) CÍ, mai sus, cap. IV, §. 3, una din definițiile pe care le dă Hegel 
eii. 
2) Azi, sub influența lui Spengler şi Frobenius, se vorbeşte mult de 
stiluri de cultură. Hegel le-a făcut de mult teoria, şi încă „morfologică"...1 
3) „die Freiheit ist das einzig Wahrhafte des Geistes...”, Werke, IX, 20. 
4) „Die Weltgeschichte ist der Fortschritt im Bewusstsein der Frei- 
heit”. Werke, IX, 22. 

$. 3. Filosofia artei. 


Hegel a rezervat în sistemul său un loc de frunte artei, 
căci, împreună cu religia şi filosofia, ea face parte din „sfera 
absolută a spiritului”. În limba noastră, aceasta vrea să spună 
că arta este una din valorile supreme ale spiritului. În con- 
cepția hegeliană, arta nu e deci joc al imaginaţiei sau al 
minţii. ci e o manifestare a spiritului tot aşa de importantă și 
de serioasă ca și religia ori filosofia, 

Dintre toate operile lui Hegel, cea intitulată Prelegeri 
de estetică e cea mai accesibilă. Ea poate fi citită relativ uşor 
şi de cine nu cunoaște restul operei hegeliene, nu pentrucă 
„Estetica” n'ar face parte organic legată de întregul siste- 
mului, ci pentrucă, în urma felului în care Hegel concepe fru- 
mosul artistic, ideea de sinteză dialectică, expusă nu se poate 
mai abstract în Logică, devine mai plauzibilă, mai uşor de 
priceput 1). -4 

Ca Statul şi Istoria, ca filosofia şi religia, sau ca orice 
formă esenţială de existenţă, arta va fi și ea o întrupare a 
Ideii, va fi Idee. Şi anume, frumosul artistic — Hegel nu 
vorbeşte decât de acesta — e Ideea prezentată în formă sen- 
sibilă (das sinnliche Scheinen der Idee). Ca, orice întrupare a 
Ideii, frumosul uneşte dialectic doi termeni ireductibili: forma 
şi conţinutul. Cea dintâi satisface sensibilitatea noastră, cel 
din urmă rațiunea. Prin această natură a sa, arta împacă deodată 
două funcțiuni diverse ale spiritului: Ea se adresează simţu- 
rilor, dar plăcerea ce-o produce este de natură spirituală. „Arta 
spiritualizează sensibilul şi sensibilizează spiritualul”. 

Opera de artă veritabilă întruneşte prin urmare condi- 
țiile pe cari, prin însăş definiţia ei, trebuie să le întrunească Ideea. 
Adecă să fie şi generală şi particulară în acelaş timp; sau, 
în stil hegelian: să fie universal care să nu facă abstracție de 
diferenţă. Prin urmare, frumosul nu e decât o altă formă — 
cea sensibilă — a adevărului, căci „când spunem că frumosul 
e Idee, spunem că, în anumite privinţe, frumos şi adevăr e 
acelaș lucru”. Graţie formei sale, arta are meritul de a face 
accesibil adevărul unui mai mare număr de muritori decât 
poate să-l facă filosofia. Arta ştie să „dea vieaţă conceptului”. 

Scopul pe care caută să-l realizeze opera de artă veri- 


1) Cu toate astea, Estetica, nu poate fi înţeleasă în intenţiile ei ultime 
fără cunoaşterea Logicei, 

tabilă este, în substanţă, identic cu cel urmărit de religie şi fi- 
losofie. Ca şi acestea, arta caută să ne reveleze interesele 
supreme ale spiritului (die höchsten Interessen des Geistes), 
să ne descopere ceea ce e dumnezeesc în lume. În concepția 
lui Hegel, arta şi filosofia nu sunt, în ultimă analiză, decât 
speciile unui gen comun care s'ar putea numi religie. Toate 
trei aceste creații ale spiritului au conţinut comun, şi nu se 
deosebesc una de alta decât prin forma în care se străduesc 
să exprime acest conţinut. Arta îl exprimă în formă sensi- 
bilă, intuitivă, „imediată? (sinnlich), religia în formă repre- 
zentativă (vorstellend), filosofia în forma cea mai adecuată 
conţinutului, care e gândirea liberă (das freie Denken). 

În alți termeni: arta este o formă de cunoaştere a ab- 
solutului. De aci apoi afinitatea profundă a poesiei (forma cea 
mai înaltă a artei) cu filosofia speculativă. Astfel încât, ca 
şi aceasta, arta e producţie subiectivă, dar e în acelaş timp 
expresie obiectivă a adevărului, a „,esenţei”. Ca'n filosofie, 
în artă, după credinţa lui Hegel, originalitate adevărată este 
tot una cu obiectivitate adevărată!). 


VII. Incheiere. 


Drept încheiere potrivită pentru cele desvoltate în pagi- 
nile ce preced, să ni se dea voie să reproducem câteva pro- 
poziţii din scrisoarea deschisă, adresată de Renan şi Taine zia- 
rului Journal des Débats cu ocazia unei subscripţii destinată ri- 
dicării unui monument lui Hegel, la Berlin: ,,...Cu toată partea 
riscată şi neisprăvită a operei sale, scriu Renan şi Taine, Hegel 
rămâne cel dintâiu gânditor al secolului al XIX-lea... Opera 
sa poate fi asemănată cu modelul în lemn al une: mari cate- 
drale pe care ne vom strădui s'o construim mai târziu în 
piatră. Liniile generale ale ei sunt admirabile, dar anumite 
părți nu vor putea fi poate niciodată înfăptuite. Dar, cu titlu 
de indicație provizorie, ea e ce avem până acum mai bun şi 
mai măreț... Cei ce vor subscrie la acest monument... vor 
face simplu dovada că vreau să onoreze omenirea în unul din 
cele mai mari spirite ale ei, unul care a arătat mai bine până 
la ce înălțimi se poate ea ridica...” 


1) Textele la cari ne referim în cele desvoltate în acest din urmă 
$ se găsesc în Werke, Xi, 9, 11, 19, 29, 34, 51—2, 72, 89, 92—4, 117, 141, 
148, 197, 210, 222—3, 248, 276, 280, 296, 354—5, 363, 370; şi Werke, X3, 
239, 546—7, 252—4. 

Mişcarea romantică 


Localizarea romantismului în genere și a celui filosofic 
german în special în cadrele celei de-a doua jumătăţi a seco- 
lului al XVIII-lea şi în primele decenii ale veacului al XIX-lea, 
nu mai are de mult pentru cercetători, sensul unei date istorice 
stricte şi limitative. Mişcările ideologice ca și acţiunile ome- 
neşti de altfel, nu mai par nimănui ca fiind isbucnite prin 
generaţie spontanee într'un anume precis moment istoric prin 
capriciul unor forţe misterioase cu aplicabilitate unică. Ori- 
ginile lor sunt totdeauna mult mai departe de punctul culminant 
al eflorescenţei decât ne apar la prima vedere. Ele se 
înrădăcinează de drept într'o formă sau structură permanentă 
a spiritului uman şi se manifestă veacuri întregi subteran prin 
vagi murmuri până în clipa istorică în care împrejurările so- 
ciale şi filosofice prilejuesc acordarea lor într'un cor temerar 
ce întonează însfârşit triumfal un motiv ce a fost multă vreme 
exprimat în surdină. 

Romantismul cu toate variatele lui forme şi aplicaţiuni 
în diferitele domenii ale spiritului, cu toate adaptările lui di- 
ferenţiale la structurile naţiunilor europene, caracterizează o 
complexă şi profundă mişcare spirituală ce refuză — ea cea 
dintâi — metoda strictei localizări istorice și se dovedește 
a fi întradevăr una din acele permanente atitudini tipice ale 
sufletului uman. Însuşindu-și această cuprinzătoare vedere, în- 
tr'o foarte sintetică lucrare despre romantismul german, Oskar 
Wualzel poate să scrie rândurile de un hotărît adevăr care 
urmează: „Prin Sturm und Drang ca și prin romantism a 
obținut dominanța în cadrul poeziei germane, o mişcare spi- 
rituală şi o ținută sufletească ce determinase de mii de ani 
de mai multe ori gândirea şi simţirea umamtăţii” („Deutsche 
Romantik”, vol. I, IV-a ediţie, pag. 2). Considerarea istorică 
a oricărei forme a romantismului şi ca atare şi a celui german, 
ar trebui deci fatal însoţită de o analiză a structurii sale, a ca- 
racterelor permanente ce-l definesc, pentru ca recunoașterea 
lui să fie posibilă în orice epocă istorică sar ivi. (Este locul 
să observăm de pe acum că termeni precum „„structură” sau 
„caractere permanente” sunt până la un punct nepotrivite cu 
o mişcare romantică ce dizolvă îndeobște într'o fluenţă ce 
merge până la exasperare, orice formă statică a spiritului). 
Metoda aceasta ar fi însă indicată mai mult în cazul în care 

s'ar încerca o privire generală asupra romantismului şi o si- 
stematică a sa. Cum capitolul de faţă are de obiect o formă 
precisă a romantismului şi anume romantismul filosofic german 
şi încă acesta determinat numai în unele dintre figurile lui 
reprezentative — altele aparținând sferei de cercetare a ca- 
pitolelor alăturate — pe de-o parte, iar pe de alta cercetarea 
urmând a se încadra într'o istorie a filosofiei moderne, suntem 
— în mod firesc — îndemnați să dăm preferinţă considerării 
istorice, sistematica romantismului intrând însă implicit în aceasta, 
întrucât ne vom sili a reliefa simultan și caracterul romantic al 
contribuției filosofice ce vom prezenta. 


* 


Romantismul filosofic german îşi are fireşte origini mul- 
tiple într'o atitudine generală a spiritului uman mai întâi, în 
acea formă permanentă de care vorbeam mai sus și a cărei 
expresie în evoluția filosofică ne va reţine un moment, în 
structura națională a germanismului apoi, într'o seamă de îm- 
prejurări social-culturale generale ale vremii, într'o determinaţie 
filosofică imediată ce purcede dela Kant și desigur în ultima 
instanță în coeficientul creator, personal al filosofilor, despre 
care vom vorbi. 

Determinarea filosofică mai îndepărtată a romantismului 
german a fost urmărită până la Platon şi neoplatonism întrucât 
„romantismul a chemat la o nouă vieață străvechea legătură 
dintre neoplatonism și germanism” (Walzel, op. cit., 5). 

Toată evoluția gândirii preromantice purcede dar dela 
Platon şi se manifestă în continuă opoziţie cu filosofia clasicilor. 
Pentru aceştia din urmă, lumea sensibilă, aspectele ei feno- 
menale, cu toată sclipirea lor exterioară era satisfăcătoare 
fiind obiectul contemplaţiei lor încântate. Un spirit iscoditor 
ca cel al lui Platon, înţelegea însă că o pătrundere în adâncime 
se impune, că lumea simţurilor e departe de a fi cea reală, 
că în profunzimea ei se ascunde adevărata lume care e cea 
a ideilor. Plotin îi continuă gândul atunci când desăvârşeşte 
procesul de spiritualizare al lumii platonice. Undele creşti- 
nismului se situară în mod firesc pe aceiași albie. Un creştinism, 
cu elemente neoplatonice se arată a fi consonant cu sentimentul 
de vieaţă al popoarelor germanice, tinzând spre metafizică. 
dornice de a vedea deschizându-se în spatele unei naturi săl- 
batice, aspre, apăsătoare — cum era cadrul lor de vieaţă — 
o perspectivă de idealitate ce corespundea de altfel cu stră- 

vechile lor reprezentări religioase. Mistica medievală germană 
consacră aceste potriviri. În epoca renașterii apoi, în care 
concepția neoplatonică pătrunse prin filosofia unei naturi spi- 
ritualizate la un Giordano Bruno, un filosof şi teosof ca 
silezianul „Jacob Bohme îşi desvoltă gândirea pe acelaşi 
plan cu puternice înrâuriri directe asupra romantismului ger- 
man de peste două veacuri. Pietismul ce a urmat războiului 
de 30 de ani, dădu un nou prilej de manifestare misticii ger- 
mane medievale. Pe la 1700, englezul Shaftesbury  înfăţişă 
cu multă pregnanță într'o formă nouă ideea spiritualizării lumii 
şi fără a-şi da seama, refăcu legătura cu Plotin. Clasicismul 
german însuşi se referi la filosoful englez şi la moştenirea 
lui plotinică, deşi Goethe avea să ridice obiecţia că această 
mişcare disprețueşte prea mult strălucirea lumii fenomenale. 
Romantismul german îşi propuse însă în modul cel mai con- 
secvent — să folosească şi să fructifice moştenirea plotinică. 

In ce priveşte determinația filosofică imediată a mişcării 
germane, ea a fost găsită fireşte la Kant în interesul excepţional 
al acestuia pentru studiul spiritului omenesc, devenit un centru 
fundamental al cunoaşterii caracterizat printr'o puternică ori- 
ginalitate şi activitate. Pe teren moral apoi, marele filosof atribui 
omului o impresionantă năzuinţă spre infinit şi veşnicie. Am- 
bele idei înrâuriră răsunător romantismul filosofic german, care 
plecând dela Kant înţelege să-i amplifice şi să-i depăşească 
vederile. 

Activitatea spiritului cunoscător e limitată la Kant de „lu- 
crul jn sine” ce-i ridică un obstacol semeț. Romantismul fi- 
losofic german se va întreba dacă nu cumva spiritul poate fi 
absolut activ, fără nici-o hotărnicire din partea non-eului pe care 
— în cele din urmă — îl crează mai mult cu puterile unei, 
imaginaţii întradevăr caracteristice pentru noua mişcare. Pe 
de altă parte, minuţioasele analize și distincţii kantiene din 
teoria cunoașterii, lăsară impresia că unitatea naturală a spi- 
ritului tindea a fi sacrificată, ceea ce provocă din partea ro- 
manticilor germani o vie reacțiune spre refacerea acsstei uni- 
tăi şi întru găsirea rădăcinilor comune activităţilor disparate 
ale spiritului, Năzuinţa metafizică a omului raţional apoi, evi~ 
denţiată de Kant, a deschis romanticilor germani perspective 
în care s'au adâncit cu pasiunea lor cunoscută pentru infinit, 

Determinaţiile filosofice de mai sus, se realizară într'o 
atmosferă spirituală a unei societăţi ce le potenţă efectul. 
Planul filosofic deobiceiu mai anemic, fu susţinut de importantele 


www.dacoromanica.ro 


298 Mişcarea romantică 


condiţii sociale produse de marea revoluţie franceză. Gustul 
pentru punctele de vedere absolute ca şi pentru executarea, 
inflexibilă a principiilor odată formulate — trăsături atât de 
caracteristice romantismului german — veneau din mentali- 
tatea ce dăduse naştere evenimentelor sociale din Franţa (V. 
în H. Höffding: „Hist. de la philosophie moderne”, tom. 
II, pag. 190-191). Intr'unul din fragmentele sale din „Athenâum"”, 
Friedrich Schlegel —  romanticul despre care ne vom ocupa 
pe îndelete — însemna această paralelă, după cum urmează: 
„Revoluţia franceză, doctrina ştiinţei lui Fichte şi Wilhelm 
Meister al lui Goethe sunt cele mai mari tendințe ale secolului. 
Cine e uimit de această apropiere și nu poate găsi importantă 
o revoluție imaterială şi fără strălucire, acela nu s'a ridicat încă 
până la sublimul şi vastul punct de vedere al istoriei umanității”. 
(Athenäum, I, 3, pg. 56). 

Din confluenţa acestor multipli factori, ca o expresie 
a intersecţiei unei forme permanente a spiritului uman cu îm- 
prejurări sociale consonante, se .născu romantismul german din 
preajma lui 1800. Refractarea lui prin structura spirituală a 
câtorva dintre personalităţile reprezentative ale vremii — citez 
numele lui Friedrich Wilhelm Joseph Schelling, Friedrich Schle- 
gel şi Novalis — formează obiectul capitolului de faţă 


Friedrich Wilhelm Schelling 


Opera filosofică ce a exprimat în totalitatea ca și în 
părţile ei componente, spiritul romantic german cu inegalatul 
lui sbucium interior, cu năzuinţa-i tragică spre un infinit de 
neatins, cu dorinţa-i de continuă înălțare a contrastelor lumii, 
cu setea-i de perfecţiune şi unitate vie, cu tendinţa de a ridica 
idealul estetic de-asupra tuturor celorlalte ţinte ale vieţii — a- 
parține lui Friedrich Wilhelm Joseph Schelling. 

Filosofia lu; Schelling are un caracter reprezentativ atât 
pentru romantismul german cât şi pentru romantism în genere. O 
nelinişte intimă o agită, o devenire perpetuă o străbate. Staticul 
atitudinii clasice îi e necunoscut gânditorului nostru. O filosofie 
în care se exprimă un temperament pasional, iată o caracteris- 
tică romantică a lui Schelling. In goană după un adevăr, 
care nu poate fi nicicând atins, contradicţiile nu lipsesc. Ele 
îi sunt dimpotrivă organice, esenţiale, conceptul de „polaritate”, 
de oscilație între termeni antitetici, fiind un pilon al filosofiei 
lui. Să cităm astfel spre ilustrare contradicţia în concepţia 

lui despre stat, expusă în schița de sistem din 1796 când 
scria textual: „statul este ceva mecanic”, „trebuie deci să-l 
depăşim, să înceteze deci (în colecţia Otto Braun, pag. 52) 
52) şi cea din 1804 din „„System der gesamten Philosophie und 
der Naiurphilosophie insbesondre” când detinea dimpotrivă „„sta- 
tul este acel ce unifică și obiectivează ştiinţa, religia şi arta 
întrun mod viu” (în Braun, pg. 209), comparându-l cu un 
organism şi cu o operă de artă. S'ar mai putea cita apoi ca 
şi mai importantă opoziţia lui faţă de religie exprimată poetic 
în „Profesiune de credinţă epicureiană”” din perioada dela Jena, 
când se afla în contradicţie cu toţi romanticii timpului para- 
lel cu încoronarea gândirii sale la sfârşit printr'o filosofie a 
religiei. Contrazicerile acestea sunt însă la drept vorbind, mai 
mult un semn al unei perfecţionări adânci şi continue. Scriind 
lui Schiller în 1802, clasicul Goethe recunoștea de pildă lui 
Schelling calități precum „,„marea claritate în marea lui a- 
dâncime'. Căctre această din urmă, îl îndeamnă o excepţională 
putere contemplativă Şi O imaginaţie cu adevărat poetică. Prin- 
tre caracterizările ce vin mai frecvent sub pana cercetătorilor 
săi, se întâlnesc rânduri ca acestea: „Puterea contemplaţiei 
crește cu puterea gândirii, aceasta din urmă dominând însă. 
Rezultatul este mai adeseori o filosofie poetizată şi mai ra- 
reori o poezie filosofie inspirată (Otto Braun: op. cit. pg. 
18). Idealul estetic îl urmăreşte însă cu stăruință pe Schelling 
şi locul pe care —— precum vom vedea — îl va oferi artei 
printre activitățile spiritului, va fi suprem. O filosofie spe- 
culativă şi constructivă însfârșit şi prin aceasta încă odată 
romantică, iată caracterizarea la care se opresc istoricii fi- 
losofiei. 

Opera lui Schelling —- produs al spiritului romantic ce 
am înfățișat — străbătută de un duh de continuă prefacere, 
a trebuit să cunoască mai multe etape în devenirea ei. Există 
chiar o concepţie despre „„proteismul” ei. Unii disting cinci 
perioade în evoluţia filosofiei lui Schelling. Alţii trei numai 
— în ce priveşte filosofia naturii ca de pildă O. Walzel. 
Mai sumar istoricii filosofiei în tratatele lor generale ca Höff- 
ding deosebesc două, „filosofia naturii” şi „filosofia religiei”. 
În sfârşit — cum se poate vedea şi în capitolul, special în- 
chinat lui Schelling — descoperirea în 1917 a schiţei 
de sistem a lui Schelling, îndreptățește pe Otto Braun să 
creadă că „împotriva tuturor peregrinărilor, găsim la Schelling 
o mare unitate a concepțiilor şi că nici-o schimbare nu înseamnă 

o ruptură totală, ci o evoluție progresivă” (op. cit, 14). „Pro- 
gramul sistemului” reprezentând gândirea lu Schelling la 21 
de ani, înseamnă dar o anticipație şi încă una limpede a fi- 
losofiei sale întregi precum şi o înfăţişare a unor idei ro- 
mantice, pe care ceilalți membri ai școalei le-au luat dela 
el. Din acest program al tinereţei, sunt de reţinut mai ales 
două direcţiuni de cugetare ce vor forma mai târziu -— în 
evoluţia operei sale — axele centrale ale „,sistemului” și vor 
fructifica doctrina romantică: 

1) Considerarea artei ca cea mai înaltă activitate a spi- 
ritului, „ca cel mai înalt act al raţiunii”, „adevărul şi binele 
contopindu-se în frumos”, „filosofia spiritului” devenind ,,o 
filosofie estetică” (Otto Braun, op. cit, pag. 52) şi 2) nevoia 
unei religii plastice, concrete, a unei mitologii despre care 
scrie cu emfază tinerească şi romantică: „Mai întâi voiu vorbi 
aci despre o idee, care pe cât ştiu eu n'a mai apărut în nici-o 
minte de om, trebue să avem o nouă mitologie, aceasta trebue 
să stea însă în serviciul ideilor, trebue să devină o mitologie 
a rațiunii” (op. cit. 53). 

E timpul să expunem acum în liniile lui generale, „„sis- 
temul”” romantic al filosofiei idealiste a lui Schelling, în cele 
două mari părţi ale sale: filosofia naturii și filosofia religiei. 

În ce priveşte filosofia naturii, avem de distins, după O. 
Walzel trej etape organice și anume: 1) filosofia propriu zisă 
a naturii 2) idealismul transcendental 3) sistemul identităţii. 

Punctul de plecare al filosofiei naturii la Schelling a 
fost fixat în concepția lui Fichte despre caracterul spiritual 
şi activ al eului. Gândirea lui Fichte depăşind într'o măsură 
pe Kant, a rămas totuși în preajma acestuia prin considerarea 
naturii ca o limită a cunoaşterii, prin distincţia pe care a mai 
păstrat-o între subiect și obiect. Tendinţa lui Schelling e de 
a depăşi această opoziţie, observând că natura nu poate deveni 
obiect al cunoașterii decât în măsura în care ea devine de 
aceiaşi substanță cu subiectul cunoscător. Cum acesta e spirit, 
natura va trebui să fie şi ea spirituală. În metafizica lui Kant 
şi Fichte se ajunsese numai la o condiţionare rațională a naturii 
în opera de cunoaștere a ei, o caracterizare idealistă abia de 
acum se impune. „,Spiritualul”” nu corespunde însă la Schelling 
cu „raţionalul”. Natura reprezintă numai o formă inferioară a 
raţiunii, ea e inconştientă şi constitue de fapt odiseea pe care 
spiritul o străbate în căutarea de sine. Filosofia naturii devine 
astfel „o istorie a spiritului în devenire, diferitele trepte ale 

vieții naturii sunt „categorii ale ei”, forme necesare şi inter- 
mediare, în care raţiunea pășește mai departe din inconştient 
în conștient”. (Walzel, op. cit. 40). Metoda analogiei e însă 
urmărită consecvent de Schelling atunci când proectează asupra 
naturii aceleaşi forţe care sbuciumă şi vieaţa spirituală, după 
Fichte: opoziţia dintre tendința spre infinit şi cea spre finit. 
Un antagonism de forțe, străbate şi natura. Polaritatea devine 
un concept fundamental al cosmologiei lui Schelling. Termenii 
teză-antiteză sunt însă depăşiţi ca şi la Fichte şi mai târziu 
la Hegel, în sinteză, ritmul triadic constituindu-se într'un prin- 
cipiu deductiv prin care se construește natura şi procesele 
ei în mod speculativ. Schelling nu se mărginește însă numai 
la „„construirea” generală a naturii după această metodă, ci 
coboară şi la amănuntul fenomenelor particulare ce sunt or- 
ganizate pe etaje de superioritate cu raporturi de contradicție 


la fiecare din etaje şi care se diferențiază — și aci se re- 
marcă în cadrul cel mai speculativ o înrâurire a ştiinţelor 
pozitive — cantitativ, nu calitativ. Schelling îşi şi numeşte 


singur această concepție „atomism dinamic”. Aplcaţiunile prin 
nivelul concret la care coboară, dovedesc însă toată zădărni- 
cia unei scheme prea speculativ imaginată. Filosofia naturii la 
Schelling e importantă mai mult prin ilustrarea într'adevăr ca- 
racteristică a romantismului filosofic, dinamic, deductiv, su- 
biectiv, fantezist, fără posibilitate de verificare pe calea ştiin- 
țifică a experienţei. Ea duce la o natură concepută ca un 
organism cu scopul de a extrage din inconştient—conştientul. 

A doua etapă a filosofiei lui Schelling o constitue „„idea- 
lismul transcendental” şi el este o prelungire a filosofiei na- 
turii în sensul trecerii dela non-eu la eu și a descoperirii pu- 
terii spirituale prin care subiectul! cunoscător poate surprinde 
unitatea ultimă a naturii cu spiritul. Distincția între cele două 
etape ale acestei gândiri se poate înfățişa simplu astfel: „Fi- 
losofia naturii este doctrina devenirii eului, idealismul transcen- 
dental doctrina eului însuşi”. (Walzel op. cit. 41). Eul nu 
poate ajunge la deplina lui desvoltare nici în activitatea teo- 
retică a descoperirii adevărului, nici în cea practică a moralei. 
Puterea lui e depăşită doar în procesul estetic, unificator pentru 
Schelling încă din „programul sistemului” său şi în care eul 
fuzionează cu non-eul, spiritul cu natura. Fenomenul artistic 
îi apare filosofului nostru ca fiind actul suprem al subiectului 
cunoscător. Arta e o sinteză a seriei reale cu cea ideală a 
universului şi de aceea „organul” autentic al filosofiei, efortul 

ei maximal sau citând din „„Sistemul idealismului transcendental” 
Chiar: „lată dece arta este idealul pentru filosof: ea îi deschide 
întrucâtva sanctuarul unde arde pentru a spune astfel cu o 
singură flacără, într'o unire eternă și primordială, ceea ce este 
separat în natură şi istorie, ceea ce în vieață și în acțiune, 
ca și în gândire, trebue să se urmărească şi să se găsească în 
veci”. (Citat după Otto Braunr, pag. 32). Opera de artă di- 
vulgă dar în modul cel mai desăvârşit, adâncimea absolută 
a unităţii lumii, ea este momentul final al acesteia. In des- 
voltările sale estetice, Schelling dă o importanţă deosebită mi- 
tologiei ai cărei zei sunt echivalenți cu ideile din filosofie 
întrucât în ei generalul fuzionează cu particularul. Arta ur- 
mează a se baza deci pe mitologie, căci în ființa acesteia 
plutesc idei simbolizate. 

Planui etic al lui Fichte se înlocueşte :deci cu unul 
estetic, ceea ce reaminteşte contribuţia lui Schiller. 

Cu această încoronare estetică a filosofiei sale, Schelling 
se manifestă încă odată ca un romantic tipic exprimând idei 
de circulație comună la un Fr. Schlegel, care scria de pildă 
Chiar în anul apariției „,Sistemului”, în 1800: „Ultimii sâmburi 
interiori ai artelor și ştiinţelor sunt un domeniu al poeziei”, 
iar Novalis — celălalt mare romantic — socotea că esenţa 
lumii e în aceiași poezie. (cit. după O. Braun, 18). 

Venim acum la cea de-a treia etapă a filosofiei naturii 
la Schelling, la acel „„sistem al idendității” care sub influenţa 
lui Spinoza, însemnează eul şi natura unei substanțe unice, 
numită mai întâi Absolutul, apoi Dumnezeu. Universul este 
cel mai desăvârşit organism şi cea mai de seamă operă de 
artă, al cărei conţinut e Absolutul. El nu mai e nici real, 
nici ideal, nici natură, nici spirit, ci unitatea sau sinteza tu- 
turor polilor. Absolutul cuprinde în sine posibilitatea de a se 
diferenţia în două serii, de calificat după nota lor dominantă: 
natură sau spirit, realitate sau idealitate. In natură, trebuesc 
distinse trei forţe: gravitatea, lumina şi viaţa organică. În spirit, 
sunt a se deosebi deasemeni trei forţe: cunoaşterea, acţiunea 
şi contemplaţia estetică. Aceasta din urmă este cea mai im- 
portantă. „Sistemul identității” lu Schelling se prezintă dar 
ca un „panteism estetic” sau ca un „,organicism” de acelaşi 
fel. 

Privită în ansamblul ei, filosofia naturii pe care am în- 
făţişat-o mai sus — în linii fatal, sumare — înseamnă un pas 
înainte prin depăşirea perspectivei biologice a lui Goethe, care 

se străduise să găsească „fenomene originare”, „tipurile” plan- 
telor şi animalelor din natură şi chiar depăşirea metodei psi- 
hologice prin care cu ajutorul ritmului triadic, Fichte căuta 
să explice etapele procesului spiritual. 

Schelling încearcă o construcţie integrală a lumii cuprin- 
zând într'o viziune totalitară natură şi spirit, fără excepţia 
anorganicului pe care l-a spiritualizat. Goethe însuşi a fost 
fermecat de această concepţie pe care în poezia ,Weltseele” 
o celebrează în versuri ca acestea: 


Verteilet euch nach allen Regionen 
Von diesem heil'gen Schmaus! 
Begeistert reisst euch durch die nächsten Zonen- 


Ins All und füllt es aus! 


Întreprinderea cu adevărat colosală a lui Schelling — 
prin toate caracterele ei o creaţie arhitecturală tipic roman- 
tică -— e însă clădită cu mult prea multă imaginaţie şi prea 
puţin spirit ştiinţific spre a asemăna în mare măsură cu o 
poemă, ci nu cu un „sistem filosofic”. Îndrăsneala, şi monumen- 
talitatea cosmologiei lui Schelling va servi totuşi lui Hegel 
pentru -construirea cu mai mult succes a sistemului său de 
filosofie universală. 


Faţă de ceilalți romantici, faţă de Fr. Schlegel, Novalis, 
Tieck, Schleiermacher, Schelling a fost totuşi „cel mai puțin 
subiectiv”, „între toți misticii filosofiei, poeții şi esteticienii — 
filosoful cel mai înzestrat cu spirit poetic — obiectiv” (R. 
Haym: op. cit.. pag. 609). Caracterizarea surprinde mai mult 
o nuanţă în comparaţie cu prietenii romantici ai lui Schelling, 
al căror subiectivism era şi mai accentuat faţă de năzuința 
acestuia de a introduce pe alocuri şi un filon ştiinţific. 

Rezumativ spus, valoarea şi semnificaţia lui Schelling se 
cuprinde potrivit în rândurile aceluiaşi R. Haym: „O concepție 
de nesusținut, trecătoare, surpându-se încă dela origine, fi- 
losofia lui Schelling n'a fost totuşi mai puțin o apariție ne- 
cesară şi creatoare de epocă” (op.cit. 660). 

Cu tot caracterul ei evident romantic, operei lui îi lip- 
seşte până în momentul în care i-am fixat mai sus e- 
voluția, elementul mistic atât de general la romantici. În- 
râuririi lui nu i se va putea totuși sustrage, după plecarea 

sa dela Jena. Intr'o scrisoare din 1806, notează el însuşi noua 
direcţie ce a luat cugetarea sa: „In izolarea mea la Jena — 
scrie el — mă gândeam mai puțin la vieață decât la natură, 
care-mi ocupa permanent spiritul; la ea se mărginea aproape 
toată moditația mea. De atunci am învăţat să recunosc că religia, 
credința publică, viața statului sunt pivotul în jurul căruia. totul 
se mişcă” (citat după Hoffding: Hist. de la philosophie, 171). 

Încă din 1804, în mica lui scriere „Filosofie şi religie”, 
preocuparea religioasă începe să se impună la el. Un nou punct 
de vedere germinează în lucrările sale, cercetând acum dintr'o 
orientare estetică, să dobândească una religioasă. El era de 
altfel — după cum mai observăm — în acest chip, pe linia 
mare a romantismului german, alături de Schleiermacher şi 
Novalis. Sub înrâurirea puternică a misticului Jacob Böhme 
(1575-1624), pe care romanticii l-au reactualizat şi sub în- 
demnul discipolului său lEschenmayer care într'o broşură din 
1803 „Filosofia în trecerea ei spre nefilosofie”, a ridicat din 
nou problema raportului dintre filosofie şi credință, Schelling 
îşi concentrează şi el atenţia asupra problemei religioase. Scrie- 
rea sa cea mai de seamă cu acest subiect este „Philosophische 
Untersuchungen über das Wesen der menschlicben Freiheit und 
die damit zusamenhângenden Gegenstände”, (1809). 

Punctul de plecare al lui Schellling constă în obiecția 
adusă filosofiei că deşi prin artă poate pătrunde până la. 
unitatea supremă a opoziţiilor, ea nu mai are nici-o explicaţie 
pentru aceste opoziții înseşi şi pentru legea care le guvernează. 
Credinţa într'un Dumnezeu creator al lor se impune în con- 
secință. Cum este cu neputinţă să înţelegem diferenţierea uni- 
tății absolute într'o pluralitate fenomenală transcendentă ei, în- 
seamnă că de fapt contradicția e în această unitate chiar, că 
ea e o lege universală şi necesară a vieţii şi că Dumnezeu 
însuşi i se supune. Dumnezeu nici nu poate fi conceput ca o 
personalitate — spune Schelling — dacă nu conţine chiar în 
esenţa lui o opoziţie între forţele ce trebuesc armonizate. Ori- 
ginea răului în lume pleacă tocmai dela polul negativ, primor- 
dial al divinității. In aceste desvoltări în jurul contrariilor, 
Schelling îl urmează de aproape pe J. Bohme când scrie: 
„Viata trebue să treacă prin focul contradicției, contradicția e 
forța dinamică cea mai adâncă a întregii vieți”. (d. O. Braun 
49). A fost de fapt o lege care găsea în sufletul dinamid 
al romanticilor o puternică rezonanţă. 

Pe baza ideilor lui Böhme şi Schelling, teismul filosofic 

primi un nou îndemn. Un Dumnezeu sfâşiat de opoziții pe 
care prin lupta interioară trebue să le armonizeze, a apărut însă 
totdeauna o icoană falsă a unei divinităţi care fiind atot-. 
puternică, victoria asupra contrastelor i-ar fi prea uşoară, mai 
mult o glumă. Aci constă de altfel dificultatea organică a teis- 
mului pe care nici Schelling n'a putut-o învinge. 

O încoronare a filosofiei religioase o încearcă el, prin- 
tr'o mitologie pe care o anunţase după cum am văzut încă din 
179, când schiţase „programul sistemului” său şi printr'o. 
filosofie a revoluţiei, în care factorul subiectivităţii sale defor- 
mează faptele istoriei, religiei, precum în tinereţe urmase ace- 
iaşi metodă cu ştiinţele naturii (V. şi Höffding. pag. 175, 
op. cit.). 

Opera filosofică a lui Schelling desvoltă pe lângă axele 
ei centrale, a căror perspectivă sumară am dat-o mai sus, ra- 
mificări secundare de ordin pedagogic, de filosofia istoriei şi 
istoria filosofiei, de filosofie a culturii, pe care numai o cer- 
cetare mai amănunţită are a le pune în relief. 

Valorificarea factorului irațional prin intuiţia estetică — 
drum de cunoaştere a Absolutului, — neglijarea experienţei 
ca metodă a descoperirii adevărului, caracterul mistic al celei 
de-a doua perioade schellingiane, predominarea elementelor ima- 
ginative în interpretarea datelor ştiinţifice chiar —, integrează 
însă acest sistem” în seria momentelor mistice, în plin ro- 
mantism structural şi istoric, în afara liniei ştiinţifice, obective 
şi impersonale a filosofiei moderne. 


Friedrich Schlegel 
Dacă Friedrich Wilhelm Schelling a fost creatorul celui 


maj tipic „sistem” al filosofiei romantice, înţeleasă ca un an- 
samblu de probleme ontologice, cosmologice, teologice şi mai 
puţin de filosofia culturii şi istoriei, de pedagogie şi sociolo- 
gie politică, putând fi precis încadrat întrun anume moment 
al filosofiei moderne postkantiene, Friedrich şi fratele său 
August Wilhelm Schlegel sunt consideraţi ca întemeie- 
tori ai romantismului mai mult din punct de vedere literar şi ar- 
tistic ca unii cari au răspândit în mod reprezentativ ideile curen- 
tului prin revista special creată pentru aceste țeluri „„Athenăum”” 
(1798), socotiți fiind, mai ales Friedrich Schlegel, ca spiritul 
rector al generaţiei care număra alături de filosofi ca Fichte, 
20 

Schleiermacher, Schelling şi poeţi ca Novalis, Wackenroder, 
Tieck, alcătuind ceea ce Germanii numesc „die Frühromantik”. 

Atingerile lui Fr. Schlegel cu filosofia nu pot avea deci 
amploarea desvoltărilor lui Schellling, sunt însă de-o importanţă 
mecontestată în ce priveşte filosofia culturii şi estetica romantică 
în comparaţie cu atitudinea şi idealurile clasice. Raporturile 
dintre clasicism şi romantism, în special, se lămuresc întrun 
mod just şi destul de deosebit faţă de opinia curentă, în opera 
acestui Friedrich Schlegel, care deşi întemeietor teoretic al 
romantismului estetic era departe de a se dovedi un protestator 
anticlasic, ci tocmai dimpotrivă — în prima perioadă a evoluţiei 
sale — un fierbinte admirator al clasicismului în pofida roman- 
tismului chiar, care avea să fie cu mult mai bine apărat de un 
clasic ca Schiller. 

Friedrich Schlegel s'a născut în 1772 la Hanovra, cu 
cinci ani mai târziu decât fratele său August Wilhelm. Aptitu- 
dinea sa teoretică s'a manifestat prin surprindere, după ce 
îmbrăţişase mai întâi ocupaţia de negustor. Ca „o fire sanguină”, 
„înclinată către schimbări neaşteptate”, îl descrie Rudolf Haym 
(op. cit. 178), descoperindu-i dela început trăsăturile tem- 
peramentului romantic. Cu intenția de a studia dreptul, frec- 
ventă el la 1791 universitatea din Leipzig, unde însă o vieaţă 
foarte aventuroasă era să-l piardă. Cu sprijinul material al 
fratelui său, Fr. Schlegel fu îndemnat să studieze poezia şi 
filosofia şi în special clasicismul, care avea să definească prima 
perioadă a evoluției sale ca estetician şi filosof al culturii. 
Cea dintâi lucrare a sa „Die Griechen und Romer. Historisch- 
kritische Versuche über das klassische Altertum”  apăru 
la 1797, fiind precedată de studii privind deasemeni anti- 
chitatea greacă, studii pe care le publică în „Berliner Monat- 
schrift” (1794). După o scurtă trecere prin Jena unde el se 
apropie de filosofia lui Fichte, influenţă ce va fi valorificată 
în a doua perioadă a evoluției sale mai ales — apoi prin 
Dresda, Friedrich Schlegel veni la Berlin unde se legă de 
îndată de cercul literar al celebrelor evreice Herz, Levin şi 
Veit, fiica lui Moses Mendelsohn. Militarea pentru romantism 
prin care raliă în juru-i pe tinerii noii generații, începu la 
1798 când apăru în Berlin primul caet al revistei „Athenäum” 
care deşi continuă numai până la 1800, fu totuşi una din cele 
mai de seamă publicaţii ale vieţii literare germane. Aci tipări 
Fr. Schelegel în afară de „„Fragmentele”” sale — metoda „frag- 
mentului” era inspirată de Lessing — foarte interesantele sale 

consideraţii asupra lui „Wilhelm Meister”, romanu! care leagă 
pe Goethe de romantism. In 1799 publică el apoi prima parte 
din romanul „,Lucinde”, care ridică protestul multor duşmani 
ai săi. [n acelaşi an părăseşte Fr. Schlegel Berlinul pentru 
Jena unde trăi minunat în cercul lui Fichte, Schelling, Tieck, 
Novalis şi unde desvoltă o intensă activitate poetică. La 1809 
apărură „Poeziile? sale cărora le lipsea însă spontaneitatea, 
fiind prea artistic lucrate. O direcție nouă se ivi acum în 
şcrisul şi gânidirea sa, prin studiile orientale şi indice pe care 
le făcu la Paris şi pe care le publică în epocala scriere „Ueber 
die Sprache und Weisheit der Indier” (1808). La Paris, în 
1808, trecură soții Schlegel — Friedrich şi Dorothea — 
la catolicism, o conversiune care însemnă un mare eveniment 
spiritual al romantismului. Urmară treceri prin Viena şi Frank- 
furt pe Main, până când în 1859 muri la Dresda. 

Comparând pe Fr. Schlegel cu fratele său August Wil- 
helm, istoricii literari au de observat că ceea ce lipsea unuia 
„aparţinea celuilalt, că „în timp ce primul avea un spirit pă- 
trunzător, nu cunoştea bucuria muncii şi a creaţiei, cel de al 
doilea era dimpotrivă dotat cu plăcerea lucrului şi cu talentul 
formei, nu însă cu aptitudinea gândirii” (Biese: Geschichte der 
deutschen Literatur, pg. 332). 

După cum am notat mai sus, în opera lui Fr. Schlegel avem 
„de distins limpede două epoci: a) începuturile lui care se des- 
voltă alături de clasicism şi cu o tendință antiromantică sur- 
-prinzătoare şi b) romantismul său militat cu pasiune. Aceste 
două faze sunt în multe ale lor laturi contradictorii şi ilustrează 
ele însele firea neunitară a romanticilor, precum şi părerea 
că între romantism şi clasicism n'a fost totdeauna o prăpastie, 
aceiaşi personalitate trecând prin focul opozițiilor. 

Perioada clasică a lui Fr. Schlegel creşte sub auspiciile 
unei întrebări pe care din 1767 o formulase Herder, când 
spunea: „Unde este încă un Winckelmann german, care să 
ne deschidă templul înţelepciunii şi poeziei greceşti aşa precum 
acesta a arătat de departe, artiştilor taina Grecilor?” (citat 
de R Haym: op cit, 179). Fr. Schlegel îşi propusese să 
fie el însuşi acest Winckelmann. Se închină dar studiului Gre- 
cilor antici, cărora le dedică lucrări ca de pildă: „Von den 
Schulen der griechischen Poesie? (1794) în care schițând o 
istorie a poeziei greceşti în 4 perioade, nu pierdu din vedere 
unghiul artistic al lui Winckelmann şi, ceea ce ne interesează 
mai mult aci, concepția despre frumuseţe, construită după mo- 

delul caracterului Atenienilor care era „,vioiciunea cea mai liberă 
şi energia cea mai înaltă a naturii omeneşti”; „Vom aestheti- 
schen Werte der griechischeu Komödie” (1794), „Ueber die 
Grenzen des Schönen” (179) în care împotriva titlului se 
ocupă cu elementele frumosului care s'ar găsi şi în om și în 
natură, „Ueber die Darstellung der Weiblichkeit in den grie- 
chischen Dichtern”, „Ueber die Diotima” (1795) ş. a.. In toate 
aceste studii privind antichitatea greco-romană, Fr. Schlegel 
nu s'a mărginit numai la desvoltări de ordin istoria cu descrieri 
şi caracterizări pline de talent, ci sa ridicat la consideraţii 
de filosofia culturii şi estetică ce trebue să ne reţină aci, în 
liniile lor esenţiale. 

Meditaţiile asupra culturii deveniseră frecvente în a doua 
jumătate a veacului al XVIII-lea și preocupaseră nu numai. 
pe Rousseau în Franţa, ci pe toţi scriitori germani din această. 
vreme dela Winckelmann la Herder, Goethe, Schiller, ş. a. 

Punctul de plecare îl alcătuise desigur Rousseau, care, 
în căutarea motivelor nefericirii omeneşti tocmai în momente: 
de mare civilizație şi cultură, proclamase opoziția dintre starea 
naturală şi primitivă a omului caracterizată prin armonie şi. 
fericire, şi cea de cultură, nearmonică şi deci nefericită. Con- 
statând cu Rousseau nefericirea contemporană a societăţii, gân- 
ditorii germani refuzară totuşi a o atribui „stării de cultură” 
şi a se asocia la o întoarcere către primitivitatea barbară 
şi incultă. Nefericirea era pentru aceştia tocmai expresia unei 
culturi insuficiente prin unilateralitatea ei şi socotiră cu drept. 
cuvânt — că drumul fericirii umane nu putea fi în urmă, la 
starea de sălbăticie, ci înainte către o perfectare continuă a 
culturii şi spiritualităţii. Paseismului idealizator al lui Rousseau. 
i se opuse deci un progresivism la capătul căruia apărea ca 
un ideal adevărata armonie a omului. Termenul final al evo- 
luţiei însemna însă de fapt o reînviere a idealului antic, a. 
concepţiei clasice despre fericire.  Decadenţa secolului al 
XVIII-lea, urma deci a fi compensată nu cu primitivitatea 
barbară, ci cu lumea clasicismului greco-roman. Opoziția „„stare- 
de natură — primitivitate — şi „stare de cultură” — moder- 
nitate — înfăţişată de Rousseau, trebuia înlocuită cu opoziţia. 
„antichitate” şi „,„modernitate”. Studiile lui Winckelmann dă- 
duseră impulsul acestei direcţii, în cadrul căreia — după Kant 
şi Schiller — se înscrie şi cercetătorul nostru — Fr. Schlegel 
cu lucrările mai sus citate. „Ueber das Studium der griechischen 
Poesie” e mai ales scrierea în care Schlegel desvoltă com- 

parația dintre poezia antică şi cea modernă în legătură cu 
starea de spirit a oamenilor timpului, întreprinzând o adevă- 
rată execuţie a poeziei moderne în vreme ce glorifica pe cea 
antică, atitudine surprinzător de antiromantică. Sceptică, lipsită 
de caracter şi unitate, de orice lege directoare, iată cum i 
se înfăţişează lui Schlegel poezia modernă, care mai e în 
plus dependentă de teoriile estetice cunoscând coexistența unei 
poezii mai înalte cu una inferioară, a unei poezii culte lângă 
una populară şi mai ales „totala preponderență a caracterului, 
individualului şi interesantului””, „năzuința către noutate, picant, 
şi frapant’. Caracterizarea aceasta înseamnă însă din punctul 
de vedere al esteticii kantiene, pentru care frumosul era cu 
totul dezinteresat, o condamnare a poeziei moderne care, con- 
ținând interesantul — elimina posibilitatea exprimării frumo- 
sului. In schimb, poezia clasică — cea grecească în deosebi — 
era expresia gustului şi artei tipice caracterizate prin obiecti- 
vitate. Aceasta urmează a se realiza şi în poezia modernă, 
dacă voim ca şi ea să cuprindă frumosul. In opera lui Goethe, 
Schlegel o şi întrevedea. Un clasicism de o factură atât de 
reprezentativă nu fu însă punctul final al evoluţiei gândito- 
rului nostru. El se converti foarte curând la romantism şi-şi 
contrazise singur pas cu pas, afirmațiile. O nouă concepţie 
despre poezia modernă şi odată cu aceasta despre natura artei 
însăşi, apare acum în „„Athenium” (1798-1800). 

Influenţa lui Fichte, care fusese atât de hotăritoare şi 
pentru prima epocă a filosofiei lui Schelling, se manifestă şi 
asupra noii perioade a lui Fr. Schlegel. Nu fondul etic fich- 
tean fu reţinut însă, ci câteva concepte importante, dar oarecum 
introductive şi anume: „intuiţia inetlectuală” (intellektuelle An- 
schaung), mobilitatea şi libertatea conştiinţei omeneşti. Poezia 
romantică fu privită de Schlegel prin prisma acestor idei fich- 
teene şi o nouă imagine despre ea cu totul deosebită față de 
cea din perioada lui clasicistă, apăru. Mobilitatea şi libertatea 
aplicate poeziei moderne, duseră la o „poezie universală pro- 
gresivă”, a cărei esenţă consta tocmai în dinamica ei continuă 
care nu ajungea nici când la un terminus static (al 116-lea 
„fragment” din „Altenăum”). Conceptul „.intuiţiei intelectuale” 
se arătă şi mai fructuos. El duse la întemeierea teoretică a 
„ironiei romantice”, în marginea căreia vom poposi un mo- 
ment. „Întuiţia intelectuală”, însemna pentru Fichte capaci- 
tatea eului gânditor şi activ de a se răsfrânge asupra lui în- 
suşi, privind până în miezul principiului său constitutiv. Ple- 

când dela eu, se dădu romanticilor posibilitatea unei dedublăr: 
a lui, eul creator poetic intervenind în cuprinsul 'operei create, 
ridicându-se de-asupra materiei creaţiei, ironizând-o spre a-i 
distinge iluzia artistică. Expresia lui Schlegel „o poezie a poe- 
ziei? din cel de-al 238 „fragment? din „Athenăum”' consacră 
„ironia romantică” drept formula analogică a „poeziei tran- 
scendentale”. Alături de o „filosofie transcendentală” care; dis- 
tinge gândul transcendental ca produs de gândire transcenden- 
tală ca putere creatoare, există şi o „poezie transcendentală”', 
care adăposteşte sub acelaşi acoperământ al operei: materia 
poeziei şi procesul ei de creaţie. Ironia se insinuiază între pro- 
dusul poetic şi forţa productivă şi dovedeşte de fapt liberta- 
tea interioară a conştinței omului artist, care se determină pe 
sine în orice clipă a vieţii sale sufleteşti, nelipsindu-i conştiinţa 
delimitării între real şi ideal nici chiar în momentul supremei 
iluzionări artistice. Considerarea estetică se înalță aci până la 
un nivel etic. Mereu conştient de sine, constatându-şi propriile 
sale slăbiciuni şi consimţind la recunoaşterea lor, spiritul se 
dovedeşte a fi într'adevăr liber chiar prin această limitare de 
sine. Sub acest unghiu de vedere, conceptul de , geniu” se: 
lămureşte într'un mod deosebit la Schlegel. El trebue să con- 
țină ca o notă esenţială libertatea şi conştiinţa de sine a creato- 
rului. Dar libertatea o lega el de subiectivitate şi cu aceasta 
ajunçe Schlegel exact la polul opus concepţiei sale din prima 
perioadă, când preţuia obiectivitatea anticilor ca un semn esen- 
țial al poeziei. O „poezie transcendentală”, credea Schlegel 
în Gespräch über die Poesie, (1800) că au realizat Cervan- 
tes, Ariosto, Jean Paul după ce în al 247 „fragment”, numise 
pe Dante, Shakespeare şi Goethe. 

Poeziei moderne romantice îi mai adăugă Schlegel încă 
dbuă note importante: a) accentuarea conţinutului sentimen- 
tal al poeziei, entuziasmul poetic, trăirii interioare, ci nu ele- 
mentului formal, artistic b) apropierea poeziei de actul reli- 
gios în formulări precum: „Relaţia adevăratului artist cu idealul 
său este absolut o religie” (citat după Biese, pag. 315), fu- 
zionare a activităţilor spirituale care figurează iarăşi frecvent 
în programul romanticilor. Sub influența lui Schleiermacher 
de altfel, Fr. Schlegel este îndemnat să se apropie de etică 
şi religie, repetând pe alte căi procesul evoluţiei lui Schelling. 

În feicare particulă a finitului oglindindu-se infinitul şi 
deci Dumnezeu, menirea artei va fi reprezentarea nesfârşitu- 
lui lumii. „Numai acela poate să fie artist, care are o religie 

proprie, o privire originală asupra infinitului” (, Ideen” 13). 
Estetica lui ia astfel o ţinută mistică. 

Nici consideraţiuni etice nu lipsesc fragmentelor sale. Ele 
se desvoltă paralel cu estetica sa, având însă un caracter destul 
de vag şi nesistematic, combătând tendinţa utilitaristă a mo- 
ralei luminilor, socotită ca o expresie a spiritului de „economie”. 

Faţă de Schelling creator al unui „sistem” de filosofia 
generală cu ramificații în mai toate disciplinile filosofice, Fr. 
Schlegel şi-a restrâns contribuţiile — după cum am văzut 
mai sus — la domeniul filosofiei culturii şi al esteticii mai ales. 
Am putut constata întradevăr cum în studiile sale privind 
poezia antică precum şi pe cea modernă atât în cele din 
epoca sa clasicistă cât şi în cele din epoca romantică, scriitorul 
nostru nu s'a mărginit numai la desvoltări de istorie literară 
şi artistică, ci a depăşit această perspectivă încercând să se 
înalțe la generalizări despre artă şi frumos prin care se si- 
tuiază de-a-dreptul în disciplina filosofică a esteticii şi anume 
pe rând în tabăra clasiciștilor alături de un Goethe, în a ro- 
manticilor apoi, frumosul întrunind după normele obiectivității. 
clasice, pe cele ale subiectivităţii romantice. 


Novalis 


Ultimul romantic de care ne vom ocupa aci, e însfârşit 
bunul prieten şi tovarășul de studii al lui Fr. Schlegel, visă- 
torul şi inspiratorul Novalis (1772-1801) a cărni valoare lite- 
rară dominând însă pe cea filosofică, prezentarea noastră va. 
trebui să fie mai redusă. 

Născut la 2 Mai 1772 la Oberwmiederstadt în 'Turingaa,. 
cu studii din cele mai felurite îmbrăţişând laolaltă matematica 
şi chimia cu filosofia, literatura şi dreptul, posedat de o aprigă 
sete de cunoaștere ce trecea dincolo de tărâmul raţionalului 
către umbrele misterului pe care-l opunea iluminismului se- 
colului al XVIII-lea, cu un sentiment al morţii care-l făcea. 
pe Schlegel să-i scrie „tu eşti poate primul din vremea noastră 
care are simţul artistic pentru moarte” (citat din Stockmann: 
Deutsche Romantik, pg 59), autorul „Imnurilor nopţii” şi-a 
îmbrăcat în genere ideile filosofiei romantice în haina de o 
melancolică strălucire a basmului, romanului și versului. Cea 
mai mare parte a operei sale filosofice se confundă dar cu 
opera sa literară, accentul căzând pe valoarea expresiei poetice. 
Mici încercări filosofice a dat el totuşi în „Fragmentele” pe 

he 


care i le-a adunat apoi Tieck şi care completează de fapt, lu- 
minând pasagiile neclare din „Imnurile nopții”. 

Multe propoziţii din „„Fragmente” oglindesc cu fidelitate 
concepțiile lui Fichte şi cele ale lui Schelling. Au de pildă 
conţinut şi formulare cu totul fichteană, cugetări precum: 1) 
„„Eu—non-eu: propoziția supremă a oricărei ştiinţe şi arte”; 2) 
„Tot ceea ce se poate gândi , gândeşte singur: este o problemă 
de gândire”; 3) „Ce este natura? Un index sau un plan enci- 
clopedic, sistematic al spiritului nostru”; 4) „Exteriorul esie 
un interior înălțat la un nivel de mister, poate şi inversul e 
valabil”; în ultima din acestea pătrunzând şi acel fior al tainei 
ce alcătueşte farmecul operei sale poetice. 

O depăşire a lui Fichte şi Schelling e reprezentată însă 
prin acel „idealism magic”, pe care Novalis îl socotea ca o 
treaptă finală în scara de valorificare a filosofilor începând 
cu empiricii puri, urmaţi de cei transcendenți, apoi de 
dogmaticii transcendenţi, de Kant, Fichte şi în sfârşit se 
ajunge la concepţia citată a poetului nostru. După aceasta, ca 
o desvoltare consecventă a mentalității romantice, există o co- 
respondenţă cu substrat de minune între natură şi spirit. Pro- 
cesele şi formele naturii erau spiritualizate, după cum funcțiunile 
umane erau reduse la cele ale naturii. Sub influenţa cercetărilor 
ştiinţifice ale vremii, Novalis determina relaţii între suflet şi 
univers. (Gândirea i se părea astfel o activitate muşchiulară, 
iar gluma (der Witz) o electricitate a minţii. El se mai în- 
treba după aceiaşi metodă a relațiilor — dacă nu cumva gân- 
direa „oxidează”, iar simţirea „,desoxidează”. 

Un alt aspect al operei lui Novalis mai merită încă a 
fi subliniat. Eul religios. In 1799 scrie lucraea „Die Chri- 
stenheit oder Europa” ca o expresie a entuziasmului religios 
ce pornind dela Schleiermacher cuprinsese cercul de scriitori 
din Jena. Novalis întreprinde aici o apologie a creştinismului 
catolic, pe care purificat îl socotește ca adevărata religie a 
viitorului. Cu un „„dom gotic” se compară de către istoricii 
literari (ca W. Menzel) această parte a filosofiei lui Novalis. 

În evoluţia gândirii, locul poetului este desigur mai mo- 
dest. Interesul operei lui constă mai mult în relieful excesiv 
pe care spiritul lui l-a dat romantismului filosofic al vremii. 

Schleiermacher 


Născut în Breslau la 21 Noembrie 1768, dintr'o familie de 
pastori, Friedrich Daniel Ernst Schleiermacher a studiat în in- 
stitutul fraţilor Moravi din Niesky şi in seminarul din ‘Barby, 
pentru a-şi desăvârși studiile la universitalea din Halle. Apoi a 
fost pe rând preceptor în familia unui graf în Prusia, predicator 
într'o mică localitate, Landsberg, în apropiere de Frankfurt 
pe Oder, predicator la Berlin, unde venit în vârstă de 28 de 
ani, a luat între 1796 și 1802 contact strâns cu reprezentanții 
romantismului german, împrietenindu-se în special cu Friedrich 
‘Schlegel, şi apoi cu editorul Georg Andreas Reimer. 

Dela Berlin trecu, după o lungă perioadă de singurătate 
în Stolp, la universitatea din Halle, unde profesă din 1804 
până în Octombrie 1806, când, din ordinul armatei franceze, 
universitatea fu închisă. Inapoiat la Berlin, luă parte foarte 
activă la puternica mişcare de refacere naţională à Germâniei, 
alături de alți mari bărbaţi, printre cari trebueşte numit mai 
ales Fichte. Cu crearea în 1810 a universităţii din Berlin; 
Schleiermacher devine profesor de teologie, ţinând totodată 
şi cursuri de filosofie, cum făcuse dealtfel și la Halle. 

Mai ales în Berlin, activitatea sa de profesor de teologie, 
ca şi aceea de predicator, l-au făcut să adâncească și să publice 
scrieri ce i-au adus neînţelegerea cercurilor religioase oficiale. 
El muri la Berlin în 12 Februar 1834. 

Operele complete!) ale lui Schleiermacher, apărute în 
editura lui G. Reimer, între 1835 şi 1864, cuprind trei sec- 
țiuni: teologică, de predici. și filosofică. In ,„Philosophische 
Bibliothek” se găsește o alegere a scrierilor sale în 4 volume 
(1910-1913) în care se află şi foarte interesantul „,Versuchi 
einer Theorie des gesellizen Betragens”, găsit de Herman 
Nobl în o publicaţie din 1799 și rămasă uitată. 

perele mai importapte cu caracter filosofic, publicate 
în secţiunea I, a sus numitei ediţii complete, sunt: Grundlinien 
einer Kritik der bisherigen Sittenlehre, 1803; Monologen, 1800; 
Dialektik, publ. de L. Jonas în 1839 după manuscripte; Psy- 
chologie, publ. de L. George în 1862 după manuscripte şi 
note dela curs; Entwurf eines Systems der Sittenlehre, publ. 
de Alex. Schweizer în 1835 după manuscripte; Die Lehre 
vom Staat, publicate în 1845 de Chr. A. Brandis după manu- 


1) In prezenta expunere m'am servit de această ediţie a operelor 
complete. 

scripte şi note dela curs; Vorlesungen uber die Asthetik, pu- 
blicate de Karl Lommatzsch în 1842, după manuscripte şi 
note dela curs; Erziehungslehre, publicate de C, Platz în 
1849, după manuscripte şi note dela curs. La acestea trebue 
să adăugăm pentru importanţa lor filosofică următoarele scrieri 
din secţiunea I teologică: Der christliche Glaube, ed. III, 
1835, 2 vol.; Die christliche Sitte, publicate de L. Jonas în 
1843, după manuscripte şi note dela curs. 

Schleiermacher a fost de mic influențat de gândirea re- 
ligioasă pietistă şi a fraţilor Moravi, ceeace a, contribuit desigur 
pe de o parte la desvoltarea spiritului său critic, pe de alta 
la prețuirea sentimentului şi a vieţii interioare, pentru care 
avea predispoziţii adânci. Toată prețuirea pe care el o mani- 
festă individualităţii trebue căutată aici, tot atât de mult ca şi 
ideea fericită de a întemeia religia pe sentiment. In cultura, 
sa filosofică, influenţat de Platon, Spinoza, de filosofii romantici 
germani, şi mai ales de Kant, el a dat criticismului şi tendinţelor 
individualiste ale romanticilor o satisfacţie relativă în propria 
sa filosofie, ce se prezintă astfel cu un pronunţat caracter de sin- 
teză, de unificare a contrariilor. Din această cauză ideal-realis- 
mul lui Schleermacher a fost denumit cu oarecare dispreţ ca eclec- 
tism, deşi gândirea sa este departe dea fiun simplu conglomerat. 

Schleiermacher găsise în teoria cunoaşterii la Kant un 
punct cu care nu putea fi mulţumit. Dece lucrul în sine este 
deosebit de formele cunoaşterii? Dece formele cunoaşterii 
ar fi numai subiective, şi nu în acelaş timp realităţi obiective? 
Funcţia intelectuală cu spontaneitatea ei crează formele cari, 
totuşi sunt şi forme ale realităţii, nu numai forme subiective: 
ale cunoașterii, Prin aceasta el înlocueşte o consecință impor- 
tantă a filosofiei lui Kant, potrivit căreia lucrul în sine ar fi 
fost ceva diferit de reprezentare. Identitatea dintre existență 
şi gândire este ceeace urmăreşte să probeze Schleiermacher. 

In filosofia religiei el aduce primatul sentimentului, dând 
religiei un suport independent faţă de morală. 

În etică, Schleiermacher caută să dea individualităţii drep- 
turile pe cari i le luase rigorismul lui Kant, cu domnia suverană 
a unei datorii morale impersonale. Influența romantismului, 
în care generalul lua înfăţişare individuală, este aici vizibilă. 
Nu mai puţin influenţa antichității. 

În fine pedagogia lui Schleiermacher apare ca o cvin- 
tesenţă a întregii sale gândiri despre om şi lume. 

Vom expune pe rând ideile lui Schleiermacher referitoare 
la teoria cunoaşterii, filosofia religiei, etică şi pedagogie. 


Teoria cunoaşterii. 


Teoria cunoaşterii o găsim expusă în Dialectica sa, care: 
a făcut obiectul mai multor cicluri de prelegeri la universitatea 
din Berlin între anii 1811 şi 1831. Dialectica în raport cu fi- 
losofia şi ştiinţa este definită de el ca disciplina ce „trebue 
să cuprindă... principiile filosofării”!) în sens restrâns, adică. 
ale filosofiei, care aceasta este „o ştiinţă centrală”, ce constitue 
„cohesiunea internă a oricărei cunoașteri? (Wissen) şi fără. 
de care „toate ştiinţele singurite rămân imperfecte”. Orice 
om de ştiinţă trebue să filosofeze, pentru a nu rămânea numai, 
un punct de trecere al unei tradiţiuni ce se transmite prin el, 
un colecţionar de material, „căci fiece reprezentare în care 
nu se văd nici principii, nici legătură, nu este decât un ma- 
terial” 2). 

Conştiinţa merge progresând dela haoticele percepţiuni ale 
copilăriei, până la filosofie, care înseamnă „evoluţia perfectă a. 
conştiinţii”' 3). La mijloc este domeniul tradiţional al elemen- 
telor ştiinţifice, cari au nevoe să fie pătrunse de filosofie 
spre a deveni cunoaştere cu adevărat. „Filosofia este așadar 
gândirea cea mai înaltă cu conştiinţa cea mai înaltă’? +), iar 
dialectica, pentru a întrebuința o altă expresie a lui Schleier- 
macher, cuprinde „principiile artei de a filosofa”), atât de 
necesare tuturora, dar mai ales oamenilor de ştiinţă 6), cărora. 
le ajută să găsească deosebirea dintre cunoaştere şi gândire 
în general, prin arătarea caracteristicelor acelei gândiri ce me- 
rită numele de cunoaştere. „„Fiece cunoaştere este o gândire, 
dar nu orice gândire este o cunoaştere” 7). 

Cunoaşterea, spre deosebire de gândirea în general, se 
caracterizează a) prin faptul că este însoţită cu necesitate 
de conştiinţa că toţi oamenii gândesc la fel, şi „se bazează 
astfel pe identitatea subiectelor gânditoare” 8). A doua carac- 


1) Schleiermacher, Dialektik, herausgegeben von L, Jonas. Berlin, 1839 
p. 2. (F. S., Simmtliche Werke, dritte Abtheilung, vierten Bandes zweiter Teil), 

2) Ibid, p. 374. 

3) Ibid, p. 5. 

4) Ibid. p. 3. 

5i Ibid, p. 9. J 

6) „Totuşi nimeni nu trebue numai să filosofeze, căci atunci trebue să 
se piardă în formalism mort (scolasti:ă) sau în reverii necoapte (mistică)”, 
ibid. p. 3. 

7) Ibid. p. 40. 

8) Ibid. p. 48. 

teristică a cunoaşterii constă b) în aceea căj în plus, de prima 
condiţie, gândirea care este o cunoaştere se acordă cu realitatea, 
corespunzând unei existenţe (Sein), care este tocmai obiectul 
gândirii noastre, şi care este deci în afară de această gândire, 
indiferent dacă este în noi sau în afară de noi. 

Ambele caracteristici ale cunoaşterii trebue să fie pre- 
zente în orice act care merită acest nume. (Când prima condiţie, 
acordul gânditorilor între ei, nu este îndeplinită, gândirea noa- 
stră riscă să nu fie decât o opinie individuală. Dacă a doua 
«condiţie sau caracteristică, acordul cu realitatea, lipseşte, putem 
avea produse ale fantaziei, sau în cel mai bun caz ipoteze 
ştiinţifice, dar nu cunoaştere. 

Dacă prin stabilirea concordării gândirii ca cunoaştere 
cu existenţa, Schleiermacher ia atitudine potrivnică lui Kant, 
se apropie apoi de el găsind că în orice act de gândire se 
deosebesc două elemente sau funcţii, una formală şi alta ma- 
terială, corespunzătoare la două activităţi: activitatea intelec- 
tuală sau raţională, şi pe de altă parte activitatea simţorială 
pe care Schleiermacher o numeşte organică. Funcţia intelec- 
tuală, „activitatea raţiunii”, „este isvorul unităţii şi pluralităţii, 
însă activitatea organică este isvorul diversităţii '1). 

Ca şi la Kant, vedem că raţiunea are de scop ordonarea 
materialului haotic furnizat de simţurile noastre. ,,Elementul 
formal este în orice gândire principiul unităţii, cel organic, 
principiul diversităţii” 2). 

Funcţia organică izolată, precum şi cea intelectuală izo- 
lată nu pot constitui fiecare în parte un act de gândire, care 
act rezultă numai din conlucrarea ambelor. Această conlucrare 
este atât de intimă, încât „„În fiece gândire poate fi deja cu- 
prinsă în felul său şi ceeace apare prin excelenţă în percepere; 
şi tot astfel în percepere, ceeace prin excelență apare în gân- 
dire” 3). 

Deosebirea între cele două elemente sau funcţii ale gân- 
dirii constă numai în gradul participării lor. 

Partea pe care elementul organic şi cel intelectual o au 
în gândire poate varia şi atunci „orice gândire se împarte în 
trei domenii, gândirea propriu zisă cu activitate intelectuală! 
predominantă şi cu activitate organică aderentă, perceperea cu 
activitate organică predominantă şi raţională aderentă, şi in- 


1) Ibid. p. 63, 
2) Ibid. p. 316, 
3) Ibid. p. 75. 

tuirea, cu echilibrul ambelor” +). Acest echilibru al intuiţie: 
nu este totuşi ceva realizabil altfel decât ca „,devenind în os- 
cilația primelor două, şi fiece intuiție trebuie subsumată sub- 
una din cele două''2). 

O perfectă echilibrare a ambelor elemente în intuiţie nu 
este niciodată posibilă, deşi poate fi surprinsă în mersul gân- 
dirii dela percepţie la cunoaștere, adecă la gândire în sens 
restrâns, deci în mersul gândirii dela organic la simţorial, la 
intelectual sau raţional. 

Ambele elemente sau funcțiuni, elementul organic cu ima- 
ginea şi elementul intelectual cu noţiunea, se referă la acelaşi 
obiecti: „Imaginea și noţiunea reprezintă aşa dar aceeaşi exis- 
tenţă” 3), fiecare în felul său. Prin aceasta ne este dată atât 
opoziţia cât şi identitatea funcţiilor, intelectuală şi organică. 
Dar accentul este pus de Scheiermacher mai ales asupra iden- 
tității: ,„Conştiinţa de sine (das Selbstbewusstsein), lăsând la 
o parte orice conţinut anumit, nu este altceva decât conştiinţa 
identității (Einssein) şi solidarității (Zusammengehărigkeit) am- 
belor funcțiuni” 4). De aici mai urmează că idealul şi realul 
sunt moduri ale existenţei, corespunzând fiecare, idealul ele- 
mentului intelectual sau raţional și realul elementului organic, 
existența fiind întemeiată atât în chip ideal cât şi real. „Idealul 
este acel ceva în existenţă, ce este principiu al oricărei acţiuni 
raționale, întrucât aceasta nu derivă din acţiunea organică, 
şi realul este acel ceva în existenţă prin care el este principiu 
al activităţii organice, întrucât aceasta nu derivă din activi- 
tatea raţională” 5). 

Prin această constatare însă ne este dată atât opoziţia 
cât şi identitatea idealului şi realului acestor moduri ale exis- 
tenței cari corespund celor două funcţii ale gândirii, intelec- 
tuală şi organică. 

Gândirea întrucât este cunoaştere, corespunde existenţei, 
iar „în absolut” avem „identitatea existenţei şi a cunoaşterii” 6). 
Absolutul, Dumnezeirea, cuprinde în sine antitezele acestea uni- 
ficându-le, căci Dumnezeirea este „isvorul transcendental al 
oricărei existențe şi idealiter de asemenea al oricărei cunoaş- 


1) Ibid. p. 62. 
2) Ibid. p. 62. 
3) Ibid. p. 74. 
4) Ibid. p. 414, 
5) Ibid. p. 76. 
6) Ibid. p, 317, 

teri’ +). Ideea de Dumnezeu, „ideea existenjei absolute ca 
identitate a noțiunii şi a obiectului” ...deşi nu poate fi o cu- 
noştință a noastră „este însă temeiul transcendental şi forma 
„oricărei cunoașteri 2). Noi nu putem cunoaşte Dumnezeirea, 
şi de aceea nu putem avea nici cunoaştere absolută,ci trebue 
să rămânem înăuntrul cunoaşterii noastre relative, înăuntrul gân- 
-dirii noastre, pe de-o parte empirică, pe de alta speculativă. 

Identitatea, unitatea dintre gândire şi existenţă, realizată 
în Dumnezeire, deşi atât de necesară cunoaşterii noastre, şi 
postulată de ea, rămâne numai un ideal, pe care omul nu-l 
poate gândi adecvat. „„Absolutul ni se fixează în formula unei 
ipoteze necesare pe care noi nu o putem realiza” 3), şi încă 
şi mai limpede: ‚Precum noi nu putem abandona ideea cu- 
noaşterii, tot astfel trebue să presupunem această existenţă 
-originară, în care opoziţia dintre noţiune şi obiect este ridicată, 
fără însă a putea realiza o adevărată gândire despre ea” 4). 

Dumnezeu, „absolutul, unitatea supremă, identitatea idea- 
lului şi realului, sunt numai scheme” 5), întrucât noi au putem 
avea o cunoaştere despre ideea de Dumnezeu, deşi este la 
baza cunoaşterii noastre singurite, prin care cunoaştere ne a- 
„propiem de ideea de lume, pe măsură ce punctul de vedere 
empiric şi speculativ se intrepătrund. „Precum ideea de Dum- 
nezeire este termenul transcendental a quo şi principiul putinţei 
cunoaşterii în sine: astfel este ideea lumii termenul transcen- 
dental ad quem şi principiul realităţii cunoașterii în deveni- 
Tea sa” ê). 

Incă odată, din cele spuse nu urmează că nor am şti 
despre existenţa lui Dumnezeu în sine sau în afara lucrurilor, 
căci atunci lumea şi Dumnezeu ar fi separați pentru noi, şi 
atunci sau ideea de Dumnezeu, sau ideea de lume ar fi ani- 
hilată. Tot astfel ideea de lume sau ideea totalității existenţei 
ca pluralitate, nu poate fi cunoscută de noi, ea fiind numai o 
gândire problematică, încă neumplută, la umplerea căreia ştiinţa 
lucrează. Intre ideea de Dumnezeu şi aceea de lume nu esta 
un raport de identitate. Dar ele nu sunt nici antitetice, aşa 
încât să credem că am putea gândi pe Dumnezeu fără lume, 
căci „numai în străduința de a realiza ideea de lume, venim 


1) Ibid. p. 319. 
2) Ibid. p. 87. 
3) Ibid. p. 144. 
4) Ibid. p 145. 
5) Ibid. p. 158. 
6)lbid. p. 164. 

asupra presupunerii lui Dumnezeu” +), ca temeiul ideii de lume. 
„Ambele idei, lume şi Dumnezeu, sunt corelate” 2), şi nu pot 
fi dndite una fără cealaltă. 

Relativitatea cunoaşterii noastre este astfel dată. Numai 
într'o întrepătrundere totală a punctului de vedere speculativ, 
care corespunde noţiunii, şi a punctului de vedere empiric, care 
«corespunde judecății, am putea avea cunoaştere adevărată. Cu- 
noaşterea speculativă și empirică se condiționează reciproc, 
fiecare dintre ele, când nu este însoţită de cealaltă, dând naş- 
tere la cunoaştere „unilaterală şi imperfectă și nu poate să 
fie adecvată ideii de cunoaştere” 3). Pe de altă parte, între- 
pătrunderea totală a empiricului cu raţionalul „,cumata identi- 
tate a ambelor nu ar putea să fie decât în cunoaşterea despre 
totalitatea existenţei” 4). Această cunoaştere, care ar însemna 
adevărata filosofie, nu ne este posibilă, cum văzurăm, căci 
„totalitatea existenței nu ne este dată în gândirea noastră co- 
xespunzătoare existenţei” 5). 

În locul întrepătrunderii acesteia dintre speculativ şi em- 
piric, întrepătrundere în care s'ar realiza ideea pură a cu- 
noaşterii, nu avem decât surogatul „,criticei ştiinţifice”, adică 
a „,comparaţiei cunoaşterii aşa cum este cu cea mai înaltă 
idee a cunoaşterii, care pe terenul ştiinţific este același lucru 
ca şi conştiinţa (Gewissen) în domeniul vieţii morale” 6). 

Prin sentimentul convingerii noi deosebim gândirea de 
«cunoaştere. Convingerea însă trebue să o mai avem şi în alt- 
ceva în afară de cunoaştere, pentru a putea lua ştiinţă de ea. 
Acel altceva în care mai apare convingerea, este voinţa. In 
acest caz „„ambele caracteristici ale cunoașterii, întrucât ele 
stau în convingere, sunt aşa dar aplicabile şi voinţei” '7). La 
voinţă vom deosebi, ca şi la cunoaştere, un mod comun al 
tuturor oamenilor în producerea voinţei, şi apoi o existenţă 
corespunzătoare voinţei. Cum noi „nu suntem conştienţi de cu- 
mnoaştere decât cu voinţa deodată” 8), înseamnă că în existenţă 
vom deosebi o opoziţie, o antiteză, între existența corespun- 
zătoare cunoaşterii şi aceea corespunzătoare voinţei. 


1) Ibid. p. 526. 
2) Ibid. p. 162. 
3) Ibid. p. 143. 
4) Ibid. 

5) Ibid. p, 142. 
6) Ibid. p. 144. 
7) Ibid, p. 148, 
8) Ibid. p. 148. 

In orice act de cunoaştere, gândirea noastră se comportă 
pasiv faţă de existenţă, care ea este activă. În voinţă, gândirea 
este activă şi existenţa este pasivă. În existență deosebim aşa 
dar acea existenţă „care precedează gândirea, întrucât gândirea 
este numai reflexiune (Betrachtung) şi aceea care urmează 
gândirii, întrucât gândirea exprimă o voință” *). În primul caz 
avem „formele naturii”, în al doilea ,,formele moravurilor” 
(Sittenformen)). 

Cunoaşterea corespunzătoare constitue în primul caz fi- 
zica, în cel de al doilea etica. 

Temeiul transcendent pentru siguranța noastră în voinţă, 
este acelaş ca şi la cunoaştere, şi anume în identitatea trans- 
cendentală pură, a idealului şi a realului. Temeiul potrivit că- 
ruia, voinţa noastră concordă cu voința altora, îl avem îm 
genul uman, „dar temeiul concordării voinţei noastre cu exi- 
stența, că anume voinţa noastră se îndreaptă întradevăr în 
afară de noi, şi că existenţa exterioară susceptibilă pentru ra- 
ilune, primeşte şi marca ideală a voinţei noastre, pentru a- 
ceasta temeiul nu se află în gen, ci numai în identitatea trans- 
cendentală pură a idealului şi realului” 2). 

Voința şi gândirea, cu toată opoziţia dintre ele, îşi gä- 
sesc totuşi unitatea, şi deci relativa identitate în nemijlocita 
conştiinţă de sine, adică în sentiment. 

Sentimentul înseamnă conştiinţa nemijlocită de sine, care 
se deosebeşte de „,eu'”, adică de conştiinţa de sine reflectată,. 
cât şi de senzaţie. Conştiinţa de sine nemijlocită, sentimentul, 
se găseşte veşnic prezentă în fiece moment, întovărăşindu-l, 
fie că acesta este un moment predominant de voinţă sau um 
moment predominant de cunoaştere. Deşi pare uneori că dis- 
pare, când noi suntem în plină stare de cunoaştere, sau îm 
plină activitate, deşi pare uneori că apare singur, făcând, să. 
dispară gândirea şi acţiunea, sentimentul este totdeauna pre- 
zent, dar nu apare niciodată singur, el este numai însoțitorul 
credincios al voinţei şi al cunoaşterii noastre, însoţitorul care 
anihilează opoziţia, făcând ca atât voinţa cât şi cunoaşterea 
să-şi [găsească identitatea relativă în el. Mai mult „în senti- 
ment este cu adevărat realizată unitatea absolută a idealului şi 
a realului, care în gândire şi voinţă este numai presupusă '85). 


1) Ibid p. 148, 
2) Ibid. p. 150, 
3) Ibid. p. 152, 

În sentiment, în conştiinţa noastră nemijlocită de sine, noi 
suntem condiţionaţi şi determinaţi şi anume condiţionaţi de acel 
ceva în care, numai, poate fi făcută unitatea dintre voinţă şi 
cunoaştere.  ,,Condiţionaţi şi determinaţi... „prin acel ceva 
în care voinţa cugetătoare şi cugetarea care voeşte, în rapor- 
tarea sa la toate celelalte, poate fi una, şi deci prin însuşi 
principiul transcendent” +). Condijionarea şi atârnarea conştiin- 
tei de sine nemijlocite constitue partea religioasă a acesteia, 
adică sentimentul religios, care este un sentiment de atârnare, 
şi anume faţă de fiinţa supremă, față de temeiul transcendent 
atât al cunoaşterii, cât şi al voinţei, faţă de Dumnezeu. „Putem 
spune că odată cu conştiinţa noastră ne este dată şi conştiinţa 
de Dumnezeu” 2). 


Filosofia religiei 


Cum vedem, în teoria cunoaşterii desbătută în dialectică, 
Schleiermacher ajunge la desvoltări cari ne duc direct în fi- 
losofia religiei. 

Prin „filosofia religiei”, Schleiermacher înţelege „expu- 
nerea critică a diverselor forme de comunităţi pioase date, în- 
trucât ele sunt în totalitatea lor, o apariţie perfectă a pietăţii 
în natura umană” 3). 

Pietatea nu este nici cunoaştere, nici acţiune, „ci o de- 
terminare a sentimentului sau a conştiinţei nemijlocite de sine” £). 
Din identificarea sentimentului cu conştiinţa nemijlocită de sine, 
trebue să reiasă că nu este vorba aci de sentiment într'o ac- 
cepţie care ar cuprinde şi stări sufleteşti lipsite de conştiinţă. 
lar din expresia „,„nemijlocită” alăturată de „conştiinţa de sine”, 
trebue să reiasă că nu poate fi vorba aici de vre-un înţeles al 
cuvântului „conştiinţa de sine”, în care această conştiinţă nu 
ar fi un sentiment, ci reprezentare. În toată viaţa noastră su- 
fletească nu există decât gândire, acţiune şi sentiment, în care 
ne sunt date cele două forme ale conştiinţei: conştiinţa, care ră- 
mâne în sine, cum este cazul cunoaşterii şi al sentimentului, 
şi conştiinţa care iese din sine, cum este cazul voinţei. Desigur 
unitatea acestor trei, care unitate este „temeiul lor comun”, şi 
constitue „esenţa însăşi a subiectului”, nu poate fi confundată 


1) Ibid, p. 430. 

2) Ibid. p. 152, 

3) Friedrich Schleiermacher, Der christliche Glaube, erster Band, p. 
6, A Werke, erste Abteilung, dritter Band). 
4) Ibid. 2l 

cu nici una din aceste trei, nu poate fi însă pusă nici alăturea 
de ele, ca o a patra. Nici un moment al vieții noastre, nu 
este numai cunoaştere, numai voință sau numai sentiment, ci 
cu predominarea uneia din aceste trei componente, fiece mo- 
ment al vieții le cuprinde în sine pe toate trei. 

Cum pietatea aparține sentimentului, vom avea în fiece 
moment de pietate germeni de cunoaştere şi voință, şi deci 
pietatea va putea pune în mişcare cunoaşterea şi voința. De 
aci nu urmează că sentimentul pietăţii ar fi sau numai cunoaş- 
tere, sau numai voință, sau acestea două la un loc, sau poate 
o stare compusă din sentiment, cunoaştere şi acţiune. 

Pietaiea, cu toate legăturile pe cari le are cu celelate 
stări și cu toată influenţa pe care o are asupra lor, nu se con- 
fundă cu nici una din ele, nu este nici un produs sau sumă 
a acestora, ci își are asigurat „domeniul ei propriu, în legătură 
cu toate celelalte'1). Precum în stări de voință descifrăm 
idei şi sentiment, precum în stări de cunoaştere găsim la fel 
sentiment şi acţiune, respectivele stări rămânând totuși stări de 
voință sau stări de cunoaştere, tot astfel se întâmplă şi cu 
sentimentul pietăţii, care rămâne o stare de sentiment, deși 
putem desluşi voinţă şi cunoaştere în el. Acestea nu constitue 
esenţialul pietății”?), „ci îi aparţin numai întru atât, întrucât 
sentimentul trezit sau ajunge la linişte într'o cugetare care îl 
fixează, sau se revarsă într'o acţiune care îl exprimă 3). 

Esenţa pietăţii, aceea prin care ea se deosebește de alte 
sentimente, constă în conştiinţa pe care o avem că suntem 
dependenți, sau în raport cu Dumnezeu. Suntem dependenți, 
căci un sentiment absolut de libertate nu există pentru noi. 

Conştiinţa de sine este în noi posibilă numai din cauza 
existenţei care ne înconjoară, şi de care suntem afectați prin 
receptivitatea noastră. Datorită acestei receptivități, și a în- 
râuririlor din afară, conştiinţa noastră de sine, este conştiinţa 
despre existenţa noastră dintr'un moment dat, aşa cum suntem 
prin afectarea din afară din acel moment. 

În fiece conştiinţă de sine trebue deci să deosebim, între 
aceea ce face esența noastră, şi ceeace face existența noastră 
dintr'un moment dat, determinată de ceva ce nu este noi, este 


1) Ibid p. 14. 

2) Vezi şi Die christliche Sitte, p, 21 şi urm. (FE. S, Sämmtliche Werke, 
erste Abteilung, zwòlfter Band, Berlin, 1843), 

3) Der christliche Glaube, erster Band, p. 13. 

deci altul şi prin care altul numai luăm cunoștință de noi, 
fără de care altul deci nu ar fi nici o conştiinţă de sine. 

Este o duplicitate prin urmare în noi care înseamnă pe 
de o parte existenţa subiectului pentru sine, şi pe de alta, co- 
munitatea subiectului cu altceva decât el. Subiectul se simte 
pentru sine în „autoactivitate”, precum se simte în comunitate 
cu altcineva decât el prin receptivitatea sa. In comunitate şi 
deci prin receptivitatea noastră ne simțim dependenţi, precum 
în autoactivitate ne simţim liberi. Ne simţim dependenţi nu 
numai pentrucă printr'o influență exterioară am devenit aşa 
cum suntem întrun moment dat, „ci mai ales pentrucă noi 
nu putem deveni aşa decât printrun altul '1), și ne simțim 
liberi în autoactivitate, pentrucă „altul este determinat prin oi 
şi fără autoactivitatea noastră nu putea fi determinat astfel” 2). 

Faţă de lumea înconjurătoare, faţă de natură și societate, 
nu poate exista nici un sentiment de libertate absolută, nici unul 
de dependenţă absolută. Chiar alături de sentimentul foarte 
puternic de dependenţă faţă de părinţi sau de patrie, pot să 
existe reacţiuni puternice. Cu predominarea sentimentului li- 
bertăţii, sau al dependenţei, după împrejurări, conştiinţă noastră 
de sine, întrucât priveşte lumea și părţile ei, se mișcă între 
graniţele acestor două sentimente. 

Dacă totuși Schleiermacher vorbeşte de un sentiment ab- 
solut de dependenţă, acesta nu poate pleca dela înrâurirea, 
unui obiect ce ne poate fi dat într'un mod oarecare, căci atunci 
noi am putea exercita asupra lui o reacțiune, sau o renunțare, 
ceeace ar cuprinde în sine şi un sentiment de libertate, şi 
atunci sentimentul de dependenţă nu ar mai fi absolut. 

De aceea sentimentul absolut de dependenţă nu poate 
exista decât față de Dumnezeu, față de acest „de unde”, 
aşezat în conştiinţa noastră de sine, în esenţa existenţei noastre 
receptive şi autoactive. 

„A ne simţi absolut dependenţi, este tot una cu a fi con- 
ştienţi de noi ca fiind în raport cu Dumnezeu” 3). Dar Dum- 
nezeu nu ne poate fi nicicând dat ca obiect exterior. 

Sentimentul absolut de dependenţă devine o conștiință 
clară de sine prin aceea că devine reprezentare. Dar a aplica 
această reprezentare unui obiect perceptibil, înseamnă a co- 
rupe ideea de Dumnezeu, afară de cazul când ne servim de 


1) Ibid. p. 16. 
2) Ibid. p. 16. 
3) Ibid. p. 21. 

această aplicare ca de o simbolizare, de care suntem con- 
ştienți, şi căreia deci nu-i dăm un alt sens decât numai pe 
acela de simbol. Conştiinţa de sine în care ne simţim absolut 
dependenţi este cea mai înaltă, aici fiind vorba de noi şi de 
o conştiinţă de noi, în care antiteza dintre noi şi altul este 
ridicată, fiind vorba de noi, ființă mărginită ca atare, în- 
trucât fiecare în parte suntem identici cu celălalt. Coborând 
mai jos, avem treapta conștiinței de sine simţoriale, în care 
antiteza domneşte, iar apoi în sfârşit treapta animalică, ce se 
găsește și lą om în prima copilărie, înainte de ce omul a în- 
ceput să vorbească, treaptă în care opoziţia de mai sus nu a 
putut încă să apară, în care deci intuiţia şi sentimentul sunt 
încă nedesvoltate şi împletite între ele. 

Conştiinţa de sine superioară, conştiinţa de sine pioasă, 
prin faptul că apărând în timp coexistă, sau poate succeda 
conștiinței simţoriale, poate să însemne o înălțare a vieţii, un 
sentiment de plăcere, în comparaţie cu conştiinţa simţorială, 
deși, neraportată la aceea, „ea produce numai o egalitate ne- 
schimbătoare a vieţi”. Din cauza legăturii în noi, a con- 
ştiinţei de sine pioase, cu conștiința simţorială, şi pentrucă 
în vorbire omul nu poate evita asemănările cu omenescul, atunci 
când vrea să-şi exprime sentimentul de pietate, isvorăsc toate 
greșelile de interpretare cu privire la Dumnezeu. Insă „oa- 
menii pioși sunt conştienţi că ei numai în vorbire nu pot 
evita omenescul, însă în conștiința lor nemijlocită ţin bine 
distinct obiectul şi expunerea despre obiect” +). 

Sentimentul absolut de dependenţă, conştiinţa de Dum- 
nezeu, este un element esenţial al naturii umane, și ca atare 
devine bază a unei comunităţi umane, ajutat fiind de conștiința 
de speţă, ce se află în om, care conştiinţă nu-și găsește mulju- 
mirea decât „prin ieșirea din marginile personalităţii proprij, 
şi prin primirea faptelor altor personalităţi fîntr'a sa proprie” 2). 

Tot ce este interioritate tinde, potrivit intensității sale, 
să se manifeste în afară. Sentimentul precum tinde să treacă 
în gândire sau acţiune, tot astfel, şi acum ca sentiment numai, 
se exteriorizează în expresia figurii, gest, ton, şi prin vor- 
bire, şi astfel se revelează şi altora, şi prin conştiinţa speciei 
devine trăire şi a altora, astfel încât în acest chip se naşte o 
comunitate a sentimentului. Sentimentul religios produce şi el 
în acest chip comunitatea religioasă, care, întrucât ne referim 


1) Ibid. p. 32. 
2) Ibid. p. 33. 

la raportul dintre oamenii izolaţi, are un aspect inegal și 
curgător, dar întrucât ne referim la starea reală a oamenilor, 
o găsim sub formă de raporturi statornice, potrivit asemănării 
dintre ei în privinţa felului cum sunt stăpâniţi de sentimentul 
religios. Astfel de comunităţi pioase, relativ închise, în cari 
sentimentul religios circulă şi se propagă, poartă denumirea 
de biserică 1). 

Diferitele comunităţi pioase, diferitele biserici apărute în 
istorie, trebuesc considerate unele faţă de altele ca grade 
deosebite de evoluţie sau ca deosebite specii. Bisericile mo- 
noteiste se află pe treapta cea mai înaltă, iar celelalte ca 
subordonate. Creştinismul, forma cea mai curată de mong- 
teism, şi cea mai perfectă dintre religiile cari au apărut în 
istorie, este un monoteism caracterizat prin mântuirea prile- 
juită de Christos, mântuire prin care trebue să se înţeleagă 
trecerea dintr'o stare rea, o stare oarecum de constrângere, 
într'una mai bună, prin ajutorul dat de un altul, anume de 
Isus, prin care numai, în creştinism spre deosebire de alte 
forme de comunităţi religioase monoteiste, „mântuirea a de- 
venit punctul central al pietăţii 2). 

În desvoltările lui Schleiermacher se manifestă ideea nu 
numai a unei evoluţii istorice a religiunilor până la creştinism, 
ci şi aceea a unei evoluţii chiar a creştinismului spre o formă 
superioară, Christos rămânând atunci un punct însemnat de 
evoluţie „dar nu numai un asemenea punct, în care există o 
mântuire de el, cât şi o mântuire prin el''3). Acesta este un 
punct important în filosofia religiei la Schleiermacher, şi do- 
vedeşte cât de mult claritatea de vederi a filosofului ştia 
să conducă pasul teologului. într'un domeniu în, care la cei mai 
obiectivi gânditori religioşi, fie părtinirea înconştientă, fie teama 
de conflict cu biserica organizată, le pune în faţă o piedică 
de nestrăbătut. 

Dar adevăratul merit al lui Schleiermacher constă în a- 
ceea că a văzut şi exprimat cu claritate că adevăratul lăcaş 
al religiei este sentimentul, indicându-i astfel un loc propriu, 
care, potrivit adâncii sale înţelegeri psihologice, dacă are le- 
gături strânse atât cu gândirea, cât şi cu actiunea, nu, se con- 
fundă cu nici una din ele. 


1) Ibid. p. 36. 
2) Ibid. p. 73. Vezi şi Die christliche Sitte, p. 32. 
3) Ibid, p. 75. 

Etica şi pedagogia. 


În dialectica lui Schleiermacher, fiind studiat raportul din- 
tre gândire, sentiment şi voinţă, fără a vrea să insiste, el ajunge la. 
concluzii, cari, precum văzurăm că ne deschid drumul filosofiei 
religiei, ne deschid şi pe acela al eticei sale: Dumnezeu, isvorul 
transcendent al oricărei voințe, cunoașteri sau simțiri, prilejue 
aceasta. Pe de o parte existenţa ideilor în noi, pe de alta, 
existenţa conştiinţei morale (Gewissen) în noi, ne sunt date 
prin „existenţa lui Dumnezeu în noi”: existenţa ideilor „nu 
întrucât ele ca reprezentări determinate, umplu un moment în 
conştiinţă, ci întrucât ele în noi toţi, exprimă în acelaşi chip 
fiinţa existenţei, şi în siguranţa lor exprimă identitatea idealului 
şi realului, care,nu este aşezată nici în noi ca singuriţi, nici 
în noi ca gen” t); existenţa conştiinţei morale „nu întrucât ea 
apare în reprezentările singurite, putând fi astfel şi greşită, 
tot aşa precum şi o aplicare a ideilor în parte poate fi greşită. 
Ci întrucât ea în convingerea morală exprimă concordanța 
voinţei noastre cu legile existenţei exterioare, şi deci exprimă 
tocmai aceeaşi identitate” 2). 

Fără idei şi fără conştiinţă morală omul ar cădea în 
animalitate. Prin acestea, şi deci prin „existenţa înăscută a 
lui Dumnezeu în noi” este constituită însăşi esenţa noastră 
propriu zisă, ca fiinţe dotate cu cunoştinţă şi voinţă. 

Etica nu este o ştiinţă izolată. Întrepătrunderea dintre 
spirit şi lucru, întrucât este cunoscută de noi, aşadar întrucât 
se află sub potenţa lucrului, este natura. Întrepătrunderea dintre 
spirit şi lucru, întrucât este cunoscătoare, deci sub potenţa 
spiritului, este raţiunea 3). 

Ştiinţa nu va putea deci fi împărțită decât în două mari 
„despărţituri, în cari toate disciplinele subordonate se vor grupa. 

De o parte vom avea ştiinţa naturii, sau fizica, de alta 
ştiinţa raţiunii sau etica. Atât fizica cât şi etica se presupun 
reciproc, separarea lor completă ducând la imperfecţia fiecăreia 
din ele. Cum spiritul şi lucrul se întrepătrund, atât în natură, 
cât şi în rațiune, tot astfel şi ştiinţele respective, nu trebue să 
rămâie nici fizica numai empirică, nici etica numai speculativă: 
„In perfecţia lor, etica este fizică şi fizica etică” 4). 


1) Dialektik, p. 154. 

2) Ibid. p. 155. 

3) Friedrich Schleiermachsr, Entwurf eines Systems der Sittenlehre, 
P. 26, p, 30 (Sammtliche Werke, 3. Abteilung, 5. Band), 

4) Ibid. p, 37. 

După cum cunoaşterea noastră despre natură cât şi despre 
rațiune este preponderant contemplativă sau dimpotrivă pre- 
ponderant experimentală ori empirică, atât fizica cât şi etica 
se subdivid, prima în ştiinţa naturii, sau fizică în sens restrâns, 
şi „Naturkunde”. Cea de a doua în etică în sens restrâns, 
sau morală şi istorie. Pe când „„istoria este expresia empirică 
(experimentală) a existenţei mărginite, întrucât este rațiune, sau 
cunoașterea existenţei obiective (Dasein) a rațiunii”; spre deo- 
sebire de ea, „etica sau morala este expresia contemplativă a 
aceleeaşi existenţe sau cunoașterea esenței (Wesen) rațiunii” 1). 

Aşa fiind, raportul amintit mai sus dintre etică şi ştiinţa 
naturii, apare încă întărit şi tot astfel raportul eticei cu istoria, 
şi încă întru atât, încât Schleiermacher poate să argumenteze 
că etica este condiţionată de ştiinţa naturii, precum şi de istorie, 
şi anume atât cu privire la conţinut, cât şi la formă?). 

De aceea progresul ei stă în strânsă legătură cu acela 
al acestor ştiinţe. Este aici dată ideea unei deveniri necontenite 
a eticei, care astfel nu poate constitui o ştiinţă terminată odată 
pentru totdeauna, ci trebue mereu perfecționată în chipul cum 
gândea Schleiermacher şi despre religie. 

Etica este expresia sau expunerea acţiunii raţiunii asupra 
naturii. Ca atare ea nu poate stabili un început absolut al 
activităţii etice), pentrucă ea presupune ca dat din totdeauna 
procesul de întrepătrundere dintre natură ş rațiune, proces 
prin care acțiunea rațiunii asupra naturii duce la unificarea 
veşnic progresândă în intensitate, veşnic răspândindu-se în cu- 
prins, dintre natură și rațiune. Aici apare deosebit de 
limpede cum în această unificare rolul preponderant şi activ 
este al raţiunii). Tot astfel etica nu poate exprima niciodată 
un punct final al acestei unificări, căci acesta ar avea loc 
în unificarea supremă, despre care etica nu poate trata, căci 
locul ei este tocmai până la această unificare, în care rațiunea 
ar deveni cu totul natură şi natura cu totul rațiune, ceeace ar 
fi tot una cu „,moralizarea întregii naturi pământeşti, cuprinsă 
în spațiu şi timp, care nu va fi dată nicicând ca operă a ra- 
țiunii umane” £). 

Între aceşti doi poli pe cari nu-i poate atinge, este spațiul 
în care etica se desvoltă ca ştiinţă: ,„,lot ce este cunoaştere 


1) Ibid. p. 34. 
2) Ibid. p. 42 şi urm, 
3) Ibid. p. 46, p. 63. 
4) Ibid. p. 61. 

etică aşadar este expresia devenirii, din totdeauna începută, 
dar niciodată perfect îndeplinită, a raţiunii în natură +). 

Dar pe când punctul final nu ar putea fi ajuns decât odată 
cu unificarea totală dintre natură şi rațiune, etica își găseşte 
totuşi un punct de plecare, şi anume „organismul uman ca o 
parte din natura generală, în care însă unificarea cu raţiunea 
este deja dată''2). In organismul uman este dată, în mod 
originar, deci înainte de orice acţiune a raţiunii, un fel de a fi al 
raţiunii în natură, şi anume un fel de a fi al raţiunii ca forţă. 

In tratarea eticei, deosebește Schleiermacher trei mari 
despărţituri: teoria bunurilor, teoria virtuţilor şi teoria dato- 
riilor 3), fiecare din acestea epuizând în felul său întregul 
domeniu al eticei, întrucât fiecare teorie în parte exprimă 
aceeași exislență. Această împărţire a eticei corespunde după 
Schleiermacher ştiinţei naturii, care este şi ea organică, di- 
namică şi mecanică. 

Un bun) înseamnă uniunea dintre natură şi rațiune, pro- 
dusă de activitatea raţiunii asupra naturii. Împreunarea dintre 
o parte din natură şi rațiune, înseamnă o moralizare a naturii, 
care astfel devine un bun. Comunitatea sau totalitatea tuturor 
bunurilor este bunul suprem. Cum raţiunea este simplă şi deci 
nefiind cantitativă, indivizibilă, o fărămiţare a ei în diversitatea 
bunurilor nu ar fi posibilă. Totuşi diversitatea bunurilor există, 
datorită nu raţiunii, ci naturii, pe a cărei întrepătrundere cu 
rațiunea, etica o presupune ca dată. 

Virtutea este „acţiunea raţiunii asupra naturii” 5), şi anume 
„asupra naturii omeneşti ca personalitate” 6); natura umană 
în virtute primeşte înrâurirea rațiunii, astfel încât uniunea per- 
sonală care rezultă se prezintă sub potenţa deplină a raţiunii. 
Raportul între bunul suprem şi virtute este următorul: ,Fie- 
care sferă a bunului suprem are nevoe de toate virtuțile, fiecare 
virtute merge prin toate sferele bunului suprem''7). 

Teoria datoriilor se ocupă cu „expunerea procesului etic 
ca mişcare” 8), ea privește expresia moralității în faptele sin- 
gurite. Datoria este deci „procesul etic ca mişcare”, ca ex- 


1) Ibid. p. 47. 

2) Ibid, p. 48, 

3) In afară de Etică, vezi şi „Grundlinien einer Kritik der bisherigen 
Sittenlehre” (F. S., S. W., 3. Abt., 1, Bd., p. 119—232). 

4) Sittenlehre, p. 71 şi urm. 

5) Sittenlehre, p. 331, 

6) Ibid, p. 75. 

7) Ibid p. 331. 

8) Ibid. p. 422. 

primare a moralității în acţiunea singurită, în care trebue 
deci să recunoaştem caracterul moral. „Die Action der Vernunft, 
auf der einen Seite in der Beschrănktheit des einzelnen ge- 
setzt, auf der anderen über dieselbe erhaben, so dass darin das 
Handeln der ganzen mit der Natur geeinten Vernunft auf die 
Einigung sich darstellt, ist Pfiicht” 1). 

În gândirea lui Schleiermacher ființa umană are un loc cen- 
tral. Căci „ceeace noi numim spirit, este dat numai în om şi toate 
celelalte feluri de spirit sunt numai problematice” ?). Pe de 
altă parte numai în individualitatea umană ne este dată unirea 
dintre spirit şi materie. 

Numai în om avem un eu ca întrepătrundere a spiritului 
cu materia, cu corpul. Numai în om avem de aceea în plină 
claritate şi opoziţia dintre eu şi noneu. Numai omul este fiinţă 
cunoscătoare, şi numai omul are o conștiință morală. Ereditatea 
este ceva comun omului cu restul animalelor. Dar numai la 
om se poate vorbi de exerciţiu, care nu poate fi conceput 
decât ca activitate a raţiunii, ce poate duce la evoluţia omului 
în afara evoluţiei dexterităţilor organice, ce ţin de animalitate 
şi deci de ereditate, cu toate că genul uman poate să transmită 
prin eredilate rezultatul exerciţiului (deci etic) al generaţiilor 
trecute. 

Elementul ereditar reprezintă averea preetică, cu care omul 
se naşte „şi aproape dimpotrivă, elementul dobândit prin exer- 
cițiu cuprinde ceeace a devenit etic''5). De aici înţelegem şi 
marele rol al educaţiei. 

Prin educaţie, ca şi prin arta conducerii statului, trebue 
să se îndeplinească unirea etic determinată dintre rațiune şi 
natură 4). 

Educaţia, „înrâurirea asupra generaţiei tinere, este o parte 
din misiunea eticei” 5), şi „teoria educaţiei este principiul dela 
care trebue să pornească realizarea întregei perfecţionări 
morale” 6). 

Fără a putea insista aici asupra pedagogiei lui Schleier- 
macher, este totuşi interesant să arătăm în scurt concepţia sa 
despre scopul sau idealul pedagogic, care se confundă cu însăşi 
menirea omului. 


1) Ibid. p. 75, 

2) Psychologie, p. 24 (S. W., 3. Abt., 6. Bd.). 

3) Sittenlehre, p. 105. 

4) Ibid. p. 69, 

5) Eeziehungslehre, p. 11 (F, S., S. W., 3. Abt, 9. Bd.). 
6) Ibid. p. 47. 

Schleiermacher, cu drept cuvânt, încearcă să imbine punc- 
tul de vedere individual cu cel social, într'o sinteză. Deja în 
„Monologuri”, cari totuşi sunt străbătute de un pronunţat in- 
dividualism, găsim accente puternice cari indică, pe lângă va- 
loarea omului în ceeace el are original şi deosebit de alţii, 
contribuţia omului la progresul omenirii şi deci aspectul său 
social: „Der Mensch gehort der Welt an, die er machen 
half, diese umfast idas Ganze seines Wollen und Denkens, nur 
jenseit ihrer ist er ein Fremdling''1). In pedagogia sa găsim 
limpede idealul (etic) al educaţiei cuprinzând în sine îndoita 
menire a educației: desăvârşirea omului în latura sa universală, 
ca şi în acea individuală. Pe de o parte „Omul trebue educat 
pentru comunitatea de viaţă în care este născut, şi în care el 
trebue să păşească în mod independent''2). Aceasta înseamnă 
că educaţia are ca una din. misiuni de a pregăti pe om pentru 
stat (statul este spiritualul a cărui bază fizică este națiunea), 
biserică, viaţă liberă socială şi cunoaştere sau ştiinţă, care 
este în strânsă legătură cu limba deosebită yorbită de fiecare 
naţiune. 

Pe de altă parte educaţia are şi scopul important al „cul- 
tivării însuşirilor personale” 3), întrucât prin ele se evidențiază 
bogăția naturii umane, şi prin ele numai individul poate con- 
tribui la progresul social, faţă de care nu va fi numai un 
membru ce se supune pasiv, ci care poate avea şi o înrâurire 
corectivă £) asupra comunității din care face parte. 

„Este de observat că Schleiermacher postulează ca un ideal 
etic către care omenirea trebue să tindă, identitatea dintre 
stat şi naţiune. Diversitatea naţiunilor, ca şi diversitatea indi- 
vizilor, reprezintă tot atâtea diversităţii ale formelor pe cari 
viața le-a luat. Un stat trebue deci să tindă a fi un stat na- 
țional, caracterizat prin originalitatea sa naţională, căci Schlei- 
ermacher, privind „statul ca pe un organism determinat”, gă- 
seşte cu drept cuvânt: „cu cât mai mult se desvoltă deosebirea 
la structura corporală, cu atât mai desăvârşit apare organismul. 
Tot astfel şi la stat” 5). 

Compoziţia eterogenă din punct de vedere naţional a sta- 
telor, cu împărţirea lor mecanică şi întâmplătoare, îşi are 


1) Monologen (F. S., S. W., 3. Abt., 1. Bd, p. 39). 

2) Erziehungslehre, p. 49. 

3) Ibid. p. 49. 

4) Ibid. p. 51. 

5) Die Lehre vom Staat, p. 2. (F. S., S. W., 3 Abt., 8.), Bd. 

originea în tulburările şi confuziunile cari umplu istoria. „Dacă 
ne gândim o desvoltare liniştită a principiului de formare a 
statului, atunci îngrădirile naturale ar fi fost păstrate” 1). „Dar 
capriciul istoriei trebue să se resolve la urmă într'o stare po- 
trivită naturii” 2), într'o diversitate de state naţionale. Edu- 
cația primeşte pe tineri cu o „,constitujie naţională” °) anu- 
mită, totaşa precum îi primeşte şi cu un anumit fel de a fi 
personal (persönliche Figentimlichkeit), cu anumite aptitu- 
dini. 

In educaţie ambele puncte de vedere trebuesc avute în 
vedere, pentru a nu cădea într'o unilateralitate care nu poate 
fi decât periculoasă, întrucât nu ţine seamă de complexitatea. 
naturii umane. Dar a căuta ca înăuntrul educaţiei pentru stat 
şi pentru celelalte comunităţi de viaţă, cărora individul le apar- 
ține, să ajutăm la desvoltarea inşilor în ceeace au personal, 
este o datorie deosebită, ce vine chiar în folosul statului, 
căci, precum gradul de desvoltare a ceeace constitue aportul 
personal al cuiva, este şi măsura pentru evoluţia lui, „tot 
astfel, însuşirile caracteristice mai mari sau mai mici, mai 
rare sau mai frecvente ale indivizilor într'un popor, dau mă- 
sura treptei de cultură a acelui popor” £). 


J. Fr. Herbart 


J. Fr. Herbart face parte din grupa gânditorilor germani, 
care acționează împotriva filosofiei romantice a lui Fichte, 
Schelling şi Hegel, constituind înpreună cu J. Fr. Fries, 
K. Krause şi F. Ed. Beneke „opoziția față de idealismul 
constructiv”. 

Ca toți filosofii epocei sale, Herbart porneşte dela Kant, 
pe care îl admiră, considerându-se — nu un semi-kantian, 
cum de fapt a fost — ci „Ein Kantianer vom Jahre 1828" şi 
vrea să ducă cu un pas mai departe cugetarea originală şi 
amplă a filosofului din Koenigsberg, concepând filosofia în 
mod identic: o știință a noțiunilor. Dar, prin natura spiritului 
său dispus. la analize critice, Herbart găseşte filosofiei kan- 
tiene unele lacune — în metafizică, psihologie, estetică şi 
etică — pe care încearcă să le înlăture. Incepând această 
lucrare de complectare, el interpretează în mod propriu unele 


1) Ibid. p. 15. 
2) Ibid, p. 15, 
3) Erziehungslehre, p. 49. 
4) Ibid, p. 50, 

noţiuni fundamentale —  „datul” în metafizică, „eul” în psi- 
hologie, idealul moral în filosofia practică — abătându-se în 
multe puncte dela liniile principale ale filosofiei lui Kant. 
Astfel Herbart creiază un sistem de cugetare filosofică, ce 
merită interesul unei cercetări şi-l aşează în cadrul filosofilor 
critici postkantieni. 


1. Viaţa, personalitatea şi opera. 


Filosoful german Fichte formulase principiul, confirmat 
recent de cercetări de psihologie, că o filosofie trebuie înţe- 
leasă din personalitatea creatorului ei, din structura psihică a 
acestuia; şi filosofia lui Herbart e o excelentă dovadă. Ca 
alcătuire psihică, Herbart a fost un teoretic. Teoreticul con- 
sideră cunoaşterea: bunul suprem; adevărul: valoarea cea mai 
înaltă. Inteligența, care la teoretic e predominantă în raport 
cu celelalte activități, caută să afle legile lucrurilor şi să-şi 
pună o multiplicitate de probleme, pe care ţine apoi să le 
rezolve ştiinţific, adică obiectiv. Teoreticului îi place să pre- 
lucreze fondul de idei, precizând noțiunile, ca un om de ştiinţă. 

Spre a ne da seama în ce măsură Herbart a reprezentat 
tipul teoretic, vom preceda expunerea sistemului său filosofic 
de unele indicaţii biografice; acestea se vor prezenta din con- 
vingerea că prin ele putem contribui cu folos la explicarea 
cugetării herbartiene. 

J. Fr. Herbart s'a născut la 4 Mai 1776, în Olden- 
burg, unde tatăl său era magistrat. Copilăria și adolescenţa 
le-a trăit în casa părintească, în care era unicul fiu, primind 
dela mama sa o influenţă adâncă în spirit pozitiv. In Olden- 
burg, el a studiat în școală latină, fiind un elev model, pe care 
Woltmann, profesorul său, recomandându-l lui Fichte, îl con- 
sideră „als einen vielversprechenden jungen Mann”. Incă şcolar, 
el citi pe Ch. Wolff şi Kant, ultimul exercitând asupra lui 
o impresie profundă prin „,Grundlegung zur Metaphysik der 
Sitten” 1). 

Studiile academice le-a făcut la Iena între anii 1794-1796, 
aprofundând filosofia, după ce a învins o mare rezistenţă 
din partea tatălui, doritor ca fiul său să studieze dreptul. Aci, 
la Jena apăruse tocmai atunci „steaua luminoasă” a lui Fichte; 


A 


1) Ca elev, Herbart desvoltă în faţa colegilor două teme de filosofie : 
„Despre cauzele cele mai generale, care provoacă creşterea şi scăderea mo- 
ralităţii“ şi „Principiile lui Cicero şi Kant cu privire la bunul suprem”, 

Herbart audie pe Fichte şi se apropie de marele filosof, dar 
fără să-i devină şcolar. Ca student, el compuse în acest 
timp mai multe lucrări de critică filosofică, toate în legătură 
cu problemele epocii, tratând despre teoria ştiinţei, noţiunea 
eului, problema idealului. 

La Jenat), Herbart a făcut parte din o „„Societate li- 
terară””, căreia îi plăcea să se mai cheme „Societatea oame- 
nilor liberi” şi în care erau primiţi numai tinerii dispuşi să 
probeze libertate de gândire şi erau admişi după ce mai 
întâi desvoltau o „temă de probă” literaro-filosofică în faţa 
adunării. Intrat în societate, Herbart se comportă pasiv, nu se 
numără printre „vocalele acesteia” şi nici nu arătă interes 
problemelor politice, pe atunci la modă. 

După terminarea studiilor, Herbart plecă la Berna ca 
profesor particular pentru copiii familiei von Steiger, guver- 
natorul din Interlaken. Aci, el îşi împlini timp de doi ani 
(1797-1799) obligaţiile pedagogice cu o conştiinţiozitate de- 
săvârşită şi cu o pricepere rară pentru vârsta sa: făcea lecţii 
cu pei trei copii, după un program serios, reflecta asupra 
actelor pedagogice, adunând observaţii interesante şi prezenta 
tatălui copiilor — aşa cum se obligase — câte un raport 
din două în două luni despre mersul studiilor şcolarilor săi. 
Şi de data aceasta, Herbart se arătă rece, atât faţă de marile 
evenimente politice din Elveţia, cât şi faţă de politica conser- 
vatoare a vechilor bernezi; el voia să formeze din tinerii von 
Steiger numai „oameni virtuoşi” . 

La 1799, el părăsi postul de profesor particular, despăr- 
țindu-se în cei mai buni termeni de familia von Steiger, vizită 
pe Pestalozzi la Burgdorf şi se retrase apoi în Brema, pentru 
a pregăti examenul de doctorat şi de abilitare ca docent la 
Göttingen. 

Epoca petrecută la Brema nu-i lipsită de interes. Aci, în 
familia [ui Smidt, profesor şi primarul oraşului, Herbart dădea, 
unui grup de doamne şi domnişoare, interesante lecții despre 
creşterea copiilor, discuta filosofie şi-i impresiona pe toți prin 
gândirea şi ţinuta sa severă. El obişnuia să spună că-l preo- 
cupă numai temele ştiinţei, pe cari le consideră „temele uma- 


1) Pe acea vreme, Jena era un centru de gândire iluministă şi liberalistă ; 
ca spirit academic, ea diferea mult de Göttingen, care rămăsese mult în urmă 
ca idei politice; la Göttingen, profesorii împărțeau încă pe studenţi în clase, 
după origina lor socială, adresându-li-se cu epitetele: „Hochgeboren sau 


Wohlgeboren (Cf. Joh-Smidt; Ennnerungen an J. Fr. Herbart, p. XXIV-XXX). 

nității” şi să adauge că „cel ce vrea să se consacre ştiinţei, nu 
se poate gândi la însurătoare, înainte de 40 de ani'1). 

La 1802, Herbart îşi trecu doctoratul şi se abilită ca 
docent la Göttingen cu teze, a căror valoare G. Hartenstein 
o fixează astfel: „fiecare propoziţiune, pe care ele (tezele) le 
conţin, este expresia unei gândiri, care a prosperat în sfera 
sa până la maturitate” 2). In anul următor (1803), el își des- 
chise cursul cu o prelegere de pedagogie, în care printre altele 
declara: „arta cultivării tineretului nu-i artă tânără; ea încearcă, 
ea exercită puterile lui; ea speră să realizeze ceva minunat, 
dar ea mai arată în mod sincer că până acum ne-a instruit 
mai mult asupra ceeace nu trebuie să facem, decât asupra 
ceeace trebuie să facem”. 

Ca prim rod al acestor străduinți, în 1806 apăru ,Peda- 
gogia Generală” 3), care nu a avut succes; „biata pedagogie 
— se confesa Herbart către Karl von Steiger — nu putu 
să se bucure de trecere” 4). În aceeași epocă, Herbart lucra 
la scrierea sistemului său de filosofie, publicând printre altele, 
tot acum: „Punctele principale ale metațizicei (1806) şi Punc- 
tele principale ale logicei (1808) 5). Publicând logica, el ţinea 
să facă mărturisirea, că „logica am scris-o în mai puţin de 
24 ore, dar după ce am gândit-o opt ani în şir”. 

La 1808, Herbart fu chemat de W. von Humboldt, pe 
atunci ministru de Instrucție al Prusiei, ca profesor la Koe- 
nigsberg, la catedra de filosofie pe care o ocupase Kant, 
dându-i o mare strălucire. Aci, începându-și cursurile în se- 
mestrul de vară (1809) şi funcţionând ca „profesor de filo- 
sofie şi pedagogie”, desfăşură timp de 24 ani activitatea sa 
cea mai bogată în studii, cercetări şi cursuri. 

În acea epocă, în Prusia se produceau evenimente în- 
semnate: se începea o mare acţiune pentru fortificarea po- 
porului german, care avea acum în fruntea şcolii pe învățatul 
W. von Humboldt. Acesta aprecie activitatea lui Herbart, 
îl ajută să întemeieze seminarul pedagogic, care mai întâiu 
se numi „Practica didactică”, „Institut didactic” şi la urmă 


1) Karl Kerbach, Joh. Fr. Herbart's Sămiliche Werke, Langen- 
salza, 1887, vol. E p. XXXV. 

2) Ibidem. Pg. LXV. 

3) „Allgemeine Padagogik aus dem Zweck der Erziehung abgeleitet”. 

4) Kari Kehrbach, op. cit, vol. Il, pg. IX. Totuşi, unii recenzenți 
ai epocii consideră opera aceasta „reich an neuen gehaltvollen Ideen", 

5) „Punctele principale ale logicei au apărut în 1808, ca adaus la e- 
diția H a „Punctelor principale ale Metaftzicei”. 


www.dacoromanica.ro 


Herbart 335 


„Seminar pedagogic”. Tot aci Herbart publică operile sale 
fundamentale: „Manual de Psihologie”, „Psihologia ca Știință” 
(1824-1825). „„Metafizica Generală” (2 vol. 1828-1829), care 
e cea mai de seamă operă de filosofie a lui Herbart şi „Scurtă 
Enciclopedie de Filosofie”, în care examinează şi probleme 
de filosofia religiei. 

In 1833, Herbart reveni la Gottingen, la catedra pe care 
o ocupase Aenesidem-Schulze, contând totuşi pentru opinia 
publică, mai departe printre profesorii distinși ai Königsberg- 
ului. Şi aici el se consacră cursurilor şi studiilor, publicând 
printre altele „,„Prelegeri Pedagogice” — o expunere mai 
simplă a Pedagogie: Generale — şi activând necontenit până 
la sfârşitul vieţii (1841). 

Tot timpul, viaţa lui Herbart s'a scurs liniştit între cărţi, 
cursuri, cercetări filosofice şi pedagogice, acte şi publicaţiuni, 
constituind „ein stilles (Gelehrtendasein”. Herbart nu simţia ` 
nevoia să apară în public și să facă sgomot în jurul persoanei 
lui, obişnuind el însuşi să releve că fuge de primejdiile „so- 
cietăţilor mari”. N avea înţelegere pentru glumă şi humor, 
care-i apăreau ca prileje în faţa cărora suntem datori să ne 
amintim pe „timeo Danaos” 1). li plăcea muzica şi discuţia fină, 
iar seriozitatea morală îl caracteriza. 

Ca savant, Herbart se inspira în activitatea sa din acel 
„ideal de erudit”, pe care Fichte îl examinase în „Das Wesen 
des Gelehrten”, ţinând să fie ceeace a şi rămas toată viaţa „ein 
Wissenschaftler”. „Dacă filosoful — observa el — intervine 
în fenomenele timpului, atunci el uită că nu temporarul, ci 
intemporarul e obiectul său propriu. Numai ţinuta modestă 
poate asigura gânditorilor o viaţă exterioară atât de liniştită 
cât trebuie ca să dea speculației maturitatea necesară”. De 
aceea, faţă de marile evenimente politice, el rămânea „le 
spectateur impartial”. 

Ca profesor era foarte conştiincios, împlinindu-şi obligaţiile 
în mod strict. În relaţiile sale cu studenții era formalist și 
rece; totuşi în adânc era plin de bunăvoință şi bunătate. Ca 
scriitor, Herbart era „„geistreich””, urmărind în operele sale 
să redea ideia „în forma cea mai justă a exprimării ştiin- 
țifice” 2). 

Johann Fr. Herbart a fost un gânditor productiv. Reunite, 


1) cf, Joh. Smidt. op. cit. pe XXXX. 
2) cf. K. Kehrbach, op. cit val Il, pg. XVI. 

operele lui au fost editate mai întâiu de elevul său G. Har- 
tenstein în 12 volume (1850—1852); mai târziu în 1883, ele au 
reapărut în a doua ediție în 13 volume. La câţiva ani după 
aceea, în 1887, operele lui Herbart au fost retipărite într'o 
ediţie nouă, în 19 volume de K. Kehrbach şi O. Flügel. 

Folosind pentru studiul de faţă această ediţie, care e cea 
mai complectă, ţinem să dăm câteva indicațiuni asupra ei; 
facem aceasta ca să dobândim şi o privire generală asupra, 
operei herbartiene. Ediţia în 19 volume cuprinde: 1) Operele 
publicate chiar de Herbart, articole, însemnări, recenzii, replici, 
poezii; 2) Opere postume, publicate deja de Bartholomăi, 
Hartenstein, Vogt, Ziller şi Zimmermann; 3) Inedita (scri- 
sori, rapoarte, schiţe). Ultimul volum conţine şi un tablou bi- 
bliografic al întregului material tipărit. 

Întreaga colecție de 19 volume cuprinde opera lui Herbart 
tipărită în ordine cronologică: volumele 1-11 cuprinde scrieri, 
articole, studii; vol. 12-13 conţin recenzii (92), unele foarte 
lungi ca de ex. aceea asupra lucrării lui A. Schopenhauer: 
„Die Welt als Wille und Vorstellung”; vol. 14-15: acte pri- 
vind pe profesorii dela Universitățile din Königsberg şi Göt- 
tingen, seminarul Pedagogic şi şcolile secundare din Königs- 
berg. Vol. 16-19: scrisorile lui Herbart şi cele cari i s'au 
adresat 1), 


1) Opera lui Herbart se compune din: 

Vol. |: 1) Observări cu privire la baza teoriei ştiinţei după Fichte 
(1194) p. 3—4 2) Câteva observări asupra noțiunii idealului... p. 5—5. 3) 
Spinoza şi Schelling (1796) p. 9-11. 4) Incercare pentru judecarea scrierii 
lui Schelling : „Posibilitatea unei forme de filosotie în general“ (1796) p. 
12—16. 5) Despre scrierea lui Schelling: „Despre eu sau despre necondi- 
ționat în cunoaşterea omenească“ (1796) p. 17—33. 6) Cinci rapoarte către 
von Steigen p. 39—70. 7) Rugăcluni pentru copiii familiei von Steiger p. 71— 
14. 8) Dare de seamă asupra unei călătorii in Alpi p. 75—83. 9) Despre 
ştiinţa şi studiul filosofiei (1798) p. 84—95. 10) Prima schiță problematica a 
a teoriei ştiinţei (1798) p. 96—-110. 11) Critica reprezentării eului (1800) p. 
113—114. 12) Deosebirea dintre idealismul lui Kant şi Fichte p. 115. 13) 
Etica şi religia în relaţiile lor cu filosofia p. 116—126. 14) Idei privitoare la 
o programă pedagogică a şcolilor secundare (1802). 15) O recenzie despre 
scrierea lui Pestalozzi: cum îşi instrueşte Gertruda copiii (1802) p. 139— 
150. 16) Ideia lu: Pestalozzi pentru un A. B. C. al instituției 158—258. 17) 
Infăţişarea estetică a lumii ca temă principală a educaţiei p. 258—274. 18) 
Scurtă expunere a unui plan de prelegere filosofică (1804) p. 293—299, 19) 
Punctul de vedere pentru aprecierea metodei didactice pestalozziene p. 303— 
309. 20) Comentarii din Platon (1805) p. 311—322. 

Vol. Il: Pedagogia Generală dedusă din scopul educaţiei (1806) p, 3— 
173. 2) Punctele principale ale metafizicei şi logicei (1806—1808) p. 175— 
226. 3) Despre studiul filosofiei (1807) p. 297—327. 5) Filosofia generală 
practică (1808) p. 329—458. 

Vol. III: 1) Observări privitoare la lectura lui Herodot, la folosirea 
Vechiului Testament pentru instrucţia tinerilor şi câteva observări despre 
viaţa popoarelor nomade p. 3—58. 2) Cuvântarea ţinută de ziua naşterii lui 

Din privirea acestor numeroase opere constatăm că Her- 
bart a fost un gânditor foarte activ, că la Gottingen, în prima 
şi a doua perioadă, el s'a ocupat mai mult de pedagogie; iar 
la Königsberg: de psihologie şi metafizică. 


II. Cugetarea lui J. Fr. Herbart. 


Preocuparea filosofică a lui Herbart a fost preocuparea 
mult mai generală a epocii sale: năzuinţa de a cunoaşte exis- 
tența absolută (das absolute Sein) şi, în legătură cu ea, na- 
tura sufletului (das Wesen der Seele) căci, după aprecierea 
sa, Kant lăsase nerezolvite aceste probleme, iar filosofii idea- 
listi — ân deosebi Fichte şi Schelling — propuseseră soluții 
criticabile. 

Dar cercetările filosofice, pe care Herbart le-a început 
încă din anii tinereţii cu studii critice asupra lui Fichte şi 
Schelling, depăşesc sfera metafizicei, pentru a se întinde în 
toate domeniile filosofiei din epoca lui: în psihologie şi filosofia 
religiei, în estetică şi etică şi mai ales în pedagogie. În ex- 
punerea ce urmează ne luăm, faţă de această cugetare bogată, 
o sarcină modestă: să prezentăm în mici capitole, ideile prin- 
cipale, pe care Herbart le-a exprimat în variatele domenii 


ale filosofiei. 


Kant (1810) p. 53—71. 3) Educaţia sub influenţa publică (1810) p. 73—82., 4) 
Filozofia lui Cicero (1811) p. 83—95. 5) Observări psihologice privitoare la 
teoria tonurilor p. 96—118. 6) Cercetarea psihologică asupra tăriei unei re- 
prezentări p. 119—145. 7) Latura obscură a pedagogiei (1812) p. 147—154, 
8) Principiile Metafizice ale teoriei despre puterea de atracţie a elementelor 
p. 155—200. 9) Aforisme filosofice (1812) p. 201—214. 10) Deosebirea diutre 
mărimea spirituală ideală şi adevărată (1812) p. 215—222. 11) Observări a- 
supra cauzelor, care îngreuiază înțelegerea filosofiei practice (1812) p. 223— 
246. 12) Despre inatacabilitatea teoriei lui Schelling (1813) p. 241—258. 13) 
Despre libera supunere p. 259—268. 14) Scrisori politice (1814—1815) p. 
269—287. 15) Observări asupra uue: teme pedagogice p. 289—298. 16) Forma 
generală a unui institut de educaţie p. 299—304. 17) Concepţia lui Fichte 
despre istoria lui p. 305—316. 18) Conflictul meu cu filosofia la modă a a- 
cestei epoci p. 317—352. 

Var A 1) Manual pentru introducerea în filosofie p. 1—294. 2) Ma- 
nual de psihologie p. 295—436. 3) Despre dependența omului de miraculos 
p. 437—447. 4) Convorbiri despre rău (1817) p. 449—510. 5) Raportul dintre 
şcoală şi viață (1818) p. 511—518. 6) Aviz pedagogic asupra claselor de şco- 
lari p. 519—556. 1) Despre lucrul bun p. 551—559. 

Vol. V: 1) Prima prelegere de filosofie practică (1819) p. 1—10. 2) 
Cunoştinţele omului în raport cu opiniile politice (1821) p 11—24. 3) Ra- 
portul dintre psihologie şi ştiinţa statului (1821) p. 25—40. 4) Măsurarea a- 
tenţiei p. 41—86. 5) Posibilitatea şi necesitatea „de a aplica matematica în 
psihologie (1822) p. 61—122. 6) Cuvântarea la ziua naşterii lui Kant (1823) 
p. 123—126, 7) Variate concepţii de filosofia naturii p- 126—140. 8) Incer- 
cări şi priviri asupra contrastnlui dintre cele două electricităţi p. 141—161. 
9) Programa matematicii pentru şcolile reale (1824) p. 163—170. 10) Două 

22 

Metaţizica. 


Convins că gândirea nu poate avea odihnă până ce ea 
nu-şi rezolvă problemele de metafizică, Herbart îşi propune 
să lămurească marea problemă a realității; aceasta, el o în- 
cearcă în două lucrări principale: Punctele principale ale me- 
tafizicei şi Metafizica generală. . 

Herbart se întreabă: ce e realitatea? Ce e datul („das 
Gegebene”)? El îşi pune această întrebare, fiindcă are con- 
vingerea că marele Kant, denumind ,„datul” fenomen, nu răs- 
punsesc jusi. Herbart observă: dacă admiți fenomenul, atunci 
admiţi că există ceva ce apare, căci dacă nar exista nimic, 
atunci n'ar apărea nimic. Acest raționament îl conduse pe 
Herbart să conchidă că ceva există, iar ceeace apare este faţă 
de ceeace există ca şi „fumul faţă de foc”, cu adăugirea: cu 
cât mai multe fenomene, cu atât mai multe indicaţii că ceva 
există (wie viel Schein, so viel Hindeutung aufs Seyn!), că 
existenţa este (das Seyn ist2). 

După ce stabileşte această primă idee, că toată aparenţa 
e un indiciu al realităţii, ce se află la spatele ei, după ce 
face din existență (Sein) „o poziţie absolută”, Herbart duce 


discursuri la promoţiile din 1824 p. 170—176. 11) Psihologia ca ştiinţă din 
nou fundată pe experienţă. metafizică şi matematica (1828) p. 341—351. 

Vol VII: Metafizica generală (partea istorico-critică) p. 1—347, 

Vol. VIII: Metafizica p. sistematică (1829) p. 1—338. 

Vol. IX: Despre imposibilitatea de a face indispensabilă încrederea 
personală în stat prin forme artificiale p. 1—15. 2) Scurtă enciclopedie fi- 
losofică (1831) p. 17—338. 3) Scrisori privitoare la aplicarea psihologiei la 
pedagogie (1931) p. 339—462. 

Vol. X: Raportul dintre idealism şi pedagogie (1831—32) p. 1—20. 2) 
Cuvântare la ziua de naştere a lvi Kant (1832) p. 21—28. 3) Cuvântare la 
ziua de naştere a lu: Kant (1833) p. 29—39, 4) Despre principiile logice p. 
39—51. 5) Oratio ad capessedam in Academia (1833) p. 53—64. 6) Prelegeri 
pedagogice (1835) p. 65—198. 7) Subsumarea psihologiei sub noţiunile onto- 
logice p. 197—206. 8) Teoria libertăţii voinţii umane p, 207—303. 9) Lămu- 
rirea analitică a dreptului natural şi a moralei (1836) p, 315—460. 

Vol. XI: 1) Comentatio de realısmo Naturali (1837)p. 1-—26. 2) Amin- 
tirea Sala piei din Gottingen (1837) p. 27—44. 3) Cercetări psihologice (1839) 
p. 45—432. 

Vol. XII: 1) Recenziile lui Herbart (41 recenzii privitoare la cărți de 
filosofie, pedagogie, de estetică şi politică). 

Vol. XIII; Recenzii (51). 

Vol. XIV—XV: Acte privind pe profesorii dela Universitățile din 
Koân:gsberg. 

Vol. XVI—XIX: Scrisorile lui Herbart şi cele primite de el, 

1) ci. Hauptpunkte der Metaphysik, p. 187. 

2) Ibidem, pg. 189. Pentru Herbart, tot datul luat ca fot, aşa cum îl 
concepe intelectul comun e lumea şi ea se înfăţtşează ca o sumă de lucruri, 
care se găsesc între ele şi cu noi în variate raporturi (cf. Entuurf zu Vos- 
lesungen uber dıe Einleitung în die Philosophie, pg, 302). 

raționamentul mai departe astfel: fenomenele — cu formele 
lor variate — sunt mărturie despre o existenţă, care are forme 
diferite. La această concluzie, pe Herbart îl conduce un fapt 
simplu: dacă formele ar fi subiective, adică puse de noi, 
atunci ar rezulta ca o masă să fie rotundă sau patrată, fiindcă 
aşa-i plăcerea noastră. Ori, aceste forme ni se impun; ceeace 
însemnează că există o realitate multiformă, care ne impune 
noțiunile de experienţă. Acele esențe, acele ceva, care formează 
existența (das absolute Seyn), Herbart le-a numit reale. Prin 
această concepţie despre realitate, el se înseriază în grupa 
filosofilor care reprezintă realismul pluralist. 

Dar experiența — adaugă Herbart — nu ne dă imediat 
mici o cunoştinţă. Experiența nu înseamnă cunoaştere; ea nu 
devine cunoaştere decât prin elaborare. Ca urmare nici for- 
mele date, pe care Herbart le numea noțiuni de experiență, nu 
ne pot spune ce-i realitatea. Ca sä ducem mai departe cu- 
noaşterea noastră, Herbart demonstrează că aceste noțiuni de 
experiență trebuesc purificate, pentru a fi eliberate de con- 
tradicții; acesta ar fi după el rolul filosofiei: să prelucreze 
noțiunile spre a: le preciza sensul lor ştiinţific. 

Spre a arăta că noţiunile scoase din experienţă conţin 
contradicții, el examinează o serie de noțiuni — rnerența, schim- 
barea, existența, eul ş. a. — căutând să dovedească! seriile de 
contradicții, pe care ele le cuprind şi, odată cu aceasta, să 
prezinte concepţia sa despre lume. 

Experienţa — spune el — reprezintă lucrurile ca obi- 
ecte cu proprietăţi; aceste proprietăţi ar fi fixate, adică legate 
inseparabil de un obiect şi ar duce astfel spiritul să creieze 
noţiunea inerenței. Or, observă Herbart, noțiunea inerenţei e 
absurdă: e absurd ca unul şi acelaş lucru să aibă proprietăţi 
variate, ca unul să fie în acelaş timp mai multe. Realitatea, 
este, după el, cu totul alta: însuşirile pot fi simple calități 
puse de persoane în lucruri; apoi: multe din proprietăţile apa- 
rente ale unui singur lucru îşi au baza lor în reunirea mai 
multor lucruri, fiecare având câte o calitate!). Înerenţa e deci 
numai o „noțiune de experiență”. 

Acelaş fenomen se petrece şi cu noțiunea schimbare. După 
concepţia curentă un lucru poate primi forme variate şi totuşi 


1) In „Hauptpunkte der Metaphysik”, cap. Substanz und Acerdens 
Herbart observă: Das einfache der Empfindung findet sie nie (oder höchst 
selten-wo denn das folgende wegăllt) einzeln; sondern în Complexionen, welche 
wir Dinge nennen” (op, cit. pg. 191). 

să rămână aceeași substanță. Herbart găseşte că această no- 
țiune conţine o contradicţie: cum ar fi posibil — se în- 
treabă el — să devii altceva şi să rămâi acelaș? Variația, 
Herbart o explică în două moduri: 1) prin asocierea unor 
calități noi (de ex. la a se adaugă b, c, d, iar când scapă 
de ele, a rămâne ceeace a fost); 2) prin schimbare de relaţii: 
ceeace se schimbă — observă Herbart — sunt numai rela- 
pile dintre realități; de ex.: dacă reunim'pe a cu b, a are un 
alt aspect, decât reunit cu c şi cu d sau e. Acelaş lucru apare 
într'un fel la lumină, altfel la întuneric; întrun fel ochiului, 
altfel urechii. Această metodă pentru înlăturarea contradic- 
țiilor Herbart a numit-o metoda relaţiilor. Herbart admite 
totuși o schimbare: la atacurile din afară, reala reacţionează. 
Orice schimbare e deci o reacţie a unei reale: e actul auto-con- 
servării calităţii sale originare împotriva tulburării provocată 
de altă reală. 

In afară de contradicţiile provocate de noţiunea inerență 
şi schimbare, Herbart găseşte contradicții în noţiunea existență. 
În experieţă, existența apare ca ceva dependent, relativ sau 
negativ; dar aceasta — spune el — e ceva absurd. Existenţa 
e poziţia absolută !); când spunem că ceva există, exprimăm 
ideea că acesta se mulţumeşte numai cu poziţia ei (Setzung), 
fără relaţii şi dependenţă. Herbart ţine să adauge că ceeace 
există conţine, în afară de existenţă, şi o calitate. Acest ceva 
al lucrurilor pe care însă noi nu-l putem cunoaşte, nu sunt 
proprietăţile sensibile — acestea aparţin numai fenomenului, 
acestea atârnă de împrejurări întâmplătoare: de lumină, de 
aer — acel ceva e o calitate simplă şi neschimbătoare, pe 
care însă noi n'o cunoaştem. 

Plină de contradicții e şi noţiunea eu. Noţiunea eu, 
despre a cărui realitate avem o convingere nemijlocită foarte 
tare, este înfăţişată curent în două moduri contradictorii: astfel 
se spune că eul e ceva ce-şi reprezintă aliceva, dar şi ceva ce se 
reprezintă pe sine. Este aici — observă Herbart — o con- 
tradicţie, căci principiul contradicţiei ne opreşte să identificăm 
ceeace e opus. Un subiect, e subiect numai datorită fap- 
tului că nu-i obiect. Herbart caută să elibereze noţiunea eului 
de contradicții, printr'un raţionament subtil. Subiectul care pri- 
veşte în conştiinţa proprie este după Herbart o grupă de 


1) „Das Wesen ist nothwendig Eins... Was als seyend gedacht wird, 
heisst in so fern ein Wesen” Ibidem. pg 190). 

reprezentări; obiectul privit: altă grupă. Aşa de ex.: reprezen- 
tările noi formate sunt apercepute de cele mai vechi, deja 
prezente şi care apercep; cele ce apercep, nu sunt și cele 
apercepute. Eul e numai locul de încrucişare al diferitelor 
şiruri nenumărate de reprezentări; el îşi schimbă continuu re- 
şedinţa, locuind când într'o reprezentare, când în alta. Eul 
nu este deci isvorul reprezentărilor noastre, ci numai rezultatul 
ultim, obţinut din asocierea lor. E drept că noi putem face 
abstracție de reprezentări şi atunci avem iluzia unui eu care ră- 
mâne ca subiect unitar al tuturor reprezentărilor; dar acest eu 
e numai o iluzie. 

Rezultă deci că pentru Herbart reprezentarea, iar nu eul, 
devine noţiunea fundamentală a psihologiei: „Eul — spune 
el — este un rezultat al altor reprezentări, care însă, pentru 
ca să producă acest rezultat, trebuie să fie laolaltă într'o sub- 
stanță unică pătrunzându-se”. 

Noţiunile scoase din experienţă sunt deci pline de con- 
tradicţii; prin această concepţie, Herbart se pune de acord cu 
idealismul transcendental, după care lumea percepţiei sensibile 
e o iluzie produsă de suflet. Dar aceeaşi analiză ne-a arătat 
şi elementele proprii ale concepţiei lui Herbart despre realitate. 
După Herbart, „datul” e ceva ce există în afară de noi. Ca 
şi filosofii eleaţi, el spune că „adevărata realitate nu devine, 
nu se modifică, nu creşte, nici nu scade; ea, e supusă riguroasei 
legi a identităței. Ea este ceeace e și nare nevoe să se des- 
volte. În imperiul existenţei nu există evenimente” 1). 

Adevărata realitate este deci — după Herbart—o mul- 
tiplicitate de lucruri, denumite reale (reală=ceva ce există). Fie- 
care reală are o calitate, ceva pe care şi-o păstrează în mod 
neschimbat. Reala se schimbă foarte puţin, cum se schimbă 
întrun tablou variatele figuri depe acelaş tablou, care pri- 
vite de aproape sunt mai clare și dimpotrivă privite de de- 
parte pot cădea întrun chaos indecis. Şi Herbart conchide că 
schimbarea nu are lor în reală, ci numai în experienţa noastră. 

Prin concepţia sa despare realitate, Herbart se apropie 
întâmplătoare” 2). 

Prin concepția sa despare realitate. Herbart se apropie 
de teoria atomistă a lui Democrit, totuşi el diferă căci atri- 
buie realelor conservare individuală, deci puteri de viaţă. 5). 


1) cf. Allgemeine Metaphysik § 209 şi 235; 
2) cf. Hauptpunkie der Metaphysk, pg. 195. 
3) Ibidem § 329, 

Această atitudine răsare clar, mai ales din consideraţiile lui 
despre suflet. După Herbart, sufletul e şi el o reală neschim- 
bătoare în sine. Senzaţiile şi reprezentările lui sunt acte de 
conservare individuală. „O senzaţie, spune el, se naşte când 
sufletul trebuie să-şi apere existența, contra unei alte reale”. 
Admiţând concepţia că lumea se compune din o pluralitate 
de elemente, care dau replici, Herbart se depărtează de De- 
mocrit şi se apropie de Leibniz, după care realitatea o con- 
stitue monadele, înzestrate cu cele două puteri: vis apetitiva 
şi vis representativ. Totuşi, el se separă şi de Leibniz în- 
trucât la acesta monadele sunt de natură psihică, pe când. 
realele lui Herbart pot fi de naturi variate. 

Toate aceste elemente fundamentale ale filosofiei sale ne o- 
bligă să-l considerăm în metafizică pe Herbart ca reprezen- 
tând un realism pluralist şi un atomism calitativ, iar în teoria 
cunoaşterii: un idealism transcendental. 


Psihologia. 


Ceeace Herbart indicase deja în „Principalele puncte ale 
metafizicei” despre eu, ca elemente ale unei psihologii viitoare, 
a desvoltat în câteva lucrări speciale ca: Manual de psihologie 
(1816) şi Psihologia ca ştiinţă (2 vol.), o operă care repre- 
zintă chiar continuarea metafizicii sale (1824-25). 

Pornind dela concepţia deja indicată, că sufletul este o 
reală, Herbart observă că această reală are un fel propriu 
de a se apăra împotriva tulburărilor venite din afară, dela 
altă reală; ea produce reprezentări care sunt replici date. 
Astfel, el acceptă cu Leibniz şi Fichte — contra lui Kant 
— ideea că sufletul produce totul din sine; totuşi recunoaşte de 
acord cu Kant şi împotriva lui Fichte, că sufletul e împins 
la această producţie de influenţa altor monade. 

După Herbart, viaţa sufletească e de fapt, viaţa repre- 
zentărilor, căci sufletul n'are facultăţi. La el, termenul „,re- 
prezentare” are un senz larg—senzul pe care cuvântul cores- 
punzător €l%os îl avea în filosofia greacă, însemnând: imagine, 
reprezentare, idee; totodată el e noţiunea de bază a în- 
tregii sale psihologii şi pedagogii; căci reprezentările sunt 
după el, unicele produse ale sufletului. Toate celelalte pro- 
cese — sentiment, dorinţă, voință, atenţie, memorie, jude- 
cată — întreaga bogăţie a vieţii interne, Herbart Je consideră 
un produs care rezultă din jocul reprezentărilor. Cele mai 

simple reprezentări sunt senzațiile, care nu-s copiile lucrurilor, 
nici efectele lor, ci produse ale sufletului, pentru a se apăra 
de tulburările amenințătoare ale altor reale. Reprezentările se 
asociază; toată viaţa psihică se compune de aceea din asociaţii 
de replici date şi constă din o luptă desfăşurată pe scena spi- 
ritului şi menită să fie câştigată de acele senzaţii care sunt mai 
intense. 

Prin această concepţie despre viaţa sufletească, Herbart 
urmează calea trasă de D. Hume, făcând din psihologie o 
psihologie a elementelor şi explicând fenomenele mai complexe 
prin metoda reducerii lor la elemente simple, el reprezintă nu 
o psihologie descriptivă, ci una explicativă. Prin practica me- 
todei „reducerii, psihologia a. făcut mari progrese, graţie ope- 
relor a numeroși psihologi ca: Waitz, Nahlowsky «etc. 

Herbart îşi pune și problema formelor sensibilităţii ȘI 
ale intelectului — timpul, spaţiul ŞI categoriile — şi o re- 
zolvă în acelaş mod: pentru el toate-s rezultate ale mecanis- 
mului sufletesc. „Era o eroare a vechei psihologii — scrie 
Herbart — că ele erau considerate ca activităţi speciale, atri- 
buindu-se unor puteri speciale ale sufletului, în loc să se 
derive din reprezentări simple”. Herbart apare astfel duşman al 
teoriei puterilor sufleteşti, al acelei psihologii a facultăților. 
El admite totuși că termenul putere sufletească sau facultate 
poate fi întrebuințat, dar numai cu sensul de: clasă de feno- 
mene psihice. Şi recomandarea lui Herbart o respectă mulţi 
psihologi şi azi. 

Dar acţiunea acestui filosof, de a reduce întreaga viaţă 
psihică la reprezentări şi apoi a deriva dın ele totul, s'a isbit 
de o piedică greu de învins: diversitatea originară a fenomenelor 
de cunoaştere, simţire şi voință. Herbart caută să înfrângă 
şi această piedică printr'un raţionament interesant. Sentimen- 
tele şi voința — demonstra el — nu-s fenomene indepen- 
dente şi specifice, ci numai derivate ale reprezentărilor; de 
exemplu: o reprezentare care tinde să se reproducă naşte o 
dorință, iar când la dorință se adaugă ideia posibilităţii de a 
fi realizată atunci se naşte voința. Dacă tendinţa unei repre- 
zentări de a se reproduce e încurajată de altele, atunci se 
naşte plăcerea; contrar durerea. 

Prin această teorie a vieţii sufleteşti, Herbart sfârși în- 
trun atomism şi determinism psihologic. Încurajat de tendinţa 
de a face din psihologie o ştiinţă exactă, el caută să întemeeze 
psihologia, nu numai pe experienţă, dar şi pe matematică. În 

acest scop, el porni dela faptul, că ideile cresc ca claritate, 
sau scad, urcă şi coboară şi că această suire și cobortre sunt 
reglementate de raportul reciproc al ideilor. Psihologia mate- 
matică va determina — spune Herbart — tocmai acest raport 
de suire şi coborîre. 

Încercarea lui Herbart în psihologie de a exClude orice 
element dinamic a eșuat; totuşi ea a avut un merit: exprimând 
convingerea că conformitatea cu legile există nu numai în do- 
meniul naturii materiale, dar şi în domeniul vieţii spiritului, a 
stimulat spiritele pentru cercetările şi măsurările de mai târziu 
care stau la baza psihologiei experimentale. 

Herbart, considerând, reprezentările produse ale sufletu- 
lui, precizează odată cu aceasta că sufletul e „o substanță u- 
nică”. El apare astfel în psihologie ca un reprezentant al 
teoriei substanțialiste a sufletului şi, prin aceasta, ca adversar 
al actualismului psihologic, reprezentat de Kant și Fichte. 

Din moment ce reprezentarea constitue elementul ifunda- 
mental al vieţii sufleteşti întregi, din moment ce ea determină 
afectele şi voinţa, atunci omul — după Herbart — valorează 
prin reprezentările sau ideile sale. Aici, în această teză, găsim 
temelia întregei pedagogii herbartiene: a educației prin în- 
vățământ şi a intelectualismului herbartian. 


Filosofia religiei. 


Teoria herbartiană despre natură şi suflet a pus implicit 
şi problema filosofiei religiei +). Herbart, care a rămas cre- 
dincios confesiunii sale protestante, prezintă şi o teologie na- 
turală. In lume — relevă el — noi constatăm fenomene de 
finalitate atât în lumea omului, cât şi în lumea animală. Dar 
existenţa finalității ne constrânge să acceptăm ca autor un 
artist foarte înalt, o inteligenţă care pune scopuri. Astfel, 
Herbart ajunge la ideea de Dumnezeu. 

Herbart îşi dă însă seama, că prin argumentul teleo- 
logic nu se poate dovedi existenţa lui Dumnezeu; de aceea 
el ţine să adauge că Dumnezeu este numai o probabilitate, 
dar o probabilitate tot aşa de mare ca şi aceea că în trupurile 
oamenilor, care ne înconjoară, locuesc suflete, pe care totuşi 
nu le percepem. Mai departe — el adaugă — că despre 
Dumnezeu este imposibilă o cunoaştere speculativă, metafizicei 


1) Problemele de filosofia religiei, Herbart le-a tratat în „Kurze Enzy- 
klopadie der Philosophie aus prakuschen Gesichtspunkten" (1831), 

rămânându-i numai datoria de a îndepărta unele caracterizări 
nepotrivite pe care le-au adus cu ele tradiția şi fantazia. 

Herbart recunoaşte credinței şi inclusiv religiei un în- 
semnat rol prin aceea că ea mângâie pe cel ce suferă, îndrumează 
pe cel ce greşeşte, îmbunătăţeşte pe cel păcătos şi-l linişteşte, 
previne pe virtuos, îl întăreşte şi-l încurajează, arătându-i că 
în lume există ordine. Prin acest mod de a aprecia valoarea 
practică a religiei, Herbart anticipează întrun chip strălucit 
pe filosoful american W. James. 


Filosofia practică 


Într'o scrisoare adresată lui Smidt, vechiul său prieten 
din Brema, Herbart scrie: „Vremea asta care a distrus unele 
credinţe, nu mi-a răpit nici credinţa în inimile nobile, nici în 
ştiinţă. Păşesc înainte spre clarificare ştiinţifică. Filosofia 
practică crescută pe pământul găttingian, a germinat la Brema”. 
În Göttingen, Herbart a scris „Filosofia practică generală” 
în 1808, precedată de Infățișarea estetică a lumii ca temă 
principală de educaţie (1804) — cele două opere fundamentale 
ale lui Herbart de filosofie practică. 

Filosofia practică a lui Herbart se găseşte în contrast 
cu etica lui Kant, deşi ea nu exclude şi unele acorduri. De 
acord cu Kant, că ştiinţele teoretice se ocupă cu realitatea; 
cu lucruri, pe când cele practice cu valorificarea, marele pe- 
dagog a respins teoria kantiană a legii morale şi în schimb 
a acceptat o teorie a sec. XVIII-lea, care găseşte motivul ce 
mișcă voinţa în frumusețea originară a moralului. Herbart a 
denumit de aceea întreaga filosofie practică Estetică. In acest 
chip, termenul estetică are la el un sens care aminteşte de 
origina lui grecească şi căruia îi corespunde azi expresia: 
„Filosofia valorilor”. 

La Herbart, esteticul e de mai multe feluri: frumosul 
şi urâtul, lăudabilul şi dăunătorul; pe acestea, el ne cere să 
le deosebim de noţiunile înrudite: utilul şi plăcutul. „Fru- 
mosul — observă el — e ceva ce rămâne; utilul şi plăcutul 
sunt ceva trecător”. După el, frumosul depinde de formă, căci 


1) Această lucrare a fost atacată cu asprime de recenzentul dela 
„Allgemeine Literatur-Zeituns” din Halle care (Nr. 40, an, 1809), după ce-l 
încadrează pe Herbart în rândurile „baulustige Denker in unsern Tagen", îi 
obiectează că nu fixează „un principiu independent al judecăților practice“ 
(cf, op. crt. p. 507) 

„ceeace place sau nu place, e forma, niciodată materia”; iar 
în formă ceeace place e „ relația”, raportul, căci ceeace-i 
simplu e indiferent. 

Cel mai important element din estetică, e —după Her- 
bart — frumosul moral, căci, pe când esteticul propriu zis 
se referă la raportul dintre lucruri, esteticul moral se referă 
la om şi anume la raporturile dintre voinți. Herbart găseşte 
două feluri de raporturi de voinţă: raporturi plăcute şi neplă- 
cute, reprezentând prin această teză concepţia că teoria etică 
e în fond teoria „gustului moral”. Raporturile care plac sunt 
cinci şi el le numeşte idei sau tablouri model (Musterbilder) +), 
considerându-le idei nederivate, originare, apriorice: 

1) Ideia libertăţii interne: ne place să constatăm acordul 
dintre voință şi judecata care decide asupra ei. Acest acord 
place în mod absolut; contrarul displace. 

2) Ideia perfecțiunii: place ceeace-i puternic şi nu place 
ceeace-i slab; place ceeace-i mai mare, mai extins, mai bogat; 
nu: ceeace-i mic, sărac; place ceeace-i concentrat, nu ceea- 
ce-i împrăștiat. Cu alte cuvinte, place, în dorinţi energia; într'o 
sumă: varietatea; în sistem: concentrarea. 

3) Ideia de bunăvoință sau de bunătate: place voinţa, 
care e de acord cu voinţa altuia, adică voinţa care-şi propune 
ca scop satisfacerea voinţii altuia. 

4) Ideia de dreptate. Lupta, cearta displac. Când două 
sau mai multe voinţi reclamă acelaş obiect, părţile trebuie 
să se supună dreptăţii. Place deci, dispoziţia de a ne supune 
dreptului sau unei regule, în vederea evitării conflictului. După 
Herbart, dreptul a rezultat din acordul mai multor voințe. 

5. Ideia de echitate sau răsplată: ne place ca nici o 
faptă rea sau bună să nu rămână fără răspuns, adică ne place 
ca autorului unei fapte să-i revină o răsplată, o mulţumire 
sau o pedeapsă echivalentă cu binele sau răul pe care l-a 
cauzat. 

Aceste idei, Herbart cere să le urmărim în viaţă deo- 
potrivă, căci „numai toate unite, pot da vieţii direcţia sa; 
altfel se deschide cea mai mare primejdie de a se sacrifica 
uneia din ele toate celelalte şi prin aceasta de a se realiza, 
o viaţă raţională dintr'o latură, neraţională din celelalte la- 


1) Herbart preconiza o disciplină — teoria ideilor — care printre altele 
ar cerceta ideile — acele modele — care nu se află în experienţă, dar ar 
trebui totuşi să se găsească (cf. Enturf zu Volesungen uber die Einleitung n 
die Philosophie, p. 327), 

turi”. Când ele-s reunite în unitatea persoanei, determinând 
felul integral de a simţi al unei persoane, se naşte virtutea, 
care dă vieţii o conducere blândă. 

Filosofia practică a lui Herbart împrumută dela Kant 
independenţa ei faţă de cea teoretică, necondiţionarea valorilor 
etice, origina apriorică a noţiunilor morale, căci după el „ra- 
porturile fundamentale morale nu sunt scoase din experienţă”. 
Totuşi, concepția lui Herbart în etică diferă de aceea a lui 
Kant: dacă la acesta, acţiunea morală e impusă, e un re- 
zultat al unei constrângeri, la Herbart e o consecinţă a unei 
stări de spirit, a „gestului etic”, care diuce la o conduită blândă. 

Realizarea idealului virtuții, Herbart o vede posibilă prin 
intervenţia a doi factori: a legii şi a educaţiei. De cea dintâi 
se ocupă: politica, de cea de a doua: pedagogia. Cu aceasta, 
Herbart a făcut tranziţia la etica aplicată, pe care o divide în 
teoria statului sau politica şi în pedagogie sau știința educației +). 


Pedagogia 


Herbart a fost apreciat mai ales ca pedagog, ba chiar 
a fost privit ca cel mai mare pedagog german, ca un pedagog 
înăscut; totuşi, ce înseamnă a fi pedagog înăscut e greu de 
precizat. Dacă admitem cu Menzer că aceasta înseamnă a a- 
tribui sufletului cuiva proprietatea de a simţi nevoia să acti- 
veze educând, atunci Herbart a fost un pedagog înăscut, căci 
la el întâlnim eros pentru educaţie atât în domeniul practic, 
când de ex. face educaţia copiilor familiei von Steiger, cât 
şi în cel teoretic, în operele sale, care degajează căldură și 
iubire faţă de tineret. El obişnuia să spună că „interesul peda- 
gogic este numai exteriorizarea interesului nostru total faţă de 
lume şi oameni”. Această convingere despre importanţă te- 
melor educative, el a concretizat-o în prezentarea ştiinţifică a 
unei concepții pedagogice, expusă în mai multe opere: 1), Ideia 
lui Pestalozzi pentru un A. B. C. al intuiției (1802); 2) Pe- 
dagogia generală (1806); 3) Scrisori privitoare la aplicarea psi- 
hologiei la pedagogie (1831) şi 4) Prelegeri pedagogice (1835). 

Concepţia despre pedagogie, Herbart o exprimă mai ales 
la începutul prelegerilor: „Pedagogia ca ştiinţă — observă 
el — atârnă de filosofia practică şi de psihologie. Una in- 
dică scopul educaţiei, alta: drumul, mijloacele şi piedicile”. 


1) Pentru Herbart, politica şi pedagogia sunt numai „părţi anexe ale 
filosofiei” (Nebenteile der Philosophie). cf. op. ct, ps. 327. 

E] vede deci în pedagogie o ştiinţă derivată din filosofie şi 
psihologie, un fel de filosofie şi psihologie aplicată, aşa cum 
întreg secolul al XIX-lea, ba chiar şi o parte din secolul 
nostru, concep pedagogia. 

Concepţia lui Herbart despre educaţie se întemeiază pe 
câteva din ideile sale filosofice şi mai ales pe noţiunea de eu. 
Spre deosebire de Fichte, cu aprecierea moralități şi împo- 
triva romantismului lui Schelling, cu cultul contemplării uni- 
versale metafizice şi a personalităţii demonice interioare, Her- 
bart vede în educație o activitate pentru realizarea virtuţii, 
care „e numele pentru ansamblul scopului pedagogic”. EI cere 
educaţiei să formeze „puterea de pătrundere şi voința”, două 
scopuri mari, care reclamă cunoaşterea psihologiei. Mai de- 
parte, Herbart îşi fixează noţiunile de psihologie, pornind dela 
analiza noţiunii eului. Sufletul, observă el, e o reală, e viaţa 
sufletească. La omul matur, viaţa sufletească e un râu pu- 
ternic; în schimb la copil, acest râu reprezintă pârâiaşe mici, 
care duc cu sine ceeace oferă mediul. Pentru aceea e nece- 
sară instrucţia, ca una care dă elementele vieţii sufleteşti, 
adică reprezentările, în vederea progresului umanităţii. În acest 
chip, educaţia devine, cu exprimarea filosofului „condiţia u- 
manităţii”. | 

Tema unei teorii pedagogice este acum uşor de deter- 
minat: educația se face, după Herbart, prin conducere, în- 
vățământ şi disciplină. 

Conducerea înseamnă supravegherea copilului; ea-l fereşte 
de primejdii; totuşi conducerea nu însemnează educaţie. In- 
tr'unul din rapoartele sale către von Steiger, Herbart preci- 
zează: „Eu conduceam în loc să educ. Acesta este un rău 
necesar câteodată, mai bun fireşte decât anarhia; dar el slă- 
beşte, ucide puterea; educaţia o îndrumează şi o înalță”. 

Învăţământul sau instrucţia e esenţială şi la Herbart se 
bucură de un mare interes. Dacă valoarea omului atârnă de 
“reprezentări, care decid sentimentul şi dorinţele, dacă învă- 
țământul e chemat să determine massele de reprezentări cele 
mai favorabile „pentru întărirea voinţei, atunci firesc este ca 
învățământul să se bucure de o cercetare deosebită şi să fie 
tratat înaintea disciplinei. Deslegarea problemei învățământului, 
Herbart o face cu ajutorul psihologiei. Există, spune el, în 
fiinţa noastră o multiplicitate de interese de cunoaştere: em- 
piric, speculativ, estetic, simpatetic, social şi religios. 

Herbart e partizanul unei cultivări multilaterale prin 

adâncire şi meditație. Prima însemnează deschiderea sufletului 
către tot ce-i nou şi serveşte la asimilarea cunoştinţelor; ultima, 
reprezintă actul de prelucrare a materialului nou în vederea uni- 
ficării şi valorificării lui. Deschiderea (Vertiefung) sufletului, 
ca să primească ceeace trebuie să cunoaștem, reclamă un în- 
vățământ expozitiv (darstellender Unterricht), iar prelucrarea 
(Besinnung) datelor cere mai întâiu un învățământ analitic şi 
apoi sintetic. De aceea, Herbart fixa trei forme de învăţă- 
mânt: expozitiv, analitic şi sintetic. 

Învăţământul, progresând dela deschiderea sufletului faţă 
de ceea ce e nou la prelucrarea datelor, trece prin patru trepte: 
1) Claritatea — deschiderea sufletului față de obiectul nou; 
2) Asociaţia: actul de stabilire de relaţii între elementele de 
cunoaştere; 3) Sistemul: scoaterea unei noţiuni generale, sau 
a unei regule; 4) Metoda: aplicarea. 

Disciplina sau acţiunea de educație morală are ca scop 
tăria de caracter a moralității (die Charakterstărke der Sit- 
tlichkeit) ceeace însemnează să realizăm prin educaţie un ca- 
racter (voinţă consecventă) tare (energic) şi moral. 

Disciplina diferă de conducere; pe când conducerea im- 
pune copilului o anumită purtare, disciplina caută să-l capteze 
de bună voie pe copil la o conduită nobilă, să-i dispună su- 
fletul ca din inițiativă proprie să fie virtuos. In fond, deci. 
disciplina, la Herbart, coincide ca sens, cu educația morală. 

După Herbart, disciplina se poate folosi de o serie de 
mijloace ca: îndemnul, prevenirea, îndrumarea, răsplata şi pe- 
deapsa. 

Pedagogia lui Herbart este prima operă de adâncime de 
gândire şi de mari dimensiuni în domeniul ştiinţei educaţiei; 
totuşi ea are şi multe părţi criticabile, ca de ex. teoria sa 
că moralitatea este în funcţie numai de instrucție, confundarea 
apercepției cu asimilarea, întemeerea educaţiei pe psihologia 
intelectualistă, după care viața se reduce la jocul reprezen- 
tărilor, supraaprecierea valorii învățământului şi subevaluarea 
vieţii afective, întemeierea moralei pe sentimentul de plăcere, 
etc. Cu toate aceste laturi criticabile, ea rămâne însă un sistem 
pedagogic, care a privit temele educaţiei cu înălțime filosofică. 


III. Aprecieri generale. 


J. Fr. Herbart e un filosof a cărui gândire azi se află 
în multe privinţe depăşită şi într'un contrast însemnat cu aceea 

a epocii actuale. Dacă la aceasta mai adăugăm că scrisul 
lui Herbart nu a strălucit printr'o haină artistică atrăgătoare, 
înţelegem de ce acest filosof nu mai poate trezi interes nici măcar 
ca alții sub aspectul exprimării literare. Dar aceste lipsuri 
nu stânjenesc meritele reale, pe care el şi le-a dobândit în 
filosofie. Acesteia, el i-a dăruit modele de analize filosofice 
de noţiuni, demne şi azi de interes, apropiindu-se prin ele 
de Kant care în „,Criticele” sale a pus baza-analizei filo- 
sofice. Psihologiei, chiar dacă i-a oferit şi interpretări cri- 
ticabile, i-a făcut servicii însemnate, pentrucă a cerut o psi- 
hologie matematică şi, prin aceasta, a contribuit la întemeia- 
rea psihologiei experimentale cu Weber şi Fechner. Servicii 
însemnate, el a adus şi esteticei prin teoria sa că frumuseţea 
stă în formă, în relații. Dar cel mai mare merit îi revine 
lui Herbart, pentru opera de pedagogie; în acest domeniu, 
deşi el n'a isbutit să construiască o pedagogie șhinţifică — 
aşa cum năzuise — căci bazele acesteia au fost puse mult 
mai târziu de E. Meumann, A.. Binet şi W. A. Lay — a 
construit în schimb un sistem complect de pedagogie şi a trezit 
interesul pentru întemeerea unei pedagogii ştiinţifice. De aceea, 
dacă tot progresul cugetării omeneşti constă în acţiunea a- 
cesteia de a deschide spiritului iscoditor noi domenii de in- 
vestigaţie şi de a-l încuraja în avânturile sale şi dacă istoria 
ei e datoare să înregistreze atari manifestări, atunci e firesc 
ca Herbart să-şi aibă în mod bine meritat, locul său în is- 
toria filosofiei 1). 


Școala herbartiană. 


Cugetarea lui Herbart, la primele ei manifestări, n'a trezit 
un interes viu, în cercurile oamenilor de gândire, atât pentrucă 
în filosofie şi pedagogie domniau atunci alte spirite cu prestigiu 
mare — în filosofie: un Fichte, Schelling şi Hegel, iar în 
pedagogie un Pestalozzi, Niemeyer ş. a. — cât şi din pri- 
cina stilului operelor sale de un caracter strict ştiinţific; totuşi, 


1) LITERATURA. Despre Herbart, despre filosofia şi pedagogia lui 
ca şi despre şcoala herbartiană s'a scris mult, publicându-se o literatură 
extraordinar de bogată. Cea apărută până la 1897 e înregistrată în C. A. 
Thalo, O. Fligel, W. Ren şi A. Rude: Herbart und die Herbariianer (extras 
din W. Rein, Enzyklopadisches Handbuch der Pâdagog:k). Din literatura pu” 
blicată ulterior: Walter Kinkel: J. Fr. Herbart, Sein Leben und semne Philo- 
sophe (1903); H. Străle: Herbarts Phychologie im Verhaltnis zu seinem Erzie- 
hungsideal (1907); R. Lehmann: Herbart (În „Grosse Denker") 1911. Otto Fld- 
gel: Herbarts Lehren und Leben, Ed, III 1912; Luigi Credaro, La Pedagogia 
di G. F, Herbart, ed. V., 1935. 

încet încet, ea s'a răspândit şi a rodit. Cugetarea lui Herbart 
nu a avut însă un răsunet unitar; ea a fost selectată numai 
prin unele din elementele ei. O atenţie deosebită înregistră 
psihologia lui Herbart, pe când estetica — estetica propriu 
zisă şi etica — înregistrară un interes slab; în schimb cel mai 
mare interes l-a provocat opera sa pedagogică. În urma a- 
cestei influențe s'a format un fel de şcoală filosofică, care 
a pornit din cugetarea herbartiană şi a intrat în istorie, sub 
numele de școala herbartiană. Această şcoală e mai mult o 
şcoală pedagogică decât o şcoală filosofică; totuşi o parte 
din membrii ei s'au preocupat şi de problemele diferitelor dis- 
ciplini filosofice. 

Primul care se declară adept a lui Herbart şi reprezintă 
începutul şcolii filosofice herbartiene a fost Drobisch; lui îi 
urmară în filosofie: G. Hartenstein, editorul operei lui Her- 
bart şi L. Strumpell; în psihologie: Nahlowsky, T. Waitz, 
A. von Cornelius; în estetică: Robert Zimmermann, în is- 
toria filosofiei: Thilo; în pedagogie K. W. Stoy, T. Ziller, 
K. Mager, W. Rein ş. a.. 

M. W. Drobisch (1802-1896) a publicat lucräri de lo- 
gică, foarte bine apreciate (1836), de psihologie empirică 
(1842) şi un studiu privitor la statistica morală şi libertatea 
voinţei (1867). Despre el, găsim indicaţii întrun discurs co- 
memorativ de M. Heinze (1897) şi într'o biografie făcută 
de nepotul său W. N. Drobisch (1902). G. Hartenstein 
(1808-1890), a fost discipolul lui Herbart, a lucrat la a- 
ceiaşi universitate; el are meritul de a fi editat opera lui 
Herbart în două ediţii. L. Strumpell (1812-1899), profesor 
la Göttingen, a fost deasemenea elevul lui Herbart. A pu- 
blicat opere de filosofie, psihologie, etică precum şi primul 
studiu de psihologie patologică. Strumpell, consideră psihologia lui 
Herbart ca insuficientă, întrucât nu se pot explica prin re- 
presentări actele superioare ale vieţii psihice. Nahlowsky este 
important printr'o lucrare despre viaţa afectivă (Viața afectivă 
1892) şi prin o etică generală (1870). Th. Waitz (1821-1884) 
a publicat lucrări de psihologie, în care înlătură explicaţiile 
lui Herbart despre eu şi o pedagogie generală, în care tra- 
tează despre cultivarea intuiţiei, inimii şi inteligenți. Waitz 
se considera chemat să complecteze pe Herbart. Robert Zim- 
mermann (1824-1898) a scris o istorie a esteticei (1858) şi 
o estetică generală în care apare ca reprezentant fidel al con- 
cepțłiei formalistice exprimată de Herbart în estetică. K. W. 

Stoy (1815-1885), câştigat de Drobisch şi Hartenstein pentru 
ideile lui Herbart, e cel mai fidel şi entuziast adept al 
pedagogiei lui Herbart. A fost profesor la lena şi a scris 
o enciclopedie pedagogică, pe baza psihologiei şi eticei lui 
Herbart, în care însă la fixarea scopului educației acceptă 
creştinismul pozitiv. T. Ziller (1817-1882), considerat de pe- 
dagogi adevăratul fundator al herbartianismului, a păşit pe 
drumul tras de Herbart atât în pedagogie cât şi în psihologie 
şi etică, şi nu s'a despărţit de profesorul său decât în câteva 
puncte neînsemnate. Spre deosebire de Herbart, Ziller vor- 
bea nu numai de trepte formale, dar şi de trepte culturale, 
înțelegând prin ele stadiile de cultură prin care omenirea a 
trecut în istoria ei. K. Mager (1810-1858) un foarte cu- 
noscut om de şcoală din prima jumătate a secolului XIX-lea, 
e de asemenea un adept al ideilor pedagogice ale lui Her- 
bart: al teoriei învăţământului educativ şi al metodelor de 
învăţământ. 

Herbart a exercitat o însemnată influenţă şi asupra gân- 
ditorilor din alte ţări, mai ales prin pedagogia sa, care ajunsese 
către finele secolului al XIX-lea să stăpânească şcoala de 
pretutindeni. Ca reprezentanţi ai herbartianismului sunt con- 
sideraţi în Italia L. Credaro, autorul unui excelent studiu 
asupra lui Herbart (La pedagogia di F. Herbart), H. Ma- 
rion, Pinloche, Mauxion ş. a., în Franţa; Findlay, W. T. 
Harris şi Murry, în Anglia şi Statele Unite, Gustave şi 
Theodore Wiget în Elveţia. In România, gândirea herbartiană 
a fost reprezentată numai în pedagogie prin C. Dumitrescu- 
lași şi câţiva profesori de pedagogie dela şcolile normale. 


Arthur Schopenhauer 


La chaire est triste, hélas! 
Mallarmé. 


1. Partea care îi revine lui Mihail Eminescu în construcția 
spirituală a poporului românesc este atât de mare şi hotă- 
rîtoare, încât maestrului şi educatorului său Arthur Schopen- 
hauer i se cuvine fără exagerare titlul de filozof clasic al 
românilor; în dublul sens, că are întâietate în ţara noastră 
faţă de orice alt filozof străin şi că înainte de a aparține 
altora, ne aparţine nouă. Schopenhauer l-a plămădit pe Emi- 
nescu şi Eminescu pe noi. Unde ar putea fi exagerarea? E 
fapt doar, că nici-un popor din lume (inclusiv nemţii) şi nici-o 

altă cultură nu pot face dovada unei atât de mari intimități cu 
Arthur Schopenhauer, ca noi românii. Această decisivă in- 
fluenţă exercitată de Schopenhauer asupra lui Eminescu, şi 
prin el asupra spiritualităţii noastre, îşi are explicaţia ei pro- 
fundă, în afară de contingenţele stabilite de istoria literară: 
ea se datoreşte dispoziţiei congenitale a ambelor părţi de a 
soluţiona asiatic problemele vieţii. Intre români şi Eminescu 
deoparte şi Schopenhauer de alta, există două asemănări fun- 
damentale: comunitatea de fiinţă, care se numește congenialitate 
şi comunitatea de destin spiritual, care constă în a face le- 
gătura între Asia şi Europa. Eurasiatismul structurii şi des- 
tinului nostru de călăuză prin Bugeac şi feriboot la Bosfor a 
fost baza pe care Eminescu s'a înţeles (pentru noi) cu Scho- 
penhauer şi l-a făcut primul ctitor al spiritualităţii româneşti. 

Acest lucru trebue să ne dea de gândit; mai ales acum 
când începem a ne scutura de Eminescu, tratându-l nu ca 
origine a întregei noastre spiritualităţi, ci ca felie denumită 
„curent eminescian”; ceeace e sau copilărie, care stă sub pe- 
deapsa celor care se joacă cu focul, sau trădare, care are dreptul 
la o caznă mai mare. Trebue deci să ne întoarcem la Eminescu 
şi prinurmare la Schopenhauer ca la „luminile eterne” ale 
spiritualităţii noastre; nu de alta; dar, dacă abandonăm im- 
pulsul lor şi drumul găsit de ei, orbecăim în ridicol. 


2. Dacă prezentarea sistemelor altor filozofi se poate 
dispensa la nevoe de avangarda biografică şi caracterologică, 
la Schopenhauer nu merge. Nu merge, pentru motivul că nu 
există în toată istoria filosofiei alte biografii şi alte caractere 
mai disputate decât ale lui Schopenhauer; afară doar de cazul 
Epicur; dar asta e o calomnie răsuflată. Dar nu numai atât: 
umi îi reproşează că opera nu i-ar fi decât o oglindire a 
caracterului; alții că viaţa şi caracterul nu oglindesc opera; 
primii spun deci că în nici-un caz (deci chiar când nu ai 
motive să te ruşinezi cu ele) viaţa şi caracterul nu trebue să 
transpire în operă şi neagă deci opera lui Schopenhauer ca, 
un produs ilicit al caracterului şi vieţii sale; secunzii susţin 
că opera trebue să se facă simțită în viaţă şi caracter şi neagă 
opera pentrucă nu a avut influență asupra caracterilui şi 
vieţii sale. Vedem deci, că opera e în orice caz negată: de 
unii pentrucă a fost influenţată de viaţă şi caracter, de alții 
pentrucă n'a influențat ea viaţa şi caracterul. Şi mai vedem 
că şi viaţa şi caracterul sunt negate: numai că unii cer ca 

23 

Schopenhauer să le fi ascuns, chiar dacă ar fi fost all right 
şi mai cu seamă pentrucă nau fost; iar alţii îi cer să le fi 
schimbat, punându-le de acord cu opera... dovadă că nici acestora 
„nu le convine viaţa şi caracterul real al lui Schopenhauer. 
Cu ocoluri mai mari sau mai mici toţi ajung la dezaprobarea 
vieţii şi caracterului lui Schopenhauer şi-i condamnă sistemul 
filosofic, fie pe motivul că e un produs al caracterului și vieţii 
sale, fie pe motivul că sistemul său filosofic n'a fost în stare 
să-i schimbe viaţa şi caracterul. 

Chestia e cam încurcată; ca tot ce iese din prejudecată 
şi ură. 

Sà încercăm deci sine idola et sine ira să ne procurăm 
noi înşine actele. 


3. Arthur Schopenhauer s'a născut în Danzig la 22 Fe- 
bruarie 1788 dintro veche familie din patriciatul comercial 
al orașului, tatăl său fiind tot comerciant. „,„Negustorul”” (cum 
îl numea mai târziu Arthur Schopenhauer), era o fire voluntară 
şi un spirit independent, calități care l-au dus, atât în politică 
cât şi în educaţie, la concepţii surprinzătoare pentru vremea 
sa, şi la intransigenţă în metodele întrebuințate. In materie 
politică, „negustorul? nutrea idei liberale şi a fost capabil 
să părăsească pentru ele (cu importante sacrificii materiale) 
Danzigul, când acesta, trecând sub suveranitatea monarhiei! 
prusiene, a încetat de a mai fi un oraş liber. In materie de 
educaţie, hrănea un mare dispreţ pentru școală şi o mare. admi- 
rație pentru instrucția şi educația dobândită priv experienţa 
și trăirea personală: din fiul său vroia să facă un negustor 
cu „orizont, lăsându-l şi mai ales dându-i ocazia „să d 
tească singur în marea carte a vieţii . Caracterul voluntar și 
ideile independente ale tatălui au avut o serie de consecințe şi 
bune şi rele pentru viitorul filosof. Intre urmările bune ale 
concepţiei părinteşti asupra educaţiei prin intuire şi trăire pro- 
prie semnalăm pe aceea că Schopenhauer a călătorit foarte 
mult şi foarte de tânăr în toată Europa occidentală. Aceste 
lungi şi timpurii şederi în străinătate l-au pus mai lesne decât 
împrejurările obişnuite în contact cu natura şi cu oamenii, în- 
vățând să-i cunoască. Toi ele l-au pus în posesiunea unor in- 
strumente de lucru a cărora importanţă nu poate fi în nici-un 
caz exagerată: limbile occidentale, dintre care mai ales franceza 
şi engleza, i-au pus la dispoziţie două filosofii şi două din. 
marile literaturi ale vremii: una lucidă şi semeaţă, alta pro- 

fundă şi sumbră. Niciodată cultura germană nu i-ar fi putut 
oferi nici meditaţiile ascuţite şi amare ale moraliştilor francezi, 
nici revelaţiile scuturate de furtuni şi tăiate de fulgere ale o- 
perii shakespeariene. Ori, ambele au constituit hrana cea mai 
adecvată a mizantropiei şi gustului său pentru genuni. Pros- 
peţimea ochiului, varietatea informaţie; literare şi orizontul 
mondial sunt lucruri pe care Schopenhauer le datorește fără 
îndoială concepţiei educative a tatălui său. Dar tot dela a- 
cesta vine şi răul... Deşi în urma multelor şi rodnicelor sale 
călătorii şi datorită gustului său pentru lectură, lumea părea 
deschisă în faţa lui din ambele canaturi, tatăl său îl obligă să 
intre ucenic la o firmă comercială din Hamburg şi să ma- 
nipuleze coloniale în loc de versuri latinești. Despre această 
epocă a vieții sale, inai ales că în acelaş timp începe să-l 
Chinuiască o sexualitate debordantă şi precoce, a povestit el 
însuşi că a fost plin de chin şi dezolare. Îşi ura meseria din 
tot sufletul; dar n'a scăpat de ea decât în urma morţii tatălui 
său şi în urma unui schimb de scrisori dificile cu mama sa. 
Vesela văduvă se retrăsese în urma morţii soţului la Weimar, 
unde cheltuia (chinuită de ambiţii literare) averea moștenită 
în aventuri galante şi saloane literare. Contrastul între mama 
uşuratecă şi fiul plin de seriozitate era aşa de mare, încât 
mama a tăcut tot ce a putut să-] ţină departe de ea, fără 
a putea însă ocoli inevitabila ruptură. Între timp Schopenhauer, 
care era foarte întârziat cu şcolaritatea, absolveşte gimnaziul 
numai în doi ani de zile şi se înscrie la universitatea din Goet- 
tingen, unde duce o viaţă retrasă şi foarte studioasă. În acest 
timp el a fost introdus în filozofia kantiană şi platonică de 
către celebrul Schulze-Aenesidemus şi face cunoştinţă cu fi- 
lozofia indiană. Studiază şi la Berlin unde urmează cursurile 
lui Fichte şi se retrage apoi pentru meditarea şi redactarea 
tezei de doctorat întrun idilic orăşel german, „de unde 
trimite la Jena lucrarea „Ueber die vierfache Wurzel des 
Satzes vom zureichenden Grunde” şi e promovat doctor in 
absentia în anul 1813. Această retragere în linişte şi idilă, 
într'o vreme în care (Germania întreagă trăia cu toată frenezia 
imaginabilă vestitele războaie pentru libertate, constitue desigur 
unul din elementele cele mai importante pentru descifrarea ca- 
racterului lui Schopenhauer. Anul următor îl petrece la Weimar 
în strânse legături sociale şi ştiinţifice cu Goethe, cu care 
lucrează o vreme în domeniul opticei şi simțului optic. Goethe 
îl consideră „un om bizar şi interesant” şi are veritabile păreri 

de rău când Schopenhauer curmă colaborarea. Având oroare 
de atmosfera războinică întreţinută la Berlin de regina Luiza, 
Schopenhauer caută pentru anii următori liniştea necesară me- 
ditațiilor sale la Dresda. Acum e hotărît (cum a spus-o lui 
Wieland) „să nu lrăiască vieața, ci să mediteze asupra ei”, 
Rodul celor patru ani de muncă pe malurile Elbei sunt lu- 
crările „Ueber das Sehen und die Farben” şi „Die Welt als 
Wille und Vorstellung?” (1819). După o călătorie de doi 
ani de zile în Ítalia, unde duce în tovărăşia unei femei iubite 
o viaţă de juisseur monden şi spiritual, se întoarce brusc în 
Germania, alarmat de falimentul băncii la care era depusă 
toată averea familiei. Cu ocazia acestor afaceri bănești rupe 
relaţiile şi cu sora sa Adela, în urma unei neînţelegeri de 
care nici unul dintre ei nu era de fapt vinovat. Întors în 
Germania se abilitează la Berlin, nu are însă nici un pic de 
succes şi se hotărăşte să se retragă definitiv în viaţa privată. 
După o lungă călătorie în [Italia şi după un scurt popas în 
Berlin, de unde fuge de frica holerii, se retrage la Frank- 
furt a. M., unde-şi va petrece tot restul vieţii cu o singură 
întrerupere de un an de zile. Acolo duce viaţa unui original 
ursuz, pendulând între lucidităţi şi voluptăți. Aici au apărut 
dintre scrierile sale „Die beiden Grundprobleme der Ehtik”, 
„Ueber den Willen in der Natur”, „Die Welt als Wille und 
Vorstellung” (volumul al doilea) şi „„Parerga und Paralipo- 
mena”. A murit în urma unei pneumonii la 21 Septembrie 
1860 în vârstă de 72 de ani, dupăce în ultimii ani cunoscuse 
pacea cărnii şi mirosul de tămâe al gloriei. 


4. Chiar din aceste date aşa de sumare se poate vedea 
imediat, care sunt „dovezile? impurități vieţii şi mârşăviei 
caracterului lui Schopenhauer: a) totala sa lipsă de interes 
(ba chiar aversiune) pentru ideile naţionale sau libertare ale 
epocii sale b) lăcomia sa nelimitată şi nesăţioasă care îl face 
să ţină la viaţă şi la bunurile ei întrun mod desgustător, în- 
demnându-l în acelaş timp la egoism faţă de prieteni, cinism 
în relaţiile familiale, răutate faţă de adversari c) sentimentul 
efemerităţii universale care îl face să nu creadă în nimic de- 
finitiv şi să nu atârne orbeşte de nimic. E drept, că toate a- 
cestea nu sunt inventate. Aşa a fost Schopenhauer. Dar nu 
vedem pentruce ele ar fi de ruşine? Unde scrie că toată lumea 
trebue să facă politică sau să se intereseze de evenimentele 
istorice? Unde scrie (cum a spus ali filozof), că numai proştii 

au dreptul la bunurile lumii acesteia şi la lipsa de scrupul în 
relații? Unde scrie că suntem toţi datori să credem în ceva 
sau să ne legăm de ceva pour toujours? Nu scrie nicăieri aşa 
ceva; şi chiar dacă scrie undeva: numai acei care au scris-o 
sau subscris-o sunt ţinuţi să o respecte. Ori Schopenhauer n'a 
scris nicăieri, că ar vrea să fie altfel decât a fost. E (mai 
departe) adevărat, că toate aceste „tare” ale caracterului lui 
Schopenhauer au pătruns în opera sa sub forma de naturalism 
aistoric, individualism eudemonologie şi pesimism al efemeri- 
tăţii universale. Nu vedem pentruce acest lucru n'ar fi” permis. 
În filozofie e foarte greu de spus, care e deosebirea dintre 
constatare (care e obiectivă) şi punct de vedere (care e su- 
biectiv). Sunt naturalismul, individualismul şi pesimismul con- 
statări sau puncte de vedere? Aspiră filozofia la constatări 
sau la puncte de vedere? lată deci că am stabilit: c) că nimeni 
nu are dreptul să se dea drept judecător al unei vieți din 
punct de vedere moral, pentrucă nimeni nu are măsura cu care 
să măsoare chestiunile de conştiinţă şi că b) nu se poate (din 
lipsă de mijloace) susţine un proces în contra unui filozof pe 
motivul că a introdus elemente „,subiective” în opera sa. Mai 
trebue însă să răspundem acelora care se îndoesc în acelaş 
timp de eficacitatea filozofiei schopenhaueriene (deoarece n'a 
fost în stare să-i modifice viaţa şi caracterul) şi de dispoziţia 
sa personală la îndreptare (: deoarece n'a binevoit să se con- 
forme sistemului). Sau sistemul nu e bun sau omul a fost rău, 
spun în fond aceşti detractari. Numai că împrejurarea, că 
Schopenhauer n'a fost bun şi milos (cum spune etica sa) şi 
nici ascet (cum cere nirvana) nu e un argument nici împotriva 
sa, nici împotriva sistemului său filozofic. Nu e un argument 
împotriva filozofiei sale, pentrucă mai întâi ar trebui dovedit, 
că filozofia trebue să fie eficace sau că poate să fie eficace. 
Și asta nu e dovedit; iar Schopenhauer însuşi a spus că în 
filozofie lumea ajunge numai la desăvârşită cunoaştere de sine. 
Cine a ajuns la această nemiloasă demascare a lumii, se poate 
hotărî, dacă afirmă sau neagă lumea. Cunoaşterea (ajunsă pe 
culme în filozofie) poate fi şi motiv şi cvietiv. Dar această 
treabă ( hotărtrea) nu mai e în puterea filozofiei, ci în aceea 
a fiecăruia dintre noi în virtutea libertăţii noastre morale. Şi 
nu e un argument împotriva persoanei sale, pentrucă nimeni 
nu e răspunzător de ceeace poate sau nu poate. Geniile, eroii 
şi asceţii pot lucruri diferite: geniile sunt creatorii marilor 
fapte spirituale, eroii sunt creatorii marilor fapte lumești, asceţii 

sunt creatorii nirvanei. Toţi aceştia sunt opere impre- 
vizibile ale naturii; că sunt aşa, nu e meritul lor, 
că nu sunt altfel, nu e vina lor. Ori Schopenhauer însuşi nu 
s'a considerat decât geniu şi ar putea întreba pe detractorii 
săi ca Max Scheler: tăblița arată drumul numai, sau şi pleacă 
pe drumul pe care îl arată? Nu poate deci fi vorba nici de 
ineficacitatea filozofiei lui Schopenhauer, nici de nesinceritatea 
sa personală. Pentrucă geniul (dar nu eroul sau ascetul) poate 
spune cu poetul (sic): video meliora proboque, deteriora sequor. 
Nu au dreptate deci nici aceia care suspectează sinceritatea, 
pesimismului teoretic al lui Schopenhauer pe motivul că în 
viaţă n'ar fi fost pesimist şi nici aceia care cred că hedonismul 
exclude pesimismul. Schopenhauer a fost în acelaș timp un 
hedonic şi un pesimist. Sufleteşte, pesimismul şi hedonismul 
pot să coexiste şi chiar să se stimuleze reciproc. Preţuirea 
plăcerilor vieţii şi gustarea lor duce fatal la pesimism; iar va- 
lorificarea pesimistä a vieţii şi lumii duce tot aşa de fatal 
la hedonism. Desfrâul e o consecință a pesimismului şi bla- 
zarea a hedonismului. Peşismismul teoretic al lui Schopenhauer 
nu este deci nesincer, ci trăit. EÏ nu e în nici-un caz (cum s'a 
spus) atitudinea „interesantă” a unui actor ahtiat de efecte, 
ci produsul cinstit al mizeriilor trăite şi văzute de marele 
filozof. lar grandioasa lor prelucrare în cel mai impresionant 
sistem filozofic pesimist al tuturor vremurilor se datoreşte fără 
îndoială extraordinarei sale sensibilități, prodigioasei sale in- 
dependențe intelectuale și marei sale capacități de indignare, 
care e aproape unică chiar în galeria celor mai mari pamfletari 
între detractorii existenţii. Orice om în genere are în fond, 
aceleaşi motive să devină pesimist ca Schopenhauer: dacă nu 
devine totuși, cauza trebue căutată tocmai în mediocritatea 
mintală, nesimtirea şi răbdarea animalică, care constituesc la 
un loc portretul desnădăjduitor al marei majorități a omenirii. 
Schopenhauer însuşi a definit geniul ca un ,,monstrum per ex- 
cessum”, idiotul fiind dimpotrivă un „monstrum per defectum”. 
Această distincţie brutală este răspunsul meritat pentru acea 
categorie de detractori ai lui Schopenhauer, care nu se în- 
doesc de sinceritatea pesimismului său, ca să-l considere însă 
de natură patologică. Vasăzică: dacă n'a fost mincinos, a fost 
nebun. Obptimişti (din incapacitate de a privi curajos şi cinstit 
realitatea), ei trag concluzia, că lipsa de iluzii ordinare şi 
curajul de a spune lucrurilor pe nume e de natură patologică! 
Ei uită însă, că optimismul şi pesimismul nu se disting ca 

boala şi sănătatea, ci ca cinstea şi neruşinarea, cum a spus-o în 
repetate rânduri Schopenhauer. În concluzie: Viaţa lui Scho- 
penhauer a fost o viață dedicată exclusiv operii sale de gânditor 
şi scriitor; iar felul în care şi-a asigurat condiţiile indispensabile 
pentru această operă (: 1. un epicureism rafinat şi prudent şi 
2. brutalitatea implacabilă faţă de toţi aceia care încercau să-i 
turbure într'un fel sau altul „cercurile? destinului) merită titlul 
de eroism. A svârlit pe scară o bătrână cerşetoare, care-l 
enerva; s'a certat cu mama şi cu sora sa, care nu-l înțelegeau; 
a trăit rafinat şi a dorit gloria, adică eficacitatea doctrinei 
sale, şi a devorat succesul tardiv ca pe „salata verde”; a în- 
jurat pe aceea pe care-i socotea nevrednici să ocupe scena 
ilozofică, excluzându-l. Consternarea acelora, care s'au o- 
bişnuii să creadă că unui filozof îi mănâncă oricare din 
traistă, provine din acest inavuat şi meschin interes. Viaţa 
lui Schopenhauer è o mare lecţie, pe care el însuşi a rezumat-o 
în vestita scrisoare către faliţii bancari, care vroiau să-i mä- 
nânce paralele: „Vedeţi deci, că se poate ca cineva să fie fi- 
lozof, fără să fie din cauza asta o oaie”. 


5. Există mai multe intrări în sistemul filozofic al lui 
Arthur Schopenhauer. Unii numesc patru şi pe ele stă scris: 
Plato, Buda, Kant, Fichte. Schopenhauer însuşi a spus, că 
sistemul său are o sută de intrări, ca vechea Tebă. Alţii văd 
aşa de multe, încât compară sistemul schopenhauerian cu un 
mozaic. Acest mare număr de posibilități de a intra în cas- 
tetul filozofic al lui Arthur Schopenhauer n'ar avea nici-un 
fel de importanţă, dacă s'ar putea intra numai pe una singură. 
Am alege una, oricare ar fi ea. Surpriza mare e că nu poţi 
intra numai pe una singură, ci trebue să intri pe toate deodată. 
Altfel nu intri, sau intri şi ieşi ca un şoarece care nu nime- 
reşte gaura. Această ciudăţenie de compoziţie îşi are explicaţia 
în felul orhestral sau astronomic de a gândi al lui Schopenhauer. 
El însuşi trebue să fi avut acelaş sentiment de uluială în 
faţa acestui non plus ultra în puterea de a lega (mintal şi 
retoric) fiecare gând de toate celelalte și pe toate celelalte 
de fiecare gând în parte, când a spus că în sistemul său 
fiecare gând susţine pe celelalte și toate la un loc susțin fiecare 
gând în parte. Schopenhauer gândeşte şi scrie privind lumea 
simultan din toate părțile. E un lucru supraomenesc. Deaceea 
modul de compunere schopenhauerian nu se poate compara (ca 
acelea ale altor filozofi) nici cu lanţuri nici cu clădiri, nici cu 


www.dacoromanica.ro 


360 Schopenhauer 


câmpuri de bătae, ci numai cu produsele cele mai savante ale 
muzicei moderne şi cu sistemul planetar. Schopenhauer şi-a 
legat gândurile, cum a legat Dumnezeu planetele. Priceperea 
înfiorată a acestei minunate compoziţii e condiţia sine qua non 
a priceperii lui Schopenhauer. Numai aşa se transformă per- 
plexitatea în faţa complexităţii partiturii în seducţie prin me- 
lodie. Această caracteristică a lui Schopenhauer impune citi- 
torului să se dividă într'o infinitate de agenţi care să ocupe 
castelul pe toate uşile şi ferestrile imaginabile şi să se refacă 
ca întreg în fiecare clipă din ştirile transmise simultan din 
toate direcţiile. Schopenhauer nu poate fi silabisit, ci numai 
intuit. Fără asigurarea precaută a acestei omniprezenţe in- 
telectuale, orice trudă şi orice tragere de inimă nu scuteşte 
de amărăciunea de a rămânea de căruţa acestui drac al scrisului 
şi al gândirii filozofice. 


6. Realism vulgar sau naiv numeşte filozofia isprava sim- 
țului comun de a nu avea nici-un fel de încurcătură pragmatică 
sau nedumerire teoretică cu privire la lumea exterioară. Pentru 
simţul comun e mai clar ca ziua, că lumea exterioară există 
şi că ea există şi în sine aşa cum o simţim şi o trăim noi 
de dimineaţă până seara. Avem mai întăi spaţiul, care e un 
fel de mediu în care sunt distribuite lucrurile ca într'o odae. 
Avem pe urmă timpul, care e tot un fel de mediu în care 
se înşiră ca mărgelele pe aţă mişcările sau schimbările lor. 
Şi cum aceste două medii sunt băgate unul în altul, lucrurile 
şi întâmplările din lumea exterioară conştiinţei noastre sfint 
și se petrec în acelaş timp în aceste două medii. Și ele şi lu- 
crurile din lăuntrul lor sunt aşadar pentru realismul vulgar 
mai întâi reale şi în al doilea rând constituite şi în sine așa 
le simţim şi le trăim noi. Nici-o îndoială, că oglindim ceva 
real, şi că oglindim bine. Idealismul (care este apanagiu ex- 
clusiv al filozofilor) este concepţia opusă realismului vulgar. 
El susţine idealitatea (în sensul de irealitate) lumii exterioare. 
Acestea sunt extremele. Există însă şi concepții intermediare, 
dacă le privim din punct de vedere al concesiilor; sau mai tari 
sau mai slabe, dacă le privim din punctul de vedere al for- 
tei lor explicative. Schopenhauer ocupă în această discuţie 
asupra realității şi constituţiei lumii corpurilor poziţia des- 
coperită şi întărită de Immanuel Kant a idealismului transcen- 
dental, care e (ca tot ce a făcut Kant) în acelaș timp con- 
cesie şi fortificare. Idealismul transcendental admite că ni se 

livrează din afară date, dar nu lucruri închegate sau legături 
între lucruri, atât închegarea cât şi legăturile fiind opera or- 
ganizatorică a conştiinţei noastre. Schopenhauer a adoptat idea- 
lismul transcendental, prelucrându-l însă încăodată cu intenţia 
de a-l prezenta mai stringent decât a făcut-o Kant. Dacă 
această operație a reuşit fără infidelităţi şi răstălmăciri, rămâne 
să judece fiecare cunoscător al ambelor sisteme, după pute- 
rile lui. Schopenhauer însuşi se considera singurul urmaş ve- 
ritabil al filozofului dela Konigsberg. 

Schopenhauer pleacă dela constatarea că tot ce ştim despre 
lumea din afară ştim prin trupul nostru. Aceste ştiri ne sunt 
procurate de către simţuri şi se numesc senzaţii. Schopenhauer 
cercetează această proprietate a trupului nostru de a simți 
în general şi în fiecare simţ (tactul, gustul, mirosul, auzul, 
văzul şi simţul temperaturii) în parte stabilind lucruri sur- 
prinzător de interesante despre fiecare dintre ele şi ajungând 
la concluzia (copios argumentată), că ceeace ne dau ele sin- 
gure nu sunt lucruri sau legături între lucruri, ci pur şi simplu 
un material brut, din care nici măcar nu licăreşte lumea ex- 
terioară aşa cum o simțim şi trăim cotidian fiecare dintre 
noi; ceeace îl face să conchidă că în producerea acesteia tre- 
bue să tie amestecată şi mâna conştiinţei sau (cum spune el) 
a facultăţii noastre de percepţie sau a intelectului. Intelectul 
transformă senzațiile în percepții. Schopenhauer se va supune 
deci unei duble îndatoriri: să cerceteze intelectul şi să arate 
cum transformă acesta senzațiile în obiecte şi sisteme de o- 
biecte. Nu putem intra în amănuntele acestei din urmă 'cer- 
cetări. E însă destul să spunem, că Schopenhauer arată pe- 
ripeţiile acestei transformări pentru fiecare simţ în parte, ca 
să ajungă la formula generală, că intelectul ia senzațiile drept 
efecte ale unor cauze situate în afara organismului nostru. 
E vorba deci de o concepere cauzală, care se adaogă mate- 
rialului brut al senzaţiilor pentru ca să se nască lumea așa 
cum e trăită de noi în cele trei dimensiuni ale spaţiului, în 
curgerea ei temporală şi cu tot pitorescul ei de parfumuri şi 
larmă, obstacole şi culori. Lumea externă este deci produsul 
a două elemente: unul material şi altul formal. Deosebirea 
între ele nu poate fi destul de tranșantă: una (senzaţia) e 
senzuală, alta (percepţia) cerebrală, una e informă, alta e 
ordonată, una e dată brută, alta e prelucrare apriorică. Lumea 
pe care o simţim şi o trăim nu există deci nicidecum, prin sine, 
ci numai prin noi. Şi nu există şi în sine tot așa cum o 

simțim şi o trăim noi, ci aşa cum o simţim și trăim noi e 
numai prin noi. Concluzia: idealism. Şi fiindcă această treabă 
e opera conştiinţei noastre: idealism transcendental, care e (cum 
am mai spus) teoria filozofică după care lumea din afară e 
produsul darului organizatoric al conştiinţei umane. În ce constă 
însă acest dar organizatoric al intelectului nostru? Aci Scho- 
penhauer îl simplifică pe Kant întrun mod foarte radical. 
A organiza datele sau materialul brut al senzaţiilor nu însem- 
nează decât un singur lucru: a le cauzaliza; nimic mai mult. 
Cauzalitatea e singura formă a intelectului şi singura formă 
a necesităţii, care (necesitatea) nu însemnează nimic altceva 
decât că orice lucru în lumea asta (întâmplare sau părere) 
trebue să iasă dintr'un principiu (mintal sau substanţial). Se 
poate deci spune că cauzalitate (cu alt nume mai incomod: 
principiu al raţiunii suficiente) şi intelect (cu alt nume: fa- 
cultatea de percepere) şi necesitate sunt unul şi același lucru; 
Și oricum am spune, e bine, numai să ştim, că designăm prin 
ele un singur lucru. Şi există o singură cauzalitate, nu mat 
multe, deşi există mai multe feluri de cauzalitate. Schopenhauer 
gândește şi argumentează aci nominalist: Deşi există! mai multe 
feluri de cauzalitate, există totuşi numai o singură cauzalitate, 
una care e simultan în patru, vrând să arate prin aceasta ca- 
racterul proteic al cauzalităţii. Cauzalitatea e de mai multe 
feluri, după felul datelor, pe care le prelucrează intelectul, 
după felul activităţilor specifice ale intelectului sau facultății 
de percepere (acesta fiind sensul cuvântului „,rădăcină”, pe 
care îl întrebuințează Schopenhauer), după felul obiectelor, 
care ies din mâna acestui meşteşugar demiurgic. Sunt deci patru 
feluri de cauzalitate, după cum de patru feluri e activitatea 
intelectului, după cum de patru feluri sunt obiectele, după 
cum de patru feluri este materialul. Relativ deci la prima pro- 
blemă numită mai sus (cum se petrece transformarea senza- 
ilor în percepții) e de adăogat, că ea este o aplicare a 
cauzalităţii la corpul nostru, deoarece acesta este acela care 
le ânregistrează. Transformarea senzaţiilor în percepții e deci 
o cauzalizare a afecţiunilor corpului nostru. Ori cauzalitatea este 
identică cu intelectul şi cu necesitatea, deci percepţia este de 
natură intelectuală şi necesară. „Actul acesta de transformare, 
care e intelectual sau cauzal sau necesar se produce automat 
şi inconştient. Lumea din afară e produsul unui silogism, care 
se produce aşa de repede încât nu ne dăm seama de el. Mai 
târziu Helmholtz a adoptat această teorie a silogismelor in- 

conştiente prin care intelectul organizează materialul brut în- 
registrat de trupul nostru. A analiza cauzalitatea în cele patru 
măşti ale ei însemnează a analiza structura intelectului uman. 
Aci se va vedea mai deaproape întrucât simplificarea lui Kant 
de către Schopenhauer deroghează sau rămâne fidelă gândirii 
lui Kant. Primul mod în care ne apare cauzalitatea e acela 
al timpului şi spaţiului. În adevăr, spaţiul şi timpul constau 
din fragmente legate unul de altul, adică determinate sau cauzate, 
deoarece fiecare fragment de timp e determinat de toată seria 
celor anterioare lui, iar fiecare fragment de spațiu determi- 
nat de toate celelalte, care-i coexistă, limitându-l. Dacă ab- 
stragem din lumea exterioară materia, mai rămâne un rest, 
care constă din mărimi spaţiale sau temporale sau din figuri 
şi numere. E clar că (fie că spunem figuri sau numere, 
fie că spunem fragmente spaţiale sau temporale), atât pe linia 
timpului cât şi pe a spaţiului există o legătură între ele, un 
nex, care nu poate fi decât de natură cauzală. Intre numere 
între ele sau între figuri între ele există deci raporturi, le- 
gături, nexuri cauzale, pe care le studiază aritmetica şi geo- 
metria. Raporturile studiate de ele fiind cauzale, ele vor fi 
ştiinţe cauzale, în care nu demonstraţia, ci intuiţia este me- 
toda adecvată; iar raporturile acestea fiind născute odată cu 
timpul şi spaţiul, ele nu mai pot fi înşile în timp sau spațiu, 
ci universale şi eterne. Deaceea numeşte Schopenhauer cau- 
zalitatea în forma ei de spaţiu şi timp ratio essendi sau teme- 
iul existenţii şi fiindcă ştiinţa care se ocupă de ea în această 
formă este matematica, o mai numeşte şi temeiu matematic. 
Adevărurile stabilite în această zonă sunt adevăruri transcen- 
dentale. Trecerea dela cauzalitatea în forma spațială şi tem- 
porală se face pe nesimţite. Dacă nu facem abstracţie de timp 
şi spaţiu, ci luăm lumea aşa cum este, ne găsim în faţa ma- 
teriei, care nu e altceva decât timpul şi spațiul devenite vi- 
zibile ori perceptibile sau cauzalitate devenită obiectivă. Lv- 
crurile şi schimbările lor constituesc materia, ori lucrurile 
nu pot să existe fără spaţiu şi schimbările fără timp, deci 
materia e acel ceva care umple timpul şi spaţiul, făcându-le 
perceptibile sau obiective. Materia se găseşte în veşnică schim- 
bare, fiecare schimbare posterioară ieşind din una anterioară. 
Există deci o legătură și între schimbări, şi această legătură 
nu poate fi decât tot de natură cauzală. Condiţiile necesare 
pentru ca ceva să se întâmple se numesc cauză, iar rezultatul 
acelor condiţii se numeşte efect. La baza schimbărilor prin 

cauze şi efecte trebue să fie ceva care să le suporte. Acel 
suport se numeşte substanţă şi singura subtanță este materia 
cu cele două legi ale ei (: 1. conservarea materiei 2. inerția). 
care sunt corelate ale cauzalității în această ipostază (a doua) 
materială. Schopenhauer mai insistă cu această ocazie asupra 
deosebirii dintre cauză în sensul restrâns de cauză naturală 
şi cauză în sensul de bază a unei afirmaţii, cât şi asupra 
deosebirii dintre cauză şi forţă, una fiind suma condiţiilor 
necesare pentru producerea efectului, alta fiind acel ceva mis- 
terios, care provoacă condițiile însăşi. Cauzele şi chiar legile 
lor le putem cunoaşte, legea naturală fiind doar expresia mo- 
dului în care o forţă oarecare produce cauze, însă forţele. 
însăşi ne rămân necunoscute: atât cunoaşterii vulgare, cât şi 
aceleia ştiinţifice, între ele fiind numai o deosebire de grad, 
nu de natură. Ştiinţa însăşi deci nu pătrunde până la forţe, 
ci numai până la regulele lor de manifestare, forțele rămânând 
pentru ea veşnice qualitates occultae. Această cauzalitate na- 
turală, care nu e decât o altă formă a cauzalităţii în genere 
ca formă a intelectului și care poartă un nume care trebue 
înțeles în sens restrâns, o numeşte Schopenhauer ratio fiendi. 
Mai e de adăogat, că Schopenhauer deosebeşte trei feluri de 
cauze naturale după zona în care au loc şi după modul spe- 
cial de a se produce: 1. cauzalitatea mecanică în zona anor- 
ganică 2. cauzalitatea prin iritabilitate în zona organică 3. 
cauzalitatea prin motive în zona antropoanimală. Toate aceste 
cauzalităţi se deosebesc profund între ele, nu vom insista 
însă decât asupra celei din urmă pentrucă prin ea se face tre- 
cerea la altă rădăcină a principiului raţiunii suficiente (a, 
treia). E vorba de masca pe care o îmbracă cauzalitatea în 
zona antropoanimală, care se deosebeşte de cauzaltăţile din ce- 
lelalte două zone prin aceea că pentru declanşarea efectului 
din cauză nu e nevoe nici de timp, nici de contact: cauzalitatea 
prin motive sau cu numele ei latinesc ratio agendi se pro- 
duce instantaneu şi fără contact fizic. Această formă a cau- 
zalităţii leagă motivele (: cauze) de acţiunile noastre (: efecte). 
Aci însă ne dăm imediat seama că nu cunoaştem numai cauza 
(: motivul), care declanşează acţiunea umană, ci și forţa care 
produce cauza, pentrucă pe când pe celelalte cauze le ve- 
dem numai din afară, aci le vedem dinlăuntru. Atât pentru 
cunoaşterea vulgară cât şi pentru ştiinţele naturale etiologice 
forțele rămân mistere, care se dezvăluesc numai cunoaşterii in- 
trospective, posibilă numai în zona antropoanimală a motive- 

lor. Forţa pe care o descoperim aci e voința. Pa când cunoaş- 
terea vulgară sau cea ştiinţifică etiologică stabilesc numai ne- 
xul incomplet cauză-efect, aci se poate stabili nexul forță- 
cauză-efect complet. Până la Schopenhauer voinţa era con- 
siderată un fel de cauză, dela el încoace dimpotrivă cauzele 
sunt considerate feluri de voință — răsturnare plină de con- 
secințe. Prima consecinţă e aceea că s'a făcut prin analiza în- 
săşi a intelectului uman devada că cunoaşterea miezului lu- 
crurilor este posibilă. A doua consecință e aceea că acest miez 
al lucrurilor este chiar descoperit: voinţa. Într'un cuvânt: me- 
tafizica este posibilă şi este posibilă întocmai ca şi ştiinţele 
matematico-naturale:; printr'o adâncire a cunoaşterii vulgare. Nu 
există o deosebire calitativă între cunoaşterea cotidiană şi cea 
ştiinţifică, pentrucă ambele lucrează cu acelaşi cap. Nu există 
o deosebire calitativă nici între cunoaşterea cotidiană şi cea 
metafizică: ambele pornesc dela aceeaş constatare a voinţei 
ca forţă producătoare a motivelor. Deosebirea e în ambele: 
cazuri numai în gradul de aprofundare, care vom vedea ime- 
diat cum se produce. Şi anume: aprofundarea constă în tran- 
sformarea percepţiilor în concepte şi a acestora în judecăți 
sau legături de judecăţi, operaţie care poate fi împinsă până 
acolo încât să corespundă fie unor fragmente de lume (: dife- 
ritele ştiinţe particulare) sau lumii întregi, inclusiv ştiinţele 
(: filosofia). Această aprofundare se întâmplă însă tot prin 
cauzalitate, atât transformarea percepţiilor în concepte cât şi 
transformarea acestora în judecăţi şi a acestora în ştiinţe par- 
ticulare sau filozofie. E vorba de aceeaşi cauzalitate ca formă 
a intelectului, care ne apare însă acum în ultima ei mască 
sub numele de temeiu al cunoaşterii sau ratio cognoscendi. 
Toate felurile cauzalităţii s'au aplicat până acum sensaţiilor tran- 
sformându-le în percepții, pe când acesta se aplică percepţiilor 
însăşi. Deosebirea e mare. Rolul celor trei feluri de cauzalitate 
cunoscute până acum era demiurgic: ele creiau lumea. Rolul 
cauzalităţii în ultima ei formă nu mai e demiurgic, ci ştiin- 
tițic, ea nu mai creiază lumea, ci ştiinţa. Transformarea per- 
cepţiilor în concepte, a conceptelor în judecăţi, a judecăților 
în sisteme mai mult sau mai puţin cuprinzătoare se datoreşte 
tot cauzalităţii ca formă a intelectului. Numai numele sunt 
altele: în loc de cauză se spune bază şi în loc de efectse 
spune consecință. Ori, cum această formă a cauzalităţii numită 
ratio cognoscendi se aplică tuturor percepţiilor, ea se va a- 
plica şi tuturor ştiinţelor: în aritmetică şi geometrie pentru a 

ajunge la adevăruri transcendentale, în ştiinţele naturii pentru 
a ajunge la adevăruri empirice, în logică pentru a ajunge la 
adevăruri logice şi în filozofie pentru a ajunge la adevăruri 
metalogice. Vedem prin urmare că la construcţia ştiinţei co- 
laborează toate formele de cauzalitate: trei dintre ele demi- 
urgic, pentru a creea din sensaţii lumea, şi una dintre ele 
mintal, pentru a creia din lume ştiinţa, pentru ca din formele 
acesteia din urmă (cea metalogică) să creeze din lume şi 
ştiinţa despre ea, filozofia. Structura cauzalităţii metalogice sau 
filozofice constă în cele patru principii ale minţii (identitate, 
contradicţie, terțiu exclus şi rațiune suficientă (: acesta în 
sens restrâns), pe care Schopenhauer le reduce la două (: terțiu 
exclus şi rațiune suficientă). Deosebirea între rosturile de- 
miurgice ale cauzălități şi rosturile ei ştiințifico-fhilozofice e 
aşa de mare, încât Schopenhauer le dă nume diferite: prima 
se numeşte intelect, a doua rațiune, care e apanagiul exclusiv 
al omenirii, animalele având numai intelect, iar oamenii dublu- 
intelect: intelect şi rațiune. Scurt: există o singură cauzalitate 
ca formă a intelectului şi caracteristica ei este proteismul: 
o găsim în primul etaj prelucrând sensaţiile, în al doilea pre- 
lucrând percepțiile (: ştiinţele) şi ştiinţele însăşi (: filozofia 
ca teoria a cunoaşterii şi epistemologie). 

Dacă abstragem cazul unic în care descoperim forța as- 
cunsă în lume, vedem că lumea întreagă (inclusiv noi înșine) 
şi ştiinţa sunt produsul acelui filtru care se numește principium 
rationis sufficientis cu cele patru rădăcini ale sale: principium 
rationis sufficientis essendi, principium rationis sufficientis fiendi, 
principium rationis sufficientis agendi, principium rationis suf- 
ficiendis cognoscendi. Dacă spunem în loc de principium ratio- 
nis sufficientis sau intelect dublu sau facultate de percepere 
pur şi simplu subiect, vedem că lumea e produsul acestui subiect 
şi că acest subiect se mișcă teoretic şi practic într'o lume 
ideală, ideal însemnând ireal în sine. Concluzia este: idealism 
transcendental. Dar ce  însemnează asta? Asta însemnează, 
că acum Schopenhauer se poate răfui atât cu dogmatismul 
(care afirmă necritic posibilitatea de a cunoaşte lumea aşă 
cum e fără a distinge când cunoaştem numai cauze şi când 
forțe), cu scepticismul (care neagă şi una şi alta), cu realismul 
(care afirmă realitatea lumii cunoscute de noi, când ea este 
ideală), cu idealismul extremist (pentrucă cunoaştem ceva real, 
iar restul îl organizăm), dar mai cu seamă se poate răfui cu 
idealismul postkantian şi cu materialismul. In felul următor: 

Subiectul şi obiectul depind unul de altul în aşa fel, îndât se 
poate spune, că nu există subiect fără obiect şi nici obiect fără 
subiect, ambii fiind factorii constitutivi ai lumii ca reprezentare. 
A face însă (ca idealismul postkantian) din subiect obiectul 
sau (ca materialismul) din obiect subiectul, însemnează a nu 
ieşi din lumea ca reprezentare; ori tocmai asta este preocu= 
parea metafizice: să iasă din lumea ca reprezentare pentru 
a descoperi lumea ca realitate în sine, iar nu în dependinţă de 
subiect. Obiectul nu poate explica subiectul, pentrucă e el 
însuşi făcut de subiect. Subiectul nų poate explica obiectul (în 
sine) pentrucă l-a făcut el. Atât materialismul deci cât şi 
idealismul postkantian nu sunt în stare să iasă din lumea ca 
reprezentare, Ori acest lucru nu-l pot face nici ştiinţele; dar ele 
(conştiente de acest lucru) se mărginesc să explice lumea ca 
reprezentare în limitele ei şi cu metode potrivite, pe când 
materialismul şi idealismul pretind să iasă din lumea ca re- 
prezentare (: cauzalitatea metalogică). Vedem deci, că Scho- 
penhauer reprezintă în filozofia ştiinţei un punct de vedere 
pozitivist: lucrul în sine nu-l pot ele descoperi; iar în filo- 
zofia filozofiei (: teoria cunoașterii) un punct de vedere dog- 
matic: filozofia poate cunoaşte lucrul sau lumea în sine. Cu 
o condiţie însă: să găsească calea de a ieși din lumea ca re- 
prezentare. Nici idealismul, nici materialismul n'au gaslt acest 
pârleaz. Schopenhauer pretinde că l-a găsit. Şi am văzut cum. 
Rămâne numai să urmărim acel miez al lumii (: voinţa) pentru 
a avea o explicaţie imanentă a lumii dintr'un singur principiu, 
adică metafizica lui Schopenhauer, care a fost fundată (cum 
am văzut mai sus) prin analiza intelectului uman în cele două 
ipostaze ale lui: intelect (dianaiologie) şi rațiune (logică în 
sens larg, care cuprinde: logica în sens restrâns, dialectica şi 
retorica). Calea pentru metafizică este deschisă, deoarece ştiln- 
tele matematico-naturale rămân în lumea ca reprezentare; şi 
e deschisă pentru metafizica lui Schopenhauer, pentrucă el e 
singurul care şi-a dat seama cum poate fi deslegată enigma, 
lucrului în sine kantian, în timp ce Fichte, Schelling şi Hegel 
s'au mulţumit să absolutizeze şi să zeifice subiectul (conştiinţa 
în genere a lui Kant), rămânând astfel în lumea ca reprezentare. 


7. Ştiinţele pot să descrie forma corpurilor şi atunci sunt 
ştiinţe morfologice (mineralogie, botanică, ezoologie, antropo- 
logie) sau să explice schimbările lor şi atunci sunt etiologice 
(: mecanică, fizică, chimie, fiziologie). Ambele pot ajunge prin 

urmare să arate formele sau cauzele supreme, niciodată însă 
forţele care se manifestă în acele forme sau cauze, pentrucă 
ele nu se arată decât ochiului interior, cum poate vedea oricine 
când observă mişcările conştiente sau inconştiente ale corpu- 
lui. Aici vedem nu numai cauzele care le provoacă, ci şi forţa 
care le produce: voinţa. Oricine poate stabili (şi fiecare din- 
tre noi o facem) identitatea dintre actele noastre de voinţă 
(conştientă sau inconştientă) și mişcările corespunzătoare ale 
trupului nostru. Filozofia pleacă deci dela o constatare vul- 
gară, pe care însă geniul filozofic o prelucrează în concepte 
regizate de cauzalitatea metalogică. Filozofia lui Şchopenhauer 
nu este deci esoterică. Din faptul că mişcările trupului şi 
actele de voinţă îşi corespund, Şchopenhauer trage consecinţa, 
că raportul dintre ele nu e de natură cauzală, ci un raport 
de identitate. Trupul nostru este voinţa sensibilizată sau o- 
biectivată. Trup şi voință sunt unul şi acelaş lucru. Printr'un 
raționament prin analogie treptată, Şchopenhauer extinde a- 
ceastă constatare la întreaga lume. Totul (: piatră, plantă, ani- 
mal, om) e voinţa obiectivată. Obiectivarea joacă deci un mare 
rol în filozofia schopenhaueriană, ea fiind procesul prin care 
principiul substanţial unic al lumii (: voinţa) părăseşte carac- 
terul ei inteligibil pentru a deveni mai întâi caracterul ei em- 
piric (: seria de obiectivări în forme prototipice) şi apoi suma 
apariţiilor ei singulare. Obiectivarea este deci un proces cosmic 
substanţial de la principiul substanţial prin idei sau formae 
substantiales la exemplare: şi nu trebue confundată cu obiec- 
tivarea care e un proces mintal formal, pentrucă una produce 
lumea ca manifestare a voinței şi alta produce lumea ca re- 
prezentare. Care e însă raportul dintre lumea ca manifestare şi 
lumea ca reprezentare? Trebue să recunoaştem că aci situaţia 
nu este tocmai cum ar trebui în filozofia lui Şchopenhauer şi că 
dificultatea aceasta a fost foarte mult exploatată de detractorii 
lui Şchopenhauer. Întrebările respective sunt: Cum se explică 
că principiul substanţial al lumii se divide în infinitatea de 
exemplare care constituesc la un loc lumea? Aceasta este o 
dificultate remarcabilă, dacă plecăm dela afirmarea lui Scho- 
penhauer, că lumea ca manifestare este obiectivarea voinţei. 
Qbiectivarea ar trebui urmărită deci mai departe decât a făcut-o 
Şchopenhauer. Cum se explică însă că intelectul în masca sa 
spaţială şi temporală poate să producă el această mare va 
rietate de lucruri din voinţa unitară? Şi aceasta este o difi- 
cultate remarcabilă, dacă pornim dela afirmaţia lui Schopen- 

hauer, că timpul și spaţiul sunt principium individuationis. Ori, 
întocmai cum na urmărit mai deaproape procesul cosmic al 
obiectivării ca să arate cum operează el individuarea lumii, 
la fel Schopenhauer n'a observat, că dacă explică omul și 
intelectul său ca pe-o obiectivare, nu mai poate delega această 
"obiechvare să o biectiveze ea lumea pentrucă ea fiind obiectivare 
nu poate să obiectivizeze ci cel malt să obiectizeze. Că in- 
telectul obiectezează am văzut-o și nu e nimic de spus contra 
afirmației că o obiectivare obiectizează. Ea nu poate însă în 
nici-un caz să obiectiveze, fiind ea însăşi o obiectivare. Și 
ea nu poate să obiectiveze pentrucă atunci intră ea în relaţii 
mintale cu lucrul în sine şi face inutilă obiectivarea. Deci 
obiectivarea e sau produsul unui proces cosmic care se nu-i 
mește obiectivare, rămânând ca obiectivarea (d. p. animal sau 
om) să obiectizeze la rândul ei, ceeace e un plus şi e altceva, 
obiectivarea fiind un proces cosmic și obiectizarea unul mintal; 
sau ea e opera unei minţi şi atunci se numește obiectizare. Şi 
atunci ar rămâne să se vadă cum se comportă obiectivarea și 
obiectizarea. S'ar putea ca între ele să fie o armonie presta- 
bilită sau nu. Schopenhauer lucrează ca şi cum între ele ar 
exista această armonie prestabilită, dar o explicare expresă 
na dat. Omul fiind însă o obiectivare a voinţei, însemnează 
că intelectul este o funcţiune a unei obiectivări. Meseria in- 
telectului este însă obiectizarea; să facă adică obiecte. Obiec- 
tivarea are deci obiectizarea la remorcă şi cunoaşterea este 
explicată metafizic. Unde rămâne apriorismul kantian? Idea- 
lismul postkantian l-a absolutizat, transformând conştiinţa în 
genere în subiect creator. Schopenhauer l-a distrus, transfor- 
mând-o în produs terțiar al voinţei obiectivate. Metafizica cu- 
noaşterii a distrus autonomia „teoriei” cunoaşterii. Şi mai e 
încă o dificultate. Schopenhauer a afirmat că el este Oedipul 
care va face să vorbească sfinxul kantian. Sfinxul era lucrul 
în sine și Schopenhauer l-a făcut să spue că e voinţă. Numai 
că foarte curând şi-a dat seama că lucrului în sine nu i se 
aplică nici-una din formele conștiinței, în timp ce voinţa ne e 
cunoscută în forma timpului. Deci voinţa nu poate fi chiar 
lucrul în sine, însă în orice caz manifestarea cea mai apropiată 
a acestuia, aşa încât se poate lucra cu ea caşi cum ar fi lucrul 
în sine. Trecând peste aceste dificultăţi, care se nasc din pu- 
nerea în legătură a lumii reprezentării sau obiectizării cu lumea 
în sine şi cu lumea obiectivată, să urmărim mai departe în 
câteva cuvinte procesul obiectivării, care e trecerea dela prin- 

cipiu prin idei la lucruri. Între voință deci şi varietatea nenu- 
mărată a lucrurilor singulare se intercalează ideile (cu alt nume 
aristotelic: formae substantiales) ca primă treaptă a obiecti- 
vării. Ele joacă un rol improtant în filozofia schopenhaueriană. 
Fiecare idee constitue o treaptă în ierarhia naturii, unde ea se 
manifestă ca forță sau formă. ' Ştiinţele naturii izbutesc să 
prindă în legi numai condiţiile de manifestare ale acestor forţe, 
pe când filozofia şi arta pătrund chiar în taina esenţii şi carac- 
terului lor. Deosebirea dintre artă şi filozofie o vom vedea 
mai la vale. Pe latura metafizică e de spus, că ideile au rolul 
de protothpuri ale exemplarelor lor, a cărora strădanie e să 
ajungă idealul lor de frumuseţe, ceeace nu se poate decât prin 
lupta atât între exemplarele aceleiaşi trepte, cât şi între exempla- 
rele unor trepte diferite: Bellum omnium contra omnes sau: nu- 
mai mâncând şerpi se face şarpele balaur. Vedem deci că în 
lumea obiectivării există un consensus naturae şi un disensus na- 
turae. Ambele se explică prin aceea că lumea obiectivării mani- 
festează fidel caracterul voinţei originare. Acest substrat perma- 
nent al naturii e totul în toate şi toate în tot— en ka: pan. Vo- 
inţa e concepută de Schopenhauer ca ceva vag şi haotic, ca uni- 
tate veşnică şi veşnică actualitate. Atât în ființa omenească cât 
şi în univers, Schopenhauer o vede numai ca o pornirea oarbă şi 
irezistibilă de a se manifesta în existenţă fără nici un ţel şi 
fără nici-un discernământ al valorilor. Acest lucru e valabil 
pentru toată gama voinţei dela polip până la om, dela impulsiunea 
cea mai explozivă până la voinţa cea mai controlată. Descrierea 
voinţei de către Schopenhauer aminteşte în modul cel mai ob- 
sedant de ceeace Sfântul Pavel numia carne. Carnea (: sarkos) 
era pentru acesta adevăratul antipod al spiritului, dar fără 
să fie materie şi nici trup, ci acel ceva haotic, impulsiv, ză- 
dărnicitor, acel ceva atras irezistibil de păcat, acea veşnică 
tăgadă a lui Dumnezeu şi a raţiunii, care corespunde per- 
fect voinţei în sensul lui Schopenhauer. Nu este desigur o 
simplă întâmplare că Schopenhauer a ajuns la monismul cărnii 
în filozofia teoretică şi la îndemnul nimicinii ei în filozofia 
practică. El e primul filozof care a atras atenţia asupra impor- 
tanței filozofice a identității dintre mişcările trupului şi flu- 
idul voinţei. Şi nu e de mirare, când ne amintim că în adevăr 
carnea a fost marea tortură a acestui om. lDeaceia a văzut 
în carne substanța lumii însăşi şi în destinul ei nimic altceva 
decât fatalităţile cărnii. Carnea e aceea care îi dă lui Schopen- 
hauer tonosul scriitoricesc şi existenţial: sarcasmul, care e ati- 


www.dacoromanica.ro 


Schopenhauer 371 


tudinea cea mai sinceră a lui Schopenhauer în fața lumii. 
Carnea e lăcomie insaţiabilă, trudă sisifică, tristețe. E clar, 
că prin monismul cărnii Schopenhauer iese ca zburat din praştie 
din hora gândirii europene, care — toată — „,divinizează” sau 
„logicizează” (prin fel de fel de tertipuri) realitatea. Toţi 
filozofii sunt sau vor să fie optimişti şi încearcă să găsească 
garanți ai optimismului lor: fie iubirea lui Dumnezeu, fie cu- 
minţenia raţiunii, fie dreptatea virtuţii; numai Schopenhauer 
nu leagă pe nimenea la ochi, împiedecându-l să vadă că lumea 
e carne în esenţa ei, voluptate în istoria ei, cenuşă a cărnii 
arsă de flăcările voluptăţii în sfârşitul ei. Din punct de vedere 
religios carnea e împotrivire, din punct de vedere moral e 
crimă, din punct de vedere raţional sotismă. Dumnezeu? Ra- 
țiune? Virtute? Nici vorbă. 


8. Am văzut că singura tendinţă descifrabilă în voinţă 
ca substrat ontic al lumii ca obiectivare este dorinţa ei neos- 
toită de a exista cu orice preţ. Nimic pe lume mu i se poate 
împotrivi, nimeni pe lume nu poate refuza ascultarea poruncii 
ei de a trăi. Ea ne dă brânci a tergo şi ne amăgeşte cu 
năluci. Grămădindu-se toată în fiecare exemplar al obiecti- 
vării, nimeni nu poate rezista imensităţii acestei năpraznice forţe. 
Volumul şi violenţa voinţei în lume explică irezistibilitatea şi 
lipsa de scrupule a luptei pentru existenţă în lumea obiectivării. 
Expresia acestui caracter carnal al întâmplărilor lumeşti e legea 
de aramă a lui bellum omnium contra omnes. 

Prima concluzie pe care o trage Schopenhauer din a- 
ceastă stare reală a lucrurilor în lume priveşte traiul în comun 
al oamenilor. Cum ne purtăm cu alte trepte ale existenţii 
(: piatră, plantă, animal) nu mai e nevoe de descris; felul 
cum ne purtăm unii cu alţii însă e pasabil de analiză, fiindcă 
e un domeniu în care fie din naivitate, fie din interes ne facem 
sau facem altora iluzii. Impulsul formidabil al voinţei de a 
trăi face din fiecare dintre noi un egoist absolut, aşa încât 
dorinţa noastră de expansiune nu are nici-o limită. Asta însem= 
nează că vom călca în picioare oricare altă voință ieşită în 
cale. Această încălcare se numeşte nedreptate şi nare nevoe 
de scuze, fiindcă decurge din însăşi legea firii. Armele ei sunt 
sila şi viclenia. Schopenhauer trage din această constatare ur- 
mătoarele concluzii: a) că nedreptatea este faptul primordial 
şi pozitiv, dreptatea fiind (ca reacțiune) posterioară şi ne- 
gativă; b) că atât dreptatea cât şi nedreptatea decurg din 

firea lumii, iar nu din aceea a statului; c) că voinţa are nevoe 
de lucruri şi că prin urmare dreptul de proprietate se bazează 
pe un act al voinţei numit muncă. Statul nu e prinurmare decât 
un dispozitiv imaginat de oameni pentru a raţionaliza triumful 
nedrepiaţii pentru fiecare om în parte, diminuându-i riscurile 
şi şansele în mod simultan. Forma statului poate fi sau. despotică, 
sau anarhică sau un amestec din amândouă, Schopenhauer însuşi 
decizându-se pentru o structură aristocratică a societăţii şi gu- 
vernarea ei monarhică. Liberalismul, democraţia, emanciparea 
evreilor le-a combătut toată viața ca perversități periculoase 
şi averea a lăsat-o testamentar moştenire acelora care au înă- 
buşit în Frankfurt a. M. revoluția dela 48. Dreptul statului de 
a pedepsi decurge din originea lui umană, care face din el 
un instrument al justiţiei temporale: pedepseşte deci călcarea 
unui contract şi ut ne peccetur. În opoziţie cu această justiție 
temporală există o justiţie eternă al căreia mod de operație 
decurge din monismul cărnii: răzbunarea e simultană cu crima. 
Voința fiind una, fiecare rană pe care o facem altuia 
ne-o facem în realitate nouă înşine. Acest lucru (: că 
fiecare faptă îşi are răsplata) poporul îl pricepe. Nu pri- 
cepe însă că fapta şi răsplată se produc simultan, fiind- 
că nu poate pricepe unitatea substanțială a lumii. Deaceea 
metempsihoza (ştiinţific: palingenezia) e încercarea de a explica 
mitologic pentru popor simultaneitatea crimei şi pedepsei prin 
înşirarea lor succesivă în timpul a două vieţi. Vedem că prin 
urmare pentru Schopenhauer acţiunile omenești sunt dela natură 
imorale. Ele izvorăsc în chipul cel mai natural din egoism, 
când individul nu se dă înapoi dela nici-o încălcare, dacă îi 
poate fi lui de folos; sau din răutate, când ne, bucurăm fără să 
fim interesaţi de răul altuia (:Schadenfreude), când ne în- 
tristăm de bucuria altora (:invidie), când nu numai că privim 
răul întâmplat, ci îl provocăm fără a avea personal vre-un 
folos (:cruzime). Fiecare om e în stare să omoare pe altul 
numai ca să-şi ungă ciubotele cu untura lui şi Caligula a dorit 
ca lumea să aibă numai un singur grumaz ca s'o poată gâtui 
dintr'o singură dată. Schopenhauer are dreptate să definească 
omul ca l'animal méchant par excellence. Din egoism izvorăsc: 
lăcomia, gurmanderia, voluptatea, interesarea, avariţia, nedrep- 
tatea, împietrirea, mândria, etc.. Din răutate: invidia, curiozi- 
tatea, calomnia, insolența, ura, furia, viclenia, trădarea, etc. 
Ce poate face un biet dispozitiv ieşit din biata mână omenească 

împotriva acestor colosale forțe ale naturii? Cu stat sau fără 
stat, lumea e un infern, un pandemonium. 

A doua concluzie trasä de Schopenhauer direct din ca- 
racterul carnal al lumii e chinul ei lipsit de sens. Chinul, 
există. Mai întâi pentrucă el e un produs inevitabil al sfâşierii 
universale conform legii de aramă al lui bellum omnium contra 
omnes. In a] doilea rând pentrucă mulţumirea nu e niciodată 
pozitivă, ci negativă. Durerea o simțim, fericirea nu. Şi feri- 
cirea e scurtă, durând numai cele câteva clipe ale actului de 
satisfacere a unei dorințe, pe când durerea e eternă, fiindcă e 
sau aşteptare sau plictiseală. Ce e mai rău: frământările pentru 
a avea ceva, dezgustul dupăce l-am avut, lingoarea (languor) 
care ne face să omorâm timpul cu palavre sau joc de cărţi? 
Ce e mai îngrozitor: că omorâm fiinţe sau că omorâm timpul 
— ca să trăim? Şi acest chin e şi lipsit de sens, fiindcă 
voința nu are nici-un alt scop decât chinul, şi lipsit de sfârşit 
pentrucă instinctul sexual îngrijește ca lumea să nu rămână cu 
scena goală, iar iubirea sexuală îngrijește de selecţia actorilor. 
Definiţia omului la Schopenhauer (:homo est coitus aliquamdiu 
permanens vestigium) explică toată zvârcolirea sfâşietoare și 
absurdă a vieţii. Consideraţiile asupra vieţii omenești le în- 
chee Schopenhauer cu un calcul devenit celebru: „Viața e o 
afacere în care veniturile nu acoperă cheltuelile”. 


9. Nu există nici-un fel de scăpare din acest infern? 
Mai multe? Prima e aceea care rezultă din transformarea sim- 
plului subiect cunoscător în subiect pur al cunoașterii. Această 
operaţie nu reuşeşte însă oricui, ci numai acelora pe care ca- 
priciul naturii i-a destinat acestui drum: geniile cu escorta 
lor de consumatori admiratori. Transformarea .simplului su- 
biect al cunoașterii; ìn subiect pur al cunoaşterii însemnează po- 
sibilitatea de a cunoaște altfel decât conform principiului raţiunii 
suficiente. Caracteristicile acestui fel de cunoaștere rezidă: a) în 
atitudinea subiectului cunoscător, care nu mai e vitală, ci con- 
templativă, nu mai e interesantă, ci dezinteresată; b) în lucrul 
cunoscut, care nu mai e exemplarul individual, ci ideia lui sau 
chiar principiul substanţial al lumii însăși (: voinţa). Ocupaţia 
cu ştiinţa este o ocupaţie desinteresată, dar ea nu ajunge la 
ideia lucrurilor, ci numai la cauzele lor. Arta şi filozofia sunt 
însă în acelaș timp atitudini contemplative și contemplări ale 
ideilor sau chiar ale principiului substanţial. Deosebirea între 
artă şi filozofie (deoarece amândouă cer imperios să se ex- 

prime) rezidă în modul de exprimare al celor aflate: una se 
exprimă în intuiţii, alta în concepte. Efectul atitudinii dezin- 
teresate al ştiinţei e o zmulgere din torentul vieţii pentru du- 
rata cercetării, căreia îi urmează recăderea. Efectul atitudinii 
dezinteresate al artei şi filozofiei e acelaş fie pentru durata 
concepțiunii şi a prelucrării (:la creatori), fie pentru durata 
adâncirii în opera lor (: la admiratorii consumatori). In plus, 
cunoaşterea artistică sau filozofică a misterelor lumii face ca 
zmulgerea din individuare şi din realitate să fie mult mai pu- 
ternică, aşa de puternică încât faţă de efectele științei deose- 
birea de grad devine deosebire calitativă: nu mai e distrare 
dela ceva, ci fermecare de către ceva; ceeace e o deosebire 
ca între pegativ şi pozitiv. Schopenhauer se ocupă pe larg 
de chestiunea frumosului şi a sublimului, urmând de aproape 
pe Kant, dar mai ales de arte (arhitectura, sculptura, pictura, 
poezia —: cântec, dramă, tragedie — şi muzică), pe care le 
analizează cu o profunzime neîntrecută. Şi aici ca şi în teoria 
cunoaşterii (care s'a transformat în metafizica cunoaşterii) arta 
e explicată metafizic şi estetica devine estetică metafizică, pier- 
zându-şi autonomia. Vedem deci că există scăpări din infernul 
lumii: cunoaşterea ştiinţifică, cunoaşterea estetico-genială şi cu- 
noaşterea filosofico-genială. Mai există însă şi alte drumuri: 
1. cel etico-genial, care constă în a descoperi dintr'un singur 
fapt (d. p. vederea unui cadavru) zădărnicia morală a lumii 
2. cel etico-popular, care constă în descoperirea zădărniciei 
morale a lumii din aprofundarea durerilor proprii 3. cel filo- 
zofico-popular, care constă în presimţirea neprelucrată a unităţii 
de esenţă a lumii. Ce rezultat au aceste trei drumuri? Mila, 
care e fenomenul originar sau fundamental moralei. E posibil 
deci ca oamenii să mai aibă încă un izvor de acţiune decât 
egoismul şi răutatea. Dela natură voința e rea. Ea poate însă 
deveni bună în urma uneia dintre aceste cunoașteri. Caşi voinţa 
rea, voința bună are o serie de trepte, o serie de virtuţi 
( : dreptatea şi iubirea de oameni), o serie de efecte ( : bună- 
tate blajină, generozitate, răbdare). Vedem prinurmare: 1. că 
datorită primelor căi (: ştiinţifică, artistică, filosofică) absentăm 
sau să uităm într'o clipă de mângâiere deşertăciunea dureroasă 
a lumii; 2. că datorită ultimelor trei căi (: etico-genială, etico- 
populară, filozofico-populară) nu numai că nu uităm într'o clipă 
de mângâere lumea, ci dimpotrivă o contrazicem, lucrând altfel 
decât ne impune natura. Şi nu aumai atât: această contrazicere 
poate merge până la negarea lumii prin negarea voinţei care 

sălăşlueşte întreagă şi neîmpărţită în fiecare individ. Ajuns în 
acest punct e numai sfântul. E] nu mai este mișcat de motive, 
ci de cvietive. Operația prin care el neagă lumea se numește 
asceză. Vedem că toate scările din infernul lumii (analizate 
până acum) constituesc o scară ierarhică în negarea voinței de 
a trăi: ea duce la distrare, prin distrarea fermecată, milă, la 
sfinţenie, care e punctul culminant al negării voinţei. O între- 
bare se pune însă inevitabil: Parcă nu eram liberi să facem 
altceva decât ceeace ne impune voința?! Să ne aducem aminte 
însă din metafizica lui Schopenhauer de deosebirea între ca- 
racterul inteligibil şi caracterul empiric al lumii (: deosebire 
moştenită dela Kant). Schopenhauer e determinist şi anali- 
zează libertăţile ( : fizică, intelectuală, morală, pe aceasta în 
fenomenele remuşcării, fricii morale, alegerii motivelor) pentru 
a demonstra că nu există libertate absolută şi că deci acţiunile, 
gândurile, gesturile noastre sunt strict determinate. Avem însă 
în acelaş timp sentimentul că suntem autorii direcţi ai acţiunilor 
noastre și că suntem responsabili în mod absolut de ele. Acţiunile 
noastre izvorăsc din caracterul nostru empiric în mod necesar 
şi nu pot să fie altfel decât sunt ( : operari sequitur esse). 
Nu e mai puţin adevărat însă că am fi putut să fim altfel 
decât suntem în caracterul nostru inteligibil. Avem deci liber- 
tatea să alegem între modurile de a fi, iar nu libertatea de a 
alege între diferite acţiuni. Ori, în toată scara liberărilor de 
tirania voinţei şi legii lui bellum omnium contra omnes avem 
aface tocmai cu alegeri ale unui mod de a fi, tar nu cu alegeri 
ale unor acţiuni. În zona inteligibilă există libertatea voinţei. 
Greutatea e să ajungi în acea zonă. Drumurile care duo acolo, 
le-am văzut. Rămâne ca odată ajuns acolo pe una din căile 
enumerate ( : care toate sunt eliberări ale voinţei prin cu- 
noaştere) să ne decidem, dacă spunem existenţii da sau nu. 
Cunoașterea însăși nu influenţează această hotărâre. Dacă ar 
influența hotărârea, voința noastră n'ar mai fi liberă nici în 
această zonă. Rolul cunoaşterii rezidă deci numai în eliberarea 
voinţei. Hotărârile voinţei libere sunt mistere. Cunoaşterea însăşi 
nu are eficacitate cosmică, care e apanagiul voinţei libere sau 
liberate. Actul prin care voința liberă ar nega existența se 
numeşte mântuire. Eficacitatea lui e cosmică, înlocuind lumea 
cu nirvana, care nu poate fi definită decât ca contrariu al lumii. 
Schopenhauer ne învaţă deci omorul lumii prin sfinţenie: Sacro- 
tanatasia, 

10. Intenţia iniţială a lui Arthur Schopenhauer de a explica 
lumea şi felul ei dintr'un singur principiu substanţial poate fi 
considerată ca realizată: lumea e carne şi felul cărnii este 
zădărnicia. Acest eleatism sarcastic explică izolarea lui Scho- 
penhauer în logofania gândirii europene, cu lunga ei excortă de 
imixtiuni confuzionante în practica vieţii ( : progresism, ega- 
litarism, femininism, filosemitism, etc.). Schopenhauer a privit 
cu hohot sardonic aceste încercări de a înşira manifestările cărnii 
pe epoce şi pe popoare, într'o istorie universală, în drum din 
întunerec la lumină, încercări care au izbutit tot atâta cât ar 
izbuti acelea de a pune aburii apelor în coloană de marş. Sunt 
însă semne că aceste elucubraţii, care-au dat multă vreme ome- 
nirii aerul de idiot zgâindu-se în gol, încep să dispară şi că 
omenirea începe să-şi refacă surâsul lucid şi grav în faţa gro- 
zăviei realităţii. Filozofia lui Schopenhauer cu eleatismul ei 
carnal e o mare lecţie de realism. Şi de realism avem nevoe. 
Şi mai avem nevoe şi de cealaltă latură a filozofiei lui Arthur 
Schopenhauer, care ne arată că e posibil să fim altfel decât 
suntem, că e posibil ca lumea să fie schimbată de către fiecare 
dintre noi în parte şi în tăcere, că nimicirea chiar a cărnii e 
posibilă printr'o cutropire a ei de către sfinţenie, întocmai cum 
înghite Sahara încetul cu încetul continentul african, în care 
va iui în curând a nimic nisipul. 


Psihologismul lui Fries şi Beneke 


În acelaş timp în care idealiştii germani, Fichte, Schel- 
ling şi Hegel, căutau să ducă mai departe opera filosofică a 
lui Kant înlăturând contradicţiile pe cari părea a le cuprinde 
şi trăgând consecinţele pe cari părea a le impune, — ceeace 
i-a dus la construcţii interesante dar inadmisibile, — alţi re- 
prezentanţi ai filosofiei germane, nemulţumiţi de consecinţele 
idealiste ale filosofiei kantiene, au căutat să-i dea o nouă 
orientare. Dintre aceştia Fries şi Beneke s'au menţinut în deo- 
sebi la o reformă epistemologică, pe când Schopenhauer şi Her- 
bart şi-au îndreptai preocupările spre o reformă în domeniul 
ontologic şi cosmologic. De cei dintâi urmează :“ ne ocupăm 
în capitolul de faţă. 


1. Psihologi:smil apriorist al lui Fries. 


a) Viaţa şi opera. — Jakob Friedrich Fries s'a năs- 
cut la Barby, la 22 August 1773. Primele studii şi le-a făcut 

în institutul fraților Moravi dela Niesky, în care a intrat la 
vârsta de 19 ani. Aici, el a luat pentru prima oară cunoştinţă 
de filosofia lui Kant, care era predată în interpretarea lui 
Reinhold. Interesul deşteptat de filosofia critică l-a împins să 
se adreseze direct operei lui Kant, deşi în sânul comunității 
religioase a fraților Moravi, în care îşi făcea studiile, lectura 
aceasta nu era îngăduită. Ceeace l-a nemulțumit la Kant a 
fost întemeerea logică pe care o dădea el teoriilor sale fi- 
losofice în locul aceleia psihologice, pe care o găsea singură 
legitimă. Cât despre credințele religioase ale comunităţii în 
care şi-a început studiile, ele au reușit mai puțin să-i câştige 
convingerea decât să-i inspire serioase îndoeli. Reflectând de 
timpuriu asupra lor Fries şi-a putut da seama de rolul pe care-l 
are sentimentul în formarea unora din convingerile noastre, şi 
până la un punct şi de legitimitatea lor. Mai târziu el a folosit 
în opera sa filosofică aceste vederi. 

In 1795, Fries a trecu! la universitatea din Leipzig pen- 
tru a-şi continua studiile. In acest timp matematicile şi ştiinţele 
naturale îl interesau în deosebi. Cu asemenea preocupări era 
firesc să fie atras de cursurile lui Ernst Platner. Profesor de 
medicină, din 1770, la universitatea din Leipzig, Platner, care 
se ocupa şi cu psihologia, profesa, din 1780, fiziologia la a- 
ceeaşi universitate. Mai târziu, în 1801, el a devenit profesor 
de filosofie. Ca fiziolog însă Platner punea un deosebit interes 
pe cercetări psihologice şi filosofice. Adversar al lui Kant 
în filozofie, el preconiza o psihologie întemeiată pe experiență 
şi o filosofie întemeiată pe o cunoaştere ştiinţifică a vieţii 
sufleteşti. Fries a fost câştigat definitiv de ideile lui Platner. 
Nic: punctul de vedere al filosofiei kantiene însă nu i se părea 
în totul greşit. In deosebi apriorismul formelor cunoaşterii şi 
idealismul care rezulta îi păreau a fi justificate. Ceeace con- 
tinua să-l nemulțumească era lipsa unei întemeieri psihologice, 
pe care lecţiile lui Platner o făceau din ce în ce mai vizibilă. 

Dela Leipzig, Fries a trecut la Jena, pentru a-şi continua 
studiile academice. Acolo, Fichte era la apogeul renumelui 
său, aşa încât tânărul student preocupat de problemele f;lo- 
sofiei na putut să nu-l audieze. Ideile filosofice ale cori- 
feulu: idealismului german i-au produs o adâncă decepţie. 
Consideraţiile exclusiv logice pe cari se întemeiau aceste idei 
i-au părut din primul moment cu totul nesatisfăcătoare. De 
aici eroarea evidentă a ideilor de cari e vorba. Kant, care ne- 
socotise din ce în ce mai mult în opera sa filosofică întemeerea 

psihologică a ideilor sale pentru a o înlocui cu timpul cu una 
aproape exclusiv logică, cel puţin nu ajunsese la concluzii inad- 
misibile. Nu mai era acelaş cazul ilustrului său continuator. 
Este adevărat că în procesul cunoaşterii obiectul atârnă de 
subiect. Kant a stabilit aceasta pe bună dreptate. Dar este 
falsă concluzia pe care Fichte o trage de aici afirmând că 
subiectul creiază obiectul, că gândirea creiază realitatea. Func- 
țiunea cunoaşterii nu este de a-şi crea obiectul, ci de a-l con- 
stata. Că în această funcţiune cunoaşterea nu este obiectivă, cum 
ar fi mai bine să fie, este adevărat, — dar de aici nu rezultă 
că ea îşi creiază în totul obiectul. Fichte nesocoteşte adevărul 
fundamental al criticismului kantian, că cunoştinţa începe cu 
experienţa. 

Toate aceste îndoeli pe cari i le-au inspirat concepțiile 
filosofice ale continuatorilor din timpul său ai lui Kant, Fries 
le-a expus în lucrarea sa apărută în 1803 la Leipzig sub 
titlul „„Reinhold, Fichte und Schelling” 1). Din 1897, când îşi 
terminase studiile universitare, şi până în 1800, Fries a trăit 
în Elveţia ca profesor particular. În 1801, el şi-a. trecut examenul 
de docenţă cu lucrarea „De intuitu intellectuali”, în care se 
asocia punctului de vedere apriorist în problema cunoaşterii. 
Trei ani mai târziu, în 1804, el şi-a expus punctul său de 
vedere deosebit de acel al filosofiei speculative în „„Sistenz 
de filosofie ca ştiinţă evidentă '2). Fries susţinea aici că fi- 
losofia trebue să părăsească terenul nesigur al  speculaţiei, 
pentru a se îndrepta pe acela al ştiinţelor exacte ale naturii 
devenind ea însăşi o „ştiinţă evidentă”. 

În 1805, el a fost chemat la universitatea din Heidelberg 
ca profesor extraordinar. Prima lucrare pe care a dat-o în 
această calitate a fost o descriere populară a ideilor sale e- 
pistemologice şi religioase sub titlul „Știință, credință și pre- 
simțire” 3). Trei sunt principiile filosofiei sale: 1) Lumea pe 
care o cunoaştem cu simţurile este o simplă aparenţă; 2) Aces- 
tei lumi aparente a simţurilor îi stă la temelie o lume reală a 
lucrurilor în sine; 3) Lumea sensibilă este aparența lucrului 
în sine. Despre existența fenomenelor luăm cunoştinţă pe calea 
intuiției şi a ideilor raţiunii. Această cunoştinţă poartă numele 
de ştiinţă. Despre natura eternă a lucrurilor nu avem o cunoş- 
tință propriuzisă, ci numai credem în ea datorită ideilor ra- 


1) Lucrarea a fost reeditată în 1824 sub titlul Polemische Schriften. 
2) System der Philosophie als evidenter Wissenschaft. Leipzig 1804, 
3) Wissen, Glaube und Ahnduns. Jena 1805, 


www.dacoromanica.ro 


Fries şi Beneke 319 


ţiunii. Acest gen de cunoaştere se numeşte credință. Ceeace 
există mai înalt, ca binele moral și frumosul estetic sau ca 
Dumnezeu, presimţim în sentimente fără intuiții şi fără idei 
determinate. Acest ultim gen de cunoaștere poartă numele de 
presimţire. De aici titlul lucrării din 1805. 

În anii 1806 și 1807, au urmat cele trei volume ale operei 
sale capitale „Noua critică a rațiunii'1). Fries era departe 
de a admite teoriile filosofice ale idealiștilor, pretinşi conti- 
nuatori ai lui Kant. Dar el nu credea că opera lui Kant trebue 
părăsită. lată dece el a căutat să aducă operei capitale a 
lui Kant îmbunătățirile de car: credea el că are nevoe. În 
deosebi fundamentul pe care se întemeia critica lui Kant trebuia 
schimbat. O critică a cunoașterii nu poate fi, după el, decât 
psihologică şi antropologică. O asemenea critică, ale cărei re- 
zultate le vom vedea mai departe, a căutat el să dea în noua 
sa critică. Preocupat totuşi şi de probleme de logică, Fries 
a publicat deasemenea la Heidelberg, în 1811, un Sistem de 
Logică?). In anul următor, el a căutat să-și precizeze din 
nou atitudinea, faţă de Kant, Jacobi şi filosofia romantică 
publicând scrierea polemică Despre filosofia, firea şi artal 
germană 5). 

In 1816, Fries a trecut ca profesor ordinar la universi- 
tatea din Jena. Aici îl preocupau în deosebi probleme de 
morală. Ca discipol al lui Kant el dădea o mare importanță 
eticei. In 1818 a şi publicat primul volum al unui studiu de 
etică intitulat Tratat de filosofie practică €). În timpul acestor 
preocupări insă, a survenit suspendarea sa dela universitate. 
Fries a fost acuzat că ar fi luat parte în Octombrie 1817 la 
faimosul banchet al studenţilor germani dela castelul Wartburg, 
la care s'au ars scrierile antiliberale. Invinuit astfel de par- 
ticipare la turburări demagogice i s'a luat dreptul de a mał 
profesa la universitate. Filosoful a căutat să se justifica pu- 
blicând o serie de documente privitoare la această chestiune 5). 
Încercarea însă de a-și dovedi nevinovaţia i-a fost zădarnică. 
Fries luase parte până atunci la unele mişcări cu caracter po- 
litic. Asupra uneia din problemele politice ale timpului el a 


1) Neue Kritik der Vernunft. 3 Bde Heidelberg 1806 — 1807. 

2) System der Logik, Heidelberg 1811, 

3) Von deutscher Philosophie, Art und Kunst, Heidelberg 1812. 

4) Handbuch der praktischen Philosophie, Erster Theil: Ethik oder 
die Lehren der Lebenswetsheit. Heidelberg 1818. 

5) Rechtfertigung des Professors Fries wegen seiner Theilnahme 
Wartburgfest, Aktenmässig dargestellt von ihm selbst. Jena 1818. 

scris chiar, pe când era la Heidelberg lucrarea intitulată: Asupra 
primejduirii avuţiei şi caracterului poporului german de către 
evrei!). Plecat dela universitatea din Jena Fries a încetat de 
a se mai amesteca în viaţa politică. 

Continuând activitatea sa filosofică, Fries a publicat în 
anii 1820 şi 1821 cele două volume ale Tratatului său de Antro- 
pologie psihologică 2), în care studia probleme de psihologie pe 
bază experimentală. In 1822, el a publicat Filosofia matematică 
a naturii’), precum şi romanul filosofic în două volume înti- 
tulat Julius und Evagoras, din care volumul întâi mai apăruse 
odată, în 1814, la Heidelberg. Un an mai târziu, el a pu- 
blicat Doctrina iubirii, a credinței și a speranțeit), în care 
expunea concepția sa estetică despre lume, iar în 1824 Sistem 
de Metaţizică5). 

În acelaş an, Fries a fost rechemat la universitatea din 
Jena, unde i s'a încredinţat o catedră de fizică şi matematică. 
Deşi filosof, Fries nu era strein de aceste ştiinţe. Ca profesor 
particular în Elveţia, el căutase să-și complecteze cunoştinţele 
sale ştiinţifice, iar la Heidelberg, deşi preocupat mult de pro- 
bleme filosofice, nu a scăpat din vedere şi cercetările ştiin- 
țifice. Astfel el a publicat acolo, în cursul unui singur an, 
două lucrări ştiinţifice intitulate prima Prelegeri populare a- 
supra astronomiei), iar a doua Desvoltarea unui sistem de 
fizică"). Reîntors la Jena, Fries a publicat după doi ani în 
acelaş domeniu al fizicei un Tratat deș tiințe naturale 8).. Din 
1825 înainte, el îşi reluă cursul de filosofie. Ca rezultat al 
acestei activităţi el a dat mai întâi, între anii 1837-40, o is- 
torie a filosofiei în două volume, Istorie a filosofiei expusă 
după desvoltarea progreselor ei ştiințițice?). Inaintea acestei 
lucrări, Fries publicase volumul al doilea al tratatului său de 
filosofie practică, al cărui prim volum apăruse în 1818. Titlul 
noului volum, era Manual de filosofie a religiei și de filosofie 


1) Uber die Gefahrdung des Wohlstandes und Charakters der Deut- 
schen durch die Juden. Heidelberg 1816. 

2) Handbuch der psychologischen Anthropologie 2 Bde. Jena 1821. 

3) Mathematische Naturphilosophie. Heidelberg 1822. 

4) Die Lehre der Liebe, des Glaubens und der Hoffnung., Heidelberg 1823, 

5) System der Metaphysik. Heidelberg 1824. 

6) Populare Voslesungen über die Sternkunde, Heidelberg 1813. 

7) Entwickelung eines Systems der theoretischen Physik. Heidelberg 


13. 
8) Lehrbuch der Naturlehre. Erster Teil: Fxperimentalphysik. Jena 


1826. 
9) Geschichte der Philosophie dargestellt nach den Fortsehritten ihrer 
wissenchaitlichen Entwickelung 2 Bde. Halle 1837—40. 

estetică 1). O ultimă lucrare care nu poate interesa a mai 
publicat Fries în 1842 sub titlul Incercare a unei critice a prin- 
cipiului calcului probabilității 2). 

Un an mai târziu, la 10 August 1843, Fries a murit la 
Jena. După moartea sa, a apărut în 1848, tot la Jena, lucrarea 
sa postumă intitualată Politică sau doctrina filosofică a statului 5). 


b) Ideile filosotfice.— Fries a recunoscut totdeauna, 
în el un discipol al lui Kant. Dar ideile filosofice nu i le-a admis 
fără nicio rezervă. Ceeace în deosebi îl nemulțumea era me- 
toda cu ajutorul căreia întemeetorul criticismului căutase să 
determine mecanismul cunoaşterii. Kant dăduse o mare im- 
portanță în lucrările sale din tinereţe analizei psihologice a. 
mecanismului cunoaşterii, şi o întrebuințase şi în Critica Ra- 
țiunii pure sub denumirea de deducție subiectivă. Cu timpul 
însă, importanța ei a scăzut din ce în ce mai mult în opera, 
sa pentru a lăsa locul deducţiei logice. Convingerea lui Fries 
era că o asemenea cale era greşită. Mecanismul gândirii, care 
este un proces psihologic, nu poate fi cunoscut a priori, prin 
pure deducţii logice, ci a posteriori, printr'o analiză psiholo- 
logică și antropologică. Untersuchung der Vernunft, spunea 
el exprimându-și convingerea sentenţios, Kenntnis der Anthro- 
pologie. Studiul raţiunii este de resortul antropologiei. Aşadar 
faimoasa critică a rațiuni, pe care pe drept cuvânt sa pus 
atâta temei, trebue să fie o ştiinţă experimentală întemeiată 
pe observaţia internă. Se înţelege că în asemenea condițiuni 
rezultatele ei nu mai pot avea caracterul absolut al rezultatelor 
unei științe deductive. Metoda de care se servește nu poate 
să ducă decât la rezultate relative. Ele nu pierd totuşi prin 
aceasta nimic din importanța lor. Analiza psihologică a cu- 
noaşterii este dar temelia oricării cercetări filosofice. 

lată acum şi rezultatele ei. Cunoaşterea nu este o fo- 
tografie fidelă a realităţii. In procesul ei gândirea introduce 
formele ei subiective apriorice, cari sunt intuiţiile de timp și 
spaţiu şi categoriile. Experienţa nu ne dă decât materialul 
amorf al cunoștințelor noastre. Formele subiective şi apriorice 
ale gândirii sunt acele cari prelucrează materialul brut al ex- 


1) Handbuch der Religionsphisophie und der philosophischen Aesthetik. 
Heidelberg 1832. 

2) Versuch einer Kritik des Prinzips der Wahrscheinlichkeitsrechnung. 
Brauschweig 1842, 

3) Politik oder philosophische Staatslehre. Jena 1848. 

perienţei. Aşadar prin analiza psihologică şi antropologică a 
cunoaşterii Fries a ajuns la aceleaşi rezultate la cari ajunsese 
şi Kant prin analiza ei logică. Aceste rezultate se reduc la 
concepţia apriorismului formelor cunoaşterii. Fries se deosebea 
însă de Kant în ce priveşte amănuntele concepției în chestie, 
întrucât numărul şi înţelesul în parte al formelor apriorice nu 
mai erau la el aceleaşi. Dar aceste amănunte prezintă un 
interes secundar. Ca şi la Kant formele apriorice ale cunvaş- 
terii se împart în intuiţii şi categorii. Formele apriorice pure 
ale intuiţiei sunt timpul şi spaţiul, cari fiind moduri originare 
ale legăturii dintre sensaţii în raporturi de succesiune şi de 
coexistență nar avea cum să nască din experienţă. Pentruca 
cunoaşterea să se desăvârşească, este nevoe să intre în ac- 
țiuns reflexiunea raţiunii, care este ajutată de categorii. Acestea 
sunt forme originare de activitate ale gândirii, cari aduc uni- 
tatea în experienţă. Ele sunt: lucru, stare (mărime, proprie- 
tate), raport, chip, loc, timp. 

Deasemenea de acord cu Kant, Fries a admis ca o con- 
secință a apriorismului formelor cunoaşterii idealitatea lumii 
sensibile şi realitatea lumii inteligibile. Cu alte cuvinte, după 
el ca şi după  întemeetorul criticismului, lumea simțuri- 
lor este o simplă aparenţă. Reală este lumea lucrului în 
sine, de care pu putem avea însă nicio cunoştinţă directă. In 
existenţa lucrului în sine noi nu putem decât să credem. Credem 
deasemenea fără a putea avea certitudine că lumea fenomenală 
este produsul lumii reale a lucrului în sine. Credem înfine sub 
sugestia sentimentelor noastre, nu fiindcă am avea vreo idee 
precisă în privinţa aceasta, că lumea lucrului în sine este 
superioară aceleea a fenomenelor. lar superioritatea ei o cre- 
dem de ordin moral şi estetic. 

Lucrul în sine aşadar, sau cum îi spunea Fries das ewige 
Wesen der Gegenstände, natura eternă a obiectelor, este obiect 
de credință. Convingerile cari nasc în noi pe calea acestei 
credinţe ne duc la o concepţie morală şi estetică a lumii. For- 
mele schimbătoare și imperfecte ale naturii ne apar astfel ca 
fiind supuse legilor frumosului şi ale sublimului, cari trebue 
să aparțină naturii eterne a lucrurilor sau lucrului în sine. 
Sentimentul acesta al frumosului şi al sublimului pe care ni-l 
deşteaptă formele trecătoare ale lumii fenomenale este acela 
care ne determină să credem că ceeace este finit trebue să 
fie o aparenţă a ceeace este etern. Dacă aşadar lumea trecătoare 
a experienței simţurilor nu ne-ar sugera existența frumosului 

şi a sublimului, cari sunt eterne, noi nu am avea cum să ima- 
ginăm existența unei lumi eterne. Gândirea noastră întrevede 
aşadar în frumosul din natură binele şi frumosul etern. Pe 
acesta Fries l-a identificat cu Dumnezeu dând astfel concep- 
ţie: sale nu numai un colorit moral şi estetic, dar şi teist. 

Ultima consecință de ordin metafizic la care a ajuns 
aşadar Fries în desvoltarea cugetării sale filosofice a fost 
ideea, identităţii dintre Dumnezeu şi lume, idee eminamente spi- 
nozistă. Dar potrivit spiritului timpului său, în care romantismul 
era dominant, el a dat acestei concepții mai puţin un colorit 
intelectual decât afectiv. Cu alte cuvinte Fries a desvoltat ideea 
identităţii dintre Dumnezeu şi lume nu atât ca pe o convingere 
cât ca pe o credinţă. Cu toate acestea el nu a nesocotit pro- 
blemele metafizice de ordin teoretic în legătură cu ideea de 
care e vorba. Aşa fiind el şi-a pus și a rezolvat în termeni 
destul de precişi problema raportului dintre materie şi spirit. 
Trup şi suflet sunt, după el, în esenţă identice. Ele sunt numai 
forme fenomenale diferite. Una şi aceeaşi existență reală ne- 
cunoscută apare în experiența internă sub aspectul sufletului 
spiritual, iar în experienţa externă sub aspectul corpului ma- 
material. 

Nu este lipsită de interes nici concepția sa cosmologică. 
Natura întreagă este un organism. Deosebirea dintre organic 
şi anorganic, dintre viu şi mort, nu este reală. Natura este vie 
în întregime. Desfăşurarea fenomenelor ei totuşi nu este ne- 
determinată. În natură domnește pretutindeni determinismul cel 
mai riguros. Natura, spunea Fries, este exclusiv cantitativ- 
matematică, iar desfăşurare fenomenelor ei exclusiv cauzală. 
Explicarea fenomenelor ei nu poate fi dar decât mecanică. 
Viaţa sufletească ea însăşi este supusă determinismului na- 
turii. Eul ca fenomen este strict determinat. După exemplul 
lui Kant însă, Fries a recunoscut în afara caracterului em- 
piric existenţa caracterului inteligibil, care stă la baza celui 
empiric. Din punctul acesta de vedere eul nostru este stăpân 
pe activitatea sa, este cu alie cuvinte liber. 

Caracterul strict determinist al naturii face posibilă cu- 
noaşterea ei nu numai empirică, dar și raţională. Dealtfel 
posibilitatea unei ştiinţe raţionale a naturii era de prevăzut 
din faptul că forma cunoaşterii este apriorică. Există aşadar 
o ştiinţă apriorică a naturii. Obiectul ei este cercetarea apli- 
cării categoriilor gândirii la experienţă. Temelia cunoaşterii 
naturii pe această cale o formează matematica cu schematismul 

er care, ca şi la Kant, nu este decât rezultatul unor pure de- 
terminări ale timpului ca formă subiectivă a cunoaşterii. Pe 
calea aceasta se ajunge la cunoaşterea legilor celor mai generale 
ale naturii. Ea constitue ceeace Fries numea metafizica naturii 
şi pe care el o împărțea în metafizica naturii interne şi în me- 
tafizica naturii externe. Fries deşi recunoştea o metafizică ra- 
țională a naturii interne nu credea totuşi posibilă aplicarea 
în ştiinţa sufletului a matematicei în felul în care o făcea Herbart. 

Fundamentul vieţii morale nu era, după el, nici ideea 
binelui şi nici imperativul categoric kantian, ci sentimentul dem- 
nităţii personale a omului. Acest sentiment dă legile morale, 
—şi le dă nu în lumea fenomenală, ci în lumea numenală. 
Rațiunea este fără îndoială aceea care concepe ideea binelui. 
La temelia ei stă însă credința în demnitatea omenească. Din 
credința aceasta nasc comandamentele morale. Forma cea mai 
înaltă a vieţii morale este sentimentul de obligaţie pentru îno- 
bilarea omenirii. Şi în domeniul eticei aşadar Fries a dat sen- 
timentului importanţa deosebită pe care i-a dat-o în domeniul 
metafizicei lăsând ca gândirea să cadă pe planul al doilea. 
Kant vedea în ideea nemuririi sufletului, a libertăţii omeneşti 
şi a existenţei lui Dumnezeu postulate ale raţiunii practice, 
cu alte cuvinte condițiuni ale moralei. Făcându-le independente 
de viaţa morală Fries a văzut în aceste idei principii la cari 
ajunge gândirea prin analiza formelor ei apriorice. 

Printre continuatorii lui Fries, altfel destul de nume- 
roşi, trebue amintit în primul rând Ernst Friedrich Apelt, care 
i-a fost elev personal și discipol. Urmează apoi Jakob Matthias 
Schleiden, care a căutat să aplice la lumea vegetală explicarea 
mecanică preconizată de Fries în general în explicarea feno- 
menelor naturii, teologul de Wette, matematicianul Schlomilch, 
Ernst Hallier, Leonard Nelson şi alţii. Ultimul, care a murit. 
în 1927, fost profesor la Göttingen, era conducătorul şcoalei 
neofriesiene, şi în această calitate a scos, din 1904 înainte, co- 
lecţia întitulată Neue Folge der Abhandhungen der Friesschen 
Schule. Dar cel mai important din toţi este Beneke, de care 
urmează să ne ocupăm acum mai de aproape. 


2. Psihologisml empirist al lui Beneke. 


a) Viaţa şi opera. — Friedrich Eduard Beneke sa 
născut la Berlin, la 17 Februarie 1798. Studiile universitare şi 
le-a făcut la Berlin şi la Halle urmând teologia şi filosofia. 

La Halle a ascultat pe Hofbauer şi pe Iakob, cari profesau 
filosofia lui Kant. La Berlin l-au interesat în deosebi cursurile 
de psihologie empirică. Aici a luat cunoştinţă şi de teoriile 
psihologice ale şcoalei engleze reprezentată de Thomas Reid, 
Dugald Stewart şi Thomas Brown. Cu această pregătire Be- 
neke a devenit un adversar al filosofiei idealiste, care era pe 
atunci în floare în Germania. De acord cu Fries, tânărul fi- 
losof, care nu avea pe atunci decât 22 de ani, a conceput 
planul unei reforme radicale a filosofiei, reformă care avea să 
constea în întemeerea filosofiei pe psihologia experimentală. 
Astfel ideea sa era că în cunoaşterea şi explicarea lumii trebue 
să pornim dela cunoaşterea şi explicarea propriei noastre fiinţe 
interioare. Punctul acesta de vedere l-a afirmat pentru prima 
oară în Psihologia ca bază a oricării cunoaşteri!), scriete cu 
care şi-a inaugurat activitatea filosofică. In acelaş an a mai 
publicat, Teoria cunoașterii după conştiinţa rațiunii pure 2), în 
care s'a declarat adversar al apriorismului kantian. Atitudinea 
sa empiristă şi psihologistă în filosofie şi-a afirmat-o deasemenea 
în acelaş an în lucrarea cu care şi-a trecut examenul de docență 
întitulată De veris philosophiae initiis. Beneke exprima în a- 
ceastă lucrare convingerea că punctul de plecare al filosofiei 
trebue să fie experiența. Dialectica nu poate să ducă la niciun 
rezultat admisibil. 

Continuând desvoltarea acestei idei fundamentale el a pu- 
blicat în 1822 o mică scriere intitulată Nouă întemeere a Me- 
tafizicei 3). In acelaş an însă, trebui să părăsească universitatea 
din Berlin, pentru motivul că i se luase dreptul de a mai ţine 
cursuri. În 1821, Hegel publicase Filosofia Dreptului. In opo- 
ziţie cu ideile cuprinse în această lucrare Beneke a publicat în 
1822, scrierea sa Intemeere a Fizicei Moravurilor ) în care sus- 
ținea că principiile morale nu se întemeiază pe rațiune, ci 
pe experienţă. [deile și sentimentele morale nasc pe cale na- 
turală ca funcțiuni sufleteşti ale omului. E] susținea astfel în 
morală un empirism relativist. Se crede că Hegel ar fi in- 
tervenii pentru a se lua măsuri împotriva autorului unei ase- 
menea lucrări, acuzată de epicureism. Kuno Fischer a căutat să 


1) Eriahrungsseelenlehre als Grundlage alles Wissens in ihren Haupt- 
ziigen dargestellt. Berlin 1820. 

2) Erkenntnislehre nach dem Bewusstsein der reinen Vernunit ir 
ihren Grundzigen dargestellt. Jena 1820. 

3) Neue Grundlegung zur Metaphysik Berlin 1822, 

4) Grundlegung zur Physik der Sitten. Ein Gegenstück zu Kants Grund- 


legung zur Physik der Sitten. Berlin 1922. n 

arate că presupunerea aceasta n'ar fi întemeiată. Ceeace se ştie 
însă sigur este că în urma acestei scrieri numele său a fost 
şters, din ordinul ministrului de instrucție von Altenstein, de 
pe lista docenţilor universităţii din Berlin. Beneke a căutat 
să se justifice publicând în anul următor o Apărare pentru In- 
temeerea Fizicei Moravurilor +), dar fără să obţină vreun re- 
zultat. 

Dela Berlin el s'a retras la Göttingen, unde a lucrat 
între anii 1824 şi 1827. In acest interval de timp el a dat ca 
lucrarea mai însemnată Schițele psihologice 2), opera sa prin- 
cipală, care cuprinde o expunere complectă a doctrinei sale 
psihologice. In 1827, s'a reîntors ca docent la universitatea din 
Berlin, iar după moartea lui Hegel deveni, în 1832, profesor 
extrardinar, situaţie în care a rămas până la moartea sa, 
în 1854. 

In 1831, sărbătorndu-se cinci-zeci de ani dela apariţia 
Criticei Raţiunii pure, Beneke a scris Kant şi sarcina filosofică 
a timpului nostru 5), care a apărut în anul următor. În această 
scriere ocazională el a căutat să arate că scopul lui Kant a 
fost de a pune capăt construcțiilor metafizice întemeiate pe 
pură rațiune, dar că acest scop nu a fost atins. Kant el însuși 
nu a scăpat cu totul de ispita unor asemenea construcții, iar 
cei ce se cred continuatorii săi au pierdut în această privinţă 
orice măsură construind sisteme metafizice neîntemeiate pe nimic. 
Este necesar însă să se părăsească această cale greșită pe 
care a luat-o gândirea filosofică. Kant a arătat cu deplină 
dreptate imposibilitatea de a cunoaște lucrurile cu ajutorul ab- 
stracțiilor pure. Aşa fiind sarcina filosofică a timpului nostru 
este de a se îndrepta pe calea unei cunoașteri a lumii prin 
experienţă. Studiul obiectiv al naturii preconizat încă cu multă 
vreme înainte de filosofii englezi ar trebui să devină preocuparea 
de căpetenie a filosofiei germane. Altfel cugetarea filosofică 
germană se cufundă din ce în ce mai mult în întunericul spe- 
culaţiilor medievale. 

In acelaș an, Beneke a publicat un Tratat de Logicăt), 


1) Schutzschrift für meme Grundlegung zur Physik der Sitten. 
Leipzig 1832. i 

2) Psychologische Skizzen. 2 Bde. I Skizzen zur Naturlehre der Gefühle, 
Gottingen 1825. — II Ueber die Vermógen der Menschlichen Seele und deren 
allmähliche Ausbildung. Göttingen 1826, 

3) Kant und die philosophische Aufgabe unserer Zeit. Berlin 1832, 

4) Lehrbuch der Logik als Kunstlehre des Denkens, Berlin 1832, 

iar în anul următor un „Tratat de Psihologie ca ştiinţă na- 
turală” 1). Deasemenea în 1833, Beneke a publicat „Filosofia 
expusă în raportul ei cu experiența, cu speculația şi cu viaţa '.?) 
Preocupat de probleme pedagogice el a dat mai târziu o lu- 
crare în două volume întitulate „Teoria educației şi a instruc- 
Hei” 3). Acesteia i-a urmat, în 1836, una asupra teoriei sale psi- 
hologice „Lämuriri asupra Naturii şi Ințelesului ipotezelor mele 
psihologice fundamentale” £). Ideile sale asupra filosofiei mo- 
rale şi a dreptului le-au expus cele trei volume ale lucrării 
sale „Linii fundamentale ale sistemului natural al Filosofiei 
practice” 5). O nouă lucrare de logică a publicat apoi în 1839, 
de astă dată în limba latină, sub titlul „Origina şi ordinea na- 
turală a  silogismelor analitice” 6). In anul următor reîntor 
cându-se la probleme de metafizică şi de filosofie a naturii 
a publicat „Sistem de metafizică şi de filosofie a naturii '1), 
o lucrare în care exprima convingerile sale asupra proble- 
melor de ordin religios înfăţişându-le ca insolubile. Acesteia 
i-a urmat lucrarea cu un caracter mai precis Sistem de Lo- 
gică ca Tehnologie a gândirii5). In Noua Psihologie), apă- 
rută în 1845, Beneke îşi expunea din nou teoriile psihologice 
arătând totdeodată şi calea pe care a ajuns la ele. Un studiu 
mai întins de psihologie a publicat apoi în 1850 întitulat Psi- 
hologia pragmatică 19), iar în 1853, Tratat de Psihologie prag- 
matică!1). Între anii 1851 şi 1853 el a scos trei volume din 
Arhiva pentru psihologia pragmatică 12). La 1 martie 1854, 


Beneke a dispărut. După doi ani, corpul său a fost descoperit 


1) Lehrbuch der Psychologie als Naturwissenschaft. Berlin 1833. 

2) Die Philosophie in ihrem Verhaltnisse zur Erfahrung, zur Speku- 
lation und zum Leben dargestellt, Berlin 1833. 

3) Erziehungs - und Unterrichtslehre. 2. Bde. Berlin 1835 — 36. 

4) Erlăuterungen úber die Natur und Bedeutung meiner psychologi- 
schen Grundhypothesen. Berlin 1836. 

5) Grundlinien des naturlichen Systems der praktischen Philosophie. 
3 Bde. I Allgemeine Sittenlehre. Berlin 1837. II. Specielle Sittenlehre. Berlin 
1840, III. Grundlinien des Naturrechts der Politik und des Criminalrechts, 
Allgemeine Begrundung. Berlin 1839. 

6) Syllogismorum analyticorum origines et ordinem naturalem demon- 
stravit Frdr. Ed. Beneke. Berol. 1839. 

7) System der Metaphysık und Religionsphilosophie. Aus den natür- 
Jlıchen Grundverhältnissen des menschlichen Geistes abgeleitet. Berlin 1840. 

8) System der Logik als Kunstlehre des Denkens. 2. Bde. Berlin 1842, 

9) Die neue Psychologie. Berlin 1845. 

10) Pragmatische Psychologie oder Seelenlehre in die Anwendung auf 
das Leben. 2 gde. Berlin 1850. 

11) Lehrbuch der pagmatischen Psychologie. Berlin 1853. 

12) Archiv fr pragmatische Psychologie. 3 Bde. Berlin 1851-53. 

într'unul din canalurile Spreei, unde se înecase, probabil nu 
fără voe. 

b) Ideile filosofice. Ca şi Fries, Beneke a plecat dela 
convingerea că orice cercetare filosofică trebue să se întemeeze 
pe experienţa psihologică internă. In deosebire însă de pre- 
decesorul său el credea că studiul vieţii sufletești duce nu 
la apriorism, ci la empirism. Origina cunoştinţelor noastre, 
a tuturor fără deosebire, este în experienţă. Nu există ni- 
ciun fel de idei înăscute sau de forme apriorice ale gândirii. 
Marele merit al psihologiei noui întemeiată pe observare și 
experienţă, nu pe speculație, este de a fi renunțat la teoria, 
ideilor înăscute şi a formelor apriorice. Deasemenea renun- 
țarea la clasica teorie a facultăţilor spiritului este un câștig 
al nouei psihologii. Altădată funcțiunile vieţii sufleteşti se ex- 
plicau prin facultăţile spiritului. Ele nu erau însă decât ter- 
meni generali prin cari se denumeau însăși funcțiunile de ex- 
plicat, aşa încât pretinsele explicări pe cari le ofereau erau 
pur şi simplu verbale. Beneke el însuşi în teoriile sale psiho- 
logice a recurs la termenul de facultate explicând prin patru 
facultăți originare ale spiritului origina tuturor funcţiunilor su- 
fleteşti. Dar termenul era luat de el în alt înţeles decât acel 
al psihologiei vechi. Facultăţile de cari vorbea el erau pro-- 
cese sau funcțiuni psihologice fundamentale. In modul acesta 
din ştiinţă raţională psihologia devenea o ştiinţă empirică, în- 
temeiată pe obhservări. lar astfel concepută psihologia deve- 
nea ştiinţa filosofică fundamentală. Ideile de cari se serve- 
şte filosofia precum şi toate celelalte ştiinţe sunt produse ale- 
vieţii sufleteşti. Ca atare ştiinţele şi filosofia trebue să-și, 
găsească în psihologie prima întemeere. 

Dar mai este un motiv pentru care psihologia trebue 
considerată ca o ştiinţă filosofică fundamentală. Deşi Beneke 
refuza să admită existența formelor apriorice ale gândirii, el 
nu credea că cunoştinţa noastră despre lumea externă ar fi 
corespunzătoare realităţii obiective, —nu cel puţin în totul. 
Aşadar el credea ca şi aprioriştii că lumea simţurilor este 
aparentă, fenomenală. Transformarea datelor experienţei însă, 
după el, nu mai era opera formelor apriorice ale gândirii, 
ci opera structurii particulare a organelor de simtire şi a sis- 
Aşadar el credea ca şi aprioriştii că lumea simţurilor este 
în sine lumea care există în afara noastră, trebue să admi- 
tem, spunea el, că o cunoaştem așa cum este în sine în ex- 


periența noastră internă, unde cunoașterea noastră este nemij- 

locită, directă. Aşa fiind filosofia, care este înainte de toate 
o cunoaştere a lumii reale, trebue să se adreseze psihologiea 
pentru a se pune pe calea unei asemenea cunoașteri. Filoso- 
fii englezi începând cu Locke au înţeles cerința aceasta şi 
au pornit în filosofie dela cunoaşterea vieţii sufletești. Nu 
tot astfel fac reprezentanții filosofiei germane adânciţi din ce 
în ce mai mult în speculaţii logice. Rezultatele la cari, a ajuns 
cugetarea filosofică pe această cale sunt lipsite de orice va- 
loare teoretică. Ele nu au decât o însemnătate istorică. La, 
rezultate pozitive nu va putea ajunge filosofia decât pornind 
dela psihologie, în care găsim isvoarele unei cunoaşteri di- 
recte a realităţii. lată cea de a doua însemnătate pe care o 
are psihologia pentru cercetarea filosofică. 

Aceasta este poate și cea mai importantă. Problema de 
căpetenie a filosofiei este de a determina ce există în rea- 
litate. Unica posibilitate însă de a cunoaşte direct ceeace exi- 
stă o avem în conştiinţă. Aici nu se amestecă niciun element 
subiectiv şi nimic nu intervine pentru a transforma datele ex- 
perienţei. Dimpotrivă în cunoaşterea lumii externe datele su- 
biective sunt atât de strâns legate de datele obiective încât 
nu putem şti ce aparține din ea existenței reale a lucrurilor 
şi ce ne aparține nouă ca subiecte percepătoare. Lumea externă 
suntem nevoiţi deaceea să o concepem în anologie cu lumea noa- 
stră internă. Legile lumii sufleteşti trebue să le aplicăm prin 
analogie lumii materiale externe. Altfel în realitate nici mu 
există o deosebire esenţială între lumea materială şi lumea 
spirituală. Materie şi spirit sunt pentru Beneke ca şi pentru 
Fries aspecte diferite fenomenale ale unei existenţe reale unice. 
Deosebirea dintre corporal şi spiritual nu este de existenţă, 
ci de mod de a considera lucrurile. Unul şi acelaș lucru, dacă 
este privit din interior, apare ca sufletesc, dacă este privit 
din exterior, apare ca material. lar cunoaşterea pe care o 
căpătăm întrun fel sau în altul nu este de valoare egală. 
În primul caz un lucru îl cunoaştem în sine; în cel de al 
doilea îl cunoaştem condiţionat de natura subiectului cunos- 
cător. În esență însă şi spiritul şi materia sunt de aceeași 
natură, sunt anume sisteme de forţe. La întrebarea dacă oricare 
din aceste sisteme de forțe ar putea fi privite din exterior; 
şi din interior în acelaş timp Beneke a răspuns negativ. Din 
interior nu pot fi privite decât sistemele superioare. De unde 
rezultă că spiritul nu există pretutindeni în natură, în toate 
corpurile fără deosebire, ci numai în acelea cari au atins un 

anumit grad de desvoltare: sau de superioritate. La fiinţele 
înzestrate cu viaţă sufletească sufletul nu este o substanță 
diferită de aceea a corpului material. Cu alte cuvinte Be- 
neke credea că sufletul nu se deosebeşte prin substanță de 
creer. Totuşi sufletul nu este o substanță materială. El este 
dimpotrivă imaterial. Elementele constitutive ale substanţei spi- 
rituale sunt acele facultăți originare de cari am vorbit mar 
sus. 

In etică Beneke a plecat dela o concepţie empiristă şi 
relativistă pe care a formulat-o în opoziţie cu raționalismul 
absolutist al lui Kant şi Hegel. Dar el nu a rămas până la 
sfârșitul activităţii sale filosofice la o asemenea atitudine. To- 
tuşi nici nu sa depărtat prea mult de acesta. In deosebire 
de Kant, Beneke a căutat în morală ca şi în problema cu- 
noaşterii o întemeere psihologică. Ca suport al ideilor mo- 
rale el a admis existenţa în spiritul omenesc a unui sentiment 
moral originar, care dă măsura aprecierilor morale. Dar acest 
sentiment este departe de a avea puritatea imperativului ca- 
tegoric kantian, ci este alimentat de interesele noastre subiec- 
tive. "Tendinţa etică naturală a fiinţei noastre este de a face 
ceeace se dovedeşte ca fiind cel mai bun sau cel mai înalt. 
lar această apreciere o facem după gradul de înălțare sau 
de coborâre sufletească de care este capabilă să producă fapta 
pe care o apreciem. Dar aprecierea morală a binelui nu este 
totdeauna făcută în afară de orice discuţie. Foarte adesea 
ea este falsificată sau cel puţin ţinută în loc sau pusă la 
îndoială de sensaţii de plăcere sau de durere de calitate in- 
ferioară. Puterea de constrângere a datoriei, care apare în viaţa 
noastră sufletească sub forma unei necesităţi, se explică prin 
aceea că datoria morală isvorăşte din adâncul fiinţei noastre 
sufleteşti sub forma unei porniri fundamentale. Ideile morale 
sunt un produs al sentimentelor morale. Raţionaliştii greşesc pu- 
nând la temelia vieţii morale ideea binelui ca un element pri- 
mar. Printr'o generalizare a sentimentelor morale de acelaş: 
fel nasc noțiunile morale, iar aceste noţiuni servesc apoi ca 
predicate în judecăţile morale. Acestea la rândul lor dau naş- 
tere principiilor morale, cari nu sunt decât abstracţiuni fă- 
cute de mitea noastră pe baza judecăților morale. 

Ceeace caracterizează atitudinea filosofică a lui Beneke 
este psihologismul empirist în deosebire de psihologismul a- 
priorist al lui Fries. Beneke nu a respins cu totul ideea for- 
melor apriorice ale cunoaşterii. Există asemenea forme în- 


www.dacoromanica.ro 


Succesiunea hegeliană 394 


lăuntrul ştiinţelor matematice. Ele nu au însă nici origina nici 
valoarea care li se atribue. Și nu sunt acele cari se crede. 
Timpul nu este o fvrmă apriori a minţii noastre. Tot astfel 
şi spațiul. Faptul că aceste idei par a nu putea fi despăr- 
tite de mintea noastră nu este nicidecum o dovadă că ele sunt 
apriori. Experienţa ne poate forma nenumărate asemenea idei. 
Și acestea sunt totaşa de puţin a priori cât sunt timpul şi spa- 
tul. Beneke a fost aşadar un reprezentant al empirismului. Ati- 
tudinea aceasta el a exprimat-o clar şi limpede încă dela 
vârsta de 22 de ani în formula: ,,Philosophiae scopum a cog- 
nitione per experientiam acquisita attingendum est’, ce se gă- 
seşte în scrierea sa cu care şi-a trecut docenţa asupra Ade- 
văratelor începuturi ale Filosofiei. 


Succesiunea hegeliană 


Dreapta hegeliană 


Dintre marile sisteme filosofice germane de la sfârşitul 
sec. al 18-lea şi începutul sec. al 19-lea acel care a avut cea. 
mai mare influenţă, a fost cel hegelian. La aceasta a contri- 
buit pe de o parte faptul că guvernul Prusiei, din motive po- 
litice în primul rând, favoriza filosofia hegeliană, aşa încât a- 
ceasta devenise un fel de filosofie de stat, iar pe de altă' parte 
stringența logică a sistemului hegelian dimpreună cu metoda: 
dialectică. Panlogismul hegelian, care făcuse din principiul con-: 
tradicţiei motorul realităţii şi factorul determinant al înlăn-- 
ţuirii ideilor, pretindea să fie expresia exactă a realității em-- 
pirice supusă în adâncurile ei mersului triadic. Aceeaşi necesitate,. 
care domină lumea ideilor, domină și lumea fenomenelor reale.. 
Idee şi Natură nu mai formează două lumi diferite sau opuse, 
ci o singură unitate organică. Dacă tot ceeace este raţional e 
real şi dacă tot ce este real e raţional, atunci speculaţia filo- 
sofică are în faţă perspective infinite. Logica încetă cu Hegel 
de a mai fi o ştiinţă formală sau având o înfățișare episte- 
mologică, devenind o ştiinţă a realităţii. lar metoda dialectică, 
care arată cum de la o noţiune-teză, se trece în mod necesar 
la o altă noţiune-antiteză, iar de aci tot aşa de necesar la o a 
treia noțiune-sinteză, înlănțuirea aceasta triadică axprimând tot- 
odată însăşi devenirea reală în multiplele ei aspecte, era menită 
să cucerească spiritele. 

Influențele lui Hegel au fost variate, cum de altfel va- 

riate au fost şi preocupările lui. Gânditorii cari, plecând de la 
Hegel şi însuşindu-şi anumite elemente din filosofia lui, caută 
să rezolve cu ajutorul lor problemele ce şi le pune, se împart 
în două direcţii opuse. Pentru a le caracteriza şi a le distinge, 
David Friedrich Strauss a întrebuințat termenii de dreaptă şi 
stângă hegeliană, ce s'au păstrat în istoria filosofiei. Ceeace 
caracterizează dreapta hegeliană este, cum s'a şi remarcat, ten- 
dinţa ei spre ortodoxie şi supranaturalism, situându-se în ge- 
nere de partea dogmei. După această direcţie în sistemul lui 
Hegel este întemeeat atât teismul cât şi nemurirea personală. 
Deasemeni, întrucât după Hegel religia şi filosofia au acelaş 
conţinut, dreapta hegeliană susține că noţiunea Christos ex- 
primă o existență personală şi reală, filosofia ajungând la 
acelaş rezultat caşi religia. Cu totul altă, atitudine are stânga 
hegeliană. Aceasta nu vrea să îngădue teologiei vreo influ- 
ență asupra filosofiei, se ridică la o concepţie panteistă, po- 
trivit căreea Dumnezeu ca substanţă eternă şi universală abia 
în omenire ajunge la conştiinţa de sine, Dumnezeu căpătând 
astfel determinarea de simplă idee a umanităţii. Stânga com- 
bate apoi nemurirea spiritului individual, pledând uneori numai 
pentru eternitatea spiritului în genere. Ceeace mai caracterizează 
stânga hegeliană e apoi şi preponderența pe care o dă prod 
blemelor sociale şi -politice +). 

Din cauză că dreapta se reclamă mai mult de la Hegel 
şi caută să rezolve în acelaş spirit ca marele filosof problemele 
ce şi le pun, gânditorii aparţinând ei sunt consideraţi ca for- 
mând o unitate ce merită numele de școală hegeliană. Nu 
numai cu ajutorul catedrelor universitare pe care le deţineau unii 
din aceşti gânditori şi prin lucrările ce le publicau erau puse 
în circulaţie ideile lor, ci şi cu ajutorul revistelor pe care le-au 
întemeeat. Astfel la 1827 iea fiinţă „Jahrbiicher fir wissen- 
schaftliche Kritik” care continuă până la 1847. Întrucât această 
revistă era socotită de către unii hegelieni mai independenţi că 
prea visleşte în apele Bisericii, au fost întemeeate la; 1838 „Die 
Hallischen Jahrbücher für deutsche Wissenschaft und Kunst”, 
apărând la Halle până în 1841, când îşi mută sediul la Leipzig, 
apărând aci sub numele de „Deutsche Jahrbücher”, având o 
atitudine mai moderat religioasă, mai politică, întrun cuvânt 
mai de stânga, până când, în 1843, au fost pur şi simplu in- 


1) Vd. şi Ueberweg-Oesterreich, Die deutsche Philosophie des XIX-ten 
Jahrhunderts und der Gegenwart, zwâlite Aufl, pag. 200. 

terzise din această cauză. Merită deasemeni să fie menţionate 
„Jahrbücher der Gegenwart” (Tübingen, 1843-1848), „„Jahrbii- 
scher für spekulative Philosophie” (1846-1848), iar dela 1860 
începe să apară „Der Gedanke”, care continuă să existe până' la 
1848, Interesantă pentru noi românii prin faptul că la ea a 
„colaborat şi T. Maiorescu. 

Gânditorii dreptei hegeliene sunt cu mult mai puțin cu- 
noscuţi decât “aceia ai stângei. Aceasta datorită între altele şi 
faptului că cei din urmă, preocupându-se şi de probleme po- 
litice şi sociale, care frământau societatea în vremea lor, au 
trezit, cum era şi firesc, un interes cu mult mai mare. O ex- 
punere amănunțită a doctrinelor susţinute de gânditorii şcoalei 
hegeliene nu e indicată, datorită între altele şi faptului că 
„dreapta nu se impune printr'o originalitate prea mare de gân- 
dire, nu ajunge la o concepție prea cuprinzătoare şi nu exer- 
„cită prea mari influențe. Ceea ce nu este cazul cu stânga. 

Şcoalei hegeliene i-a aparținut la început şi Bruno Bauer 
"(1809-1882), care a luat atitudine energică împotriva lucrării 
lui David Fr. Strauss „Das Leben Jesu”, scriere care în 
mare măsură a provocat sciziunea hegelienilor în dreapta şi 
“stânga. Curând însă el părăseşte această atitudine, devenind un 
“critic radical al Bibliei, declarându-se pe faţă ateist. Prin teza 
lui de doctorat „De ratione una, universali, infinita” şi Ludwig 
Feuerbach face parte din dreapta, pe care a părăsit-o, îndată 
după aceasta, devenind un reprezentant de seamă al stângii. 
Aparţin însă şcoalei hegeliene: Edgar Bauer (1820-1886), Ferd. 
Christ. Baur (1792-1860), Karl Theodor Bayrhoffer (1812- 
1888), Alois Eman. Biedermann (1819-1885). Biedermann 
-nu acceptă apriorismul hegelian şi construcţia noţional dia- 
lectică a lumii, însă recunoaşte că este rațiune în tot ceea ce 
există şi din această cauză gândirea noastră noţională şi lo- 
gică poate sesiza rațiunile interne ale fenomenelor. După el, 
atributele fundamentale ale ideei de Dumnezeu sunt infinitatea 
“şi spiritualitatea. Noţiunea de personalitate nu e o noţiune ce 
ar putea fi aplicată la Dumnezeu. Privită în timp și spaţiu 
lumea este materială, privită în afară de spaţiu, ea este ideală. 
"Ştiinţa are datoria să demonstreze că momentul teoretic al 
religiei nu constă în reprezentare, ci în gândire şi că în no- 
țiunea speculativă despre religie, gândită raţional, nu există 
-contradicții. Karl Daub (1765-1836) e interesant prin aceea 
că a încercat să interpreteze dogmele protestante ca idei he- 


geliene. Georg Andr. Gabler (1786-1853), recunoscându-se 

adept al lui Hegel, a combătut cu o egală energie atât pan- 
teismul cât şi ateismul. Karl Friedr. Göschel (1781-1861), 
e demn de menţionat, între altele, prin aceea că a adus trei 
argumente pentru a dovedi nemurirea personală. Joh. Karl 
Friedr. Rosenkranz (1805-1879) desparte logica de meta- 
fizică, întrucât gândirea este opusă existenței, susținând că 
ajung totuşi la unitate în Idee. Ştiinţa care se ocupă cu Ideea 
logică, Rosenkranz o împarte în metafizică, logică şi doctrina, 
ideilor (Ideenlehre, în care logica şi metafizica se reunesc); 
metafizica o împarte în ontologie, etiologie şi teologie, iar 
logica are a se ocupa după el cu noţiunea, judecata şi raţiona- 
namentul; doctrina Ideilor se ocupă cu principiul, metoda şi. 
sistemul ideilor. Dacă în aceste ramuri ale filosofiei Rosen- 
kranz se îndepărtează în parte de Hegel, dovedind un, oarecare 
spirit de independenţă, în filosofia naturii el caută să explice: 
fenomenele naturii cu ajutorul principiilor hegeliene, aducând 
contribuţii interesante. După K. Prantl (1820-1888) gândirea 
şi vorbirea nu formează două ordine diferite de fenomene ci 
sunt în fond unul şi acelaş lucru. Funcţiunile conştiinţei, noastre 
sunt subiective, dar totuşi ele sunt criterii pentru cunoaşterea. 
obiectivă a lumii. Numai omului îi este dat, după Prantl, să 
ajungă la conştiinţa că subiectivul şi obiectivul formează un 
conex esenţial şi unitar. Cu ajutorul simțului temporal (Zeit: 
sinn) poate privi în trecut şi poate scruta viitorul construind 
o lume de idei şi impulsuri ideale, pe care încearcă să le 
realizeze în familie, moralitate, drept, artă, religie şi ştiinţă. 

Ca operele cele mai reprezentative ale şcoalei hegeliene 
merită să fie pomenite lucrările estetice ale lui Friedrich Theodor 
Vischer (1807-1887) şi Ad. Zeising (1810-1876). Lucră- 
rile lor au fost privite de şcoala hegeliană însăş ca modele de 
temeinicie, erudiție, adâncime de spirit, şi nu numai de şcoala 
hegeliană. Vischer a avut la început o concepție estetică metafi- 
zică, de care cu timpul a căutat să se despartă, înclinând către o 
determinare psihologică a frumosului şi a artei. După Vischer 
frumosul este Ideea care se înfăţişează în forma fenomenului 
delimitat, iar arta este realitatea subiectiv-obiectivă a frumo= 
sului. În orice lucru frumos se revelează o anumită idee particu- 
lară, iar prin aceasta Ideea cea mai înaltă. Frumosul stă în strânsă 
legătură cu omul, căci frumosul prezintă totdeauna pe om. 
lar cum omul este un univers în mic, un microcosm, frumosul 
prezintă mijlocit universul mare, macrocosmul. Ceeace e tot 
una cu a spune că prezintă ideea. Vischer nu este, în estetică 

împotriva adunării de material empiric, dar el adaogă că pro- 
cedeul inductiv trebue neapärat întregit cu cel deductiv. Artele 
plastice constitue forma obiectivă a artei, muzica pe cea su- 
biectivă, iar poezia forma subiectiv-obiectivă. Estetica lui Vis- 
cher se mai caracterizează şi prin aceea că dä un istoric amă- 
nunţit al diferitelor arte. 

Zeising este un hegelian de strictă observanţă. Frumosul 
este după el identificarea lui Dumnezeu privit ca obiect cu. 
subiectul gânditor, care este corelatul lui sau, cu alţi termeni, 
frumosul este intuiţia sau icoana lumii în spirit. „„Frumuseţea 
realului constă la dreptul vorbind în calitatea realului cunos- 
cută ca ideală sau în identitatea calităţilor ce se revarsă din 
obiectele reale în subiectul spiritual şi concepute de acesta 
ca unitate”. Din concepţia estetică a lui Zeising a rămas ca 
cea mai cunoscută încercarea de a dovedi valoarea estetică a 
secţiunii de aur. Conform teoriei lui Zeising o linie, a cărei 
lungime este să zicem =l, capătă valoare estetică, dacă e 
împărțită în două secţiunii: şi m potrivit raportului pm=m:1, 
mt (V5—işi y=1—m=!/,(3—V 5). Raportul acesta este cea mah 
perfectă expresie dintre simetria plină de semnificare şi ceeace 
este fără măsură, dintre regularitatea severă şi rigidă şi li- 
bertatea nestânjenită, anarhică. Sau în termeni matematici: sec- 
țiunea de aur este expresia cea mai perfectă dintre identitatea 
absolută 1:1 şi deosebirea absolută 1:0. 

Un alt estetician care face parte din şcoala hegeliană 
este şi Max Schasler (1819-1913). Pornind de la Hegel, 
Schasler nu este numai un simplu interpret, ci aduce contribuţii 
interesante şi originale. El a tratat problema 'aparenţei, a 
urâtului, a sublimului şi s'a străduit pentru descoperirea unui 
principiu de împărţire a artelor. lar istoria artei pe care ne-a 
dat-o Schasler este una din cele mai temeinice. 

Un neobosit adept al lui Hegel, care cu multă râvnă şt 
perseverență a căutat în a doua jumătate a sec. al 19-lea să 
readucă în conştiinţa filosofică lumea de idei a marelui gândi- 
tor, a fost şi Adolf Lasson (1832-1917). El a militat toată 
viaţa cu convingere şi pietate pentru Hegel, într'o vreme când 
filosofia lui Hegel, socotită abstrusă şi perimată, era aproape- 
cu totul ignorată. 

De la Hegel se reclamă şi Ferd. Lassalle (1825-1864), 
marele agitator politic şi întemeetorul socialdemocraţiei germane. 
Lassalle a căutat să demonstreze că ideea fundamentală a lur 
Hegel, desvoltarea unitară a realităţii prin opoziții, a fost 

susținută şi de Heraclit — un fapt pe care de altfel şi Hegel 
însuş îl relevase. Căutând să ducă gândirea lui Hegel mai 
„departe, Lassalle s'a străduit să arate că nu numai în natură, 
ci şi în istorie este mecanism, chimism şi teleologie. 

Dintre marii istorici ai filosofiei au suferit influențe he- 
geliene, ce se resimt în operele lor: Joh. Eduard Erdmann 
(1805-1899), Ed. Zeller (1814-1908) şi Kuno Fischer 
(1827-1907). Zeller s'a emancipat însă mai repede şi cu totul, 
Fischer mai încet şi nu complect. 

Deşi numeroşi şi aducând interpretări şi contribuții in- 
teresante, totuş şcoala hegeliană n'a avut nici pe departe ecoul 
pe care l-a trezit stânga hegeliană. 


Stânga hegeliană 


Filosofia este, în ciuda aparenţei ei abstracte şi esote- 
rice, uneori ecoul pe care-l trezeşte în gândire frământarea 
socială a unei epoci agitate, alteori oglindirea preocupărilor 
unei vremi lipsite de zbucium, prielnică elanului metafizic. Sunt 
timpuri în care, neexistând răgaz pentru problemele pur teo- 
retice, depărtate de viaţa omenească, această viaţă pătrunde 
-deadreptul în cugetarea filosofică. Filosofia se apropie atunci 
de preocupările „practice? ale sufletului. Inţelegem, dacă ți- 
nem seamă de legăturile filosofiei cu societatea, de ce filo- 
-sofia germană a veacurilor trecute — a unui Leibniz, a unui 
Kant, a unui Schopenhauer —, reflectând o viaţă socială lip- 
sită de zbucium politic, a putut rămâne „,deasupra vălmăşa- 
-gului”, în sferele senine ale adevărului suprem şi absolut, Fără 
să vrem ne gândim, prin contrast, la caracterul militant şi po- 
litic al cugetării germane de astăzi a unui Oswald Spengler. 
Întelectualul german din veacul XVIII, vremea în care Franţa 
“căuta, prin frenezia Revoluţiei, căile viitorului omenirii, pu- 
tea vedea în izolatul dela Königsberg prototipul vieţii filo- 
sofice. Câtă distanță dela liniştea sufletească a Germaniei 
„înapoiate””, de atunci, care privea adesea cu invidie la „,îna- 
intata” şi liberala Franţă, până la zbuciumul Germaniei de 
astăzi! Greu ne putem imagina apărând în Germania de astăzi 
a misticei patriotice o filosofie vorbind o limbă necunoscută 
pasiunei politice şi entuziasmului naţionalist. 

La lumina acestei fugitive comparații, apare mai puţin 
“curios ceeace s'a întâmplat, în preajma anului 1840, în gân- 

direa filosofică germană. Cugetători care purced din cea mai 
abstractă şi chiar abstrusă filosofie, aceea a lui Hegel, lasă 
deoparte coaja unui sistem filosofic aşa de bine închegat, pen- 
tru a se opri cel mult la ceeace putea fi considerat ca mie- 
zul viu al acestui sistem, metoda gândiri dialectice. Identi- 
tatea hegeliană a „realului” cu raţionalul, concepția după care 
natura nu este eterogenă faţă de spirit, ci numai o întrupare 
a acestuia, înlesnea spiritelor critice care se hrăniseră cu 
concepțiile lui Hegel trecerea la filosofia materialistă. Dela 
monismul spiritualist al lui Hegel până la monismul mate- 
malist depărtarea era mare, dar drumul nu oferea prea multe 
dificultăţi. Trebuia desigur, pentru a se opera conversiunea, 
mai mult decât spiritul critic al discipolilor. Trebuia ca at- 
mosfera socială să solicite minților gânditoare tendinţa către 
materialism şi pozitivism. 

Atmosfera socială nu era făcută din calm şi contemplaţie,. 
ca pe timpul unui Leibniz sau Kant, ci din năzuinţe de re- 
formă spirituală şi socială. O atmosferă care amintea, păs- 
trând proporţiile, pe aceea a secolului XVIII, francez. O 
atmosferă de entuziasm pentru un nou regim intelectual, mai 
puţin apăsător ca cel vechiu. Ne găsim în epoca recrudescenții. 
reacționare din Germania, încă aşa de fărâmiţată politiceşte, 
a anilor 1833—1845. Inăsprirea spiritului reacționar venise ca 
o urmare fatală a iluziilor şi agitaţiilor liberale provocate, 
de revoluția franceză dela 1830. Este vremea în care se si- 
tuează exilul voluntar al lui Heinrich Heine la Paris, ca şi 
acela al lui Ludwig Boerne, ca şi primii ani petrecuţi în 
Franţa de Karl Marx (1843— 1845). Este epoca primejdiilor 
de arestare care pândeau uneori, şi pe poetul cu idei liberale 
Heine, şi pe luptătorul social Marx, pe teritoriul Prusiei 
conservatoare. „Germania tânără”, şcoala literară cu accentuate 
tendințe sociale, cuprinzând, alături de Heine, pe Ludolf 
Wienbarg, Karl Gutzkow, Theodor Mundt, Heinrich Laube. 
etc., sufere rigorile cenzurii prusiene. În 1835, operile scriito- 
rilor mai sus numiţi sunt proscrise, prin decizia Dietei fe- 
derale a ţărilor germane. La 1840, se urcă pe tronul prusian, 
ca să amintim cuvintele lui Friedrich Engels, „,bigoteria or- 
todoxă şi reacţiunea feudală absolutistă” 1), în persoana lui 


Frideric Wilhelm IV. 


1) Fr. Engels, Ludwig Feuerbach et la fin de la philosophie classique- 
allemande, Tr. de Marcel Ollivier, Paris 1930, p. 44, 

Vigilenţa şi abilitatea, incontestabile, ale cancelarului 
Metternich putea ţine pe loc câtva timp elanul libertar, dar 
nu puteau împiedeca travaliul subteran al moditicărilor de struc- 
tură socială. Puterea burgheziei sporea prin industrializarea, 
incipientă a Germaniei. Din ce în ce mai multe interese so- 
ciale se coalizau pentru scoaterea (Germaniei din marasmul 
feudalismului întârziat și al lipsei de unitate naţională. Pa- 
triotismul tinzând spre unitatea politică și liberalismul după 
model francez mergeau, cum au mers în atâtea alte ţări, mână 
în mână, ca expresiuni diferite ale luptei burgheze împotriva 
-particularismului feudal. Caracterele ideologice ale literați- 
lor din curentul ,,Germaniei tinere”: individualismul, găsit în ` 
atmosfera de idei a veacului XVIII, reclamarea dela Lessing, 
adversitatea contra forţelor constrângătoare ale Statului și ale 
Bisericii, erau firescul răsunet în literatură al dorinţei de 
libertate, prea multă vreme nesocotită. 

Aşa cum literatura epocii practica, din cauze evidente, 
nu „arta pentru artă” a vremilor senine ci „arta cu tendință” 
a timpurilor frământate, aşa şi filosofia nu putea să rămână 
abstractă şi la o parte de societate. Mai mult decât atât. Intro 
vreme în care lupta politică directă era foarte dificilă, nu 
se pulea începe prin atacarea frontală a sistemului politic. 
Era mult mai uşor să se îndrepte asaltul revoluţionar către 
idei decât către instituţiile apărate încă energic. Şi între ide- 
ile care prezidau la regimul politic, era mult mai prudent 
să se critice concepţiile religioase dominante, care justificau 
edificiul politicii conservatoare, decât să se discute pe faţă 
chestiuni de ideologie politică. Era mai puţin evidentă şi deci 
mai puţin primejdioasă o critică socială ascunsă sub voca- 
bularul doctoral şi abstract al criticii filosofice. „Dacă limba 
filosofică obscură în care erau îmbrăcate aceste idei, învăluia 
în ceaţă spiritul scriitorului ca şi pe acela al cetitorului, ea 
orbea în acelaş timp şi ochii cenzorului şi de aici provine 
faptul că „tinerii hegelieni”” se bucurau de o libertate de presă 
-necunoscută în nici o altă ramură a literaturii t). Printrun 
proces sufletesc conştient sau subconștient, liberalismul ger- 
man al vremii alege, între armele de luptă “contra conservatis- 
-mului, cu deosebire arma, mai puţin vizibilă, dar pătrunzând 


1) Karl Marx, Revolution und Kontre-Revoluiton in Deutschland 
ed. VI, 1920, p. 15. 

mai adânc în cutele sufletelor, a unei filosofii dărâmătoare 
de idoli. 

Acesta e, în liniile lui mari, cadrul de psihologie socială 
în care trebue să aşezăm concepţiile şcoalei numită de David 
Strauss, printr'o fericită intuiție şi o exactă expresie, „stânga 
hegeliană”. Această alăturare de cuvinte e mai mult decât o 
comparaţie întâmplătoare între o tendinţă filosofică şi o di- 
rectivă politică. Căci suprapunerea filosofiei peste politică, în 
alte cazuri greu de descoperit, este de data aceasta perfectă! 
şi evidentă. Ideile cu tinctură pozitivistă ale hegelienilor de 
stânga au premers izbucnirii revoluţionare din Germania anului 
1848, întocmai cum filosofia materialistă sensualistă a Franţei 
pre-revoluţionare a pregătit revoluţia dela 1789. „„Pregătirea” 
nu trebue fireşte înțeleasă ca o influență ideologică indepen- 
dentă de cauze sociale. Căci şi în Franţa veacului XVIII, şi 
în (Germania anilor 1835-1840, mişcarea ideilor filosofice era 
expresia ascensiunii sociale a unei burghezii revoluţionare (mai 
puternică în Franţa, mai slabă în Germania). 

Viața lui Isus a lui David Strauss, (1835), Critica is- 
doriei evanghelice a Synopticelor şi a lui loan a lui Bruna 
Bauer (1840-1842) şi Esenţa creștinismului a lui Ludwig Fe- 
uerbach (1841), momente hotăritoare în evoluția gândirii de 
care ne ocupăm, sunt opere cuprinse în epoca pe care am în- 
cercat s'o caracterizăm. 

David Strauss (1808-1874) îşi propune să descopere 
ceeace se ascunde, ca necesitate sufletească a unui anumit mo- 
ment istoric, în construcţia povestirilor din Evanghelie. El vede 
în aceste povestiri, nu relatarea unor fapte istorice, dar nici o, 
serie de ficțiuni prezentate urmaşilor de autorii Noului Tes- 
tament cu deplină conştiinţă a caracterului lor străin realităţii. 
Procesul de creaţie îi apare mai complex. În locul invenţiei per- 
sonale Strauss pune lenta elaborare a mitului, produs anonim al 
imaginaţiei populare. În acest mit s'au concentrat deopotrivă 
stări de sensibilitate colectivă, ca așteptarea febnlă a unui 
Mesia, ca şi impresia puternică produsă de întemeetorul creş- 
tinismului asupra ascultătorilor săi. Substituind imaginei fără 
adevăr istoric a lui Isus, om şi Dumnezeu în acelaș timp, un 
produs psihologic al credinţei puternice, David Strauss vede 
realizată identificarea umanului cu divinul numai în genul o- 
menesc întreg, în suferinţele care ne leagă de pământ şi în 
aspiraţiile care depăşesc orizontul vieților individuale. 


Teoria lui Bruno Bauer (1809-1882) e deadreptul o- 

pusă concepţiei lui David Strauss. Acolo unde autorul Vieţii lui 
Isus vedea creaţiune inconştientă şi exaltare a imaginației sub im- 
pulsul credinţei, Bauer găseşte de multe ori creaţiunea personală. 
şi conştientă, ficţiunea construită de autorii înşişi ai Evanghe- 
liilor. Fără îndoială, -ei doi cercetători, depăşiţi de progresul 
de azi al exegezei evanghelice, au meritul de a fi formulat, 
prin chiar această controversă, una din cele mai grele probleme 
de istorie şi de psihologie religioasă. Niciodată nu vom putea 
reconstitui exact, în fenomenul religios originar, partea care 
trebue atribuită ficţiunii voite şi conştiente şi partea, desigur 
însemnată, care trebue lăsată pe seama creşterii organice, in- 
conştiente, a mitului. Dar nu trebue să neglijem nici legătura 
dintre cele două elemente. Căci niciodată construcția individuală. 
a unei povestiri nar deveni o credință a mulțimii, dacă ficțiunea. 
nar găsi, prin satisfacerea unor nevoi sufleteşti colective, un 
ecou puternic în sufletul popular. 

Deosebiţi prin concluziile cercetărilor lor, cei doi gândi- 
tori se întâlnesc în premiza, lipsită de ortodoxie, dela care 
pornesc: tăgăduirea adevărului istoric al Evangheliilor, spiritul 
liberat de dogme al unei cugetări critice, istorice, pozitiviste. 
Nu ne putem mira că independenţa spiritului lor le-a asigurat: 
atenţia curioasă a multora, dar nu şi ridicarea la rangul de 
profesor de teologie. E desigur un semn al vremii de care 
ne ocupăm faptul că o soartă asemănătoare va conduce pe 
filosoful, şi el trecut prin teologie, Feuerbach la o fecundă 
activitate de gânditor independent, dar nu și la succes în ca- 
riera universitară. 

Ludwig Feuerbach (1804-1872) s'a născut în Land- 
shut (Bavaria) aparţinând unei familii în care înzestrarea jn- 
telectuală era foarte frecventă. Fiul cunoscutului jurist Anselm. 
von Feuerbach studiază întâi teologia la Heidelberg, apoi fi- 
losofia la Berlin, unde sufere puternica influență a gândirii 
lui Hegel. Adversitatea teologilor îl sileşte să părăsească 
nădejdea carierei universitare, după câţiva ani de profesorat 
la Erlangen. Ostilitatea era provocată de cartea lui Gânduri 
asupra morţii şi asupra nemuririi (1830). Viaţa retrasă pe 
care o duce după 1836 are ca rezultat o intensă activitate de 
scriitor filosofic. Depărtat de concepțiile lui Hegel, Feuer- 
bach dă la iveală în Esenţa creștinismului (Das Wesen des 
Christentums) din 1841, principala lui operă, ca şi în Princi- 
piile filosofiei viitorului (1843), în Theogonia (1857), în Dum- 


nezeu, libertate şi nemurire din punctul de vedere al Antropo- 

logiei (1866), etc., o gândire originală, îndrăneaţă şi profundă. 

Preocupat şi el, ca şi David Strauss şi Bruno Bauer, de 
substratul omenesc al credințelor religioase, el va trece dela 
factori psihologici legaţi de anumite momente istorice la ceeace 
este permanent în cauzalitatea psihică a dogmelor. Nu împre- 
jurările de fapt în care au apărut credinţele îl vor interesa pe 
Feuerbach, ci ceeace se ascunde, ca nevoie statornică a su- 
fletului, sub eşafodul complicat el religiilor. Ín credința în 
Dumnezeu vede şi el, nu o nevoie intelectuală de explicaţie a 
lumii, nici, ca Schleiermacher, un sentiment de dependenţă faţă 
de ceeace ne depăşeşte, ci un element mai intim şi mai ge- 
neral omenesc. Dumnezeu nu e altceva decât o proectare incon- 
ştientă a celor mai puternice dorințe ale omului. ,,Divinitatea 
este în esență un obiect al năzuinţei, al dorinţei; ea este 
ceva imaginat, gândit, crezut, numai pentrucă este ceva cerut, 
visat, dorit''1). Cele mai mari valori ale vieţii omeneşti sunt 
întrupate în ființa divină şi devin astfel atribute ale acestei 
fiinţe. A încerca să disociem aceste calităţi, care ne amintesc 
de idealurile omeneşti — de exemplu bunătatea sau dreptatea 
divine —, de divinitate, pentru a-i păstra acesteia presupusul 
ei caracter inefabil şi inaccesibil este, după Feuerbach, o iluzie. 
Divinitatea nu există în afară de calităţile ei, iar acestea sunt 
tot atâtea transfigurări ale aspirațiilor noastre. Atunci când 
spunem: ,,Dumnezeu este iubire” exprimăm fără să ne dăm 
seama, înalta valoare pe care noi o acordăm iubirii omului 
pentru om. Când devenim conştienţi de această personificare 
a iubirii, atunci putem schimba predicatul în subiect şi putem 
spune: „iubirea este lucrul cel mai de preţ în viaţa omenească”. 
Tot aşa, a spune: „„Dumnezeu sufere” nu poate însemna, în 
credinţa creştină, decât „a suferi pentru altul este divin”, adică 
această supremă abnegaţie face parte din cele mai înalte culmi 
ale aspiraţiei noastre morale. „„Dorinţa teogonică””, dorinţa crea- 
toare de divinităţi, iată ce găsește Feuerbach în substratul 
sufletesc al religiei. Această năzuință producătoare de dogme, 
odinioară creatoare a creștinismului primitiv, este inexistentă, 
în creştinismul savant şi epicurian al vremii moderne. 

În această transpunere de pe planul omenesc pe un plan 
superior pe caro o face religia, Feuerbach vede şi avantaje, 
şi inconveniente. Partea bună constă în faptul că, într'o anumită 


1) Ludwig Feuerbachs Sămmiliche Werke, neu herausgegeben von 
Wilhelm Belin und Friedrich Jodl. Neunter Band. Theogonie Stuttgart 
1907, pag. 34, 

fază a evoluţiei omeneşti, credinţa este singurul mijloc prin care 
omul se poate ridica pe o treaptă etică superioară, Doctrina 
creştină a lubirii care înfrăţeşte pe oameni este cea mai clară 
justificare a existenţii unel vieţi religioase, 

Insă chiar creştinismul ne arată, cum, dacă lubirea unește 
pe oameni, credința fanatică preface pe credincios în duşman 
neîmpăcat al semenului său de altă confesiune, Ceeace lubirea 
apropie, intransigenţa dogmelor desparte, Binele şi răul stau 
alături în sistemul de credinţe şi e greu să fie disoclate, Această 
disociaţie o întreprinde totuşi Ludwig Feuerbach, Din religia 
creşiină el vrea să păstreze esenţa el, sentimentul frenetic al 
iubirii, Preexistând creştinismului, acest sentiment, care nu este 
altceva decât conştiinţa obscură a unităţii speciel omenești, 
poate să subsiste şi după ce dogmele vor fi încetat! să preocupe 
mintea oamenilor, Nimic nu dispare din misiunea eternă a re- 
liglei, în înţelesul ei adevărat de „,legătură”” indisolubilă între 
flințele omenești, în momentul în care nu mal putem crede în 
lumea de ficțiuni pe care o descifrăm ca traducerea propriilor 
noastre aspirații, 

Filosofia religiei conţinea la Feuerbach germenele unel 
concepții generale despre lume, Dizolvarea teologiei în psi- 
hologie e asociată cu atitudinea critică faţă de dualismul spl- 
ritului şi materiei, Şe ştie că autorul EsenHii creștinismului nu 
admitea totuşi să fle trecut printre materlalişti, Această rezervă, 
care ar putea părea pur verbală şi deci Însigniflantă, este la 
Feuerbach în legătură cu anumite dificultăţi ale materialismului 
pe care, în: marea lui onestitate intelectuală, el nu le putea 
ignora şi care ne vor interesa atynci când vom discuta valoarea 
ideilor sale filosofice, Deocamdată ne propunem să înfăţişăm 
concepţia, etică a filosofului, aşa cum rezultă ea din fragmentele 
de cugetare etică pe care ni le-a lăsat, 

In acest domeniu găsim la Ludwig Feuerbach o foarte 
precisă filiaţiune de concepte care tind să dea un fundament 
moralei, Conştiinţa morală e redusă, ca fenomen sufletesc prl- 
mordial, la „conştiinţa rea” care urmează după înfrângerea 
unul principiu moral, lar această conştiinţă rea, acest sentiment 
de vinovăţie, e prezentat ca provenind din sentimentul de milă, 
La rândul lui, sentimentul milei, din care Şchopenhauer făcea 
fundamentul eticel prin detaşarea lui de orice tendință eudemo- 
nistă, este pentru Feuerbach o consecinţă directă a impulsului 
către fericire care formează ceeace este mal adânc în ființa 
omenească, Pentru el „simpatia cu cel care sufere izvorăşte 

numai din antipatia împotriva suferinții, din voința de a nu 
suferi, de a fi fericit” 1). 

Filosofia religiei pe care ne-a dat-o Ludwig Feuerbach, 
așa de radicală in detronarea teologiei şi coborârea ei la 
nivelul unor simple năzuinţe omenești, nu putea să fie acceptată 
uşor de gânditorii cu tendinţe filosofice opuse. Ne vom ocupa 
aici numai de acele obiecţiuni care ne-au părut mai serioase şi 
care nu se limitează la o negare pornită din pasiune sau dog- 
matism anti-pozitivist. S'a obiectat astfel că nu pare perfect 
îndreptaţită afirmaţia filosofului atunci când el ne spune că 
oamenii pot păstra conţinutul uman al religiei chiar după ce 
dogmele sunt părăsite. Căci s'ar putea ca acest conţinut să 
acționeze mult mai puternic sub forma dată de religie decât 
altfel” 2). Obiecţia, străbătută deopotrivă de un bun simţ ca 
şi de spirit istoric, ne aminteşte de adevărul cuprins în obser- 
vaţia lui Spinoza că oamenii, neputând fi îndreptaţi moraliceşte 
pe calea raţiunii, au fost disciplinați prin credinţa religioasă. 
Pentru o anumită fază a evoluției sufleteşti a omenirii şi pentru 
anumiţi oameni este desigur necesar să se adauge eticei filo- 
sofice o etică pur religioasă. Această obiecţie de ordin „practic” 
va putea fi oricând făcută eticienilor care nu admit sancţinnea 
divină a faptelor omeneşti. Dar filosofii nu scriu pentru mul- 
țimea ce trebue disciplinată prin credință. Atunci când mul- 
țimea se apropie de gândirea filosofică, se poate presupune 
că sufletul ei e matur şi capabil de auto-guvernare etică. 

A doua obiecţie, pentru formularea căreia ne folosim de 
acelaş istoric al filosofiei 3), are un caracter teoretic şi pare 
foarte puternică, de aceea o şi auzim foarte des în jurul nostru. 
Se spune că explicarea psihologică a ideilor religioase, pre- 
zentarea religiei ca un produs al propriului nostru suflet, nu 
înseamnă numai decât că aceste idei nu au şi un corespondent 
obiectiv şi că ele sunt numai subiective. Geneza omenească şi 
afectivă a credințelor poate fi acceptată şi totuşi se poate ca 
ceeace omul vrea să fie adevărat, să fie adevărat şi în afară de 
această „dorinţă teogonică”. 

Obiecţia nu poate fi trecută cu vederea. Desigur, a dovedi 
originea psihică a credinţei în divinitate nu înseamnă a dovedi 

1) Ludwig Feueroachs Sämtliche Werke, zehnter Band, Schriften zur 
Ethik und nachgelassene Aphorismen, Stuttgart 1911, p- 277. 

2) v. H. Höffdıng. Histoire de la philosophie moderne, tr. par, P. 


Bordier, tome second, troisième édition, Paris 1924, p. 290). 
3) v. H, H6ffding, op. cıt, 290—291. 

implicit şi imposibilitatea existenţii în afară de noi a obiectului 
credinţii. Dar nu ne putem împiedeca de a reflecta că numai 
o extraordinară coincidenţă ar putea face ca un sistem de idei 
explicat „fără rest” prin aspirații subiective care îşi creiază 
singure obiectul — să fie, din întâmplare, şi adevărat. E ca 
şi cum în cazul unei halucinaţii a unui bolnav, în care nu intră 
decât elemente psihice interne şi nimic din afară, sar pre- 
supune că viziunea fantastică pe care o produce mintea lui 
în fiecare zi coincide cu un aspect real şi exterior al lucrurilor. 
Toată problema e dacă putem sau nu, să explicăm genetic, 
prin cauze sociale şi psihologice, fenomenul religios şi nenu- 
măratele lui variante. Odată fenomenul explicat, odată religia 
redusă la elementele subiective din care provine, rămâne o 
simplă ipoteză gratuită, arbitrară, presupunerea că exact aceiaşi 
înlănţuire de imagini interioare s'ar putea regăsi în realitatea 
obiectivă ca înlănţuire de existenţe. 

Deşi 'nu crede în dualitatea suflet-corp, Feuerbach nu 
acceptă eticheta „materialist. Materialismul trece, după fi- 
losoful înzestrat cu mult spirit critic, cu oarecare uşurinţă peste 
misterele care se numesc viaţă, sensibilitate, conştiinţă, gân- 
dire. Mistere pe care, cum vom vedea, Feuerbach nu le con- 
sideră ca definitive, ci ca izvorând din imperfecţiunea cunoş- 
tințelor noastre. 

Un materialism simplificator, ca acela al unora dintra 
anatomişti sau fiziologi, cari nu vor să vadă nimic dincolo 
de ceeace se vede uşor și imediat, nu putea mulţumi pe Feuer- 
bach. Nimeni ma văzut mai limpede decât el dificultatea de 
a se dovedi identitatea esenţială dintre două aspecte aşa da 
deosebite ale omului: creerul, nervii şi întreg corpul deoparte, 
conştiinţa ŞI gândirea de altă parte. Dar iarăși puțini au văzut 
mai bine ca el că dualismul aparent al sufletului şi al cor- 
pului nu poate fi înlăturat cu argumente decisive, deşi bănuim 
identitatea funciară a celor două aspecte, din cauza felului 
deosebit în care ne adresăm „,sufletului”” faţă de acela în .care 
cercetăm corpul. Creerul nostru cunoaşte corpul nostru, aşa în- 
cât acest corp este obiect pentru cunoştinţa noastră. Dar creerul 
nu se poate cunoaşte pe sine ca obiect. Este aici o deosebire 
de metodă de cunoaştere, o inegalitate care face, din punctul 
de vedere omenesc, extrem de dificilă identificarea sufletului 
cu creerul, nervii şi organismul. Dar gândul lui Feuerbach 
pare a fi că tocmai această diferență în metoda de cunoaştere 
(cunoaşterea corpului nostru e cunoaşterea unui obiect, aceea a 

sufletului e „cunoaştere de sine”, fără obiect) trebue să ne 
facă prudenţi în abordarea problemei, depărtându-ne de soluţia 
dualistă care uită că nu descoperim pe aceeaşi cale sufletul 
şi corpul. Nu cumva cele două căi de cunoaştere (creerul se 
cunoaşte pe sine altfel decât cunoaşte el corpul) sunt luate de 
noi drept două realități deosebite? Nu cumva cunoaşterea „de 
sine” a creerului devine ceeace numim suflet şi conștiință? 

„Stomacul, pe care îl simt aci plin, aci gol, inima, pe 
care o aud şi o simt bătând, capul, ca obiect al simțului ex- 
tern, pe scurt corpul meu îl percep numai prin actul cerebral, 
actul cerebral însă îl percep numai prin el însuși, de aceea el 
nu mai este pentru mine, cel puţin imediat, nimic obiectiv, 
nimic care să poată fi deosebit de mine. Prin această imposi- 
bilitate de a fi simțit şi de a fi obiect al actului cerebral se 
explică şi idolatria popoarelor vechi şi a tuturor oamenilor ne- 
cultivați care transpun „sufletul, spiritul” din actul cerebral 
în bătaia inimii sau în actul respirației”. 

Cuvinte sugestive, turburătoare, ca atâtea altele din în- 
semnările care poartă ca titlu „Impotriva dualismului corpului 
și sufletului, cărnii şi spiritului” 1). In reflecții de felul a- 
cesta Feuerbach ajunge la limita a ceeace trebue acordat ma- 
terialismului, la hotarul de unde începe necunoscutul (să nu 
zicem niciodată incognoscibilul) „raporturilor dintre suflet şi 
corp”. Chiar dacă ne-am închipui o vreme viitoare în care fi- 
ziologia creerului şi a sistemului nervos ar fi atât de înaintată 
încât am cunoaşte exact echivalentele materiale ale proceselor 
sufleteşti, ar rămâne şi atunci deschisă întrebarea: cum se pre- 
face în conştiinţă procesul material? E deopotrivă de impru- 
dent să răspundem, ca altădată Du Bois-Reymond, „ignora- 
bimus” la o întrebare care astăzi rămâne fără răspuns, ca şi 
să dăm un răspuns grăbit, lipsit de convingere. Chiar aceia 
dintre noi care credem că sufletul conştient poate fi, în ul- 
tima analiză, un complex de procese materiale, fiziologice, care, 
începând cu un grad greu de precizat al ierarhiei zoologice, 
se simie pe sine existând în fața lumii externe, ca o unitate 
perfectă, cimentată poate de o perfectă centrare a substanţei 
nervoase în jurul unui organ diriguitor, — nu ne putem sus- 
trage fireşte imensei dificultăți a unei probleme chinuitoare. 
Şi căutarea neliniştită, din partea lui Ludwig Feuerbach, a 


1) Ludwig Feuerbachs Sămiliche Werke, zweiter Band. Philosophische 
ip id Grundsätze, Stuttgart 1904, pag. 326—357; citatul de mai sus 
a pag, 329. 

unei soluţii mulţumitoare în direcţia unei concepții materialiste 
totdeauna gata să se critice pe ea însăşi ni se pare cu deo- 
sebire interesantă. 

Harald Hăffding a făcut cu privire la Feuerbach ob- 
servaţia foarte prețioasă pentru noi, că punctul de vedere al 
filosofului german are mari asemănări cu acela al lui Auguste 
Comte 1). În adevăr, spiritul celor doi filosofi prezintă unele 
înrudiri. „În ce constă metoda mea? In a reduce orice supra- 
natural, prin intermediul omului, la natură şi orice supra- 
omenesc, prim intermediul naturii, la om; dar totdeauna pe 
temeiul unor fapte şi exemple intuitive, istorice, empirice” 2). 
Afinitatea cu metoda lui Comte rezultă destul de clar. Dar 
nu trebue neglijată nici de data aceasta o altă asemănare 
care n'a fost, pare-se, relevată până acum: aceea a momen- 
telor istorice. Am încercat să arătăm, în studiul despre Ori- 
ginea socială a filosofiei lui Auguste Comte, cum principalele 
concepții ale gânditorului francez sunt transpunerea pe planul 
filosofiei a luptei duse contra Restauraţiei clericale (dar şi 
împotriva liberalismului timorat) de intelectualii dezamăgiţi de 
liberalism ai Restauraţiei franceze. Dacă nu uităm că şi Ludwig 
Feuerbach trăeşte într'o atmosferă germană reacționară şi cle- 
ricală (epoca 1833-1845), caracterizată, ca şi Restauraţia fran- 
ceză (1815-1830), prin speranţe puternice de înnoire spiri- 
tuală, e firesc să vedem în anti-teologismul, empirismul, spi- 
ritul progresist, ce caracterizează deopotrivă pe Comte şi pe 
Feuerbach, produsul unui substrat sufletesc asemănător, izvorât 
din lupta ideologică a vremilor lor împotriva clericalismului 
conservator. Ar trebui adăugat că şi pozitivismul lui Auguste 
Comte, şi acela al lui Ludwig Feuerbach sunt teorii străbătute 
de un spirit uneori apropiat de acela al veacului XVIII francez, 
pentru foarte simplul motiv că şi lupta contra Restauraţiei 
franceze, şi protestarea împotriva „,bigotismului” lui Frideric 
Wilhelm IV necesitau arme spirituale asemănătoare cu acelea 
ale epocii care a luptat ca nici una alta cu vechiul regim 
spiritual: secolul lui Voltaire. Nu e caracteristic faptul că 
„materialismul”” lui Feuerbach și întreg pozitivismul stângii 
hegeliene reprezintă un „intermezzo” anti-spiritualist în filo- 
sofia germană, spiritualistă sau în orice caz nepozitivistă şi 
înainte, şi după această mică întrerupere? Am putea spune 


1) op. cıt., p. 281 şi 283. 
2) Ludwig Feuerbachs Sämtliche Werke, zweiter Band, p. 390, 

că relativa lipsă de însemnătate, pentru filosofia oficială ger- 
mană, a acestei mici insule materialiste şi pozitiviste refleca 
tează puţină importanţă a mişcării sociale liberale din Ger- 
mania anilor 1840-1848 în comparaţie cu liberalimul englez sau 
francez al veacurilor anterioare. 

Sub filosofia de care ne ocupăm apare nu numai mo- 
mentul social, ci şi omul al cărui caracter energic şi dinamia 
este selectat de o epocă militantă. Vorbeam mai sus de ten- 
dinţa materialistă, temperată de spirit critic, a lui Ludwig 
Feuerbach. Socotim că nimic nu este mai caracteristic pentru 
spiritul arzător, pasionat, iar nu numai lucid şi critic, al 
gânditorului care a fascinat în tinereţea lor pe Karl Marx şi 
Friedrich Engels, decât un pasagiu reprodus de Georg Brandes 
din corespondenţa lui Feuerbach cu Christian Kapp. Acest 
prieten îl sfătuise să prefere titlul Wesen des Christentums, 
pentru opera lui fundamentală. lar Feuerbach răspunde: „,Răs- 
turnarea teologiei este o chestiune cu totul secundară. Eu n'am 
de a face decât cu esențe de caracter istoric-mondial... La cap 
trebue să loveşti, principiul trebue negat. A făptui, înseamnă 
a decapita — cu hotărîrea ca pentru aceasta să te faci şi tu 
decapitat” 1). Şi pentru a întregi imaginea omului pasionat 
şi combativ pe care o revelează mărturia de mai sus, vom 
încheia această sumară caracterizare a cugetării lui Feuer- 
bach printr'o profesiune de credință a filosofului, care ne va 
arăta încrederea lui în viitorul ştiinţei omenești, optimismul 
propriu firilor combative pe terenul ideilor. 

„Originea vieţii este inexplicabilă şi ininteligibilă”: să 
admitem; dar acest caracter neinteligibil nu-ţi dă dreptul să 
ajungi la concluziile superstițioase pe care teologia le trage 
din lacunele ştiinţei omeneşti, nu-ţi dă dreptul să treci dincolo de 
domeniul cauzelor naturale, căci tu poţi spune doar atât: eu nu 
pot explica viaţa prin aceste fenomene şi cauze naturale mie 
cunoscute 'sau prin ele așa cum îmi sunt ele cunoscute până acum, 
dar nu poţi spune: aceasta nu este, în mod absolut, în general, 
explicabil prin natură, fără a avea pretenția că ai epuizat 
oceanul naturii până la ultimele lui picături, nu-ţi dă dreptul 
sä explici inexplicabilul prin presupunerea unor fiinţe imaginare, 
nu-ți dă dreptul să te înşeli şi să te minţi pe tine şi pe alţii 
printr'o explicaţie care nu explică nimic, nu-ţi dă dreptul să 


1) Vezi Georg Brandes, Hauptstrâmungen der Literatur des neun- 
zehnten Jahrhunderts, dritter Band. Berlin 1924, p. 553. 

prefaci neștiința ta asupra unor cauze naturale, materiale, în- 
tr'o neexistență a unor astfel de cauze, să divinizezi, să per- 
sonifici, să obiectivezi propria ta ignoranță într'o ființă care 
trebue să înlăture această ignoranță... Ignoranța se mulţumeşte 
dealtminteri cu fiinţe nemateriale, necorporale, nenaturale, dar 
tovarășa ei nedespărţită, fantazia luxuriantă, care are totdeauna 
a face cu fiinţe foarte înalte şi cele mai înalte. şi supra-înalte, 
ridică în acelaş timp aceste sărmane creaţiuni ale ignoranței la 
rangul unor fiinţe supra-materiale, supra-naturale” +). 

Am vrut să dăm, după expunerea rezumativă a ideilor gân- 
ditorului; imaginea rolului său social şi apoi aceea a omului, 
greu de separat la Feuerbach de filosof. Din toate aceste ele- 
mente se desprinde poate acea măreție care a impresionat pe 
mulţi. Într'o epocă de luptă ideologică, gânditorul militant Lud- 
wig Feuerbach a luptat cu creștinismul, dar şi cu scepticismul 
defetist care duce, pe o cale ocolită, înapoi la o credinţă sigură 
şi confortabilă. Ateismul lui Feuerbach e tot ce poate fi mai 
străin de atmosfera filosofică de astăzi. Asociată ade- 
sea de idei politice considerate subiective, filosofia ateistă 
nu-și poate afla locul în edificiul de azi al filosofiei univer- 
sitare, decât cel mult în Rusia materialismului dogmatic și 
ateismului militant. Dacă o concepţie ateistă, în genul lui 
Feuerbach, poate fi multora repulsivă în timpul nostru de mis- 
ticism nebulos, în schimb lupta lui pentru descoperirea omu- 
lui și încrederea lui tonică în viitorul rațiunii ar împrospăta, 
şi astăzi multe suflete. Feuerbach trebue cetit sau recitit. 


Karl Marx sa născut în 1818 la Trier, în regiunea 
renană a Germaniei. După studii de drept şi filosofie, acestea 
din urmă încoronate prin teza de doctorat în filosofie din 
1841, la universitatea din lena („Diferenţa între filosofia na- 
turii a lui Democrit și accea a lui Epicur”), discipolul filoso- 
fiei lui Hegel, căruia nu i se deschideau căile ascensiunii uni- 
versitare (soarta comună a elevilor „de stânga”, ai lui He- 
gel), se consacră tot mai mult luptei pentru transformarea 
Statului şi a societăţii. Vocaţia lui, în care se uneau ten- 
dința spre aprofundarea problemelor cu un idealism social pa- 
sionat, dar şi împrejurările epocii, care nu îngăduiau reforme 
imediate însă anunțau revoluţia, fac din Karl Marx un ecou 


1) Ludwig Feuerbachs Såmtliche Werke, siebenter Band, Erlauterungen 
und Erganzungen zum Wesen des Christentums, Stuttgart 1903, p. 454—455, 

al celor mai înaintate aspirații politice şi sociale ale vremii 
sale. Orizontul lui politic nu se opreşte, cum ar fi fost na- 
tural pentru un spirit mai puţin cuprinzător şi la un tempe- 
rament mai puţin vulcanic, la liberalismul burghez, singura 
doctrină îngăduită de ritmul evoluţiei istorice a Germaniei ani- 
lor 1840—1848. Foarte de vreme trece Marx la idei socia- 
liste, ca şi prietenul său Friedrich Engels (1820—1895), 
a cărui viaţă şi operă greu pot fi despărțite de viaţa şi ac- 
tivitatea celui care a dat numele său unui întreg sistem de idei 
politice, economice şi sociologice. Marx moare la 1883. 
Cetitorii Manifestului comunist (1848), acea scurtă dar 
profundă şi concentrală evanghelie a „socialismului ştiinţific” 
în forma lui anterioară modificărilor şi „„revizuirilor”” de mai 
târziu, îşi amintesc speranțele pe care autorii lui, Marx şi 
Engels, le pun fn faptul că revoluţia burgheză așteptată în 
Germania va fi preludiul deslănţuirii celeilalte revoluţii: eman- 
ciparea proletariatului. Iluzie, desigur, şi iluzie grea de con- 
secințe rele pentru mersul revoluţiei burgheze, liberale, căci, 
cum demult s'a arătat, apariţia muncitorimii în arena luptelor 
sociale a aruncat burghezia germană în braţele aristocrației şi, 
împăcând clasele anti-proletare, a produs o revoluţie liberală 
ratată în multe privințe!). Aşteptarea iluzorie de către Karl 
Marx a revoluţiei socialiste în Germania anului 1848 a fost 
explicată foarte convingător de Karl Kautsky, cel mai adânc 
teoretician contemporan al marxismului, ca efect al unei com- 
paraţii istorice de natură să producă multe idei greşite. Căci 
multă vreme s'a crezut că trecerea puterii, pe timpul revo- 
luţiei franceze dela 1789. dela burghezie la „popor, era, o 
schemă riguroasă, valabilă pentru desfăşurarea tuturor revo- 
luţiilor îndreptate contra absolutismului. De fapt, ne spune 
Kautsky, stăpânirea Franţei de către păturile de jos ale na- 
Hunii în vremea Teroarei a fost numai efectul unei împre- 
jurări speciale: războiul cu duşmanii externi ai Revoluţiei, 
război ce răscoleşte mulțimea foburgurilor pariziene, speriată 
de perspectiva invaziei străine, dar şi de spectrul foamei, pe 
care numai măsurile drastice ale Teroare: o puteau îndepărta 
de Paris. Ca mulți alţii, Karl Marx era obsedat de schema 
revoluţionară: întâi revoluţia burgheziei, apoi revoluţia prole- 
tariatului. Şi cum proletariatul i se prezenta la 1848, în con- 


1) Karl Marx, Revolution und Kontre-Revolution în Deutschland, 
pag. 45—46, 

diţii mult evoluate faţă de cele dela 1793 în Franţa, Marx 
putea crede că „revoluţia burgheză germană n'ar putea fi de- 
cât preludiul imediat al unei revoluţii proletare” 1). Dar, cum 
ne aminteşte cel mai strălucit discipol al lui Karl Marx, la 
1848, proletariatul, lipsit de impulsul pe care îl dădea la 1793 
„poporului” parizian organizarea rezistenţii războinice, era în 
acelaş timp lipsit şi de concursul ţărănimii şi al micei burghe- 
zii, care nu simpatizau cu agitaţiile revoluţionare tocmai fiindcă 
ele căpătaseră un accentuat caracter de revendicări pur pro- 
letare. 

Dar de ce insistăm asupra unei iluzii de optică socială 
care nu poate fi esenţială unui spirit așa de pătrunzător, unui 
gânditor atât de profund cum a fost autorul Manifestului şi 
Capitalului?, Pentru a face mai inteligibilă soarta acestui cu- 
getător social, nefericită pentru om, fericită însă pentru cei 
care au învăţat atâtea din operele lui. Căci dacă Marx nu 
sar fi iluzionat în prevederea viitorului politic imediat, dacă 
revoluţia socialistă ar fi isbucnit, el ar fi fost absorbit de 
mişcarea socială, de lupta politică zilnică, şi nar fi avut ni- 
ciodată răgazul de a gândi sistematic şi de a studia științific 
istoria societăţii contemporane. Oprirea revoluţiei germane dela 
1848, la momentul ascensiunii burgheze, ascensiune realizată 
aşa de imperfect, prăbuşirea speranţelor revoluţionare ale lui 
Marx, exilul lui la Londra, plin de impresionante dificultății 
materiale 2), dar care i-a oferit bogăţia de informaţie isto- 
rică şi economică a lui British Museum — numai acest complex 
de împrejurări a făcut cu putință opera teoretică a lui Karl 
Marx. Teoreticianul adaugă astfel la lucrările anterioare re- 
voluţia dela 1848 (Mizeria filosofiei, scrierea polemică în- 
dreptată contra lui Proudhon, din 1847; Manifestul partidu- 
lui comunist, apărută imediat înainte de revoluţie, în 1848), 
importantele analize istorice adunate mai târziu în volumul 
Luptele de clasă în Franța dela 1848 la 1850 (articolele da- 
tează din 1851), cartea de istorie contemporană 18 Brumar al 
lui Louis Napoleon, precum şi operele cu caracter economic: 
Critica economiei politice (1859) şi Capitalul (primul volum, 
singurul publicat de însuşi Marx, la 1867). 


1) Manifeste du parii comuniste, trad. par Laura Lafargue, Paris 1922, 
pas. 51; pentru punctul de vedere al lui Karl Kautsky vezi opera lui 
Krieg und Demokratie, Berlin 1932, pag. 159—247, p. 352, p. 358—359, ete. 

„___2) v, Admirabila biografie datorită lui Karl Vorlinder, Karl Marx, 
sein Werk, Leipzig 1929, 332 p. 

Cum adeseori se întâmplă, şi de data aceasta înfrânge- 
rea pe terenul practic a dus la concentrare intelectuală, isvor 
al unei nepreţuite activități teoretice. (Germania, ţară lipsită 
dealungul veacurilor de aventuri revoluționare puternice ca şi 
de expansiune mondială în genul anglo-saxon, şi-a găsit, și 
în cazul creaţiunii spirituale a lui Karl Marx, obișnuita ei com- 
pensaţie pe tărâmul ideilor gândite profund şi sistematic. Nu 
e desigur o simplă întâmplare faptul că i-a fost hărăzit unui 
produs al culturii germane, unui „tânăr hegelian”, să dea cea 
mai înaltă formulă teoretică mişcării sociale contemporane. 
Neputând să trăiască fenomenul dorit al revoluţiei proletare, 
spiritul pătruns de filosofia germană al lui Karl Marx se 
mulţumeşte să dea rigoarea unui sistem, după cea mai tipică 
tradiție culturală germană, informaţiei istorice pe care o că- 
pătase dela Thierry şi Guizot în Franţa Restauraţiei, ca şi 
noțiunile de economie politică şi de istorie economică pe care 
i le furnizase atmosfera de idei a Angliei. Cum adesea sa, 
observat, concepţia marxistă este sinteza filosofiei germane sis- 
tematice, a spiritului revoluționar francez şi a economiei po- 
litice engleze. 

Materialismul istoric, concepţia centrală a lui Karl Marx, 
a împrumutat dela Hegel ideia evoluţiei necesare, substituind 
însă procesului logic al Îdeu procesul transformărilor econo- 
mice. „Felul de producere al vieţii materiale condiționează în 
general procesul de viaţă social, politic şi spiritual. Nu conşti- 
ința omului determină existența lui, ci dimpotrivă existenţa 
lui socială îi determină conştiinţa '1). La baza întregei evo- 
luţii a „suprastructurii”' sociale, a politicii, a dreptului, a 
moravurilor, a religiei, a filosofiei, se aşează astfel evoluţia 
„infrastructurii, a factorului economic. Evul mediu devine, în 
această concepţie, un decor istoric pitoresc ascunzând o viaţă mai 
mult rurală, caracterizată prin fenomenul economic al raportu- 
rilor feudale de producţie agricolă. lar începuturile istoriei mo- 
derne devin începuturile de desvoltare a clasei burgheze, clasă 
care readuce ceva din stilul de viaţă al antichităţii, fiindcă re- 
face, prin comerţ și industrie, o nouă viață orăşenească. De- 
terminism social riguros cu accentul pus pe factorul eçono- 
mic, determinism care nu îngădue voinţii omenești, nici chiar 
celei care vrea să modifice societatea, desfăşurarea ei în afară 


1) Karl Marx, Zur Kritik der politischen Oekonomie, 1921, Vor- 
wort pag. LV. 

de evoluţia necesară a societăţii. Teoria, pe care Marx na 
avut timpul s'o prezinte, cum era intenția lui, într'o formă 
sistematică, a căpătat adesea aspecte unilaterale. Afirmația 
Manifestului de la 1848, după care întreaga istorie a omenirii 
a fost numai lupta de clasă a fost de mult corectată de Marx 
și Engels ei fnşiși, care atrag atenția că în preistorie ega- 
litatea socială excludea împărţirea pe clase. lar Karl Kautsky, 
mergând mai departe, ne arată că în istoria veche a Gre- 
cilor, plină de lupte de clasă, nu aceste lupte au fost mo- 
torul istoriei, nu ele au produs civilizaţia specific grecească, 
ci fenomenul economic, mult mai însemnat al vieţii comer- 
ciale şi maritime desvoltate!). 

Amendat, completat cu factori noui, cari fac teoria mai 
complexă, mai mlădioasă şi desigur mai adevărată, renunțând 
să caute totdeauna cauza economică imediată şi mărginindu-se 
adesea la cauza economică depărtată, determinismul econo- 
mic al lui Marx (şi Engels), rămâne totuși cea mai trainică 
parte a cugetării marxiste şi cel mai luminos far în oceanul, 
încă așa de greu de străbătut, al studiului fenomenelor so- 
ciale. Cu toată marea importanţă psihologică de „idee-forţă” 
a teoriei valorii a lui Marx, devenită un admirabil mijloc 
de propagandă politică prin revolta trezită muncitorimii ĉon- 
tra acumulatorilor de „plusvaloare”, teoria economică a va- 
lorii-muncă este, între ideile marxiste, mult mai expusă criticei 
decât teoria istorico-sociologică a determinismului economic şi 
social. 

Fără îndoială, simplificările marxismului, „marxismul vul- 
gar”, al atâtor spirite grăbite, exagerările care făceau pe 
Marx să spună cu humor că el „nu este marxist”, dăunează 
adesea reputației acestei solide construcţii intelectuale. Pre- 
tinse „aplicații ale marxismului ca cele din Rusia revolu- 
ționară, unde s'a vorbit enorm de Marx, dar nu sa pătruns 
decât foarte rar până la miezul doctrinei lui istorice şi po- 
litice (prin definiție mai mult evoluționistă, iar nu numaide- 
cât revoluţionară, prin definiție democratică, iar nu dictato- 
rială şi absolutistă) au înstrăinat şi ele pe mulţi de spiritul 
învățăturilor esenţiale ale marelui gânditor. Cel care a avut 
însă prilejul să cunoască și să mediteze aplicări ale marxis- 
mului la sociologia familiei, ca cele făcute de Heinrich Cunow 


1) v. Karl Kautsky, Die materialistische Geschichtsauffassung 2 vol, 
Berlin 1927. 

sau la sociologia religiei, ca cele datorite lui Karl Kautsky, 
a înţeles că ceeace este viu în marxism, mai mult decât revolu- 
ționarismul frazeologic al adoratorilor lui Stalin, este metoda 
lui ştiinţifică aplicată la istoria spiritului omenesc. 

Innoirile sociale şi politice pe care ni le va aduce vii- 
torul, pe care prezentul însuşi ni le oferă uneori în germene, 
nu vor putea nici ele să treacă peste marele adevăr care se 
desprinde, nu din litera izolată a cutărui pasagiu, dar din spi- 
ritul operei lui Karl Marx: dialectica istoriei nu poate fi nici 
grăbită de voința nerăbdătoare a oamenilor, dar nici ținută 
pe loc de interese egoiste de clasă. Nu numai prin revoluții 
violente, fenomene excepționale pe care totdeauna le pregă- 
teşie o lungă evoluție anterioară, ci şi prin evoluţie lentă își 
realizează istoria felurile ei. 

Mirajul revoluţiei mondiale după modelul oferit de Ru- 
sia contemporană a zguduit un moment încrederea unora din 
marxişti în determinismul, considerat prea rigid, al lui Karl 
Marx, care nu s'ar fi gândit la o revoluţie socialistă în „îna- 
poiata”” Rusie. Dar izolarea din ce în ce mai evidentă a re- 
voluţiei ruseşti, fenomen istoric localizat în spaţiu, îndepli- 
nirea idealurilor de dreptate socială în ţările Europei apu- 
sene prin metoda democraţiei şi în cadrul evoluţiei, iar nu 
prin zguduiri sociale catastrofale, vor deschide cu timpul ochii 
tuturor detractorilor „„marxişti”, ai fondului ideologic al marxis- 
mului asupra marei lor erori. 

Și în momentul în care marxismul nu va mai însemna, 
pentru omul depe stradă, înfricoşat de o doctrină pe care no 
cunoaşte decât din falsele ei utilizări politice, un cuvânt groa- 
znic, sinonim cu distrugerea civilizaţiei, se vor ceti cu mai 
multă atenție și cu mai multă înţelegere operele lui Karl 
Marx. Ceeace în ele aparţine unor sentimente și idealuri tre- 
cătoare va fi atunci deosebit de elementul permanent: viziu- 
nea de esenţă filosofică a unei societăți condusă de legi îm- 
potriva cărora ceeace putem noi este aproape fără nici o în- 
semnătate. Şi desigur vom acţiona şi în viața socială mai bine 
atunci când vom aşeza la temelia acţiunii, nu iluzia mai târ- 
ziu chinuitoare, ci cunoaşterea rece a adevărului, supremă bu- 
curie a spiritului omenesc. 

David Strauss, Bruno Bauer — îndrăzneţe încercări 
de a „„pozitiva” istoria religiei, de a pătrunde până la reali- 
tatea ascunsă sub fantezia, conştientă sau inconștientă, a oa- 
menilor. Ludwig Feuerbach — curajoasă şi adâncă operă de 

zeificare a omului cu aspiraţiile lui mereu neîndeplinite, în 
locul transfigurării pe care o face religia. Karl Marx— tre- 
cere dincolo de „interpretarea” lumii, către „,transformarea'” 
ei (vezi Tezele lui Marx asupra lui Feuerbach), dar conce- 
pând această prefacere numai ca o consecinţă necesară, ins- 
vitabilă, a legilor care guvernează lumea şi societatea. Cu 
toate deosebirile mari care despart pe aceşti gânditori şi cu 
toată inegala lor valoare (Feuerbach şi Marx se aşează, între 
toți, la o mare înălțime), vederea clară, spiritul realist, cu- 
rajul intelectual îi asociază. 

Tradiţionaliştii îrancezi 


De Bonnald: aristocrat francez. Născut în 1753, la 
Marna, a apucat vremurile turburi din Franţa, ceeace l-a silit 
la un moment dat să emigreze, pentru a reintra în patrie, 
atunci când Napoleon readuse ordinea. 

El fu numit consilier titular la Universitate; sub Res- 
tauraţie ajunse deputat în 1815, apoi „pair de France” în 1822. 
A murit în 1848, în orăşelul unde se născuse, şi unde se re- 
trăsese mai de mult. 

Prin propagatorii conservatorismului politic al doctrinei 
autorității în stat, stabilite pe tradiţie şi deci, principial, con- 
trar spiritului revoluționar de prefacere integrală şi grăbită 
a societăţilor, numele lui de Bonnald apare într'o lumină cu 
totul specială, întrucât ideile sale politice, a ţinut să le lege 
de un sistem, nu metafisic, cum am fi fost oarecum înclinați 
a crede, după exemplul dat de Platon, ci printr'o teorie care 
îşi lua premisele din o cercetare a eului. 

De Bonnald a căutat să formuleze astfel o teorie nouă 
asupra gândirii, aşa cum apare în lumina conştiinţei proprii, 
pentruca pe baza acestei teorii psihologice să se ridice edi- 
ficiul său teologico-politic. Dacă, pentru contemporanul său 
Joseph de Maistre, Papa ori Regele, tiranul temporal sau spi- 
ritual dintr'o societate, sunt necesități derivate din concepția 
unității, către care omul trebue să tindă pentru a nu cădea în 
răul moral care e diversificare, multiplicare şi variaţie, pentru De 
Bonnald, dictatura derivă dintr'o psihologie a limbagiului. Teo- 
ria sa se poate formula ca şi a lui J. de Maistre, într'o scurtă! 
definiţie şi anume: omul cugetă având anterior imaginea mentală 

a vorbei. Vorba nu este o expresie, ci o forţă creatoare sau con- 
ducătoare. Limbagiul astfel e mai mult decât o traducere în 
sunet a unei stări de conștiință: este o forţă suprapusă cugetări. 

Inainte de a arăta, însă, că acest realism medieval, tradus 
pe planul psihologic, este o exageraţie, dacă nu o greşită 
interpretare de fapte, suntem datori să arătăm legătura care 
există între această concepţie asupra limbagiului şi tradiţiona- 
lismul său politic. 

Desfăşurarea ideilor lui de Bonnald, ia schema următoare: 
omul nu e stăpânul gândurilor sale, precum nici nu este crea- 
torul lor. E, sclavul vorbirii curente. Dar vorbirea aceasta cu- 
rentă, are în ea un caracter pur tradiţionalist. Noi am primit 
printr'o experiență ancestrală, comoara aceasta de vorbe şi 
cum ele sunt aceleaşi, un spirit revoluţionar implică o sdrun- 
cinare a însăşi temeliei judecății, pentrucă introduce în formele 
exprimării curente, cuvinte, deci idei, cari nu au substrat su- 
fletesc. Cuvintele vechi, după De Bonnald, deci, ar fi un ta- 
lisman al înţelepciunii, pe care ar fi un păcat creştin sau o 
eroare filosofică de a-l risipi. Credem, fireşte, inutil de a 
arăta că această teorie ingenioasă şi originală asupra limba- 
giului e susceptibilă de o critică fundamentală din punct de 
vedere politic, nu numai psihologic, prin aceia că se admite 
implicit că limbagiul la un moment dat ar conţine în el 
puteri divine şi adevăruri absolute, pe când o experienţă so- 
cială uşor de verificat ne arată că prefacerile sociale sunt 
adeseori efectul discursurilor înflăcărate ori al simplei dema- 
gogiii a câtorva. Dacă cuvintele sunt cheile prin cari se deschid 
puterile spirituale, oricând câţiva nemulţumiţi pot să pună în 
locul bogăţie; verbale dintr'un timp, un bagaj verbal nou, sdrun- 
cinând pe cel vechi şi atunci concepția tradiționalistă se nărue 
dela sine. Dacă teoriile lui De Bonnald au astfel o bază 
fragilă, scrierile sale sunt evocatoare, ma; ales prin sublinie- 
rea ce o face asupra puterilor spirituale, faţă de cele somatice, 
accentuând astfel, ca şi eclecticii, independenţa dintre suflet şi 
trup. 

Uneori De Bonnald este interesant prin singularitatea 
exemplelor. Puţini ar fi conceput, — aşa cum o face, De Bonnald, 
că sinuciderea este o dovadă a libertăţii sufletului, care caută! să 
se elibereze de corp. 

Fără a fi astfel un filosof de sistem și fără a aprofunda 
probleme esenţiale filosofice, totuşi el poate fi aşezat într'o 
istorie a filosofiei, pentru tendința manifestă de a lega, ca şi 

Joseph de Maistre, o doctrină politică a autorității de un 
sistem de filozofie. Dacă De  Bonnald nu a putut creia 
un sistem consistent după forma marilor viziuni meta- 
fisice, el are totuși meritul de a fi văzut că arta guvernării 
e subordonată unei concepții fundamentale a vieţii şi că politica 
nu este un capriciu individual, ci e concluzia ultimă pe planul 
concretului şi realului, a unei situații generale despre lume 
şi despre om, fără de care conducerea este o şovăire pe cât 
de capricioasă, pe atât de puţin rodnică în rezultatele ei. 


Joseph de Maistre s'a născut la Chambery în 1734. 
Tatăl său a fost preşedintele Senatului din Savoya. Vremurile 
turburi în cari a trăit, îl siliră să stea, când la Laussanne, când la 
Turin, pentruca în 1820 să se stabilească în Rusia la Peter- 
sburg, ca trimis extraordinar şi ministru plenipotenţiar al re- 
gelui Sardiniei. Muri după întoarcerea din Rusia, în 1821. 

Joseph de Maistre este unul din reprezentanții cei ma: 
curioşi prin felul lui de a scrie şi de a-și prezenta ideile dintre 
aşa numiții tradiţionalişti francezi. Afirmăm că este unul dintre 
cei mai curioşi, întrucât rareori un gânditor şi-a expus mai 
viu și colorat ideile sale, cari sunt de fapt contrare vieţii însăși 
a scriitorului. 

Pentru a preţui pe Joseph de Maistre, trebue să facem 
o distincție absolută între om şi scriitor, viața unuia contra- 
zicând sensul celuilalt, deoarece apologistul pedepsei divine 
aplicată omului, susținătorul sancţiunilor crude, era de fapt 
un blajin, care speria lectori săi, cu o doctrină a violenții 
pe care ar lfi fost el însuşi incapabil s'o reealizeze în fapt. 

Dar lăsând deoparte acest dezacord dintre viața omu- 
lui şi stilul scriitorului constatăm că ideile sale fi- 
losofice — filosofice până la a fi de fapt pur teolo- 
gice — se rezumă la o mistică oarecum simplistă: unitatea 
este singura existență valabilă și toată preocuparea conştiinţelor 
luminate omenești, ar fi realizarea unității depline. Răutatea este 
o diversificare, necredinţa în Dumnezeu, o pulverizare a con- 
ştiinţei; pe când respectul de autoritate în practicarea binelui 
ar duce pe om la o unitate fundamentală. In această concepție, 
răul moral trece dincolo de sfera moralei, pentrucă se abate 
` dela temelia însăşi a vieţii, care e adevărul, adică unitatea. 

Plecând dela această concepţie siluită şi oarecum arbi- 
trară, identificând răul cu minciuna şi binele cu adevărul, el 
ajunge să-și formuleze teoria sa, expusă mai ales în cartea 

Soirées de St. Petersbourg, la apologia unei politici de auto- 
ritate în care papa ori regalitatea, înţelese ca forţe dictato= 
riale, ar fi mijloacele de conducere cele mai bune ale genului 
uman. Pentru a împiedeca răul, trebue o forță politică spiri- 
tuală ori temporară. 

Dictatura religioasă şi dictatura politică, apar în ochii lui 
J. de Maistre ca o salvare a societății omeneşti. 

Dar odată ce răul s'a comis în lume şi puterile represive 
n'au fosi capabile să-l înlăture, trebue să urmeze, după părerea 
lui J. de Maistre, sancţiunea nemiloasă, crudă, pe deplin justifica- 
tă, într'un sistem de cugetare, care face din imoralitate a sdrun- 
cinare a legilor universale. 

Nimeni nu a susținut cu mai multă tărie pedeapsa cu 
moartea, nimeni mai mult decât J. de Maistre nu s'a făcut mai, 
ferbinte apărător al instituţiei călăului şi au rămas celebre 
picturile sale asupra marei revoluţii franceze, în care carnagiile, 
violenţa şi baia de sânge, zugrăvită mai târziu de Anatole France 
în: „Zeilor li-i sete”, sunt arătate de el ca adevărate acte 
providenţiale, ca acte expiatorii ale păcatelor comise de po- 
porul francez. Bine a făcut Dumnezeu că a aruncati asupra 
Franţei tot dezastrul revoluţiei dela finele secolului al XVIII- 
lea, pentrucă omul sau popoarele cari se depărtează dela regula 
morală trebue să fie pedepsite cu toată cruzimea. Căci numai 
astfel se restabileşte echilibrul, rupt prin fapta rea. 

Inutil să insistăm asupra faptului că aceste opinii nu 
pot interesa direct preocupările pur filosofice, ele aparţinând 
mai mult cugetării teologice. Dacă, însă, Joseph de Maistre 
poate fi citat într'o istorie a doctrinelor filosofice, este, nu 
atât prin ideile de amănunt, cât prin tendinţa generală de a 
lega faptele individuale şi de desfăşurarea lor în viaţa, cotidiană, 
de o teorie şi de o concepţie unitară a vieţii. 

În acest înţeles Joseph de Maistre este un moralist care-şi 
propune a reforma societăţile pe baza unei doctrine filosofice, 
care în ea însăşi — trebue să recunoaştem — pluteşte într'un 
oarecare vag şi într'o atmosferă mistică, depărtată de preocu- 
pările lucide ale filosofiei propriu zise. 

Şi dacă e vorba de a deştepta un oarecare interes pentru 
Joseph de Maistre, să nu uităm şi faptul că el e unul din 
cei mai pitoreşti stilişti ai Franţei, paginile sale conţinând tot 
atâtea modele demne de orice antologie ale stilului original, 
colorat, şi impresionant prin noutatea frazei şi alegerea epitetelor 
neaşteptate. Prin talent literar, Joseph de Maistre îşi poate 

astfel menţine şi reputaţia de gânditor, mai puţin original: 
în el însuşi, decât prin haina în care-şi îmbracă gândul. 


Lamennais s'a născut la 1782 la Saint Malo. Condus 
de firea sa contemplativă şi pasionat în credinţele sale, intră 
în ordinul călugăresc, la vârsta de 30 de ani. 

Lamennais, prin firea sa înclinată spre pasionate cre- 
«dinţe şi prin căldura ce o punea în susţinerea ideilor sale teolo- 
gice, deveni la un moment dat un şef ascultat al unei întregi 
«generaţii. Dar caracterul său pornit spre extreme de cugetare 
şi de afirmaţii publice, făcu să fie suspectat şi apoi decretat de 
Vatican, indesirabil Papalității, dupăce el susţinuse omnipo- 
tența Papei şi Sfântului Scaun, fiind desavuat printr'o enci- 
clică publică în 1832. Se stinse lovit în cele mai adânci speranţe 
şi convingeri, prin ruptura cu Biserica, pentru care el se afir- 
mase ca unul din cei mai convinşi apărători. 

Pe linia filosofilor politici, cari au urmărit o salvgardare 
a intereselor mulțimii, legând-o de o filosofie personală, Lamen- 
nais se înscrie ca un tradiționalist catolic, pentru care Papali- 
tatea, este un pivot dictatorial şi eficace. Lamennais are o viaţă 
stranie. Mergând rectilin în concepţie, cunoaşte toate decepţiile 
pe cari oscilațiile contingenţelor le oferă şi pornind, astfel, dela 
apologia Papalității, tot aşa cum o făcuseră De Bonnald şi 
„Joseph de Maistre, se vede excomunicat de Papă şi indezira- 
bilul unei religii din care el făcuse, cu stoicism exemplar, un 
credo al întregii lui vieţi. i 

Lamennais, care cunoaşte prin propria lui experienţă de- 
cepţiile rezultate din contradicțule vieţii, se contrazice şi în 
lumea convingerilor filosofice, printr'un scepticism radical, trans- 
format apoi într'o filosofie apodictică şi absolută a adevărurilor 
indubitabile, infailibile şi eterne. 

In L'essai sur l'indifférence, Exquise d'une philosophie, 
Lamennais, ca un alt kantian, de o mai simplistă struc- 
tură metafisică, face o critică a facultăților de cunoaştere su- 
fletească, ajungând la un negativism cogniţional de cea mał 
radicală esenţă. Simţurile ne dau o imagine alterată a lumii. 
Sentimentul despre noi înşine este schimbător şi nesigur, iar 
raţiunea nefiind o facultate de sine stătătoare, ci o abilă ar- 
Chitectură, care se serveşte de materialele simţurilor, nu poate 
să dea şi ea mai mult în direcţia certitudinii, decât ceeace a 
putut avea din precarele date ale simţurilor. 

Cum raţiunea în sistemele explicative ale lumii este facul- 

tatea dominantă, la care ne ducem pentru a ne orienta pe calea 
speculaţiei, un sistem sceptic ca al lui Lamennais nu putea, 
să ducă decât la concluzia următoare: 

Marile probleme, cari privesc destinul universului ca şi 
al nostru şi Dumnezeu însuşi, sunt impenetrabile pentru inteli- 
genţa omenească. Totuşi dela acest agnosticism categoric, La- 
mennais printr'o altă contrazicere reeditată pe planul abstrac- 
tional, recunoaşte în rațiune izvorul întreg al conştiinţei despre 
Dumnezeu, căci în afară de raţiunea personală cu toate defi- 
cienţele, insuficienţele şi incertitudinile ei, stă raţiunea colectivă. 
ca o ipostază plotinică, dincolo de personalităţi şi care este fun- 
damentul adevărului suprem. 

Gândirea, după concepţia lui Lamennais, ia forma — 
pentru a întrebuința un cuvânt modern — a unui climat, adică. 
a unei ambianțe impersonale, dar puternic învăluitoare a per- 
sonalităţii şi tradiția popoarelor nu este altceva decât o con- 
ştiinţă confuză a acestei gândiri supreme, care salvează incer- 
titudinile diversificării, prin certitudinea unităţii transcendentale 
a unei raţiuni superioare. 

Se înţelege că această întortochiată reabilitare a raţiunii 
omeneşti, pe care Lamennais totuşi, o scoborâse de pe piedestalul 
ei, este făcută într'un scop practic şi anume ca să recunoască 
bisericii catolice, privilegiul une: tradiţii în care raţiunea imper- 
sonală şi supremă se condensează prin milenara stratificaţie 
a generaţiilor credincioase. 

Omul, deci, nu are nevoe să-și disece cu subtile acuităţi 
psihologice propriul său suflet, pentru a găsi adevărurile supreme 
metafizice. E] nu are decât să consulte ritualul şi dogmele re- 
ligiei creştine catolice, pentru a fi pe drumul certitudini şi la 
porţile cari duc la toate descifrările sigure ale existenţi. La- 
mennais este astfel, un metafisician descins din teologie şi um 
criticist temporar, pentru a ajunge la o credinţă, care face parte 
inerentă din toată fiinţa sa: crede şi nu cerceta, crede în Dum- 
nezeu şi crede în Papalitate ca în ultimul cuvânt al înţelepciunii. 

Şi este atât de convins de infailibilitatea Papei, încât a- 
idevărurile bisericii catolice, ele înseşi sunt subordonate voinţei 
unitare a Papei. Este o teologie simplistă, care, servită de um 
dar de mare scriitor şi mare orator, putea duce la o întărire 
a Papalității. 

Ironia soartei, însă, a făcut ca acest apologist al Papa- 
lităţii. să ajungă indesirabil pentru Roma, pentrucă, cu talentul 
lui de predicator şi cu extremismul convingerilor lui, a creiat 

în lumea clericală, curente contradictorii, pasionante, ceeace nu 
putea conveni disciplinei oarbe a Vaticanului, care face din 
supunerea dusă până la pasivitate, o metodă milenară, cu succes 
întrebuințată. 


Aceste idei — susţinute de un temperament înflăcărat şi 
combativ ca al lui Lamennais, expuse în „Essai sur L'indiffe- 
rence en matière de religion’ — duc în practica vieţii la dic- 


tatura omnipotentă a Papalității, susținută pe un criticism scep- 
tic de suprafaţă. Dar, pe lângă concepţiile teologice politice 
din „Essai sur l'indifférence”, trăesc în desfăşurarea credințelor 
sale filosofice, susţinerile din „Exquise d'une philosophie” unde 
se regăseşte o vastă arhitectură metafizică, ducând deaseme- 
nea şi la o teologie militantă. In fond ideile din această mult 
prețioasă „schiţă””, iau acest aspect sistematic: Întemeindu-se ca 
şi în primele sale cercetări filosotice, pe analisa psihologică, 
condusă de o anumită tendință, Lamennais găseşte în fondul 
ultim al conştiinţei de sine, ideia de existență ca far luminos 
sau ca formulă ajunsă la treapta cea din urmă a abstracţie. 
Dar, existenţa ca dată ultimă şi ireductibilă a conștiinței, se 
identifică cu Dumnezeu. Confinuând argumentarea, Lamennais 
găseşte că atributele conştiinţei: putere, inteligenţă și dragoste 
sunt mai mult decât aspecte, ci simptome în lumea fenomenelor, 
pentru a vorbi într'un limbagiu străin lui Lamennais — a unei 
triade divine, ceeace ar distruge ideia consubstanţialităţii, fără 
«de care unitatea Absolutului ar fi compromisă. Dar, în mintea 
lui Lamennais, triada e o concesie făcută dogmelor, căci fn 
fond aspectele cele trei sunt atribute ale Absolutului, în sensul 
în care Spinoza le considera ca infinite totuși. 

Existenţa confundându-se cu Dumnezeu, care e deasupra 
“realităţii, lumea ar apare ca o divinitate înfăptuită pe planul 
omenesc și atunci se înţelege că un teist fervent creştin, ar 
-susține un panteism sincer exprimat. Dumnezeu şi lumea sunt 
consubstanţiale şi lumea este Dumnezeu în limitaţie. 

Pentru a eşi din această concluzie, care a ruinat teologia sa 
creştină, Lamennais recurge la un subterfugiu metafisic: Nimic 
în lume nu e decât Dumnezeu, dar lumea este o scurgere, o 
participaţie din substanţa divină, pe care Dumnezeu o răspân- 
«deşte, el rămânând ca izvor de creaţie dincolo de ea. Acest 
sistem de înţelegere a lumii, pe care cu mii de ani înainte îl 
formulase Plotin prin ipotesa emanaţiei, care exclude imanenţa 
principiului divin în materie, nu poate fi însă bine închegată 
în sistemul lui Lamennais, care nu poate recurge la ipoteza, 

citată, rămânând la opinia că Dumnezeu e lumea însăşi, dar 
nu consubstanţială ca zeul creator, ci ca o limitaţie vastă a lui. 

După cum vedem, arhitectura metafisică a lui Lamennais 
este! o vastă tentativă de explicare a lumii pentru a întări noţiunea 
de Dumnezeu în sensul creştin, o filosofie politică în care Bi- 
serica să conducă prin reprezentantul ei, lumea. 

Tradiţionalismul lu: Lamennais se sprijină ca şi acela 
al lui De Bonnald şi Joseph de Maistre, pe un creştinism 
reînviat filosoficeşte şi reclădit pe baze psihologice şi meta- 
fisice. lar acest creştinism tradiţionalist, este el însuşi o me- 
todă de a îîntrona în lume principiul autorităţii dictatoriale, ca. 
salvare a societăţilor. 

În lumina acestor postulate filosofice, tradiţionalismul fran- 
cez are un aer de familie cu eclectismul, pentrucă fruntașii lui 
ca şi protagoniștii spiritualismului eclectic, din Franţa, fac fi- 
losofie tendenţionistă, făcând-o să descindă în practica vieţii. 

Pentru ei, problemele de interes pur teoretic ale specu- 
laţiei Ħilosofice, nu au valoare în ele înşile, ci numai prin 
raport cu chestiunile pe care le.ridică viaţa socială şi politică 
a acelei vremi, prea agitată pentru a nu absorbi preocupările 
celor mai dezinteresate spirite. 

'Moralismul acestor curente, explică şi origina şi evo- 
luţia lor. 


Eclectismul francez 


În istoria filosofiei, eclectismul francez se așează într'o- 
poziţie oarecum curioasă, întrucât contimporanii lui, stăpîniţi 
de autoritatea personală a filosofilor ce-l reprezentau ca şcoală: 
de gîndire, erau dispuşi să vadă în filosofia eclectică, ulti- 
mul cuvînt al cugetării filosofice, pentru a trece apoi, ca 
deobicei, printr'o reacţie, la descalificarea acestei şcoale, până 
la prezentarea lui Taine, care nu a văzut în eclectism decît 
o formă oratorică şi plină de superficialități. Ca deobicei, 
însă, adevărul fuge de extreme şi se găseşte în echilibrul pon- 
derator dintre laudă şi ponegrire. 

Eclectismul a reprezentat, la început, în Franţa şi dea- 
colo mai departe, ceva nou şi ceva care a fost bine să se 
manifeste; şi anume, a fost o protestare, desigur cam prea 
violentă şi  oratorică, graţie mai ales omului politie: 
ce se numea Victor Cousin, contra sensualismului exagerat al 

lui Condillac. Concepţia că viaţa sufletească începe dela con- 
tactul unei individualități sufleteşti cu mediul înconjurător, nu 
poate fi o noutate. Originalitatea lui Condillac care mergea 
pînă la exagerare, era în plasticizarea faimoasei „statui, care 
era menită să arate în chip intuitiv ce înţelegea el prin sen- 
sualism. În primul rînd, forma vie a cugetării îşi pierdea în 
sensualism dinamismul ei propriu, confundîndu-se cu materia- 
lul sensorial din care e compus. Viaţa sufletului devenea un 
cadru, în care se fixează ca fluturii întrun dulap de colecții, 
toate senzațiile noastre. Din afară, vine tot ceeace avem în 
profunzimea sufletului nostru, care, la rîndu-i, nici nu este 
altceva decît o formă aglutinată a unei multiplicităţi senso- 
riale, ce năvăleşte ca un potop peste noi. În imaginea plas- 
tică, pe care Condillac o reprezenta, ca să facă înţeleasă con- 
cepţia sa, statuia, acoperită în întregime, era supusă unei ope- 
raţii de descătuşare treptată. Presupusul operator ridica vălul 
de pe ochi: statuia vedea totul, dar nici nu percepea lumea 
altfel decât prin văz. Şi tot asemenea, experienţa repetîndu-se 
asupra celor cinci simţuri cunoscute în vechea psihologie de 
atunci, statuia prindea viaţă şi se îmbogăţea cu tot ceeace 
primea prin simţuri, transformîndu-se într'o statue cu suflet, 
în locul unei statui inerte. Era o formă, oarecum brutală, de; 
înţelegere a sensualismului, pentrucă reducea puterea sufle- 
tească la o pasivă recepție a sensaţiilor ridicate de pe planul 
lor material la rangul de: reflecţie, imaginaţie, atenţie, 
adică la rangurile de conducere, punînd astfel în senzație mai 
mult decît putea suporta. 

Dacă sensualismul lui Condillac era astfel o exagerare: 
dăunătoare cugetării, cum este orice exageraţie, trebue să re- 
cunoaştem atunci, cu toate criticile ce se pot aduce eclectis= 
mului şi anume, că el a fost o reacție la timp venită contra. 
unei filosofii prea simpliste şi prea mult înclinată ca să ig- 
noreze tocmai esența și specificul vieţii sufletești, care este 
spontaneitatea, dinamismul sintezelor şi putinței de în- 
condare a ceeace se găsește răspîndit în el sub formă de sen- 
sație. Ceeace este caracteristic pentru eclectism, este că e! 
a devenit la un moment dat o protestare, mai mult decit o 
discuție academică, cît o atitudine în care politica de stat 
era amestecată. 

Graţie mai ales lui V. Cousin, om politic şi mare oras 
tor, spiritualismul deveni aproape o dogmă de stat, o anexă 
a religiei oficiale şi fin aceste condiţii, fireşte că filosofia se 


www.dacoromanica.ro 


424 Eclectismul francez 


ridicu ea însăşi la o activitate socială de primul rang, de- 
venind o forţă socială tutelară, politică şi religioasă. O ex- 
punere a teoriilor şi fruntașilor eclectici: V. Cousin, Jouffroy, 
Main de Biran, Laromiguicre, ne va arăta şi aportul per- 
sonal pe care fiecare l-a adus în susținerea noului spiritua- 
lism, constatînd în modul acesta, cum fiecare a adus ceva în 
mersul ascendent al mişcării metafisice din Franţa. 

Această privire fugară asupra acestor fruntaşi, ne va arăta 
şi legăturile pe cari unii dintre ei le pot avea cu curentele mo- 
derne ale filosofiei, precum şi aerul de familie dintre ei şi 
filosofia lui Aug. Comte, care, la prima vedere, pare atît 
de depărtată de spiritualismul eclecticilor francezi. 

Victor Cousin, sa născut la Paris în 1792, tatăl 
său fiind ceasornicar. În 1810 el intră — cu o reputație ce-l 
făcuse aproape celebru din liceu — în Şcoala Normală, de 
curând creiată, unde se pasionă de studiile filologice, studiind 
în deosebi limba greacă. Studiile filosofice le începu mai 
târziu, şi poate că numai faptului că Royer-Collard îl în- 
sărcină cu suplinirea cursului său la Facultatea de Litere, 
din Paris, îl sili a se devota filosofiei. 

Odată pe catedră, ştiu să deştepte un viu interes în 
public prin talentul său remarcabil de orator, ca şi prin am- 
ploarea lecţiilor, el căutând să explice şi să comenteze toate 
sistemele de filosofie, fără a face din catedră, ca Royer 
Collard sau Laromiguitre, un mijloc de expunere a siste- 
mului de gândire unic, şi aparţinând profesorului. Dar în 1822, 
el perdu catedra dela Şcoala Normală Superioară, prin su- 
primarea şcoalei de către guvernul francez de atunci, şi în tim- 
pul de 7 ani cât trăi dincolo de profesorat, el se consacră, 
editării operelor lui Procus, traducerei din Platon, şi călă- 
toriilor în Germania. După revoluţia din 1830, Victor Cousin 
fu readus la situaţiile oficiale de care stătuse depărtat, fiind 
numit membru în consiliul regal de instrucţie publică, profesor 
titular la Facultatea de Litere, membru al Academiei, apoi 
ministru de instrucție în 1840, în cabinetul Thiers; apoi prin 
furtuna timpurilor în care trăia el, se vede din nou silit să 
intre în umbră ca om politic, pentru a i se oferi profesoratul 
onorar al Facultăţii de Litere, ceeace era un mijloc de a-l 
pune în retragere şi în viaţa inactivă. El muri în 1867, la Cannes. 

Victor Cousin, care este considerat ca șeful şcoalei ec- 
lectice, incontestabil că a fost un spirit, care fără să aibă 
adâncimi susceptibile de a creea ipoteze valabile metafizice, 

a reuşit totuşi să infuzeze o viaţă nouă eclectismului şi să-l 
scoată oarecum de pe planul superficialităţii filosofice. 

Eclectismul cu rezonanţe ce veneau din depărtata şcoală 
„a neoplatonismului alexandrin, se întemeiază la Victor Cousin 
pe « anumită concepţie a puterilor cari ar constitui un fond 
comun dincolo de individualitatea psihică: un fel de animism 
«aţional sau de raţionalism înăscut, ideie care, desigur, venea 
în direct conflict cu sensualismul pasiv al filosofiei lui Con- 
„dillac. Victor Cousin, care este un spiritualist de speța oarecum 
oratorică a lui Royer-Collard, maestrul lui V. Cousin, căruia 
el îi urmează la catedra sa, îşi întemeiază concepția asupra 
-puterii spirituale, în opoziţie cu puterile materiale ale vieţii, 
pe un raţionalism sui-generis, pe care îl găsim dealtfel condensat 
în aceste câteva fraze din cartea sa fundamentală Du Vrai, du 
Beau et du Bien: „adevărurile universale şi necesare nu sunt 
legi generale pe cari spiritul nostru le scoate, prin mijlocul 
„abstracţiei din lucrurile particulare; căci lucrurile particulare 
sunt relative şi contigente şi nu pot să cuprindă universalul 
şi necesarul. Pe de altă parte, aceste adevăruri nu trăesc în 
-ele însăşi; ele nu ar fi în cazul acesta, decât pure abstracții 
-suspendate în vid şi fără raport cu ceva. Adevărul, Frumosul 
şi Binele sunt atribute şi nu existențe. Or, nu există atribute 
fără subiect; şi cum e vorba aci de Adevăr, Frumos şi Bine 
„absolut, substanţa lor nu poate fi decât existenţa absolută”. 

Reiese din acest citat, care conţine oarecum esența spi- 
ritualismului lui Cousin, că adevărurile socotite ca universale, 
„au în concepţia sa, o altă origine decât aceia a abstracție, 
şi că ele denotă o origină desbrăcată de sensualism şi legată 
„de un absolut metafizic şi transcendental. Este un fel de di- 
buire, sau de alterare a kantianismului, în care formele raţionale 
sunt apriorice şi deci anticipative sau anterioare datelor sen- 
soriale. Dar, de aci rezultă că, dacă există un fond raţional 
legat cu absolutul şi care formează oarecum fondul comun al 
-sufletului omenesc, atunci ne putem închipui o teorie filoso- 
fică, întemeiată pe această rațiune comună, în care s'au topit 
diferenţele dintre sistemele explicative ale lumii. Eclectismul 
nu ar mai fi deci o însăilare naivă de teorii comune scoase 
-din diverşi filosofi, ci un apel oarecum la unitatea raţională ce 
„a servit de izvor sau canava însăşi filosofilor. oricât de deo- 
sebiţi ar fi între ei. 

Plecând dela această concepţie a unei raţiuni absolute, 
"V. Cousin s'a putut erija în teolog, fervent sprijinitor al bi- 


www.dacoromanica.ro 


426 Eclectismul francez 


sericii catolice oficiale şi în acelaş timp, s'a crezut în stare 
de a reduce diversificarea sistemelor filosofice la anumite a- 
titudini sufletești cari ar putea fi socotite ca o clasificare fi- 
losofică asemănătoare cu clasificările din ştiinţele exacte. Şi 
după cum mai târziu Auguste Comte schiţa o evoluţie a spi- 
ritului omenesc prin reducerea la cele trei stări: religioasă, me-- 
tafizică şi positivă, V. Cousin enumeră patru atitudini filo- 
sofice în toată istoria cugetării omeneşti. 

O atitudine este aceia în care omul vede în recepţia sen- 
zaţiilor din afară, nu numai treapta inițială a cunoştinţelor, 
dar şi factorul capital al activității sufleteşti. 

O a doua atitudine este contrară sensualismului, punând" 
primatul ideii deasupra sensaţiei, postulând, firește, ideile înăs-- 
cute, principiul ineităţii şi toată gama puterilor spirituale ca 
opuse datelor sensoriale. Acesta este idealismul, cu toate as- 
pectele lui, dela modesta superioritate a ideii, până la idea- 
lisraul radical, care neagă sensaţiei chiar şi originea ei externă.. 

O a treia atitudine, după Cousin, este scepticismul, în 
care cugetătorul filosof găseşte, în prudenţa afirmațiilor, o 
metodă de înţelegere a lumii. Indoiala devine un sistem şi ne- 
siguranța hotărîrilor o luminoasă intuiție a puterilor de cari. 
omul dispune, scepticismul fiind un fel de antidot al increzutelor 
extremisme de cugetare. 

Dar mai este o a patra atitudine filosofică, pe cara- 
Victor Cousin fîn dorinţa lui de clasificare o crede posibilă 
este atitudinea mistică, cu avânturi spirituale ce depăşesc ca- 
drul raţional, și cu convingerea că prin revelații extrasensibile 
şi extraraţionale se poate ajunge la adevăruri supreme şi fun- 
damentale. Dela Plotin alexandrinul, până la toţi teologii vechi 
şi moderni, nuanţa mistică trăeşte ca un curent de înțelegere- 
a necunoscutului suprem, etern şi absolut. 

Desigur, acest fel de a vedea a lui Cousin, nu este la 
adăpost de orice critică, căci așa de numeroasele fațete ale- 
cugetării filosofice, greu s'ar putea încătuşa în câteva cutiuţe 
născocite de spiritul normalian al fostului elev al Şcolii Nor- 
male Superioare din Paris. Dar trebue să recunoaștem totuşi, 
că este o încercare fericită de a scoate câteva date permanente 
diu Istoria Filosofiei, anticipând în felul acesta unele încercări. 
moderne cari s'au făcut în această ramură filosofică, înlocuind 
succesiunea cronologică a sistemelor, prin studierea, indiferent 
de timp, a problemelor metafizice fundamentale. 

Eclectismul lui, dealtfel, este o simplă metodă care duce- 

la spiritualism şi care porneşte dela o concepție oarecum, 
personală a lui Cousin asupra rațiunii; şi socotim că această 
prefață din Fragments philosophiques, publicate pentru prima. 
oară în 1826, sunt expresive şi semnificative pentru înţelegerea 
raționalismului lui Victor Cousin. 

„Rațiunea, scrie el, este întrun fel, podul aruncat între 
psihologie şi ontologie, între conştiinţă şi existenţă, ea se 
stabileşte totdeodată pe una şi pe cealaltă. Descinde din Dum- 
nezeu şi se înclină spre“om; apare în conştiinţă ca un mosafir 
care-i aduce noutăți dintr'o lume necunoscută, dându-i o ideie- 
şi o nevoie. Dacă raţiunea ar fi cu totul personală, n'ar avea nici 
o valoare şi nici o autoritate în afară de subiect şi de eul 
individual. Rațiunea este deci o revelaţie necesară şi universală, 
care este prezentă în orice om şi care a luminat pe orice om: 
la venirea sa în lume: iluminat omnem hominem venientem in 
hunc mundum. Rațiunea este mediatorul necesar între Dum- 
nezeu şi om, acel logos al lui Pithagora şi al lyi Platon, acel, 
verb transformat în trup, care servă de interprret Domnului 
i de perceptor omului. Om şi Dumnezeu, împreună. Fără. 
îndoială, nu acesta este Dumnezeul absolut în inajestatea sa, 
indivizibilă; dar este manifestarea în spirit şi adevăr; nu e 
fnnţa fiinţelor, dar Dumnezeul genului omenesc”. 

Nu ne ascundem părerea că această concepție a unei 
raţiuni impersonale şi personale totodată, nu ar duce la con-- 
tradicţii psihologice, sau n'ar deschide porţile unui fel de pan-- 
teism în care substanța divină ar fi imanentă omului, lucru 
ce ar intra în grav conflict cu creştinismul catolic şi oficial 
al lui Cousin, el de multe ori confundând catedra cu Biserica.. 
Dar, concepţia despre rațiune, ne arată că spiritualismul său 
are legături cu raționalismul integral şi cu concepția unei pu-: 
teri raționale, care stabileşte fondul comun al sufletului ome- 
nesc. Înutil să mai subliniem asupra depărtării voite, de Cousin, 
între un sensualism ce făcea pe om orb sensaţiilor din afară, 
faţă de un raţionalism în care omul devine sufleteşte un inter- 
pret al fiinţei absolute. 

lar cât priveşte concepția sa despre „eclectism”” este: 
necesar, pentru reconstrucția veridică a filosofiei sale, să re- 
producem aci, prefața manifest din „Du Vrai, du Beau et du 
Bien”. 

„Deobicei, se insistă ca să se reprezinte eclectismul ca 
fiind doctrina de care se leagă numele nostru. Declarăm, însă: 
eclectismul, fără îndoială, ne este foarte scump, căci este în 

ochii noştri lumina istoriei filosofiei, dar focarul acestei lu+ 
mini este în altă parte. 

Eclectismul este una din aplicaţiile cele mai importante 
şi cele mai folositoare ale filosofiei ce profesăm. Dar nu este 
principiul. Adevărata noastră doctrină, adevăratul nostru drapel, 
este spiritualismul, această filosofie, tot atât de întemeiată ca 
şi de generoasă, care începe cu Socrates şi cu Platon, pe care 
Evanghelia a răspândit-o în lume; pe care Descartes a prezen- 
tat-o sub formele severe ale geniului modern, care a fost în 
secolul al XVIII-lea, una din gloriile şi forţele patriei, care a 
pierit împreună cu mărirea naţională a secolului a XVIII-lea 
şi pe care la începutul secolului nostru Royer Collard a reabili- 
tat-o în învăţământul public. 

I se dă, pe drept cuvânt, numele de spiritualism, pentru 
că esența sa este de a subordona simţurile, spiritului şi de 
a tinde prin toate mijloacele pe care raţiunea le manifestă ca 
să ridice şi să mărească pe om. Această filosofie ne arată: 
spiritualitatea sufletului, libertatea şi responsabilitatea acțiunilor 
omeneşti, obligaţia morală, virtutea desinteresată, demnitatea, 
justiției, frumuseţea clarității, şi dincolo de limitele acestei 
lumi, ea ne arată pe un Dumnezeu, autor şi tip al umanităţii”. 

Pentru a desăvârşi portretul omului de promovare filo- 
sofică, de care ne ocupăm aci, este bine a scoate în relief şi 
meritele sale ca om de cultură generală. V. Cousin are me- 
ritul, în afară de acela de a fi dat un prestigiu oficial culturii 
filosofice, şi pe acela de a fi introdus în Franţa, gustul de 
erudiție importat de el din călătoriile făcute în Germania. 
În “acele mari volume intitulate: „Fragments philosophiques”, 
cercetătorii: de filosofie găsesc amănunte interesante despre gân- 
ditorii vechi, şi dela el avem deasemenea operele lui Procus 
în 6 volume, o traducere completă a operii lui Platon în 12 
volume, ceeace ne arată preocupările meritorii şi savante ale 
lui V. Cousin, deşi Taine, care e un necontestat adversar al 
eclectismului, contestă, fără dreptate, meritele de erudit ale 
omului politic şi ale marelui orator, care prin felul de spirit 
are atâtea asemănări cu Rousseau, în felul sentimental şi a- 
prins în care-şi îmbracă ideile şi convingerile sale. 

Victor Cousin apoi, și în aceasta se vede că el posedă 
ceva mai mult decât un meşteşug oratoric, a făcut ca, cu- 
vintele sale să nu rămână închise într'o sală de curs, reuşind 
să creieze în Franţa oarecum o modă filosofică şi mai 
ales reuşind să facă a gravita în jurul său şi pe alți profesori 

şi gânditori, cari, grupați sub eticheta eclectismului, prezintă 
fiecare contribuţii personale, nu lipsite de interes, la cercetările 
filosofice din Franţa acelei epoce. 

O expunere succintă a acestor filosofi, ne va arăta a- 
cest lucru. 


Jouffroy, născut la 179, în satul des Pantets, pe 
unul din dealurile Jurei, era fiul unui proprietar agricol cu o 
oarecare bunăstare, așa ca el să nu cunoască faza de lipsuri 
prin care au trecut cele mai multe din personalităţile creatoare. 
Urmă Şcoala Normală Superioară, având reputația unui bun 
student, iar audierea cursurilor lui Cousin dela Şcoala Nor- 
mală îi creiă gustul pentru studiile filosofice. Profesă filosofia 
ca profesor ajutător al cursului lui Royer Collard. 

Jouffroy, poate, fără excepţie, să fie considerat, 
cu Main de Biran, ca unul din cei mai fini psihologi 
pentru vremea sa şi mai ales ca unul din acele spirite cari, 
influențate de Cousin, au văzut în psihologie ceeace mult mai 
târziu va fi punctul de plecare al filosofiei bergsoniene, ca 
şi acela al filosofiei lui Schopenhauer, şi anume au văzut în 
psihologie punctul de plecare spre metafisică. Desigur, opi- 
nia că cercetarea introspectivă poate fi o metodă ontologică, 
se întemeiază pe o ipoteză ingenioasă și anume, că, întrucât 
noi înşine facem parte din existenţa universală, ascuţimea conş- 
tiinței de sine va trebui să dea informaţii mult mai revelatoare 
decât o cercetare cosmologică a lumii. E deajuns să ne gân- 
dim că Schopenhauer găseşte fundamentul lumii printr'o ana- 
liză sufletească, fixându-se asupra voinţii ca principiu ordonator 
al lumii, iar că Bergson vede în durată elementul ultim la care 
conştiinţa ajunge, pentru a înţelege marele necunoscut de din- 
colo de noi. Poate nu este prudent a îngreuna filosofia lui 
Jouffroy cu tot ceeace ştim din alte filosofii în direcţia aceasta 
a importanţei psihologiei ca metodă metafisică. Totuşi, un is- 
toric imparţial al doctrinelor filosofice nu poate elimina con- 
cepţiile eclecticului francez asupra importanţei psihologiei în 
filosofie, precum nici nu ar trebui să ignoreze subtilitatea ana- 
lizelor lui Jouffroy, făcute cu multă dibăcie în lecţiile sale 
universitare. 

Un punct, asupra căruia a insistat Jouffroy cu deose- 
bire, a fost acela care astăzi ni sar părea inutil şi anume 
demarcaţia, clară şi precisă, între materie şi suflet. Dacă opo- 
ziția acestor două concepţii nu ar cere” o ingeniositate deose- 

bită din partea unui filosof care venea în Franţa după Des- 
.cartes, ea are totuşi o importanţă prin accentul pus de Jouf- 
froy pe viaţa sufletească analizată cu dibăcie. 

Făcând apel la analiza conştiinţei, Jouffroy găseşte în 
conştiinţă fenomenele intelectuale cari sunt de două feluri: 
„adevăruri relative şi adevăruri absolute. Adevărurile relative, 
atât timp cît sunt legate de acţiune, prin chiar aceasta sunt 
legate de un corp şi ca atare ele apârțin mai mult fenomenu- 
lui sensibil, deci pe ultimul plan al vieţii spirituale, pe când 
adevărurile absolute, cari sunt după împărţirea trihotomică a 
lui Cousin: adevăr, frumos şi bine, n'au o legătură cu dorinţa, 
-se ridică dincolo de sfera sensibilă şi intră în aceia a fe- 
nomenelor pure sufleteşti. 

În această lume a conştiinţei pure, eul apare în lumina 
“conştiinţei ca o forţă inteligentă liberă, simplă şi indentică, 
şi Jouffroy insistă asupra acestor caracterizări ca să stabi- 
lească o demarcaţie şi mai evidentă dintre viaţa sufletului şi 
-existența materială. 

Jouffroy revine deseori în scrierile sale asupra demarca- 
ției şi se statorniceşte pe planul bine definit al unui spiritua- 
lism care, dacă nu e susţinut prin cercetări prea adânci, are 
însă în sprijinul lui o convingere şi o căldură comunicativă 
ce dovedeşte tendința filosofiei lui Jouffroy ca şi a celor- 
lalţi contimporani eclectici, de a reacţiona cu putere contra, 
sensualismului lui Condillac, Şi pentrucă vorbim de fiziono- 
-mia generală a aşa numiţilor filosofi clasici în Franţa dela, 
finele secolului al XVIII-lea, suntem atraşi spre latura mo- 
'rală a doctrinelor lui Jouffroy. 

Ca şi ceilalați eclectici, filosoful de care ne ocupănj 
urmărea prin filosofia sa o ameliorare morală şi socială a 
societății şi ca atare, el era atras spre cercetarea destinului 
vieţii omeneşti. 

Acest destin, ca şi la vechii stoici, derivă din natura, 
umană, care e o manifestare perfectă a libertăţii. Prin li- 
bertatea noastră internă noi putem fi morali, aplicând astfel 
într'o formă mai accesibilă mulţimii, morala metafizică a lui 
Kant, care şi ea se întemeiază pe existența în noi a unei li- 
bertăţi de esenţă numenală. 


| O altă figură a eclectismului francez, este şi Laromi- 
guiere, născut la 1756, în Levignac şi a cărui viaţă este 


strâns legată cu evenimentele marei Revoluții Franceze al că- 

rui contimporan a fost, dar temperamentul său liniştit îl 
făcu — deşi era prietenul lui Sieyes, care a jucat un atât 
„de activ rol în timpul revoluției — să se retragă din însăr- 
.cinările ce primise ca magistrat în tribunalul revoluţionar. 

Sub Imperiu, înființându-se Universitatea, fu numit pro- 
fesor la Facultatea de Litere din Paris, unde nu funcţionă 
decât doi ani. 

Dela el au rămas Le cours de philosophie, Eléments de 
métaphysique şi câteva discursuri academice. Sistemul lui 
Laromiguitre face oarecum transiţia între sensualismul lui Con- 
„dillac şi reacția violentă ce a produs-o în contra, acestei concepţii 
-eclectismul francez, prin Victor Cousin, Royer Collard şi Jouf- 
froy, deoarece el ca şi Condillac admite o singură facultate gene- 
ratoare a tuturor celorlalte, dar care nu este sensația, ci atenţia. 

Atenţia ne dă concepte precise, dar ea însăşi n'ar putea 
-creia peisagiul sufletesc, fără intervenţia raționamentuiui şi com- 
paraţiei. Avem astfel, trei facultăţi primordiale: atenţia, com- 
paraţia 'şi raţionamentul, cari constituesc totalitatea omului psihic. 
Făcând abstracţie de artificialitatea acestor subdivisiuni su- 
fleteşti („facultăţi după Laromiguitre) ar trebui să vedem 
în el pe un filosof care, împreună cu Main de Biran, a scos 
în evidență puterile de spontaneitate şi de dinamism ale sufle- 
tului prin intervenţia atenţiei — factor iniţial şi activ în meca- 
nismul' sufletesc. 

Şi este adevărat că, fără a fi un activist, în sensul lui 
Main de Biran, Laromiguitre poate fi clasificat în rândul 
gânditorilor ce au susţinut imposibilitatea reduceri conştiinţei 
la! o aglutinare de sensaţii. Câteva rânduri scoase din cartea lui 
„Le cours de philosophie”, ne va dovedi acest lucru: 

„Prin atenţie, care concentrează sensibilitatea asupra unui 
singur punct; prin comparaţie, care o împarte şi care nu este 
în fapt decât o îndoită atenţie; prin raționament, care o împarte 
şi care nu e decât o îndoită comparaţie, spiritul devine o putere, 
el lucrează, el face, şi cum sufletul lucrează în trei moduri 
«deosebite şi cum din acest triplu fel de a lucra rezultă ştiin- 
ţele cu cari se mândreşte mai mult natura noastră, într'atât 
cât ea tinde să devină o fiinţă inteligentă, sufletul este o putere 
care se compune din trei puteri, el are trei puteri, şi nu are 
„decât pe aceste”. 

Nu ne vom opri — cum scriam mai sus — asupra 
unei atât de arbitrare trihotomii, dar vom recunoaşte că în 
Laromiguitre se distinge tendinţa de a scoate din psihologie 

concepţia pasivităţii intelectuale, aşa cum o prezenta Condillac. 
omiguitre, deci, fără a fi un atât de franc adversar, 
ca ceilalți enciclopedişti francezi, al sensualismului, rămâne 
totuşi ca unul din cei ce au recunoscut puterile active ale spi- 
ritului nostru, în contrazicere cu concepţia simplistă sensualistă, 
care făcea din conştiinţă un material amorf de sensaţii. 


Un alt eclectic este Royer Collard (Pierre Paul). 
El se născu la 1763, urmă studiile de drept la Paris şi fu 
atras prin agitaţiile timpului în care trăia, în viața politică, 
fiind ales deputat sub Convenţie. 

O notă caracteristică a vieţii sale a foşt aisteritațea ŞI 
sobrietatea! care îl făceau să ducă un trai monahal. Cu un tem- 
peramenti ca al lui, a trebuit multă insistenţă pentru că să-l facă. 
a primi să fie profesor de [Istoria Filosofiei la Facultatea 
de litere din Paris. | 

Collard, apoi, ocupă postul de bibhotecar al Univer- 
sității, la moartea lui Laromiguiere. El a făcut parte din Par- 
lament, intrând în 1831. Muri la 1845. 

Despre el începem cu o caracterizare şi denigrare a lui 
Taine, care era un adversar al eclectismului francez, mergând 
până la ridiculizarea fruntașilor lui. 

Pentru a-l arăta în culorile cele mai puţin serioase, el 
ne povestește o anecdotă cu privire la felul cum Royer Collard 
şi-a compus sistemul său filosofic. 

Numit de curând profesor de filosofie la Sorbona, era 
încurcat, neştiind anume ce sistem va putea preda, tradiţia 
franceză cerând atunci ca profesorul să aibă un sistem al său şi 
să nu se mulțumească cu rolul de comentator al sistemelor al- 
tora. Trecând pe la anticari, găsește o biată carte străină, 
ignorată, locuitoare veche a cheiului, ale cărei pagini nimeni nu 
le “întorsese afară de vânt. Titlul ei: „Recherches sur l'enten- 
dement humain d’après les principes du sens comun”, par le 
docteur Thomas Reid. Cartea a fost o revelaţie pentru Collard, 
sistemul era găsit, el se va întemeia pe sensul comun, ca 
să combată sensualismul lui Condillac. 

Nu ştiu cât este de autentică anecdota povestită de Taine. 
Dar, ceeace este sigur, este că Royer Collard nu a fost un 
servil interpret al filosofiei scoțiene din acea vreme, ci un psi- 
holog, adaos la seria Cousin, Jouffroy, Main de Biran, Laro- 
miguière, cari au deşteptat un viu interes pentru cercetările 
psihologice, investigând cu multă ascuţime a spiritului de ob- 

servaţie, peisagiul vieţii sufleteşti. Royer Collard este atras 
astfel spre cercetarea valorii sensaţiei în complexul psihic, şi 
aceasta pentru a înlătura concepţia sensualistă în explicaţia 
sufletului. 

După Royer Collard, sensaţia este un simulacru al rea- 
lităţii, întrucât percepţia externă este o afirmaţie a eului, 
adică o proectare în afară, a ceeace se primise într'un fel sau 
altul prin simţuri, şi oricari ar fi explicaţiile ce s'ar da per- 
cepţiei, trebue să recunoaştem că la Royer Collard se întrevede 
influenţa lui Main de Biran, prin admiterea unui dinamism men- 
tal, radical deosebit de pasivitatea sensorială la care ne ducea, 
fie Locke la Englezi, fie Condillac la Francezi. Dar cea mai 
bună dovadă a spiritualismului pe care l-am putea numi dina- 
mic, al lui Royer Collard, este explicaţia ce o dă duratei 
ca fenomen subiectiv, ce se aşează pe planul chiar al unei 
esențe universale. 

Pentru importanţa ca şi pentru seriozitatea lucrului, so- 
cotim util a reproduce, din Royer Collard, următorul pasagiu, 
care pare fi o adevărată anticipație a filosofiei lui Bergson: 

„Astfel, deşi eu concep durata lucrurilor ca independentă 
de a mea, totuşi, şi cum nu-mi aduc aminte decât de mine, şi 
cum durata mea este singura de care eu am conştiinţă, eu deduc 
din durata mea, durata lucrurilor. Pe timpul duratei mele 
concep durata, prin durata mea singură eu pot s'o apreciez. Cu 
alte cuvinte, noi nu găsim durata în afară de noi; singura 
durată! care pe este dată, e a noastră. Când o avem, ea intro- 
duce în minte concepţia unei durate comune tuturor fiinţelor 
şi independentă de a noastră ca şi toate fenomenele lumii ma- 
teriale. Dar, pentru a aprecia această durată, pentru a o su- 
pune măsurei, trebue să o legi de izvorul său; acolo numai 
ea reintră în puterea noastră căzând sub observaţia puterilor 
noastre. Noi nu trăim în timp singuri, dar în ordinea cunoştinţe, 
orice durată emană (din aceea, ai căror depozitari vremelnici 
suntem noi. Durata este un mare fluviu care nu-şi ascunde iz- 
vorul său, cuin face Nilul în deşert, dar ea nu are nici izvor, 
nici ţărmuri, nici vărsări. Acest fluviu curge în noi şi numai în 
noi putem să observăm şi să măsurăm cursul său”. 

Dar, atitudinea sa francă faţă de sensualismul lui Condillac, 
care îl şi statuiază ca pe unul din cei mai categorici adversari 


ai sensualismului, este demarcaţia psihologică (— inteligent 
făcută — dintre datele sensoriale şi apriorismul — aşi putea 
28 

spune kantian — al datelor raţionale. lată câteva formulări, 
nu lipsite de interes şi găsite în lecţiile sale asupra filosofiei 
lui Reid, pe care nu a transcris-o pasiv, cum insinua mali- 
tios Taine. 

Aprofundând noțiunea de substanță şi aplicând-o la spi- 
rit, el scrie: „Dacă sufletul este o colecţie care percepe, o altă 
colecție, aceasta ar fi o adunare, care are virtutea de a aduna”. 

Condillac spune că eul este o colecție de senzații, dar din 
două lucruri unul: sau prima senzație este simțită, sau nu e 
simțită; dacă ea nu este, să se explice ce poate fi o senzaţie 
care nu este simțită; dacă este simțită, există un eu, care o 
simte.  Eui este prima senzaţie; el este, aşadar, altceva decât 
o colecţie de senzații. 

..„„Trebue să existe la temelia colecţiei un lucru în 
care stau calităţile şi pe cari colecţia nu le creiază”. 

Și într'alt loc, Royer Collard =xpune ineitatea spațiului, 
deci o nouă lovitură dată sensualismului, care este o ipoteză 
a actualități şi simultaneităţii dintre lume şi percepţie, în modul 
următor: 

„Noţiunea de spaţiu este actualmente în inteligenţa noa- 
stră. Noi nu putem reconstrui prin memorie o epocă în care 
ea să nu fi fost prezentă. Ne este imposibil de a concepe un 
lucru în afară de spaţiu. Suntem siliţi de a-l concepe ca infinit. 
Ne este imposibil de a ne creia o imagine sensibilă a spaţiului 
infinit; lucrul acesta numai îl concepem. Spaţiul este conceput 
ca etern și indestructibil. E o noţiune necesară, care ne impune 
o credință absolută. Această noţiune nu derivă din experienţă; 
nimeni dintre noi nu a văzut infinitul, nici nu derivă din raţio- 
nament; de unde atunci izvorăşte principiul? Trebue să-l ra- 
portăm la o lege specială şi primitivă a inteligenții noastre”. 

Este uşor de subliniat aci, felul de a argumenta a lui 
Royer Collard, asupra ineităţii şi infinităţii spațiului, care este 
atât de apropiat cu argumentarea lui Kant asupra aceluiași 
fapt de conştiinţă. 

Dar nu insistăm asupra acestei analogii, mulţumindu-ne 
a reţine din ofensiva sa asupra sensualismului o notă comună a 
eclecticilor francezi din secolul al XIX-lea, întemeiată pe o fină 
analiză a noţiunilor cari condiţionează sensaţia, şi deci sunt a- 
priorice, față de actualitatea sensorială. 

Royer Collard ne apare, astfel, ca un gânditor înzes- 
trat cu mult simţ psihologic și faţă de el un istoric imparţial 
al filosofiei nu poate avea decât o atitudine de stimă integrând 

atmosfera acelui timp în judecata ce el ar face-o asupra eclecti- 
cilor francezi. 

Dacă nu ar fi decât interesul ce l-au deşteptat pentru 
analisa prin conştiinţă în creiarea psihologiei și încă atât ar 
fi deajuns pentru a li creia dreptul de a sta la un loc de 
cinste în evoluţia sistemelor de gândire metafisică. 

Eclectismul francez, fără să reprezinte o fază hotăritoare 
în istoria filosofiei moderne, trebue să recunoaştem că a adus 
cu el o notă importantă, legând filosofia de direc- 
tivele generale ale statului şi făcând astfel din cercetările ab- 
stracte metafisice tot atâtea mijloace de o mai bună guvernare 
a statului. 

Filosofia în concepția lui Victor Cousin, Royer Collard 
şi ceilalţi, nu constituia numai un învăţământ încadrat în ne- 
voile culturale, dar în ea se vedea şi o politică de stat ca 
şi un mijloc de întărire a religiei, atât de turburate în vremea 
marei revoluţii franceze. 

Eclectismul reprezintă astfel o reacțiune faţă de spiritul 
individualist şi de tendinţele materialiste, pregătind oarecum 
astfel, pe departe, pe tradiţionaliştii De Bonnald. ori Joseph 
de Maistre, ori Aug. Comte. Desigur, că, pentru a ne opri la 
positivismul lui Aug. Comte, s'ar părea curios de a stabili o 
legătură între  spiritualismul de nuanţă creştină, .cu o 
filosofie care se aşează pe planul negärii concepției meta- 
fisice şi care trece dincolo de puterile de investigație ale 
conştiinţei omeneşti. 

Dar filosofia lui Aug. Comte, plecând dela concepția 
positivistă în explicarea lumii, urmăreşte stabilirea unei doc- 
trine morale, precum faimoasa ierarhie a ştiinţelor tinde la 
crearea Sociologiei, care de fapt ar fi ştiinţa unei bune con- 
duceri în viaţa socială. 

Tendintele morale şi sociale ale filosofiei positiviste cari 
se concretizează în acea stranje religie positivistă a lui Auguste 
Comte ne arată cum fondul ultim al cugetări filosofului francez, 
era ameliorarea omului pe căile etice. Şi din acest punct de 
vedere apropierea între eclectici şi Auguste Comte nu este 
aşa de hazardată, cum s'ar părea la prima vedere. 

După trecerea în revistă a celor mai însemnați repre- 
zentanţi ai şcolilor filosofice, cari din motive metodologice 
au fosi asezaţi în  „eclectici” şi în „tradiţionalişti”, făcând 
să încorporăm în aceste grupări pe unii din cei mai cunoscuţi 
filosofi francezi ai veacului al XIX-lea, credem că este timpul 

a sublinia un aer de familie între ei, — şi o comunitate de 
origină şi scop, care uneşte pe spiritualiştii eclectici cu tra- 
diționaliştii susținători ai autorității în stat. 

Şi unii şi alţii, pleacă dela o convingere şi anume că, 
după turburările produse de marea revoluţie, şi de mişcările 
felurite ce ea a creiat, nu este deajuns o Restauraţie, inspi- 
rată de gândul refacerilor materiale şi sociale, dar trebue şi 
o. Restauraţie a liniştei în sufletul omenesc şi creiarea în el a 
acelor comandamente etice, cari să-l scoată din nesiguranţă, 
din oportunismul prezentului şi din haosul criteriilor morale. 
Pentru Victor Cousin, sau pentru Joseph de Maistre, filosofia 
enciclopediştilor, naturalismul lui Rousseau, concepţiile celor 
ce sunt socotiți ca părinţii intelectuali ai marei Revoluții dela 
finele secolului al XVIII-lea, sunt adevărate toxine sociale, 
contra cărora trebue reacționat în felurite chipuri, adică după, 
eclecticii spiritualişti întărindu-se ideea transcendentă a sufletului, 
în sensul creştin — suflet pur şi etern — iar după tradiţionalişti, 
creiidu-se o autoritate dictatorială, Monarh absolut sau Papa. 

Se înţelege că aceste tendinţe de restaurare morală, sunt 
sprijinite în ultima analisă de felurite concepţii metafisice, dar 
fondul rămâne acelaşi: E vorba de a înlătura din conştiinţă, 
imagina periculoasă a unui individualism liber, ori a unei con- 
cepţii materialiste a vieţii şi a uitării comandamentelor acelea 
cari scot pe om din făgaşul scăderilor şi versatilităţilor 
şi-l leagă de Cer prin o încredere în puterile lui interne 
sufleteşti sau în ascultarea pasivă a poruncilor divine. 

Cu aceste directive, origină şi scopuri, se înţelege că 
eclectismul ca şi tradiționalismul francez, se aşează în rândul 
filosofilor sociale, şi în cadrul sistemelor de morală pentru 
care ultima rațiune de a fi a unei visiuni sau. intuiţii filosofice, 
este găsirea drumului pentru mântuirea omului şi pentru or- 
dinea istorică şi socială. 

În acest înţeles, eclectismul şi tradiţionalismul sunt sis- 
teme legate de atmosfera unei epoci, şi de nevoile unui timp, 
Fără „anticreştinismul” lui Voltaire, fără cultul „Raţiunei” (eli- 
berate în mod eronat de Rațiunea divină) admis de Enciclo- 
pedişti, şi am putea adăuga fără furtuna socială care a, turburat 
societatea franceză dela finele secolului al XVIII-lea şi la 
începutul celui al XIX-lea, poate că eclectiştii şi tradiționa- 
liştii nu ar fi existat, şi nu s'ar fi manifestat în forma în care 
îi cunoaştem azi. Timpul le-a imprimat şi coloratura gân- 
durilor şi metodele de restaurare morală. 

Spiritualismul: Maine de Biran 


Filosofia franceză a veacului al XVIII-lea, caracterizată 
printr'o accentuată notă socială, a înregistrat, odată cu ultimile 
decenii ale secolului, apariţia unui curent de pronunţată atitudine 
analitică, interioară. Dela concepţia politică şi juridică a unui 
Montesquieu, Voltaire sau Rousseau, dela concepţia socială 


şi economică a lui Turgot şi Condorcet, — trecând printr'un 
tradiţionalism dogmatic şi potolit ca în doctrina lui J. de 
Maistre, Du Bonald sau Lamennais — cugetarea franceză a 


ajuns la interpretarea sensualistă a cunoaşterii, reprezentată de 
Condillac, De Tracy sau Cabanis. 

Această mişcare ,„ideologică” însă nu poate fi încadrată 
în limitele stricte ale secolului al XVII-lea. Sub o formă 
modificată, dar continuând acelaş punct de plecare și interpre- 
tare iniţială, ea apare în concepţia filosofică a lui Maine de 
Biran. Spre deosebire de ,ideologie” însă, care afirmă pri- 
matul indiscutabil al sensației în explicarea fenomenelor sufleteşti 
de orice grad, Maine de Biran consideră sufletul ca o rea- 
litate complexă, pentru a cărei pătrundere e necesară o me- 
todă complicată, în care intră în egală măsură: fiziologia, 
patologia, observaţia interioară şi analiza. 

Filosofia „,biranistă”” ne oferă exemplul unei construcții 
succesive, impusă fără îndoială de un temperament înclinat 
către reflecţie și analiză interioară, fără a pierde însă con- 
tactul cu domeniul vieţii publice active. 

In adevăr, Maine de Biran a ocupat în diferite momente 
ale vieţii, funcţii politice şi sociale, sortite a-l îndepărta de 
actul pur al reflecției şi a-i întrerupe atitudinea pasivă şi izo- 
lantă a cugetării. 

Născut la Bergerac în 1766, fiu al unui medic cunoscut 
prin instrucţia şi caracterul său excepţional, de Biran — care 
îşi adaogă mult mai târziu numelui propriu, numele unui mio 
domeniu din Perigord — a primit cunoștințele elementare în 
colegiul „„doctrinarilor”” din Périgueux. Revoluţia l-a surprins 
fără carieră, vădind în plus o mare atracţie pentru studiile 
de psihologie ale lu: Condillac, Locke, Helvetius. 

Suspectat mult timp ca absolvent al şcoalei „,corpulu 
de gardă”, el reuşeşte totuşi să obție încrederea noului regim, 
astfel încât în 1795 e numit administrator al departamentului 
Dordonei, iar în 1797 — pe timpul directoratului — este ales 
reprezentant în comitetul „celor 500”. Retras, în urma loviturii 

de stat dela 18 Fr., el duce mai departe studule sale de filo- 
sofie, scriind în 1802: Mémoire sur l'habitude, care a și 
fost încununat cu premiul secţiei de ştiinţe morale a „„Înstitu- 
tului”, în urma concursului la care fusese prezentat. În anul 1804 
publică Rapports de I'Ideologie et des Mathematiques şi — deşi 
sguduit de un teribil eveniment familiar: dispariţia sohei sale, de 
care se simţea profund ataşat 1) — are tăria de a-şi termina prima 
lucrare, în care exprimă un punct nou de vedere în contrast 
cu filosofiile metafizice şi sensualiste, anterioare: Memorie 
sur la decomposition de la pensec, premiat de „Institut în 
anul 1805. Acest memoriu conţine ideile esenţiale expuse ulterior 
în Mémoire sur L'aperception immediate, memoriu care ob- 
tinu menţiunea onorabilă la Concursul instituit de Academia 
din Berlin (1807), şi în Memoire sur les rapports du phy- 
sique et du moral, încununat de Academia. din Copenhaga, în 
anul 1811, — care nu fură publicate în cursul vieţii autorului. 

Deja din anul 1806, când fu numit prin decret imperial 
subprefect de Bergerac, activitatea sa ştiinţifică fu dublată 
de o viaţă publică intensă. Ales deputat în 1812, el făcu parte 
din comisiunea celor „cinci care — în anul 1813 — avură 
curajul să-l sfătuiască pe Bonaparte pentru o politică de pace 
onorabilă şi pentru restituirea libertăților publice suprimate. 
În 1813, după abdicarea Împăratului, Maine de Biran ocupă 
funcţia de chestor al Camerei (1815); apoi fu consilier de stat în 
1816 şi deputat de Bergerac dela 1818 la 1824, când muri. 

În tot acest interval, compuse o serie de lucrări, care îi 
întregiră reputaţia de gânditor original şi fecund. Printre cele 
mai cunoscute, menţionăm: Mémoire sur les perceptions ob- 
scures, Les rapports des Sciences naturelles avec la Psy- 
chologie, Les fondements de la morale et de la religion, 
Journal şi opera în care încearcă o nouă redactare a lucrărilor 
anterioare: Nouveaux essais d Anthropologie. 

Fizionomia psihică a lui Maine de Biran se caracteri- 
zează printr'un temperament timid, instabil, lipsit de un per- 
fect echilibru în acțiune, incert și bazat pe un substrat fiziologic 
debil. „„Journal”'-ul său ne indică, după propria-i mărturisire, 
„0 slăbiciune naturală de spirit”, datorit continuei agitaţii in- 
terioare, neliniştei, ce îi întoarce privirele către lumea in- 
terioară a vieţii psihice, subiective. „Sunt convins”, spune el, 


, 1) Scrisoare către amicul său, Dégérando; Oeuvres complètes vol. III, 
publiées par P. Tisserand, Libr: F. Alcan,Paris, 

că nu sunt bun pentru treburile acestei lumi; ele mă turbură 
fără folos. Nu preţuiesc decât prin refleche şi singurătate; 
de-aş puteă regăsi această valoare''1). Această agitaţie in- 
terioară nu e însă produsul lumii externe şi nu îşi poate găsi 
acolo remediul: „Când suntem agitaţi în mod interior, totul 
produce distracţie şi nici cea mai profundă singurătate nu ne-ar 
putea linişti”. 

Din această cauză, Maine de Biran nu s'a identificat nici- 
odată cu funcțiunile-i publice, pe care le îndeplinea cu rezervă 
şi corectitudine reţinută. Fire meditativă, de o rară sensibi- 
litate, atras de tumultul vieții interioare, el se analiză cu rară 
voluptate și penetraţiune. Filosofia sa poartă pecetea acestei 
trăsături sufleteşti. Veşnic nemulțumit de rezultatele cercetă- 
rilor sale, încercând să împingă cât mai adânc analiza şi re- 
flecția, Maine de Biran a construit o filosofie a experienții, 
supusă observației profunde dar — în mod fatal — necom- 
plecte. Descoperirea unor aspecte noui ale realităţii psihice 
îl sileşte să-și revizuiască continuu caracterizările, să-şi com- 
plecteze ideile, iar — în ultimii ani ai vieții — să încerce 
o nouă redactare a întregii operi, pe baza sensibilităţii re- 
ligioase. 

Astfel, pe când în „„Memoire sur l'habitude” şi în „Me- 
moire sur la décomposition de la pensée” Maine de Biran 
îşi menține — în majoritatea ideilor — fidelitatea față de 
ideologia lui Cabanis şi De Tracy, în „,Nouveaux essais 
d' Anthropologie” afirmă existenţa unei sensibihtăţi superioare 
în faţa infinitului, în care se găseşte fundamentul vieţii reli- 
gioase. Viaţa spiritului pur hpsit de determinare fiziologică 
şi urmărind realizarea ideii de perfecțiune — constituie ultima 
etapă în evoluţia gândirei „,biraniste”. 

* 


Doctrina filosofică a lui Maine de Biran îşi are ori- 
ginea în filosofia lui Condillac şi în ideologia” propriu-zisă, 
reprezentată de De Tracy şi Cabanis. 

Condillac, Cabanis și De Tracy, afirmaseră primatul fac- 
torului sensorial în cunoștință. După Condillac spiritul se re- 
duce la un aglomerat — sub forme variate — de sensații.. 
Există, în concepția acestui gânditor, o explicare genetică a 
tuturor funcţiunilor sufletești prin intermediul noțiunii de sen- 


1) Journal intime, Nov. 1815, Edition La Valette-Monbrun, p. 193, sq. 

sație transformată. Memoria, rațiunea, voinţa, sunt funcții de- 
rivate din sensaţii. 

De Tracy evită o interpretare genealogică a funcţiilor su- 
Tleteşti. Teoria lui Condillac îi apare simplistă şi artificială. 
În adevăr, după el, Condillac a exagerat procesul de dis- 
tincţiune a facultăţilor, şi a creiat numai din simpla lor func- 
Hune, facultăţi speciale: ex.: imaginaţia și reflecția. "Totodată, 
există anumite moduri ireductibile ale sensibilităţii, care nu 
se pot reduce la sensaţia rudimentară; acestea sunt: voinţa, 
judecata, simţirea şi amintirea. Dacă pentru Condillac, con- 
ştiinţa noastră primește forme de cunoaştere din lumea externă, 
De Tracy introduce un factor nou în explicarea fenomenelor cu- 
noştinței: mobilitatea. Sufletul nostru nu mai e total supus in- 
fluenței lumii externe; el nu are decât o pasivitate parțială, 
căci numai prin mişcare putem constata rezistența şi deci 
face posibil] actul cunoașterii. 

Maine de Biran introduce o nouă distincţie în interpre- 
tarea fenomenului sensorial. Pentru el, în sensaţie trebuie să 
distingem două elemente deosebite1), ce îi dau tonalitatea și 
îi creiază funcţiile ei diferite: elementul pasiv, pe care se ba- 
zează stările afective, inconștiente (somn, catalepsie, nebunie) 
și imaginaţia; şi elementul activ ce caracterizează funcţiile in- 
teligenţii (raţiunea, memoria, conştiinţa, ideile, categoriile) adică 
viața perfect conştientă. Deci clasificarea facultăților cores- 
punde gradului de activitate al conştiinții. De fapt, sufletul 
nu se poate reduce în întregime la sensaţii. Operaţiile intelec- 
tuale, care se bazează pe elementul motor, activ, ce caracte- 
rizează actul de conştiinţă, se îndepărtează de senzaţii. Func- 
tiile intelectuale sunt superioare şi chiar contrarii sensaţiilor. 
Dovadă e lipsa de coincidenţă între sensaţii, ce constituese 
fondul vieţii primitive şi animale, şi inteligența propriu-zisă, 
prin, care se distinge omul de animal. Deasemeni efectul contrar 
pe care îl are „,obişnuinţa” asupra celor două feluri de funcţii 
sufleteşti; sub imperiul obişnuinţii, percepțiile sensibile îşi pierd 
intensitatea, pe când ideile şi raţionamentele trec într'o fază de 
incontestabilă clarificare. 

Aceste constatări, la care ajunge Maine de Biran prin 
analiză şi reflexie, sunt produsul unei metode originale, pe care 
o introduce el în sezisarea fenomenelor sufleteşti. 


1) P. Tisserand: Oeuvres complètes de Maine de Biran: Memoire sur 
la décomposition de la pensâe. Libr. F. Alean, Paris: 

Maine de Biran este convins, că atât erorile fiziologiş- 
tilor cât şi acele ale filosofilor metafiziciani sunt datorită me- 
todelor utilizate. 

Metoda filosofiei naturaliste şi fiziologice (Bacon, Locke, 
Condillac şi Cabanis) consta în observarea fenomenelor psi- 
hice şi în determinarea legilor ce le corespund: o adevărată 
metodă fizică introdusă în psihologie. Gândirea cercetătorului era 
îndreptată către viaţa interioară; dar „interioritatea”” nu este 
o condiţie a identităţii dintre subiect şi obiectul cunoaşterii: 
fenomenele psihice sunt tot atât de exterioare şi distincte faţă 
de subiectul ce cugetă, ca şi obiectele lumii externe. Sezi- 
sarea faptului primar al conştiinții, graţie acestei metode, e 
— în fond — o iluzie. 

O similară obiecţie aduce Maine de Biran metodei on- 
tologiste. Filosofii raţionaliști studiază concepte despre lucruri 
inteligibile, dar care sunt obiecte de cugetare complect deose- 
bite de subiectul cercetător. 

Ambele metode sunt deci, obiective: raționalismul ca şi 
empirismul nu surprind procesul creației spirituale în sine, ci 
numai în consecințele lui obiective. 

Impotriva, lor, afirmă M. de Biran necesitatea unei metode 
profunde și radicale, care să coboare până în substratul activi- 
tății subiectului creator. Această metodă va trebui să respecte 
în întregime „interioritatea'”' fenomenelor sufletești. Căci în 
afară de obiectele gândirei există un subiect cugetător; este 
evident, că mijloacele de cunoaștere a obiectelor nu pot fi 
identice cu procedeele pentru sezisarea gândirii în procesul ei 
creator. Se impune deci, necesitatea unei „ideologii subiec- 
tive, „care — închizându-se în esenţa subiectului gânditor — 
să caute a pătrunde raporturile intime pe care el le susține 
cu sine însuşi, în exercitarea liberă a actelor sale intelectuale” 1). 

Maine de Biran afirmă necesitatea unei metode egal de- 
părtate de sensualism şi de atitudinea metafizică: un realism 
psihologic, care exprimă sforțarea noastră de a sezisa gândi- 
rea sub toate aspectele, atingând însuși gradul perfecțiunii. 

Cunoştinţa noastră nemijlocită este „subiectul, eul per- 
sonal. Experienţa primă şi necondiționată e aceia a eu-lui; 
certitudinea cunoştinţii este tot în eul conştient. 

Această serie de constatări repune pe primul plan al aten- 


1) Oeuvres de M. de Biran, tom. III, publ. par P. Tisserand. E. Alcan 
Paris, Intr. p. XLI. 

tiei, criteriul „conștiinței carteziene, ca punct de plecare în 
procesul cunoaşterii. Descartes însă nu renunţase la speculaţiu- 
nile de ordin metafizic, căutând să precizeze conceptul de 
substanță, „res cogitans”, complect deosebită de materie, „res 
extensa”. Aceasta e o veritabilă metodă raţionalistă, obiectivă. 
Impotriva ei, M. de Biran afirmă valoarea unică a „ reflec- 
țiunii”, actul psihic prin care subiectul cugetător înlătură toate 
condițiile interioare şi exterioare de natură a împiedica auto- 
sezisarea vie a realităţii interioare. „A reflecta”, înseamnă a 
atinge punctul central al vieţii sufletești. 
* 


Prin metoda reflecției interioare, sezisăm, în acelaş timp, 
gândirea şi actul ei creator. Factorul determinant al cunoaşte- 
rii e deci, acţiunea psihică interioară: efortul voluntar. Voința 
constituie ființa şi creiază cunoştinţa noastră. Dacă Descar- 
tes afirmase că unica condiţie a existenți e cugetarea, M. de 
Biran pune la baza realităţii: voinţa. In locul unui raport dia- 
lectie dela gândire la existenţă, el stabileşte un raport ,nemij- 
locit”, între actul prin care „eul? există şi actul prin care se 
cunoaşte 1). Efortul interior şi rezistența lumii externe sunt doi 
termeni indisolubili. Cunoaşterea presupune acţiunea, căci o 
gândire fără activitate se contopeşte cu obiectul ei. Voința 
este factorul, care dă conştiinţă — existenți obiective. 

Oricât s'ar părea de clară această concepţie a cunoștinței, 
M. de Biran distinge mai multe grade ale facultăţii de cu- 
noaştere, corespunzătoare diferitelor faze de desvoltare şi com- 
plicație a proceselor sufletești. 

Pentru el, noi nu ajungem imediat la conştiinţa vointi, 
centrul vieţii interioare, ci străbatem mai multe forme de 
manifestare ale funcţiunii de cunoaştere, dela sensibilitatea pri- 
mară la voinţa intelectuală şi morală. Trăim în acelaş timp: 
o viaţă animală, dominată de percepții instinctive şi pasive, 
o viață umană, stăpânită de percepții intelectuale şi active, şi 
în sfârşit o viaţă divină, caracterizată printr'un simţ al realităţii 
supra-sensibile şi o incontestabilă tendinţă morală. 

În caracterizarea primelor două domenii de viaţă psihică, 
M. de Biran păstrează interpretarea sensualistă a „„ideologiei”. 
Viaţa inferioară e numai afectivă şi reprezentativă. Subiec- 
tul cercetător se confundă cu obiectul cunoaşterii, de care e 


1) Oeuvres de M. de Biran, publ. par P. Tisserand, tom III, Intr, p. 
XXXVII. 

afectat în mod variat, şi pe care nu reuşeşte decât să şi-l re- 
prezinte în imaginație. Valoarea funcţiei sensoriale este in- 
discutabilă, căci ea constituie — în special sub forma simţu- 
rilor superioare — punctul de plecare al cunoaşterii +). Fa- 
cultățile intelectuale nu pot fi explicate în desvoltarea lor con- 
tinuă, dacă nu ne ridicăm la origina afectivității sensoriale. 
„Tot ceiace e în intelect, nu numai a fost în simţuri, dar este 
şi acum în ele, ca instrument sau mijloc indispensabil de ope- 
raţie exercitată şi constatată în mod real; zic totul, fără ex- 
cepție; numai virtualitățile sau formele abstracte nu sunt în 
simţuri, dar ele nu sunt nicăiri dacă nu în semnul convenţional, 
care constitue întreaga lor funţă logică''2). Sensualismul lui 
M. de Biran e, deci, atât de accentuat, încât nu dispare com- 
plet nici în interpretarea formei superioare de cunoaştere, a 
vieţii religioase şi morale, în care sentimentul infinitului şi 
al ideilor supra-sensibile e datorit tot unui simţ organic: sim- 
tul religios. 

Viaţa intelectuală, propriu-zis umană, se caracterizează, 
prin două operaţiuni de cunoaştere: percepția şi reflecțiunea. 

Percepția e o funcţie intim legată de simţurile superioare; 
văzul, auzul, tactul, pun la dispoziția gândirii un material imens 
şt constituie un punct de sprijin pentru a pătrunde adânc în do- 
meniul ei. Dar percepția se realizează numai datorită efortului 
motor, care face posibilă cunoaşterea însuşirilor de formă, 
poziţie, volum, etc., ale obiectelor. De aceia organele, capabile 
de mişcare, sunt şi organele cele mai superioare ale percep- 
ției. Prin ele se realizează efortul voluntar şi se înregistrează 
rezistența lumii exterioare. A gândi înseamnă a te mişca. 
„Baza întinsă şi solidă a cunoașterii, nu există pentru noi 
decât în desfăşurarea efortului; ea nu e măsurată și circum- 
scrisă decât de mişcările de care dispunem” 3). Gândirea e 
un discurs interior. 

Efortul eu-lui prinde într'un contrast imediat rezistenţa 
non-eului. Astfel percepția clară a obiectului sezisat e complec- 
tată de conștiința activităţii efortului, în opoziţie cu atitudinea 
pasivă a factorului sensorial. Reflecţia, care coincide cu in- 
tensificarea conştiinții, este produsul întoarcerii, asupra ei în- 


1) M. de Bran: M&moire sur les perceptions obscures, publ. par P, 
Tisserand, Coll. „Les classıques de la philosophie", Libr. Arm. Collin, p, 10. 

2) P, Tisserand: Oeuvres de M. de Biran, tom IV, p. 148, F. Alcan, 
Paris, 

3) Ibidem, p. 152, 

săși, a unei acţiuni oprite în curs de exerciţiu. Retlecţia este 
condiția gândirii umane, care se identifică cu eul, iar efortul 
este actul esenţial la care se reduce viaţa intelectuală şi umană. 

E locul să menţionăm, că metoda reflexivă a lui M., de 
Biran nu se identifică cu introspecţiunea, de care o desparte 
funcţia raționamentului; căci reflecţia me oferă atât cunoaş- 
terea — primă analiză — a caracterelor esenţiale ale eului, 
cât şi acele ale vieţii afective sau ale vieții impersonale. Dea- 
semenea, reflecţia nu se confundă cu analiza logică şi ipote- 
tică, căci „ea îşi are punctul de sprijin în datele imediate 
ale conştiinții, ale căror consecințe le desvoltă fără îndoială 
prin- raționament, dar având grijă întotdeauna de a le veri- 
fica printr'o observaţie potrivită” 1). 

O facultate, prin excelenţă intelectuală, este memoria. 
Pentru Condillac memoria era o sensaţie prelungită. Locke 
o concepuse ca pe un fenomen psihic, compus din imagine dub- 
lată de reminiscență. Maine de Biran o explică! în functie de 
reflecţie. 

Memoria nu este — pentru el — o simplă reprezentare, 
ci o rechemare voluntară a actelor precedente. În actul me- 
morativ, subiectul nu-şi aduce aminte de lucruri, ci de el-în- 
suşi. Ne amintim actele printr'o liberă determinare a voinţii, 
căci ideia este inseparabilă de conştiinţa actelor voluntare. 
Funcţia determinantă e reflecţia, care se aplică la acte; numai 
în acest mod ea reproduce imaginile în amintire: obiectul amin- 
tiri e deci actul, nu imaginea.... Eficacitatea reală a nu- 
melor2), nu constă atât în reproducerea directă a imaginilor, 
care conservă întotdeauna în parte caracterul lor de spon- 
taneitate şi independenţă, cât în rechemarea actelor care.... 
retrăiesc încă prin semn, în copie sau ideie, o complectează 
sau o transformă, elaborând-o din nou”). Memoria com- 
plectă e deci o funcţie „activă”, care reconstruieşte în conşti- 
ință actele ce au determinat percepțiile anterioare ale subiec- 
tului cunoscător. 

Concepţia lui M. de Biran asupra memoriei, e, în rea- 
litate, o teorie a formării ideilor generale, conceptelor şi no- 
țiunilor tipice, prin recunoaşterea caracterelor comune a fe- 
nomenelor. Recunoașterea nu este numai un moment al funcţiei 


1) P. Zisserand: Oeuvres de M. de Biran, Tom. III, Intr, p, LIV F. 
Alcan, Paris. 

2) Nume corespunzătoare obiectelor perceptibile. N. A. 

3) P, Tisserand: Oeuvres de M. de Biran, tom ]V p. 187, 

reprezentative, ci este însăși conştiinţa identității actelor sau 
operaţiunilor înregistrate. 

M. de Biran supune actul esenţial al vieţii intelectuale, 
efortul voluntar, la o minuțioasă analiză, ale cărei concluzii 
sunt tot atât de departe de fiziologişti ca şi de idealişti. 

Descompunerea  funcţiunilor gândiriit), duce la o dis- 
tincţie iniţială între factorul sensorial, care este în permanentă 
modificare, şi eul unitar, neschimbător. Din experienţa internă 
se nasc principiile ştiinţifice, „categoriile”, generale ale cu- 
noştinţei. Descartes susține originea înnăscută a ideilor gene- 
rale, distincte prin caracterul lor „evident”. lar Leibniz con“ 
sideră existenţa lor virtuală, independentă faţă de reflecţie. 
Pentru „eu'', ideile generale sunt exterioare, originea lor fiind 
într'un principiu universal, instituit de Divinitate: armonia presta- 
bilită. 

O atitudine intermediară în conceperea ideilor generale 
e exprimată de filosofia kantiană. In adevăr, Kant prezintă 
formele generale ale sensibilităţii și înţelegerii, dotate cu un 
caracter pasiv în procesul de înregistrare a materialului ex- 
terior; dar în acelaş timp, ele sunt factorii unui proces activ, 
ce prelucrează materialul furnizat de simţuri. 

M. de Biran afirmă, că distincţiile făcute de filosofiile 
idealiste anterioare nu reprezintă o descompunere reală a gân- 
dirii, ci se referă mai curând la o lume abstractă, la o fic- 
țiune, în care ştiinţa şi cugetarea înlocuiesc realitatea psihică 
adevărată, Cunoaşterea intimă a funcţiilor sufletești se trans- 
formă, astfel, într'o analiză logică lipsită de un substrat con- 
cret. Pentru a avea însă o cunoștință reală a funcţiilor in- 
telectuale, trebuie să ne coborâm în substratul procesului lor 
creator. 

În locul raţiunii şi al experienţii externe, metode susţi- 
nute în contradicţie de raţionalişti şi empiriști, M. de Biran, 
recomandă ca mijloc de cunoaștere: experiența interioară. Prin 
această metodă surprindem, în plină acţiune, procesul volun- 
tar. Categoriile generale, formele tipice ale cunoaşterii, ne apar 
ca produs al experienţii interne, cristalizare a efortului vo- 
luntar împotriva stărilor efemere ale conştiinţii. Forţa, uni- 
tatea, identitatea, cauzalitatea, etc., îşi au baza în experiența 
internă; ele sunt fn conștiința noastră, nu în realitatea naturii 
exterioare. 


1) ldem, tom, III 

Noţiunea de „,cauzalitate”, îndeosebi, a constituit întot- 
deauna o rezistență în calea aplicării sistemelor de teorie a 
cunoaşterii. 

Exceptând concepţia kantiană, care o reduce la o sim- 
plă formă tipică a intelectului: categorie, — cauzalitatea a 
primit, în istoria doctrinelor filosofice, variate forme de in- 
terpretare. Dar explicaţia cauzalităţii la M. de Biran pare 
îndreptată în special, împotriva concepției filosofului englez 
D. Hume. 

După Hume, subiectul cunoscător nu are conștiință de 
faptul că el însuși reprezintă o forţă motrice. Simţim nevoia 
de a ne mişcă, şi apoi simţim însăşi mișcarea organică în diferite 
funcțiuni. Ca şi Malebranche, Hume afirmă că procesul de 
cauzalitate nu reprezintă o creaţie, ci numai o succesiune în- 
tre două fenomene. Distincția între cauză și efect o face mo- 
mentul ce precedă succesiunea, care nu e decât așteptarea 
actului de mișcare. 

Consecvent teoriei sale psihologice, M. de Biran pune 
la baza cauzalităţii efortul voluntar. In aceiaşi clipă a acţiu- 
nii, noi avem conştiinţa voinţei noastre şi a rezistenţii, pe care 
ea o întâmpină; eul activ şi non-eul, sunt termeni care se află 
în conștiința noastră, în connexiune imediată. Dacă nu pu- 
tem surprinde legătura fizică, evidentă şi necesară, putem se- 
zisă rapid această legătură —, ce depăşeşte lumea simţurilor, 
în acţiunea eu-lui, printr'o intuiţie directă. [Ideia de cauză, 
dobândită astfel, devine — printr'un proces de inducţie şi 
generalizare o adevărată lege a cauzalităţii. 

Aceiași noţiune esenţială o aplică M. de Biran şi în 
determinarea operaţiunilor logice. Procesul de formare al no- 
țiunilor, al judecăților, raţionamentelor, este produsul unui 
„act? de voinţă. Tot astfel enunțarea unei judecăţi, ce pre- 
supune deslipirea unui atribut dela subiect — substrat al în- 
sușirilor pbiectului — și trecerea ei la predicat nu reprezintă! 
decât un act voluntar. Din lumea externă noi nu putem. constata, 
decât agregate de însuşiri; singur „eul'”, e substratul lor per- 
manent, care le organizează şi le verifică în vederea unei cu- 
noaşteri exacte. 

În sfârșit dela experiența psihologică se trece la cunoştinţa 
metafizică. Crearea cunoștințelor generale e o încercare de 
explicare a universului prin intervenția efortului voluntar. M. 
de Biran se apropie astfel de concepţia lui Leibniz asupra 

existenţii. Realitatea adâncă e de natură spirituală şi voluntară, 
iar forţa creatoare e de natură psihică, interioară. 


x 


Filosofia lui Maine de Biran e caracterizată printr'o ori- 
ginală metodă de cunoaştere: experiența ınternă, şi prin afir- 
marea noțiunii esenţiale de efort voluntar. 

În privmţa metodei pe care o propune concepţia „bira- 
nistă”, ea suscită o rezervă inițială. 

M. de Biran a insistat asupra distincţiei care trebuie fä- 
cută între „experienţa internă” și analiza psihologică obiş- 
nuită, prima având un caracter original şi subiectiv, a doua 
fiind obiectivă şi deformând realitatea sufletească. Această in- 
sistență arată caracterul fragil şi inconsistent al ,experienții 
interne”. . 

Sezisarea actului voluntar, printr'o intuiție directă, nu este 
un act de cunoaştere propriu-zisă. Ca şi actul de cauzalitate, 
a cărui legătură clară şi evidentă este insezisabilă, cunoaşterea 
efortului voluntar este mai mult un act de convingere lipsit 
de verificarea necesară. M. de Biran crede că reflecţia, care 
e la baza funcţiilor intelectuale superioare, nu poate fi o 
metodă pur raţională, pentru a nu artificializă analiza inte- 
rioară, transformând-o într'o metodă logică şi dialectică, aşa 
cum apare în sistemele de filosofie raţionalistă. Dar păstrând 
integral caracterul psihologic subiectiv, metodei pe care o pro- 
pune, M. de Biran îi răpeşte posibilitatea controlului şi fun- 
damentul raţiunii. De aci şi până la atitudinea „mistică ce 
caracterizează a treia formă a vieţii umane — viaţa religioasă 
şi morală — şi ultima etapă a vieţii filosofului, e o cale des- 
chisă, lipsită de orice obstacol. Plecând dela „„voluntarism”” 
şi „experienţă internă’, M. de Biran a sombrat în „„misti- 
cism”, atitudine ce presupune absorbirea voinţii şi a propriei 
personalități de către graţia supranaturală. 

Dar însuşi voluntarismul lui M de Biran nu este în 
afară de orice rezerve critice. Spre deosebire de concepţia 
lui Schopenhauer, cu care este sincronă, „voința? la M. de 
Biran este produsul experienţei subiective. Aci însă „,bira- 
nismul”, recurge la o simplificare. „Maine de Biran pare a 
confunda ideia de cauză în general cu aceia de cauză motrice 
în particular, ideia de voinţă cu aceia de forță '1). În ade- 


1) Alfred Fouillse : Histoire de la philosophie, pas. 420, Libr. Dela- 
grave, Paris, 1926, 

văr, afirmația că efortul este ,„inseparabil” şi simultan cu exis- 
tența obiectelor, în conștiința actului voluntar, pare lipsită de 
fundament; sensația de rezistență e mai curând un răspuns 
organic voinții de mişcare. Adevărata voinţă ar fi—sub raport 
psihologic — voința care acţionează asupra ei-însăşi, elibe- 
rată de efortul motor şi de caracterul forţei mecanice, cu care 
o identifică M. de Biran. 

Privită sub alt aspect, teoria cu ajutorul. căreia „,biranis- 
mul” încearcă să derive din „actul voluntar”, toate opera- 
țiile psihice, apare insuficientă. Dacă eul constă din efortul 
voluntar, atunci nu e unic şi invariabil, căci actele de voinţă 
sunt multiple şi schimbătoare. 

Maine de Biran s'a văzut silit să admită un „eu” actual, 
modificabil, şi un „eu” virtual, şi permanent. Virtualitatea 
însă nu mai e act de experienţă. M. de Biran contrazice pro- 
pria sa metodă de cercetare !). 

În sfârşit, explicarea întregului sistem cognitiv şi inte- 
lectual prin acţiunea voinţii, constituie una din cele mai mari 
dificultăți ale concepției „„biraniste”. Această dificultate e vi- 
zibilă în special când e vorba de explicarea noţiunilor esen- 
tiale în filosofie, pe care Kant le denumeşte „categorii. Ast- 
fel în conceptul de „,cauzalitate”, M. de Biran postulează le- 
gătura indisolubilă între cauză şi efect. Dar cauza şi efectul 
sunt fenomene distincte, care constituiesc o dualitate evidentă: 
raportul dintre ele primeşte uneori chiar aspectul de con- 
trast2). Respectând criteriul logic elementar, nu putem afirma 
identitatea fenomenelor ce se succed, în raport de cauză şi 
efect. „Când este vorba de a fundà o afirmare universală 
ca principiul de cauzalitate pe cunoaşterea propriei cauzali- 
tăți în actul voluntar, raţionamentul lui M. de Biran e defec- 
tuos: cum să conchidem, dela activitatea pe care simţim căl 
o exercităm noi, la permanenţa „eu-lui, în momentele în care 
el nu acţionează?” 3). 

Totuşi concepţia filosofică a lui Maine de Biran şi-a ve- 
rificat vigoarea în filosofia modernă. Chiar azi există o miş- 
care „biranistă”, afirmând primatul voinţii şi caracterul mis- 
tic şi subiectiv al acţiunii. 


1) I, Petrovici. Curs inedit de Istoria filosofiei moderne, predat la 
Universitatea din laşi. 

2) Ibidem. 

3) Histoire de la philosophie par Emile Br6hier, tom, Il; Le XIX-e 
siècle Paris, 1927. 

Pentru noi însă, aceiace rămâne din filosofia lui Maine 
de Biran, este conştiinţa voinţii interioare ce aspiră la liber- 
tate, ideie care tinde la realizarea perfecțiunii în desvoltarea 
personalității umane. 


Pozitivismul francez 


La începutul secolului al 19-lea asistăm în Germania la 
elaborarea unei filosofii romantice viguroase şi îndrăsneţe, cu 
Fichte, Schelling şi Hegel, pe când în Franţa, din contră, 
apare o filosofie pozitivistă, cu Saint-Simon şi Auguste Comte, 
care e drepi că la început e fără răsunet, mai ales în cercurile 
oficiale şi reprezentative, dar este caracteristică acestei epoci. 
Cum se explică faptul că cele două culturi s'au angajat în di- 
recţii ce contrastează aşa de isbitor, când împrejurările is- 
torice le impuneau preocupări apropiate? Nu se poate vorbi 
de o reacție a geniului francez sub forma pozitivismului la 
romantismul care înflorea în Germania, pentru că filosofia 
germană era aşa de puţin cunoscută la Paris, încât este neve- 
rosimil să presupunem că, prin presiunea ce-a exercitat, a pro- 
vocat reacția spiritului francez. Dealtfel, Franţa a avut pe 
acea vreme o mişcare romantică originală şi puternică în li- 
teratură, care, fără îndoială, s'a format şi a existat independent 
de filosofia dominantă atunci. 

Deasupra epocii plana un imperativ mai de seamă: afir- 
marea şi desăvârşirea geniului naţional. Cele două popoare au 
răspuns diferit la aceiaşi nevoie spirituală, cel german cu o 
filosofie romantică, care înseamnă deslănţuirea şi afirmarea 
sgomotoasă' a ceea ce e subiectiv şi ideal în suflet, cel francez 
cu o filosofie pozitivistă, care înseamnă afirmarea şi organi- 
zarea conştiinţii în ceea ce e obiectiv şi concret în ea. Con» 
trastul între felul de a cugeta al celor două categorii de filosofi 
este şi mai puternic: gânditorul romantic restrânge lumea la 
conştiinţa sa, fără să-şi dea seama cât de fragil este acest 
suport, şi se complace î în iluzia că mintea lui nu creează numai 
cunoştinţele dar şi lumea exterioară, cu conţinutul şi cu rân- 
duiala, ei; din contră, gânditorul pozitivist diminuează rolul con- 
ştiinții şi o priveşte pe aceasta ca ataşată strâns de lumea 
externă şi se complace în convingerea că aceasta nu numai că 
se bucură de o existență obiectivă dar că dictează şi princi- 
> 29 

piile de organizare a vieţii individuale şi colective. Constrastul 
între romantismul german şi pozitivismul francez nu decurge 
dintr'o înfruntare ocazională şi superficială a celor două culturi, 
ci din geniul etnic ce zace în fiecare. 

Pozitivismul este un curent filosofic care se caracterizează 
printr'o metodă şi un spirit propriu: metoda consistă în a 
considera ca adevărate numai cunoştinţele întemeiate pe ex- 
perienţă 'şi verificare technică, iar spiritul pozitiv consistă într'o 
sete nepotolită de ceea ce e concret şi obiectiv. În aceste două 
caractere ale pozitivismului recunoaştem metoda şi spiritul ştiin- 
jific,” de unde rezultă că el urmăreşte să înlocuiască filosofia 
cu ştiinţa. Înlocuirea filosofiei cu ştiinţa s'a încercat în două 
feluri: s'au adunat cunoştinţele ştiinţifice fundamentale şi s'au 
ordonat într'o sinteză, care a fost prezentată ca filosofie, este 
cazul lui Auguste Comte; s'a înlăturat filosofia şi a fost înlo- 
cuită cu ştiinţele aşa cum există, e cazul aşa numitului scientism 
contemporan, o ramură desprinsă din pozitivism. 

Pe cale istorică, cu fapte bine stabilite, se poate dovedi 
că pozitivismul îşi are originea în mişcarea ştiinţifică. Ar trebui 
însă să începem cu întâiele teorii ştiinţifice şi să urmărim! pro- 
gresele făcute fin acest domeniu. În toate timpurile ştiinţa a 
influenţat gândirea filosofică, dar până în pragul sec. al 19-lea 
na fost aşa de puternică să pretindă s'o înlocuiască. Filoso- 
fia pozitivistă apare în Franţa numai datorită tradiţiei for- 
mate în admosfera nouă din jurul Enciclopediei, care a pro- 
vocat o mare încredere în puterile şi drepturile raţiunii, fă- 
când din ştiinţă cea mai de seamă operă a spiritului uman şi 
depozitara adevărurilor definitive. Saint-Simon şi Aug. Comte, 
principalii reprezentanţi ai pozitivismului francez, susţin cu tă- 
rie că ei numai continuă şi desăvârşesc opera începută. în En- 
ciclopedie de Diderot şi D'Alemberi. În adevăr, şi enciclope- 
diştii şi pozitiviştii au avut ca scop să înlăture teologia şi meta- 
fizica şi să le înlocuiască cu ştiinţa, cu alte cuvinte, să fundeze 
o filosofie care să respecte cu strictețe condiţiile metodei şi 
ale explicării ştiinţifice. 

Pozitivismul, fiind filosofia care vrea să respecte condi- 
pile cugetării ştiinţifice, va purta ca marcă distinctivă carac- 
terele ştiinţii. Cum ştiinţa mu acceptă înlăuntrul ei decât cu- 
noştinţe bine întemeiate, *cu ajutorul experienţii şi a verificării 
technice, tot aşa şi filosofia pozitivă va considera ca adevărate 
numai cunoştinţele cărora le corespunde în afară de conștiință 
än obiect real, de natură să le asigure independenţa în aşa mä- 

sură ca oricine să le poată controla. Spiritul uman constată 
-şi verifică adevărurile ştiinţifice cu două feluri de instrumente, 
logice şi technice, din care pricină se admite în ştiinţă numai 
ceeace este experimentat şi demonstrat. Dar demonstraţia fo- 
loseşte ca termeni numai rezultatele experienţii, niciodată nu 
se avântă dincolo de ea fără să devină o combinaţie zadarnică 
de noţiuni. Prin urmare, spiritul se serveşte de logică numai 
ca să interpreteze, să limpezească şi să generalizeze rezultatele 
obţinute pe cale experimentală. Aceasta face Comte când tă- 
-gădueşte logicii dreptul de a exista ca ştiinţă independentă şi 
susține că ea trebue privită ca teorie a metodei împrăştiată în 
-diferitele ştiinţe care o folosesc. 

Spre a satisface condiţia ştiinţii, care consistă în a ad- 
mite ca adevărat numai ceea ce e constatat şi verificat, pozi- 
tivismul a eliminat orice cunoştinţă care poartă un caracter 
subiectiv şi individual. Astfel, pozitivismul aruncă peste bord 
experiența interioară şi intuiţia suprasensibilă, deasemenea şi 
deducţia care se reduce la desvoltarea formală a noţiunilor, 
tocmai isvoarele de cunoaștere de care se serveşte cu predi- 
lecţie metafizica romantică. 

Pozitivismul a împrumutat dela ştiinţă un caracter în jurul 
căruia s'a făcut mare sgomot şi care singur e de natură să 
definească această atitudine filosofică. Ştiinţa se mărgineşte 
să exploreze raporturile dintre lucruri şi se abţine dela teorii 
asupra naturii lor intime, ca dela o pretenţie cu desăvârşire 
zadarnică. De aci pozitivismul trage concluzia că spiritul tre- 
bue să renunţe a căuta cauzele lucrurilor, pentru că înseamnă 
să urmărească o himeră. Dar tocmai metafizica este aceia 
care se încumetă să descopere şi să conceapă esența intimă! 
şi cauzele absolute ale lucrurilor. Pe urma ştiinții şi chiar 
trecând dincolo de ea, pozitivismul ia un caracter net anti- 
metafizic. 

Aşa idar, denumirea de pozitivism se atribue concepțiilor 
care $e abţin în chip hotărît dela tentaţia de a depăşi expe- 
rienţa, cea cercetată şi exprimată în cunoştinţele ştiinţifice, şi 
de a crede că mintea umană poate să conceapă şi să cunoască 
realitatea în mod absolut. Ori de câte ori mintea noastră 
încearcă să evadeze din cadrul experienței şi porneşte să na- 
igheze în absolut, ne apare în faţă, spune E. Littré, „un océan 
pour lequel nous n'avons ni barque ni voile”. Domeniul cu- 
moştinții sigure este fnchis între frontierele experienții. 

De aci ar putea să fie scoasă părerea, mai cu seamă de 

cei ce se grăbesc să descopere obiecţiuni, că pozitivismul, când 
susține că nu cunoaştem realitatea în chip absolut, afirmă in- 
capacitatea raţiunii şi contribue la discreditarea ei. Când pozi- 
tivismul afirmă că cunoştinţa noastră nu depăşeşte experiența, 
nu yrea să spună că există o realitate ce nu poate fi cunoscută 
ci numai că orice cunoştinţă care pretinde să depăşească ex- 
perienţa este o pură plăsmuire a imaginaţiei. Pentru el ştiinţa 
reprezintă unicul fel de a cunoaşte dar şi cel definitiv, de unde 
rezultă că are îndrăsneala, contrar acuzaţiei ce i se aduce, 
să afirme hotărît că raţiunea e capabilă să cunoască realitatea 
în chip integral şi definitiv. 

Credem că nu e lipsit de interes să menţionăm şi impre- 
jurările istorice care au provocat apariţia şi înflorirea poziti- 
vismului în Franţa. Suntem obligaţi s'o facem şi pentru mo- 
tivul că reprezentanţii acestei filosofii, Saint-Simon şi Aug. 
Comte, au avut conştiinţa că elaborarea pozitivă este o ne- 
cesitate istorică. 

Pozitivismul urmează imediat Revoluţiei şi îşi propune 
să dea societăţii o alcătuire nouă. În adevăr, ideologia revolu- 
ționară nu dărâmase numai ordinea economică și politică, sdrun- 
cinase puternic întreg sistemul de convingeri morale şi reli- 
gioase. Conştiinţa publică avea nevoie de principii şi credinţe 
noui, care s'o disciplineze şi s'o repună pe drumul creaţiunii 
organice. Problema reformei sociale, a „reorganizării sociale”, 
cum se exprimă ideologii din acea vreme, se punea cu, insis- 
tență în faţa gânditorilor. Saint-Simon şi Aug. Comte şi-au 
asumat rolul de reformatori şi în acest scop au făcut apel 
la ştiinţă. Ştiinţa întrunea calităţile necesare acestei înalte che- 
mări; reprezenta cea mai de preţ achiziţie a inteligenţi, era 
formată din cunoştinţe recunoscute ca exacte şi definitive, se 
prezenta ca principalul factor al vieţii practice, se bucura de 
încrederea tuturor spiritelor şi nu risca să provoace contro- 
verse, era menită, prin descoperirile şi invențiile ei ingenioase, 
să îmbunătăţească condițiile materiale şi morale ale oamenilor, 
etc...; aceste considerente erau de ajuns să facă din știință 
idolul unor cugetători. 

Sec. al 18-lea francez a atribuit ştiinţii un caracter sub- 
versiv şi a considerat-o ca adversară neînduplecată a teolo- 
giei şi a regimului politic, încât victoria ideilor revoluționare a 
fost privită ca triumful ştiinții asupra teologiei. In fața lui 
Saint-Simon şi Aug. Comte, care s'au format în atmosfera 
revoluţionară, s'a pus dela început alternativa: ştiinţa sau teo- 

logia, alături de aceasta şi metafizica, întru cât se ocupă cu 
problema absolutului şi încearcă să asigure teologiei o bază 
raţională. Investirea ştiinţii cu direcţia spirituală a societății 
înseamnă deci eliminarea cu desăvârşire a teologiei şi a me- 
tatizicii. Spre a-şi îndeplini cu succes acest rol, ştiinţa se tran- 
sformă fn filosofie pozitivă şi devine o putere spirituală din 
care emană credinţe religioase, regule morale, coheziuni afec- 
tive, principii de orânduire politică şi economică. 


Saint-Simon. 


Unele spirite mari, excitate de gustul pentru aventură, 
au pus deseori mai mult geniu în viaţă decât în opere, încât 
viaţa lor se contopeşte cu opera. Saint-Simon face parte dintre 
acestea. Între viaţa şi concepția sa este o strânsă corespon- 
denţă. El a fost rând pe rând soldat, mercenar, speculator de 
bunuri şi om de afaceri, copist şi filosof, reformator social şi 
profet, aristocrat de cea mai înaltă distincție dar şi glotaş 
de cea mai joasă condiţie, a cunoscut viaţa îmbelșugată şi 
luxoasă dar şi mizeria cea mai crudă, fiind obligat un timp 
să trăească din mila unui fost servitor al său. În cursul mul- 
tiplelor meserii şi a diverselor ranguri sociale, Saint-Simon 
a rămas acelaşi, plin de visuri şi de elan, gata oricând să mai 
încerce soarta. Singur şi-a rezumat viaţa astfel: „ma vie a 
été une série d'experiences”. 

Cortele Henri Claude de Rouvroy de Saint- 
Simon s'a născut la 17 Octombrie 1760 în Paris. Descinde din- 
tr'o familie foarte veche, care, după spusele lui, numără cą cel 
mai îndepărtat strămoş pe Carol cel Mare. Pare să fi fost numai 
o legendă născocită şi cultivată de familia sa, dar s'a imprimat 
aşa de adânc în sufletul lui Saint-Simon, încât i-a turburat co- 
pilăria cu ideea că îi este rezervat un destin demn de strămoşul 
său. A excitat până la limita anormalului firea sa predispusă 
la exagerare şi aventură. Pe când era copil îşi instruise servi- 
torul să-l trezească dimineaţa cu vorbele: „domnule conte, 
amintiţi-vă că aveţi mari lucruri de făcut”. Conştiinţa că are 
o misiune mare de îndeplinit l-a turburat toată viața. Când 
în 1823 a încercat să se sinucidă, a vroit să dea acestui act 
o neobişnuită măreție, ca unui eveniment epocal, şi-a fixat 
ora sinuciderii dinainte, în intervalul ce-l despărțea de termenul 
fatal a gândit la proectele lui de reformă şi a aşternut pe 
hârtie cele gândite, iar când a sosit clipa a lăsat condeiul din 

mână şi a apucat pistolul, la dus la tâmplă şi cu cel mau 
mare calm a tras, rănindu-se numai grav. 

Formaţia sa a fost foarte puţin sistematică. De copil, 
fiind convins că e destinat pentru lucruri extraordinare, a fost 
refractar oricărei influenţe: Din opera sa se vede că n'a avut 
nicio pregătire serioasă. Recunoaşte numai influenţa lui D'A- 
lembert care i-a fost profesor, dar care, după părerea lui, 
mai mult i-a închis decât i-a deschis orizontul. Cert este 
că prin D'Alembert şi-a însuşit spiritul şi tendinţele enciclo- 
pediste, a gustat din măreţia ştiinții şi a acumulat puţinele: 
cunoştinţe ştiinţifice pe care mai târziu le va etala cu emfază. 

În 1779 începe viaţa autentică a lui Saint-Simon. Mânat 
de dorul de risc şi de aventură, s'a angajat alături de La 
Fayette în armata lui Washington, a participat la bătălu nu- 
meroase şi a fost rănit în două rânduri. Sa întors în Franţa 
în 1783. Meseria de soldat nu-i mai place, e preocupat de 
proecte mari, elaborează planul canalului Panama şi se inte- 
resează de un canal ce-ar trebui să lege Madridul cu marea. A 
fost în Spania să studieze planul, aci a combinat o afacere de 
diligenţe în Andaluzia şi a câştigat mulţi bani. 

Isbucnirea revoluţiei îl smulge preocupărilor sale. E par- 
tizan înfocat al poporului. La 20 Septembrie 1790 în faţa 
primarului din Péronne (Picardia), renunţă la condiția sa de 
aristocrat, pe care o consideră un păcat originar, şi primește 
botezul republican, schimbându-și numele în acela de Claude 
Henri Bonhomme, ca semn că a acceptat mvelarea socială. 
Conversiunea sa pare să fi fost sinceră, căci în tot ce a făcut 
a fost sincer, a meritat chiar un certificat de bun cetăţean. A 
simţit însă că vremea turbure e favorabilă afacerilor. A în- 
ceput să speculeze cu bunurile naţionale şi a câştigat sume 
mari. În scurt timp a ajuns cel mai mare speculator şi cel 
mai îndrăzneţ om de afaceri, e proprietar a întinse terenuri 
şi a numeroase şi mari clădiri. Imbogăţirea rapidă a născut 
bănueli şi a fost arestat şi închis, dar, după un an, nefiind dovezi 
suficiente contra lui, a fost pus în libertate. Inchiriază un pa- 
lat în Paris şi aci caută legături printre marile celebrităţi. In- 
treţine un salon cu mare fast şi cu mari cheltueli. Lux, monde- 
nitate, afaceri, discuţii, distracţii, filosofie, politică, etc., toate 
se întâlnesc în salonul lui Saint-Simon. Se ceartă cu aso- 
ciatul său, contele Redern, şi lichidează afacerile, rămânând 
cu un mic venit. În acest timp s'a trezit în el isvorul marilon 
idei şi proecte, conştiinţa că are o mare misiune. Pentru că 

are nevoie de cunoştinţe îşi ia locuinţă în faţa Şcoalei Poli- 
technice şi atrage în casa lui pe profesori şi caută să se in- 
strueasdă, se mută în fața Școlii de Medicină cu acelaşi gând. 
În adevăr casa lui e frecventată de savanţi cu renume, Gall, 
Bichat, Blainville, Cabanis, Burdin, etc.. 

Marile idei îl neliniştesc. A pornit în călătorie să se in- 
struească. In 1803 nu mai poate răbda, din Geneva lansează 
către lumea întreagă un apel în care propune un plan de re- 
formă socială. Poartă titlul Lettres d'un Habitant de Genève. 
Proectul său e pus sub auspiciile ştiinţei. Newton, afirmă el, 
a fost pus alături de D-zeu „pentru a-i încredința direcţia lu- 
minii şi conducerea locuitorilor planetelor”. Când se înapoiază la 
Paris constată că resursele sale financiare sunt isprăvite. A 
intrat copist la Muntele de Pietate, a rămas puţin, a primit 
apoi să fie întreţinut de Diard, un fost servitor al său. Işi dă 
seama că planului său îi lipseşte baza ştiinţifică şi se apucă 
de lucru, în 1818 publică Introduction aux travaux scientifiques 
du XIX-e siècle, mai mult o schiţă, dar pretinde să arate ce- 
s'a realizat, ce mai este de făcut şi în ce direcţie trebuesc 
îndreptate cercetările ştiinţifice. Face apel la savanţi şi îi în- 
deamnă să adune toate cunoştinţele şi să compună o enciclo- 
pedie. In 1810 a tipărit prospectul acestei scrieri sub titlul. 
Esquisse d'une Nouvelle Encyclopédie. Pentru că opera n'a: 
avut niciun răsunet, Saint-Simon porneşte singur să elaboreze 
ştiinţa nouă, alcătueşte planul unei opere vaste Histoire de 
P'homme, apoi redactează două fragmente Mémoire sur la science 
de lhomme şi Travail sur la Gravitation universelle. In prima 
expune incoherent puţinele cunoştinţe de fiziologie ce poseda 
şi emite ipoteze îndrăzneţe asupra naturii umane şi a evoluţiei: 
sociale, în a doua omagiază pe Newton şi face afirmaţia ne- 
socotită că legile lumii fizice şi morale pot să fie deduse din 
legea gravităţei universale. 

Saint-Simon încearcă cu orice preţ să atragă atenţia lumii 
asupra sa şi a proectelor sale. In 1814 are un discipol, Au- 
gustin Thierry. Nu-l consideră discipol ci colaborator, în ace- 
laşi an semnează împreună broşura Réorganisation de la So- 
ciété europeene, ou de la nécessité et des moyens de ressem- 
bler les peuples de Europe en un seul corps politique, en 
conservant à chacun deux son indépendance nationale. Simte 
că proectele vagi nu interesează, trebue să facă propuneri 
concrete. Împrejurările îi permit căci a câştigat simpatia unui 
mare financiar, Pierre Laffite, care îi serveşte o pensie în- 

semnată. În 1816 publică împreună cu Aug. Thierry primul 
volum din L'Industriel, ou discussions politiques, morales et 
philosophiques, dans l'intérêt de tous les hommes livrés à des 
travaux utiles et indépendants. Publicaţia a durat doi ani, au 
apărut patru volume, a încetat pentru că Thierry s'a retras. 

Un discipol nou, mai bine instruit şi mai bine dotat, se 
„alătură şi îndeamnă pe Saint-Simon să-şi reia planul cu o 
vigoare proaspătă, este Auguste Comte. Împreună întemeiază 
în 1819 o nouă colecţie Le politique. In acelaşi timp răspân- 
deşte o serie de scrisori îndrumătoare cu titlul L'organisateur. 
Tot frământând proecte s'a apropiat sensibil de viața practică 
şi concretă. O dovedeşte în opera din 1821 Le système indus- 
triel, unde afirmă că în noua alcătuire socială savanților le 
revine puterea spirituală sau direcția morală a societăţii, iar 
industriaşilor puterea temporală şi administraţia bunurilor ma- 
teriale. 

Binefăcătorul său l-a părăsit şi mizeria îl încolţeşte şi 
mai crunt. În 1823 încearcă să se sinucidă, scapă cu pierderea 
unui ochi. Olinde Rodrigues, un financiar bogat, se interesează 
de ideile lui şi îl ajută, Saint-Simon reîncepe. Concepţia sa 
-se precizează progresiv şi ia forrme mai accesibile. Apare pri- 
mul caet dintr'o nouă publicaţie Catéchisme des industriels. De 
data aceasta, are un colaborator foarte competent, mai ales prin 
cultura ştiinţifică şi prin puterea de sintetizare şi de teoretizare. 
Dar Aug. Comte dela început are convingeri proprii pe care 
vrea să şi le impună. Saint-Simon afirmă că industria trebue 
să stea la temelia organizării sociale, din contră, Aug. Comte, 
<are avea o vastă cultură ştiinţifică, e de părere că acest rol 
revine ştiinţii. În 1824 s'au certat şi s'au despărțit. 

Saint-Simon. după plecarea lui Comte, a încercat să asi- 
gure o bază spirituală industrialismului în Nouveau Christia- 
nisme (1825), care este o morală sprijinită pe organizarea 
muncii şi a producţiei. Întreaga sa operă parcă se pierde în- 
tr'o perioadă de dibuiri, pentru ca la sfârşit să devină o re- 
ligie nouă. Şi viaţa sa a atins ultima etapă. Discipolii care 
aveau să desvolte concepția, să întrețină cultul nouii religii, 
să creeze legenda în jurul său, să răspândească ideile şi să, 
prelungească acest spirit bizar mai multe decenii, s'au adunat 
în jurul lui Saint-Simon cu puţin înainte de moartea sa. A 


murit la 19 Ma: 1835. 

Fiind o inteligenţă nerăbdătoare şi dispusă să improvi- 
zeze, Saint-Simon n'a creat aproape nimic consistent şi du- 
rabil. Opera sa e compusă dintro serie de schiţe şi planuri, 
unele mai vagi decât altele, deseori reluate şi numai retuşate 
sau chiar modificate cu desăvârşire, însă toate iconvergând 
spre elaborarea unei reforme sociale. N'avea nici pregătirea, 
cea mai elementară, şi nici puterea de construcţie necesare unei 
sinteze ideologice de proporţiile la care pretindea. Insă a jucat 
în chip admirabil rolul de animator şi mai ales de vizionar. Con- 
cepţiile sale, căci a avut mai multe, se concentrează în jurul 
unei adei care a rămas stabilă în mijlocul cugetării sale inco- 
herente, e aceia de a scoate din ştiinţă o filosofie, o nouă 
„putere spirituală”, după limbajul epocii, şi de a organiza so- 
cietatea după indicaţiile acesteia. În această direcţie a avut 
câteva intuiţii originale şi extrem de fecunde, care au fost reluate 
şi desvoltate de urmaşii săi imediaţi, sub aspectul filosofic de 
Aug. Comte, iar sub aspectul moral şi economic de şcoala 
ce-i poartă numele. | 

Pentru Saint-Simon reforma socială se reduce în ul- 
tima analiză la o primenire a credințelor și a convingerilor, 
pentru că păreri şi idealuri noui înseamnă societate nouă. Ina- 
intea sa şcoala tradiționalistă, cu De Bonald şi J. de Maistre, 
stabilise că societatea este expresia materială a unui sistem 
de opiniuni comune, a unei puteri spirituale, care era pentru 
ea catolicismul. Saint Simon a reluat ideia şi i-a dat un alt 
conţinut, puterea spirituală e plămădită din cunoştinţele ştiin- 
țifice şi nu din dogmele catolice. Observăm că factorul de 
bază, care cauzează şi explică credinţele şi acţiunile în con- 
ştiinţa individuală ca şi în cea colectivă, este elementul inte- 
lectual, ideia. „Se vede că sistemele de religie, spune Saint- 
Simon, de politică generală, de morală, de instrucție publică 
nu sunt decât aplicări ale sistemului de idei? (Mémoire sur 
la science de l’homme). Prin „sistemul de idei” se înţeleg 
cunoştinţele şi teoriile ştiinţifice prin care mintea umană fn- 
cearcă să explice lumea. Spre a schimba credinţele, senti- 
mentele şi felul de a acţiona al unui om sau al unet comuni- 
tăți, e necesar să porneşti cu o primenire în acest sens a cunoş- 
tințelor sale. Dacă totul se reduce la ideile intelectuale, atunci 
regenerarea morală şi spirituală a omului consistă în crearea 
unei filozofii noui. Conţinutul intelectual al nouii conştiinţe 
va fi format din cunoştinţele ştiinţifice, pentru că acestea re- 
prezintă explicarea cea mai exactă şi mai statornică a lumii. 

Dacă societatea e în fond un sistem de idei, atunci feno- 
menele sociale sunt produse spirituale şi ascultă de legile 
acestei realităţi. Configuraţia socială e numai reflexul concep- 
iilor comune, iar evoluţia socială e numai reflexul progresului: 
intelectual. Din această concepţie i-a fost uşor lui Saint- 
Simon să scoată consecinţa că evenimentele sociale nu au loc 
întâmplător şi arbitrar, din contră, ascultă de o cauzalitate 
interioară, care este aproape tot aşa de neînduplecată ca și. 
necesitatea. ce guvernează în natură. Acestor fenomene, care 
par aşa de complexe, li se pot aplica metode sigure, pot. 
să fie obiect de studiu serios şi pot să fie explicate în chip 
ştiinţific. Saint-Simon, ajuns în pragul descoperirii că viaţa 
socială posedă o structură raţională, a întrevăzut şi a preco- 
nizat fundarea unei ştiinţe sociale după modelul ştiinţelor re- 
cunoscute ca pozitive. Întuiția ce-a avut privitoare la știința 
socială, o disciplină abia presimţită înaintea sa, e mai mult o- 
viziune, careia i-a fost dat să fie desvoltată de Aug. Comte 
şi să-și găsească mai târziu o desăvârșire la E. Durkheim. 
Căci contribuţia lui Saint-Simon la fundarea sociologiei a 
rămas în stare de schiţă. 

Saint-Simon are păreri mai precise despre filosofie, despre 
conţinutul și obiectul ei. Filosofia apare ca o sinteză a ştiin- 
telor, care nu se reduce la ştiinţe, dar decurge din ele. şi con- 
sistă în organizarea lor. O ştiinţă conţine cunoştinţe referitoare: 
la o categorie de fenomene, sau, dacă se poate spune astfel, 
ea exprimă un singur aspect al lucrurilor, rămânând în toate 
împrejurările o vedere fragmentară asupra universului. Ştiin- 
tele, aşezate alături, reprezintă tot atâtea fragmente care sunt 
incapabile să se apropie singure şi să se contopească, cum 
ar cere spiritul uman, într'o concepţie de ansamblu. Coordonarea 
științelor şi rezorbirea lor într'o concepție unică e necesară, 
pentru că o cere nevoia de unitate a conştiinții şi tot aşa de 
imperios unitatea desăvârşită care domnește în univers. Căci 
nici universul nu e compus din frânturi, cum apare în științe, 
și nici conştiinţa nu se mulţumeşte cu vederi fragmentare asupra 
lumii. Filosofia are tocmai rolul acesta de a unifica cunoştin- 
tele într'o doctrină organică. In explicarrea ştiinţifică şi în 
sistematizarea filosofică, inteligența urmează aceiaşi cale, cu 
deosebirea că în ştiinţă explorează numai o parte, pe când în 
filosofie face sinteza cunoştinţelor și o prezintă ca explicarea 
universului. Ştiinţele sunt numai ramuri ale filosofiei, stau faţă 
de ea în raportul în care stau părţile faţă de totul căruia a- 

parţin. „Ştiinţa generală sau filosofia are ca fapte elemen-- 
tare faptele generale ale ştiinţelor particulare, care sunt ele- 
mentele ştiinţii generale”. (Mémoire sur la science de l'homme) 
Această nouă filosofie va întruni, după Saint-Simon, exac- 
titatea ştiinţelor şi generalitatea vedeni de ansamblu. 

Filosofia nu adaugă nimic şi nu impune nicio modificare: 
de natură ştiinţelor pe care le unifică, ea numai le acordă. 
şi le sistematizează după indicațiile şi înrudirea lor naturală. 
Nevoia aceasta a cunoştinţelor de a se apropia şi a forma 
împreună un tot organic se constată peste tot în domeniul 
intelectual. Apare în teoria ştiinţifică sub forma abstracţiei. 
şi a generalizării, care au rolul să condenseze experienţa, 
continuă în ordonarea sistematică a cunoştinţelor generale re- 
lative la o categorie de lucruri, ceea ce coincide cu constituirea. 
ştiinții, şi, depăşind frontiera concepției particulare, sfârşeşte 
în unificarea totală a cunoştinţelor, ceea ce coincide cu ela- 
borarea filosofiei. Deaceia, filosofia face în ansamblu ceea: 
ce ştiinţa face în particular, adică, coordonează şi unifică cu-- 
noştinţele. 

Unificarea aceasta, în care consistă şi ştiinţa şi filosofia, 
înseamnă reducerea cunoştinţelor ce le formează la cel mai 
mic număr posibil și aranjarea lor în aşa fel ca spiritul să le 
poată parcurge fără întreruperi dela un capăt la altul. De aci; 
rezultă că ştiinţa cea mai solidă e cea care a reuşit să-şi 
concentreze conţinutul în cel mai mic număr posibil de prin- 
cipii. Filosofia continuă acest proces dincolo de ştiinţe şi poate- 
să-l ducă, după părerea lui Saint-Simon, până la un principiu 
unic, foarte abstract şi foarte general, faţă de care cunoştinţele 
să fie numai consecințe mai mult sau mai puţin îndepărtate. 
Fascinat oarecum de perspectiva unei unificări perfecte, Saint- 
Simon s'a grăbit să afirme că legile naturale și morale se 
pot reduce la legea gravitației universale a lui Newton. Mai 
târziu şi-a dat seama că e o pretenţie absurdă şi a abandonat-o. 

Ştiinţa omului şi a societăţii l-a preocupat mult pe Saint- 
Simon, pentrucă era în mai strânsă legătură cu planurile lui 
de reformă. Dar şi în acest domeniu concepția sa păstrează 
caracterele unei simple schiţe. Câteva idei originale merită 
să fie scoase în evidenţă. 

În strânsă legătură cu teoria progresului, care a format 
obiectul unor desbateri răsunătoare în sec. al 18-lea, s'a emis 
ideia că omul este indefinit perfectibil şi că perfecționarea 
sa morală şi intelectuală se oglindeşte în istoria concepțiilor 

şi a instituțiilor sociale. Saint-Simon a reluat această teorie 
şi i-a adus complectăți însemnate. Între formarea omului şi 
-evoluția socială, spune el, există un paralelism aşa de desă- 
-vârşit, încât nu numai că societalea şi ideile traversează faze 
inevitabile cum omul traversează vârste necesare, dar că e- 
tapele ce parcurg, diferând numai ca proporție, corespund 
punct cu punct mai ales în domeniul moral şi intelectual. Des- 
coperirea acestei legi de evoluţie individuală şi colectivă e 
de o importanţă supremă, nu atât pentru că face lumină într'un 
„domeniu vast de fapte interesante, cât pentru că ajută pe 
«omul politic să prevadă viitorul social cel mai îndepărtat. 

Saint-Simon mărturiseşte că formula legii de evoluţie a 
«concepțiilor şi a instituţiilor sociale i-a fost comunicată de 
doctorul Burdin, care era profesor la Şcoala de Medicină, din 
Paris şi frecventa salonul său în epoca de glorie, în termenii 
-următori: fiecare ramură de cunoştinţe a început prin a fi 
-0 sumă de presupuneri, aşa astronomia a fost la origine o 
astrologie, iar chimia a fost o alchimie, cu timpul sau eman- 
.cipat de prejudecățile teologice şi s'au întemeiat pe rațiune 
-şi observaţie. "Toate ştiinţele urmează acest drum, ar fi adăugat 
Burdin, dar nu-l străbat toate deodată, ci pe rând, unele au 
-ajuns să se întemeieze numai pe observaţie, altele “au ajuns 
so facă numai pe jumătate, iar altele abia se îndreaptă spre 
această ţintă; prin urmare ştiinţele se formează întro anu- 
mită ordine, oele care studiază fenomene mai simple devin 
-exacte înaintea celor ce studiază fenomene mai complexe. Saint- 
Simon a numit „,fizicism'', termen scos din noţiunea de „fi- 
zică”, ce ia ca model, această stare ultimă şi definitivă spre 
-care evoluiază toate ştiinţele. Prin urmare, evoluția concep- 
‘iilor se caracterizează prin înlocuirea apie teologice cu 
-explicația ştunțifică, prin înlocuirea imaginației cu raţiunea, 
-prin înlocuirea ipotezei cu observaţia. lar noua alcătuire umană, 
individuală şi colectivă, care va fi şi cea definitivă, se va realiza 
“după principiile impuse de sinteza în care filosofia va contopi 
“ştiinţele. 


Deşi concepţia lui Saint-Simon este schematică, inconsis- 
tentă, extravagantă şi utopică, conţine totuşi o mulțime de 
intuiţii, dacă nu geniale cel puţin foarte fecunde. Curând după 
moartea sa, unele din ideile sale, cele ce privesc viaţa practică, 
devin fermenţii principali ai mişcării ideologice care frămân- 
tă conştiinţa franceză mai multe decenii. Moraliştii, doctrinarii 

şi vizionarii politici, economiştii revoluționari şi umanitarişti, 
s'au format în atmosfera saint-simoniană şi i-au rămas tributari 
chiar pe chestii fundamentale. 

Cât a trăit Saint-Simon, a avut puţini discipoli, cei mai 
mulți şi cei mai de seamă s'au convertit ulterior, citind operile 
sale, şi au format o şcoală, sau, cum o consemnează istoria, o- 
„familie saint-simoniană”. Discipolii se recrutează dintre inte- 
lectuali, ei sunt ingineri, industriaşi, financiari, moralişti, etc...,. 
oameni care acţionează în viața practică, ceea ce face ca 
doctrina să fie desvoltată în direcţia reformelor morale şi eco- 
nomice. Spre a ne da seama de orientarea către practică a 
şcoalei, este de observat că Şcoala Politechnică este „,marea 
pepinieră”” a saint-simonismului. 

Intemeetorii şi conducătorii şcoalei saint-simoniene sunt: 
Olinde Rodrigues, matematician şi om de finanţe, care 
se bucura de prestigiu în mişcare mai mult pentru că era sin- 
gurul care cunoscuse pe maestru de aproape şi câştigase prietenia 
sa: Prosper Enfantin, fost politechnician şi devenit om 
de afaceri, a fost conducător principal, unde s'a impus prin 
înfăţişarea sa de apostol şi prin elanul şi căldura verbului 
său; Bazard, conspirator şi revoluţionar, care s'a impus ca 
şef secund prin talentul oratoric și mai ales printr'o gândire 
profundă şi o logică subtilă. Philippe Bucahez şi Pierre 
Lerou şi-au făcut numai stagiul în familia saint-simoniană, 
s'au despărţit curând și au întemeiat, primul un socialism .cre- 
ştin, al doilea un socialism umanitar. 

Se disting două perrioade în istoria şcoalei saint-simoniene: 
prima se închee în 1830 şi se caracterizează printr'o activitate 
teoretică, când familia, având în frunte pe Enfantin şi pe Ba- 
zard, „expune”” doctrina saint-simoniană, ceea ce înseamnă în 
mintea lor că extrag ideile practice din opera maestrului, ne- 
tezesc discordanţele dintre ele şi le desvoltă în direcția indicată 
de nevoile vieţii; a doua perioadă se caracterizează prin încer-- 
carea saint-simonienilor de a organiza concret o familie pa 
baza convingerilor ce mutreau. 

Prima perioadă se ocupă cu elaborarea doctrinei. Punctul 
central al nouii concepţii îl reprezintă opera Nouveau Christia- 
nisme a lui Saint-Simon. Partea intelectuală a concepţiei lui 
Saint-Simon este înlăturată şi este reţinută numai cea morală. 
şi religioasă. Dela început noua societate ia forma unei comu- 
nităţi creştine. În acest scop, creştinismul este adoptat cu aju- 
torul unei interpretări ingenioase. Problema în jurul căreia se: 

învârte discuția, este ideia creștină că trupul și nevoile sale 
stituesc isvorul păcatului. Inoirea saint-simoniană a creștinismu- 
lui consistă în „reabilitarea cărnii”, în ridicarea nevoilor bio- 
„logice la aceiaşi treaptă cu nevoile spirituale. Creștinismul nou 
reclamă cultivarea corpului în aceiaşi măsură cu cultivarea spi- 
„ritului. De aci decurg două consecinţe pentru organizaţia so- 
cială: mariajul este ridicat deasupra celibatului — celibatul era 
preferat de biserica creştină pentru curăţenia trupească şi de- 
taşarea de preocupări vremelnice —, pentru că singur ajută 
la o armonică desvoltare morală şi biologică; viaţa pământeas- 
că îşi schimbă semnificaţia, nu mai este o „vald a plângerii şi a 
durerii’, din contră, devine locul destinat omului pentru de- 
săvârşirea şi fericirea sa. 

În domeniul social 'saint-simonienii preconizează înoiri de 
„natură să uşureze viaţa materială. Cea mai de seamă priveşte or- 
ganizarea producţiei şi a distribuţiei bunurilor, care trebue făcută 
cu mai multă echitate: „à chacun selon ses capacités, à chaque 
capacité selon ses oeuvres”. 

Când saint-simonienii încearcă să se constitue în adevărată 
familie şi sä trăească în conformitate cu ideile lor, ceea ce fac 
în a doua perioadă, pe chestii de principii şi de interpretare a 
acestora, se ivesc certuri şi se produc dizidențe. In 1832 condu- 
cătorii Şcoalei, Rodrigues, Bazard și Enfantin se ceartă pe 
chestii de morală şi se despart. Morala reabilitării cărnei de- 
generase într'un senzualism mistic şi devenise o chestie de scan- 
dal public. Autorităţile s'au sezizat şi au deschis acţiune publică 
«contra saint-simonienilor, sub acuzaţia de atentat la bunele mo- 
-vavuri. După despărţire, Enfantin şi vreo patruzeci de adepţi s'au 
retras la Ménilmontant şi au întemeiat o fermă în comun, cu 
scopul să dea o imagine concretă de ceea ce va fi marea societate 
saint-simoniană. Membrii acestei comunităţi au adoptat o uni- 
formă, pantalon alb, vestă roşie şi haină albastră, care le dădea 
un pitoresc bizar. După câteva luni numai, în procesul de mo- 
«alitate intentat, Enfantin şi alţi doi membri au fost condamnaţi 
la 'câte un an închisoare. : 

Saint-simonienii caré s'au salvat, s'au împrăștiat. Cei mai 
mulţi au plecat în Orient, locul de unde au pornit marile reînoiri 
“morale şi religioase. Un grup mai compact s'a instalat în Egipt 
şi s'a reconstituit in vechea alcătuire dela Ménilmontant. In “frunte 
cu Enfantin, care a venit în mijlocul lor după executarea pe- 
-lepsei, au construit un baraj contra revărsărrilor Nilului. A 
“fost ultima întreprindere colectivă a discipolilor lui Saint-Simon. 

Aug. Comte. 


Viaţa lui Aug. Comte e străbătută de conştiinţa că are 
menirea să regenereze filosofia şi societatea şi să inaugureze 
astfel o epocă spirituală nouă. Socotindu-se pus de soartă 
la o mare răspântie a istoriei, spre a-i arăta calea, a încercat 
să trăiască după dimensiunile rolului ce-şi închipuia că e 
chemat să joaoe. Căci, după părerea sa,-o misiune înaltă 
presupune şi o viață de aceiaşi talie, din cele ce trebuesc 
să stea ca model în faţa omenirii. Pe aceasta, parafrazând pe 
Alfred de Vigny, o defineşte el însuşi ca fund „un gând 
conceput în tinereţe şi înfăptuit la maturitate”. În adevăr, linia 
pe care o descrie viața sa confirmă această maximă. 

Ca viaţa sa să fie o exemplificare a misiunii ce poartă 
pe umeri, ea se integrează operii în aşa măsură încât momentele 
e) devin elemente ale acesteia. Tot ceea ce a jucat un rol 
şi a însemnat ceva în viața sa, amintiri, prietenii, amoruri, 
lipsuri, nedreptăţi, înfrângeri, obişnuinţe, etc., cu alte cuvinte, 
toate experienţele care au avut răsunet în inima sa, se încon- 
“porează concepţiei şi îi imprimă pecetia lor. Dar şi viaţa 
şi concepția au avut de suferit de pe urma acestei confuzii: 
„concepția: i-a dictat în viaţă atâtea atitudini bizare, care nu 
se pot explica prin cauze reale, iar evenimentele din viaţă au 
influenţat aşa de puternic concepția, încât i-au adus modificări 
„ce alterează economia şi unitatea ei. Felul acesta de a face 
din evenimentele trăite motivele şi materialul operii sale, Aug. 
“Comte îl formulează în cuvintele: vivre au grand jour. 

Aug. Comte s'a născut la 19 lanuarie 1798 în Mont- 
pellier, dintr'o familie de burghezi neînsemnaţi. Tatăl său era 
wn funcționar modest şi econom, împăcat cu situaţia sa, dacă 
lăsăm la o parte marea sa ambiţie de a ajunge preceptor, 
„cam neexagerată pentru vremurile turburi provocate de re- 
“voluţie care îngăduiau celor îndrăsneţi să urce vertiginos trep- 
tele ierarhiei sociale. Din contră, mama sa era o fire dotată 
cu o mare sensibilitate şi o puternică viaţă afectivă, veşnic 
nemulțumită şi de o ambiție nesocotită. Se pare că Aug. 
Comte a moştenit dela mama sa sensibilitatea, ambiția, neso- 
-cotinţa, gustul şi pasiunea unei vieţi mari. 

A învăţat să citească şi să scrie mai mult singur, numai 
“rareori îl ajuta un institutor vecin. În liceu a fost un elev e- 
minent, excela mai ales prin memorie, imaginaţie şi elocinţă, 
«datorită căror însușiri de mai multe ori a obținut premiul de 

latină şi retorică. Când a, trecut la studiul științelor, căci a- 
cestea se predau serios abia în ultimele clase, elevul Comte 
sa pasionat pentru matematici şi în curs numai de un an a 
ajuns aşa de cunoscător, încât, după părerea profesorilor, ar fi 
putut concura la Politechnică. Ceea ce s'a şi grăbit să facă 
în 1813, dar, neavând vârsta cerută de lege, căci abia împlinise 
15 ani, n'a fost primit la concurs. După un an, pe care îl 
petrece în Montpellier ca suplinitor de matematici la liceul 
unde învățase, se prezintă din nou la Politechnică şi reuşeşte 
printre 'primii. 

La Politechnică, una din cele mai înalte şcoale de atunci, 
domnea o atmosferă ce-i convenea. Şcoala era considerată! 
ca instituţia unde se formează pionierii epocii noui, oamenit 
care aveau să pună în slujba imperiului şi a Franţei o pre- 
gătire temeinică şi o voinţă fermă. Elevii se interesau. de eve- 
nimentele politice, discutau, aveau păreri şi planuri pe care 
şi le susțineau, uneori se amestecau şi în frământările de. 
stradă. (Comte se simțea foarte bine în această atmosferă. 
Într'o zi, în fruntea unei bande de vreo 50 de camarazi, a 
năvălit cu scandal întrun teatru şi fiecare din ei a ocupat. 
un fotoliu de rezervă, pentru alți camarazi care întârziaseră. 
Publicul s'a revoltat şi a dat proporţii scandalului, Comte, 
plin de avânt, se caţără pe spatele unui scaun și apostrofează. 
pe „burghezi”, vorbește cu hotărîre şi-i intimidează. 

Napoleon nu se bucura de prea mare simpatie printre- 
politechnicieni. Mulţi îl considerau profitorul revoluţiei şi că- 
lăul democrației. .Şederea în Elba, considerată ca o retragere 
pentru reculegere şi pocăință, îl face simpatic şi după întoarcere, 
când itrece în revistă regimentele de gardă din Paris, politech- 
nicienii se aflau plini de înflăcărare alături de celebrul corp 
de grenadieri. lar când armata împăratului se îndreaptă spre 
Waterloo, reculeasă într'o încordare supremă, Comte este cel 
care redactează moţiunea prin care politechnicienii cer să li 
se dea arme și să fie primiţi să lupte pentru Franţa. Inainte 
ca cererea să fie soluționată, soarta decisese. 

Dar energiile deslănţuite şi rămase fără obiectiv acum, 
sunt canalizate de împrejurări contra repetitorului Lefebvre, 
pe care elevii nu-l puteau suporta. Comte se află în fruntea 
nemulțumiţilor. Conflictul ia proporţii şi amenință să dege- 
nereze în răscoală. Intervenţia «guvernatorului rămâne fără e- 
fect. In Paris se află că politechnicienii sau răsculat şi, ig- 
norându-se motivele, se crede că este o mişcare bonapartistă.. 

Şcoala e închisă de guvern şi elevii sunt trimişi acasă. Comte 
se înapoiază la Montpellier și rămâne aci până în 1817. 

Ce s'a petrecut în sufletul lui Comte în timpul acestei 
izolări forțate, nu se ştie precis. In orice caz s'au întâmplat 
schimbări mari. Nu mai este studentul absorbit de învăţăţură 
şi mulțumit -sä treacă vremea, din contră, începe să simtă 
Chemarea către o misiune înaltă. Işi simte sufletul încărcat 
de concepții şi de planuri. Pe un petec de hârtie păstrat a 
consemnat obiectul meditaţiei de atunci: umanitate, adevăr, 
dreptate, libertate, patrie, care pare să fi fost sâmburele unui 
apel către poporul francez. În vara anului 1817 se grăbeşte 
să revină la Paris, parcă ceva mare îl atrăgea. Primele luni 
trăeşte din lecţii particulare. I se propune să meargă în Ame- 
rica şi să fundeze o Politechnică. Ii surâde ca început. Către 
sfârşitul lui August, acelaşi an, cunoaşte pe Saint-Simon care 
îl subjugă prin idealismul şi îndrăsneala concepţiilor sale. Dacă 
nu l-ar fi întâlnit poate că Aug. Comte s'ar fi orientat în altă 
direcţie. In adevăr, nu i-a impus calea de urmat, dar a in- 
tervenit tocmai când în sufletul său încolțiseră gândurile că 
e menit pentru isprăvi mari. Lui Comte, care era pasionat 
pentru ştiinţă şi politică, idea de a face din știință temelia 
unei acțiuni sociale îi luminează mintea întocmai ca o revelaţie. 
Chemarea spre ceva neobişnuit, ce simţea confuz în adâncul 
său de aproape un an, se lămureşte în faţa țintei ce acum se 
precizează. 

Şi Saint-Simon ia găsit în Comte omul care îi lipsea, 
deaceia primele atingeri se fac cu multă efuziune sentimentală 
şi dintro parte şi, din altă. După o scurtă, inițiere în; concepția 
maestrului, în care recunoaşte exprimate multe din gândurile 
sale, Comte devine colaborator şi îşi asumă sarcina să redac- 
teze partea privitoare la organizarea ştiinţelor. Primele con- 
tribuţii sunt executări după un plan dictat de Saint-Simon până 
în cele mai mici amănunte. Studiul care poartă pecetia origi- 
nalităţii sale, Plan des travaux scientifiques nécessaires pour 
réorganiser la société, e gata în 1822. Saint-Simon ezită să-l 
publice, pentru că nu-i convin ideile şi nici nu-i place să împartă 
gloria cu altcineva. Contra unei sume de bani convinge pe 
Comte să-i cedeze manuscrisul împreună cu unul nou re= 
lativ la progresul ideilor. Se pare că Saint-Simon a recurs 
la această tranzacţie nu spre a-şi însuşi o concepție străină, 
ci, publicând-o ca a, sa sau cel puţin ca inspirată de dânsul, 
ca să îndepărteze atenţia publicului dela părerile noui cuprinse 

în ea. În adevăr, în ea Comte enunța idei originale. Pentru 
el puterea politică, care îmbrățișează viaţa morală şi eco- 
nomică a societăţii, se fundează şi decurge din puterea inte- 
lectuală, care e reprezentată prim ştiinţele exacte. Totodată 
descrie evoluţia istorică şi îi descopere sensul: cunoştinţele 
trec prin trei faze, teologică, metafizică şi pozitivă, organizarea 
politică a societăţii urmează aceiași desvoltare: monarhia, de- 
mocraţia revoluţionară şi organizaţia pozitivă. 

Comte a fost profund indignat de procedeul maestrului 
său. N'are suflet de discipol umil, poate să cugete indepen- 
dent şi e în stare să se prezinte singur în fața publicului. Reia 
ideile, le adânceşte şi le expune mai sistematic, nu mai e o 
schiţă ci o concepţie unitară şi de mare amploare. Aci se 
găsesc măcar în germen ideile ce va desvolta mai târziu. 
De data aceasta reclamă cu îndărătnicie dreptul de a semna 
opera sa şi de a o publica fără prefața lui Saint-Simon, care 
în cele din urmă cedează. Broşura a fost foarte bine pri- 
mită de public, i-a adus elogii în scris dela mai mulţi savanţi 
celebri, între care Poinsot, Blainville şi Cuvier. De acum nu 
mai are nevoie de tutore, pentru că a cucerit atenția şi 
încrederea publicului. Se desparte de Saint-Simon în 1824. 

Curând după despărțirea de Saint-Simon cunoaşte pe stra- 
dă pe Caroline Massin, femee cu legături dubioase şi cu o 
meserie nedefinită. La câteva luni după aceia, Aug. Comte, 
fără să dea atenție acestor lucruri, s'a căsătorit cu ea. Femeea 
aceasta culeasă la întâmplare avea să ocupe un loc important 
în viața și opera lui Comte. Nu se ştie dacă a fost o soție 
rea şi neînțelegătoare, însă Comte a considerat-o totdeauna 
ca fiind pricina suferințelor şi nenorocirilor care s'au abătut 
asupra lui. A fost geniul rău al vieţii sale. Spre sfârşitul 
vieţii a avut cele mai aspre şi mai înjositoare cuvinte la a- 
dresə ei. Nici în testament n'a cruţat-o. 

Viaţa a devenit extrem de dură, singurul venit îl re- 
prezintă câteva lecţii particulare. Comte studiază şi scrie, pu- 
blică în Producteur încă două studii: Considerations philoso- 
phiques sur les sciences et les savants şi Consideration sur le 
pouvoir spirituel. Însă lipsurile şi munca îl istovesc. Intro 
încordare supremă îşi începe opera de căpetenie, Cours de 
philosophie pozitive. La 2 Aprilie 1826 orele 12 Comte des- 
chide cursul, în sală public puţin dar ales, sunt de faţă: 
Blainville şi Poinsot, membrii ai Academiei de Ştiinţe, Alex. 
v. Humbold, H. Carnot şi mai mulţi foşti colegi la Poli- 

technică. Cu multă siguranță şi elocință, Comte a ţinut trei 
lecții, dar când publicul a venit să audă şi pe a patra i s'a 
comunicat că Aug. Comte e bolnav. Nimeni nu bănuia ce 
se întâmplase. Blainville a primit o scrisoare dela el în care 
îi vorbea de lucruri şi presupuneri bizare, încât nja putut în- 
telege nimic. Şi-a dat seama de boala lui Comte numai după 
ce i-a căzut în mână o scrisoare în care acesta îşi completase 
semnătura cu inițialele D. M., care înseamnă Doctor Medicus. 

Munca excesivă, lipsurile de tot felul şi nemulţumirea 
ce avea de pe urma soţiei, a cărei purtare nu era tocmai exem- 
plară, au provocat lui Comte o surescitare nervoasă vecină 
cu alienaţia. Starea s'a manifestat sub forma unei depresiuni, 
sufleteşti însoțită de o gravă dezorganizare a inteligenţi. 
Gândirea sa, înainte aşa de spontană şi constructivă, a devenit 
greoaie, incoherentă şi confuză, de parcă cineva ar fi des- 
rădăcinat-o. După ce medicii au experimentat procedesle lor, 
şi-au dat seama că bolnavul avea nevoie numai de odihnă 
şi linişte. In adevăr, doi ani de viaţă tihnită, lau ajutat să-și 
redobândească vigoare şi echilibrul sufletesc. 

La 4 [Ianuarie 1829 îşi reia cursul. De data, aceasta 
parcă vede mai clar şi mai adânc, în faţa sa se întinde 
limpede şirul ideilor generale. Sistemul ştiinţelor prezentat ca 
filosofie va fi numai introducerea teoretică la ceea ce el nu- 
mește organizarea morală şi politică a societății. Amână deci 
elaborarea reformei politice spre a funda mai înainte filosofia 
pozitivă, din care urmează să derive ca o consecință. Comte 
absorbit de înalta misiune de a întemeia un regim nou, se de- 
taşează de împrejurările temporale, renunță la mare parte din 
ceea ce constitue viața personală şi începe să trăiască viaţa 
misiunii şi a operii sale. Evenimentele din viaţă, cele mai 
multe banale şi anoste, devin stări hotărîtoare ale conştiinții 
şi momente ale concepţiei ce elaborează. Compune cu mare 
viteză şi e nerăbdător să ajungă la capătul sistemului po- 
zitiv, dar cadrul operii se măreşte pe măsură ce înaintează, 
încât se dublează înainte de a fi scris-o jumătate. Lecţiile nu 
mai corespund planului iniţial, se lungesc la nesfârşit, unele 
ajung să depăşească două sute de pagini. Este prea grăbit 
să concentreze şi să sistematizeze materia, scrie dintr odată 
şi nu mai revede manuscrisul, deaceia înoată în fraze lungi 
şi prolixe, pline de repetiţii supărătoare. Se strecoară nume- 
roase greşeli de amănunt, căci n'are vreme nici să se infor- 

meze şi nici să verifice cele afirmate, menționează totul din 
memorie. 

In 1842 a isprăvit Cursul de filosofie pozitivă. E com- 
pus din şase volume. A parcurs prima etapă: a întemeiat fi- 
losofia pozitivă ca sistem al cunoştinţelor științifice şi totodată 
a creal ştiinţa societății după modelul fizicii. Psihologia sa 
începe să se resimtă, nu se consideră numai un deschizător de 
drum nou cum ar fi fost îndreptăţit s'o pretindă, se crede un 
mesia, un întemeetor de religie. In prefața ultimului volum 
din Curs proclamă misiunea sa înaltă şi apreciază pe contem- 
porani de pe înălţimea ei. Referindu-se la încercările lui 
neisbutite de a intra ca profesor la Politechnică, se mângăe 
cu prevederea că va veni un „cutremur filosofic” care va res- 
tabili o ierarhie justă a valorilor, punând pe fiecare la locul 
ce merită. Această conflagrație spirituală va marca sfârşitul 
lumii vechi, a orânduirii metafizice şi teologice, şi va inau- 
gura o epocă nouă, cea pozitivă şi ultimă. 

Cursul de filosofie pozitivă n'a avut niciun răsunet, 
aproape nici n'a fost remarcat de public. Comte e prea con- 
ştient de valoarea concepției sale ca să se mai impresioneze 
de această conspirație a tăcerii. Cuvinte mai binevoitoare i-au 
venit dela John Stuart Mill cu care chiar întreţine o scurtă 
dar foarte interesantă corespondenţă. Ca din senin i se ală- 
tură un discipol cu mari resurse şi cu autoritate, Emile Lit- 
tré. Acesta pledează cu entuziasm pentru filozofia pozitivă, 
numai pentru cea din curs, respinge politica pozitivă şi re- 
ligia umanităţii, care pentru Comte erau tocmai încoronarea 
necesară a concepției sale. 

În casa unui proaspăt discipol, Maximilian Marie, prin 
1844, Comte a cunoscut pe Clotilde de Vaux, care în scurtă 
vreme avea să Joace un rol straniu în viaţa şi opera sa. 
Clotilde de Vaux avea 30 de ani, era instruită, fină, sensi- 
bilă şi romantică, rămăsese singură căci soţul ei dispăruse 
din pricina unor fraude ce săvârşise. Comte era departe de a 
fi un seducător. Apropierea sa făcut în cursul discuţiei, 
care purta mai ales asupra literaturii cu care se îndeletnicea 
în amatoare fără talent Clotilde de Vaux. Sigur stabilit este 
că în primăvara anului următor Comte era amorezat. Până 
noaptea târziu erau împreună, ea bolnavă iar el stând tăcut 
alături de patul ei. Nu se ştie în ce măsură Clotilde de 
Vaux a împărtăşit dragostea lui Comte, nu este exclus ca 
psihologia ce-o creează lupta cu moartea să se fi: transformat în 

afecţiune pentru omul care îi dovedea atâta devotament. Moar- 
tea ei de ltimpuriu, în 1846, a impresionat adânc pe Comte 
şi dragostea ce-i purta, rănită grav tocmai când îşi luase 
mai mare avânt, a îmbrăcat haina unei experienţe mistice. 
Comte chiar o denumeşte „experienţă” şi o priveşte ca o 
regenerare afectivă, indispensabilă, adaugă el, pentru opera ce 
se pregătea să înceapă, Système de politique pozitive. In 
fantezia lui Comte, Clotilde de Vaux prezidează elaborarea, 
religiei pozitive aşa cum Mana a prezidat elaborarea creşti- 
nismului. 

Sistemul de politică pozitivă e scris aproape dintr'o rā- 
suflare. Concluzia sa este întemeierea religiei pozitive. Comte 
s'a îngrijit şi de partea practică a nouii religii, a făcut un 
sigiliu cu inscripția L'amour pour principe, l'ordre pour base 
ef le progres pour but, a instituit pelerinagii regulate la mor- 
mântul aceleia care fusese Clotilde de Vaux, iar pentru 
el îşi stabilește un regim de meditaţie şi rugăciune. Grija 
de căpetenie 'e să organizeze în amănunte practica credinţei 
pozitive, În care scop a compus un calendar şi un plan ipen- 
tru construirea de temple. A murit la 4 Septembrie 1857. 


Comte denumeşte concepţia sa filosofie pozitivă şi jus- 
tifică astfel împreunarea acestor termeni: întrebuinţez cuvân- 
tul filosofie în accepțiunea ce i-au dat cei vechi, cu deo- 
sebire Aristot, ca însemnând sistemul general al cunoştinţelor 
omeneşti; am adăugat calificativul de pozitivă spre a arăta 
că mă voi mărgini să accept și să examinez numai cunoştinţele, 
indiferent de domeniul căruia aparțin, care consistă în fapte 
observate şi întemeiate ştiinţific. 

Ştiinţele devin materia filosofiei, împrumutându-i aoe- 
steia şi metoda şi scopul ce urmăresc. Faţă de filosofie ele 
sunt numai ramuri şi stau faţă de ea ca părţile față de to- 
tul ce compun. Deci filosofia nu se adaugă ştiinţelor din afară, 
aşa cum totul nu se adaugă părţilor sale, ci numai se degajă 
din ele. Când ştiinţele au luat forma definitivă, se apropie 
unele de altele şi se angrenează în sistem, cu alte cuvinte, 
devin trepte ale unei ierarhii care e însăşi filozofia. Aşa 
dar, filosofia consistă în sistematizarea cunoştinţelor defini- 
tiv dobândite. Ea a aşteptat ca ştiinţele să se constitue ca 
apoi să se constitue şi ea ca încoronare a lor. 

Filosofia este o explicare globală şi exactă a univer- 
sului; este globală pentru că însumează toate cunoştinţele des- 

pre univers şi este exactă pentru că e formată numai din 
cunoştinţe exacte sau pozitive. Comte n'a analizat iîn chip 
special această explicare dar în dese rânduri se referă -la ea 
şi o înţelege în felul în care o folosesc ştiinţele. Pentru 
ştiinţă a explica un fenomen înseamnă a-l concepe ca simplu 
caz, lături de altele în număr nedeterminat, al unei legi. 
Ea nare deci pretenţia că descopere cauzele generatoare ale 
lucrurilor Şi esenţa lor intimă, ci numai că stabileşte îm- 
prejurările în care apare un fenomen. După Comte fenome- 
nele se explică integral prin legi, care se întreabă nu ce este 
şi pentru ce se produce un fenomen, cum face cercetarea cau- 
zelor lşi a esenței absolute, ci se întreabă numai cum este şi 
cum se produce lun fenomen. Căci explicaţia ştiinţifică, re- 
dusă la termenii Săi îndispensabili, nu este altceva decât des- 
coperirea raporturilor permanente şi generale dintre fenomene. ` 
Prin urmare, a explica pozitiv un lucru nu însemnează, a căuta 
esenţa intimă şi cauza sa, ci numai a determina împrejurările 
în care ni se prezintă şi relaţiile în care se află cu ansamblul 
fenomenelor. 

Comte stabileşte ca dogmă a filozofiei pozitive „,în= 
locuirea inecesană a absolutului cu relativul'', concepând „re- 
lativitatea” ca o proprietate obiectivă a cunoştinţii; cunoştinţa 
Fiind considerată ca relativă pentru că enunţă o realitate care 
consistă În relația dintre fenomene şi nu în esența şi cauza 
lor absolută. Acest sens rezultă şi din opoziţia pe care Comte 
o stabileşte între absolut şi relativ. Relativitatea nu numai 
că nu alterează valoarea cunoştinţii, cum ar părea că rezultă! 
din sensul termenului, dar cunoştinţele care se bucură în 
faţa minţii omeneşti de cea mai solidă obiectivitate şi de cea 
mai mare valoare, sunt relative; din contră, cunoştinţele pre- 
tinse absolute, despre care se spune că formează teologia și 
metafizica, sunt simple plăsmuiri ale imaginaţiei, producţii in- 
consistente şi ireale. 

Uneori termenul de relativ e luat în sensul de subiec- 
tiv, de modificare a cunoştinţii de către mintea omenească. 
La Comte acest sens nu există, din contră, el a combătut cu 
vehemenţă punctul de vedere subiectiv sau „psihologic” şi a 
făcut din obiectiviate, noţiunea opusă subiectivităţii, caracte- 
rul definitoriu al cunoştinţii pozitive. Cunoştinţa e afectată 
de o realitate concepută ca modificarea produsă de inteli- 
genţă, însă de inteligența colectivă, care e de ordin socio- 
logic, care nu numai că nu se aseamănă cu cea produsă de in- 

teligența individuală, dar îi e opusă prin aceia că, în raport 
cu ea, reprezintă punctul de vedere obiectiv. Cunoştinţele, teo- 
riile, opiniunile, credinţele, etc... au o istorie şi evoluiază în- 
tocmai ca instituţiile sociale, se schimbă cu fiecare epocă, din 
care pricină poartă în ele o relativitate provenită din evoluţia 
lor inevitabilă. „Această evoluție este aceia care devine ea 
însăşi, spune Comte, o cauză decizivă de relativitate pentru 
ştiinţă”. (Discours sur l'esprit positif). O cunoştinţă e deci 
relativă pentru că e socială şi orice produs social poartă 
pecetia fazei de evoluţie căreia aparţine. 

Comte analizează cunoştinţa pozitivă şi desprinde carac- 
terele ei mai de seamă. Acestea sunt: a) cunoştinţa pozitivăi 
e reală, în opoziţie cu cunoştinţa „,himerică'', care consistă 
într'o plăsmuire a imaginaţiei. Din asemenea cunoştinţe hi- 
merice sunt alcătuite concepţiile teologice şi metafizice. Dar 
însuşirea de a fi reală a unei cunoştinţe are o dublă semnifi- 
caţie: cunoştinţa e reală întru cât este explicarea efectivă a, 
unui fenomen constatat şi verificat prin alt fenomen dease- 
menea constatat şi verificat, se opune deci explicării feno- 
menului prin vreo abstracţie inconsistentă sau vreo cauză ocultă; 
cunoştinţa mai este reală întru cât e obiectivă, întru cât a 
fost elaborată pe bază de confruntări repetate şi întru cât 
poate oricând să fie supusă unei probe; se opune, sub acest 
raport, cunoştinţii subiective. Distincția aceasta are un rol de 
seamă în doctrina lui Comte, căci pe ea se sprijină negarea 
unei cunoştinţe psihologice pozitive. Pentru Comte un fapt sau 
o experienţă psihologică este o cunoştinţă reală însă fără să 
fie şi una obiectivă, pentru că nu este susceptibilă de a fi 
fixată şi izolată de conştiinţă, ca independent să fie obser- 
vată şi verificată după modelul oricărui fenomen din lumea, 
externă. b) Cunoştinţa pozitivă este utilă, în opoziţie cu cea. 
care e de prisos. Această însușire enunţă „destinația necesară 
a tuturor speculațiilor noastre sănătoase pentru îmbunătăţirea 
continuă a adevăratei noastre condiţii individuale şi colective 
în loc de o zadarnică satisfacție a unei curiozităţi sterile” 
(Discours). c) Cunoştinţa pozitivă este sigură, în opoziţie cu 
cea care e îndoielnică. Prin certitudinea ce-o caracterizează, 
ea se impune tuturor minţilor, punând capăt îndoielilor şi des- 
baterilor interminabile iscate în jurul concepțiilor teologice şi 
metafizice. d) Cunoştinţa pozitivă este precisă, în opoziţie cu 
cea care este vagă. Preciziunea consistă în aceia că obiectul 
e riguros delimitat iar cunoştinţa este enunțată în termeni ho- 

tărâți. e) Cunoştinţa este organică, în opoziţie cu cea care 
este critică şi destructivă. Comte, când vorbeşte de caracte- 
rul critic şi destructiv, se referă la metafizică şi o acuză că 
se foloseşte de analiză şi critică spre a disolva concepţiile şi 
spre a arunca astfel discreditul asupra lor. Din contră, cu- 
noştinţa pozitivă introduce în minte un sistem, o organizează 
şi o pune în armonie cu celelalte minţi, încât suprimă con- 
flictele şi discuţiile care provoacă anarhie în conştiinţă. Pe 
scurt, cunoştinţa pozitivă este relativă, redlă sau !'obiectivă, 
utilă, sigură, precisă şi organică. 

Cunoştinţele care nu întrunesc de o dată toate aceste 
caracterele nu sunt admise în corpul filosofiei pozitive. Acestei 
excluderi cad victime două discipline care obişnuit erau con- 
siderate ca ocupând locul central al unei doctrine, psihologia 
şi logica. 

Psihologia are nenorocul de a nu poseda un obiect ase- 
mănător cu al ştiinţelor care se referă la lumea externă. În 
deosebire de fenomenele exterioare, care se repetă şi sunt 
obiective, stările de conştiinţă sunt fapte unice şi subiective, 
şi pot să fie cunoscule numai de cel ce le are. Prin natura ei 
realitatea psihologică nu poate fi cercetată direct cu metodele 
pe care mintea le foloseşte în explorarea naturii, ci numai cu 
ajutorul introspecției. Comte neagă orice valoare metodei in- 
trospective. „Individul cugetător, spune el, nu se poate desface 
în doi, dintre care unul să raţioneze iar altul să-l privească 
cum raționează. Organul observat şi organul observator fiind, 
în acest caz, identice, cum ar putea să aibă loc observația?” 
(Cours, L. I). Sufletul nu poate să fie în acelaşi timp, şi ac- 
tor şi spectator. Pretinsele introspecții, adaugă Comte, sunt 
pure iluzii dacă nu chiar absurdităţi. 

Comte, dacă poate fi nevoie de această rectificare chiar 
în acest loc, tăgădueşte numai existenţa psihologiei ca analiză di- 
rectă a conştiinţii, în fond recunoaşte că există o realitate 
psihică şi că poate să fie studiată, însă numai sub aspecţul fi- 
ziologic, de către biologie, şi sub aspectul social, de către so- 
ciologie. În domeniul primei intră viaţa psihică considerată 
în condițiile ei materiale, iar în domeniul celei din urmă intră 
viața psihică considerată în manifestările ei finale şi exterioare. 

O ştiinţă abstractă a legilor cugetării este, după Comte, 
tot aşa de iluzorie ca şi psihologia. Căci o analiză abstractă a 
gândirii, cum pretinde că este logica formală, presupune o 
gândire care funcţionează în gol, lucru care nu se întâmplă în 

realitate. Unde putem, se întreabă Comte, să studiem mai 
bine şi să ne însuşim cunoştinţa şi practica regulelor ce ur- 
mează spiritul în descoperirea şi dovedirea adevărului, decât 
în ştiinţe, unde se află în plină activitate? Obiectul logicii nu 
poate să fie altul decât procedeele prin care în chip concret 
spiritul cercetează şi stabileşte adevărul. „Metoda nu este sus- 
ceptibilă de a fi studiată separat de cercetările unde este în- 
trebuințată” (Cours, L. I); a pretinde contrarul înseamnă a 
se deda la un studiu mort şi incapabil să „,fecundeze” spiritul. 
Astfel, Comte tăgădueşte valoarea logicii formale, care după 
el e o analiză sterilă, şi restrânge logica la teoria metodelor, 
ca observația, experimentul, comparatia, demonstraţia, etc.. Cum 
aceste metode nu pot să fie studiate în afară de ştiinţele în 
care sunt folosite, urmează că logica nu poate exista ca studiu 
independent ci se află împărțită între diferitele ştiinţe, ca teorie 
a metodelor întrebuințate de fiecare. 

O parte din rolul logicii, cea care ar corespunde oarecum 
logicii formale, e atribuit de Comte matematicii. Matematica, 
fiind compusă din cunoştinţele „cele mai universale, cele mai 
abstracte şi cele mai simple”, „asistă, în sensul că ajută, 
celelalte ştiinţe şi în bună măsură constitue baza lor. „„Analiza 
matematică, afirmă Comte, este adevărata bază raţională a 
întregului sistem de cunoştinţe pozitive” (Cours, 1 IMI). lar 
în ultima sa operă, pe care o intitulează Synthese subjective, ou 
système universel des conceptions propres à l'état normal de 
l'humanité, T. I, contenant le système de logique positive, ou 
traité de philosophie mathématique, după cum se vede şi în 
titlu, Comte confundă matematica cu logica. Deseori el se 
exprimă: „logica sau matematica”, „ştiinţa matematică rege- 
nerată sub numele de logică”, ştiinţa spațiului, care în chip 
obişnuit ar trebui s'o numim logică în loc de matematică”, etc.. 

In Cursul de filosofie pozitivă, Comte întemeiază filoso- 
sofia care consistă, cum spune el, în „clasificarea raţională” 
a ştiinţelor pozitive „,fundamentale”. Termenul de „fundamen- 
tale” e adăugat să circumscrie natura cunoştinţelor care vor 
compune filosofia. 

Cunoştinţele sunt, după Comte, de două feluri: teore- 
tice şi practice. Filosofia se compune numai din cunoştinţe teo- 
retice, care sunt fundamentale în sensul că există prin ele 
înşile, n'au nevoie de altele anterioare pe care să se spri- 
jine, din contră, ele constituesc temelia cunoştinţelor practice, 
care fără! ele n'ar putea exista. Filosofia, fiind de natură spe- 

culativă, se constitue numai ca sinteză a cunoştinţelor teoretice. 

Noi cercetăm şi adunăm cunoştinţe asupra naturii numai 
în scopul de a o stăpâni şi folosi pentru nevoile noastre. 
Inlăuntrul acestei activităţi se disting două faze, una consistă 
în explicarea şi prevederea fenomenelor naturale, a doua consistă 
în acţiunea prin care „le modificăm în avantajul nostru”. De- 
aceia, spune Comte, natura şi rolul ştiinţei se poate exprima, 
prin formula: savoir pour prévoir et prévoir pour agir. E 
adevărat că ştiinţele au luat naştere din artele technice cores- 
„punzătoare, dar au devenit independente, încât artele sunt acum 
numai aplicări ale lor. Ştiinţa azi numai explică, de aplicare 
nu se mai interesează. Savantul cercetează numai şi nici nu 
vrea să ştie dacă descoperirile sale sunt aplicate sau nu. 
Spre a sprijini această părere şi spre a ilustra detaşarea com- 
pletă a teoriei de practică, Comte reproduce o frază a lui 
Condorcet: „,matelotul, pe care observaţia exactă a longitu- 
dinei îl păzeşte de naufragiu, îşi datoreste viata unei teorii 
concepute, cu două mii de ani înainte, de oamenii de geniu 
care au avut ca scop simple speculaţii geometrice”. Prin ur- 
mare, filosofia pozitivă se abţine de a lua în considerare cunoş- 
tințele practice. restrângându-se numai la sistematizarea celor 
teoretice. 

Urmând un procedeu similar, Comte elimină din filosofia 
pozitivă şi ştiinţele aşa numite particulare, cele care se caracte- 
rizează prin a fi concrete şi descriptive. Alături de o ştiinţă 
fundamentală se află şi ştiinţele particulare care se sprijină 
pe ea, cum ar fi fizica concretă faţă de fizica teoretică şi ab- 
stractă, zoologia şi botanica faţă de biologie, istoria faţă de 
sociologie, etc.. Ştiinţele particulare sunt numai prelungiri ale 
ştiinţelor generale, pe care se sprijină aşa cum se sprijineau 
şi ştiinţele practice. După Comte n'au niciun rost să fie luate 
în considerare când se alcătueşte filosofia pozitivă. 

Filosofia pozitivă nu este o simplă clasificare a ştiin- 
telor, din cele care s'ar reduce la alcătuirea unur tablou sche- 
matic, din contră, este o expunere sistematică a tuturor cunoş- 
tințelor generale, îricât să reprezinte o vedere abstractă şi ge- 
nerală asupra universului, cu alte cuvinte, să reprezinte o ex- 
plicare unitară şi completă a lumii. Ca să devină filosofie, 
cunoştinţele pozitive se înglobează într'o singură concepție, în- 
lăuntrul căreia pierd independenţa, devenind părţi ale unui tot 
care e filosofia. Deaceia Comte nu enumără ştiinţele ci expune 

generalitäțile ştiinţifice în ordinea în care ele se îmbină spre 
a forma o concepţie de ansamblu. 

Coordonarea cunoştinţelor trebue să se facă, spune Comte, 
după înrudirea şi dependenţa ce există între obiectele la care 
se referă, pentru ca ordinea cunoştinţelor să fie expresia or- 
dinei naturale a lucrurilor. Căci în natură există o ordine o- 
biectivă, un plan după care sunt aranjate lucrurile, o armonie 
care face ca universul să apară ca un tot proporționat şi dis- 
ciplinat. Fără acest sistem al lucrurilor n'ar fi posibilă ştiinţa, 
pentru că fără a presupune că există regularitate şi armonie în 
natură nu s'ar putea elabora nicio cunoştinţă ştiinţifică. Noţiunea 
de lege naturală implică necesar, spune Comte, ideia corespun- 
zătoare de ordine obiectivă, care la rândul ei presupune ideia 
de armonie. Fără să fie convinsă că în natură zace o ordine 
statornică, mintea umană nu poate să formuleze nicio lege şi 
deci nici să încerce să explice exact fenomenele. Ordinea în 
care sunt aranjate lucrurile în natură se răsfrânge în ştiinţă 
sub forma dependenţei logice dintre cunoştinţe. Deaceia con- 
stituirea filosofiei pozitive se face prin simpla aranjare a ge- 
neralităţilor ştiinţifice după indicaţia ordinei naturale a feno- 
menelor. 

O vedere de ansamblu, pe care o putem arunca asupra 
universului acum, când posedăm despre el atâtea cunoştinţe 
exacte, e suficientă să ne convingă că lucrurile se înlănţuesc 
în ordinea generalităţii descrescânde şi a complexității cres- 
cânde. Conform acestui principiu fenomenele generale şi sim- 
ple sunt aşezate în fruntea sistemului natural iar cele parti- 
culare şi complexe sunt aşezate la urma sa, cele a căron natură 
e intermediară se înşirue pe distanţa ce duce dela un termen 
la altul. După părerea lui Comte matematica studiază 'feno- 
menele cele mai generale şi cele mai simple, din care pricină 
e prima ştiinţă, iar sociologia studiază fenomenele cele mai 
particulare, din care pricină e ultima ştiinţă. În spaţiul dintre 
acestea două se intercalează astronomia, fizica, chimia şi 
biologia. 

Această clasificare e confirmată şi de ordinea în care 
ştiinţele s'au constituit şi s'au definitivat. Matematica s'a for- 
mat cea dintâi pentru că minții omeneşti i-a fost uşor să 
înțeleagă şi să explice fenomenele simple pe care le studiază 
ea, după aceia au urmat şi celelalte ştiinţe, în ordinea de mail 
sus, până la sociologie, care a întârziat din pricina complexităţii 
fenomenelor ce studiază şi pe care Comte îşi asumă gloria 

de a o constitui. Ordinea de pozitivare a cunoştinţelor este 
deci însăşi ordinea generalităţii descrescânde a fenomenelor pe 
care le exprimă. Comte stabileşte ca lege de evoluție a con- 
cepțiilor traversarea a trei faze în ordine succesivă şi irever- 
sibilă, teologică, metafizică şi pozitivă. Principiul de clasi- 
ficare e astfel confirmat de legea celor trei stări. 

Matematica studiază „relaţiile de mărime”, care sunt fe- 
nomene abstracte şi generale. Ea este formată din două părţi: 
matematica abstractă, în care se cuprind algebra şi aritmetica, 
şi matematica concretă, în care se cuprind geometria gene- 
rală şi mecanica raţională. ÎInlăuntrul acestei ştiinţe cunoştin- 
tele se ordonează tot după principiul general de clasificare; 
în frunte stă analiza, după ea vine aritmetica, când amândouă 
se aplică întinderii naşte geometria iar când întinderea se com- 
bină cu mişcarea naşte mecanica. Metoda folosită de această 
ştiinţă este: în matematica abstractă calculul pur, în geome- 
trie şi mecanică calculului îi vine în sprijin observația. 

Astronomia consistă în studiul raporturilor geometrice şi 
mecanice dintre corpurile cereşti. Ea pare să fie în fond numai 
o aplicare a geometriei şi a mecanicei. Prin obiectul ce stu- 
diază, cum s'a şi remarcat dealtfel, astronomia este numai o 
ramură a fizicii, ceea ce Comte recunoaşte ca just, însă o 
pune înaintea fizicii pentru că studiază numai o parte din or- 
dinea fizică şi pe deasupra o priveşte sub raportul ei pur ma- 
tematic, având rolul să mijlocească aplicarea matematicii la 
fenomenele fizice. Astronomia foloseşte ca instrumente de in- 
vestigaţie calculul şi observaţia, deosebindu-se de geometrie 
şi mecanică, care se folosesc de aceleaşi metode, numai prin 
aceia că face apel mai des la observaţie. 

Fizica studiază „proprietăţile generale ale corpurilor”, ex- 
ceptând corpurile cereşti cu care se ocupă astronomia. Comte 
îşi dă toate silințele să separe cât mai precis domeniul fi- 
zicii de al astronomiei. Cele două domenii se deosebesc mai 
hotărât prin aceia că fenomenele astronomice sunt cu desăvâr- 
şire independente de om, în timp ce fenomenele fizice sunt 
aproape de om şi au o natură care permite modificări. Ca- 
racterul lor de a fi modificabile face ca fizica să dispună' de o 
metodă inaplicabilă în astronomie şi matematică, experimentul. 
Cunoştinţele fizice se degajă din experienţă, dar, după ce au 
fost scoase, se transpun în termeni matematici, operaţie care 
ajută fizica să câştige în generalitate şi simplitate logică. 

Idealul ei pare să fie transpunerea tuturor cunoştinţelor ce o 
compun în ecuaţii matematice. 

Chimia studiază proprietăţile speciale şi intime ale cor- 
purilor. Se referă la aceiaşi ordine de fenomene ca şi fizica, 
însă le cercetează din alt punct de vedere, acela al modifi- 
cărilor ce sufăr corpurile în chiar structura lor moleculară. 
Procesul chimic se deosebeşte de cel fizic prin aceia că schimbă, 
total înfăţişarea unui corp. Fenomenele chimice sunt cele mai 
complexe şi mai particulare din lumea anorganică, din care 
pricină explicarea lor e mai anevoioasă iar legile lor mai res- 
trânse. Constatăm acest caracter mai ales în aceia că cunoştin- 
tele chimice nu se pot traduce în termeni matematici. Chimia, 
foloseşte metodele celorlalte ştiinţe, în chip propriu foloseste 
nomenclatura ca un artificiu metodologic. 

Lumea anorganică formează un lanţ natural care îngădue 
să treci pe nesimţite dela studiul unei categorii de fenomene 
la studiul celei următoare. Fiecare ştiinţă se sprijină pe cea 
dinaintea ei şi conţine condiţiile celei ce-o urmează, încât 
explicaţia pozitivă trece pe nesimţite dela matematică la as- 
tronomie, apoi dela astronomie la fizică și însfârşit dela fi- 
zică la chimie. Dar la locul unde lumea anorganică se atinge 
cu lumea organică se află o frontieră care întrerupe brusa 
continuitatea sistemului natural. In acest punct, mintea tre- 
bue să facă un salt, ca şi cum ar intra întro lume cu totul 
deosebită de cea explorată până acum. Lumea organică im- 
plică un element nou, care face din ea o realitate bogată şi 
complexă, organizaţia vitală. În deosebire de fenomenul anor- 
ganic, în care părțile domină totul, fenomenul vital e o uni- 
tate în care totul domină părțile, încât nu-l poți desface în 
părțile sale componente fără să dispară ceea ce constitue ca- 
racteristica sa. Organele unei fiinţe sunt solidare şi formează 
un sistem, ele ascultă de un consensus anatomic şi fiziolo= 
gic, care face ca o modificare survenită întro parte a orga- 
nismului să fie resimţită şi în celelalte părți. Comte recu- 
noaşte stuctura finalistă a lumii organice, când afirmă că odată 
cu trecerea la studiul lumii organice se produce o inversare 
a mersului gândirii; în explicarea fenomenelor anorganice gân- 
direa pornea dela cunoştinţa părţilor şi urca la cunoștința 
totului, din contră, în explicarea fenomenelor organice gân- 
direa porneşte dela cunoştinţa totului şi de aci coboară, la cunoş- 
tinţa părţilor ce-l compun. Spre a diminua diferenţa dintre exis- 
tența anorganică şi cea organică şi a stabili măcar o omogeneitate 

aparentă în univers, necesară filosofiei pozitive, Comte în- 
cearcă să reducă organismul la ideile de consensus vital, de 
condiţii de existenţă, de organizaţie şi de mediu extern. 
Biologia este ştiinţa fenomenelor vitale. Ea le studiază 
sub cele două aspecte complementare, anantomic şi fiziolo- 
gic şi le consideră în raport cu condiţiile externe de existenţă. 
Prima parte se reduce la descoperirea raporturilor statice, care 
sunt de mică importanţă, cea de a doua degajă legile dina- 
mice, care dau biologiei caracterul de știință în sensul ade- 
vărat.Biologia foloseşte toate metodele ce comportă natura obiec- 
tului ei, observaţia, experimentul, acesta în forma sa indi- 
rectă, şi comparaţia, procedeu pe care ea îl inaugurează. 
Sociologia este ştiinţa fenomenelor sociale. Împreună cu 
biologia studiază omul, biologia îl studiază ca individ, în ra- 
port cu condiţiile materiale de existenţă, sociologia îl studiază 
ca fiinţă socială, în raport cu condiţiile intelectuale și morale 
de existenţă. Fenomenul social se caracterizează prin aceia că 
este omenesc şi colectiv, cu alte cuvinte, că este produsul unei 
fiinţe umane întrun mediu colectiv. Omul ca individ, spune 
Comte, este o simplă abstracţie, singură colectivitatea ca or- 
ganizaţie intelectuală şi morală este în adevăr reală. 
Scopul imediat al Cursului de filosofie pozitivă este cons- 
tituirea sociologiei, care exprimă fenomenele cele mai impor- 
tante pentru om şi totodată încoronează ierarhia ştiinţelor. 
Comte deseori își scoate singur în relief meritul de a fi do- 
vedit necesitatea şi de fi contribuit la fundarea sociologiei. 
În adevăr, contribuţia sa e din cele mai mari, până şi termenul 
de „sociologie””, este o născocire a lui. Pe când asupra so- 
cietăţii, a structurii şi a evoluţiei ei existau numai teorii 1n- 
coherente, Comte a afirmat că fenomenele sociale sunt tot 
aşa de obiective şi supuse la legi tot aşa de invariabile ca 
şi fenomenele naturale. În ultimele trei volume din Curs de 
filosofie pozitivă şi în cele patru volume ale Sistemului de 
politică pozitivă, fiecare volum cuprinzând 600—800 de pa- 
gini mari, Comte a analizat existenţa socială şi a încercat să 
determine factorii care o compun şi legile care o guvernează. 
Deşi rezultatele la care s'a oprit nu sunt „definitive, cum 
o afirmă cu mult orgoliu, opera sa sociologică conţine o mul- 
time de observaţii şi ridică o mulţime de probleme, pe care 
sociologia contemporană le-a reluat şi le discută încă. 
Sociologia consideră societatea din două puncte de ve- 
dere complementare, static şi dinamic. Partea care studiază 

societatea sub aspectul static, adică, considerată într'o stare 
„abstractă de imobilitate”, este statica socială; partea care 
studiază societatea sub aspectul dinamic, adică, considerată ñn- 
tr'o stare „abstractă de devenire”, este dinamica socială. Sta- 
tica socială descrie şi clasifică faptele sociale, fără sä în- 
cerce să le explice, cu alte cuvinte, ea analizează realitatea 
socială şi determină condiţiile ei de existenţă: condițiile so- 
ciale ale individului, ale familiei şi ale societăţii. 

Individul este o realitate, spune Comte, numai în socie- 
tate. Caracterul prin care se defineşte este capacitatea sa de 
a participa la viaţa socială, sau ceea ce Comte numeşte „so- 
ciabilitate””. In ce consistă sociabilitatea? La omul în stare de 
natură facultățile afective predomină asupra celor intelectuale 
şi instinctele egoiste predomină asupra celor altruiste, socia- 
bilitatea reprezintă ordinea inversă, care consistă în desvoltarea 
facultăţilor intelectuale în aşa grad încât să domine viaţa afectivă 
şi în desvoltarea sentimentelor altruiste în aşa grad încât să 
domine instinctele egoiste. 

Studiul individului e o simplă introducere în sociologie, 
căci societatea se compune din familii şi nu din indivizi. „O so- 
cietate, spune Comte, nu este deci mai decompozabilă în in- 
divizi decât o suprafaţă geometrică în linii sau o linie în 
puncte” (Système, II, p. 181). Familia este unitatea orga- 
nică în sânul căreia se desvoltă şi se regenerează dispoziţiile 
sociale aşa cum celula este unitatea elementară prin care se 
regenerează organismul. Dar societatea nu este o simplă pre- 
lungire a familiei, aşa cum nici organismul nu este o, prelungire 
a celulei, ea este o ordine nouă de existenţă; familia e o uni- 
tate morală, a cărei bază e afectivitatea, pe când societatea, e o 
cooperare, a cărei bază o formează o legătură intelectuală. 

Dinamica socială consideră faptele sociale în devenire 
şi încearcă să stabilească legile devenirii lor. La temelia ei 
stă ideia că epocile istorice se condiţionează sau se produc 
unele pe altele într'o direcţie determinată: triumful sociabili- 
tății asupra animalităţii, care consistă în îmbunătățirea condi- 
țiilor materiale, intelectuale şi morale ale omului. Evoluţia so- 
cială fiind deci îndreptată spre o ţintă, rostul dinamicei sociale 
e să analizeze epocile trecute şi să explice pe cea prezentă, 
ca însfârşit pe baza cunoştinţii lor să prevadă faza viitoare şi 
definitivă în care societatea îşi va găsi desvoltarea deplină și 
stabilitatea necesară. 

Principiul evoluţiei sociale e legea celor trei stări. A- 

ceastă lege, din care Comte a făcut un fel de coloană ver- 
tebrală a filosofiei pozitive, este expresia cea mai generală şi 
cea mai sintetică a legilor de evoluţie umană. La începutul 
Cursului de filosofie pozitivă Comte o prezintă ca legea gene- 
“rală a evoluţiei intelectuale, după care concepţiile trec necesar 
prin trei faze: teologică, metafizică şi pozitivă, însă la sfârşit, 
când pune în aplicare planul de elaborare a sociologiei, face din 
legea celor trei stări fundamentul legilor sociale. Legea evoluţiei 
intelectuale trebue să guverneze întreaga existență omenească 
pentru că, printre factorii sociali, cel intelectual este cel mai 
important şi deci cel mai îndreptăţit să dirijeze evoluția. 

gea celor trei stări afirmă că manifestările intelectuale 
trec succesiv prin trei stări teoretice diferite: starea teologică 
sau fictivă; starea metafizică, sau abstractă; starea ştiinţifică, 
sau pozitivă. Ceea ce înseamnă că inteligenţa umană e astfel 
constituită că, în cercetările şi concepţiile ei, se foloseşte pe 
rând de trei metode diferite şi întemeiază în cursul desvoltării 
sale trei feluri de filosofii care se exclud: prima, cea teolo- 
gică, reprezintă punctul de plecare a] inteligenţii, iar a treia, 
cea pozitivă, reprezintă punctul de ajungere şi oprire, care e 
starea fixă şi definitivă a concepţiilor, a doua, cea metafizică, 
reprezintă o formaţie intermediară, necesară trecerii dela prima 
la ultima treaptă. 

Prin concepţie teologică, atribuind acesteia un sens ce 
nu-l are în chip obișnuit, Comte înţelege încercarea minţii o- 
meneşti de a-şi reprezenta fenomenele naturale ca fiind produse 
de agenţi supranaturali, de divinităţi ce stau deasupra naturii și 
o dirijează după voinţa şi capriciul lor. Explicarea teologică! 
mai poartă denumirea şi de „fictivă sau „imaginară ” pentru 
că forţele oculte prin care explică mersul natural al lucrurilor 
sunt pure plăsmuiri ale imaginaţiei. Căci pentru teologie a 
explica înseamnă a imagina, a construi o lume fictivă şi invi- 
zibilă care se află dincolo de lumea reală şi vizibilă. Metoda 
teologică fixează ca obiectiv al inteligenţii descoperirea na- 
turii intime și a cauzelor absolute ale lucrurilor, punând-o astfel 
în situația de a se consuma întro trudă zadarnică. 

Concepţia metafizică — Comte atribuie și acesteia un 
sens restrâns — consistă în a explica evenimentele naturale 
prin forțe sau entități abstracte, care se află ascunse în lu- 
cruri şi joacă aci rolul de cauze ale lor. Modelul acestei ex- 
plicaţii e metafizica eroului lui Moliere care susține că opium 
adoarme pentru că în el stă ascunsă o „„virtute”” care provoacă 


www.dacoromanica.ro 


Pozitivismul francez 481 


~~n 


somnul. După părerea lui Çomte metafizica e „o simplă mo- 
dificare generală a teologiei”, în sensul că numai înlocueşte 
voința supranaturală cu entitatea abstractă. Rolul ei nu e să 
perfecţioneze explicarea teologică, cum s'ar părea la prima, 
vedere, din contră, ea ruinează teologia prin spiritul critic şi 
destructiv ce-o caracterizează și pregăteşte venirea filosofiei 
pozitive. 

Filosofia pozitivă e ştiinţa umană devenită filosofie. În 
această fază omul a ajuns la convingerea că e zadarnic să 
urmărească cunoştinţe absolute, din care pricină renunţă la 
pretenţia de a explica originea şi destinul universului şi la 
dorința vană de a cunoaşte esențele şi cauzele absolute ale 
lucrurilor, şi cu ajutorul observaţiei şi al raţiunii se îndreaptă 
spre cercetarea legilor efective, pe care le concepe ca gene- 
ralizări ale relaţiilor statornice dintre fenomene. 

Pentru Çomte teologia, metafizica şi ştiinţa au acelaşi o- 
biect: explicarea universului şi a omului. Deaceia spiritul uman 
nu le foloseşte în același timp ci succesiv, după puterea lui 
de a cunoaşţe şi de a explica. La început, neexercitat îndeajuns 
să cunoască exact, sa avântat spre o explicare globală şi ab- 
solută a lumii şi şi-a închipuit-o ca sistem teologic. Teologia 
a jucat un rol necesar în istoria omenirii căci a satisfăcut, 
așa cum se putea pe atunci, nevoia de cunoaştere a minţii 
omenești. Şi poate că omul luat izolat avea mai puţină ne- 
voie de o concepţie generală decât avea societatea, care se 
constitue numai pe un fundament de păreri şi credinţe comune. 
Astfel, concepţiile teologice au prezidat în chip necesar o lungă 
fază socială, dar pe măsură ce raţiunea şi observaţia omului 
sau împuternicit, de au ajuns în stare să obțină cunoştinţe 
exacte asupra lumii, a început prefacerea opiniilor şi totodată 
şi transformarea instituţiilor sociale. Acum, spune Çomte, când 
omul a ajuns să cunoască exact şi să posede ştiinţe asupra tu- 
turor fenomenelor, este logic ca aceste cunoştinţe exacte sau 
pozitive să se substitue ipotezelor teologico-metafizice şi să 
provoace regenerarea societăţii. Transformările prin care so- 
cietatea a trecut în cursul vremii sunt numai reflexul peripe- 
țiilor ce-a suferit inteligența umană în progresul ei spre o con- 
cepție exactă şi definitivă. Starea socială e deci reflexul sau 
efectul stării intelectuale, iar evoluţia socială e reflexul sau 
efectul mişcării congepţiilor şi a părerilor. În cazul acesta legea 
stării şi a evoluţiei intelectuale e în chip necesar şi principiul 
stării şi evoluţiei sociale, de unde decurge că legea celor trei 

stări e legea sintetică şi generală a societăţii, celelalte legi 
sociale fiind faţă de ea numai consecinţe mai mult sau mai 
puţin îndepărtate. 

Comte şi-a propus să expună pe rând, în ordinea depen- 
denţei lor naturale, ştiinţele exacte, încât după ce a ajuns 
la ţintă, după ce a parcurs întreaga serie, an trebui să prezinte 
acest sistem ca fiind filosofia pozitivă. Încă în cursul expu- 
nerii şi mai ales cu ocazia elaborării ştiinţii sociale se produce 
o schimbare fundamentală în sânul concepţiei, care reprezintă 
o abatere importantă dela planul odată stabilit. Se pare că or- 
donarea cunoştinţelor pe baza legăturii dintre obiectele lor nu 
s'a putut efectua în condiţiile aşteptate, încât concepția pozi- 
tivă e lipsită de o unitate suficientă. Cunoştinţelor le lipseşte 
un caracter comun care să fie o teorie solidă pentru cimen- 
tarea lor. Matematica promitea să prezideze elaborarea pozitivă 
şi să devină ea bază de legătură a cunoştinţelor, dar s'a văzut 
neputința ei de a juca acest rol în aceia că influenţa ei, din ce 
în ce mai slabă pe măsură ce înaintezl în expunerea siste- 
mului pozitiv, abia s'a întins până la marginea lumii organice, 
lăsând în afară de ea biologia şi sociologia. Ştiinţa care are 
supremaţia de fapt a ierarhiei pozitive, sociologia, care nu e 
numai ultima ştiinţă, dar şi încoronarea ştiinţelor, îşi asumă 
după Comte rolul de a unifica cunoştinţele şi de a înlocui 
astfel matematica. 

Sociologia câştigă în importanţă în ochii lui Comte pe 
măsură ce înaintează în elaborarea ei. Aceasta s'ar putea ur- 
mări şi stabili în cele mai mici amănunte. luăm ca exemplu 
legea celor trei stări. Ļa început Comte afirmă că filosofia 
pozitivă se sprijină pe principiul generalităţii descrescânde, faţă 
de care legea celor trei stări este un ,,complement secundar”, 
pentru ca la sfârşitul Cursului, după ce a elaborat sociologia, 
să susțină că baza sistematizării pozitive, adică principiul ge- 
neralităţii descrescânde, este o „urmare naturală” a legii celor 
trei stări. Astfel, legea celor trei stări ca principiu de consti- 
tuire al sociologiei este în aceiaşi măsură şi principiul după 
care se coordonează cunoştinţele pozitive ca să devină filosofie. 

Comte se foloseşte de un întreg aparat de argumente ca 
să demonstreze că sociologia e îndreptățită să organizeze şi 
să stăpânească celelalte ştiinţe. Qbiectul socilogiei e socialul 
sau umanul, ceea ce e produs omenesc întrun mediu colectiv. 
Cum toate cunoştinţele sunt produse umane, de acelaşi natură 
cu orice eveniment social, urmează că şi cunoştinţele trebuesc 

analizate şi clasificate tot de sociologie. Acum sociologia nu 
mai este o simplă ramură a sistemului pozitiv, cum părea să 
fie la început, ea a devenit sinteza tuturor concepțiilor şi s'a 
substituit astfel filosofiei pozitive, celelalte devenind simple 
ramuri ale ei. Deaceia la sfârșitul Cursului de filosofie pozitivă 
Comte prezintă filosofia ca o sinteză sociologică a cunoştinţelor. 

Odată cu această schimbare de caracter a sintezei pozi- 
tive s'a schimbat şi punctul de vedere din care se face. Comte 
a luat ca punct de plecare matematica şi a promis că va Între- 
prinde o sinteză a cunoştinţelor din punctul de vedere al a- 
cestei ştiinţe, care reprezintă punctul de vedere al ordinei natu- 
rale, însă acum a trecut la punctul de vedere uman sau social 
şi Încearcă să efectueze o sinteză subiectivă, care reprezintă 
punctul de vedere al ordinei umane. „Astfel, raportate, nu la 
univers, ci la om, mai degrabă la umanitate, cunoştinţele noa- 
stre reale tind, dimpotrivă, cu o evidentă spontaneitate, 
către o completă sistematizare, tot atât de ştiinţifică cât şi 
logică” (Discours, 31). Prin urmare, coordonarea pozitivă nu 
se face în jurul universului ci în jurul omului, cu alte cu- 
vinte, filosofia pozitivă nu explică omul prin natură, din contră, 
explică natura prin om. Comte încearcă să justifice această 
convertire surprinzătoare la metoda şi punctul de vedere su- 
biectiv, astfel: e un subiectivism sociologic sau pozitiv cu totul 
diferit de subiectivismul psihologic, în sensul că cunoştinţele sunt 
subiective pentru că sunt stări ale conştiinții colective iar nu 
ale unei conştiinţe individuale. 

Concepând filosofia ca sinteză subiectivă, Comte întră, 
cum îi place să spună, în a doua „carieră filosofică”, aceia de 
a elabora politica pozitivă. Ceea ce fincearcă în Sistem de politică 
pozitivă. Dar politica pozitivă nu e o ştiinţă nouă care să fi 
fost întemeiată sau numai scoasă din filosofia pozitivă şi care 
să stea alături de ea, din contră, e însăşi filosofia: pozitivă care 
numai şi-a schimbat curacterul, din teoretică şi explicativă a 
devenit concretă şi practică, din elaborare intelectuală a de- 
venit stare afectivă şi voluntară. Înainte era o explicare glo- 
bală a universului, acum e sistemul de păreri şi convingeri, care 
se află la temelia conduitei umane. Filosofia pozitivă, trecând 
astfel prin sociologie, $'a rezorbit acum în morala pozitivă. 

În ce consistă noua morală? Sociologia a analizat evoluţia 
socială şi a descoperit că ea tinde către predominarea inte- 
ligenţii asupra vieţii afective şi predominarea sentimentelor al- 
truiste asupra instinctelor egoiste. Morala pozitivă are ca scop 

să creeze condițiile fn care se pot mai uşor desvolta inteligența 
şi sentimentele altruiste, cu alte cuvinte, să creeze condiţiile „,so- 
ciabilităţii”. Comte spune ,sociabilitate sau umanitate”, pre- 
zentând morala pozitivă ca analiză şi sistematizare a umanităţii 
aşa cum mai înainte prezentase sociologia ca analiză şi sistema- 
tizare a societăţii. Noţiunea de umanitate devine temelia sis- 
temului moral. 

Comte şi-a dat seama că stările conştiinții morale au 
un caracter nu numai imperativ dar şi imuabil. Cu cât sunt 
mai fixe cu atât stăpânesc mai cu temei conduita omenească. 
Căci nu ideile în jurul cărora se iscă deseori discuţii şi contro- 
verse sunt apte să conducă conştiinţa omenească, ci numai 
acelea care s'au înrădăcinat adânc în suflet şi au devenit regule 
oarecum fixe pentru el. De aci decurge necesitatea de a tran- 
sforma normele morale în dogme, în articole de credinţă. Astfel 
justifică Comte transformarea moralei pozitive într'o religie 
pozitivă, în ceea ce el numeşte „religia umanităţii ”. 

Elaborarea religiei pozitive e ultima etapă a carierei lui 
Comte. Noua religie consistă în cultul a trei fiinţe care există 
concret şi care sunt isvoarele de inspirație: umanitatea, căreia 
îi dă numele de „Marea Fiinţă”, pământul, căruia îi dă nu- 
mele de „Marele Fetiş”, şi universul, căruia îi dă numele de 
„Marele Mediu”. Comte se consideră „Marele Preot” al nouii 
religii, pentru că a întemeiat-o şi pentru că,are sarcina, să or- 
ganizeze noul cult. În noua sa misiune întocmeşte un calendar 
şi rugăciuni, stabilind un adevărat ritual. Cultul umanităţii are 
două părţi: cultul particular, unde fiecare cultivă în singurătate 
memoria celor scumpi dar dispăruți, cultul public, unde împre- 
ună cultivă memoria oamenilor mari. 

Cum reiese din expunerea de mai sus, cugetarea lui Comte 
se află într'o continuă evoluţie, filosofia pozitivă, pe care a 
anunţat-o ca sinteză obiectivă a cunoştinţelor ştiinţifice, s'a tran- 
sformat în sociologie, aceasta a devenit morală ca apoi să se 
rezoarbă în religie, care e o sinteză afectivă a existenţii umane. 
Intre punctul de plecare şi cel de ajungere e o contradicţie pe 
care nici cea mai ingenioasă logică n'o poate înlătura. Comte 
însuşi vorbeşte de „două cariere succesive”, prima de a în- 
temeia filosofia pozitivă, iar a doua de a elabora religia uma- 
nității, aşi cum ar vorbi de două filosofii, una expusă în 
Cursul de filosofie pozitivă iar alta în Sistem de politică po- 
zitivă, i 

Problema unității sistemului lui Comte a fost pusă de 

mult şi a fost desbătută pe larg. Discuţia a deschis-o Emile 
Littre, discipol entuziast al lui Comte pe când acesta se afla 
în „prima carieră”, aceia a Cursului de filosofie pozitivă, care 
remarcă o adâncă contradicţie între cele două „cariere” şi 
explică această schimbare printr'o „gravă boală nervoasă”. 
Mulţi istorici după aceia au acceptat părerea lui Littré fără! să 
se mai ostenească să caute raţiunea evoluţiei gândirii lui Comte. 

Se pare că doctrina lui Comte nu e lipsită cu desăvârşire 
de unitate. Primele sale scrieri, publicate înainte de 1826, data 
când începe Cursul, preconizează un sistem politic care să 
provoace regenerarea şi reorganizarea societăţii. Comte a a- 
firmat dela început că reforma socială presupune creaţia unei 
noui puteri spirituale, care e în fond o sumă de idei şi cre- 
dinţe comune. Conţinutul acestei puteri spirituale noui trebue 
să fi fost după Comte însăşi adevărurile ştiinţifice. A împărțit” 
acest program în două etape: prima consista în a elabora sis- 
temul de cunoştinţe abstracte care va prezida regimul pozitiv, 
a doua consista în a transforma filosofia teoretică în ordinea 
care stă la temelia conduitei umane. Comte a avut continu în 
vedere fundarea unei morale şi a unei politici pozitive. 

Care e ţinta lui Comte? Să creeze un consensus social, 
un sistem de păreri şi credințe comune. Cunoştinţele aşa cum 
se găsesc în ştiinţă sunt incapabile să compună un consensus 
social, pentru că sunt teoretice și intelectuale. Din pricină că 
se bucură numai de adeziunea inteligenţii, ele plutesc la supra- 
fața conştiinţii şi sunt oarecum străine de ceea ce se petrece în 
adâncul ei. Ca o serie de cunoştinţe să influenţeze sufletul, 
să-l stăpânească şi să-l îndrumeze, trebue să câştige adeziunea 
sentimentelor și să devină motive de hotărîre şi acţiune. Noul 
rost ce capătă aceste cunoştinţe modifică natura lor: din teore- 
tice devin practice, din simple contemplaţii devin norme de 
acţiune, din obiective devin subiective, etc.. E tocmai linia 
pe care se desfăşură cugetarea lui Comte; ştiinţele se împreună 
şi constituesc filosofia, filosofia se rezoarbe în sociologie, a- 
ceasta se transformă în morală, iar morala se definitivează 
sub forma religiei umanităţii. Procesul de regenerare pozi- 
tivă a societăţii îşi are punctul de plecare în cercetarea, şi ex- 
plicarea exactă a naturii, iar punctul de ajungere în organizarea 
Şi îndrumarea pozitivă a conştiinții umane. Sinteza pozitivă are 
deci două feţe: una întoarsă spre lumea externă, când anali- 
zează şi sistematizează condiţiile obiective ale existenţii umane, 

alta întoarsă spre conştiinţă, când analizează şi sistematizează 
stările subiective ale existenții umane. Conţinutul sintezei pozi- 
tive este şi rămâne acelaşi în cele două cazuri, numai că în 
primul este expresia ordinei naturale, iar în al doilea este ex- 
presia ordinei umane. 

William Hamilton 


Niciunul dintre filosofii care aparţin „Şcoalei scoțiene” n'a 
avut faima mondială de care s'a bucurat urmaşul lor William 
Hamilton, dar niciunul dintre ei nu părăsise în aceiaşi măsură 
„izolarea britanică”, ţinând seama de cugetarea continentală 
fie pentru a-i adopta unele orientări, fie pentru a-i critica unele 
atitudini. 

Născut în Glasgow (la 8 Martie 1788), W. Hamilton 
era ca şi Aristotel, fiu şi nepot de medic și cobora dintr'o ramu- 
ră colaterală a ducilor Hamilton din Scoţia. A studiat medi- 
cina şi filosofia la Glasgow şi Oxford cum şi dreptul! la Edim- 
burg. Gradele universitare filosofice şi le luă la Oxford unde 
înmărmuri pe examinatorii săi cu mulțimea şi amănunţimea 
cunoştinţelor sale. Timp de opt ani după aceea trăi ca advocat 
în Edimburg însă fără multă tragere de inimă pentru această 
carieră. În 1820 încercă să obţină catedra de Filosofie morală 
vacantă la Universitatea din acel oraş prin moartea lui Th. 
Brown. Nu reuşi de data aceasta deoarece contracandidatul său, 
poetul John Wilson, fiind un ,„tory” avea mare sprijin politic şi 
bisericesc. Cu toată predilecţia sa pentru filosofie, fu numit în 
1821 ca profesor de Istorie Universală şi Drept la aceiaşi 
universitate, Începând din 1829 publică în „Edinburgh Review” 
un număr de articole care au fost imediat remarcate. Prin ele 
deveni cunoscut în străinătate, pe când compatrioții săi îl 
ignorau încă. Totuşi în cercurile care-l ştiau începuseră a cir- 
cula versiuni superstițioase despre originea considerabilelor sale 
cunoştinți: i se găseau asemănări cu D-rul Faust şi se făcea 
calculul precis că fără sprijinul Satanei n'ar fi putut ceti în 

cursul anilor dați tot materialul pe care se vedea că-l cunoaşte. 
În 1836 obţinu în sfârşit catedra de Logică şi Metafizică de- 
venită liberă prin retragerea lui Ritchie. O deţinu până la| sfâr- 
şitul vieţii (6 Maiu 1856). Opera sa este relativ restrânsă ca 
întindere. Articolele publicate până'n 1839 în revista susnumită 
au fost reunite într'un volum sub titlul: „Discussions on Philo- 
sophy and Literature, Education and University reform”, după 
ce unele dintre kle apăruseră în traduceri în Franţa, Italia şi Ger- 
mania (în limba franceză: traduse de L. Peisse sub titlul 
„Fragments de philosophie”, în 1840). Cele mai importante, 
între aceste studii sunt primele două. Primul: ,,On the Philo- 
sophy of the Unconditioned” a fost scrisă după stăruința lui 
Napier care conducea atunci Revista din Edimburg şi se referă 
la concepţia lui Victor Cousin şi a lui Schelling despre Infinit 
şi Absolut. Al doilea se referă la Percepţiune şi conţine partea 
cea mai importantă a concepţiei hamiltoniene. In 1847 Hamilton 
publică operele lui Reid într'o ediţie adnotată şi cuprinzând ca 
adaos şapte dizertaţiuni asupra unor subiecte particulare din 
opera predecesorului său. Ediţia aceasta e dedicată lui Victor 
Cousin care-l recomandase şi-l sprijinise cu influența sa cu 
prilejul chemării din 1836 la catedra de metafizică. Cea mai 
‚voluminoasă operă a sa o constitue cele patru volume (două vo- 
lume de ,,Metafizică” şi două de Logică”) în care; se cuprind 
lecţiile sale universitare, „Lectures on Metphysics and Lo- 
gic” şi apărute postum sub îngrijirea profesorilor H. Mansel şi 
John Veitch, în 1859. Deosebit de acestea, Hamilton a între- 
prins în 1854 o ediţie adnotată a operelor lui Dugald Stewart 
pe care el însă n'a mai putut s'o desăvârşească şi la care con- 
tribuția sa personală e de foarte redusă importanţă. 

Ceea ce caracterizează opera lui Hamilton este puterea lui 
de gândire, stilul magistral şi impunătorul aparat de erudiție: 
mulțimea autorilor pe care-i invoacă la fiece, pas şi „insistența 
acestei invocări poate să pară uneori că e destinată să ţină loc 
de argumentare. 

Hamilton n'a lăsat o nibi: „construcție filosofică”, 
sistematică. Logica şi psihologia sunt domeniile în care a adus 
cea mai importantă contribuție. Metafizica propriu zisă, care 
presupune şi Ontologia, nu l-au preocupat în prea mare mä- 
sură. El e, dimpotrivă, un spirit antimetafizic iar cele două vo- 
lume care poartă în titlu denumirea acestei ramuri de cugetare 
erau destinate să justifice, oarecum, faţă cu patronii Universităţii, 
deținerea catedrei cu acelaş nume, pe când în lecţiunile desvol- 

tate aci se tratează tocmai imposibilitatea Metafizicei. În ma- 
terie de etică, estetică şi filosofie politică sau juridică n'a, ră- 
mas dela el nici un rând scris deşi sunt indicii că'n cursurile sale 
ar fi atins şi unele dintre aceste domenii. 

Urmaş al lui Reid, Hamilton duce mai departe gândirea 
precursorului său completând-o prin consideraţiuni personale şi 
îmbinând-o cu cugetarea kantiană. 

Lui Hamilton îi apare ca axiomatică afirmaţia că întreagă 
cunoştinţa omenească, şi deci şi filozofia, nu e decât relativă şi 
fenomenulă. Cunoştinţa e relativă mai întâi pentmcă existenţa 
nu poate fi cunoscută în sine ci numai în modurile ei speciale; 
apoi pentru că aceste moduri sunt cunoscute şi ele numai priz 
raporturile lor cu facultăţile noastre şi pentru că facultățile 
noastre, ele însele, determină anumite modificări în cunoștința 
acestor moduri. Astfel când mai multe persoane privesc luna, 
-fiecare vede un grup diferit de raze, în raport cu organul său 
particular. Chiar fiecare ochiu în parte vede un obiect diferit şi 
numai printr'o operație mintală suprapunem cele două obiecte, 
tot cum numai printr'un asemenea act de gândire raportăm obiec- 
tul sensațiunii la ceva care ar fi situat dincolo de sfera cunoştinţii 
noastre imediate. Numai graţie unei legi a gândirii noastre sun- 
tem siliți să concepem existenţa ca ceva absolut şi necunoscut, ca 
„bază sau condiţie a relativului şi cunoscutului”. In dosul cali- 
tățilo: fizice, cunoscute pe cale sensibilă, presupunem existenţa 
unui substrat pe care-l numim „substanţă materială”, iar în 
dosul stărilor de conştiinţă (precum: „a cunoaşte”, „a voi”, „a 
simţi”, „a dori’) gândim existenţa unui substrat pe care-l numim 
„spirit. Dar despre aceste absoluturi, ca atare, nu putem şti 
nimic. Victor Cousin susţinuse în „,Cours de Philosophie” că 
raţiunea posedă, ca elemente integrante, trei principii regulative, 
esenţiale şi primitive: primul e unitatea, substanţa, cauza abso- 
lută, infinitul; al doilea e pluralitatea, diferenţa, fenomenul, efec- 
tul, finitul; cel de al treilea este conecţiunea sau corelaţiunea 
dintre celelalte două anterioare. Acestui mod de a vedea, Ha- 
milton îi opune relativismul sau filosofia condiţionatului””: abso- 
lutul, infinitul, necondiţionatul, nu poate fi obiect al gândirii 
raţionale. „A gândi înseamnă a condiţiona”, zice el (,,To think, 
to condition”) şi „limitaţiunea condițională e legea fundamentală 
a posibilităţii gândirii”. Nici infinitul nici absolutul nu se 
pol gândi decât ca negaţiuni. Gândirea nu poate trece dincolo, de 
conştiinţă, iar conştiinţa nu e posibilă decât prin antiteza dintre 
subiect şi obiect pe care le cunoaştem numai în corelaţiune şi 

limitându-se unul pe altul. Cu alte vorbe: gândirea noastră nu 
are loc decât prin acte de limitaţiune sau determinare, pe când 
incondiţionatul este tocmai excluderea oricărei determinări. Dacă 
prin absolut înţelegi: „cauză absolută”, cazi în absurd deoarece 
cauzalitatea e un raport, iar ceea ce există numai prin acest 
raport nu poate exista în sine, în mod absolut. Gândirea şi 
cunoştinţa noastră implică limitaţia ca pe un vițiu organic: „„Stiin- 
ţa noastră nu poate fi decât „docta ignorantia”. 

Relativismul lui Hamilton nu trebue însă să fie confundat 
cu scepticismul ci tocmai scepticismului, acest filosof îi opune 
concepţia sa realistă. Reid, Dugald Stewart şi alţii obişnuiau 
să privească procesul de conştiinţă (de pildă percepţiunea) ca pe 
un fapt cu totul distinct de obiectul la care el se referă. După 
ei, nu constatăm în mod direct dintre ele decât faptul de con- 
ştiinţă, pe când obiectul îl cunoaștem numai indirect, prin starea 
subiectului. Hamilton vede aci numai o distincţiune formală şi a- 
parentă deoarece: „un act de conştiinţă nu e posibil decât în 
raport cu un obiect”. „Ei susţin, zice Hamilton, că poţi să 
ştii că ştii, fără totuşi să ştii ce anume ştii, De fapt, subiectul 
şi obiectul, adică eul şi non-eul, sunt cunoscute în totdeauna îm- 
preună, în corelaţiune şi opoziţie mintală”. În percepţiunea des- 
pre o călimară, exemplifică el, „dacă suprim călimara, su- 
prim şi percepțiunea, dacă suprim conştiinţa obiectului, suprim 
şi conştiinţa operaţiei”. „Există un fapt clar şi manifest de 
dualitate a conştiinţei: când concentrez atenţia asupra celui 
mai simplu act de percepţiune, dobândesc printr'o aceiaşi intuiție 
indivizibilă convingerea cea mai irezistibilă despre două ra- 
muri ale aceluiaş fapt”: că exist ca subiect care percepe şi; 
că există ceva care e distinct de mine, ca realitate exterioară, 
ca subiect perceput. Conştiinţa subiectului nici nu precede, 
nici no urmează pe a obiectului şi nici măcar nu se determină 
reciproc. „Conştiinţa e universal-convertibilă în „cunoştinţă ime- 
diată””, iar aceasta e sinonimă cu cunoştinţa intuitivă”, Dar 
ceea ce nu e cunoştinţă imediată sau intuitivă, ceea ce e cu- 
noscut în mod mediat, indirect, nu e decât o prelungire, o exploa- 
tare a ceea ce se cuprinde iniţial în datele imediate. Trebue să 
facem deci distincţiunea între cunoştinţa prezentativă (imediată), 
în care obiectul cunoscut apare ca identic cu obiectul existent, — 
şi cunoştinţa reprezentativă sau mediată, în care identitaea aceasta 
nu mai e presupusă. În cunoștința prezeniativă, percepţiunea ex- 
ternă a obiectului atinge obiectul tot atât de direct cât şi intuiţia 
internă sau conştiinţa eului care atinge direct subiectul sau eul. 

Când e vorba însă de cunoştinţa reprezentativă, situaţia se schim- 
bă. Ea presupune un proces de aducere aminte, un act de memorie, 
iar actul acesta, ca oricare altul, nu există decât în prezent: el e 
o simplă stare prezentă a spiritului, pe care însă o privim ca 
referitoare la o altă stare de spirit, anterioară, ce sar fi 
produs realmente cândva, în subiect. Memoria, zice Hamilton, 
nu e de fel o cunoştinţă a trecutului ci o cunoştinţă a prezentului, 
întovărăşită de o credință în trecut. Totodată, un amănunt care 
conturează mai precis concepţia hamiltoniană, nu numai trecutul 
ci nici obiectul situate la distanță nu ne sunt cunoscute decât 
prin inferențe: nu percepem decât ceea ce excită direct orga- 
nele noastre de simţ, iar nu sursa ori cauza; depărtată a acestor 
excitaţii; nu percepem soarele ci numai lumina care excită 
nervul optic. Soarele e o simplă inferenţă; lumina e cunoscu- 
tă printr'o percepțiune imediată sau prezentativă. Cunoştinţa 
prezentativă, prin îmbinarea eului cu non-eul, dându-ne o- 
biectul în mod direct, exclude atât scepticismul cât şi subiecti- 
vismul idealist, mai ales prin reluarea vechei teme a lui Reid 
şi a şcoalei scoțiene în genere: tema credinţei în realitatea ex- 
terioară. „În percepţiune, conştiinţa cuprinde ca fapt ultim: cre- 
dinja în cunoştinţa despre existența a ceva care e diferit de 
ea însăşi”. Această credinţă e fapt ultim pentru că „nu poate 
fi sprijinită pe un principiu superior” şi nu poate fi descompus 
în elemente. „Credem că acel lucru există pentru că credem că 
avem conştiinţă despre acel lucru ca existent”; credinţa în exis- 
tenţa cunoscută e implicată necesarmente de credința în cuno- 
ştința existenți. E drept că se poate face distincţia aci între 
conştiinţa care ne informează şi faptul despre care ne socotim 
informaţi. „In percepţiune este ceva care se poate numi semnul 
şi ceva care, prin el, ne este semnificat” (...) „Semnele sunt 
diferitele sensaţiuni” (...) „Lucrurile semnificate sunt obiectele 
percepute”. lar dacă cred în valabilitatea semnelor, trebue să 
cred şi în existenţa lucrurilor semnificate. Insă a crede în vala- 
bilitatea acestor semne care sunt sensaţiile, nu e altceva decât a 
crede în valabilitatea datelor de conştiinţă. Şi treube să ne dăm 
seama că nu cunoaştem decât pentru că ştim că cunoaştem şi, 
pentru că avem încredere în conştiinţă. Nu putem prezuma 
nimic împotriva conştiinţei noastre; dacă ne-am îndoi de ea, ar 
trebui să admitem că „fondul conştiinţii noastre e minciună” 
şi că „facultatea noastră de a cunoaşte e iluzorie”, dar atunci! 

nam mai putea avea încredere nici în faptul că ne îndoim: 
„ne-am îndoi şi de îndoiala noastră”. Dacă conştiinţa ne-ar 
amăgi în unele cazuri, am putea s'o bănuim întotdeauna: , falsus 
in uno, falsus in omnibus”. Însă, dimpotrivă, graţie încrederii 
pe care o am în datele conştiinţii mele, percepțiunea constitue 
totodată un fel de „conştiinţă a non-eului”. Hamilton numeşte 
„percepţia originală” credinţa aceea în existenţa lucrului per- 
ceput, credinţă care nu e sprijinită nici pe raţionament, nici 
pe experiență ci care e produsul imediat al naturii noastre. 
În percepţia originală apare sub forma cea mai elementară! 
rolul credinţei. Cu cât trecem dela simpla cunoştinţă empirică 
directă la cunoştinţele indirecte, elaborate prin gândire, cu 
atât creşte proporţia de credinţă introdusă în ele: „Credinţa 
e o condiţie primordială a raţiunii” şi „în ultima analiză, con- 
ştiinţa, adică prima noastră experiență, e un act de credinţă”. 
În ea îşi au originea cele mai fundamentale cunoştinţe ale 
noastre. „Dacă m'ar întreba cineva de unde ştiu, cum pot fi 
sigur că putem cunoaşte lumea externă, de unde ştiu că ceea 
ce aflu printr'o percepțiune a simţurilor este, aşa cum ni-l 
arată conştiinţa, un obiect extern, extins în spaţiu şi numericeşte 
diferit de subiectul conştient; de unde ştiu că acest subiect nu 
e o simplă modalitate a spiritului pe care o iau drept o moda- 
litate a materiei, ar fi să răspund că propriu zis nu știu (...) 
şi că numai gândirea ne face să credem (...) .Natura noastră 
ne impune această credinţă”. Astfel, problemele metafizice nu 
se rezolvă prin reflexiune ci prin simplă credință, printr'o cre- 
dință, e drept, irezistibilă. Soluţia lor nu e deci obiect de 
ştiinţă sau de cunoştinţă, credinţa fiind un proces de altă natură. 
Pentru a avea o credință nu e necesar să ne referim la ceea 
ce putem înțelege şi concepe ci putem crede chiar și ceea ce 
e de neconceput. Dimpotrivă, trebue să admitem că sunt po- 
sibile şi lucruri a căror înţelegere ne este imposibilă. Una e 
însă imposibilitatea de a concepe, şi altceva e contradicţia. In- 
ţelegerea sau explicarea unei noţiuni se efectuează prin rapor- 
tarea ei la o alta sau la cuprinderea ei într'o alta. Așa, de 
pildă, definiția explică prin cuprindere, iar cauzalitatea prin 
raportare. Înțelegerea sau explicarea e astfel o condiţionare 
logică a unui concept în raport cu altul. 

Pe aceste considerente se sprijină „legea condiționatului”” 
care rezolvă în mod original problema fondului antinomic al 

gândirii noastre. Cunoştinţa nu e condiţionată numai pentru că 
nu se poate referi decât la condiţionat ci şi pentru că e deter- 
minată, (într'un anumit sens) de Incondiţionat. Tot ceea ce 
putim gândi se explică prin raportare la — sau prin cu- 
prindere în două noţiuni ultime: infinitul şi absolutul, noţiuni 
neinteligibile şi contradictorii între ele. Aşa, de pildă, spaţiul 
nu poate fi explicat decât ori ca un tot, ori ca o parte limitată. 
Dacă e un tot, trebue să fie un tot infinit. Dacă e o parte, 
trebue să fie o parte limitată în mod absolut. Dar nici una 
dintre aceste alternative nu se poate concepe sau înţelege de 
mintea noastră pentru că „nu putem realiza nici gândul spaţiului 
fără margini dar nici pe acel al unui spaţiu finit sau absolut 
mărginit”. „Aceste două idei de neconceput se contrazic re- 
ciproc... şi totuşi, în virtutea principiului alternativei, trebue să 
admitem ori pe una, ori pe cealaltă”. (...) „„Finitul e singurul 
obiect de gândire reală şi pozitivă”, dar nu finitul absolut ci 
numai ceea ce e relativ finit; „numai pe el îl gândim atribu- 
buindu-i caractere determinate. Dimpotrivă, infinitul nu e con- 
ceput decât prin suprimarea ideală a tuturor caracterelor prin 
care concepem finitul, adică, cu alte vorbe, îl concepem ca 
fiind de neconceput”. Astfel, cunoştinţa noastră e condiţionată 
de cele două incondiţionate, „nu e decât o mijlocie între două 
extreme”. Nefiindu-i cu putință să conceapă pe niciuna, spi- 
ritul e totuşi silit, — prin opoziția lor reciprocă, — sä admită 
că una din ele trebue să fie adevărată. Ceea ce constată! 
Hamilton cu privire la spaţiu, aplică el apoi şi spaţiului cum 
şi cauzalităţii. Cauzalitatea se datorește refuzului minţii de 
a concepe un început absolut: refuzăm în mod necesar de a 
crede că un lucru poate cu adevărat să înceapă a exista şi 
stabilim o identitate între forma existenţei sale actuale (efectul) 
şi alte forme anterioare de existențe (cauzele) pe care lá 
privim ca fiind tot existente de ale aceluiaş lucru. Despre 
criteriul după care se face alegerea între cele două condițio- 
nate, respingând pe unul şi admițând pe celalt, Hamilton nu 
dă suficiente indicaţii. Uneori înclină spre motivaţia pur lo- 
gică, alteori, în câteva pasagii apare o tendinţă inspirată, se 
pare, din „Critica raţiunii practice” a lui Kant, şi anume prin 
consideraţia că între cele două extreme contradictorii, vom alege 
şi vom afirma pe cea care ne este impusă de atitudinea morală, 
pe cea care se acordă cu o anumită conduită a vieţii. Astfel în 

problema liberului arbitru: teza absolutei libertăți e tot atât 
de refuzată de gândirea noastră conceptuală cât şi teza ab- 
solutei necesități. Insă există totuşi între datele vieții noastre 
interioare conștiința responsabilității, există, de asemeni, con- 
ştiinţa datoriei. Dacă n'am admite libertatea morală, aceste date 
ale conştiinţei ar fi nişte „imperative mincinoase”. Faptul a- 
cesta „dä un avantaj hotărîtor doctrinei libertăţii în contra 
doctrinei fatalităţii. Suntem liberi, de fapt, numai dacă suntem 
responsabili de faptele noastre”. lată că, după cum acceptăm 
încrederea în valabilitatea datelor conștiinței şi în valabilitatea 
rațiunii, pentru motivul că fn cazul contrar ar trebui să re- 
nunțăm la orice gândire şi cunoștință, — tot astfel, — forţaţi 
de considerente străine de logică, — acceptăm de pildă credinţa 
în existența absolutului pe care nimeni nu-l poate concepe în 
mod raţional şi nici dovedi sau cerceta. Este, de sigur, în po- 
ziția aceasta a lui Hamilton, locul de origine al teoriei in- 
cognoscibilului lui H. Spencer, dar ea are o oarecare afinitate 
cu pragmatismul modern. In acelaş timp, Hamilton justifică 
astfel credința religioasă deoarece, după el, acolo unde se 
Sfârşesc puterile filosofiei, se încep ale teologiei. Intr’ adevăr, 
ideea aceasta a fost exploatată de unii adepți ai săi, între cari: 
Mansel, care vede, pe această cale, posibilitatea reabilitării 
dogmatismului religios. 

Lui Hamilton i sau adus şin timpul vieţii, şi după! 
moarte, diverse obiecţiuni dar mai ales a fost acuzat de frec- 
vente inconsecvenţe şi de obscuritate. Cea mai severă, chiar 
aspră critică, i sa adus de către John Stuart Mill într'una 
dintre cele mai însemnate scrieri ale sale, totuși, deşi în multe 
cazuri critica e îndreptăţită, unele inconsecvenţe atribuite lui 
Hamilton sunt numai aparente, iar altele, și poate cele mai 
multe, nu sunt atât efectul unei lipse de armonie logică în 
gândire, cât urmarea unei perfecte probităţi intelectuale şi a 
unei sincere căutări a adevărului. Hamilton, stăpânit de un viu 
neastâmpăr spiritual, nu se poate mulțumi cu formule fixe care 
îndată ce sunt privite mai de aproape se dovedesc prea puţin 
rezistenţe. „,Contradicţiunile raţiunii pure, zice el, iau naștere 
atunci când inteligenţa îşi depășește limitele legitimei sale în- 
trebuinţări””. Apoi: „Privind lucrurile în ansamblul lor, multe 
putem explica, dar luându-le cu deamănuntul, prea rar putem 
explica ceva, deoarece repede ne isbim de fapte care depăşesc 
facultăţile noastre de analiză și de observație”. De altfel, tot 

după părerea sa, filosofia nu trebue să urmărească convingeri 
ci mai curând să pună probleme: ştiinţa nu e destinată să 
descopere şi să posede adevăruri ci numai să le caute. O 
eroare fecundă valorează mai mult decât un adevăr sterp. Re- 
lativismul lui Hamilton e temperamental: el decurge tocmai 
din nevoia de a examina lucrurile sub cât mai multe feţe şi 
a nu se mulţumi niciodată cu un aspect definitiv. Definitivul 
acela ar fi un fel de „absolut” necugetabil, un fel de echilibru 
instabil. 

Nu se poate vorbi despre filosofia lui Hamilton fără 
a aminti importantele sale prestaţiuni de detaliu în psihologie 
şi logica formală. In primul domeniu: examenul minuţios al 
conştiinţei, atenţiei, percepțiunii, observaţiile sale asupra in- 
conștientului şi critica teoriilor frenologice. In logică, afară 
de (distincţiunea dintre abstracţiune şi generalizare, celebra teorie 
a „cvantificării predicatului” care se găseşte redată în cele mai 
multe tratate de logică. 

Dintre continuatorii lui Hamilton, doi sunt mai ales de 
remarcat: Mansel şi Balfour. Câteva cuvinte despre fiecare 
dintre ei vor putea da o idee despre sensul şi importanţa in- 
fluenței lui Hamilton. l 


Henry Longueville Mansel (1820-1871), despre 
care am mai pomenit mai sus, a fost profesor de filosofie şi 
teologie la Magdalen College din Oxford. A publicat, între 
altele: „Prolegomena Logicae; an inquiry into the psycholo- 
gical character of Logical processes” (1851; ediția augmen- 
tată în 1862); „The Limits of Religious Thougť’ (1858); 
Metaphysics or the Pihlosophy of Consciousness” (1860); „Phi- 
losophy of the Conditioned”? (1866) etc. Aceasta din urmă 
conține o replică la scrierea lui J. St. Mill asupra lui Ha- 
milton. 

După Mansel, percepțiunea nu ne procură decât por- 
țiuni mărginite, numai fragmente de cunoaştere a Lumii, nici- 
odată cunoaşterea Lumii sau existenții în total. Fenomenul e 
însă un cuprins subiectiv, un cuprins al conştiinţei. Conştiinţa 
e singura realitate pe care o cunoaştem direct. Toată cunoş- 
tința lumii fenomenale stă în funcţie de conştiinţă. Ideea de 
„forță, de pildă, nu e decât o transpunere obiectivă a pu- 
tinţei de înfăptuire de care dispune voința noastră. Chiar con- 
vingerea despre realitatea lîn sine a Lumii e produsul unei 

experiențe interioare: ea derivă din constatarea unei rezistențe, 
unei opoziții pe care o întâmpină voința activă. Ce e această 
realitate în sine, e o problemă care nici nu se poate pune. 
Orice încercare de a o soluţiona e contradictorie: contradicția 
stă chiar în termenii problemei. De aceea Metafizica nu are 
de obiect Absolutul ci raportul dintre fenomen şi existenţa 
reală (aceasta din urmă fiind altceva decât o constatare, fiind 
o simplă decretare a Credinței). Ambii termeni al căror ra- 
port îl studiază Metafizica sunt cuprinși în conştiinţă. Exis- 
tenţa personală e obiectul ultim al gândirii filosofice. 


Arthur James Balfour (1848-1930), fost prim mi 
nistru al Angliei, a publicat un număr de importante opere fi- 
losofice: „A defense of Philosophie Doubt, being an Essay. on 
the Foundations of Belief” (London, 1879); „The Foundation 
of Belief, being notes introductory to the study of Theology 
(id. 1895); „Reflections suggested by the New Theory of 
Matter” (id. 1904); „Decadence (Cambridge, 1904,); „Ques- 
fionings on a Criticism and Beauty” (Oxford, 1909); ,Theism 
and Humanism” (London, 1915); „„Theism and Thought” (Lon- 
don, 1993). ' 

Din filosofia hamiltoniană, Balfour s'a preocupat mai 
mult de latura pe care a cultivat-o și Mansel şi care constitue 
una din trăsăturile tradiționale ale filosofiei scoțiene: tema 
referitoare la rolul inevitabil al credinței în tot ce e proces 
de gândire. Credinţa întemeiază nu numai religia şi nu numai 
principiile de bază ale eticei și vieţii socale, ci însăşi cunoș- 
tinţa ce putem avea despre Lume. Fără credinţă în valabilitatea 
unor principii indemonstrabile, cum e principiul uniformității 
naturii şi fără credinţa în existența unui fond real dincolo de 
datele fenomenale, cunoștința e imposibilă. Balfour combate 
atitudinea „,naturalistă”” care exclude tot ceea ce nu: ține de 
cunoştinţa empirică, care nu poate satisface toate exigenţele 
noastre sufletești şi care nici nu parvine să explice tot. Chiar 
când, invocând întreagă înlănţuirea cauzală, ştiinţa ar pretinde 
că deţine explicaţia întregei Lumi, rămâne totuşi ceva care nu 
poate fi explicat prin această înlănțuire: ştiinţa însăşi. Balfour 
acordă credinţei religioase o importanţă cel puţin egală cu 
aceea a ştiinţelor naturale. Ştiinţele presupun corespondenţa între 
Lume şi datele cunoştinţii. Cu acelaş drept, credinţa reli- 
gioasă presupune o corespondenţă între Lume şi aspiraţiile 

noastre. Niciuna din aceste presupuneri nu poate fi dovedită 
raţional, dar dacă una e refuzată. nici cealaltă nu poate ră- 
mânea valabilă. 

Alţi discipoli importanţi ai lui Hamilton au fost: Alex. 
Fraser, John Cairns, John Veitch, Baynes, iar în Franţa: 
Peisse +). 


Jeremy Bentham 


Dacă unele doctrine filosofice pot fi repercutarea tem- 
peramentului individual al autorilor, în altele se poate observa 
uneori un triumf al spiritului colectiv, o afirmare mai mult ori 
mai puţin pură a tendinţelor și opiniilor ambiante. Autorul, nă- 
pădit de influenţa lor, îşi dă seama cât de străine îi sunt ele 
subiectivității sale şi atunci le consideră ca absolut obiective, 
deci ca absolut valabile. Acesta e, într'o bună măsură cazul 
doctrinei lu: Bentham: ea apare ca o emanaţie firească a unor 
particularități etnice. Utilitarismul temperamental al englezilor 
e bine cunoscut; calculul practic al tuturor acţiunilor lor şi al 
concepţiilor lor morale apare elocvent caracterizat în obser- 
vaţia lui A. Fouillee că la ei până şi cărţile de educaţie vorbesc 
necontenit de avantagiile pe care ni le pot aduce virtuțile. 

Născut la Londra la 15 Februarie 1748 şi mort la 6 lunie 
1832, Jeremy Bentham şi-a făcut studiile la Westmin- 
ster şi la Oxford (intrând în universitate la vârsta dă 15 ani). 
Preparat pentru cariera de advocat, căreia funcțiunea de „attor- 
ney” (un fel de procuror și avocat din oficiu) îi aducea dela 
început întinse relaţiuni şi mari perspective, tânărul Bentham 
renunţă la această bănoasă carieră din pricina unor scrupule 
de conştiinţă. El preferă vieaţa de studiu închinată scopului de 
a lucra pentru îndreptarea marilor defecte pe care le consta- 
tase în organizarea justiției şi în legiferarea existentă. A călă- 


1) BIBLIOGRAFIE: Felix Ravaison: „Fragments de philosophie par W. 
Hamilton“. Revue des Deux Mondes, Octobre 1840 (Tome 24, pag. 396— 
427); Charles de Rémusat: „L/Ecosse depuis la fin du XVIl-eme siécle etla 
philosophie de Hamilton“. Revue des Deux Mondes, Avril 1856 (An. XXVI, 
Tome 2-e, pag. 465-507); T. S. Baynes: „Sir William Hamilton“ Edinburgh 
Essays, 1857; Charles de Rémusat: „Sir W. Hamilton“. „Revue des Deux Mon- 
des, 1860 (XXX-eme Anne, seconde période, pag. 133-160); John Stuart Mill : 
„Examiuation of Sir W. Hamilton's Philosophy", 1865; (aceiaşi: traducere 
franceză de Cazelles, 1869); J. Veitch: „Memoir of Sir W4. Hamilton“, 1869; 
Paul Janet: „Mill et Hamilton. Le probleme de l'existence des corps'. Re- 
vue des Deux Mondes, 1869 (XXXIX Annâe, Seconde période); James M'Cosht 
„Scottish Philosophy from Hutcheson to Hamilton”, 1875; H Laurie: „Scot- 
tish Philosophy“, Glasgow, 1902; S. R. Rasmussen: „The Philosophy of 
Sir W. Hamilton“, London 1927. 

torit mult. In 1785 a stat vreo şase luni în Rusia, chemat de 
Prinţul Potemchin pentru a contribui la anumite lucrări de 
reformă economică. Făcu multe călătorii în Franţa unde, în 
timpul Convenţiunii, i s'a decernat calitatea de cetăţean. Ade- 
văratul său debut în publicistică şi-l făcu printr'o scriere anonimă 
întitulată: „Fragment despre guvernământ” (A Fragment on 
government), în 1776. Opusculul era îndreptat împotriva teo- 
riilor juristului Blackstone şi avu un succes extraordinar. Cri- 
ticii şi cetitorii îl atribuiră la început unora dintre personali- 
tăţile cele mai cu vază, pe când adevăratul autor era încă 
cu totul necunoscut. Cu încetul însă deveni foarte popular. Un 
partid politic adoptă şi propagă ideile sale: partidul „radical”. 
Aderenţii săi publicară „Revista din Westminster” condusă de 
D-rul John Bowring, personalitate remarcabilă, literat, filo- 
log, economist, om politic de frunte şi parlamentar (1792-1872). 
Către sfârşitul vieţii sale, Bentham redactase nişte proecte 
pentru reforma dreptului penal şi pentru organizarea asistenții 
publice. Guvernul şi parlamentul erau gata să le accepte şi să 
le dea putere de lege dar regele George al III-lea se opuse 
hotărât. Supărat, Bentham publică la 1831 un pamflet plin de 
amărăciune, întitulat: „storia răsboiului dintre Jeremia Bent- 
ham şi George al III-lea, scrisă de unul dintre beligeranți”. 
Fu ultima scriere publicată de el. 

Operele lui Bentham sunt destul de numeroase, însă pu- 
ţine dintre ele sunt redactate în întregime de el: de obiceiu el 
îşi nota gândurile rapid, în fragmente discontinue şi informe, 
astfel că numai datorită devotamentului şi muncii unor inimoşi 
colaboratori, mai multe dintre lucrările sale însemnate au fost 
puse în stare de a fi tipărite. Ceea ce-l caracteriza era, după 
mărturia celor ce l-au cunoscut, „ardoarea de a produce dar 
şi indiferența de a publica”, perseverenţa în marile lucrări dar 
şi „dispoziţia de a le părăsi când era pe punctul de a le 
termina”. Colaboratorii săi au fost: Et. Dumont (1759-1829), 
fost predicator din Geneva, scriitor şi fervent apărător al ideilor 
înaintate, amic al lui Mirabeau, — precum şi Sir John Bowring, 
zelosul său discipol amintit mai sus. 

Preocuparea Juridică este cea_care se reliefează mai mult 
în operele lui Bentham, dar ea e totdeauna alimentată de con- 
cepția sa etică. Astfel a contribuit el să aducă oarecarej ordine 
în dreptul englez care, până la el, era, după vorba contempo- 
ranilor săi, un fel de „grajd al lui Augias”. Benthanr'a dus o 
aprigă luptă pentru a introduce „,codificarea” în dreptul ţării 

sale (termenul „„codificare” se pare că e o creaţiune a lui) şi 
totodată, pornind dela noţiunea de „interes al societăţii” a 
procurat cugetării juridice una dintre cele mai răspândite for- 
mule capabile de a o sistematiza. Întreagă gândirea lui nu 
depăşeşte de altfel niciodată terenul filosofiei practice. Scrie- 
rile în care se pot găsi expuse mai amplu şi expres vederile 
sale filosofice, afară de „Fragmentul”” amintit mai sus, sunt: 
„Introduction to the principles of morals and legislation” pu- 
blicată în 1787 în limba engleză, iar în 1789 în versiune fran- 
ceză; „Théorie des peines et des récompenses”, scriere ce da- 
tează de prin 1775 dar publicată abia în 1811, în limba fran- 
ceză, de Dumont; „Théorie de législation civile et penale” 
(3 volume) publicată de acelaş în 1802 la Bruxelles şi, în 
fine, „„Deontology”, elaborată de Bowring şi publicată după 
moartea lui Bentham, în 1833. Deontologia, termen întrebu- 
inţat tot de Bentham pentru prima dată ca denumire a unei 
ştiinţe e: „ştiinţa a ceea ce trebue să faci în orice împrejurare”, 
— şi aceasta echivalează, pentru autor, cu: ştiinţa producerii 
fericirii, 

Bentham n'a fost un spirit filosofic în sensul deplin al 
cuvântului dar gândirea sa se caracterizează prin insistența cu 
care, pornind dela un anumit principiu general, caută să re- 
zolve o multiplicitate de probleme practice într'o deplină con- 
secvenţă. In ansamblul vederilor sale, mai ales juridice, se 
introduce astfel o strictă coordonare sistematică deoarece toate 
gravitează pe un acelaş pivot. Cu această calitate, el se im- 
pune, cum spunea John Stuart Mill, nu ca un mara filosof ci 
ca un mare reformator în filosofie. 

Axa filosofiei lui Bentham e departe de a fi o descope- 
rire sau o creaţiune a sa originală ci e aceiași ca; şi a moralei 
lui Aristip şi a lui Epicur. Bentham a fost, după propria sa 
mărturisire, influenţat mai ales de Hume, de Helvetius, de 
Pristley şi de juristul italian Beccaria (1738-1794). Hume în- 
temeia aprecierea morală pe sentiment; Helvetius pledase pen- 
tru o întoarcere la teoria „amorului propriu” emisă de La Ro- 
chefoucauld, traducând „amorul propriu” prin interes. El pro- 
clamase că pe „interesul public”, adică pe interesul celor mai 
mulți sau „al celui mai mare număr” trebue întotdeauna să se 
sprijine „principiile unei bune morale”. Formula de mai sus a lui 
Helvetius, Bentham şi-a însuşit-o însă dintr'o carte a lui Pristley 
care vorbea de „fericirea cea mai mare a celui mai mare nu- 
mär”. Beccaria în micul său tratat despre „delicte şi pedepse” 

(1764) susţinuse principiul utilitarist împotriva teoriilor răs- 
bunării şi a expiaţiunii care justificau mai'nainte penalităţile. 
După el, pedepselor nu trebue să li se dea altä ‘destinație decât 
aceea de a asigura interesele societăţii, de aceea ele trebue 
să fie foarte moderate. 

În ce priveşte orientările şi metodele aplicate de Bentham 
în opera sa juridică, el declară că dela jurişti a învăţat mai 
puţin decât din scrierile de metafizică, de istorie naturală şi 
de medicină. „Corpul politic (zice el) nu poate avea şi el oare 
o anatomie, o fiziologie, o nosologie, o materie medicală?”. 
Pentru realizarea acestora, trebue să se aibă dela început în 
vedere că şi corpul politic îşi are, ca şi individul, interesul 
său care e interesul celor mai mulți. 

„Natura, zice Bentham, a aşezat pe om sub stăpânirea 
plăcerii şi a durerii; lor le datorăm toate ideile noastre, la 
ele raportăm toate judecăţile şi toate hotărîrile vieţii noastre”. 
Ceea ce determină toate aprecierile şi toate acţiunile omeneşti 
eşte tendința de a evita răul şi de a obţine binele: „rău e 
suferință, durere sau cauză de durere; binele e plăcere sau 
cauză de plăcere” iar utilitatea e proprietatea pe care o are 
un lucru de a păzi de un rău sau de a ne procura un bine. 
Noţiunea de utilitate se confundă în opera lui Bentham cu 
aceea de interes: „Ceea ce e conform cu utilitatea sau cu in- 
teresul unui individ, ftinde să mărească suma totală a mulţumirii 
sale”. Acelaş lucru se aplică şi unei comunităţi, utilitatea sau 
interesul ei fiind ceea ce tinde să mărească suma totală a 
mulţumirii indivizilor cari o compun. Tot ce poate fi aprobat 
sau acceptat de cineva, nu deţine această particularitate decât 
graţie măsurii în care-i poate procura o plăcere, iar tot ce 
poate fi dezaprobat sau refuzat cuprinde într'o măsură putinţa 
de a-i aduce o neplăcere sau suferinţă. Astfel, binele moral nu 
e un Bine decât prin suma de plăceri pe care le primeşte şi 
prin neplăcerile pe care le înlătură. „Logica utilității” consistă 
în a pleca dela calculul sau dela comparaţia suferințelor şi a 
plăcerilor în toate operaţiile judecății şi a nu mai ţine seama 
în acestea de nici o altă idee. Diferenţa dintre aceste principii 
ale lui Bentham şi cele ale lui Epicur sau Helvetius este, după 
M. Guyau, în aceea că Bentham nici nu încearcă să le dove- 
dească: „el le prezintă ca evidente; după el e destul să le 
lămureşti, să le explici, pentru a le face să fie şi recunoscute”. 

Deosebit de principiul utilității, Bentham arată că mai 
există alte două căi de apreciere şi orientare a acţiunilor: prin- 

cipiul „ascetismului” şi principiul „arbitrar”. Partizanii pri- 
mului sunt cei ce iau calea exact inversă utilității: „ei aprobă 
ceea ce tinde să ne micşoreze plăcerile şi resping ceea ce 
tinde să le mărească”. Ei sunt de două categorii: filosofi şi 
religioşi. Filosofii ascetismului nu refuză toate plăcerile, ci 
numai pe ale simţurilor, considerându-le drept grosolane dar 
exaltă pe cele spirituale, precum e onoarea sau gloria. De 
fapt însă, ei nu fac decât să nege unele plăceri, dar, pentru 
rest se conduc tot după principiul utilității. Religioşii sunt 
mai severi: ei nu numai că suprimă toate plăcerile dar se cred 
datori să-și impună suferințe. Rătăcirea lor se datoreşte unei 
nejustificate generalizări: unii filosofi au arătat că urmărirea 
nesocotită a unor plăceri poate fi adeseori primejdioasă, atunci 
„asceticii” religioşi le condamnă pe toate în bloc, simplificând 
socoteala. „De altfel, zice Bentham, ascetismul e atât de ne- 
chibzuit încât nici cei mai absurzi dintre partizanii lui nu s'au 
apucat să-l urmeze până' la capăt”. Celali principiu, principiul 
„arbitrar” consistă în respingerea unor obiecte fără o justi- 
ficare logică ci numai pe baza „simpatiei sau antipatiei””. La 
acest principiu se reduc numeroase concepții etice care pot să 
pară diferite între ele dar ceea ce le deosebeşte e numai, denu- 
mirea sub care se ascunde unul şi acelaş mod de a aprecia. Unii 
vorbesc despre un anumit „simţ moral”, alţii despre „simţul 
comun” care ne-ar învăţa printr'un fel de ghicire sau intuiție 
cam ce e bine şi ce e rău, de fapt ei se întemeiază numai 
pe o simplă înclinare afectivă, pe simpatii sau antipatii care 
snu sunt călăuze sigure şi statornice”. La fel, cei ce admit 
existenţa unor legi eterne ale dreptului sau a unui drept na- 
tural: fiecare crede că el deţine formula cea adevărată, dar 
formulele acestea diferă dela autor la autor fiind creaţiuni 
arbitrare, fără valoare. „Singura bază de acţiune, totdeauna 
bună şi sigură, este considerarea utilității”. Numai prin ea 
se poate urmări, conform naturii noastre, fericirea. Noţiunea de 
fericire este astfel precizată în „Principiile Dreptului Civil”: 
„Fericirea unui individ este cu atât mai mare cu cât suferinţele 
sale sunt mai uşoare şi mai puţine şi cu cât plăcerile-i sunt 
mai mari și mai numeroase”. Pentru realizarea acestui maxi- 
mum de utilitate trebue să se ţină ‘seama nu numai! de numărul 
plăcerilor sau al suferințelor ci şi de rangul sau importanţa 
lor. În această evaluare intervin deci considerentele de: inten- 
sitate, durată, certitudine 'și proximitate precum şi cele de fe- 
cunditate şi puritate a unei plăceri sau suferinţe (fecunditateal 

unei plăceri fiind prrobabilitatea de a da naştere la alte 
plăceri, iar puritatea: probabilitatea de a nu atrage neplăceri). 
La aceste calităţi se adaogă şi extinderea unei plăceri sau sufe- 
rinte, adică: numărul de persoane care se vor găsi afectate de. 
plăcerea sau suferinţa unuia singur. Pe baza acestor considerente 
se realizează un fel de contabilitate care presupune deoparte o 
coloană a câştigurilor şi de alta una a pierderilor: un calcul, un 
bilanţ simplu ne va indica_în ce măsură fiecare acţiune este sau 
nu recomandabilă, adică utilă. Considerentul „.extinderii” joacă 
un rol hotăritor în concepția lui Bentham. Fundamentul cugetări: 
benthamiene e într'adevăr egoist dar pe datele lui se construeşte: 
şi teoria conduitei sociale: „Cea mai însemnată lege a naturii 
(zice „„Deontologia”) este ca fiecare să-şi urmărească propria 
fericire”. „Fiecare om îşi este sie-şi cel mai apropiat şi cel mai 
scump” dar, totodată: „cel ce-şi asigură sie-şi o plăcera sau se 
scuteşte de o suferinţă, acela lucrează direct pentru fericirea sa 
iar cel care procură altuia o plăcere sau îi înlătură o; suferinţă, 
acela îşi măreşte indirect şi fericirea sa proprie. Aşa încât: „o 
faptă imorală decurge ldintr'un calcul greşit al interesului perso- 
nal” iar „omul viţios” este cel care face a apreciere greşită a 
plăcerilor. „Societatea e astfel constituită încât lucrând pentru 
fericirea noastră particulară, lucrăm şi pentru cea generală”, 
Utilitatea mea se repercutează şi asupra celorlalți, dar şi răul ce 
mi-l fac se extinde asupra lor. Astfel, cum remarcă Guyau,:Bent- 
ham ajunge să identifice interesul public cu cel privat. Totuşi, 
dacă fericirea unui individ trebue lăsată în propria lui grijă, 
statului îi revine să supravegheze calea către cea mai mare 
fericire a comunităţii, adică a celui mai mare număr. 

O apreciere critică a moralei lui Bentham e aproape de 
prisos: ea prezintă toate defectele utilitarismului, eudemonis- 
mului şi hedonismului la un loc. Criticul francez Philarete 
Chasles (1798-1873) (şi după el mulți alți) spunea că 
Bentham reduce teoria legilor la un sistem mecanic şi inteligenţa 
omenească la funcțiuni maşinale. Defectul acestui sistem constă 
însă în faptul că nu există o perfectă concordanţă nici între 
plăcerile spiritului şi cele ale simţurilor, cum mu există nici 
între ceea ce „ne place” şi ceea ce e efectiv util pentru con- 
servarea şi afirmarea vieţii. Dacă scopurile animale intră în 
conflict cu cele spirituale, nu mai ştim care este criteriul de 
preferinţă după care vom tranşa conflictul lor. John Stuart 
Mill, cu toată admiraţia pe care a avut-o pentru Bentham, 
spunea că acesta neagă existenţa tuturor lucrurilor pe care nu 

le vede şi a tuturor adevărurilor pe care nu le înţelege. Pentru. 
a evitat defectele acestea, continuă Mill, „i-ar fi trebuit o mai 
mare subtilitate” şi mai puţină „lipsă de imaginație” care „îl 
împiedecă de a ceti în inimile altora”. Despre ,„Deontologie”, 
acelaş autor spunea că „ar fi trebuit să nu apară niciodată”. 
Ea tratează acea „,petite-morale”” care e indispensabilă în ra- 
porturile comerciale. Thomas Carlyle a formulat tot la adresa 
lui Bentham o tăioasă apostrofă: „Să ne clădim deci fericirea. 
pe temeliile bucătăriei şi nu ale moralei: atunci, scuturând tin- 
girea în chip de cadelniţă să oferim Diavolului fumul care-i place 
şi să trăim fericiţi din untura pe care o rezervă aleşilor săi”. 

Bentham era totuşi o fire generoasă şi stăpânită de mari şi 
nobile proecte. Cei ce l-au cunoscut descriu înfierbântarea cu 
care vorbea şi entuziasmul cu care lucra. Totuşi doctrina lui 
nu acordă loc nici eroismului veritabil, nici entuziasmului spon- 
tan, nici „datoriei, nici devotamentului şi nici marilor impulsuri 
spre ideal, 'fără care nu se poate urmări o înaltă eflorescenţă 
socială cum nici afirmarea progresivă a caracteristicelor spi- 
rituale omeneşti 1). 


John Stuart Mill 


Pe când doctrina lui Bentham apare ca fiind în întregime 
rezultatul presiunii exercitate asupra temperamentului său in- 
dividual de către particularitățile psihologice ale societăți am- 
biante; — pe când în filosofia lui Hamilton, laturile şovăelnice 
şi obscure se înfăţişează ca pricinuite de repercusiunea nea- 
stâmpărului său intelectual; — filosofia lui John Stuart Mil! 
aduce, dimpotrivă, aspectul unei dramatice reacțiuni tempera- 
mentale grefate totuşi pe un fond solid de provenienţă socială, 
pe un fond datorit mai cu seamă unui riguros regim educativ. 

James Mill, tatăl lui John Stuart, e, şi el, o proeminentă! 
figură între filosofii englezi dela începutul secolului XIX-lea 
(1773-1836) şi anume între adepţii cei mai însuflețiți ai lui 
Bentham. Se ridicase din condiţii familiare foarte modeste şi 
ajunsese cu timpul într'un înalt post de conducere în „Compania. 


1) BIBLIOGRAFIE: John Stuart Mill: „Bentham” (articol în „London 
and Westminster Review”, August 1838); Birks: „Modern utilitarianism or 
the system of Paley, Bentham and Mill, London, 1874; M. Guyau: „La 
morale anglaise contemporaine” Paris (Alcan) 1879; A. Fouillée : „Critique- 
des systèmes de morale contemporaine” 1893 şi „L'idâe moderne du droit“ 
ed. Il, 1883. Lesk Stephen. „The english Utilitarians“, London, 1900. Elie 
oa ? „La formation du radicalisme philosophique” 3 vol. Paris (Alcan), 

Indiilor Orientale”. A lăsat o „Istorie a Indiei Britanice”, un 
tratat de „,Economie” şi o celebră operă: „Analiza fenome- 
nelor spiritului omenesc” (două volume, 1829). Aci, susţinând 
teza asociaţionistă, a consacrat pentru gânditorii de atunci teoria 
„asociaţiunii inseparabile” (un fel de sinteză chimică indistruc- 
tibilă a „ideilor” care dau astfel elemente cu totul nouă. 
Ea determină urmărirea utilitară a unor scopuri, secundare ca 
origină dar putând avea aceiaşi tărie ca şi cele primitive). 

Pe fiul său, pe John Stuart (care se născuse la 20 Mai 
1806 în Londra) James Mill l-a crescut după un sistem educativ 
propriu, utilitarist, intensiv şi de un exclusiv intelectualism, des- 
tinat să reziste „,sentimentalismului” morbid al epocei. Copilul 
învăţă de pe la vârsta de trei ani limba elină, apoi, la patru ani, 
calculul şi gramatica, ceti pe Herodot la şapte ani, pe Virgil 
şi Tit Liviu, în latineşte la nouă ani, ajunse la calculul di- 
ferenţial la unsprezece ani şi scrise el însuşi, pe la, doisprezece 
ani, un mare tratat istoric şi critic despre Roma antică. In- 
strucţiunea sa în materia filosofică se începu cu Logica lui 
Aristotel şi, insistând mai ales asupra autorilor mecanicişti 
şi empirişti, trebui, fireşte, să fie încoronat prin opera lui 
Bentham. După o fructuoasă călătorie în Franţa, unde, la 
Montpellier, ascultă câteva lecţiuni de logică ale matematicia- 
nului Gergonne, se reîntoarse după zece luni, în 1821, în 
patrie, iar prin 1823 obținu un post bine retribuit la aceiaş 
„Companie a Indiilor” unde avansă până la postul pe care-l 
ocupase tatăl său. De aci se retrase în 1858, trăind exclusiv 
pentru studiu. Dela 19 ani începu să publice mici articole în 
„Westminster Review”. Prin 1826 se începu, în vieaţa sa 
interioară, acea reacțiune temperamentală împotriva exclusivului 
intelectualism în care fusese format. ÎInţelese că sufletul are 
imperioase exigenţe iraționale, că sunt şi numeroase forţe pa- 
sionale în dinamismul sufletesc. Înţelese atunci rostul poeziei 
şi al artelor. Lectura scrierilor lui Coleridge şi Carlyle con- 
tribui şi mai mult la transformarea sa. În tot restul existenţei 
sale, rezultatul acestei revoluţiuni s'a menţinut cu alternanțe 
de intensitate, accentuîndu-se cu trecerea anilor, dar fără să-l 
poată smulge radical din atitudinea sa inițială. O femee cu 
rari calități intelectuale, Elena Tylor, care-i deveni soție, îl 
influenţă şi ea într'o largă măsură, determinând unele orien- 
tări ale gândirii lui, mai ales în ceea ce priveşte subiectul si- 
tuaţiei inferioare a femeilor în societatea noastră. John Stuart 


Mill a murit în Franţa, la Avignon, la 7 Mai 1873. 

Cele mai însemnate opere!) aie lui Stuart Mill sunt: „A, 
System of Logic, ratiocinative and inductive”, publicată ûn 
prima ediţie la Londra în 1843 (trad. fr. de L. Peisse); 
„Essays of some unsettled questions of political Economy” 
(Londra, 1844); „Principles ot Political Economy, whit some 
of their applications to social Philosophy” (id. 1848); „,Disser- 
tations and Discussions, political, philosophical and historical” 
(id. 1859, conţinând o culegere de articole şi mici studii); 
„Essay on Liberty” (1859); „Utilitarianism” (1862); „Conside- 
rations of representative government” (1865); „Auguste Comte 
and Positivism” (1865); „Examinations of Sir William Ha- 
milton Philosophy” (1865); „The subjection of Women” (1869); 
„Autobiography” (postumă, 1873) şi „Three essays on Re- 
ligion: Nature, The utility of Religion, Theism” (postumă, 
1874). La acestea trebue să se adaoge notele interesante şi 
personale pe care John Stuart le-a introdus într'a doua ediţie 
a „„Analizei” lui James Mill (1869). 

Din toate domeniile variate în care a lucrat, se reliefează 
în primul rând atitudinea pe care John Stuart Mill a, adoptat-o 
în materia logicii şi a Teoriei cunoştinții. El e un hotărît 
adept al fenomenismului lui Berkeley şi mai ales al lui Hume. 
Fondul asociaţionist, insuflat de James Mill, dă teoriilor sale 
un caracter psihologist, chiar când e vorba de Logică. Tot ce 
e principiu logic, lege a gândirii sau condiţie formală a căutării 
sau posesiunii adevărului, se disolvă în considerente referi- 
toare la raporturile dintre stările de conştiinţă. Realitatea lucru- 
rilor nu o constitue pentru John Stuart Mill nimic altceva decât 
totalitatea sau masa impresiunilor sensoriale, — însă anumite 
feluri de asociaţiuni stabilite între ele creează o anumită aş- 
teptare sau anticipare a unor sensaţiuni, pe care Mill o numeşte 
„posibiltatea de sensaţiune”. La o atare posibilitate perma- 
nentă de sensațiune se reduce după el tot ce e materie. Este 
în studiul despre Hamilton un pasaj care cuprinde în cea mai 
„concisă formă toată explicaţia pe care o dă Mill despre ideea 
.de realitate fizică. Il redăm aci, cu foarte puţine simplificări 
de text: _ „Modificările, care se petrec mai mult ori mai puţin 
mare parte cu totul independente de caiet i noastră, de pre- 
zenţa ori de absenţa noastră. Fie că suntem adormiți ori 


1) Cele mai multe dintre ele au apărut tn traduceri, franceze şi ger- 
mane. 

trezi, focul se stinge şi pune capăt unei speciale posibilități 
de căldură sau lumină. Fie că suntem prezenţi sau absenți, 
grăunţa se coace şi crează o nouă posibilitate de hrană. (...). 
Astfel, deşi sensaţiunile sunt fundament al totului, ajungem să- 
le considerăm ca pe un fel de accident care depinde de noi 
iar posibilitățile de sensaţiuni să le privim ca mult mai reale 
decât sensaţiile actuale, mai mult chiar: ca fiind realitățile 
ele-însele, cărora sensațiile nu le-ar fi decât simpla reprezentare, 
aparenţa, efectul. Odată ajunşi la această stare de spirit, nu 
mai putem avea vreo sensaţie prezentă fără s'o „raportăm in-- 
făcând parte; şi chiar când nu ştim la care grup s'o; raportăm 
simțim o irezistibilă convingere că ea trebue să fi aparţinând 
totuşi unui grup. Întreg ansamblul sensaţiunilor formează un 
fond permanent din care una sau mai multe sensaţiuni se des- 
prind pentru a deveni actuale într'un moment dat...”. 

Acest fond permanent de sensaţiuni posibile e, astfel, 
pentru Mill: „lumea exterioară”. Încontestabil că foarte puţin 
îl desparte, deci, de atitudinea idealistă şi dacă s'ar fi oprit 
aci am putea crede că schiţează o întoarcere spre Berkeley. 
Insă Hume a avut asupra lui Mill o influență prea puternică 
pentru ca această gravitare să se poată produce. De aceea zice 
el: „Nu putem concepe spiritul luat izolat, distinct de mani- 
festările sale de conştiinţă. Nu-l cunoaştem şi nu-l putem 
închipui decât ca reprezentat de succesiunea diferitelor simți- 
minte pe care metafizicienii le numesc stări sau modificări 
ale spiritului”... „Credinţa că spiritul meu există chiar când 
nu simte, nu gândeşte și n'are conștiință de propria sa existenţă, 
se reduce la credinţa unei posibilități permanente a acestor: 
stări. Totuşi, după cum a observat un filosof contemporan, 
de vreme ce Mill considera, eul ca legătură dintre termenii 
seriilor de sensaţii, iar această legătură ca existentă în 'mod 
real, implicit el afirmă existența eului ca o realitate distinctă 
de seriile pe care le leagă. „Cum poate o serie să ştie că ea 
e serie?”. Deci: legile asociaţiei nu mai pot fi de acum 
privite de cât ca forme particulare ale principiului unificator” 
(Höffding, op. cit.). Totuşi Mill nu remarcă aceste conse- 
cințe; pentru el lumea, existența materială şi spirituală se 
fărâmiţează în date sensibile şi stări subiective, grupate a- 
proape fortuit prin asociaţie; așa încât, dacă se poate spune 
că gândirea are de aface direct cu lucrurile şi se raportă direct 
la ele, aceasta ar trebui să fie adevărat pentru motivul că lu- 

crurile nici nu sunt altceva decât sensaţiile şi posibilităţile de 
sensație. Nici lumea nu există în sine, nici adevărul ca dat 
formal, distinct de jocul proceselor psihologice. Aci este con- 
fluenţa dintre considerentele Logicei şi cele ale Metafizicei.. 
Stuart Mill nu e un metafizician, totuşi prin predispoziţiile 
sale naturale ar fi fost, dacă nu l-ar fi încătuşat puternic 
sistemul de idei şi concepții în care a crescut şi s'a format. 
În măsura în care spiritul său s'a mai putut elibera de făga- 
şurile în care-l angajase adolescenţa, a trebuit să recunoască 
speculaţiei omeneşti posibilitatea şi dreptul de a se ridica 
dincolo de experienţa brută, cel puţin pentru a pune întrebări. 
dacă nu şi pentru a aştepta şi răspunsuri bine fundate. In ana- 
liza pe care a făcut-o „filosofiei pozitive” a lui Auguste Comte, 
o primă mare obiecţiune de principiu se îndreaptă contra acelei 
complete excluderi a supranaturalului şi a oricărei întrebări. 
referitoare la originea Lumii. „Modul pozitiv de a gândi 
(zice el) nu este în mod necesar o negaţiune a supranatura- 
lului; el numai deplasează această chestiune, aşezând-o la 
originea tuturor lucrurilor. Dacă universul a avut un început, 
începutul său, chiar prin această condițiune a faptelor, a tre- 
buit să fie supranatural: legile nu ne pot da socoteală despre: 
propria lor sorginte”. Deci nu poate fi din partea lui Comte 
decât o slăbiciune faptul că se crede totdeauna obligat să 
tranşeze toate problemele, faptul de a nu lăsa niciodată nici 
o problemă deschisă. Tot împotriva lui Comte, Mill ridică 
obiecțiunea de a nu fi dat Logicei atenţia cuvenită: Comte se 
mărgineşte să studieze numai mijloacele de descoperire ale. 
adevărului dar nu se preocupă de fel de stabilirea metodelor 
de control şi probaţiune a acestor adevăruri; respinge silo- 
gistica aristotelică, defectuoasă dar utilă şi are aerul să nu. 
„recunoască posibilitatea unui criteriu general care să ser- 
vească pentru a arăta dacă o concluzie inductivă este corectă 
sau nu”. Paralel, Mill se ridică împotriva concepțiilor logice 
ale lui Hamilton, şi, la început, în ce priveşte; definiția și scopul 
Logicei. Hamilton vedea în Logică: „ştiinţa legilor formale 
ale gândirii”, definiţie are, după Mill, e făcută anume pentru 
a exclude, ca străin de Logică, tot ce priveşte credinţa sau 
necredinţa, adică cercetarea adevărului ca atare”. Logica for- 
mală se reduce după Mill fa logica consecvenţii dar nu cu- 
prinde și Logica adevărului, adevăr care nu poate fi căutat cu 
succes decât prin inferențe scoase din experienţă. Scopul 
principal pe care l-a urmărit Mill scriindu-şi tratatul său de. 

Logică a fost acela de a expune materia acestui domeniu printr'o 
completă excludere a oricărui principiu aprioric sau oricărui 
dat înnăscut şi deci prin limitarea sa exclusiv la datul em- 
piric. Atât de departe merge Mill cu excluderea „aprioricului”, 
încât chiar principiul identităţii, al contradicției şi al ter- 
țiului exclus nu sunt considerate de el ca particularităţi fun- 
damentale ale spiritului sau ca reprezentând adevăruri ,,ne- 
cesare”. Despre principiul contradicţiei, Mill spune: „el îmi 
pare ca şi celelalte axiome, una dintre primele şi cele mai 
familiare generalizări ale experienţii. Il întemeiază pe îm- 
.prejurarea că necredința şi credinţa sunt stări de spirit diferite 
care se exclud reciproc: e un fapt pe care-l află orişicine din 
cea mai simplă observare de sine. Dacă această observaţie 
-o extindem în afară, constatăm la fel că lumina şi întunericul, 
sgomotul şi liniştea, mişcarea şi repaosul, egalitatea şi -inega- 
litatea, înainte şi după, succesiune şi sumultaneitate, fiecare 
fenomen pozitiv şi negaţiunea sa, sunt fenomene distincte care 
contrastează între ele cu totul şi dintre care unul e totdeauna 
«absent când celalt e prezent. Consider principiul de mai sus 
(al contradicţiei) ca o generalizare a tuturor acestor fapte”. 
La fel despre principiul ,terțiului exclus” sau „,alternativei”, 
Mill afirmă origina similară în generalizarea experienţii, gä- 
sindu-se astfel de acord cu cele cuprinse într'un articol al lui 
Herbert Spencer. Experienţa pe care o generalizăm în cazul 
acesta e cea prin care, de exemplu, constatăm că un obiect nu 
poate fi gândit mai întâi ca fiind roşu apoi ca nefiind roşu, 
fără ca „un element component al gândirii să fi fost total 
expulzat din minte de către celalt”. Cât despre primul prin- 
cipiu fundamental al gândirii logice, principiul identității, Mill, 
amintind că nici Locke nu i-a acordat prea multă consideraţie, 
reduce acest principiu la simpla valabilitate a variantelor ver- 
bale, propunându-i să fie exprimat prin formula următoare: 
„tot ce e adevărat într'o formă verbală, e adevărat în oricare 
alta care are acelaș sens”. Astfel, dacă „A=A” e considerat ca 
o veritabilă axiomă, şi dacă ar trebui să formulăm câte un 
principiu separat pentru fiecare mod în care acelaş lucru s'ar 
afirma prin aceleaşi vorbe, atunci ar trebui o lungă listă de 
principii similare, precum: când un lucru stă înaintea altuia, 
atunci celalt stă în urma lui; când un lucru stă în urma altuia, 
atunci celalt stă înaintea lui; când un lucru stă alături de 
altul, atunci şi celalt stă alături de el”. etc.. Dacă orice 
principiu logic sau lege a gândirii, şi dacă orice axiomă sau 

postulat se reduc în ultima analiză la exprimarea verbală 
a generalizării unor experienţe, aceasta înseamnă că întreaga cu- 
noştință se reduce la colectarea de cazuri particulare şi că 
nu există un veritabil progres al cunoștinţii pe cale deductivă 
ci exclusiv pe cale de inducțiune. Convingerea aceasta e tema 
principală în renumitul examen critic al silogismului. Nu există, 
după Mill, adevărate inferențe dela general la particular: 
„a infera sau a raţiona e procedeul minţii prin care porneşti 
dela adevăruri cunoscute pentru a ajunge la altele distincte 
de ele”. Dar adevăruri cunoscute nu sunt decât cele particulare, 
cazurile concrete date de experienţă, total de impresiuni sen- 
sibile pe care le rezumăm în formule generale. Acestea însă 
nu au valoare decât prin cazurile concrete din care sunt extrase 
iar nu pentru altele, posibile sau viitoare, care pot prea bine 
să le desmintă. O propoziţiune cu caracter general nu e decât 
o simplă înregistrare destinată să călăuzească gândirea noa- 
stră cam în felul unui carnet de notițe. Ceea ce ţi-ai reamintit 
cu ajutorul unui asemenea carnet trebue să se justifice prin 
sursa originară de informaţie, iar nu numai prin faptul că 
se află în carnet; la fel, afirmaţiunile generale nu au şi nu pot 
dobândi o valoare proprie prin ele-însele ci exclusiv prin ob- 
servațiile particulare din care au fost extrase. Raționamentul 
deductiv nu e deci inferenţa dela general la particular ci se 
serveşte de cunoştinţele generale ca de un procedeu inter- 
mediar, mai scurt şi mai expeditiv, pentru a scoate afirmaţiuni 
cu caracter particular. Aceasta înseamnă că raționamentul este 
o inferență dela particular la particular prin oprirea ori „sta- 
unea intermediară” şi auxiliară în formula generală. Staţiunea 
intermediară nu e însă indispensabilă gândirii. Dimpotrivă: 
gândirea curentă nu se serveşte de ea. Silogismul e departe 
de a fi modul obişnuit al inferenţii. Inferențe raționale efec: 
tuează şi copilul şi animalul, dar printr'o trecere directă dela 
particular la particular: cine a constatat că focul l-a ars 
odată, se fereşte chiar de la a] doilea prilej printr'o succesiune 
de judecăţi de felul acesta: „Focul A a ars, deci şi focul Bi 
mă poate arde”, — fără să fie nevoe să treacă prin formula: 
„toate focurile ard”, care de fapt nu aduce mai multă putere 
probantă. În primul rând, psihologiceşte, raţionamentul silo- 
gistic se reduce la asociația ideilor şi anume la asociaţia prin 
contiguitate: în premisa majoră se constată contiguitatea min- 
tală a termenului major cu termenul mediu, în cea minoră 
se constată contiguitatea termenului mediu cu cel minor, iar 

concluziunea nu e valabilă decât pentrucă dacă termenii extremi 
coexistă cu mediul, atunci coexistă şi între ei. Raționamentul 
curent, (fără a se servi de concepte universale, pare că se 
serveşte mai curând de forma nedeterminată. După ce ami 
aflat că Si, S, şi S au avut atributul P, nu formulări 
Chiar afirmaţia de valoare îndoelnică: „Toţi S sunt P”, ci: 
„un oarecare S este P”. Silogismul clasic se întemeiază pe 
„o generalizare, dar aceasta nefiind întemeiată, la rândul său, 
«decât pe un număr limitat de constatări empirice, nu poate 
avea decât o valoare dubioasă, iar valabilitatea logică a unui 
Silogism a cărui premisă nu e decât o dubioasă generalizare, 
nu poate fi hici ea decât iluzorie. După cum observase Sextus 
Empiricus, dacă n'am fi siguri ab initio despre adevărul con- 
-cluziei, nam putea afirma premisa majoră: din formula ge- 
merală „toţi oamenii sunt muritori’, putem deduce judecata 
particulară că şi ducele de Wellington e muritor, dar trebue să 
ne däm totuşi seama că de nam fi fost convinşi ‘că şi ducele 
de Wellington e muritor, n'am fi putut începe prin a afirma, 
«u certitudine completă că toți oamenii sunt muritori. Prin 
silogismul acesta, departe de a dobândi o cunoştinţă nouă, 
-comitem un sofism fundat pe o „petitio principii. E drept 
că psihologiceşte, când afirmăm premisa majoră ca judecată 
generală, în mod cu totul independent de intenţia de a scoata 
din ea vreo consecință, se poate prea bine să nu ne gândim 
special la ducele de Wellington. Dar aceasta nu înseamnă că 
premisa majoră e o probă despre adevărul concluziei. Singura 
probă pe care te întemeezi e totalitatea cazurilor pe care le-ai 
-cunoscut. Premisa majoră nu e decât un simplu ,„,memorandum'” 
pe care-l utilizăm, îl interpretăm, „aşa cum judecătorul in- 
terpretează legea”. Funcțiunea silogismului este aceea de a 
menţine consecvența între judecăţile noastre, de a servi ca 
mijloc de verificare. Utilitatea sa e, în ultima analiză, utilitatea, 
-propoziţiunilor generale. A scoate concluzii din silogisme este 
a pune în aplicare unele formule iar regulele silogismului sunt 
un sistem de garanţii pentru exactitatea operaţiei. Singura cale 
“reală, însă, de progres al cunoştinţii e inferenţa dela particular 
la particular. Ştiinţele deductive nu ne pot da adevăruri ne- 
cesare. Ele se întemeiază pe axiome (care sunt generalizări' ale 
experienţii simplificate), pe definiții (care nu sunt decât tra- 
duceri verbale) şi pe hipotezė (care sunt afirmaţiuni ce cuprind 
mici exagerări sau suprimări ale proprietăţilor reale ale lu- 
-crurilor, fără să li se adaoge însă proprietăţi false). Din toate 

„acestea, singure hipotezele aduc elemente nouă în cunoştinţăa 
Studiului hipotezei, Mill îi dedică aproape în întregime un ca- 
pitol din logica sa, înțelegând, după Aug. Comte şi Whewell, 
“rolul fecund pe care-l au hipotezele în ştiinţă: „Aproape tot 
-ce astăzi e teorie, a fost mai întâi hipoteză (...) Numai di» 
buind putem întreprinde să punem rânduială într'o îngrămădeală, 
-complicată şi, la prima vedere, confuză, a fenomenelor”. Totuşi 
-el atrage atenţia asupra faptului că atunci când o oarecare 
concluzie ce decurge dintr'o hipoteză este confirmată prin ex- 
perienţă, ar fi o greşeală să considerăm aceasta ca o verificare 
„a hipotezei însăşi. Astfel hipotezele au defectul de a rămâne 
simple presupuneri nesigure şi tot experienţei îi revine să le 
confirme sau să le infirme. In ultima analiză: „problema. despre 
natura inducţiunii şi a condiţiilor care-i dau caracterul legitimi 
-este problema fundamentală a Logicei”. Inducţiunea e ,mij- 
locul de a descoperi şi de a dovedi propoziţiunile generale. 
Ea e procedeul prin care conchidem că ceea ce e adevărat 
-despre anumiţi indivizi ai unei clase, este adevărat despre 
clasa [întreagă sau că ceea ce e adevărat uneori va fi adevărat 
totdeauna în împrejurări asemănătoare”. Principiul fundamental 
al inducţiunii poate fi văzut în aşa numita lege a „„uniformităţii 
naturii”, dar această lege e ea însăşi extrasă de mintea noa- 
stră printr'un proces de gândire inductivă: uniformitatea cursului 
-naturii este şi ea o lege generală care rezumă o lungă serie 
de observaţii generale, este legea după care tot ce, se întâmplă 
-este supus unei legi’. Departe de a fi o axiomă, şi departe 
de a fi prima noastră inducțiune, legea uniformităţii na- 
turii e un rezultat tardiv, aşa că nu putea să stea ea însăși 
la baza celorlalte inducţiuni care de sigur că au precedat-o. 
“Generalizările inductive nefiind întotdeauna garantate, rămân 
«destule probabilității ca ele să fie răsturnate. Pentru evitarea, 
erorilor, însă, şi pentru scopul exactităţii şi al preciziunii. ele pot 
fi controlate şi rectificate prin confruntarea lor între ele. Astfel 
“procedează ştiinţa şi se poate afirma, ca principiu general 
al constituirii ştiinţelor că „toate inducţiunile, tari sau slabe, 
care pot fi legate între ele în mod raţional, se confirmă reci- 
proc, pe când cele care conduc la consecinţe incompatibile 
«devin reciproc un indice că una sau alta trebue să fie, respinsă 
ori formulată cu mai multe rezerve”. Afară de inducția con- 
trolată şi ordonată, spiritul omenesc procedează totdeauna prin 
-cest mijloc în mod spontan, așteptând ca apariţia unui fapt 
care era legat totdeauna de celalt, să fie urmată de apa- 

riția celuilat. Adevărata lintrebare cu privire la fundamentul 
inducţiunii este: „fn baza cărei justificări deduci un fapt 
viitor din apariția unui fapt întâmplat?” Problema aceasta 
este însă, în esenţă, identică cu problema cauzalităţii: „„no- 
țiunea de cauză le rădăcina teoriei inducţiunii””, fiind vorba 
despre ordinea invariabilă în succesiunea fenomenelor. Ex- 
periența ne arată existenţa unei indisolubile legături între a- 
numite antecedente invariabile şi anumite consecvențe invariabile. 
Cauza este „suma condiţiunilor pozitive şi negative, luate îm- 
preună, totalul contigenţelor de orice natură care, fiind înde- 
plinite, sunt urmate în mod invariabil de efect”. Toate cauzele 
pot fi însă contrariate în efectele lor de către alte cauze, de 
aceea putem spune că între cauzele sau condiţiunile care de- 
termină un efect, trebue să fie numărată şi condiţia absenței 
cauzelor contrarii. Raportul acesta, legea cauzalității, este în 
mod atât de riguros confirmat de cea mai veche şi mai frec- 
ventă experiență încât certitudinea valabilităţii sale a deve- 
nit aproape absolută, cel puţin pentru lumea actuală, în care 
trăim noi: „adevărul că tot ceea ce începe are o cauză, e 
un adevăr coextensiv întregei experienţe omeneşti şi de uni- 
versalitatea acestui adevăr depinde posibilitatea de a supune 
procedeul inductiv unor reguli. Perfecta siguranță că există 
o lege care poate fi găsită dacă ştim cum, este baza valabi- 
lităţii logicii inductive”. Regulele metodice ale inducţiunii, pe 
care le-a propus Mill şi pe care le-a desvoltat sub influenţa 
lui Whately, a lui Herschel şi a lui Whewell, sunt în număr 
de patru: metoda concordanței, metoda diferenței, metoda re- 
ziduurilor şi aceea a variațiilor concomitente; la acestea se 
mai adaogă o metodă mixtă sau dublă: metoda concordanţei 
şi diferenţei sau metoda indirectă a diferenţei. Oricare tratat 'sau 
manual curent de logică redă azi expunerea metodelor inductive 
ale lui Mill, de aceea ne putem dispensa de a le mai aminti 
aci în toate detaliile lor. Dintre aplicările pe care a încercat 
Mill să le dea metodologiei sale, cele ce privesc ştiinţele 
naturii sunt mai puţin nouă şi personale decât cele ce privesc 
„ştiinţele spiritului” sau „ştiinţele morale”. In această direcţie, 
gândirea sa se resimte adânc de înrâurirea lui Auguste Comte, 
pe care însă ca şi pe toţi cei ce l-au influenţat, nu se poate 
spune că-l acceptă pasiv ci numai cu riguroasele rezerve im- 
puse de spiritul cău critic. În „ştiinţele spiritului” se cuprind 
după Mill: psihologia, etologia, sociologia, ca domenii teo- 
retice; la acestea se adaogă domeniile practice ale Artei, 

care cuprind moralitatea şi politica şi ale căror reguli trebue 
să fie şi ele supuse unei cunoştinţe metodice. 

După cum se vede, Mill nu aderă la clasificarea ştiinţelor 
propusă de Aug. Comte, deşi sub alte raporturi el este un 
adept al „filosofiei pozitive”. Din opera lui Comte, el acceptă 
cu unele obiecţiuni și rezerve, teoria celor trei faze şi teoria 
filosofică a ştiinţelor, pentru primele cinci ştiinţe fundamentale, 
adică dela matematică până la biologie. Dar „în această mare 
realizare (observă Mill)) „aşa cum se întâmplă de obiceiu, 
tocmai unele dintre defectele şi imperfecţiunile capitale ale 
sistemului de gândire al lui Comte au o foarte strânsă rela- 
țiune cu cele mai mari dintre succesele lui” (o asemenea ob- 
servaţie a făcut-o Mill şi cu privire la Hamilton). Şi e vorba 
aci, între altele de „grava aberaţie” a lui Comte de a respinge 
observaţia psihologică şi de a nu da psihologiei nici un loc 
în clasificarea ştiinţelor. In logica sa, Mill consideră ca o mare 
eroare pornirea nejustificată de a edifica teoriile referitoare la 
vieaţa spiritului numai pe datele procurate de fiziologie. „Ori- 
cât de imperfectă ar fi ştiinţa spiritului, n'aş şovăi să afirm 
că e mult mai înaintată decât partea corespunzătoare din fi- 
ziologie”. „Şi (spune Mill în studiul despre Comte), ce 
instrumente ne propune d-l Comte pentru studiul funcțiuni- 
lor morale şi intelectuale, în locul observaţiei directe pe care 
o repudiază? Ne e aproape ruşine să spunem că e vorba de 
frenologie” (.... ) „9i chiar când această hipoteză ar fi 
adevărată, observaţia psihologică tot ar fi necesară: într'ade- 
văr, cum e cu putinţă să constaţi corespondenţa dintre două 
lucruri numai prin observarea unuia singur dintre ele?” Apoi: 
deşi e probabil, totuşi „până azi n'a fost dovedit, aşa cum 
este pentru sensaţii, că fiecare stare mintală are drept an- 
tecedent imediat și drept cauză apropiată o modificare ner- 
voasă. Şi chiar de ar fi sigur aceasta, suntem totuşi siliți să 
recunoaştem că ignorăm cu desăvârşire în ce consistă aceste 
stări nervoase. Nu ştim și n'avem nici un mijloc să ştim în 
ce se deosebește una de alta şi nu există alt chip de a studia 
succesiunile şi coexistențele lor decât observând succesiunea şi 
coexistența stărilor mintale cărora le presupunem că le sunt 
cauze generatoare. Succesiunile fenomenelor mintale nu pot 
deci să fie deduse din legile fiziologice ale organizaţiei, noastre 
nervoase şi toată cunoștința reală pe care o putem dobândi 
despre acestea trebue s'o mai căutăm încă multă vreme, dacă 
nu totdeauna, în însuşi studiul direct al succesiunilor mintale”. 

De vreme ce ordinea fenomenelor mintale trebue să fie stu- 
diată chiar în aceste fenomene, iar nu dedusă din legile feno- 
menelor mai generale, există deci o ştiinţă a spiritului, dis- 
tinctă şi separată. Ca legi generale psihologice, Mill enu- 
mără: 1) legea corespondenţei dintre fiecare idee şi o im- 
presiune mintală, 2) legile Asociaţiei: a) ideile asemenea tind 
să se evoce reciproc; b) ideile se asociază prin simulitaneitate 
şi prin succesiune imediată; c) intensitatea superioară a unei 
impresii asociate cu alta are acelaş efect ca şi frecvenţa con- 
juncţiunii lor. Legile fenomenelor spirituale prezintă o mare 
analogie fie cu legile mecanice, fie cu cele chimice. Cazurile 
când, în asocierile lor, impresiunile elementare înlănţuite se 
pot recunoaşte, constitue cazuri de asociaţie de tip mecanic. 
Acţiunea simultană a unor idei are însă efecte similare com- 
binaţiilor chimice, deoarece dau ca rezultate idei nouă şi dis- 
tincte de componentele lor. Un exemplu de combinaţie de tip 
chimic e acela al contopirii impresiilor de culoare prin ro- 
tația discului lui Newton: în albul rezultat e imposibil să 
mai recunoşti vreuna dintre culorile spectrului solar. Legile 
asociaţiei „guvernează şi stările mai complicate ca şi pe cele 
mai simple ale spiritului. O dorință, o emoție, o idee de un 
înalt ordin de abstracţiune, chiar şi volițiunile noastre cum şi 
judecăţile când au devenit obişnuite, sunt evocate prin aso- 
ciaţie exact după aceleaşi legi ca şi ideile noastre cele mai 
simple”. În tot cazul, tot ce ştim despre spirit, ba chiar şi 
despre toate celelalte lucruri, e alcătuit din ceea ce conştiinţa 
ne revelează direct şi din consecinţele legitime ale acestor re- 
velaţii. Această convingere îl face pe Mill să respingă teo- 
riile referitoare la inconștient, teorii susținute de Hamilton 
în „Lectures on Metaphysics”. Recunoscnâd că putem suferi 
„modificări inconștiente”, Mill face rezerva că acestea nu sunt 
modificări ale conştiinţii ci numai „modificări inconștiente ale 
nervilor”. El aminteşte distincţia dintre stările de conştiinţă fu- 
gitive şi cele durabile. Astfel: „când am sfârşit lectura: unui vo- 
lum, mai avem oare cea mai slabă amintire despre succesivele 
noastre volițiuni de a întoarce paginile?” (...) „„Decâte ori am 
întors câte o pagină, trebue să fi format în mod conştient 
scopul de a o întoarce, dar cum împlinirea acestui scop 
a fost instantanee, atenția sa oprit prea puţin timp asu- 
pra gestului. Aşa în cât, deşi impresiunile au fost tot atât 
de intense şi vii, totuşi din cauza lipsei, de interes pe care 
o prezintă de îndată ce scopul a fost atins, trecerea lor în me- 

morie a fost numai momentană. În tot cazul, tot ceea ce im- 
plică atenţia noastră în acele momente n'a putut fi inconştient. 
Cu aceiaşi hipoteză a unei simple uitări (din cauza rapidită- 
ţii), explică Mill cazurile în care o idee intermediară ce pare 
inconştientă stabileşte conexiunea între două alte idei străine 
una de alta dar asociate cu cea dintâia. „,Repetiţia şi interesul 
determină forţa de coeziune între stările de conştiinţă”, aşa 
încât cele intermediare sau cele care nu prezintă interes pot 
să dispară cu totul, lăsând vii numai pe cele pe care le-am 
conexat, pe când cele dispărute nu mai există nici în conştiinţă 
nici în inconştient. 

Un adevăr psihologic fecund este observaţia că „aceleaşi 
cauze psihologice lucrează în măsuri foarte variabile asupra 
diferitelor spirite”. El se completează prin presupunerea că: 
„avem posibilitatea de a determina ceea ce într'o anumită si- 
tuație face pe o persoană să simtă şi să lucreze întrun fel, 
iar pe alta într'alt fel, precum şi de a explica cum ia naştere 
un anumit fel de a simţi şi de a lucra, compatibil cu le- 
gile generale (fizice şi mintale), ale naturii omeneşti”. Cu 
alte cuvinte, continuă Mill: „genul omenesc nare un caracter 
universal, dar există legi universale ale formării caracteru- 
lui”. Dacă folosim termenul psihologic pentru a designa știința 
legilor fundamentale ale spiritului, numele etologie va fi acel 
al ştiinţei ulterioare care determină felurile de caractere pe 
care le produc împrejurările fizice sau morale pe baza acestor 
legi generale”. Etologia e astfel ştiinţa a cărei artă sau pu- 
nere în practică e educaţia. Ea e o ştiinţă exactă a naturii 
umane şi e o ştiinţă deductivă, pentru că e un sistem de co- 
zolarii ale psihologiei. Pe bazele stabilite de ea, educaţia 
trebue să se urmeze printr'o deducţiune de precepte adecvate, ca- 
zurilor particulare. Termenul „etologie”, creat de Mill, nu s'a 
păstrat cu sensul acesta. Wundt l-a folosit mai târziu pentru a 
designa ştiinţa socială a moravurilor, iar pentru studiul ştiinţi- 
fic al caracterului s'a consacrat în ultimul timp termenul: 
„caracterologie”. Etologia e, pentru Mill, un domeniu jumă- 
tate psihologic şi jumătate social, sau mai corect: psiho-so- 
cial. „Influențele care determină caracterul omenesc sunt atât 
le numeroase şi de variate (deoarece tot ce se întâmplă unei 
persoane în cursul vieţii sale exercită asupra ei oarecare in4 
fluență), cu cât nu se pot găsi reunite şi combinate de două 
ori la fel’. Intre indivizi „există diferenţe native, de ordin 
organic şi de sensibilitate nervoasă” dar se pare că Mill ad- 

mite şi existenţa diferenţelor etnice sau rasiale pe care însă 
le vede accentuate prin diversitatea modalităților şi detaliilor 
vieţii sociale. Între condiţiile sociale care aduc modificări asu- 
pra caracterului, Mill aminteşte: diferenţele dintre sistemele 
de guvernare, vechile obiceiuri, diferenţele de educaţie, de 
ocupaţie, de independenţă personală şi de privilegii sociale. 

Aceiaşi strânsă corelație pe care Mill o vede între faptele 
psihologice, aceiaşi repercursiune generală şi inepuizabilă a fie- 
cărei împrejurări particulare asupra desfăşurării întregului, o 
constată el şi între faptele sociale: „,Tot ce afectează in- 
trun grad apreciabil un element oarecare al stării sociale, 
afectează prin mijlocirea acestuia toate celelalte elemente. Mo- 
dul de producţiune al tuturor fenomenelor sociale e un caz de 
amestec (fuziune) al legilor (...) Nu există niciun fenomen 
social care să nu sufere mai mult sau mai puţin influenţa 
tuturor celorlalte elemente ale stării aceleiaşi societăţi şi prin 
urmare a tuturor cauzelor care înrâuresc asupra celorlalte 
fenomene sociale contemporane cu el. (...) Credinţa religioasă, 
filosofia, ştiinţa, artele frumoase, artele industriale, comerţul, 
navigația, guvernarea, sunt toate într'o strânsă dependenţă mu- 
tuală; aşa că dacă o neînsemnată schimbare se petrece în- 
truna putem cunoaşte din aceasta că o schimbare paralelă! 
în toate celelalte a precedat-o sau o va urma. Progresul so- 
cietăţii dela o stare generală la alta nu e o sumă de schimbări 
parțiale ci produsul unei impulsiuni unice, lucrând prin in- 
terpunerea acţiunilor parţiale (...) De aceea în construcția unei 
teorii a societăţii trebuesc luate în consideraţie deodată toate 
diferitele aspecte ale organizaţiei sociale”. Corelaţiunea aceasta, 
Mill o numeşte, ca şi Comte, „„consensus” şi, ca şi el, o com- 
pară “cu cea existentă întrun organism animal. Graţie ei, ni- 
ciodată o aceiaşi cauză nu va putea produce efecte identice în 
două societăţi, la două popoare sau în două epoci istorice 
distincte. De aceea previziunea sociologică propriu zisă, şt 
precisă e imposibilă. În sociologie, Stuart Mill preconizează 
ca procedeu de cercetare aceiaşi metodă ca şi în fizică: de- 
ducţiunea concretă, adică acea deducţiune care pleacă dela un 
mare număr de premise prealabil stabilite prin experienţă şi 
referitoare la natura omenească.” Metoda sociologiei trebue 
să treacă dela totalitate la amănunt. Nu există un alt prin- 
cipiu universal care să reglementeze ordinea studiilor afară 
de cel ce trece dela cunoscut la necunoscut, alegând punctul 
cel mai prielnic pentru observaţia noastră, spre a ne deschide 

un drum către realități. In fenomenele stării sociale, fenos 
menul colectiv ne este mai accesibil decât părţile care-l com- 
pun (...) Acţiunile şi sentimentele fiinţelor omeneşti în stare 
socială sunt în întregime orânduite de legi psihologice şi eto- 
logice. Oricare ar fi influenţa pe care o cauză!o exercită asupra 
fenomenelor sociale, ea o exercită prin aceste legi. Presu- 
punând deci că legile acţiunilor şi sentimentelor omeneşti ar 
fi îndeajuns de cunoscute, nu e greu să determini după aceste 
legi natura efectelor sociale pe care o cauză dată tinde să le 
producă. Dar când e vorba să combini împreună mai multe 
tendințe şi să calculezi rezultatul total al unui mare număr 
de cauze coexistente, și mai ales când am încercat să pre- 
vedem ce se va întâmpla realmente întrun caz dat, suntem 
obligaţi să apreciem şi să combinăm influenţele tuturor cau- 
zelor ce intervin în acest caz, astfel ne asumămj o sarcină care, 
facultăților omeneşti le este interzis s'o ducă vreodată prea 
departe”. Cu toată dificultatea unei previziuni riguroase, cum 
cercetarea sociologică e destinată să servească activitatea omu- 
lui politic pentru buna lui orientare în guvernare, previziunea 
generală cu oarecare aproximaţie poate fi totuşi de mare 
utilitate şi de multe ori chiar suficientă. Astfel, de pildă, 
cunoştinţa fenomenelor economice, care se desfăşoară în ve- 
derea dobândirii de bogății şi în virtutea unei legi psiholo- 
gice (legea preferinţe: pentru câștigul cel mai mare), ne per- 
mite o oarecare previziune în această regiune de fenomene 
sociale, fără a ţine socoteală de ingerinţa factorilor extra- 
economici. „Faptele economice depind în mod principial, cel 
puţin în prim resort, de un singur ordin de circumstanţe, iar 
la studierea lor facem abstracţie de orice pasiune străină sau 
de orice mobil străin”. Posibilitatea şi existenţa ştiinţei eco- 
nomice constitue o probă despre posibilitatea ştiinţei sociale 
în genere şi, pentru Mill, ea este şi un model. Tocmai de 
aci porneşte şi una dintre cele mai însemnate obiecţiuni pe 
care Mill le-a adus lui Aug. Comte: „Latura slabă a filoso- 
fiei sale se arată în chip isbitor în observațiile sale critice 
asupra singurei tentative sistematice care o fost făcută de un 
şir de gânditori pentru a întemeia o ştiinţă, nu a fenomenelor 
sociale în general ci a unei mari clase sau a unei considerabile 
diviziuni dintre ele (...) ca nefiind nici ştiinţifică, nici po- 
zitivă şi ca alcătuind o simplă ramură a metafizicei. (...) 
Cine cunoaşte scrierile economiştilor nare decât să cetească 
cele câteva pagini în care le cenzurează (Tom. IV. pag. 193— 

205), pentru a vedea până la ce punct extrem de superficiali- 
tate poate să ajungă uneori Dl. Aug. Comte”. 

O contribuţie interesantă pe care J. St. Mill a adus-o so- 
ciologiei, dar care în mod cu totul injust e 'deobiceiu negli- 
jată de critici şi uitată de istorici, este un eseu al său pu- 
blicat acum un secol în „London and Westminster Review” 
(Aprilie 1836), sub titlul: „Civilization”. Civilizaţia e terme- 
nul pe care-l foloseşte Mill pentru a designa contrariul stării 
de natură sau barbariei. Un popor e civilizat când condiţiile 
sociale în care trăeşte aduc suficiente garanţii de siguranţă 
astfel încât pacea socială să poată fi conservată. Între con- 
secințele creşterii civilizaţiei, cea mai însemnată îi pare lui 
Mill faptul că puterea sau stăpânirea are tendinţa de a trece 
dela indivizi şi dela micile grupuri la marile mase. Importanţa 
maselor creşte, pe când a indivizilor scade. Puterea sau in- 
fluenţa se sprijină fie pe bogăţie, fie pe facultăţile mintale 
sau pe instrucţiune. În primele faze ale omenirii, ambele con- 
diţii sunt concentrate asupra unui număr foarte limitat de per- 
soane. De aceea forța maselor nu există încă. Schimbarea s'a 
produs (întrun tempo foarte lent) datorită mai cu seamă mä- 
surii în care reunirea forţelor mai multora, ajutorul mutual 
şi solidaritatea au devenit procedee tot mai obişnuite în faţa 
nevoilor vieţii. Ceea ce face ca fiarele sălbatice, cu toată forţa 
lor trupească, să rămână slabe în faţa omului, este incapaci= 
tatea lor de a coopera, de a se solidariza. În decursul istoriei, 
marile victorii militare se găsesc de partea acelora a căror 
coeziune realizează grupuri mai mari şi mai solidare. Gradul, 
inaptitudinei pentru acţiunea comună e semnul barbariei. Nu. 
numai în război, ci şi în munca de producţiune, fenomenul e 
acelaş: în grupuri agricole inferioare, individul poate lucra 
alături cu altul, dar nu împreună cu altul. „Diviziunea muncii 
a fost marea şcoală a activităţii concertate”. Acest fel de ac- 
tivitate presupune disciplina şi supunerea față cu un număr de 
reguli riguroase. Uriaşele transformări pe care le-au suferit 
producţiunea industrială, afacerile în genere şi toate raporturile 
sociale, se datoresc tocmai acestor condițiuni: creşterea apti- 
tudinii de acţiune concertată. Între altele, un puternic instrument 
al șocietăţii şi al apropierii omeneşti în mase tot mai mari 
este presa (ziaristica). Cu progresul civilizaţiei, interesele cele 
mai urgente şi apropiate ale omului devin tot mai mult de- 
pendente de interesul societăţii. Treptat, apărarea individului 
şi a familiei stă tot mai puţin în sarcina forţei fizice şi min- 

tale a omului izolat şi toi mai mult întra organizaţiei so- 
ciale. Chiar de aceea, moravurile se îndulcesc. Sforţările in- 
dividuale se îndreaptă tot mai mult către scopuri liber alese 
iar nu impuse de împrejurări, iar între scopurile acestea cel 
către care se concentrează activitatea în grupurile sociale de 
civilizaţie înaintată este, pentru cei mai mulţi: scopul îmbo- 
găţirii. În schimb însă, odată cu îndulcirea moravurilor, odată 
cu desobişnuirea de a suferi durerea şi de a o înfrunta se ac- 
centuiază sentimentele de compătimire pentru cei ce sufăr şi, 
din nefericire, toate virtuțile sau particularităţile cuprinse în 
noțiunea de „eroism” slăbesc şi tind să dispară. Laşitatea 
individuală, în evident progres, e consecinţa faptului că fiecare 
se deprinde să se ascundă sub protecţia colectivități. Odată 
cu descreşterea rolului individului, descreşte şi puterea cre- 
dinţelor individuale iar opinia publică dobândeşte supremaţia. 
Tocmai din aceste cauze însă, individul, lipsit de importanţă, 
devine disparent şi aceasta-i aduce o mai mare libertate în 
mişcări şi atitudini, pentru că neînsemnătatea sa îl lasă mai 
puţin observat sau supraveghiat. De altă parte, în condiţiile 
primitive, fiecare cunoaşte pe toţi şi fiecare îşi are o reputație 
bine stabilită. Diverşii profesionişti, meseriaşi, negustori îşi au 
clientela lor statornică, dobândită cu timpul prin proprie ac- 
tivitate, prin relaţiunile lor personale sau prin relaţiuni de fa- 
milie. Dimpotrivă, în societatea de forme superioare, unde fie- 
care se pierde necunoscut în mulţime şi unde concurenţa devine 
aprigă, singurul mijloc de a rezista este reclama. Sub. presiunea 
luptei dârze pentru existenţă, reclama nu poate fi niciodată prea 
sinceră ci alunecă din ce în ce spre cea mai calificată şar- 
latanie. De aceea, calitatea muncii şi a produselor sufere con-- 
siderabil prin triumful aparenţelor înşelătoare. Un medic, um 
avocat nu mai e căutat pentru ceea ce este el efectiv, ci 
pentru ceea ce reuşeşte să pară. Scăderea importanţei indi- 
vidului aduce însă şi slăbirea influenţei celor puţini şi instruiți. 
asupra maselor. Literatura sufere cel mai mult din această! stare: 
patologică a colectivității: se produce atât de mult, iar publicul 
e atât de desorientat încât lumea se îndoapă cu produse, de 
cea mai redusă valoare pe când multe opere merituoase rămân: 
complet ignorate. Toţi câţi cunosc alfabetul devin scriitori (zice 
Mill) iar reclama e şin ramura aceasta atotputernică, hotă- 
ritoare a succesului. Totuşi şi succesul acesta e efemer: se 
ceteşte mult şi repede şi deci superficial. Odinioară se scria, 
puţin, pentru că întro carte autorul punea tot ce avea mai 

de preț şi cu toată strădania, de aceea cei care ceteau, mai 
puţini la număr, ceteau cu grija de a culege tot ce era de preţ 
şi nu pierdeau niciun rând ne meditat. Pe când azi (adică în 
1836, când scria Mill) o carte abia dacă mai izbutește să 
prezinte mai mult interes decât un articol de ziar. De aceea 
importanţa presei cotidiane va creşte, pe când aceea a scriito- 
rilor autentici va slăbi, iar presa cotidiană, ne putând da ceea 
ce are adevărată valoare culturală, va da tot mai mult numai 
ceea ce convine celor cari o finanţează, în scopuri de câştig, 
direct ori indirect. Prăbușirea energiei individuale, dispariţia 
acţiunii spiritelor superioare asupra maselor, năpădirea şarlataniei, 
— acestea par a fi preţul creşterii civilizaţiei. Dar împotriva a- 
cestor rele care decurg. din risipirea autorităţii individului, Mill 
crede că există leacuri sigure și anume: organizarea colabo- 
rării şi organizarea educaţiei şi a instrucţiunii. Primul leac, 
colaborarea, are de răspuns relelor ce decurg direct din slă- 
birea autorităţii individului. În industrie, de pildă alcătuirea 
grupelor de industriaşi va face să se restrângă numărul par- 
tidelor concurente; lupta de concurență nu se va mai da între 
un mare număr de indivizi, ci între un mic număr de grupe, 
astfel ea îşi păstrează eficacitatea ei social-economică dar 
îşi pierde efectele demoralizatoare: reputațiile firmelor se pot 
stabili atunci prin alte mijloace decât prin reclama necinstită. 
În lumea literelor, Mill vede posibilă o similară grupare a 
scriitorilor, îndreptată împotriva spiritului pur negustoresc şi 
a şarlataniei caselor de editură. Impotriva slăbirii caracterelor 
individuale şi împotriva desorientării publice în materie lite- 
rară, artistică, etc., ar fi destinată să lupte o şcoală serioasă 
și o serioasă educaţie. 

Trebue să se noteze că acest articol, de abia câteva zeci 
de pagini, a fost scris înainte de apariția volumelor IV-VI din 
Cursul de Filosofie pozitivistă al lui Comte. Sociologia ca 
ştiinţă constituită nu apăruse încă decât ca o simplă promisiune, 
fusese numai anunțată. Pe când eseul acesta al lui Mill se 
poate vedea că prezintă un fel de schiţă preliminară a unui 
adevărat sistem sociologic. Dintre ideile acestea, multe reapar 
în scrierile ulterioare. În tot cazul, se poate constata că a- 
ceiaşi personalitate a elaborat volumele despre „,Libertate”, 
despre „Guvernul reprezentativ” etc.. Preocuparea sa pentru 
reformele sociale şi politice e totdeauna dictată de principiile 
sale de etică. Aceiaşi grijă îl stăpâneşte de a salva indivi- 
dualitatea şi prestaţiunile spiritului de covârşirea lui prin su- 

perioritatea numărului. Desavantagiile democraţiei consistă toc- 
mai în această tiranie exercitată de mase, de „,maiorități 
de „opinia publică”, — deci de cea mai crasă mediocritate, de 
spiritul rutinar şi laş al turmei. Nici originalitatea, nici ini- 
iativa, nici curajul opiniei nu pot rezista în ambianța aceasta, 
de aceea nivelul moral şi intelectual sunt grav primejduite. 
Singurul drept pe care-l are societatea asupra individului este 
de a-l împiedeca să vatăme pe alţii. De aceea organizarea. 
politică a „guvernării reprezentative” trebue să conţină toate 
garanţiile de apărare a individului contra tiraniei maselor. Între 
alte măsuri, Mill preconizează: votul plural al celor cu edu- 
cație şi cu studii superioare, reprezentarea minorităţilor de 
opinii în parlament (dat fiind că cei mai dotați, intelectualmente 
sunt cei mai puţini, iar opinia lor nar mai ajunge altfel să fie 
vreodată auzită); el se pronunță pentru sistemul bicameral, 
condiționând avantagiile lui prin rolul frenator pe care l-ar avea 
senatul faţă cu tendințele adunării deputaţilor şi printr'o alcătuire 
a corpului inteligenții, diferită de procedeele electorale curente. 

Etica lui J. St. Mill este privită deobiceiu ca o reluare 
a utilitarismului lui Bentham. Chiar Mill, el însuşi, o consideră 
ca atare deoarece, el, ca benthamist îşi făcuse apariţia în cer- 
curile intelectuale pe care le-a frecventat în adolescenţă și 
tot ca benthamist şi-a scris şi unele dintre operele sale de 
bătrâneţe. În timpul crizei sale sufleteşti dela douăzeci de ani, 
luase într'adevăr o atitudine întrucâtva răsvrătită, dar cu vremea 
se temperă şi se crezu revenit la aceleaşi principii, numai puţin 
retuşate. Retuşările sunt însă atât de serioase, merg atât:de adânc 
în inima sistemului, încât ca şi în cazul asociaţionismului pe 
care-l depăşeşte prin teoria eului, şi chiar mai mult, el con- 
strueşte o concepţie etică destul de apropiată de cea idealistă. 
Ca metodă de investigaţie în morală, Mill distinge procedeul 
său inductiv, bazat pe experienţă (şi în special pe psihologie), 
de procedeul „intuitiv” al celor care cred în existența unor 
principii morale apriorice. Deci convingerile psihologice aso- 
ciaționiste ale lui Mill nu rămân nici în materie etică fără 
aplicare. Sentimentele sociale se formează grație convieţuirii: 
omul stabileşte o strânsă legătură între tot ceea ce-l priveşte 
pe el personal şi ceea ce se referă la colectivitatea care-l- 
conţine. Graţie acestei inseparabile asociaţii de idei el nu se 
poate concepe singur şi izolat ci numai ca făcând parte 
în mod iremediabil din grup. Obiceiul cooperării devine a 
doua sa natură. Tot pe calea aceasta şi din cauza aceasta, 

„binele altuia devine pentru individ un lucru de care e na- 
tural şi necesar să se ocupe, aşa ca şi de orice condiție fi- 
zică a existenței”. Consecința e că: „vedem crescând influen- 
tele care tind să creeze la fiecare individ sentimentul de uni- 
tate cu toți ceilalți, sentiment care, dacă ar ajunge la per- 
fecțiune, ar împiedeca pe om de a gândi sau dori o condiţie. 
personală fericită ale cărei foloase n'ar fi împărtăşite şi de 
semenii săi”. Aşa dar, între scopurile ce ne pot determina 
moralmente, Mill admite şi urmărirea fericirii altora. Scopul 
ultim al moralei nu este deci nici fericirea personală, nici acea 
„fericire a celor mai mulți” în care Bentham vedea o condiţie şi 
o garantie a fericirii personale (şi numai tu titlul acesta o 
accepta în contabilitatea lui) ci pentru Mill acest scop e: 
fericirea întregului gen omenesc şi a tuturor fiinţelor simţitoare, 
dacă e posibil. Dar Mill îşi dă seama cel puţin de unele dintre 
dificultățile nenumărate pe care le ridică sistemul hedonist 
și recunoaște că: ‚oamenii doresc lucruri care sunt cu totul 
distincte de ceea ce numiin fericirea”. Astfel sunt lucrurile pe 
care le dorim, nu pentru plăcerile pe care ni le procură în 
mod direct ci pentru putinţa ce au de a ne îndruma spre pose- 
siunea acelora ce ne procură direct plăcerile”. Vieaţa ar 
fi un lucru de prea puţin preţ şi prea puţin înzestrată cu 
surse de fericire, dacă n'ar exista acea lege a naturii datorită 
căreia lucrurile iniţial indiferente, dar care ajută la satisfacerea. 
dorințelor noastre primitive sau care le sunt în vreun chip 
oarecare asociate, devin ele însele surse de plăcere, mai pre- 
țioase chiar decât plăcerile primitive”. Virtutea e şi ea unul 
dintre aceste lucruri. Graţie puterii ce o are virtutea de a 
ne procura unele satisfacţii şi mai ales de a ne feri de su- 
ferințe, o asociaţie de acest fel se stabileşte şi ajungem să 
iubim virtutea pentru ea însăşi. În acest chip: „dorința de 
virtute ajunge un fapt mai puţin universal dar tot atât de au- 
tentic ca şi dorința de fericire”. Pentru cei ce o preţuesc în 
mod desinteresat, ea poate fi un scop pe care să-l considere 
ca pe o condiție a fericirii lor. Cu aceste considerente, Mill 
deschide orizonturile eticei sale spre scopurile care nu mai 
au acel caracter de „utilitate? personală şi calculată. Alături 
cu iubirea de virtute, el aşează şi iubirea de libertate precum 
şi sentimentul de demnitate, care e proporţional cu înălţimea 
facultăţilor spirituale. La această deviaţiune dela benthamism, 
Mill mai adaogă una de aceiași importanță: el constată că 
plăcerile care sunt de o egală intensitate (cantitativă), de oi 

egală puritate (tot cantitativă, deoarece e vorba de o proporţie: 
a amestecului cu neplăcerea) şi de o egală fecunditate (şi 
aceasta implicând cantitatea efectelor agreabile) pot totuşi să. 
fie de calități cu totul diferite şi deci pot da loc la foarte 
diferite preferințe. Există plăceri superioare şi inferioare, no- 
bile şi ignobile. „Puţini sunt oamenii care ar primi să se 
lase preschimbaţi în animale inferioare în schimbul asigurării. 
că se vor bucura în mod deplin de plăcerile animale; nici un 
om cuminte n'ar consimţi să devină nebun, nici un om instruit 
n'ar consimţi să devină ignorant şi nici un om simţitor şi 
scrupulos n'ar vrea să devină egoist şi meschin (josnic), chiar 
de ar fi convinşi că nebunul, ignorantul şi meschinul ar fi mat 
fericiţi cu soarta lor. „O fiinţă cu facultăți superioare pre- 
tinde mai mult pentru fericirea sa şi e expusă suferinței prin, 
mai numeroase laturi decât o fiinţă de rang inferior. Totuşi. 
n'ar putea niciodată să-şi dorească în mod real căderea pe 
o treaptă de existență pe care o dispreţueşte”. 

În condiţiile acestea, problema datoriei morale se pune: 
cu mai multă insistență decât în cadrul hedonismului simplu,, 
benthamian. Într'adevăr, se întreabă Mill: In ce consistă sanc- 
țiunea? Care sunt temeiurile supunerii noastre faţă cu „,dato- 
riile morale”? Care e sursa obligativităţii noastre faţă cu ele 
şi a puterii lor asupra noastră? — Mai întâi, o distincţie între. 
datorie şi utilitate, distincție pe care Bentham n'o vede: „Nu 
toate actele utile, ci numai unele dintre ele trebuesc privite 
ca datorii’ şi anume cele care sunt apărate prin sancţiuni. 
Sancţiunile sunt de două feluri: externe şi interne. Cele ex- 
terne sunt fie speranţa într'o favoare, fie frica unei prigoniri 
din partea oamenilor sau dintr'a Celui ce guvernează lumea, 
sentimentele acestea fiind unite cu înclinările, cu iubirea ori 
cu respectul ce- resimțim pentru ei. Sancţiunea internă constă 
într'o tulburare, într'o nelinişte care întovărăşeşte călcarea da- 
toriei. Acest sentiment e foarte puternic la persoanele care au. 
primit o îngrijită educaţie morală. În el se revarsă şi fuzionează 
alte stări sufleteşti precum e sentimentul religios, reminiscen- 
tele copilăriei şi ale întregului nostru trecut, nevoia de a ne 
stima pe noi înşine şi de a fi stimați de ceilalți precum şi 
uneori sentimentul de dispreţuire de noi înşine. Aceste stări 
sufleteşti, reunite, exercită o puternică presiune asupra deciziu- 
nilor şi actelor noastre: puterea lor e puterea de obligativitate: 
a datoriilor. Presiunea aceasta e cea care, în caz de transgre- 
sare a datoriilor apare ca remuşcare. Aci, Mill face o afirmaţie: 

«cu totul surprinzătoare pentru un adept al utilitarismului: „Când 
sentimentul de datorie e desinteresat şi se raportă numai la pura 
idee de datorie şi nu la una din formele sale particulare sau la 
simple împrejurări accesorii, el e însăşi esența conştiinţei mo- 
rale”. Cum remarcă Guyau, Stuart Mill se apropie aci de 
“doctrina adversă, mai precis: de doctrina kantiană. Totuşi nu e 
mai puţin adevărat că în modul de funcţionare al acestui senti- 
“ment, el recade în concepția utilitaristă, deoarece se pare că dacă 
facem binele și evităm răul, aceasta e pentru a evita displăcerea, 
fie a sancţiunii externe, fie a celei interne, adică a remuşcări. 

O problemă filosofică în strânsă conexiune cu problema 
-morală este aceea a libertăţii voinţei, adică discuţiunea între 
teza „„liberului arbitru” şi aceea a ,,determinismului””. Chestiu- 
nea o găsim discutată într'un capitol din partea finală a Logicei 
şi într'unul, mai întins, din studiul asupra filosofiei lui Ha- 
milton. Mill se întreabă dacă în acţiunile omeneşti se găsește, 
sub forma invariabilelor legi naturale, aceiaşi statornică stăpâ- 
nire a cauzalităţii care e fundamentul oricărei teorii ştiinţi- 
fice a fenomenelor. Răspunsul lui, sub forma precisă şi ca- 
“tegorică e cel determinist, totuşi el desvoltă o serie de con- 
siderente personale pentru a răspunde la obiecţiunile celor ce 
susțin doctrina opusă. Una dintre obiecţiuni e cea referitoare 
la conștiința pe care o avem despre libertatea noastră de de- 
«ciziune; cealaltă priveşte responsabilitatea care s'ar părea că 
nu mai are nici un sens în cazul admiterii unui determinism 
absolut. La prima dintre aceste chestiuni, Mill observă că „a 
„avea conştiinţa liberului arbitru înseamnă a avea conştiinţa, 
înainte de a alege, că ai fi putut alege altfel’, Convingerea 
„aceasta e datorită unei anumite impreciziuni ce-şi face loc 
în procesul psihologic al preferinţei şi al hotărîrilor noastre. 
Adeseori suntem siliţi de împrejurări să alegem un lucru, pe 
-când am prefera altul; când spunem că am fi putut alege pe 
acela, înţelegem că l-am fi ales dacă nu interveneau împre= 
jurările contrarii; deci izolăm lucrul din cortegiul consecinţelor 
inconvenabile pe care le-am fi avut în cazul dat şi izolămi pre- 
ferinţa afectivă din totalul considerentelor ce intră în delibe- 
Tare ca şi cum un lucru ar putea să! fie ales singur, fără con- 
secinţele sale. De fapt, alegerea noastră privea şi consecinţele, 
ba încă mai mult consecinţele, pentrucă sub influenţa lor am 
“renunţat la lucrul pe care l-am fi preferat dacă era separat 
«de consecinţele lui afective. De altă parte, jocul motivelor de- 
terminante în timpul ezitării deliberative ne lasă aceiași įm- 

presie de libertate a alegerii, pentru că „în lupta pasiunilor, 
nu e nici o clipă în care unele idei, străbătând mintea, să nu. 
scadă sau să nu adaoge ceva din — sau la — puterea uneia 
sau a celeilalte”. Prin urmare: „diferenţa dintre om rău şi 
om bun nu stă în aceea că omul bun ar lucra împotrivindu-se 
celor mai vii dorinţe ale sale ci în aceea că dorința de a face 
binele şi aversiunea contra răului sunt destul de puternice în. 
el pentru a învinge şi, — dacă virtutea sa e desăvârşită, — 

pentru a suprima orice dorință sau orice aversiune contrarie. 
Determinismul acesta nu trebue însă confundat cu fatalismul. 
Trebue să admitem că „ceea ce se întâmplă ar fi putut să 
fie altfel dacă ar fi intervenit vreo cauză care să împiedece 
faptul întâmplat”. Ceea ce face fondul determinant al acţiu- 
nilor noastre, e: caracterul; dar „omul posedă într'o anumită. 
măsură, facultatea de a-şi schimba caracterul”. Dorinţa de a 
ne schimba într'un sens sau altul e, şi ea, una dintre acele 
circumstanţe ale existenţei care pot determina prefaceri efec- 
tive. „Dacă privim mai de aproape, recunoaştem că sentimentul 
facultăţii ce avem de a ne modifica propria noastră fire dacă 
vrem, e identic cu sentimentul libertăţii morale (...) Un om. 
se simte moralmente liber când simte că nu e sclavul ci 
stăpânul obiceiurilor şi tentaţiunilor sale”. În fine, relativ la. 
această libertate şi la formarea caracterului, Mill face o nouă. 
afirmaţie prețioasă, bazată tot pe convingerile sale asocia- 
ționiste. Ca o reciprocă a acelui „transfert? al plăcerii dela 
scopuri la mijloace, el observă: „pe măsură ce obiceiurile 
se formează şi ne obişnuim să voim un anumit act particular 
sau un plan de conduită pentru că ne e plăcut, ajungem să 
continuăm a-l efectua fără să mai ţinem seama de plăcerea pe 
care ne-o procură”. Şi chiar când ar înceta de a ne fi plăcut, 
continuăm să-l voim şi continuăm să-l facem. Astfel se menţin. 
excesele vătămătoare chiar când nu ne mai atrag prin plă- 
cere, — dar astfel şi conduita unu erou moral se continuă 
fermă cu toate suferinţele, chiar când nu mai aşteaptă o recom- 
pensă echivalentă. 

Ce soluţie va primi problema responsabilități, pe baza 
acestui mod de a vedea? Pedeapsa pleacă dela presupunerea 
că voinţa e supusă motivaţiunii. Dacă pedeapsa n'ar avea pu- 
tință să influenţeze voinţa, ea ar fi nelegitimă. Când, de altă 
parte, pe baza procesului de motivaţiune, oricine poate să-și 
schimbe firea şi modul de conduită, e firesc să aducem repro- 
baţiuni celor ce se comportă rău şi elogii celor ce se comportă. 

“bine. Responsabilitatea morală constitue indicarea unor cazuri 
care cer aplicarea unei pedepse sau recompense, în vederea 
introducerii, în deliberarea cuiva, a unor motive care să in- 
fluenţeze de aci'nainte conduita sa. 

Intinsa operă a lui John Stuart Mill cuprinde numeroase 
alte teorii şi desvoltări ale principiilor mai sus rezumate. Mai 
ales în materie politică, economică și de organizare socială, 
ar fi încă multe de relevat, dar acestea sunt domenii care au 
“un mai redus caracter filosofic. Scrierile sale au exercitat o 
puternică influență asupra contemporanilor săi şi asupra ge- 
neraţiei următoare şi au aţâţat nesfârşite polemici. El obiş- 
muise publicul cetitor să aştepte dela el atitudini de mare nou- 
tate şi îndrăsneală. S'ar părea că simțea o deosebită volup- 
“ate să scandalizeze pe rutinari și să indigneze pa cei mărginiţi. 
Sinceritatea şi curajul său i-au ridicat mari duşmănii. În spe- 
cial, câteva ieşiri ale sale în legătură cu credinţa religioasă 
:au folosit adversarilor săi politici să-i împiedece o a doua 
„alegere a sa în parlament. Totuşi despre credinţa religioasă 
el nu s'a pronunţat prea răspicat în timpul vieţii: numai cele 
trei eseuri postume, au precizat poziția sa în această privinţă. 
Ea fusese, de fapt, numai schiţată în termeni foarte scurți în 
scrierea despre Aug. Comte, în pasajul amintit mai sus, unde 
arată că gândirea positivă nu e necesarmente o negaţiune a 
-supranaturalului. El găseşte plauzibilă existența unui Creator, 
-dar a unui Creator a cărui esenţă, în tot cazul, n'ar putea 
;desminţi nici înfrânge înlănţuirea cauzală a fenomenelor şi 
legile naturale. Gândul acesta l-a desvoltat in scrierea sa pos- 
tumă: Există prea multă suferință, prea multe injustăţii şi 
prea multă disarmonie în Lume, pentru a putea concepe exis- 
tenţa unui Dumnezeu care să fie în acelaș. timp şi principiu 
al binelui, dar şi atotputernic. Atotputernicia lui ar presupune 
şi negaţiunea legilor naturale dar ar fi şi desmințită prin per- 
“manența răului pe care un Dumnezeu de infinită bunătate 
-nar avea de ce să-l tolereze. Dimpotrivă, conceperea puterii 
“divine ca fiind limitată ne permite să privim pe Dumnezeu ca 
pe un organizator sau constructor căruia elementele (materia 
-şi forța) îi sunt date, şi care ar fi caracterizat prin voinţa, 
“unui maximum de bine. „Nu este decât o singură formă de 
“credință supranaturală, o singură idee despre cârmuirea uni- 
versului, care să fie cu totul curăţită de orice contradicție şi 
pe care să no poată nimeni acuza de imoralitate. E cre- 
“dinţa prin care părăsind deplin ideea unui Creator atotputernic 

s'ar considera natura şi vieaţă, nu ca fiind expresiunea inte- 
grală a caracterului moral şi a planurilor lui Dumnezeu ci ca 
produsul unei lupte între o Fiinţă bună şi totodată destoinică, 
iar de alta o materie îndărătnică aşa cum credeau Manicheenii. 
O credință ca aceea care, după cât ştiu eu, a fost profesată 
cu evlavie cel puţin de o persoană instruită şi conştiincioasă 
„din timpul nostru), permite a se crede că tot ce e rău există 
într'o premeditare. fără să fie însă opera Fiinţei pe care o ado- 
răm ci din contra, în pofida ei (...) Nu este de făcut nici o 
„obiecțiune tendinței morale a acestei credinţe: asupra sufletului 
„celor ce reuşesc s'o adopte ea nu poate avea alt efect decât 
de a-l înnobila” (...) Cel pentru care binele ideal precum şi 
„progresul lumii spre acest bine constitue o religie, are dreptul 
să accepte gândul plăcut şi încurajator că această religie poate 
fi şi adevărată. Pentru cine nu poate adopta concepțiile supra- 
-naturale religia Umanității propusă de Aug. Comte constitue cea 
mai înaltă şi generoasă orientare sufletească, dar religiile su- 
pranaturale posedă și avantajul de a oferi individului perspec- 
tiva unei vieţi după moarte. Asemenea avantaj, poate va, ajunge 
-să nu mai fie prea apreciat în viitor când vieața pământească, 
-prin progresele ei, va fi înlăturat îndeajuns suferințele: cine a 
trăit bine, se resemnează mai uşor la gândul morţii (crede 
Mill), pe când „e trist să mori fără să fi trăit”. Pân'atunci, 
însă, „atâta vreme cât vieaţa rămâne deficitară faţă cu aspira- 
tiile omenești, omul va păstra în suflet o arzătoare dorință 
pentru lucrurile superioare, dorinţă care-și va găsi satisfa- 
cerea ei cea mai evidentă în religie (...) Atâta vreme cât 
vieaţa pământească va fi plină de suferințe, vom avea nevoe 
-de consolarea pe care nădejdea cerului o dă sufletului egoist 
şi pe care iubirea de Dumnezeu o dă sufletului afectuos şi re- 
cunoscător”. De aceea: „Religia și poezia se adresează, măcar 
printr'o latură a lor, aceleiaşi părţi a sufletului omenesc” 2). 


1) Stuart Mill face aci aluzie la tatăl său. 

2) BIBLIOGRAFIE: H. Taine : „Le positivisme anglais“ (1864); Th. Ri- 
bot: „La psychologie anglaise contemporaine“ (1870); J. Lacheher: „Le fon- 
dament de l'induction” (1871); Laugel: „Les confessions de Stuart Mill“ 

- (Revue des Deux Mondes, Decembre 1873); Birks: Modern Utilitarianism, 
or the system of Paley, Bentham and Mill“ (1871); H. Taine: „Histoire de 
la litterature anglaise (Tome V. 1878); Courtney: „The Metaphysics of John 
Stuart Mill” (1879); M, Guyau: „La morale anglaise contemporaine” (1879); 
A. Bain: „John Stuart Mill. A eriticism with personal recollections” (1882); 
Henri Lauret: „Philosophie de Stuart Mill“ (1886); Th. Gomperz : „J. Stuart 
Mill. Ein Nachruf” (1889); A. Fouillée è „Critique des systèmes de morale 
contemporaine” (1893); Ch. Douglas: „John Stuart Mill. A study of his 

Reacţiunea romantică 


Impotriva empirismului, a filosofiei simțului comun şi a 
moralei utilitare — caractere distinctive ale filosofiei engleze — 
se ridică în această vreme în Anglia cu multă vehementă doi 
gânditori: Coleridge şi Carlyle. 

Coleridge (1772-1834), este mai mult poet decât fi- 
losof. De o precocitate uimitoare ca copil, citind Eneadele lui 
Plotin la 14 ani, iar la Universitate cucerind admiraţia profe- 
sorilor săi prin cunoştinţele sale asupra lui Platon. Citise 
„pe Kant, Fichte şi Schelling şi fusese impresionat de aceștia 
din urmă. Ca om a fost, de altfel caşi tatăl său, niţel cam 
într'o parte. Deşi se înscrie la Universitate şi este admirabil în- 
zestrat, totuş mo termină. Intră în armată, unde nu poate 
rămâne. Anunţă conferințe, pe care apoi nu le mai ține. 
Întemeează o revistă, din care însă nu scoate decât un singur 
număr. Îşi părăseşte soția şi copilul. Temperament nestatornic 
şi imaginaţie bizară, Coleridge trece cu o foarte mare uşu- 
„rință de la o atitudine la alta complect opusă. ‘Admirator la. 
început al Revoluţiei franceze, el ajunge apoi s'o deteste, pen- 
trucă proclamase cultul raţiunii şi ridicase o mulţime de me- 
diocrități în fruntea statului. 

Ca gânditor el se ridică în Aids to reflection (1825) şi 
Confession of an Inquiring (1840) împotriva analizei logice, 
El face distincţie între intelect şi rațiune. Intelectul este după 
el o facultate discursivă, care sistematizează şi coordonează ceea 
ce primeşte din altă parte, dar nu este productiv. Noţiunile: 
abstracte sunt ca ramurile desfrunzite în timpul iernei: aşa 
cum seva nouă ce le parvine dela rădăcini, regenerează ra- 
murile şi le fac să producă frunze, tot aşa. intelectul se actua- 
lizează datorită raţiunei care posedă în sine principiile de ade- 
vărată cunoaştere. Rațiunea este în stare, după Coleridge, să. 
sesizeze fondul adânc al lucrurilor şi să-l reveleze în toată! 
autenticitatea lui. Ea stă în legătură inseparabilă cu senti- 
mentul, are o căldură vitală, care o face revelatoare a esenței 
realităţii. Sub înrâurirea lui Fichte şi Kant, care întrebuința- 
seră termenul de rațiune practică, cu un sens precis delimitat, 
el denumeşte mijlocul de cunoaştere înzestrat cu puteri in- 
spiratoare şi revelatoare a temeiului intim al existenţei— rațiune. 


Philosophy” (1895); Leslie Stephen : „The Utilitarians” (vol. III. 1904); H, 
Hofiding : „Histoire de la philosophie moderne“ (trad. franc.“ (vol. II, 1906); 
E. Thouverez : „Stuart Mill" (1906), 

Pentru a deosebi elanul mistic de cunoaşterea logică şi a 
scoate în relief virtutea cognitivă a celui dintâi, Coleridge re- 
curge la următoarea comparaţie. Dacă-l privim prin prisma 
logicei, misticismul ne apare ca ceva nebulos. Daţi gândirea 
logică la o parte şi atunci va apărea ca focul care, văzut ziua, 
e o simplă coloană de fum, văzut noaptea e o flacără in- 
candescentă 

Coleridge combate deopotrivă atât veneraţia religiei po- 
pulare pentru Biblie precum şi mecanismul, utilitarismul şi ra- 
dicalismul politic. 


Celalt gânditor romantic, cu o mult mai mare influenţă 
decât Coleridge, este Thomas Carlyle (1795-1881). Din- 
tr'o familie de meseriaşi din Scoţia, el petrecu copilăria într'o 
atmosferă de muncă şi religiozitate, două lucruri ce se vor 
resfrânge apoi puternic asupra concepției sale. La universitatea 
din Edimburg, unde urmează cursurile şi iea contact cu sis- 
temele filosofice, el cade victimă contradicţiilor dintre educaţia 
puritană pe care o primise acasă şi scepticismul filosofic, in- 
trând astfel într'o criză sufletească, întreținută şi de tempe- 
ramentul său foarte sensibil precum şi de dispepsia de care 
va suferi toată viaţa. Luând cunoştinţă de ideile lui Kant, 
Fichte şi (Goethe, Carlyle se eliberează de îndoelile ucigă- 
toare şi capătă o nouă viziune despre lume, ce se va con- 
cretiza întrun ansamblu de idei, pe care stilul său eruptiv, 
personal şi cuceritor, le vor ajuta să se răspândească. 

Carlyle este deasemeni ostil analizei logice. Analiza 10- 
gică descompune, separă, şi nu se poate ridica niciodată la o 
viziune totală. Ştiinţa pozitivă, care îşi ia anumite domenii spre 
a le cerceta, e o ştiinţă de castor, care sapă căsuțe. Nu 
prin analiză logică pot fi cunoscute lucrurile, ci printro pă- 
trundere în inima lor, printr'o atitudine simpatetică. Procedând 
astfel, spune Carlyle, vom descoperi că universul fizic este o 
haină a lui Dumnezeu, că natura e vestmântul divin. Carlyle 
menţine deosebirea pe care o făcuse Kant între noumen şi 
fenomen, susținând că lumea care ne apare este manifestarea 
unei realităţi cu mult mai adânci. Între vis şi realitate nu sunt 
deosebiri prea mari. Obiectele reale sunt făcute din aceiași 
ştotă caşi visurile noastre. (Oamenii de știință fac o mara 
greşeală, când se opresc la realitatea fizică şi o consideră drept 

34 

realitate ultimă. Procedând astfel, ei fac ştiinţa vestmintelor. 
Şiiinţa exactă e o garderobă de vestminte aşezate după asemănări. 

Carlyle este cel mai mare adversar al contemplării pur 
intelectuale a lumii, contemplare ce isvorăşte dintro atitu- 
dine de negare şi îndoială. A voi să dovedeşti existenţa lui 
Dumnezeu cu ajutorul inteligenţei, e caşi când ai voi să lu- 
minezi soarele cu o lanternă. Cunoaşterea legilor justiției e- 
terne nu are loc cu ajutorul capului, ci cu al inimei, nu raţio- 
nând asupra lor, ci privindu-le din interior şi acționând. 

Utilitarismul, materialismul, empirismul, ateismul, nu sunt 
altceva decât concepții negative, care sezizează fenomene, nu 
realitatea în sine. Atitudinea naturală a spiritului este după 
Carlyle afirmarea, nu negarea, credința, nu îndoiala. Negarea 
şi îndoiala sunt atitudini raționale, afirmarea şi credinţa sunt 
atitudini ce isvorăsc din însăşi atitudinea vitală. 

Intuiţia este singura şi adevărata metodă filosofică. In- 
tuiția nu se compară cu metoda logicei vulgare a şcoalelor fi- 
lasofice, „în care toate adevărurile sunt aşezate în şir, fie- 
care ţinând pulpana hainei celeilalte, ci aceea a raţiunii practice 
care procedează prin largi intuiţii ce îmbrățişează grupe şi 
întregi regate sistematice”. Folosindu-ne de intuiție, ne dăm însă 
seama că lumea, aşa cum ne apare, e un simplu decor, o haină 
a divinității, că natura nu e numai natură, ci şi supranatură. 

Nu să facem clasificări, să facem secţiuni în natură, 
ci trebuie să-i ne prosternăm, să ne comportăm religios în 
faţa ei. Fire profund religioasă, el se simţea legat de Dum- 
nezeu, nu prin dogme, ci prin sentiment, prin afectivitate. 

Dar Carlyle, e mai ales cunoscut prin ideile lui de fi- 
losotia istoriei. El este adversarul liberalismului, al democra- 
ției şi al moralei utilitariste. După el, orice epocă mare is- 
torică este produsul unei mari personalităţi, a unui „erou. 
Omul mare, eroul, care e purtătorul unei idei noi, e mesagerul 
lui D-zeu. „Istoria universală este în fond istoria oamenilor 
mam cari au lucrat aici pe pământ. Ei sunt conducătorii po- 
poarelor, făuritorii, modelele şi într'un sens larg, creatorii a 
tot ceeace massa oamenilor luată împreună a reuşit să facă 
sau să atingă... Eroul este un mesager trimis cu ştiri pentru 
noi din adâncul infinitului misterios”. Morala omului mare, nu 
este o morală utilitaristă, ci e una de datorie şi de jertfă. Re- 
voluţia franceză deslănţuită pentru a realiza fericirea şi care 
a avut drept rezultat îmbogățirea celor ridicaţi de ea, a fost 
aspru condamnată de Carlyle. 

Sören Kierkegaard 


1. Viaţa şi opera 


Soren Kierkegaard s'a născut la 5 Mai 1813, în Copen- 
haga, ca ultimul copil al unor negustori avuţi!). De educaţia 
tânărului Sören s'a îngrijit mult tatăl său. Interesant e că 
mama lui Kierkegaard, o femeie bună şi iubitoare de altfel, 
na avut nici o influență asupra evoluţiei spirituale a fiuluj, 
Influenţa tatălui, însă, a fost atât de mare, încât Kierkegaard 
spune undeva, că el a rămas toată viaţa „copilul spiritual al 
tatălui său”. Bătrânul Kierkegaard poseda o arzătoare putere 
de închipuire, o inteligenţă clară şi o mare îndemânare dia- 
lectică, calități care i-au ajutat mult în greaua întreprindere 
de a introduce pe tânărul Soren în lumea spiritului. Pentru 
a-i desvolta fantezia şi a-i ageri puterea logică, tatăl or- 
ganiza dispute filosofice, în decursul cărora Kierkegaard tre- 
buia să se orienteze asupra problemelor adânci ale vieţii. 
Îndeosebi Kierkegaard a fost deprins de către tatăl său, să 
asculte de imperativul datoriei şi să vadă seriozitatea creştinis- 
mului în toată măreţia ei nemărginită. Gândindu-se la pro- 
pria-i viață Kierkegaard zice: „Č... eu am primit o adâncă 
impresie, că există ceva care se numeşte datorie și că acest 
ceva are o veşnică valabilitate”. lar despre educaţia religioasă 
primită dela tatăl său, el se exprimă în felul următor: „„A 
existat un om care în copilărie a fost foarte sever educat în 
religia creştină. Dar el na auzit nimic din ceeace se po- 


1) Vezi biografia lui Kierkegaard în lucrarea lui Georg Brandes, Sdren 
Kierkegaard, ein literarisches Charakterbild, Leipzig 1879, 

vesteşte deobiceiu copiilor despre copilul Isus, sau despre 
îngeri, ci lui nu i s'a descris decât imaginea Crucificatului, 
singura imagine care i-a rămas despre acesta toată viaţa. 

În anul 1830 îl întâlnim pe Kierkegaard la universitatea 
din Copenhaga, unde — conform dorinţei tatălui său — el 
studia teologia. În acest timp îl preocupă pe tânărul teolog 
probleme estetice și humaniste, ca Don Juan, Faust şi Veş- 
nicul Evreu, sau cu alte cuvinte „cele trei idei, care repre- 
zintă viața în afara religiei”: senzualitatea cea mai rafinată, 
îndoiala absolută şi desnădejdea cea mai nemărginită. Cei 
dintâi ani de studiu au fost în viața lui Kierkegaard plini 
de sbuciumul încercării de a împăca raţiunea cu credinţa. lar 
la sfârşitul acestei sbuciumate epoci se găseşte propoziţia, 
care va deveni axa şi fundamentul întregei gândiri kierkegaar- 
diene: „Filosofia şi creștinismul nu pot fi unite niciodată”. 

Disperat că mult râvnita împăcare dintre rațiune şi re- 
ligie nu poate fi realizată, Kierkegaard se întoarce cu toată 
pasiunea tinereţei spre probleme de natură subiectivă. „Ceeace-mi 
lipseşte, e ca să ştiu ce trebue să fac şi nu ce trebue să 
cunosc. Mă interesează să înţeleg menirea mea, să văd ceeace 
vrea Divinitatea ca să făptuesc eu. De mare însemnătate e să 
găsesc un adevăr, un adevăr pentru mine, o idee pentru care 
eu pot să trăesc şi să mor”. În aceste cuvinte se desemnează 
clar programul activităţii de mai târziu al cugetătorului Kier- 
kegaard. Tot în această epocă îşi are obârșia şi propoziția care 
ar putea sluji drept motto pentru întreaga operă kierkegaar- 
diană: „Adevărul e subiectivitatea”, sau: „Numai adevărul 
care te înalță, e adevăr pentru tine” 1). 

Pentru a îndeplini o dorinţă a tatălui său, — care ţinea 
cu orice preţ să-şi vadă fiul pastor — Kierkegaard trece 
examenul teologic de stat. Moartea tatălui şi anumite în- 
doeli, însă, îl determinară să apuce cu totul alt drum. lar o 
iubire nenorocită — cu o anumită Regina Olsen — a lăsat 
urme adânci în sufletul acestui mare singuratec şi i-a desă- 


1) Săren Kierkegaard, Entweder-Oder, Zweiter Teil, p, 308. Noi vom 
cita după traducerea lui Schrempf, Sóren Kierkegaard, Gesammelte Werke, 
Eugen Dietrichs, Jena 1923. Traducerea aceasta cuprinde: Entweder-Oder, 
Band I-11; Furcht und Zittern, Bd. [lI ; Stadien auf dem Lebenswege, Band 
IV; Der Begriff der Angst, Bd, V ; Philosophische Brocken. Band VI; Ab- 
schliessende unwissenschaftliche Nachschriit, Band VII; Die Krankheit zum 
Tode, Bd. VIII; Einubung im Christentum, Bd. IX; Der Gesichtspunkt fur 
meine Wirksamkeit als Schriftsteller, Bd. X; Zur Selbstpriifung der Gegen- 
wart, Bd. XI; Der Augenblick, Band XII. 

vârşit credința că el e cu totul altfel decât ceilalți oameni, şi 
că lui nu-i este hărăzit să guste norocul pământesc. Kierke- 
gaard numeşte acest timp un „timp de groază” t). Gândul că 
el trebue să renunţe la fericirea de a întemeia un cămin, a 
născut în sufletul lui Kierkegaard o dramă, care na luat 
sfârşit decât în urma eroicei hotărîri de a-şi dedica viaţa preo- 
cupărilor spirituale. Cu acest gând Kierkegaard plecă la Ber- 
lin, unde a ascultat pe Schelling, care era tocmai în culmea 
gloriei şi de care Kierkegaard a rămas entuziasmat. Nici aici 
nu rămâne mult timp şi se întoarce la Copenhaga, unde în- 
cepe să-şi plămădească operele, care-l vor face celebru. Nä- 
zuinţa spre cugetare, ca însuşirea cea mai de frunte a spiri- 
tului lui Kierkegaard, devine un isvor neistovit de opere ge- 
niale. Aşa că între anii 1843-46 se cuprinde, am putea zice, 
cel mai fecund crâmpeiu din viaţa lui Kierkegaard. 

Pentru orientarea cititorului, dăm aici în ordine cronolo- 
gică scrierile apărute în această epocă: 

Entweder-Oder, (1843); Furcht und Zittern, (1843); Phi- 
losopische Brocken, (1844); Der Begriff der Angst, (1844); 
Stadien auf dem Wege des Lebens, (1845); Abschliessende 
unwissenschațtiche Nachschrift, (1846). 

Cu lucrarea din urmă se încheie prima perioadă din viaţa 
lui Kierkegaard. Este perioada caracterizată de năprasnicul 
iureş şi vehementul protest pe care Kierkegaard îl ridică îm- 
potriva filosofiei speculative a lui Hegel. Kierkegaard opune 
gândirii speculative hegeliene o gândire existenţială, o gândire în 
care participă întreaga ființă şi întreaga personalitate și nu 
numai intelectul sau raţiunea. Paginile scrierilor de mai sus 
sunt încălzite de duhul pătimaşei năzuinţe spre o filosofare 
din cele mai tăinuite adâncuri ale existenţei. „Ceeace îmi tre- 
bue ar fi, ca eu să trăesc, în locul unei vieţi a cunoaşterii, o 
viață omenească întreagă, aşa ca să-mi fundamentez evoluţia 
ideilor nu pe ceva obiectiv, pe ceva care nu-mi este propriu, 
ci pe ceva care se găseşte întro strânsă legătură cu cele 
mai adânci rădăcini ale existenţii mele, chiar dacă întreaga lume 
s'ar nărui''. Şi cu acestea Kierkegaard devine iniţiatorul unui 
mod de cugetare a cărei împlhnire se află în activitatea inte- 
rioară şi în identificarea gândului cu viaţa. Adevărata filoso- 
fare este numai aceea care pleacă dintr'o situaţie care să ducă 
la ultimele fundamente ale existenţei omeneşti. Căci problema, 


1) Vezi Bd IV., cap, Schuldig-nicht-schuldig, 

care chinue pe Kierkegaard este problema existenţei omeneşti. 
Problematicul acesta desemnează începuturile iureşului anti- 
hegelian. Filosofia hegeliană ridicase pe om în sfera iluzionistă 
a reflexiunii, în intelect şi rațiune, în lumea în care omul e 
chinuit numai de duhul minunatei obsesii a construcţiei ideolo- 
gice, în lumea idealității şi a posibilului. Filosofia speculativă 
îl făcuse pe om să trăiască în sferele cele mai periferice ale 
existenți], în mii de forme şi variaţii ale posibilului, numai în 
forma lui primordială nu, ceeace înseamnă că numai în reali- 
tatea vieţii lui nu. ldealismul speculativ plăsmuise un om. 
„care îşi căuta viața în exterior, pentrucă el n'o avea pe a- 
ceasta în sine însuşi '1). 

Crâmpeiul acesta din viaţa lui Kierkegaard e plin (de 
ură împotriva filosofiei speculative idealiste, care aşezase în 
locul raporturilor trăite ale omului cu Dumnezeu şi cu lumea 
nişte raporturi gândite. In locul raporturilor reale sau exis- 
tențiale Hegel a pus relații posibile, a căror urmare a fost, că 
au dus pe om la un iluzionism luciferic, în care el se vedea 
identic cu Dumnezu. Şi, de aceea, Kierkegaard a privit în 
dărâmarea şi demascarea acestui iluzionism destinul mare al 
vieţii sale. Ținta tuturor opintirilor lui uriaşe n'a fost alta 
decât readucerea omului din desnădăjduita stare în care acesta 
se afla la sine însuşi şi la Dumnezeu. 

După apariţia lucrării ,,„Abschliessende  unwissenschaft- 
liche Nachschrift”, Kierkegaard era ferm hotărît să nu mai 
scrie nimic, pentrucă el credea, că spusese contimporanilor 
tot ceeace avea de spus. Dar din cauza unui incident cu o 
revistă satirică „Corsarul''1) şi a conflictului cu protestan- 
tismul liberal — reprezentat de teologul Martensen — Kier- 
kegaard părăseşte hotărîrea luată şi cu o vehemenţă de ne- 
descris se ridică împotriva acelora, care au făcut din creş- 
tinism o doctrină speculativă complect raţionalizată. După ce 
făcuse experienţa tragică a ipocriziei unui creştinism care în- 
cheiase compromisuri cu puterile colbului, Kierkegaard ajunge 
la concluzia, că a fi creştin însemnează a suferi profund des- 
nădejdea insului în faţa lui Dumnezeu. Cine vrea să devină 
creştin, acela — după Kierkegaard — trebue să fie un ins. 
De „categoria insului”” depinde ceeace în creştinism e adevăr. 

Toate scrierile kierkegaardiene apărute în această epocă 


1) Band VIII, pag, 49, 
2) Vezi D, P Monrad, Sărer Kierkegaard, Jena, 1909, ps 70. 

(1846-65) îşi au obârşia în năzuința lui Kierkegaard de a defini 
raportul dintre om şi Dumnezeu şi de a demasca falșul creş- 
tinism al contemporanilor säit). 

În mijlocul luptei, dusă împotriva bisericii oficiale, com- 
plect slăbit de puterile fizice şi aproape distrus sufleteşte Kier- 
kegaard muri în anul 1855 într'un spital. Aşa s'a stins acest 
suflet sbuciumat, care n'a cunoscut decât mângăerea că a 
găsit aceeace căutase: o idee mare, pentru care să trăiască 
şi să moară. Şi ideea aceasta kierkegaardiană va renaşte un 
secol mai târziu în filosofia unui Heidegger şi în teologia 
dialectică a lui Barth2). 


2. Filosofia lui Kierkegaard 


Motivele adânci ale filosofiei kierkegaardiene nu pot fi 
înțelese, fără ca cineva să cunoască în prealabil filosofia he- 
geliană. Toate ideile fundamentale ale filosofiei lui Kierkegaard 
cât şi metoda acestuia au fost determinate de filosofia he- 
geliană. 

Kierkegaard a fost cel mai mare detestator al lui Hegel. 
Nici unul din duşmanii acestuia din urmă n'au pătruns mai adânc 
în spiritul interior al speculaţiei hegeliene şi de aceea nici unul 
n'a luat o poziţie mai radical opusă lui Hegel, decât Kierkegaard. 


Hegel făcuse din contrazicerile absolute — grație mişcării 
dialectice — nişte contraziceri aparente cari — la sfârșitul 
devenirii dialectice — se topeau întro unitate desăvârşită. 


Kierkegaard procedează tocmai invers, absolutizând contrazi- 
cerile aparente, aşa că învăţătura kierkegaardiană despre pa- 
radox nu este altceva decât o filosofie religioasă opusă fi- 
losofiei hegeliene. 

Din aceste motive noi socotim că e necesar, ca expunerii 
filosofiei kierkegaardiene să-i premeargă o expunere, cel puţin 
succintă, a filosofiei speculative hegeliene. 

În filosofia lui Hegel se unesc trei concepții diferite: 
concepția helenismului antic, a misticismului panteist şi a creş- 
tinismului protestant. Fundamentul aceste: uniri îl formează 
gândirea greacă şi misticismul panteist. Ba am putea chiar 
spune că din amestecul acestora a răsărit o doctrină opusă 


1) E vorba de scrierile următoare +: Erbauliche Reden (1847); Christ- 
liche Reden, (1848); Die Krankheit zum Tode, 1849); Einúbung ım Christen= 
tum, (1850); Der Augenblick, (1854). 

2) Vezi A, Fıscher, Die Existenzphilosophie Martin Heideggers 1936. 

creştinismului 1). Categoria fundamentală a realităţii e pen- 
tru Hegel divinitatea vieţii, a vieţii ca totalitate, multipli- 
citate, unitate, aceiaşi şi totuși veşnic alta. lÎntelectului şi 
reflexiunii unirea acestor contraziceri le apare ca o imposibi- 
litate, căci intelctul este domeniul despărțirilor şi al neviabi- 
lului. Abia raţiunea, speculaţia, reuşeşte să desăvârșească a- 
ceastă unitate. Ea face să dispară toate contrazicerile, căci ea 
este expresia cea mai fidelă a vieții unice. Numai speculaţia 
poate ajunge să vadă, că lumea este un sistem unitar de forme 
în care domneşte (9) tendință de mişcare dela forme inferioare 
la forme superioare: toate existențele fizice şi materiale tind 
spre viabil, viabilul tinde spre conştiinţă, conştiinţa spre exis- 
tenţă spirituală, spiritul subiectiv spre spiritul obiectiv, spi- 
ritul obiectiv spre spiritul absolut şi aşa mai departe „până la 
penetrarea absolută, până la a fi pentru sine a intregei, existențe””. 
Ceeace însemnează că tot ceeace „există în sine” (Ansich- 
seiende), se realizează abia în al său „a fi pentru sine”. „A 
fi pentru sine”, e adevărul existenţei în sine. „A, fi pentru sine 
e numai jumătatea, a fi în sine şi pentru sine, întregul, e ade- 
vărul” 2). În tot ceeace există singur adevărat este întregul, 
rațiunea absolută. Natura nu este decât „die Idee in der Form 
des Andersseins”, ceva în care ideea şi-a devenit sie-şi ex- 
terioară. Dacă spiritul — care în conştiinţa omului a ajuns 
la sine — priveşte în natură el se vede pe sine, dar aşa cun» 
el este în exteriorul său 3). „El vede" '— zice Hegel —,,oriunde 
priveşte spirit din spiritul său, rațiune din raţiunea sa. E acelaş 
Absolut în tot ceeace este relativ, acelaş nemărginit în tot 
ceeace e mărginire. Spiritul şi natura nu sunt două sfere deose- 
bite ale Universului, ci două momente ale aceluiaş Unul. Intre 
spirit şi materie, idee și lume, e numai dualitate aparentă. Ideea 
se transformă pe această treaptă în contrarul ei, ca să de- 
vină natură, pentruca apoi amândouă — ideea şi natura — 
să se ridice, graţie spiritului conştient, la o sinteză atotcuprin- 
zătoare. Kant concepuse lumea subiectului cognitiv ca fiind 
o lume a apariţiei cu totul deosebită de subiect. La Hegel 


1) Noi urmărim pe Hegel după scrierile: Hegel, Der Geist des Chri- 
stentums nnd sein Schicksal; Hegel, Jugendschriften, ed. H. Nohl, 1907 şi 
Dilthey, Die Jugendgeschichte Hegels, Abh. der Pr, Acad. der Wissenschai- 
ten, 1905, 

2) Nic. Hartmann, Hegel, Bd, 8. Gesch. d. Phil. Leipzig, pag. 23, 

3) Vezi Hegel, Phanomenologie des Geistes. ed. Lasson. 

din contră deosebirea dintre subiect şi lume e o simplă înşe- 
lare, căci lumea aparţine subiectului şi subiectul lumii +). 

Caracteristica filosofiei lui Hegel e că acesta face din 
principiul contrazicerii principiul suprem al vieţii. Pentru el 
atât procesul naturii, cât şi acela al istoriei, sunt procese 
ale gândirii, procese ale aceluiaşi spirit absolut care tinde să 
revină la sine. Ele sunt procese ale vieţii, căci „viața nemăr- 
ginită poate fi numită spirit”. Spiritul este aceeace face uni- 
tatea Și totalitatea vieţii2). lar ca spirit viaţa e unitatea şi 
totalitatea tuturor contrazicerilor; ea e idee. Și ca idee viața 
este un proces dialectic continu. 

Mersul acestui proces e vădit de faptul că întregul gu- 
vernează părțile, împăcând şi legând aceste părți într'o uni- 
tate absolută. Întregul, spiritul, ideea, Absolutul se găseşte 
prezent în fiecare parte a timpului, în fiecare stadiu al pro- 
cesului vieţii. Întregul e un continu prezent. Stadiul actual 'al 
istoriei — zice Hegel — cuprinde toate stadiile antemergătoare 
ale acesteea. Fiecare stadiu al istoriei exprimă întrun fel 
propriu întregul, ideea, spiritul. Şi, conform neistovitei pu- 
teri dinamice a spiritului, fiecare stadiu năzueşte să se depă- 
şească, să „devină contrarul său” — cum zice Hegel — pen- 
tru a se uni cu sine pe o treaptă mai înaltă. Căci mişcarea 
dialectică reprezintă forma generală în care viaţa se manifes- 
tează ca spirit. Este logica vieţii însăşi ca prin această mişcare 
dialectică spiritul să se ridice spre sfere tot mai înalte, până 
ajunge la absoluta lui identificare cu sine, până la punctul în 
care orice contrazicere „ist aufgehoben”. 

Drumul pe care-l parcurge devenirea spre sine a spiri- 
tului absolut e drumul istoriei spiritului omenesc. Viaţa spi- 
rituală omenească devine astfel o formă a revelaţiei veşnicului 
spirit al lumii. Şi în acest sens istoria e „un adevărat proces 
dumnezeesc”, ea e „expunerea Dumnezeescului şi al pro- 
cesului absolut al spiritului în formele lui cele mai supe- 
rioare, prin care acest spirit își câştigă adevărul conştiinţii 
de sine”), sau şi mai precis ea e „unealta de care se folo- 
seşte Absolutul ca să revină la sine" 4). Nicăeri na căutat 
Hegel mai subtil şi cu o putere de construcţie mai fantastică 
să dovedească, că între absolut şi relativ nu e decât o contra- 


1) Ibidem, pas. XLVIII. 

2) Ibidem. pag. XLVIII. 

3) Hegel, Philosophie der Weltgeschichte, Einleitung, 

4) Hegel, Philosophie der Geschichte, Reclam. pag. 125. 

zicere aparentă, ca în a sa „Philosophie der Weltgeschichte”. 

Şi Hegel n'a putut să construiască această unitate apa- 
rentă decât prin aceea că el a redus cele trei dimensiuni ale 
filosofiei: Dumnezeu şi lume, Dumnezeu şi om, om şi lume, 
la o singură dimensiune, pe care o interpretează atât logic cât 
şi ontologic. Ideea este adevărul; acea fiinţă care se desă- 
vârseşte pe sine prin evoluţia sa, ea este identitatea absolută 
dintre subiect şi obiect, aşadar adevărul însuşi. Şi cu toate 
că Hegel recunoaște, că argumentul ontologic are deplină va- 
labilitate, — vezi paragraful 51 din Enzyklopädie — accen- 
tuând deosebirea reală dintre „Sosein” şi „Dasein”, totuși 
pentru Hegel Dumnezeu e o idee, aşa dar o posibilitate şi 
nu o realitate. Ceeace însemnează că la începutul devenirei 
dialectice Dumnezeu nu „este, ci devine o realitate fiinţială 
abia prin devenirea istorică. Şi urmarea acestei teorii despre 
un „Dumnezeu care devine” a fost, că Hegel, deşi consideră 
pe Dumnezeu ca fiind spirit, este totuşi numai o personalitate 
fără o natură spirituală proprie. Dumnezeu este deci perso- 
nalitate fără să fie o persoană, o concluzie care va forma 
unul din motivele esenţiale ale atacului kierkegaardian deslăn- 
țuit împotriva filosofiei hegeliene. 

„ Presupunerea centrală a dialecticei hegeliene e că in- 
finitul „este” finitul +). Spiritul finit e abia prin spiritul infinit 
adevărul, iar ideea, spiritul infinit e abia prin spiritul finit 
existență şi conştiinţă de sine. Hegel vorbeşte despre o în- 
dumnezeire a spiritului subiectiv prin spiritul absolut. Infinitul 
e esse formale omnium, esenţa ideală formativă a tuturor lu- 
crurilor, ţinta acestora, cauza lor finalis, Omega cuprins iniţial 
în Alfa. Finitul şi Infinitul se împletesc în dialectica posi- 
bilului, iar spiritul finit se logodeşte cu spiritul absolut. Hegel 
face — în cele 577 de paragrafe ale Enciclopediei — o în- 
cercare uriaşă să topească într'o desăvârșită unitate toate con- 
trazicerile posibile: Dumnezeu, omul şi lumea sunt o singură 
idee, logicul e decretat natură, iar natura spirit, spiritul (ideia, 
raţiunea absolută, Dumnezeu) fiind ființa lumii şi lumea apa- 
riția 1deei'' 2). 

Din aceste consideraţii reese clar că ideea centrală a sis- 
temului hegelian e ideia identității între finit şi infinit. Sub 


1) Kierkegaard ironizează cu un sarcasm usturător copula „ist“, care 
în filosofia lui Hegel e purtătoarea miraculoasă a mişcării dialectice. 
2) „Enzyklopädie“, par. 575—577. 

unghiul de vedere deschis de această idee e înţeleasă şi re- 
ligia. Dacă omul şi istoria sunt puncte de trecere necesare şi 
momente ale existenții divine, atunci omul își găseşte, grație 
ființii lui dumnezeeşti, siguranța absolută a existenţii lui is- 
torice în procesul dialectic care mişcă lumea spre veşnică iden- 
titate şi care exclude necesitatea unei revelații speciale. Re- 
ligia creştină e interpretată de Hegel numai ca o treaptă în 
devenirea spre sine a spiritului, o fază mai superioară a con- 
ştiinții omului despre nemijlocita lui legătură cu divinitatea. 
Şi de aceea religia duce necesar la filosofie, aceasta din urmă 
fiind cea mai desăvârşită religie. Creştinismul e pentru Hegel 
o simplă treaptă mitologică spre adevărata stăpână a lumii: 
spre filosofie 1). 

Interesant e faptul că pasiunea cea mare a lui Hegel 
a fost depăşirea creştinismului pozitiv în o religie filosofică 2). 
Căci, dacă filosofia tratează despre lume şi devenirea acesteia, 
ea tratează despre Dumnezeu. Şi, deci, zice Hegel, între creş- 
tinism şi filosofie nu poate fi nici un motiv de discordie. Creş- 
tinismul reprezintă numai pe Dumnezeu în alte forme decât 
filosofia, încolo atât creştinismul cât şi filosofia au acelaș 
conţinut. Deosebirea constă numai în aceea că religia exprimă 
acest conţinut în limba sentimentului, iar filosofia în limba 
gândirii abstracte. Ceeace creştinul înţelege prin creaţie, sau 
întruparea Logosului — ca fapte istorice — sunt pentru fi- 
losofie legi şi adevăruri veşnic valabile. Răstignirea şi învierea 
nu sunt pentru filosof decât un fel de exprimare simbolică 
a veşnicului adevăr că infinitul, dumnezeescul, e împletit cu, 
finitul, deşi orice formă finită e nedesăvârşită şi trecătoare. Și 
ar trebui să cităm un loc clasic din ,,Vorlesungen über die 
Philosophie der Religion”, pentruca să arătăm, că omul se 
află întrun raport dialectic cu Dumnezeu 3). Şi Hegel justi- 
fică acest raport în felul următor: „Ochiul cu care mă vede 
Dumnezeu e ochiul cu care îl văd şi eu pe El, ochiul meu 
şi cu ochiul Lui sunt una. Dumnezeu e cântărit în mine şi eu 
în El. Dacă Dumnezeu n'ar exista, n'ași exista nici eu, dacă 
eu n'aşi exista, nar exista nici El” +£). 

Hegel numeşte religia pe care o preconiza el „Andacht 


1) Comp. Hegel, Philosophie der Geschichte, pag. 94. 

2) Comp. Nic. Hartmann, op, cit. pag. 377. 

3) Hegel, Vorlesungen uber die Philosophie der Religion, ed Lasson, 
Band XI. pag. 121. 

4) Ibidem. 

des Denkens”, o religie curioasă, în care gândirea noastră 
devine gândirea lui Dumnezeu, iar adevărul care formează 
demnitatea şi conţinutul gândirii noastre, influenţa lui Dum- 
nezeu în noi. E religia născută din interiorizarea spiritului în 
intuiţia intelectuală, înţeleasă ca interiorizarea lui Dumnezeu 
însuşi. E o religie în care omul creşte peste graniţele indivi- 
dualității lui proprii, în care zidurile Eului său finit se nă- 
ruesc şi el se dăruește Spiritului absolut, care gândește şi 
trăeşte îl el. In clipe de meditaţie adâncă, când gânduri mari 
îi transfigurează sufletul, omul îşi simte mărginita lui viaţă 
contopită în nemărginita viaţă a adevărului veşnic. Sunt clipele 
în care omul ajunge la conştiinţa clară că toată siguranţa 
şi toată cunoaşterea, pe care el o posedă şi din carg el trăește, 
îşi au obârşia gi temeiul în nemărginita viaţă a acestui ade- 
văr veşnic. Şi omul n'are decât să cerceteze şi să înţeleagă 
întinsurile şi adâncurile raţiunii lui, pentruca să cunoască ne- 
istovita obârşie a spiritualităţii şi a religiei lui 1). 

E îndeobşte cunoscut, datorită lui Dilthey2), că He- 
gel şi-a început activitatea ca teolog mai mult sau mai puţin 
creştin şi sfârşeşte prin a fi filosof şi duşman al teologiei 
creştine 3). El a început prin a voi să lămurească pozitivi- 
tatea religiei creştine şi a sfârşit prin formularea unei exegeze, 
care |devine călăuza criticei biblice a sec. al XIX-lea. Exe- 
geza hegeliană lovia creştinismul din două părți. Ea transfor- 
mase întreaga dogmatică creştină într'o gnoză, pentru care mân- 
tuirea istorică devine puterea generală de mântuire pe care o 
are iubirea, învăţătura despre Sf. Treime se transformă în 
dialectica Spiritului absolut, iar Intruparea devine conştiinţa 
legăturii nemijlocite a omului cu Dumnezeu. Pe de altă parte 
cristologia e complect transformată într'o mitologie a comu- 
nității religioase £). 

Hegel câștigase, cu fantastica lui putere de sinteză şi cu 
înaripata lui speculație, o suveranitate aproape tiranică asupra 
gânditorilor din primele decenii ale sec. al 19-lea. Nici aspra cri- 
tică a lu Schlegel şi nici muşcătoarea ironie a'lui Görres n'au 
putut clinti pe acest colos al gândului abstract. Filosofia lui 
Hegel devenise o modă a timpului; o modă acceptată până 


1) Vezi Hegel, Theologische Jugendschriften, pag. 347. 

2) Dilthey. Gesammelte Schriften,VI 

3) Cu toate că Hegel a avut pretenţia, că el e singurul mare inter- 
pretător al Evangheliei lui loan, 

4) Dilthey, op. cit. pag. 110 

şi de cei mai ortodocși teologi protestanți. Imanentismul hege- 
lian invadase doctrina reformatorilor şi o transformase înir un 
liberalism religios, care vorbia aceeaşi hmbă ca şi idealismul 
speculativ. Şi acesta a fost iarăşi unul din motivele, care au 
determinat vehementa răsvrătire antihegeliană a lui Kierkegaard. 
Căci Kierkegaard privea în idealismul acesta pe „duşmanul de 
moarte” al creştinismului şi de aceea el a crezut, că rostul 
cel mai adânc al vieți lui nu poate fi decât să lupte pentru 
apărarea creştinismului şi pentru năruirea sistemelor idealis- 
mului german. 

Originalitatea lui Kierkegaard constă în aceea, că el a 
reînviat tipul vajnicului apologet creştin dublat de un adânc 
şi subtil mânuitor al speculației filosofice. Greşeala mare pe 
care o făptuesc cei mai mulți dintre interpretatorii marelui 
Danez e tocmai că unii neglijează pe filosof, iar alţii pe 
creştin. Kierkegaard a fost, însă, un filosof creştin. Sau, 
poate am putea mai corect zice — cu A. Dempf — că Kier- 
keigaard nu e decât un caz dintr'o serie de cazuri a ucigătoarei 
lupte dintre filosofie şi teologie; o luptă care se repetă me- 
reu prin veacuri: e lupta dintre Avicena şi Alghazel, Alghazel 
şi Averroes, Averroes şi Occam, Spinoza şi Jacobi. 


a) Concepţa epistemologică. 


Kierkegaard a făcut cunoştinţă cu filosofia hegeliană mai 
întâi în Danemarca, prin mijlocirea filosofului I. L. Heiberg 
(1791-1860) şi a teologului Martensen (1808-1884) şi apoi 
prin filosoful Schelling, pe care Kierkegaard îl audiase în 
Berlin. Schelling era de părere, că idealismul speculativ e 
condamnat să nu poată depăşi niciodată sfera posibilului Şi 
a abstractului. Ideea aceasta o vom întâlni mai târziu în filo- 
sofia kierkegaardiană ca opoziţie veşnică între gândire şi exis- 
tență. Căci, va spune Kierkegaard, armonia hegehană dintre 
gândire şi existență are marele neajuns că ea e aşezată pe 
o iluzie. Afirmația că gândirea şi existenţa sunt identice, că 
gândirea pură cuprinde în sine categoriile realităţii, e o iluzie, 
la care Hegel n'a putut ajunge, decât făcând abstracţie de 
realitatea concretă în folosul existenții ca noţiune abstractă. 
Gândirea pură însă nu poate cuprinde realitatea, ci numai no- 
țiunea abstractă a acesteia, care nu e niciodată identică cu 
realitatea. A trage concluzii dela gândire la existenţă, e o 
contrazicere, din cauză că gândirea lasă la o parte tocmai 
existența realităţii, gândind-o pe aceasta numai ca posibili- 

tate. De aceea, la temeiul epistemologiei lui Kierkegaard se 
află propoziția: „Numai ceeace nu se poate cunoaşte, e exis- 
tenţa”. 

În opoziţie cu Hegel şi cu dialectica acestuia, Kierkegaard 
încearcă să găsească drumul care duce dela abstracţiunea gân- 
dirii înapoi spre realitatea vieţii omenești. Şi de aceea, atunci 
când Kierkegaard pune problema cunoaşterii, el nu se gândeşte 
la orice soi de cunoaştere, ci numai la o cunoaştere „ființială”, 
la o cunoaștere etică-religioasă. O cunoaştere speculativă, ra- 
țională, care să poată sesiza Absolutul sau să-l prindă în în- 
gustimea conceptelor ei abstracte, nu există. Gândirea nu poate 
prinde în noţiunile ei niciodată realitatea, din cauză că, în 
clipa când ea crede că a făcut acest lucru, a şi transformat-o, 
pe aceasta într'o existență gândită şi deci în posibilitate. Şi 
aceasta din simplul motiv că gândirea nu se poate depăşi pe 
sine. lar faţă de teologia speculativă Kierkegaard reprezintă 
un punct de vedere propriu, după care credința rămâne mereu 
o pasiune, care nu se poate transforma în gândire, și că ra- 
portul omului cu Dumnezeu nu poate lua ființă decât printr'un 
act al voinţei personale — sau printrun „salt. Așa că la 
realitatea absolută nu duce nici un drum speculativ!). Exis- 
tenţa insului cognitiv se află într'o veşnică devenire, ceea ce 
face ca acesta să nu poată ajunge niciodată la o siguranță 
absolută şi deci nici la o cunoaştere absolută. Lui Kir+ 
kegaard i se potrivesc cuvintele lui Lessing, care undeva zice 
că, dacă Dumnezeu ar ţine în mâna dreaptă adevărul absolut, 
iar în cea stângă năzuinţa spre adevăr, el i-ar cere lui Dum- 
nezeu pe acesta din urmă, fiindcă adevărul absolut nu e pen- 
tru fiinţe mărginite. 

Înțelegerea concepţiei epistemologice kierkegaardiene de- 
pinde de înţelegerea icelor două propoziții, care se găsesc în 
„Nachschrift”: 1. că tun sistem logic, noţional, e posibil şi 
2. că un sistem al existenţei e imposibil. 

Dacă e adevărat că un sistem logic poate fi construit, 
tot atât de adevărat e că acest sistem nu e decât o simplă 
ipoteză, care, din “punctul de vedere al realităţii, e proble- 
matică. Şi apoi o întrebare centrală e pentru Kierkegaard, 
dacă gândirea poate să găsească un punct sigur dela care 


1) O idee care va deveni mai târziu temeiul filosofiei heideggeriene 
şi al teologiei dialectice. Vezi Heidegger, Sein und Zeit, Halle, 1929; Kant 
und das Problem der Metaphysik. Bonn, 1929; Nic, Balca, Filosofia existen- 
țială şi protestantismul contemporan. Bucureşti, 1936. 

să plece în construcția noțională, sau dacă ea poate să descopere 
un punci absolut, pe care reflexiunea să nu-l mai poată de- 
păşi? Kierkegaard răspunde negativ la această întrebare. 

Dar, dacă un sistem logic, zice Kierkegaard, e întru- 
câtva posibil, nu tot acelaş lucru se poate spune şi despre un 
sistem al existenţii. Un asemenea sistem e imposibil, din mo- 
tivul că realitatea este mereu în timp, aşa că ea nu poate 
forma niciodată un întreg complet închis, „întregul nefiind 
posibil decât în sfera gândirii pure” 1), aşadar în sfera posi- 
bilității sau a idealităţii. „Existenţa ar trebui să fie complect 
desfiinţată în veşnicie: o desființare care trebue să se în- 
tâmple mai înainte ca sistemul să fie închis, căci, după în- 
chiderea acestuia, nu e permis să mai rămână nici un rest 
de existenţă, nici chiar existenţa bagatelă a d-lui profesor 
care scrie sistemul”, zice Kierkegaard cu multă ironie. Un 
sistem al întregii existențe nu e posibil tocmai pentrucă, pen- 
tru un individ care există, gândirea şi existența sunt două lu- 
cruri complect deosebite, sau, cum va zice mai târziu Hei- 
degger —  unnându-l pe Kierkegaard —, tocmai pentrucă 
gândirea e închisă în marginile existenţii, pe care nu le poate 
depăşi niciodată. Noi nu putem gândi decât sau ceea ce a 
fost, ori ceea ce va fi să fie. Aşa dar o simultaneitate, o uni- 
tate absolută între gândire şi existență nu e decât o iluzie 
lipsită de orice justificare. Şi apoi, un alt argument, care ple- 
dează tot împotriva posibilității unui asemenea sistem, mai 
e şi că nu există decât concretul, insul, singularul. Obiectul 
gândirii însă este abstractul. 

Caracteristica idealismului speculativ şi fapta cea mai 
mare a acestuia era socotită tocmai sistemul. Hegel socotea, că, 
grație metodei lui dialectice, a reuşit să desființeze toate con- 
trazicerile pe care existenţa le închide în sine, prin aceea că! el 
gândea aceste contraziceri ca topindu-se „într'o unitate mai 
înaltă”, aşa că la sfârşitul „evoluţiei proprii a ideei”, se 
realizează unitatea absolută a tuturor contrazicerilor. Kier- 
kegaard se ridică cu toată vigoarea şi cu toată pasiunea de 
care sufletul său mare era capabil, împotriva panlogismului 
hegelian, pentru a pune mediaţiunii ,,Sowobl-als auch”, a lui 
Hegel, al său „Entweder-Oder”. Şi Kierkegaard îşi câş- 
tigă energia care-i împrumută protestului său antispeculativ 
din obârşii paulinice şi lutheriene. El opune, Logosului or- 


1) Kierkegaard, Nachschriit, Band VII, pas. 31. 

ganizat atât de monumental de gândirea speculativă hegelhană, 
Logosul întrupat într'un punct al istoriei, ca un punct para- 
doxal al intrării Infinitului în marginile veacului. Kierkegaard 
nu găseşte cuvinte destul de aspre ca să osândească mai de. 
finitiv cunoaşterea speculativă, care are nesocotita pretenţie, 
să miveleze în absolut contrazicerea, când contrazicerea ab- 
solută a întrupării lui Dumnezeu în lume e atât de vădită şi 
când viața omului cuprinde în marginile ei atâtea contraziceri 
şi atâtea antinomii. O asemenea contrazicere e, de pildă, con- 
trazicerea dintre credinţa creştină şi filosofie. Hegel înlătu- 
rase — aceasta aparent numai — opoziţia dintre religie şi 
filosofie prin „amestecarea categoriilor” şi Kierkegaard îşi 
face o datorie înaltă a ostenelilor sale să descopere veşnica, 
prăpastie care deosibeşte credinţa de filosofie. Ba Kierkegaard 
va înmulţi numărul acestor contraziceri, atunci când va pur- 
cede să arate, că între forma etică a vieţii şi cea estetică 'se 
află o prăpastie care face imposibilă orice „unire mai înaltă”, 
a acestora. Trecerea dela un „stadiu” sau „sferă — cum nu- 
meşte Kierkegaard aceste forme ale vieţii — nu e posibilă 
decât printr'un „salt, care pentru cunoaştere însemnează un 
hiatus de nepătruns. 

Natură religioasă de mari proporţii, Kierkegaard des- 
copere, că gândirea speculativă e cauza tuturor metehnelor 
de care sufere omul modern. Îndrăgostit de lucifericile culmi 
pe care i le descopere avânturile raţiunii, acest om şi-a plăs- 
muit o prea frumoasă imagine despre originea lui şi o viaţă 
ale cărei sarcini sunt nespus de ușoare. „In sfârşit mie îmi 
este clar”, zice Kierkegaard, „că eroarea şi amăgirea speculaţiei 
nu este ceva întâmplător, ci că ea se află adâncită în cutele 
veacului şi această eroare constă în aceea că, îmbibat de cu- 
noştințe, omul modern a uitat ce se numeşte a 'exista şi in- 
teriorizare”. ‚A exista’ însemnează „a trăi în pasiune”, a 
recunoaşte rosturile clipei şi a lua hotărâri în consecinţă. 
Filosoful uită, însă, toomai ceeace e infinit mai esenţial în 
viaţa insului: el luită să existe. In năzuinţa lui de a se ridica 
pe aripile speculaţiei în sferele cele mai abstracte ale ideii, 
el face abstracţie de timp şi de realitatea existenţială, neascul- 
tând de nici un imperativ etic al clipei, în numele unei pre- 
supuse vieţi „în veșnicie”. Îndrăgostit de imperiul aşa zisei 
„Obiectivități” şi de dorul de a se împărtăşi cât mai mult 
din „adevărul obiectiv”, filosoful uită până şi de cele mai ele- 
mentare sarcini ale vieții. Căci sarcinile clipei presupun câş- 

tigarea unui raport propriu cu adevărul. Kierkegaard nu pune 
accentul pe „cum” ci pe „ce, ceeace însemnează că „ade- 
vărul este subiectivitatea”. Numai ceea ce e cuprins de energie 
şi pasiune subiectivă, poate fi adevărat. Savantul poate să-şi 
sacrifice întreaga lui viaţă în slujba cercetărilor ştiinţifice şi 
a speculației filosofice, fără să fie „interesat cu o pasiune 
personală nemărginită”, în această activitate. Căci considera- 
jile lui vor să fie obiective şi fără interes... Drumul spre ade- 
vărul obiectiv începe abia dincolo de subiect. In subiectivi- 
tate se află întreaga hotărâre, orice hotărâre fiinpală”. 

Propoziția fundamentală a epistemologiei kierkegaardiene 
e de fapt identică cu părerea lui Lessing, după care raportul 
omului cu adevărul nu constă decât într'o veşnică căutare a 
acestuia din urmă; că adevărul n'are mci o valoare decât dacă 
e trăit în viaţa personală a insului. Că mai târziu Kierkegaard 
va pretinde alăturea de subiectivitate şi un conţinut obiectiv- 
dogmatic al credinţei, e o inconsecvență de care împătimitul de 
subiectivitate nu şi-a dat seama. Dar fapt e că Kierkegaard, 
consideră dogma creştină ca o măsură a adevărului, căci im- 
propierea conţinutului dogmatic al credinței generează cea mai 
înaltă viaţă personală, tocmai pentrucă acesta naşte în subiecti- 
vitate contrazicerea cea mai stringentă, pasiunea cea mai mare 
şi durerea cea mai adâncă. 

Intenţia lui Kierkegaard e să distrugă sistemul speculativ 
hegelian, pentrucă acesta a acoperit — de dragul construcției 
armonice — tragicul vieţii omeneşti cu iluzii şi chimere, şi 
să aşeze în locul acestuia „existența””, ca expresie specifică! 
a modelului de a fi al omului, al omului care tremură pentru 
mântuirea sufletului său, care e aşezat în grozava hotărîre 
între mărginire şi Veşnicie şi a cărui gândire nu e speculație 
abstractă, ci gândire concretă +). În răsvrătirea lui Kierkegaard, 
protestează creatura mărginită, a cărei substanță era amenin- 
fată cu descompunerea în speculaţii abstracte. In acest Danez 
renasc umbrele marilor creştini Pavel, Augustin şi Luther. 

La Hegel cunoaşterea raţională avea o însemnătate cosmică. 
Căci raţiunea, spiritul nu era numai realul adevărat, el nu 
era numai purtătorul şi creatorul realului, ci, ca spirit cunoscă- 
tor, el se putea cunoaşte pe sine în mod absolut. Spiritul 
conştiinții cunoscătoare, sau conştiinţa cunoscătoare ca spirit, 


1) Heyse invinueşte idealismul, ca şi Kierkegaard dealtfel, că a contri- 
buit la eliminarea tragicului din viaţa insului. Vezi Heyse, Idee und Existenz, 
Hamburg, 1935, 

35 

poate pătrunde pânä la identificarea absolutä cu sine în ființa 
sa însăşi. „Curajul cunoaşterii”, nu admite nici o graniţă, iar 
omul se poate ridica, grație acestui curaj, până la punctul în 
care el devine una cu veşnicul spirit al lumii. O încredere 
luciferică încurajează cunoaşterea omului la pretenţii cu nimic 
justificate 1). 

Kierkegaard opune îndrăznelii acestui spirit prometeic ade- 
vărul că o singură împărăție nu recunoaşte suveranitatea spi- 
ritului cunoscător, şi aceasta e împărăţia existenţii. Căci nu 
cunoaşterea fundamentează existenţa, ci invers, cunoaşterea de- 
pinde de existenţă, prin aceea că aceasta din urmă îi pune ce- 
lei dentâi graniţi pe care nu le poate depăşi. În locul Logosului, 
structurat atât de semet într'un sistem, Kierkegaard aşează exis- 
tența amenințată de destrămare, creatura mărginită şi ira- 
țională, creatura paulinică conştientă de greaua răspundere a 
destinului său; o creatură care se vede pusă în faţa tragicului 
unui „ori-ori'' al Absolutului şi pentru care mântuirea su- 
fletului e infinit mai importantă decât cunoaşterea obiectivă. 

Toate sforțările kierkegaardiene ţintesc să arate că, atunci 
când e vorba să ne câştigăm sau pierdem existența, gândirea 
nu ne poate fi de mici un folos, tocmai pentrucă un sistem episte- 
mologic, în care să fie înglobată şi existenţa insului, e im- 
posibil. E o imposibilitate care nu priveşte decât pe om, nu 
însă şi pe Dumnezeu. Şi pentruca să dovedească acest lucru, 
Kierkegaard a formulat teoria paradoxului, care se găseşte 
într'o radicală opoziţie cu teoria hegeliană despre idee2). Pa- 
radoxul însemnează o veşnică contrazicere şi deci el e radical 
opus ideei hegeliene a identităţii absolute. Contrazicerea e tot 
aşa de neînlăturat ca şi dualismul absolut dintre Dumnezeu 
şi om. Paradoxul e expresia logică cea mai evidentă a acestui 
dualism. El e cauza care zădărniceşte sistemul. El e acela 
care face ca cugetarea omenească, să rămână mereu depen- 
dentă de calitatea cugetării. Contrazicerea constitue ființa cea 
mai adâncă a cunoaşterii omeneşti, declară Kierkegaard. Cu- 
noaşterea omenească trebue să-şi ia asupra-şi destinul aşa de 


1) Hegel zice: „Der Mensch soll sich selbst ehren und sich des Hoch- 
sten würdig achten. Von der Grösse und Macht der Geistes kann er nicht 
genug gross denken. Das verschlossene Wesen des Universums hat keine 
Kraft in sich, welche dem Mute des Erkennens Widerstand leisten könnte, 
es muss sich vor ihm auftun , und sein Reichtum und seine Tiefen ihm vor 
Augen legen.“ Lecţia de deschidere dela Universitatea din Berlin 1818, 

2) Paradoxul e pentru Kierkegaard o „determinare ontologică” care 
exprimă raportul dintre spiritul cognitiv existent şi adevărul veşnic, 

-tragic al contrazicerii, aşa că postulatul unei gândiri existen- 
țiale e contrar gândirii unui Eu rațional. „Rana negativității,, 
irebue să rămână deschisă în existența mărginită. E o rană, 
va zice Kierkegaard mai departe, care nu poate fi vindecată 
„decât de credinţă ca forma cea mai înaltă a filosofiei existenţiale. 

Adevărul ființial e un paradox, ceeace înseamnă că ideea 
de Dumnezeu, ca ceva veşnic şi absolut, trebue reţinută în 
necontenita devenire a existenţii. Căci pentru Kierkegaard Dum- 
nezeu e o apărare legitimă, fără de care omul nu poate re- 
zista vieţii: El e o ancoră pe care omul o aruncă în 'tumultoasa 
mare a existenţii, pentru a-şi salva fiinţa. Omul are trebuinţă 
„de un punct absolut, pentru a-şi fixa lanţul existenţii. Ceeace 
se postulează, însă, e faţă de postulant calitativ absolut deosebit. 
-Şi de aceea Dumnezeu nu poate fi un ideal al omului, din mo- 
tivul că „între Dumnezeu şi om e o deosebire calitativă abso- 
lută” 1). Dumnezeu e, fiinţial, absolut deosebit de om. Intre 
timp şi Veşnicie, finit şi infinit, spiritul subiectiv şi spiritul 
absolut e o prăpastie veşnică şi infinită; e prăpastia păca- 
tului 2). Şi de aceea orice siguranță obiectivă, pe care omul 
şi-ar putea-o câştiga cu ajutorul cunoașterii, e o simplă iluzie. 

Nicăieri iureşul antiidealist nu e mai năvalnic ca în 
-Philosophische Brocken”. E scrierea care acum ocupă locul 
«central în scrierile filosofice ale lui Kierkegaard, pentrucă 
în ea Kierkegaard îşi desvoltă interesanta sa teorie a para- 
„doxului întrupării lui Dumnezeu. Pătrunderea lui Dumnezeu, 
„a Absolutului în lume şi în timp, adevărul absplut printre 
„oameni, care „sunt în neadevăr”, e fără îndoială un paradox. 
Căci încarnarea lu Dumnezeu trebue să fie ori crezută — 
'ceeace înseamnă că inteligenţa trebue jertfită dragostei pentru 
paradox — sau atunci nu ne mai rămâne, decât refugiul în 
desnădejde. Dar, deşi între Dumnezeu şi om se află o pră- 
pastie absolută, totuşi divinitatea lui Hristos pretinde unita- 
tea dintre istorie și Veşnic. Paradoxul transformă istoricul în 
"Veşnic, iar Veşnicul în istoric. Această legătură dialectică 
formează fundamentul credinţii creştine. Şi aceasta însemnează 
;că, dacă subiectivitatea omenească e în neadevăr, credinţa, ca 
posesoarea adevărului sfânt, trebue să fie un dar din exterior. 
“Greşeala filosofilor, zice Kierkegaard, e că aceştia cred, că 


1) Ideea aceasta e ideea centrală din următoarele lucrări: Philosophi- 
-sche Brocken; Nachschrift; Krankheit zum Tode; Einubung im Christentum. 
2) Krankheit zum Tode, pag. 115. 

adevărul se găseşte în om şi că readucerea acestui adevăr la. 
suprafața conştiinții omeneşti, ar fi tocmai menirea cea mai 
înaltă a filosofului, a învăţătorului!), o menire cu toate a- 
- cestea foarte periferică. Şi iată de ce Socrate şi Hegel deo- 
parte şi Hristos de alta sunt două tipuri de învăţători care 
se deosebesc radical. Socrate de pildă e un deștepiător în 
sensul că el nu are altă năzuinţă decât ca să trezească în con- 
ştiinţa elevului adevărul imanent spiritului acestuia. Scopul lui 
ultim era ca să se facă inutil pe sine. Învățătorul Socratee 
deşteaptă cunoaşterea înăscută a elevului şi-l conduce pe a- 
cesta până la punctul unde nu mai are trebuință de nici un 
învăţător, aşadar dela heteronomie la absoluta autonomie. Ori- 
cine poate trezi cunoaşterea rațională a omului, dacă are o: 
metodă corespunzătoare. Paradoxul unității dintre temporal şi 
Veşnic are trebuință de o înţelegere suprarațională. Pentru 
deşteptarea acestuia e necesar un alt învăţător ce nu se mai 
ascunde înapoia obiectului, ci prin existenţa lui proprie să dea 
garanţia realizării paradoxului. Pentruca Dumnezeu să fie în- 
teles, a fost necesar ca să apară El însuşi ca învăţător. 
Şi apatiţia lui Dumnezeu ca învăţător a] omului, însemnează 
pentru "Kierkegaard că credinţa mu se fundamentează decât 
pe credinţă. Paradoxul este temelia credinții şi granița până 
la care poate să ajungă cunoaşterea. Căci siguranța depăşirii 
acestui paradox nu se bazează pe gândirea unui subiect obiectiv 
absolut analog cu subiectul omenesc, pe care cel dintâi l-ar 
cuprinde ca pe un moment — cum credea Hegel — ci pe 
nădejdea credincioasă în harul unui Dumnezeu revelat şi totuşi 
veşnic ascuns. 

Adâncimea şi originalitatea epistemologiei kierkegaardiene 
constă în seriozitatea cu care Kierkegaard caută să pună gân- 
direa în legătură cu viaţa personală a individului. De aceia 
şi defineşte el filosofia ca fiind ceva „care se înţelege pe 
sine însuşi în faţa lui Dumnezeu''2). 

Omul nu gândeşte pe un plan autonom, ci heteronom, căci 
autonomia e apanajul numai al lui Dumnezeu. Problema cen- 
trală a vieţii omeneşti nu.e cunoaşterea adevărului, ci trăirea 
adevărului în viaţa proprie a insului. Pe Kierkegaard nu-l 
interesa decât viaţa insului în faţa lui Dumnezeu; persoana măr- 
ginită şi creiată în fața persoanei nemărginite şi necreiate. Pe 


1) Philosophische Brocken, pag. 8, 9, 11. 
2) Philosophische Brocken, pag. 13. 

Kierkegaard îl chinuia o singură năzuinţă mare: demascarea 
ereziei hegeliene după care omul ar avea posibilitatea să fie 
în contact direct cu Adevărul cel veşnic şi care transformase 
pe Dumnezeu într'o simplă idee imanentă lumii, într'o simplă 
cauză formală a lucrurilor existente. Şi Kierkegaard face a- 
cest luam cu intenţia, de a arăta, că pentru filosofie nu 
poate fi importantă decât justificarea etică a existenții. 


b). Concepţia etică. 


În istoria gândirii omeneşti se deosebesc două feluri de 
gânditori. Unii cari sunt preocupaţi să găsească legătura, con- 
tinuitatea şi armonia dintre diferitele forme ale existenţii, cu 
intenţia de a face dovada că deosebirea calitativă dintre feno- 
mene e o înşelare numai. Alții, din contra, năzuesc să arate 
deosebirile, nepotrivirile şi veşnicile contraziceri dintre formele 
existenţi. De o parte se operează cu noțiuni ca unitate, con- 
tinuitate şi deosebire cantitativă, iar de altă parte cu noţiuni 
ca distincţiune, opoziţie, contrazicere şi deosebire calitativă +). 
Hegel e reprezentatul cel mai tipic al primei categorii de 
gânditori, iar Kierkegaard al celei de a doua. In opoziţie con- 
ştientă cu Hegel, Kierkegaard numeşte filosofia sa „dialectică 
.calitativă”, voind să arate că gândirea lui e așezată „pe cate- 
goria pe care, aşa de nimerit, el o numeşte ,ori-ori”. Mişca- 
rea logică despre care vorbia Hegel, e o categorie a superfi- 
ciahtăţu, din motivul că realitatea şi existenţa nu se mişcă 
decât în „salturi. 

Ceea ce caracterizează pe Kierkegaard ca filosof e faptul 
că el caută ca, cu ajutorul categoriei „saltului ”, să distrugă 
toate podurile în drumul parcurs de gândirea lui, aşa ca să 
facă imposibilă orice aparenţă de continuitate în viaţă. Kier- 
lkegaard se aseamănă în această privință cu un general care, 
pentru a face imposibilă orice retragere a trupelor sale, ar da 
ordin să se distrugă toate drumurile în urma armatei sale. 
Desigur aceasta este numai o analogie, aleasă pentru a exem- 
plifica spusa kierkegaardiană că „istoria vieţii individuale pro- 
gresează dela stare la stare. Fiecare stare e urmarea unui salt”. 
Saltul se află între două stări, sau mai corect, el se află între 


1) Vezi Dilthey, Gesammelte Schriften, Band VIII, pag. 75. 

două clipe 1). Ce este acest „salt””, care este obârşia, lui, „nu ne: 
poate spune nici o ştiinţă”, căci tocmai în neputinţa de a 
lămuri trecerea dela o clipă la alta constă indeterminismul kier-- 
kegaardian. 

Dar consideraţiile acestea kierkegaardiene au o deose- 
bită importanţă etică. Cu ajutorul noţiunii de „salt Kierke- 
gaard face cea dintâi încercare de a fundamenta o tipologie a- 
formelor de viaţă. Fiecare „stadiu” este o formă de viaţă, n 
sferă monadică a vieţii, descrisă de Kierkegaard cu un talent 
poetic şi cu o adâncime filosofică de neîntrecut2). Mişcat de 
impulsul spre o „gândire subiectivă”, spre o gândire în care 
gândul să fie exprimat prin viaţă, acest mare pasionat a nă- 
zuit să descopere imposibilitatea unui raport între activitate: 
şi un scop absolut al vieţii şi aceasta cu scopul de a accentua: 
însemnătatea veşnică a clipei. 

Trecerea dela un stadiu al vieţii la un alt stadiu se face 
printr'un salt. lar saltul defineşte trei stadii principale ala vieţii: 
stadiul estetic, stadiul etic şi stadiul religios. Intre stadiul es-- 
tetic şi cel etic se află ironia, ca o formă de trecere, iar 
între stadiul etic şi cel religios, humorul?). 


1) Sfera estetică a vieții. 


Acela care vrea să se documenteze mai bine asupra a- 
ceeace Kierkegaard numeşte „,sfera estetică a vieţii” va găsi 
în „Entweder-Oder” şi în „,Stadien” tipuri clasice ale acestei 
forme de viaţă. El numeşte tip estetic omul care transformă 
viaţa numai în posibilităţi făurite de fantezie: omul împătimit 
după plăcerea clipei. Porunca vieţii acestui om este: gustă 
din plin nectarul vieţii. Tipul estetic vrea să fie numai o tangentă 
care să atingă în anumite puncte cercul vieţii, fără să se lase- 
prins de acesta. Viaţa omului trăită în această formă se aseamănă. 
cu un pustiu întins, presărat cu oaze. Oazele sunt clipele 
trăite în bucuria plăcerii; momente în cari viața pulsează mai 
puternic şi orificiile plăcerii sunt mai mult deschise. Aceste- 


1) Kierkegaard caută să elimine continuitatea din gândire şi viață ba-- 
zându-se exact pe aceiaşi eroare, pe care-şi aşezase argumentarea şi Zenon 
din Flea, atunci când voia să dovedească inexistența mişcării. 

2) Vezi Stadien auf dem Lebensweg, Band IV. 

3) Ceeace ne face să afirmam ca aici avem deaface cu un sistem al: 
evoluţiei personalităţii subiective, construit exact după modelul celui hege- 
lian: contrazicerea atitudinei estetice, trecerea la ironie, contrazicerea atitu=- 
dinei etice, trecerea la humor, contrazicerea atitudine: religioase, trecerea: 
la teologia pozitivă. 

momente sunt așa de rare şi tocmai de aceea trebuesc trăite 
mai intens. Asemenea unui fluture, tipul estetic poposeşte 
pe corola unei clipe, fără să fie preocupat de clipa urmă- 
toare şi nici de cea de mai înainte. 

De aceea pentru acest tip nu rămâne prea mult în viaţă 
ceace ar putea avea o valoare mai mare. Clipele plăcute sunt 
aşa de rari, iar repeţirea aceleiaşi clipe ucide tocmai plăcerea, 
Năzuinţa spre noroc nu contribue cu nimic la uşurarea acestea 
situații: „„Ah, uşa norocului nu se deschide înăuntru, aşa. 
ca să poată fi împinsă, ci înafară, aşa că nu se poate face 
nimic”, se vaetă esteticianul. Căci pentru un asemenea in- 
divid sensul adevărat al vieţii rămâne veşnic ascuns. „Eu 
presupun”, zice acesta, „că un spirit rău mi-a aşezat pe nas 
ochelari cu două feluri de sticle: unele măresc, iar altele mic- 
şorează într'o proporţie uriașe”. Cuvintele acestea exprimă a- 
dânca experienţă că viaţa trăită în această sferă poate lua. 
Chiar şi forme groteşti 

Kierkegaard descrie cu multă ascuţime psihologică si- 
tuaţia în care se găseşte individul care are o atitudine estetică 
în faţa vieții +). Viaţa acestui individ e aşezată pe fundamente: 
foarte fragile, e de ajuns o adiere de vânt mai puternică, pen- 
tru ca ea să se năruiască cu totul în nonsens. Dar chiar dacă: 
„esteticianul” trăeşte în huzur şi bogăţie, dacă are tot ceiace-t 
doreşte inima, totuşi el poate avea clipe în care să vadă clar 
că itrăeşte pe lângă viaţă. Convingerea lui Kierkegaard esie 
că fiinţa atitudinei estetice este cea mai nemărginită desnădejde. 


2) Sfera etică a vieții. 


Cu totul alta este atmosfera descrisă de Kierkegaard! 
în stadiul etic2), care nu mai este luminată de pâlpâinda 
lumină a plăcerii, ci de soarele datoriei. Scopul vieţii nu 
mai este în această sferă plăcerea sau norocul, ci realizarea 
datoriei dictată de conştiinţă. Ca şi Zarathustra lui Nietzsche, 
tot asemenea ar putea exclama şi asesorul Wilhelm al lui 
Kierkegaard: „Trachte ich denn nach Glück? — ich trachte 


1) Vezi Stadien auf dem Lebensweg. 

2) Vezi „Stadien“, „Furcht und Zittern”, „Entweder-Oder“ şi „Unwis- 
senschaftliche Nachschrift”. Intre Nietzsche şi Kierkegaard sunt apropieri 
dar şi deosebiri fundamentale, Kierkegaard trăeşte din legătura cu Trans- 
cendentul, cu Absolutul. Pentru el omul e singur în faţa lui Dumnezeu, des- 
făcut cu totul de mulţimea purtătoare de josnic. La Nietzsche din contra in- 
sul rămâne prins pentru veşnicie prizonierul vitalului, al relativului, al veş- 
micului curs al devenirii, 

nach meinem Werke”! In stadiul estetic raporturile reale 
ale existenţei sunt transformate în simple posibilităţi cu cari 
fantazia poate opera în voe. Stadiul etic este dim contra, de- 
terminat de realitate, seriozitate şi răspundere. Şi între aceste 
două tipuri de viaţă mai este încă o deosebire. Acela care 
preţueşte plăcerea clipei, năzueşte spre o continuă variaţie şi 
are oroare de repetarea aceleiaşi clipe, căci obişnuinţa este 
duşmana plăcerii. Deviza eudemonistului e celebra frază a 
lui Heraclit: „Nu se poate trece de două ori prin acelaş râu”! 
Elementul principal al existenţei eticianului este din contra 
repetiţia. Ceeace-l deosebeşte pe etician de estetician e tocmai 
curajul şi voinţa spre repetarea lucrului şi a datoriei pe care 
i le impune viaţa. In „Die Wiederholung” +) Kierkegaard 
descrie într'o limbă poetică laturea aceasta a vieţii etice. 
„Cine nădăjdueşte numai, acela este laş; cine îşi aminteşte 
numai, acela e desfrânat; acela care doreşte repeţirea e un 
bărbat şi cu cât face acest lucru mai conştient cu atâta este 
mai om. Cine a ocolit existenţa, trebue să dovedească că are 
curaj să înţeleagă, că viaţa este o repeţire. Ce ar fi viaţa 
fără repetiție? Cine ar dori să fie o tablă, pe care timpul 
ar scrie în fiecare clipă ceva nou, sau ar desemna numai a- 
mnintirea trecutului?” Dar dorinţa după repeţire nu poate lua 
forme aevea, dacă nu e sprijinită de hotărire. Hotărîrea 
este o activitate ideală şi deci posibilă. Depinde deci dacă 
eu pot transforma idealitatea în realitate, deşi realitatea este 
aici numai o repeţire a conţinutului posibilităţii. „Caracterul 
nu constă numai în aceea că cineva învinge, cât mai ales 
în aceea că cineva rezistă, după ce a învins, că cineva ră- 
mâne în caracter''2). 

Noţiunea de „repeţire” reprezintă la Kierkegaard opo- 
ziţia cea mai radicală faţă de noţiunea hegeliană a „„mijlocirii”, 
a împăcării contrazicerilor într'o unitate mai înaltă. „,Repe- 
țirea este”, zice Kierkegaard, „tocmai ceeace fals s'a numit 
mediaţiune”. Greșeala constă numai în aceea că se credea 
că „împăcarea” e determinată de însăşi natura termenilor con- 
trazicerii. Kierkegaard neagă, însă, orice analogie între evo- 
luţia organică şi cea şpirituală, căci împăcarea nu poate fi 
realizată decât de un act al voinţei, un act care, din punct 


1) Vezi. Furcht und Zittern. 
2) Kierkegaard, Die Wiederholung, eia Versuch in der experimentie- 
Trenden Psychologie, Furcht und Zittern, pag. 117. 

«de vedere psihologic. nu poate fi lămurit. La Hegel împăcarea 
se făcea prin aceea că se întorcea al doilea 'element al con- 
trazicerii la cel dintâi. Kierkegaard face din această întoarcere 
problema centrală a filosofiei. El caută să descopere punctul 
în care intervine voinţa, aşadar locul în care se produce saltul. 

O privire mai adâncă în opera kierkegaandiană, ne duce 
la concluzia, că repeţirea însemnează voinţă, activitate, con- 
„centrare, adâncire în sine însuși și alegerea existenței proprii 
în îndrăzneala hotăririi. Ea e momentul de trecere din sfera 
în care individul e trăit de alte puteri, în sfera în care indi- 
vidul se trăeşte pe sine. Și alegerea aceasta nu e determinată 
nici de necesități logice şi nici psihologice, ci de necesităţi 
transcendente, căci ea presupune atât un „salt al hotărîrii” 
-cât şi raportul cu un principiu supranatural +). 

Din aceste consideraţii putem spune că, în ceeace pri- 
veşte etica lui Kierkegaard, găsim puncte de atingere cu 
etica kantiană. Căci şi înțeleptul dela Königsberg considera ca 
activitate etică numai activitatea determinată de principile 
raţiunii practice. Amândoi gânditorii sunt de acord că accentul 
în etică trebue pus pe voinţă şi caracter. Etica kantiană e pur- 
tată de credinţa că numai activitatea div datorie poate fi numită 
morală 2). lar Kierkegaard accentuiază că „exteriorul ca ma- 
terial al faptei e indiferent, căci numai intenţia poate fi numită 
etică”, ba şi mai mult „e imoral să te interesezi de succes”. Şi 
Kierkegaard nu găseşte cuvinte destul de grele, ca să osân- 
dească eroarea speculaţiei filosofice, care dă atitudinei o însem- 
nătate josnică. „O individualitate etică întradevăr mare îşi 
-conduce viaţa în felul următor: ea se va desvolta pe sine însăşi 
cu toată puterea şi poate va produce în exterior o influență 
foarte mare, dar asta nu o va preocupa deloc, căci ea ştie că 
«exteriorul nu se află în puterea ei şi deci că acesta nare nici 
o însemnătate nici pro şi nici contra... Ceeace face ca opera 
unui individ să fie etică e intenţia şi intenţia scapă istoricului”. 
lar mai departe, undeva în „„Nachschrift”, zice: „Din consi- 
deraţii istorice omul e aplecat să creadă că, dacă el e neîn- 
semnat, nare o însemnătate nemărginită, aşa că ar putea 
chiar lipsi...” i 

O altă categorie cu care operează Kierkegaard e catego-- 


1) „Hotărârea” va deveni o noţiune fundamentală a filosofiei existen- 
-ale a lui Jaspers şi Heidegger. Vezi Heidegger, Sein und Zeit, şi Jaspers, 
Philosophie, 3. Band Berlin 1932. 

2) Vezi Kant, Grundlegung zur Metaphysik der Sitten şi Kritik der 
-praktischen Vernunft. 

ria insului. „Dacă eu ași voi un epitaf la mormântul meu, 
atunci acela ar fi: insul’, zice Kierkegaard. Din punct de 
vedere etic individul are de-atace numai cu sine. „Realitatea 
etică a individului este singura realitate”. Ceeace înseamnă că 
„nu există nici un raport direct între subiect şi subiect”, căci 
interiorul altuia eu nu-l pot cunoaşte decât ca posibilitate, real 
şi nemijlocit nu este decât interiorul meu: Aici e lumea acti- 
vilății mele. Şi cu aceasta Kierkegaard se mișcă la graniţele 
cele mai extreme ale individualismului protestant. 

În sfera etică nu trăește decât insul, al cărui suprem 
sfătuitor e conştiinţa. Noţiunea insului are pentru realizarea. 
eticului o mare însemnătate. Şi de aceea personalitatea insului e: 
pentru Kierkegaard isvorul şi patria veşnică a eticului. Dar 
personalitate însemnează la Kierkegaard cu totul altceva decât. 
la Hegel. Pentru Hegel personalitate însemna a fi pe drumul 
care duce la absoluta identitate „des An-und-fur-sich-seins”. 
Pentru Kierkegaard personalitatea este înaintea oricărei de- 
veniri, ba chiar aceea care produce devenirea. „Personalitatea. 
este, mai înainte ca cineva să aleagă, interesată la alegere şi 
dacă alegerea e amânată, atunci personalitatea alege inconştient”. 
„Problema centrală a eticei hierkegaardiene este realizarea 
personalităţii ca transformarea subiectului în sine însuşi. 
Principalul în viaţă este a te câștiga pe tine însuţi, a te 
agonisi pe tine”. „Şi atunci sufletul a văzut ce este mai înalt, 
ceva ce nici un ochiu muritor nu poate privi şi nici uita nicio- 
dată, atunci primeşte personalitatea lovitura cavalerească, care- 
înobilează pentru o veşnicie”. Hotărârea eroică spre existența- 
proprie este totul în viaţă „căci mărimea nu este a fi una sau 
alta, ci a fi tu însuți şi aceasta poate fi fiecare om, dacă el 
vrea”. „Ca spirit nemijlocit omul aparţine întregei vieţi terestre,. 
dar spiritul vrea să se adune din risipiala aceasta| şi să se înţe- 
leagă pe sine: personalitatea vrea să devină conştientă de va- 
labilitatea ei veșnică”. 5). 

În îndrăsneala alegerii proprii se revelează adâncurile- 
spiritului subiectiv, adâncurile eticului. Esteticul își este sie-și. 
un mister. În alegere se lămuresc toate adâncurile şi misteriosul 
își pierde puterea. Eticul devine o realitate, o revelaţie clară şi: 
deci porunca supremă este: revelează-te! revelează-te chiar 
şi în fața lui Dumnezeu, aşa ca să vezi cât mail clar, că idea- 


1) Toate citatele sunt din „Entweder-Oder”. Sublinierele sunt făcute- 
de autor, 

lul etic către care tu tinzi îşi are realitatea numai în Dumnezeu.. 
Convingerea aceasta naşte însă căinţa cea mai adâncă. 

Eticianul nu poate ajunge decât până la căinţă. Căci el 
trebue să se convingă, că în faţa lui Dumnezeu omul are întot- 
deauna nedreptate şi că adevărul acesta e înălțător, întrucât. 
e mai bine să se resemneze și să-şi păstreze curajul în resem- 
nare, decât să desnădăjduiască. Şi de aceea „sfera etică este. 
numai o sferă de trecere, iar expresia ei cea mai înaltă e că- 
inja” şi prin căinţă se face trecerea spre sfera religioasă. Inte- 
resant de observat e faptul, că spre sfârşitul vieţii Kierke- 
gaard nu mai recunoaşte decât două sfere ale vieţii; sfera este- 
tică şi pe cea religioasă, sau mai corect pe cea creştină. Sco- 
pul pământesc al vieţii omeneşti dispare complect, iar năzuinţele. 
omeneşti îşi pierd orice valoare, până ce, dispar în neantul pur, 
pentru a nu mai rămânea decât Absolutul, Veşnicul, Dumne-- 
zeu. Consecința ultimă a eticei kierkegaardiene este transceden-- 
tismul cel mai radical. Prăpastia dintre mărginit şi nemărginit 
devine infinită, căci în faţa lui Dumnezeu omul se pierde în 
nimicul păcatului. Tensiunea dintre Dumnezeu și om e simțită de 
Kierkegaard în toată grozăvia şi tragicul ei. Patosul kierkegaar- 
dian e patosul veşniciei şi e exprimat în acel „„Entweder-Oder'” 
al unei alegeri cu greutate de destin. 


3) Sfera religioasă a vieții. 


Deşi n'avem intenţia să privim critic filosofia kierkegaar-- 
diană, totuşi ţinem să spunem că Kierkegaard n'a avut nici o» 
înţelegere pentru idealitatea vieţii; el na putut să descopere 
idealitatea în realitatea vieţii. Hegel ajunsese, graţie categoriei 
prezentului şi a noţiunii de proces, să arate, că în fiecare 
stadiu al realităţii e prezentă Ideea, Veşnicia, Absolutul. Şi 
lui Hegel îi reuşeşte acest lucru, pentrucă el pleacă dela pre- 
supunerea platonică că existenţa în fiinţa ei cea mai adâncă e- 
identică cu gândirea, aşa că el ajunge uşor la identificarea 
existenţii (Dasein) cu ideea (ideelen Sosein). Hegel nu ob- 
servase că eleminase din combinație un moment foarte impor- 
tant: acel „a fi aşa, real” (das realistische Sosein). Căci nu- 
mai aşa e posibilă dispariţia deosebirii factice dintre spiritul! 
lui Dumnezeu şi spiritul omului. Kierkegaard urmează drumul’ 
invers, plecând dela deosebirea factică dintre Spiritul absolut 
şi cel mărginit, el ajunge la absolutizarea acestei deosebiri, aşa: 
că e] face imposibilă orice înţelegere ontologică a analogiei: 
dintre om şi Dumnezeu. Şi lipsindu-i posibilitatea unei ase- 

-menea analogii, Kierkegaard s'a refugiat într'o credință pa- 
-radoxală. 

Şi, dacă Kierkegaard n'a simțit tragicul situaţiei în care se 
«găsea, a fost din cauză că pe el nu-l preocupa atât de mult 
justificarea teoretică filosofică a acestei situaţii cât mai ales 
justificarea etică a existenţii insului. De aceea strigătul: „etica 
este mai importantă decât toată filosofia”. De aici şi noţiunea 
unilaterală a eticei riscului necondiţionat, a riscului „sein Selbst 
zu sein’. Din acest punct de vedere va trebui să fie înțeleasă 
întreaga filosofie religioasă a lui Kierkegaard. Căci, cu o 
unilateralitate voită, Kierkegaard afirmă tocmai contrarul lui 
Hegel. In loc de conţinutul spiritual nemărginit al Eului, Eul 
nu mai e văzut de Kierkegaard decât ca o nemărginită pa- 
siune spre existența proprie. În locul noţiunii de spirit obiectiv 
Kierkegaard pune adevărul subiectiv. Şi, dacă el n'ar admite 
«cel puţin în credință — după cum vom arăta mai departe — 
necesitatea şi veşmcia naturii spirituale, subiectivismul si in- 
-dividualismul cel mai 'desnădăjduitor ar fi inevitabile. 1). Dacă 
adevărul este spirit, atunci adevărul este interiorizare sau trans- 
formarea subiectului în sine însuşi. Spiritul e interiorizare, inte- 
-riorizarea e subiectivitate, subiectivitatea e pasiune şi în maxi- 
mul ei subiectivitatea e pasiunea nemărginit interesată la feri- 
cirea veşnică 2). Şi în acest sens subiectivitatea e adevărul., Căci 
“numai riscul mărturisiri posibilităţii proprii duce la o realitate 
“veritabilă. Singura realitate e aceia în care insul renunță la 
toate posibilitățile şi se identifică cu aceea ce gândeşte, pentru 
“a exista în acest gândit3). 

Şi pasiunea existenţii proprii împinge pe individ atât de 
«departe, încât acesta ajunge până la granița cea mail exterioară a 
autonomiei; până la punctul în care el se comportă ca un 
spirit. Căci, pentru Kierkegaard, spiritul ca atare nu e altceva 
«decât raportul cu Absolutul, în sensul că Absolutul sau Dum- 
nezeu mărgineşte în granițe precise omenescul.£). Acesta e 
„drumul pe care tipul etic ajunge, în năzuința după desăvârşire, 
la Dumnezeu. lar a vedea pe Dumnezeu, însemnează a recu- 
noaşte că Acesta e absolut deosebit de om; însemnează a ve- 
dea 'omenescul în absoluta lui deosebire faţă de Dumnezeu 5). 


1) Philosophische Brocken, pag, 163. 
2) Ibidem, pag. 127. 

3) Nachschriit, pag. 35. 107. 

4) Ibidem, pag. 204, 212. 

5) Ibidem, pag. 167, 

Numai voința absolută spre interorizare poate face experienţa 
opoziţiei proprii a Absolutului. Numai aici e posibilă suferinţa. 
cea mai înaltă, căci adevărata existență e suferință adâncă şi 
mare. Omului, care aparţine tipului estetic, îi produc durere şi 
suferință numai contrazicerile exterioare. Tipul etic poartă, însă, 
contrazicerea în existenţa sa proprie. Numa; acesta simte tra- 
gicul unei dureri duble: a durerii că personalitatea sa e, în ra- 
port cu Dumnezeu, complect neputincioasă şi că eroismul 
îndeplinirii datoriei se risipeşte în van. Opoziția cu Dumnezeu îl 
aruncă pe om în nemărginirea nimicului şi-l sileşte la o ho- 
tărâre: ,,Hibrys des unbedingten Selbstseins oder Demut und 
Erfurcht vor dem lebendigen Gott”, cum cu drept cuvânt zice un 
biograf al lui Kierkegaard. 

Toate cele spuse până aici ne îndreptăţesc să spunem că în 
etica kierkegaardiană ni se revelează un stil de viaţă profund 
ascetic; un stil al sfinţeniei unui călugăr ce vrea să cucerească 
cu forţa împărăţia cerurilor. E un stil de viaţă care nu-şi are- 
locul decât într'o etică religioasă, căci insul nu-şi poate păstra 
realitatea personală decât în raportul cu un Dumnezeu personal +). 

Atât în raportul insului cu Dumnezeu cât şi prin feri- 
cirea cea veşnică, Kierkegaard vede un scop absolut al vieţii 
omeneşti. În sfera religioasă insul are deaface nu numai cu. 
realitatea sa, ci şi cu o realitate absolută: cu Dumnezeu. Şi 
pentrucă în fața acestei realități omul face experienţa mimi- 
cului existenţii sale terestre, se naşte în sufletul său, o suferinţă. 
fără de margini. „În timp ce existența estetică constă în plă- 
cere, iar existenţa etică în luptă, existenţa religioasă însemnează 
suferință, dar nu suferința numai ca un moment trecător, ci 
ca o acompaniere continuă a vieţii, zice Kierkegaard în „,„Nach- 
schrift”. Raportul cu Dumnezeu este un raport cu a ființă deo- 
sebită absolut de om; o fiinţă ce nu este nici un ideal omenesc 
şi nici un superlativ al omului și care totuşi trebue să dom- 
nească în interiorul acestuia. De aici urmează o dualitate în fiinţa 
omului, care creează în sufletul acestuia mereu noui suferințe. 
Căci după Kierkegaard problema nu este evoluţia şi înobilarea 
naturii omeneşti, aşa dar nu „ridicarea realităţii la idealitate”, 
ci „introducerea idealităţii în realitate”, sădirea în natură a 
unui element absolut nou — un element care e tot aşa de duşman. 


1) Ideea aceasta o vom regăsi în teologia dialectică — în special la 
Gosarten. Vezi Dr. Nic. Balca, Die Bedeutung Gogartens und seines Kreises- 
für die Pädagogik der Gegenwart, Weimar, 1934. 

maturii cum e absolutul faţă de relativ. Absolutul e crud, pen- 
trucă el are pretenţii absolute. 

Prin această concepţie religioasă, care nu este altceva 
«decât o radicalizare a principiului protestant „sola fide”, Kierke- 
gaard rupe orice legătură între finit şi infinit, ceea ce înseamnă 
o totală devalorizare a umanului şi -o complectă falsificare a 
'noţiunii de Dumnezeu 1). Căci ce însemnează un ins care nare 
posibilitate să se ridice în întâmpinarea lui Dumnezeu! Desigur, 
-spiritul mărginit nu poate deveni nemărginit, chiar dacă şi-ar 
înbogăţi cuprinsurile cu toate comorile științei. Şi totuşi el nu 
poate fi mulțumit cu cunoştinţe mărginite, căci el tinde, din 
năzuinţe naturale, ca prin cunoaşterea adevărului veşnic să 
agonisească viața în veșnicie. 

In concepția religioasă a lui Kierkegaard se deosebesc 
două forme principale atât de deosebite, încât trecerea dela 
una la alta nu e posibilă decât printr'un salt. Cea dintâi formă 
de religiozitate este religiozitatea A — cum o numește Kierke- 
gaard2). — şi care nu înseamnă altceva decât a formă de viaţă 
religioasă fundamentată pe imanenţă, pe credința că Absolutul 
se revelează în continuitatea naturală a lumii. Este religia care 
îşi are obârșia în graniţile omenescului — în marginile. raţiunii, 
zice Kant. In „„Philosophische Brocken”? Kierkegaard consi- 
-deră pe Socrate ca pe tipul cel mai reprezentativ al acestui fel 
de religiozitate, la care dealtfel poate ajunge orice om, dacă ur- 
~mează principiul socratic „,cunoaşte-te pe tine însuţi”. În scruta- 
rea întinselor zări ale interiorului său omul întâlneşte nemărgi- 
- nirea şi veşnicia. 

Caracteristica religiozităţii A este că individul găseşte 
“adevărul veşnic în sine însuși, „că raportul cu Dumnezeu e găsit 
de individ în interiorul subiectivităţii” 3). Dar mai există şi 
un alt fel de religiozitate, care ar putea fi numită transcen- 
-dentă şi care îşi găseşte expresia în religiozitatea creștină. — 
Kierkegaard o numeşte religiozitatea B. In acest fel de reli- 
giozitate suferința raţiunii atinge proporţii cosmice, căci aici e 
vorba de raportul omului cu o realitate supraraţională, cu o 
credinţă în realitatea absurdului şi deci a araţionalului. Căci cre- 
ştinismul este cu totul altceva decât o religie imanentă, în care 


1) Kierkegaard face aceiaşi greşeală ca şi Luther coniundând „All- 
wirksamkeit Gottes“ cu „Alleinwurksamkeit Gottes", S'ar putea găsi aici multe 
apropieri între Schopenhauer şi Kierkegaard. 

2) Nachschritt, pag. 216. 

3) Vezi ibidem, pag. 219, 221. Ibidem, pag. 221. Ibidem, pag. 216 

omul să descopere adevărul în sine însuşi, ci după creştinism 
adevărul îi este comunicat omului de ur alt „învăţător””., ŞI acest 
învăţător este Hristos. Raţionalizării hegeliene a creştinismului 
Kierkegaard îi răspunde cu teoria paradoxului. „Creștinismul, 
nu este o teorie sau învăţătură despre unitatea Dumnezeescului 
cu omenescul, despre subiect şi obiect. Dacă creştinismul ar fi 
o învăţătură, atunci raportul cu el nar mai fi un raport al 
credinţii; cu o învăţătură cineva nu poate avea decât un ra- 
port intelectual. De aceea creştinismul nu este o învăţătură, ci 
faptul că Dumnezeu a luat forme omeneşti” 1). Omul — care 
se găseşte în neadevăr — nu poate înţelege adevărul şi de aceea 
e neceesar ca un învăţător să-i dea omului acesta o nouă na- 
tură şi să-l readucă în adevăr. Dumnezeu ma putut mântui 
lumea decât numai venind printre oameni ca om, pentru a trăi 
o existență pământească. Ceeace înseamnă că Veşnicul, Dum- 
nezeu, a apărut în timp, într'o formă istorică ca un om. Şi 
deaceea revelaţia generală, despre care vorbesc filosofii, nu 
e posibilă, căci Absolutul a pătruns mărginitul întrun timp 
hotărât în care Veşnicul s'a unit cu istoricul. 

Aşadar Hristos a fost om şi totuși Dumnezeu. Şi acest 
fapt e pentru Kierkegaard un „paradox absolut”, un absurd 
desăvârșit2). Absurdul, de care e vorba aici, cuprinde con- 
trazicerea, că numai ceva care e contra oricărei rațiuni ome- 
eşti poate deveni istoric, a devenit istoric”. În clipa în care 
rațiunea, speculaţia, încearcă să explice acest paradox, ea iden- 
tifică „nașterea Veşnicului în timp” cu o „veşnică nastere”, 
“sau mai corect cu o veşnică devenire. 

In reliogizitatea B obiectul credinţii este acest paradox; 
contrazicerea absolută, absurdul. Şi spre acest obiect nu există 
nici un drum raţional. După Kierkegaard actul credinţei nu 
«este nici un act al cunoaşterii și nici al voinţei, ceea ce înseamnă 
că ea nu este un rezultat al sforţărilor omeneşti, ci este un 
dar al lui Dumnezeu. Numai printr'o revelaţie, prin paradoxul 
întrupării, omul poate să descopere totala schimbare a naturii 
sale. Și cu aceasta legătura între orice concepție umană despre 
viaţă şi creştinism e ruptă.* Kierkegaard sapă între filosofie şi 
creştinism o prăpastie de netrecut. „Religia paradoxului așează 
o opoziţie absolută între existenţă şi veşnicie, căci tocmai fiindcă 
Veşnicul e într'un moment în istoric, e expresia cea mai evi- 


1) Ibidem, pag. 24, 222. 
2) „Paradoxul constă în aceea că Dumnezeu a devenit om“, Vezi ibi- 


dem, pag. 236. 

“dentă că existenţa e părăsită de imanenta ascunsă a Veşniciei' 2). 

Pe Kierkegaard nu-l înfricoşează nici o imagine când e 
vorba să arate ce înseamnă a fi creştin adevărat. Căci, după 
cum am amintit deja, întrebarea care chinue sufletul mare al 
acestui Danez este: cum pot eu deveni creştin? Şi el răspunde- 
la această întrebare foarte precis: a fi creştin, însemnează a muri 
vremelniciei. O asemenea moarte e împreunată cu o suferinţă. 
cumplită, care durează întreaga viaţă. Şi de aceea Kierkegaard 
accentuiază mereu, că suferinţa e caracteristica fiinţială a vieţii 
religioase. Creştinismul nu este, după Kierkegaard, o atitudine 
blândă şi mângâetoare, ci el este severitate şi neîndurare. E 
adevărat că Dumnezeul creştin e tatăl ceresc al oamenilor, dar, 
ca acela care e contrarul absolut al acestora, el e „duşmanul de 
moarte: al omului, căci el veghează ca nici o dorinţă a omului 
să nu se realizeze, ci tocmai de ceea ce se teme acesta, să i-se 
împlinească”. 

Aşa că Kierkegaard descrie un om religios care nu e nu- 
mai un duşman neînduplecat al ştiinţii şi al culturii, ci care 
neagă orice valoare a vieţii spirituale şi sociale?). Şi din acest 
punct de vedere Kierkegaard se ridică şi împotriva bisericii; El 
găseşte că biserica a falşificat complect creştinismul adevărat 
al Noului Testament. In loc ca biserica să influenţeze viaţa 
omului în sensul creştinismului adevărat, al acelui creştinism 
care e duşmanul oricărei activităţi culturale omeneşti, ea a în- 
cheiat compromisuri cu puterile goale de sens ale colbuluj, 
ducând prin aceasta la confuzia dintre cele două sfere absolut 
deosebite al vieţii. Aşa s'a ajuns la o cultură creștină, la un 
stat creştin, la o familie creştină, etc., fără să se observe că 
toate acestea nu sunt decât contradictiones in adjecto, căci între 
creştinism şi omenesc este o prăpastie de netrecut. Toată acti- 
vitatea harismatică a bisericii e considerată de Kierkegaard 
drept o falşificare a religiozităţii adevărate3). Nimeni na 
judecat vreodată mai aspru şi mai pătimaş lucrul bisericii, 
decât acest mare revoltat, care nu voia să fie decât un simplu 
creştin. Lucrările lui din a doua perioadă a vieții sunt pline 
de veninul şi patima pe care Kierkegaard le aruncă împotriva 
bisericii şi a slujitorilor ei, care au trădat creştinismul). 

1) Ibidem, p: pag. 229. 

2) In această privință teologia dialectică e o continuatoare a lui Kier- 
kegaard. Comp Gogarten, Ilusionen, Jena 1928 şi Glaube und Wirklichkeit, 
Jena 1928. Brunner, Die Grenzen der Humanităt, 1928. 

3) Vezi, Der Augenblick, Band 12, pag. 65, 69 şi m. 


4) E vorba aici de „Eintibung im Christentum", n an zum Tode“ 
şi „Der Augenblick”. 

Kierkegaard a mai încercat să arate că „atât în domeniul 
rațiunii teoretice cât şi în al celei practice, umanul nu poate 
fi unit cu creştinismul. Aceste două sfere se comportă una faţă 
de alta ca focul şi apa. Acolo unde domnește! una, cealaltă tre- 
bue să dispară. Şi totuşi se pretinde ca acestea să fie unite în- 
tr'o singură persoană? Desigur, dar atunci urmarea acestei uniri 
este o suferință supraomenească. Şi care este motivul ce de- 
termină pe om să aleagă această suferință? Kierkegaard räs- 
punde: conștiința păcatului. Căci în clipa în care omul face ex- 
periența nemărginitei lui vini în fața Veşniciei, nu-i mai rămâ- 
ne altă alegere decât complecta negare a omului natural şi ac- 
ceptarea suferinței. 

Conştiința păcatului nu se poate naşte însă decât în lu- 
mina revelației divine, căci abia în această lumină omul vede 
că ființa lui e păcatul: e natura pe care omul singur şi-a ales-o. 
Alegerea aceasta este ceeace se numeşte „păcat originar”, o 
noțiune care nu poate fi niciodată înţeleasă, tocmai pentru că 
este un paradox. E o potrivire admirabilă: prin conștiința pa- 
radoxală a păcatului omul e împins în brațele paradoxului 
absolut care uneşte Veşnicia cu timpul. 

Din cele de până aici se poate vedea clar că, în ceea ce 
priveşte „stadiile”” kierkergaandiene, măsura după care ace- 
stea sunt valorificate e suferința. Şi de aceea, dacă Kierkegaard 
ar fi descoperit o altă formă de viaţă în care să fie posibilă o 
suferinţă și mai înaltă, decât în sfera creştină, atunci el s'ar 
fi declarat pentru aceasta. Căci important nu este conținutul unei 
forme de viaţă, ci măsura în care aceasta poate să intensifice 
pasiunea. ,„,„Hotărâtoare este pasiunea nemărginiriă şi nu conţinutul 
ei, căci conţinutul ei este ea însăși” ceeace înseamnă că „feri- 
cirea veşnică ca bunul cel mai absolut nu poate fi definită decât 
prin modul de dobândire al acesteia”. 


Kierkegaard e un filosof, nu numai ca estetician, eti- 
cian sau teolog cât mai ales ca metafizician. Căci, după cele 
arătate până aici, se poate uşor constata că Kierkegaard e în- 
temeetorul filosofiei existenţiale contemporane. El e iniţiatorul 
realismului existenţial care a reluat astăzi lupta contra idea- 
lismului speculativ. Nimeni n'a văzut mai clar decât el prăpăs- 
tiile spre care duce acest sistem şi nimeni n'a arătat mai mult 
decât Kierkegaard importanţa existenţei insului. Metafizica he- 
gelinaă era o estetică; ea era o teorie intelectualistă a posibilităţii. 
Şi Kierkegaard opune acestei teorii fantastice a posibilităţii 

sforțarea nemărginită a realizării existenţi în faţa lu Dum- 
nezeu. Kierkegaard e un metafizician al existenţii, pentru care 
transpunerea realului în posibil, în ideal e o iluzie. 

Necunoscut multă vreme în istoria filosofiei, din cauză că 
opera lui n'a fost tradusă într'o limbă europeană decât târziu, 
Kierkegaard devine astăzi punctul central al interesului nu numai 
filosofic dar chiar şi teologic. Am putea spune că graţie 
acestui Augustin modern s'a primenit atmosfera pentru o me- 
tafizică creştină. El e gânditorul care, prin trăznetele şi ful- 
gerele aruncate împotriva lui Hegel, a curăţit orizonturile câm- 
pului pe care avea să se petreacă mai târziu cel mai năvalnic 
iureş antiidealist. 

